
Įžanga 


Reformacija, kurios 500 metų jubiliejų Europa minės ir švęs 
2017 m., yra didžiausias krikščionybės socialines, kultūrines ir 
politines transformacijas inicijavęs krikščioniškosios civilizacijos 
reiškinys. Intensyviausias jos laikotarpis, prasidėjęs XVI a. antro- 
jo-trečiojo dešimtmečio sandūroje, tęsėsi keletą dešimtmečių. 
XVI a. antroje pusėje Europos religinis žemėlapis jau buvo pasi- 
dalijęs į tris stambiausius konfesinius vienetus: dalis (daugiausia 
pietų Europos) šalių liko pavaldžios Romos Katalikų Bažnyčiai, o 
protestantiškoje Europos stovykloje įsigalėjo Augsburgo konfe- 
siją išpažįstantys evangelikai liuteronai ir po Šveicarijos (helvetų) 
konfesijos vėliava susivieniję evangelikai reformatai (populia- 
riai dar vadinami kalvinistais). Greta Romos į Europos teologinių 
centrų gretas stojo Vitenbergas ir Šveicarijos miestai (Ženeva, 
Ciurichas, Bazelis) su juose veikiančiais protestantų universite- 
tais bei kitais intelektualiniais židiniais. 

Reformacijos procesas buvo dramatiškas ir spalvingas: reli- 
ginę humanizmo epochos mintį išlaisvinus iš scholastinės teo- 
logijos gniaužtų atsivėrė individualios filosofinės ir filologinės 
biblinės interpretacijos galimybės, suformavusios ne tik minė- 
tas liuteronų ir reformatų, bet ir kitas, heterodoksines religinės 
minties ir filosofijos sroves, susijusias su tradicinių dogmų (ypač 
Trejybės) kritika bei skatinusias liberalios minties, nekontroliuo- 
jamos tradicinių dogmų, iššūkius. Šios, dar vadinamos radikalio- 
sios Reformacijos srovės, spalvingiausi XVI a. religinio gyvenimo 
elementai, oponavo ne tik Romos Bažnyčiai, bet ir stabilizuoja- 
moms protestantų doktrinoms. Laikomi eretikais ir nekenčiami, 
dažnai tragiško likimo herojai, paaukoję savo gyvenimus „tik- 
rosios tiesos“ paieškoms, buvo persekiojami visose stovyklose. 
XVI a. Europoje buvo mažai vietų, kuriose jie galėjo kurti ben- 
druomenes, leisti knygas ir skleisti savo idėjas. Viena iš tokių - 
nenukariauta Vengrijos dalis Transilvanija, kurios kunigaikštis, 
Žygimanto Senojo ir Bonos Sforzos anūkas Jan Sigismund Zapolya 
(Szapolyai) antitrinitorizmą patvirtino kaip legalią ir kitoms lygią 
valstybinę konfesiją. Antroji - Lietuvos Didžioji Kunigaikštystė 
ir Lenkija, kur radikalioji Reformacijos mintis tam tikrą laiką plė- 
tojosi kaip beveik necenzūruojama ir privačiose valdose nedrau- 
džiama minties srovė. 

Reformacija, tiriama ir komentuojama štai jau pusę tūkstant- 
mečio, tebėra patraukli ir vis dar netikėtumais galinti nustebinti 


istorijos epocha. Vienokia Reformacijos eiga pasižymėjo ša- 
lys, kuriose religinės reformos buvo įvestos iš viršaus, kuo- 
met sprendimus konvertuoti į protestantizmą, juos suderinę 
su vietos bažnytine valdžia, priimdavo pasaulietinės valdžios 
atstovai, kaip, pavyzdžiui, LDK kaimyninėje Prūsijos kunigai- 
kštystėje, kurią kunigaikštis Albrechtas 1524 m. paskelbė liu- 
teroniška šalimi. Kitaip Reformacija reiškėsi valstybėse, ku- 
riose tokių iniciatyvų įgyvendinti nepavyko ir reformos buvo 
įtvirtinamos galynėjantis su tradicija bei aktyviai į kovą su 
Reformacija stojusia Bažnyčia. Protestantizmo keliu eiti ap- 
sisprendusiose šalyse Reformacija vyko kaip nuosaikus kon- 
troliuojamas planas, kitur - kaip dramatiškas procesas, lydi- 
mas pilietinių karų ir įtampos tiek aukščiausiuose Bažnyčios 
hierarchų sluoksniuose, tiek eilinėse miestiečių ir amatinin- 
kų bendruomenėse. 

Šiuolaikinė istoriografija pripažįsta, kad Reformacijos, su 
Martino Lutherio veikla prasidėjusios Vokietijoje, ištakos buvo 
labai įvairios: krikščionybės kaitos poreikis vienu metu kilo ir 
plėtojosi skirtingose Europos vietose. Reformaciją inspira- 
vo skirtingos srovės: vėlyvųjų viduramžių mistinė teologija, 
humanizmo filosofija ir jos propaguojami asmenybės laisvės 
idealai, atgaivinta ankstyvosios krikščionybės mintis, prasi- 
dėjusi Biblijos skaitymo ir vertimų era. Skirtingose Europos 
šalyse vienu metu buvo suvokta, kad Bažnyčia nebepatenki- 
na naujųjų laikų žmogaus idealų ir tapo korumpuota krikš- 
čionių vardu veikiančia sistema, nepaisančia Kristaus skelbto 
mokymo. Reformacija visų pirma ir iškėlė tikrųjų Evangelijos 
vertybių atgaivinimo ir įtvirtinimo kasdienybėje šūkį bei su- 
formavo Bažnyčios kaip hierarchinės institucijos, besivado- 
vaujančios dvejopos tiesos standartais, kritikos tradiciją. Pag- 
rindiniu Reformacijos dvasiniu tėvu tapo apaštalas Paulius, 
kurio tekstus XVI a. evangelikai laikė autentiškiausiu ir tei- 
singiausiu Kristaus mokymo šaltiniu. Bažnyčios reformoms 
pirmoji Lietuvoje kvietusi asmenybė, lotynų, graikų ir hebra- 
jų kalbų žinovas, Italijoje įgijęs abiejų teisių mokslo daktaro 
laipsnį Abraomas Kulvietis, Vilniaus vyskupo 1542 m. apkal- 
tintas erezija ir patrauktas į bažnytinį teismą, savo kaltintojus 
pavadino ne Kristui, o pilvui tarnaujančiais dviveidžiais tam- 
suoliais, kurie pasirengę ant laužo sudeginti visus sąžiningus 
tiesos skelbėjus: „Jeigu jie teistų, tai ir Kristus negalėtų būti 
nekaltas.“ Iš Reformacijos pradininkų Bažnyčia visoje Europoje 

sulaukė daug skaudžių smūgių, pradedant nuosaikia bei dia- 
logui kviečiančia kritika ir baigiant Bažnyčios kaip Antikristo 
karalystės įvaizdžiu. 

Reformacijos ir protestantizmo idėjų istorija Italijoje - ats- 
kira ir itin plati tema. Reformacijos istoriografijoje Italijos vaid- 
muo yra ne iki galo atskleistas ir tebetraukiantis kultūros ir 
religijos istorikų dėmesį. XX a. pabaigoje, kuomet Vatikano do- 
kumentai istorikams tapo prieinamesni, išryškėjo nauji evan- 
gelizmo idėjų plėtros mastai katalikybės širdyje. XVI a. pirmos 
pusės Italija, kurioje koncentravosi ir akademinės universite- 
tinės Europos pajėgos, ir Bažnyčios hierarchijos viršūnės, buvo 
centrinė Europos šalis tiek intelektualinės, tiek religinės ir pa- 
saulietinės kultūros požiūriu. Čia reziduojančiame Apaštalų 
(Šventajame) Soste buvo sutelkta ir Bažnyčios hierarchinių vir- 
šūnių galia. 1521 m. sausio 3 d. popiežius Leonas X (Giovanni de' 
Medici, 1513-1521) paskelbė ekskomuniką Martinui Lutheriui 
ir Apaštalų Sosto pradėjo kovą su liuteronizmu - šiuo žodžiu 
Roma apibendrino visas ankstyvąsias XVI a. erezijas. 1542 m., 
valdant Pauliui III (1534-1549), kovai su Reformacijos erezijomis 
prie Apaštalų Sostas buvo atkurtas Inkvizicinis teismas, ėmę- 
sis aktyvios veiklos visoje Italijoje. Su inkvizicijos atkūrimu yra 
susijusi didelė italų religinio disidentizmo banga į Šveicariją. 
Vienas pirmųjų bėglių 1542 m. vasarą buvo kapucinų vienuo- 
lijos lyderis, žymi Italijos religinė figūra, Bernardino Ochino, 
kurio pamokslų klausėsi ir aristokratai, ir liaudis. Neapolietis 
Gian Pietro Carafa, popiežius Paulius IV (1555-1559), išsisky- 
rė itin aktyvia kontrreformacine veikla ir ėmėsi Reformacijos 
stabdymo priemonių atokiausiose Romos Bažnyčios provinci- 
jose, taip pat - ir Lietuvoje. 

Nepaisant antireformacinių priemonių, filoprotestantizmo 
tendencijos plėtojosi ne tik visuomenėje, bet ir pačioje Romos 
Bažnyčios širdyje. Tik XX a. pabaigoje, tyrinėtojams atsivėrus 
slaptiesiems inkvizicijos archyvams, ėmė ryškėti aiškesnis evan- 
gelizmo Italijoje išplitimo vaizdas. Religinės reformos Italijoje 
turėjo šalininkų, pradedant aukščiausiomis Bažnyčios hierar- 
chinėmis struktūromis, baigiant eiliniais miestiečiais bei pirk- 
liais. Italijoje sutelktų aukščiausių Bažnyčios hierarchų artimos 
apaštališkojo sosto aplinkos pažiūros į galimas religines refor- 
mas nebuvo vienalytės. Reformas palaikę Bažnyčios hierarchai 
ir aristokratija XVI a. pradžios Italijoje susibūrė į vadinamąjį spi- 
ritualų (lot. spiritualis - dvasinis) tinklą, kuriam priklausė ne tik 

kai kurie Bažnyčios reformas remiantys hierarchai, tokie kaip 
kardinolai Gasparo Contarini, Jacopo Sadoleto, Reginald Pole, 
Ambrogio Catarino, bet ir žymiausi Italijos aristokratijos šei- 
mų atstovai bei Renesanso menininkai ir intelektualai: kuni- 
gaikštienė poetė Vittoria Colonna, Michelangelo, Marcantonio 
Flaminio ir daugelis kitų. Spiritualai siūlė Bažnyčią atnaujinti 
dvasiškai ir išpažino Europos Reformacijos lyderių aktualizuo- 
tą išganymo per tikėjimą tiesą, skelbtą apaštalo Pauliaus, bet 
oponuojančią oficialiai Romos Bažnyčios doktrinai apie išgany- 
mą kaip atlygį už gerus darbus. Evangelizmo centrai plito viso- 
je Italijoje - pradedant Neapoliu ir ten susibūrusias neforma- 
laus lyderio Alfonso Valdėso bendraminčiais, baigiant Šiaurės 
Italijos miestais. 

Slaptais bažnytinės scholastikos ir doktrinos kritikos cent- 
rais tapo ir kai kurie svarbūs Italijos universitetai, visų pirma 
Paduvos universitetas, kuriame studijavo labai daug studentų 
iš Vokietijos bei kitų Šiaurės Europos šalių, tarp jų - ir Lenkijos 
bei Lietuvos. Paduvos universitete iki pabėgimo į Šveicariją 
savo pažiūras dėstė Matteo Gribaldi Mofa, tapęs antitrinito- 
rizmo filosofinių prielaidų pagrindėju. 

Pauliaus IV pontifikavimo laikotarpiu atvira revoliucinė 
Reformacijos banga užliejo ir vieną tolimiausių Romos Baž- 
nyčios provincijų Europoje - Lietuvą. Vos tik išrinktas popie- 
žiumi, Paulius IV į Lietuvą ir Lenkiją pasiuntė pirmąjį nuncijų, 
Veronos vyskupą Luigi Lippomaną, kurio pagrindinė misija tu- 
rėjo būti valstybinio LDK ir Lenkijos posūkio į Reformaciją stab- 
dymas. Pagrindinis pavojus buvo galima Lenkijos karaliaus ir 
Lietuvos didžiojo kunigaikščio Žygimanto Augusto konversija 
į protestantizmą dėl jo itin artimos bičiulystės su Mikalojumi 
Radvila Juoduoju, nuo 1553 m. pradėjusiu demonstruoti perėji- 
mą į protestantizmą: savo dvaruose Vilniuje ir Brastoje didikas 
įvedė evangeliškas pamaldas, ilgainiui evangeliškomis vers- 
damas visas savo žemėse esančias katalikų bažnyčias. Radvila 
Juodasis nepaisė vyskupų protestų, teigdamas, kad savo val- 
dose pats yra šeimininkas. Kunigaikštis buvo ir pagrindinis 
Žygimanto Augusto bandytos įgyvendinti idėjos sušaukti vals- 
tybinį bažnyčios susirinkimą Lenkijoje ir Lietuvoje, kuriame 
būtų patvirtinta visuotinė Bažnyčios reformų pradžia, autorius. 

1556 m. vasario mėnesį parašytas Lippomano privatus laiš- 
kas Radvilai Juodajam, kuriame nuncijus kvietė kunigaikštį at- 
sisakyti „paklydimo“ ir grįžti į Romos Bažnyčią, išprovokavo 

Radvilos Juodojo knygos Duae epistolae (Du laiškai, Karaliaučius) 
pasirodymą 1556 m. rudenį. Knygoje buvo išspausdintas Lip- 
pomano laiškas ir platus Radvilos Juodojo atsakymas, tapęs 
žymiausiu šio didiko religiniu veikalu. Jame Radvila Juodasis 
Katalikų bažnyčią paskelbė šėtono darbu ir pareiškė įkuriąs ti- 
krąją krikščionių bažnyčią. Evangeliškoji bažnyčia Lietuvoje ins- 
tituciškai pradėjo veikti 1557 m. Vilniuje. Dėl šio plačiai paskli- 
dusio veikalo, su italų religinio disidento Piero Paolo Vergerio 
pagalba išleisto lotynų, vokiečių ir lenkų kalbomis, Radvila 
Juodasis tapo pirmuoju lietuviu, kuris buvo įtrauktas į 1559 m. 
visuotinį Romos uždraustųjų knygų (Index librorum prohibi- 
torum) sąrašą kaip aukščiausios kategorijos draudžiamasis 
autorius. 

Nuo 1531 m., kuomet Venecijos respublikoje ėmė plisti is- 
panų mediko Miguelio Serveto veikalas De Trinitatis eroribus 
(Apie Trejybės klaidas), Italija tapo ir ankstyvųjų naujųjų laikų 
antitrinitorizmo židiniu. Šios pasaulėžiūros plėtrą itin paskatino 
1546-1551 m. Šiaurės Italijoje slapta veikusi Vičencos kolegija 
(Collegia Vicentina), kuriai galėjo priklausyti apie 40 asmenų, 
taip pat - filosofinės Paduvos universitete vystytos tenden- 
cijos. Prasidėjus persekiojimams, kolegijos veikloje dalyvavę 
Giovanni Paolo Alciati della Motta, Giorgio Biandrata, Francesco 
Negri, Nicolo Paruta, Valentino Gentile, Bernardino Ochino, Lelio 
Sozzini ir kiti jos nariai turėjo bėgti iš Italijos, prieglaudos ieš- 
kodami visų pirma tarp Šveicarijos reformatų. Vis dėlto abi di- 
džiosios protestantų konfesijos (liuteronų ir reformatų), lygiai 
kaip ir Romos Bažnyčia, Trejybės dogmą laikė nekvestionuoja- 
ma ir prieš jos kritikus pradėjo ilgai trukusią kovą. 1553 m. dėl 
veikale Christianismi restitutio (Krikščionybės atkūrimas) pa- 
skelbtų idėjų Ženevoje buvo suimtas ir Calvino sprendimu ant 
lėtos žalių malkų ugnies sudegintas Servetas. Šį Šveicarijos re- 
liginio lyderio poelgį italų religiniai disidentai, keldami huma- 
nistinį persekiojimo dėl pažiūrų teisėtumo klausimą, pasmerkė 
kaip „antrosios popiežijos“ Europoje pradžią. Dėl kritiško religi- 
nės represijos vertinimo italų disidentai prarado galimybę lais- 
vai reikštis tarp Šveicarijos reformatų, todėl veiklos galimybių 
ėmė ieškoti Rytų ir Vidurio Europoje. Kadangi italai buvo ypač 
madingas Renesanso valdovų ir didikų dvarų „elementas visoje 
Europoje, italų disidentai rado savo veiklos galimybių ir Lietuvos 
Didžiojoje Kunigaikštystėje bei Lenkijoje. Žymiausiu slaptai 
veikusiu Europos antitrinitorizmo lyderiu tapo italų medikas 

Giorgio Biandrata, su Jogailaičių dvaru susijęs jau nuo 1540 m., 
kuomet tapo asmeniniu karalienės Bonos Sforzos gydytoju. 

Lietuvoje greitai atsirado ir viešai Trejybės dogmą, kaip ne- 
atitinkančią Biblijos mokymo, kritikuojančių asmenybių. Toks 
buvo Italijos Paduvos universitete studijavęs ir ten su Serveto 
bei Mofos idėjomis susipažinęs Petras Gonezijus, Lietuvos evan- 
gelikų bažnyčioje viešai pradėjęs skelbti Trejybės kritiką nuo 
1556-ųjų pradžios. Šveicarijoje sustabdyta trinitoristinė polemi- 
ka, remiama italų ir vietinių mąstytojų, pradėjo audringai plėto- 
tis Lietuvoje ir Lenkijoje. Reformacijos lyderis Radvila Juodasis 
domėjosi jos sukeltais klausimais ir nedraudė diskusijų LDK 
evangelikų bažnyčioje. Būdamas teologinės prievartos prieši- 
ninkas, jis rėmė ir globojo reformatų ortodoksų iš Šveicarijos iš- 
vytus italų religinius mąstytojus, ypač Giorgio Biandratą, įgavusį 
Lietuvoje ir Lenkijoje didelį autoritetą. Italų religinių disidentų 
akyse Radvila ėmė kilti kaip galimas heterodoksų globėjas, todėl 
su juo ryšius palaikė ne vienas Europos antitrinitorizmo lyde- 
ris, tarp jų ir tokios Žymios religinės figūros kaip Lelio Sozzini, 
Bernardino Ochino ir kiti. 1560 m. sausį Calvinas, bandydamas 
išardyti Biandratos ir Radvilos draugystę, paskyrė savo Apaštalų 
darbų komentarų leidimą Radvilai Juodajam ( Commentarii inte- 
gri in Acta Apostolorum, Ženeva), dedikacijoje viešai pasmerkda- 
mas Biandratą kaip eretiką, tačiau Radvilos nuomonės Calvino 
pastangos nepakeitė. Trinitoristinės polemikos pasekmė buvo 
LDK evangelikų bažnyčios schizma (1563) ir aštrus Radvilos ko- 
respondencinis konfliktas dėl Trejybės su Calvinu, kurį užbaigė 
tiek Calvino (1564), tiek paties Radvilos (1565) mirtys. 

Pilietinių karų, kultūrinių revoliucijų, bažnyčių diploma- 
tinių kovų, asmenybių pažiūrų ir idėjų konversijų nužymėtas 
ankstyvasis Europos Reformacijos procesas buvo ir tebėra ne 
tik istoriografijos objektas, bet ir Europos filosofinės ir politi- 
nės minties bei meno kūrėjų įkvėpimo šaltinis. Publikuojamas 
romanas „O“ - vienas iš naujausių tokio įkvėpimo, paskatinto 
naujų Italijos Reformacijos ir kontrreformacijos istoriografinių 
duomenų, supintų su kūrybine išmone, pavyzdžių. 


Dainora Pociūtė 

Prologas 


Už Europos ribų, 


1555 metai 


Pirmajame puslapyje įrašyta: „Freskoje esu viena iš antra- 
planių figūrų.“ 

Rašysena skrupulinga, be sutepimų, smulki. Vardai, vie- 
tos, datos, mintys. Užrašai iš paskutinių karštligiškų dienų. 

Pageltę dylantys laiškai, praėjusių dešimtmečių dulkės. 

Bepročių karalystės moneta kabo man ant krūtinės, kad 
primintų apie amžiną žmogaus likimo svyravimą. 

Knyga, galbūt vienintelė išlikusi kopija, daugiau niekada 
nebuvo atversta. 

Šie vardai priklauso mirusiesiems. Manieji vardai, bei tų, 
kurie vaikščiojo vingiuotais takais. 

Mūsų gyvenimo metai visiems laikams palaidojo pasau- 
lio nekaltybę. 

Daviau jums pažadą, kad niekad neužmiršiu. 

Išsaugojau jus savo atmintyje. 

Noriu viską atgaivinti, nuo pat pradžios, visas smulkme- 
nas, atsitiktinumus, įvykių srautą. Kol atstumas dar neapgau- 
bė migla mano atgal besigrežiančio žvilgsnio, prislopindamas 
balsų, ginklų ir kariuomenių gausmą, juoką ir šūksnius. Tačiau 
būtent atstumas leidžia sugrįžti į galimą pradžią. 


1514-ieji, Albertas Hohencolernas tampa Magdeburgo arki- 
vyskupu. Jam dvidešimt treji. Papildomas auksas į popiežiaus 
iždą: kartu nuperkama ir Halberštato vyskupija. 

1517-ieji, Maincas. Didžiausia ekleziastinė kunigaikšti- 
ja visoje Vokietijoje laukia naujojo vyskupo paskelbimo. Jei 
Albertas laimi ir šią nominaciją, į jo rankas patenka trečda- 
lis vokiškų Žemių. 

Albertas pasiūlo savo kainą: keturiolika tūkstančių duka- 
tų už arkivyskupiją ir dešimt tūkstančių - už ypatingąjį po- 
piežiaus leidimą užimti visas šias pareigas. 

Verslo reikalai tvarkomi per Fugerių šeimos iš Augsburgo 
banką, kuris paskolina reikiamą sumą. Po sandorio Albertas 
Fugeriams lieka skolingas trisdešimt tūkstančių dukatų. 

Skolos apmokėjimo sąlygas nustato bankininkai. Albertas 
skatins savo žemėse prekybą popiežiaus Leono X indulgenci- 
jomis. Tikintieji mokės įnašą, skirtą Šv. Petro bazilikos staty- 
boms, mainais gaus pažymą, kad popiežius atleidžia jų nuo- 
dėmes. 

Tik pusė surinktųjų lėšų pasieks statybų aikštelę Romoje. 
Likusiąja dalimi Albertas atsiskaitys su Fugeriais. 

Užduotis pavedama Johanui Teceliui, labiausiai patyrusiam 
aikštės pamokslininkui. 

Tecelis keliauja iš kaimo į kaimą visą 1517-ųjų vasarą. Su- 
stoja ties Tiuringijos, priklausančios Saksonijos kurfiurstui 
Frydrichui Išmintingajam, pasieniu. Teceliui nevalia čia kel- 
ti kojos. 

Frydrichas pats pelnosi iš indulgencijų verslo, pardavinė- 
damas relikvijas. Jis netoleruoja konkurencijos savo žemėse. 
Tačiau Tecelis yra tikras kalės vaikas: žino, kad Frydricho pa- 
valdiniai mielai įveiks vos kelias mylias anapus sienos. Bilietas 
į rojų vertas kelionės. 

Paguodos ieškančių sielų zujimas mirtinai papiktina jauną 
vienuolį augustiną, Vitenbergo universiteto mokslų daktarą. 
Jis negali pakęsti Tecelio pradėto šlykštaus verslo su popie- 
žiaus herbu ir bule visiems prieš akis. 

1517-ųjų spalio 31-oji, vienuolis prikala prie šiaurinių Vi- 
tenbergo bažnyčios durų devyniasdešimt penkias prekybą in- 
dulgencijomis smerkiančias tezes, parašytas jo paties ranka. 

Vienuolio vardas - Martynas Liuteris!'. 

Tai Reformacijos pradžia. 

Pradžios taškas. Prisiminimai, sudėlio- 
jantys visos epochos fragmentus į vietas. 
Mano epochos. Ir manojo priešo, 0. 


Martin Luther (1483-1546) - vokiečių teologas, protestantiškosios 
reformacijos iniciatorius. Pasipiktinęs indulgencijų pardavinėjimu 
ir siekdamas atnaujinti Bažnyčią, paskelbė 95 garsiąsias Vitenbergo 
tezes (čia ir toliau, jei nepažymėta kitaip, - vert. past.). 

Karafos akis | 1518 | 


Laiškas, išsiųstas į Romą iš Saksonijos miesto Vitenbergo, 
adresuotas Džanpietrui Karafai, Jo Šventenybės Popiežiaus 
Leono X teologijos konsiliumo nariui, datuotas 1518 metų 
gegužės 17 diena. 


Jo šviesiajai ir didžiai gerbiamai prakilny- 
bei, maloningajam ponui Džovaniui Pietrui 
Karafai, Jo Šventenybės Leono X teologijos 
konsiliume, Romoje. 
Jūsų šviesioji ir didžiai gerbiama prakilnybe bei maloningasis 
mano pone, ištikimiausias Jūsų Šviesybės tarnas skuba pra- 
nešti apie tai, kas vyksta šioje atokioje dykynėje, kuri, regis, 
jau metai kaip virto visų įsiplieskusių ginčų židiniu. 

Kuomet prieš aštuonis mėnesius vienuolis augustinas Mar- 
tynas Liuteris prikalė prie Katedros durų savo liūdnai pagar- 
sėjusias tezes, Vitenbergo vardas skersai išilgai apkeliavo visų 
lūpas. Jaunuoliai studentai iš gretimų kunigaikštysčių plūsta į 
minėtąjį miestą, norėdami gyvai, iš paties pamokslininko, iš- 
girsti šias neįtikėtinas teorijas. 

Ypač prieš prekybą indulgencijomis nukreiptas pamoks- 
lavimas, regis, sugeba didžiai sudominti jaunuosius protus, 
atvirus naujovėms. Tai, kas dar vakar buvo laikoma įprasta ir 
nediskutuotina praktika - nuodėmių atleidimas mainais į pa- 
maldžią donaciją Bažnyčiai, - šiandien iš visų pusių užsipuo- 
lama kaip neįtikėtinas skandalas. 

Tokia didi ir nelaukta šlovė pavertė Liuterį išpuikusiu aki- 
plėša, nelyg jam būtų pavesta kokia nežemiška misija, ir tai jį 
skatina drįsti dar daugiau, eiti dar toliau. 

Ir štai vakar, kaip ir kiekvieną sekmadienį, pamokslauda- 
mas iš sakyklos pagal dienos liturginius skaitinius (Evangelija 
pagal Joną 16, 2 „Jie šalins jus iš sinagogų"), Liuteris susiejo pre- 
kybos indulgencijomis „skandalą“ su dar viena, mano akimis, 
kur kas pavojingesne teze. 

Liuteris pareiškė, kad neverta itin baimintis neteisingos 
ekskomunikos pasekmių, mat šioji susaistyta vien su išorine, 
ne vidine bendryste su Bažnyčia. Pastaroji esanti tikinčiojo 

ryšys su Dievu, kurio joks žmogus negali paskelbti nutrauktų, 
netgi Popiežius. Tuo labiau neteisinga ekskomunika, negalinti pa- 
kenkti sielai, ir jei ji priimama su Sūnaus nuolankumu Bažnyčiai, 
galinti netgi tapti vertingu nuopelnu. Tad jei tikintysis eksko- 
munikuojamas neteisingai, jis neturi žodžiais ar darbais išsiža- 
dėti to, dėl ko užsitraukė ekskomuniką, bet privalo ją nuolankiai 
priimti ir su ja sugyventi, net jei tektų mirti ir būti palaidotam 
nešventintoje žemėje, nes visi šie dalykai kur kas mažiau svar- 
būs nei tiesa ir teisingumas. 

Galiausiai jis užbaigė pamokslą šiais žodžiais: „Palaimintas 
tas, kuris miršta užsitraukęs neteisingą ekskomuniką, nes su- 
silaukdamas griežtos bausmės už savo meilę teisingumui, ku- 
rios nepanoro nutylėti nei išsižadėti, jis kaip malonės susilauks 
amžinos išsigelbėjimo karūnos.“ 

Sujungdamas troškimą Jums tarnauti su dėkingumu už pasi- 
tikėjimą, kurį man teikėtės parodyti, dabar išdrįsiu surašyti savo 
mintis apie tai, ką aukščiau išdėsčiau. Nuolankiam Jūsų Didžiai 
Gerbiamos Šviesybės stebėtojui rodosi akivaizdu, kad Liuteris pa- 
juto jam gresiančios ekskomunikos kvapą, kaip ir lapė užuodžia ją 
besivejančius skalikus. Liuteris jau galanda savo doktrinos ginklų 
ašmenis ir dairosi sąjungininkų netolimai ateičiai. Ypač, manau, 
jis tikisi paramos iš savojo pono, Saksonijos kurfiursto Frydricho, 
viešai dar neatskleidusio savo nusistatymo dėl vienuolio Martyno. 
Ne veltui kunigaikštis pramintas Išmintinguoju. Saksonijos šei- 
mininkas ir toliau kliaujasi tuo apsukriuoju tarpininku Spalatinu, 
rūmų bibliotekininku ir patarėju, svarstydamas vienuolio inten- 
cijas. Klastingas ir apsukrus tipas yra tas Spalatinas, apie kurį Jums 
pateikiau trumpą apžvalgą ankstesniame laiške. 

Jūsų Šviesybė suvoks kur kas geriau už savo tarną Liuterio 
iškeltos tezės pavojaus mastą: jis norėtų atimti iš Šventojo Sosto 
jo pagrindinį bastioną - ekskomunikos ginklą. Taip pat akivaiz- 
du, kad Liuteris niekada neišdrįs raštu įtvirtinti šios savo tezės, 
suvokdamas padarinius ir pavojų, galintį kilti jo gyvybei. Todėl 
nusprendžiau tai atlikti pats, kad Jūsų Šviesybė galėtų laiku im- 
tis priemonių, kurias nutars esant būtinas šiam velnio išperai 
vienuoliui sustabdyti. 

Bučiuodamas Jūsų Šviesiajai ir Didžiai Gerbiamai Prakilnybei 
ranką, tikiuosi visada išlikti Jūsų malonėje. 

Iš Vitenbergo, 1518 metų gegužės 17 diena 
Ištikimasis Jūsų Šviesybės stebėtojas 


ą. 

Laiškas, išsiųstas į Romą iš Saksonijos miesto Vitenbergo, 
adresuotas Džanpietrui Karafai, Jo Šventenybės Popiežiaus 
Leono X teologijos konsiliumo nariui, datuotas 1518 metų 


spalio 10 diena. 


Jo šviesiajai ir didžiai gerbiamai prakilny- 
bei, maloningajam ponui Džovaniui Pietrui 
Karafai, Jo Šventenybės Leono X teologijos 
konsiliume, Romoje. 
Jūsų šviesioji ir didžiai gerbiama prakilnybe bei maloningasis 
mano pone, esu nuolankus Jūsų Šviesybės tarnas, taigi likau 
didžiai pamalonintas Jūsų man parodyto didžiadvasiškumo, 
kadangi pačią galimybę Jums tarnauti laikau didžia privilegi- 
ja, ir žinojimas, kad esu Jo Šviesybei naudingas, pripildo ma- 
no sielą nuoširdaus džiaugsmo. Oficialus kaltinimas erezi- 
ja, nukreiptas prieš vienuolį Martyną Liuterį, kurį galutinai 
pagrindė Ekskomunikos Pamokslas, turėtų paskatinti kur- 
fiurstą Frydrichą pagaliau užimti poziciją dėl vienuolio, kaip 
Jūsų Šviesybė ir tikėjosi. Faktai, apie kuriuos skubu Jus infor- 
muoti, veikiausiai yra pirmoji Elektoriaus reakcija į netikėtą 
įvykių eigos posūkį: kunigaikštis išties skubinasi telkti savo- 
jo universiteto teologų gretas. 

Rugpjūčio 25-ąją į Vitenbergą iš prestižinio Tiubingeno uni- 
versiteto atvyko graikų kalbos ir kultūros profesorius Pilypas 
Melanchtonas*. Tikiu, kad joks imperijos universitetas ligi 
šiol dar neregėjo tokio jauno profesoriaus - jam vos dvide- 
šimt vieni, o dėl savo trapios sveikatos ir prakaulios išvaiz- 
dos atrodo metų turįs dar mažiau. Garsas apie Melanchtoną 
pasklido dar prieš jam atvykstant bei lydėjo jį kelionėje, tačiau 
Vitenbergo mokslo daktarai jį pasitiko ne itin entuziastingai. 


2 Philippus Melanchthon (1497-1560) - humanistas, vokiečių protestan- 
tiškosios reformacijos teologas. Iki galo rėmė Liuterį, padėjo verčiant 
Senajįir Naująjį Testamentą, po Liuterio mirties perėmė vadovavimą 
liuteronizmo judėjimui. Vitenbergo universitete dėstė graikų kalbą, 
aktyviai dalyvavo to meto teologiniuose disputuose ir siekė suvienyti 
susiskaldžiusius protestantus. Loci communes (Bendrieji teologijos 
principai) bei Apologia Confessionis Augustanae (Augsburgo išpaži- 


nimo) autorius. 

Vis tik pradinis jų nusistatymas, ypač Liuterio priešiškumas, 
turėjo netrukus pasikeisti, kuomet šis vaikščiojantis klasikinių 
mokslų stebuklas pasakė savo inauguracinę kalbą ir pabrėžė 
būtinybę stropiai skaityti Šventąjį Raštą originalo kalba. Nuo 
tada jiedu su Martynu Liuteriu atrado bendrą šneką. Šie profe- 
soriai neabejotinai yra galingas ginklas Saksonijos kurfiursto 
rankose, mat, būdami tokie skirtingi, neįtikėtinai sutaria. Jie 
vienas kitą papildo tuo, ko anksčiau abiem stigo norint tapti 
realia grėsme Romai: Liuteris yra ryžtingas ir kupinas energi- 
jos, nors ir impulsyvus storžievis, o Melanchtonas - itin išsi- 
mokslinęs ir rafinuotas jaunuolis, tačiau nepatyręs ir delikatus, 
labiau tinkamas doktrininių diskusijų nei mūšio lauko susirė- 
mimams. Pirmasis pavojingas šios sąjungos vaisius neabejoti- 
nai bus vokiška Biblija, prie kurios, kaip kalbama, jie darbuo- 
jasi išvien ir kuriai Melanchtono žinios bus it dangaus mana. 
Žinodamas, kaip Jūsų Šviesybę domina išsamios žinios apie 
svarbius dalykus, toliau atidžiai stebėsiu šiuodu mokslo vyrus 
ir išsamiai apie viską informuosiu Jūsų Šviesybę su vienintele 
viltimi Jums pasitarnauti. 
Nuolankiai bučiuoju Jūsų Šviesiajai ir Didžiai Gerbiamai 

Prakilnybei ranką. 

Iš Vitenbergo, 1518 metų spalio 10 diena 

Ištikimasis Jūsų Šviesybės stebėtojas 

a. 


„Monetų kaldintojas“. Paminklas pergalei prieš valstiečius paminėti, 


brėžinio autorius Albertas Diureris, 1525 m. 


| dalis Monetų kaldintojas 


Frankenhauzenas | 1525 | 


1 skyrius 


Frankenhauzenas, Tiuringija, 


1525 metų gegužės 15 diena. Popietė 


Beveik aklai. 

Tai, ką turiu daryti. 

Riksmai ausyse, kurias jau spėjo prakiurdyti artilerijos pa- 
būklai, į mane atsitrenkiantys kūnai. Kraujo ir prakaito dulkės 
užima gerklę, kosulys plėšo į gabalus. 

Bėgančiųjų žvilgsniuose - siaubas. Tvarsčiais apraizgytos 
galvos, sutrupintos galūnės... Nuolat gręžiuosi atgal: Elijas bėga 
už manęs. Jis braunasi pro minią, tikras milžinas. Neša ant pe- 
čių Magistrą Tomą, bežadį. 

Kurgi visur esantis Viešpats? Jo kaimenė skerdžiama. 

Tai, ką turiu daryti. Tvirtai surišti kelionės krepšiai. 
Nesustoti. Durklas daužosi į šoną. 

Elijas vis dar už manęs. 

Vienas pasimetęs šešėlis bėga artyn. Pusė veido uždengta 
tvarsčiais, perrėžta mėsa. Moteris. Atpažįsta mus. Tai, ką turiu 
daryti: Magistras turi likti neatpažintas. Sulaikau ją - nekal- 
bėk. Man už nugaros aidintys šūksniai: „Kareiviai! Kareiviai!“ 

Nustumiu moterį į šalį - bėk, slėpkis greičiau. Skersgatvis 
dešinėje. Bėgte, Elijas už manęs, leidžiuosi stačia galva. Tai, 
ką turiu daryti: namų durys. Pirmos, antros, trečios, atsida- 
ro. Viduje. 


Užtrenkiame už savęs laukines duris. Triukšmas aprimsta. Pro 
langą skverbiasi silpna šviesa. Senė sėdi atokiame kambario 
kampe, aplūžusiame pintame krėsle. Vos keli vargani daiktai: 
sukrypusi skrynia, stalas, degėsiai, bylojantys apie neseniai kū- 
rentą laužą nuo suodžių pajuodusiame židinyje. Prieinu arčiau. 

- Sese, mes gabename sužeistą žmogų. Jam reikia lovos ir 
vandens, dėl Dievo... 

Elijas stovi tarpduryje, užima visą įėjimą. Vis dar laiko 
Magistrą ant pečių. 

- Tik kelioms valandoms, sese. 

Jos akys pavandenijusios ir nieko nereginčios. Galva lin- 
guoja pirmyn atgal. Ausyse vis dar švilpia. Elijo balsas: 

- Ką ji sako? 

Prieinu dar arčiau. Pasaulio triukšme tyliai niūniuojama 
lopšinė. Negaliu suprasti žodžių. Senė net nepajuto, kad esa- 
me čia. 

Tai, ką turiu daryti. Negaišti. Laiptai veda į viršų, ženklas 
Elijui, ir mes kopiame aukštyn. Pagaliau lova, kurioje pagul- 
dome Magistrą Tomą. Elijas nusibraukia nuo akių prakaitą. 
Pažvelgia į mane: 

- Reikia surasti Jakobą ir Matijų. 

Paliečiu durklą ir jau rengiuosi išeiti. 

- Ne, eisiu aš, tu pasilik su Magistru. 

Nespėju atsakyti, o jis jau leidžiasi laiptais. Magistras 
Tomas, leisgyvis, akis įsmeigęs į lubas. Tuščias žvilgsnis, vos 
vienas kitas mirktelėjimas, rodos, beveik nekvėpuoja. 

Pažvelgiu laukan - siauras namų vaizdas už lango. Regis, 
veda į gatvę, per didelis aukštis šuoliui. Mes antrame aukš- 
te, bent jau esama palėpės. Imu tyrinėti lubas ir sunkiai įžvel- 
giu į palėpę vedančios angos durelių plyšį. Ant žemės guli ko- 
pėčios. Atrodo lyg termitų užkandis, tačiau atlaiko. Įšliaužiu 
kniūbsčias, palėpės stogas gana žemas, grindys nuklotos šiau- 
dais. Sijos girgžda nuo kiekvieno judesio. Jokio lango, keli sau- 
lės spinduliai prasiskverbia tarp medinių ašių: ankšta pasto- 
gės erdvė. 

Vėl ašys, šiaudai. Turiu tūnoti kone gulsčiomis. Nedidelė 
anga veda ant stogų: šlaitai. Magistrui Tomui tai neįveikiama. 
Ieškau vandens. Apatiniame aukšte ant stalo randu riešutų ir 
ąsotį. Senė toliau niūniuoja lopšinę. Kuomet suvilgau vande- 
niu Magistro lūpas, pastebiu krepšius - geriau juos paslėpti. 

Prisėdu ant žemos kėdės. Gelia kojas. Laikau galvą panari- 
nęs tarp rankų, tik trumpa akimirka - ir ūžesys virsta kurti- 
nančiu riksmų, žirgų žvengimo ir geležies žvangesio griaus- 
mu. Kunigaikščių nupirkti išgamos įžengia į miestą. Bėgu prie 
lango. Dešinėje pusėje, pagrindiniame kelyje, - raiteliai, į prie- 
kį atstatytos ietys, jie šukuoja gatvę. Puola ant visko, kas juda. 

Priešingoje pusėje: iš skersgatvio išnyra Elijas. Pastebi žir- 
gus, sustoja. Keli pėstininkai išdygsta jam iš už nugaros. Nėra, 
kur trauktis. Dairosi aplink: kurgi visur esantis Viešpats? 

Jie atgręžia į jį savo ietis. 

Elijas pakelia akis aukštyn, išvysta mane. 

Tai, ką jis turi daryti. Ištraukia iš makšties kardą ir šauk- 
damas metasi prie kareivių. Vienam perrėžia pilvą, kitą gal- 
vos smūgiu parbloškia žemėn. Jie puola jį trise, tačiau Elijas 
nejaučia kirčių, it dalgį abiem rankomis sugriebia kardo ran- 
keną, toliau dalija smūgius. 

Kareiviai atsitraukia. 

Iš užnugario: lėtas ir sunkus žirgo šuoliavimas, raitelis už- 
simoja. Smūgis parbloškia Eliją. Tai pabaiga. 

Ne, jis pakyla - kraujo ir įniršio kaukė. Kardas vis dar ran- 
koje. Niekas nedrįsta artintis. Girdžiu jo sunkų alsavimą. 
Timptelėjimas vadelėmis, žirgas apsisuka. Kirvis pakyla. Vėl 
šuoliavimas. Elijas praskečia kojas - dvi jaugusios šaknys. Galva 
ir rankos nukreiptos į dangų, leidžia kardui nukristi. 

Lemiamas smūgis: 

- Omnia sunt communia*, kalės vaikai! 

Galva nusirita tarp dulkių. 


Jie siaubia namus. Laukinės durys išspiriamos kojų ir kirvių 
smūgiais. Netrukus ateis ir mūsų eilė. Negaišti. Pasilenkiu: 

- Magistre, paklausyk manęs, turime iš čia nešdintis, tuoj 
prisistatys... Vardan Dievo, Magistre... 

Sugriebiu jo pečius. 

Atsakas - silpnas šnibždesys. Jis negali pajudėti. Spąstai, 
mes patekome į spąstus. 

Kaip Elijas. 

Ranka gniaužia kardo rankeną. Kaip Elijas. Norėčiau turė- 
ti jo drąsą. 

- Ką ketini daryti? Užtenka kankinių. Bėk, gelbėk save. 

Balsas lyg iš pačių žemės gelmių. Negaliu patikėti, kad 
Magistras prabilo. Jis dar bejėgiškesnis nei prieš tai. Iš apa- 
čios ataidi smūgiai. Man ima suktis galva. 

- Bėk! 

Vėl tas balsas. Pasisuku į jį. Nejuda. 

Smūgiai. Laukinės durys išmušamos. 

Gerai, krepšiai, jie neturi rasti krepšių, greičiau, užsime- 
tu juos ant nugaros, kopėčiomis aukštyn, kareiviai užgaulioja 


3 Viskas yra bendra (lot.), Tomo Miuncerio karo šūkis. 

senę, slystu, nerandu, už ko užsikabinti, per didelis svoris, 
pasiskubink, man iškrinta vienas krepšys, mėšlas! Jie kyla 
laiptais, jie jau viduje, užtraukiu kopėčias, užveriu angą, du- 
rys atsiveria. 


Jie dviese. Landsknechtai. 

Galiu stebėti juos pro plyšį tarp sijų. Privalau nesujudėti, 
silpniausias girgždesys - ir man galas. 

- Tik užmesime akį ir galime eiti, vis tiek čia nieko nerasi- 
me... A, bet čia kažkas yra! 

Jie prieina prie lovos, supurto Magistrą Tomą: „Kas tu toks? 
Čia tavo namai?“ 

Jokio atsakymo. 

- O, puiku, Giunteri, pažiūrėk, ką čia turime! 

Pamatė krepšį. Kažkuris jį praveria. 

- Šūdas, vien popieriai, jokių monetų. Kas čia per velnia- 
va? Moki skaityti? 

- Aš-ne! 

- Aširgi ne. Gal tai kas nors svarbaus. Leiskis žemyn ir eik 
pakviesti kapitoną. 

- Tu ką, man dabar nurodinėsi? Kodėl pats neini? 

- Nes aš suradau krepšį! 

Galiausiai jiedu sutaria, ir tas, kuris nėra vardu Giunteris, 
nusileidžia į apačią. Viliuosi, kad ir kapitonas nemoka skaity- 
ti, antraip mums galas. 

Sunkūs žingsniai, tas, kuris greičiausiai yra kapitonas, kyla 
pilna palėpės dulkių. Kad nesučiaudėčiau, įkandu sau į žandą 
ir nuryju kraują. 

Kapitonas ima skaityti. Man belieka viltis, kad jis nieko ne- 
supras. Galiausiai atitraukia žvilgsnį nuo lapų. 

- Tai Tomas Miunceris*, monetų kaldintojas... Monetėlė“. 

Man ima stipriai tvinkčioti smilkiniai. Pasitenkinimo žvilg- 
sniai - alga padvigubės. Jie išneša ant rankų žmogų, paskelbu- 
sį karą kunigaikščiams. 

Lieku tyloje, nepajėgdamas pajudinti nė vieno raumens. 

Visur esančio Viešpaties nėra nei čia, nei niekur kitur. 

2 skyrius 


1525 metų gegužės 16 diena 


Blanki priešaušrio šviesa. Susmunku ant žemės be jėgų. 

Pramerkęs akis gilioje nakties ir mano būties tamsybėje, 
pirmiausiai pajuntu visišką rankų ir kojų stingulį. 

Kada jie spėjo išsinešdinti? 

Nuo gatvės sklido girtuoklių keiksmai, besaikio puotavi- 
mo klegesys, moterų, priverstų paklusti samdinių įstatymui, 
riksmai. 

Apie tai, kad esu gyvas, man priminė pragariškas niežulys: 
oda padengta prakaito, šiaudų ir dulkių kiaukuto. 

Esu gyvas, galiu laisvai kosėti ir aimanuoti. 

Tačiau pakilti ir užkopti su krepšiu bei kardu ant stogo 
man prireikė nežmoniškų pastangų. Luktelėjau, kol akys ap- 
siprato su tamsa, ir ėmiau dairytis po miestą, kurio veidą pa- 
žymėjo mirtis. 

Apačioje laužų, išsibarsčiusių aplink, liepsnos apšvietė šėls- 
tančių kareivių, pragėrinėjančių lengviausios jų pergalės už- 
darbį, pašaipius veidus. 

Priešais mane - tamsa. Visiška laukų tamsa. Kairėje, vos už 
kelių dešimčių žingsnių, pamačiau išsišovusį stogą, aukštesnį 
už aplinkinius, nuo manęs jį skyrė skersgatvis, toliau - akli- 
nos tamsos pakraštys. Šliauždamas stogais, nuvilkau savo ap- 
lamdytą kūną iki paribio - miesto gynybinės sienos. Trijų vyrų 
aukščio siena, jokios sargybos. Nubėgau miesto mūrais. 

Iš pradžių nepajutau jokio kvapo - mano burna buvo vir- 
tusi kloaka, nosis pritvinkusi kraujo ir purvo... Paskui ėmiau 
jį užuosti: mėšlo dvokas. Mėšlas buvo kaip tik ten, apačioje. 
Aš paprasčiausiai pasileidau ir kritau į tamsą, man jau buvo 
vis vien. 


a Thomas Mūntzer (1489-1525) - vokiečių protestantų pastorius, vienas 
iš valstiečių sukilimo vadų. 1519 m. Vitenberge bičiuliavosi su Liuteriu, 
nuo kurio netrukus atitolo, 01521 m. Prahoje - su Janu Husu. 1523 m. 
Alštete įsteigė Išrinktųjų lygą - šventųjų bendruomenę, kurioje buvo 
panaikinti visi socialiniai rangai ir privati nuosavybė. Miunceris aršiai 
kritikavo vokiečių kunigaikščius ir feodalinę santvarką, savo raštuose 
ir pamoksluose skelbė socialinę lygybę ir liaudies valdžią, ragindamas 
išnaudojamus visuomenės sluoksnius ginkluotam sukilimui ir radi- 
kalioms reformoms, dėl ko susilaukė Liuterio pasmerkimo ir valdžios 


persekiojimo. 


5 Žodžių žaismas - vokiečių kalba mūnzer reiškia „monetų kaldintoją“, 
o mūntzel - „monetėlę“ (aut. past.). 

Didžiulė mėšlo krūva. 

Bėgte, nagi, kamuojamas troškulio, bėgte, paskui jau ėjau, 
kliuvau, nagi, greičiau, vėl ėjau, pasiskubink, nagi, alkanas, 
greitesnis už mane palytėjusią mirtį ir iš paskos sekantį mėšlo 
tvaiką, kol kojos pajėgė. 

Aušra. 

Prigulęs pakelės griovyje, geriu purviną vandenį. Kylant 
saulei mano sąmonė pasineria į tamsą. 


Vakaruose liepsnoja dangus. Kiekvienas kūno lopinėlis dega, 
aplipęs mėšlu ir džiūstančiu purvu - aš vis dar gyvas. 

Laukai, javų gubos, miško pakraštys už kelių mylių į pie- 
tus. Suimti save į rankas ir bėgti. Turiu sulaukti tamsos. 

Vienas pats. Mano bendražygiai, mokytojas, Elijas. 

Vienas pats. Mano brolių veidai, lygumoje tįsantys la- 
vonai. 

Atrodo, lyg krepšys ir kardas svertų dvigubai. Jaučiuosi 
silpnas, man reikia pavalgyti. Už kelių žingsnių styro žalios 
javų varpos. Sugriebiu kelias saujas, sunkiai nuryju. 

Spėlioju, kaip dabar galėčiau atrodyti, stebiu ant žemės 
nusidriekusį ilgą šešėlį. Šešėlis pakelia ranką ir priartina ją 
prie veido: akys, barzda - tai ne aš. Daugiau niekada juo ne- 
būsiu. 

Mąstyti. 

Užmiršti šį siaubą ir mąstyti. Paskui - judėti ir užmiršti 
siaubą. Dar vėliau - sunaikinti šį siaubą ir gyventi. 

Taigi, mąstyti. Maistas, pinigai, drabužiai. 

Pastogė, kuo toliau nuo čia, saugi vieta, kurioje galėčiau 
gauti naujienų ir susisiekti su išsibarsčiusiais broliais. 

Mąstyti. 

Hansas Hutas“, spaustuvininkas. Lygumoje išvydęs kuni- 
gaikščio Jurgio šarvus, Hutas pabėgo prieš pat prasidedant 
skerdynėms. Jei kas ir išsigelbėjo, tai Hutas. 

Huto knygų spaustuvė veikia Bibroje, netoli Niurnbergo. 
Dar prieš kelerius metus ten telkėsi mūsiškiai broliai. Tai 
buvo uostas daugeliui. 

Pėsčiomis naktį, vengiant grįstų kelių, miškais ir laukų 
paribiu, Bibrą pasiekti prireiks mažiausiai tuzino dienų. 

3 skyrius 
1525 metų gegužės 18 diena 


Kareivių stovyklavietė. 

Ilgi šešėliai ir šiurkšti šiaurietiška tartis. 

Dvi dienas ir dvi naktis žygiuoju mišku, visos juslės įtemp- 
tos, krūpteliu nuo menkiausio garso - paukščiams suplojus 
sparnais, tolumoje išgirdus vilko kauksmą, man nugara per- 
bėga šiurpuliai ir suspaudžia skrandį. Ten, toli, pasaulis jau gali 
būti pasibaigęs, gali būti nebelikę nieko. 

Traukiau į pietus, žygiuodavau tol, kol kojos nebeatlaikyda- 
vo ir suklupdavau. Rydavau viską, kas tik galėjo apgauti skran- 
dį: giles, laukines uogas, net, alkiui giliai suleidus iltis, medžių 
lapus ir žievę... Buvau išsekęs, drėgmė smelkėsi į kaulus, o ga- 
lūnės darėsi vis sunkesnės. 

Saulė jau buvo nusileidusi, kuomet brūzgynų juodumo- 
je suspindo laužo gaisai. Prisėlinau arčiau, nušliauždamas iki 
gretimo ąžuolo. 

Mano dešinėje, už kelių dešimčių žingsnių, trys pririšti žir- 
gai - kvapas gali mane išduoti. Nejudu iš vietos - neapsispren- 
džiu, skaičiuoju, kiek laiko sutaupyčiau keliaudamas ant vie- 
no iš šių ristūnų. Dar kartą apsižvalgau iš už kamieno: jie sėdi 
aplink laužą apsigaubę užklotais, gertuvė keliauja iš rankų į 
rankas, beveik užuodžiu degtinės kvapą. 

- Ir kai nusitaikėme, o jie leidosi bėgti it avys? Aš pasmei- 
giau net tris ant tos pačios ieties! Kaip ant iešmo! 

Girtas kvatojimas. 

- Aš dar geriau padariau. Kol siaubėme miestą, spėjau iš- 
krušti penkias jų bobšes... ir tuo pačiu metu nesilioviau jų sker- 
dęs, tų skarmalių... Viena kekšė įkandusi vos nenuplėšė man 
pusės ausies! Pažiūrėkit čia... 

- Oką tu? 

- Perpjoviau jai gerklę, po velnių! 

- Tik veltui iššvaistei jėgas, šūdagalvi. Galėjai palaukti die- 
ną, ji pati tau būtų davusi, kad atgautų vyro lavoną, kaip ir vi- 
sos kitos... 


6 Hans Hut (1490-1527) - Tomo Miuncerio sekėjas, o vėliau aršus ana- 
baptistas, dalyvavo vokiečių valstiečių sukilime ir Frankenhauzeno 
mūšyje 1525 m. 

Vėlei griaudėjantis juokas. Vienas jų įmeta kelis žabus į 
laužą. 

- Prisiekiu, tai buvo lengviausia pergalė per visą mano tar- 
navimo laiką, užteko vien pašaudyti jiems į nugaras ir pas- 
maigstyti it balandžius. Tačiau koks reginys: galvos, lakstan- 
čios į šalis, parklupę maldaujantys žmonės... Pasijutau tikru 
kardinolu! 

Pakrato monetų pilną kapšą, kiti du bendrai jam pritaria 
krizendami, trečias persižegnoja: 

- Šventi žodžiai. Amen. 

- Einu nusimyžt. Palikite man lašelį šio gėralo... 

- Ei, Kurtai, eik toliau nuo mūsų, nenoriu miegoti su tavo 
myžalų smarve po nosim! 

- Tiek prisigėręs nepajustum, net jei apšikčiau tau veidą... 

- Išsikrušk, šūdžiau! 

Vietoj atsakymo - atsiraugėjimas. Kurtas palieka šviesos 
ratą ir pajuda link manęs. Svirduliuoja vos už kelių žingsnių, 
eina toliau, tiesiai į brūzgynų tankmę. 

Apsispręsti, dabar. 

Drabužiai. Drabužiai, ne tokie purvini kaip manieji, ir mo- 
netų sklidinas kapšas prie diržo. 

Seku iš paskos, priglusdamas prie medžių, tol, kol išgirstu 
čiurkšlės garsą. Suspaudžiu durklo rankeną. Kaip mane išmo- 
kė Elijas: viena ranka už burnos, ir niekada neduoti sau laiko 
suabejoti. Perrėžiu jam gerklę anksčiau, nei šis spėja nutuok- 
ti, kas vyksta. Anksčiau, nei aš pats spėju susivokti. Prislopęs 
gargaliavimas, ir jis išspjauna kraują ir sielą tarp mano pirš- 
tų. Prilaikau jį krentantį. 

Dar niekada nebuvau nužudęs žmogaus. 

Atsegu diržą ir nuimu kapšą, nuvelku švarką ir nusmau- 
kiu kelnes, viską susuku į jo apsiaustą. Dabar kuo toliau iš čia, 
tik nebėgti, nesukelti triukšmo, viena ranka į priekį, kad ap- 
saugočiau veidą nuo brūzgynų šakų. Kraujo kvapas ant ran- 
kų - kaip lygumoje, kaip Frankenhauzene. 

Dar niekada nebuvau nužudęs žmogaus. 

Galvos, lakstančios į šalis, parklupę maldaujantys žmonės, 
Elijas, Magistras Tomas, pavirtęs šešėliu... 

Dar niekada nebuvau nužudęs žmogaus. 

Sustoju visiškoje tamsoje, balsai vos girdimi. Stipriai spau- 
džiu kardo rankeną. 

Tai, ką turiu daryti. 

4 skyrius 


Atverti pragaro vartus tiems šunsnukiams. 

Grįžtu atgal, žingsnis po žingsnio, balsai vis stiprėja, artėja, 
leidžiu ryšuliui ir krepšiui nuslysti ant žemės, dviese, dideliais 
žingsniais, jie dviese, neduoti sau laiko suabejoti. 

- Kurtai, kur, po velnių... 

Įžengiu į šviesos ratą. 

- Kristau! 

Tiesus smūgis į galvą. 

- Šventasis šūde! 

Ašmenys krūtinėje, su visa jėga - tol, kol neišspjauna kraujo. 

Viena ranka pavėluotai siekia ginklo: kirtis į petį, paskui - 
į nugarą. 

Alkūnėmis šliaužia link krūmų, žviegia it skerdžiama kiaulė. 

Mano judesiai lėtėja, pasilenkiu prie jo. Suimu durklą abiem 
rankomis, suvarau ašmenis tarp menčių, pralauždamas kau- 
lus ir širdį. 

Sunaikinti siaubą. 

Tyla. Vien mano karštas, naktyje regimas alsavimas ir lau- 
žo spragsėjimas. Apsidairau aplink - nė menkiausio judesio. 
Jau nebe. 

Aš visus juos patiesiau, po velniais! 


1525 metų gegužės 19 diena 


Joju vilkėdamas nešlovės uniformą. 

Dabar ji saugo mane. Galbūt tai gudrybė, man, tikriausiai, 
reikia prie to priprasti. Nešlovei tarnaujančio samdinio kaukė, 
kuomet triumfuoja nešlovė, nieko daugiau. 

Privalau priprasti. Dar niekada nebuvau žudęs. 

Saulėlydis vėlei raižo laukus ir kalvas purpuriniais atšvai- 
tais, pamažu ištrina kontūrus ir išvaiko tikrumo jausmą, jei to- 
kio dar būta. 

Įveikta daugybė mylių, visad link pietų, link Bibros, ant silp- 
nos vilties balno. Laukuose, kuriais prajojau, buvo matyti pra- 
ūžusios žudikų ordos ženklai. Nelyg gamtos stichijos nelaimė: 
laukai, kurie jau niekada nebus derlingi, gelžgaliai ir įvairios 
nešlovės kariaunos liekanos, vienas kitas pūti paliktas lavonas, 

pakelėje pasitaikiusių nelaimėlių griaučiai, grupelės nuo gran- 
dinės paleistų samdinių, traukiančių iš nežinia kurių skerdy- 
nių į naują medžioklę. 

Tamnsai pasiglemžus horizontą drauge su paskutiniais šešė- 
liais, pėsčiomis traukiu per girią. Tarp medžių pradedu įžvelgti 
tolimas šviesas - greičiausiai tai stovyklavietės. Dar keli žings- 
niai, ir mane pasitinka duslus garsas. Žirgai, vežimų bildesys, 
deglų atspindžiai ant geležies. Mano gyvulys muša kanopomis, 
tenka jį tramdyti, skubant pasislėpti už medžio kamieno. Lieku 
laukti ir glostau žirgo sprandą, mėgindamas nuvyti jo išgąstį. 

Garsas yra patvinusi upė. Artėja link mūsų. Pasagos ir švytin- 
tys ginklai. Šmėklų orda vilnija vos už kelių metrų nuo manęs. 

Galiausiai triukšmas slopsta, tačiau nakties tyla nesugrįžta. 

Šviesa anapus miško tampa dar ryškesnė. Jokio vėjo, tačiau 
medžių viršūnės virpa - tai gaisras. Priartėju tiek, jog girdžiu, 
kaip spragsi deganti mediena. Netikėtai medžiai atveria visiš- 
ko sunaikinimo vaizdinį. 

Kaimą gaubia liepsnos. Karštis tvoskia man į veidą, lyja 
smulkiomis žarijomis ir suodžiais. Saldžiarūgštis vėjo gūsis 
ir svylančios mėsos tvaikas sujaukia vidurius. Tada juos iš- 
vystu: suanglėję kūnai, laužo pasiglemžti beformiai siluetai, 
mane ima pykinti ir užgniaužia kvapą. 

Rankos stipriai suspaudusios balną, nešk mane iš čia, šuo- 
liais į naktį, bėk nuo siaubo ir baisių pragaro gniaužtų. 


5 skyrius 
1525 metų gegužės 21 diena 


Aplink pakelės keitimosi stotį - nesibaigiantis vežimų su gro- 
biu iš nusiaubtų kaimų judėjimas; kapitonai šūkčioja nurody- 
mus įvairiomis tarmėmis; kareivių būriai išvyksta į skirtingas 
puses; vidury gatvės verda prekyba ir keitimasis grobiu tarp 
samdinių, purvinesnių už mane, ir valkatų, tykančių likučių. 
Kita kelyje regėto nusiaubimo pusė: frontų neturinčio karo 
užnugaris, nutekėjimo griovys žudynių kraujui. 

Mano žirgui reikia poilsio, man - padoresnio maisto. Ta- 
čiau visų pirma turiu susiorientuoti, surasti trumpiausią į 
Niurnbergą vedantį kelią, o iš ten - į Bibrą. 


40 


- Nederėtų tokiais laikais palikti žirgo nesaugomo, kareivi. 

Balsas dešinėje, už pajudėjusios pėstininkų kolonos. Stam- 
bus stotas, odinė prijuostė ir ilgaauliai batai, ištepti mėšlu. 

- Tik spėsi įžengti į užeigą, ir tau jį patieks vakarienei... 
Arklidėse jam bus saugiau. 

- Kiek? 

- Du skudai. 

- Per brangu. 

- Tavo arklio maita bus verta dar mažiau... 

Samdinys, kuriam sumokėta ir kuris traukia namo: 

- Sutarta, tačiau turėsi duoti jam šieno ir vandens. 

- Vesk jį čionai. 

Šypsosi: keliuose pilna žmonių, verslas klojasi puikiai. 

- Keliauji iš Fuldos? 

Iš karo grįžtantis kareivis: 

- Ne, iš Frankenhauzeno. 

- Tu pirmasis, vykstantis pro šalį... Sakyk, kaip ten viskas 
buvo? Turbūt didelis mūšis... 

- Lengviausias uždarbis per visą tarnavimo laiką. 

Arklininkas pasisuka ir šaukia: 

- Ei, Groskai, čia yra vienas tipas iš Frankenhauzeno! 

Iš šešėlio išlenda keturiese, šiurkštūs samdomų karių veidai. 

Grosko veidą dengia randas, skrodžiantis kairįjį žandą iki 
pat kaklo, perkreiptas žandikaulis ten, kur ašmenys perlaužė 
kaulą. Pilkos neišraiškingos akys žmogaus, regėjusio ne vie- 
ną mūšį, pripratusios prie lavonų tvaiko. 

Balsas atsklinda tarsi iš urvo: 

- Ar pribaigėt visus žemrausius? 

Gilus įkvėpimas, bandant nuryti kylančią paniką. Mane ty- 
rinėjantys veidai. 

Iš karo grįžtantis kareivis, murmesys: „Visus iki vieno.“ 

Grosko žvilgsnis nuslysta ties prie diržo prisegtu monetų 
kapšu: „Tarnavai kunigaikščiui Pilypui?“ 

Dar vienas gilus įkvėpimas. Niekada neduoti sau laiko su- 
abejoti. 

- Ne, kapitonui Bambergui, kunigaikščio Jurgio karių gretose. 

Įsmeigtos akys nejuda, greičiausiai dvejoja. Monetų kapšas. 

- Mes bandėme pavyti Pilypą ir prisijungti prie jo būrio, 
tačiau pasiekėme Fuldą per vėlai. Jie jau buvo pajudėję: lėkė it 
beprotis, tas krušena! Paėmė Šmalkaldeną, Aizenachą ir Zalcą 
žygiais be sustojimų, neduodamas laiko net nusimyžti... 

Kitas: „Mes turėjome tenkintis vien trupiniais, plėšikavi- 
mais apylinkėse. Ar tu tikras, kad neliko nė vieno valstiečio, 
kurį būtų galima nudėti?“ 

Kareivio, lygumoje išskerdusio valstiečius, akys - stiklinės, 
kaip ir Grosko. 

- Ne. Visi negyvi. 

Perkreiptas veidas toliau akylai stebi, mąsto apie galimą pel- 
ną: ar labai rizikuotų pasisavindamas kapšą. Keturiese prieš vie- 
ną. Kiti trys be jo ženklo nepajudės iš vietos. 

Kalba lėtai: „Miūlhauzenas. Kunigaikščiai vyksta jo apsupti. 
Ten tai jau tikrai laukia didelis grobis. Pirklių namai, o ne kokių 
skarmalių žemrausių... Bankai, krautuvės...“ 

- Moterys, - krizendamas priduria jam už nugaros stovin- 
tis žemesnis sėbras. 
gerkle ir sulaikęs kvėpavimą. Vertina. Mano ranka ant kardo, 
kabančio greta monetų kapšo, rankenos. Suprato - vienintelis 
smūgis būtų skirtas jam. Perrėžčiau gerklę: galiu tai padaryti. 
Viskas parašyta jo žvilgsnyje. 

Nežymus virpulys, jo akių mirktelėjimas yra nuosprendis. 
Rizikuoti neverta. 

- Sėkmės. 

Praeina pro šalį, nebylūs, į purvą klimpstančių aulinių garsas. 


Storulis įsitaiso priešais mane, dideliais kąsniais doroja ožiuko 
kulšį, godžiai maukia iš bokalo alų, varvantį žemyn taukuota 
barzda, kuri, drauge su kairiosios akies raiščiu, beveik paslepia 
jo veidą. Storulio švarkas, sunešiotas ir purvinas, veltui bando 
pridengti statinių, išgertų per kelis tarnystės kunigaikščiams 
dešimtmečius, gausą. 

Padaręs pertraukėlę, šis paršas ima manęs klausinėti: „Ką 
šioje mėšlidėje veikia toks ponaitis kaip tu?“ 

Iš pilnos burnos varva, storulis perbraukia ją ranka ir atsi- 
rūgsta. 

Nepakeliu į jį akių: „Mano žirgui reikia pailsėti, o man - už- 
kąsti.“ 

- Ne, ponaiti. Ką tu veiki šio sumauto karo šiknaskylėje? 

- Ginu kunigaikščius nuo maištininkų... - Jis neleidžia man 
tęsti toliau. 

- Įdomu, įdomu... nuo keturių utėlėtų, - kramto. - Nuo tunto 
skarmalių, - nuryja. - Tai bent laikai: vaikigaliai, ginantys ponus 
nuo valstiečių bandos, - vėlei atsirūgsta. - Štai ką tau pasaky- 
siu, ponaiti, tai buvo pats šūdiniausias karas iš visų šūdiniau- 
sių karų, kuriuos yra regėjusi ši vienintelė sveika akis. Pinigai, 
bičiuli, vien tik pinigai ir verslo reikalai su anais kiaulėmis iš 
Romos. Vyskupais su jų kekšėmis ir visais benkartais, kuriuos 
jie turi išlaikyti! Pinigai, aš tau sakau, kunigaikščiai ir grafai, 
visi tie išgamos negalvoja apie nieką kita. Pirmiausiai viską at- 
ima iš tų prasčiokų, o paskui užsiundo mus daužyti lazdomis tų, 
kurie įsiuto. Veikiausiai aš jau per senas šitoms nesąmonėms. 
Krušenos! Tačiau šįkart reikėjo atsukti pabūklus į pačius kuni- 
gaikščius ir popiežiaus subinlaižius, nes žemrausiai parodė turį 
kiaušus: jie degino pilis su visomis Dievo siųstomis gėrybėmis, 
dulkino grafienes, skrodė kunigus, po velniais! O, jie vis kalbėjo 
apie Dievą, bet niokojo viską aplink, ir aš pats jau mąsčiau prie jų 
jungtis, tačiau puikiai žinojau, kuo visa tai baigsis, fortūna nesi- 
šypso skarmaliams. O mums vis tie patys sumauti du skatikai. 
Už juos! - nusiperdžia, sukrizena, išmaukia alų. - Velniop viską! 

Liaujuosi valgęs, užvaldytas netikėtumo, o gal pasišlykštė- 
jimo jausmo. Šis kiaulė gan simpatiškas, kalba it iš kloakos, ta- 
čiau nekenčia ponų. Jis įkvepia man drąsos: ponai taip pat su- 
daryti iš mėsos ir kraujo, ne vien iš išgaląstos geležies. 

- O tu pats kur darbavaisi? - klausiu jo. 

- Aizenache, vėliau - Zalce, paskui pavargau laužyti savo 
rankas į nelaimėlių kaulus. Tikra bjaurastis. Aš per senas to- 
kioms nesąmonėms, man jau keturiasdešimt, po velnių, ir jau 
dvidešimt metų esu šiame mėšle. O tu, ponaiti? 

- Man dvidešimt penkeri. 

- Ne, ne - kur dirbai? 

- Frankenhauzene. 

- Kad tave kekšės!!! Per patį Paskutinį Teismą?! Kalbos sklin- 
da greitai, dar niekada nebuvau nieko panašaus girdėjęs. 

- Būtent taip, bičiuli. 

- Ir sakyk... Tas pamokslininkas, tas pranašas, na, tas kie- 
tas, kaip jo vardas?.. Ach, taip: der Mūntzer. Monetų kaldin- 
tojas. Kuo jam baigėsi? 

Atsargiai: 

- Jį sugavo. 

- Jis nežuvo? 

6 skyrius 


- Ne, mačiau, kaip jį išnešė. Vienas iš jį sugavusio karių bū- 
rio pasakojo man, kad šis kovėsi it liūtas, kad jiems buvę sun- 
ku, kad kariai bijoję jo žvilgsnio ir žodžių. Kad išvežant kali- 
nį vežimu buvo girdėti jo riksmas „Omnia sunt communia!“ 

- Ir kokį velnią tai reiškia? 

- Viskas yra bendra. 

- Šūdas, kas per tipas. O tu pats moki lotyniškai? 

Sarkastiškai šypsosi. Nuleidžiu žvilgsnį. 


1525 metų gegužės 24 diena 


Kelios kelionės valandos, ir Tiuringijos miško kalvos man už 
nugaros virto blausiu atspindžiu nykiai pilkšvame dangu- 
je. Buvau neseniai aplenkęs Koburgo tvirtovę ir traukiau į 
Eberno miestelio smuklę. Manęs laukė dar dvi, daugiausia 
trys žygiavimo dienos miškingais slėniais, kuriuos man atvė- 
rė Aukštutinė Frankonija. Platokas kelias, dažniausiai pilnas 
pirklių vežimų, tarp Ico ir Maino upių. Šįvakar - Ebernas, kitą 
dieną - Forchheimas, kad išvengčiau įtarių Bambergo žvilgs- 
nių. Tada - Niurnbergas ir galiausiai - Bibra. 

Pirmą kartą pajutau, kad tai mano jėgoms. Tas nuovargis, 
vėl užpuolantis mane, buvau jį pamiršęs, jį ištrynė jėga, lei- 
džianti peržengti pralaimėjimo slenkstį. 


Ji pasitiko mane iš toli, niaukstantis dangui, - sopulinga, su- 
driskusi, tragiška. Priešakyje driekėsi plonas apklotas, nuaus- 
tas iš perregimos pilkšvos šviesos ir silpno lietaus, klaidinan- 
čio regą ir kvėpavimą, siauro slėnio plokštumoje, kurį ketinau 
įveikti iki saulės laidos. 

Ji judėjo lėtai, galbūt kelios žygiavimo valandos nuo die- 
nos brėkšmos, nežinia kaip praleidus naktį, su slegiančia ke- 
lionės į niekur tamsa priešais akis. 

Ji neturėjo su savimi vežimų, jaučių nei arklių. Vien ant pe- 
čių užmesti kelionmaišiai. Didžiulis išsigelbėjusiųjų srautas, 
skurdo potvynis ant nuostabių Koburgo bokštų. 

Išnaikintos žmonijos kolona šliaužė bejėgė, prispausta mil- 
žiniško dangaus pėdsako. Sekinantis mantos vilkimas, sužeis- 
tųjų aimanos iš po permirkusių tvarsčių, ant savadarbių neštu- 
vų gulintys senukai. Nepaliaujamos litanijos ir vaikų verksmas 
liejosi į vienbalsį sielvartą. 

Kelios moterys bandė suteikti judantiems kūnams kryptį: ėjo 
šių išsidraikiusių eilių priešakyje, guodė sužeistuosius ar drąsi- 
no nepasiduoti tuos, kuriuos imdavo slėgti nelaimės našta; nuo- 
lat su vaikais, apsivijusiais jų pečius, rankas ar įsitaisiusiais glė- 
byje, tragiškais ir priešiškais veidais. Ši netikėta ir didinga jėga 
įkvėpė gyvybės suluošintiems kūnams, traukiantiems iš neži- 
nia kurio kaimo, kurį galbūt aplenkiau prieš dieną ar anksčiau. 
Ar dar yra pasaulio lopinėlis, išvengęs kataklizmo? 

Lydėjau akimis jų pavargusius žingsnius, laikydamasis atstu- 
mo, dešinėje, už kelių dešimčių metrų, nežinia kiek laiko, visą am- 
žinybę. Kartkartėmis žvilgsnis ar maldaujanti aimana perverdavo 
mane kiaurai. Šimtai žmonių pavaldūs vienam vieninteliam kariui: 
jokio paniekos gesto, jokios pasipriešinimo užuominos. Išsekę ir 
bežadžiai priešais pasaulio griuvėsius. Į mane, bėglį, prisidengu- 
sį žudiko drabužiais, buvo nukreipta visko netekusiųjų malda. 

Moters veidas, išsiveržęs iš minios, priartėjo prie manęs. 
Gyvas, apimtas begalinio nuovargio, atsiskyręs nuo raudančios 
kolonos, patikėjęs du peralkusius mažylius, kuriuos vedėsi su 
savimi, kitoms rankoms. 

- Mes daugiau nieko neturime, kareivi. Tik luošius ir mūsų 
vaikų ašaras. Ko dar tau reikia? 

Neradau žodžių nutildyti bejėgystės ir kaltės jausmui, kad 
esu gyvas, priešais šį išdidų žvilgsnį - į mėsą susmeigtas vinis. 
Privalėjau nulipti nuo žirgo, suburti jos vaikus ir duoti pinigų bei 
pasiūlyti pagalbą. Padėti savo žmonėms - išrinktųjų kariaunai, 
sutriuškintai purve, iš kurio ji bandė pakilti. Nulipti ir likti su jais. 

Stipriai spustelėjau kulnais žirgui į šoną. Beveik nesąmoningai. 


7 skyrius 


Eltersdorfas, Frankonija, 1525 metų birželio 10 diena 
Pelnytis duoną išties nėra lengva. Žmogus prisigalvoja aibę ap- 
gailėtinų melagysčių apie darbą. Štai jums dar viena pasibjau- 


rėtina stabmeldystė, lazdą laižantis šuo: darbas. 

Kelmas ir kirvis nuo pat aušros. Skaldau malkas vidinia- 
me kieme, skiriančiame daržą su karvidėmis nuo Vogelių 
namo. 

Volfgangas Vogelis: visiems - Eltersdorfo pastorius, Liu- 
terio sekėjas; Hutui - puikus talkininkas platinant knygas, bro- 
šiūras ir manifestus; sukilusiems valstiečiams - Skaitykbibliją 
iš priedainio „Dabar, kai Viešpats prabilo jūsiškai, turite iš- 
mokti skaityti Bibliją patys. Daugiau jums nebereikia moks- 
lo daktarų. „Tai ir tavęs tada nebereikia“, - dažniausiai nu- 
skambėdavo atsakymas, kuris vis tiktai jo neatbaidydavo. 

Ir šaunus Skaitykbibliją: šiltas priėmimas, paplekšnojimas 
per petį, apsikeitimas žiniomis apie gyvuosius ir mirusiuo- 
sius, o tada su kirviu rankoje atsiduriu priešais malkų stir- 
tą. Aš čia tik dvi dienos ir svetingumą privalau užsitarnauti. 

Bibroje Huto neradau, spaustuvė uždaryta. Man pasakė, 
kad jis čia pasirodė prieš savaitę, tačiau netrukus vėlei iške- 
liavo - į šiaurinę Frankoniją, ketindamas apkrikštyti kuo dau- 
giau žmonių. Nelyg keliautojas, užsukantis į degančią smu- 
klę ir pasiteiraujantis, kas bus patiekta vakarienei. Sužinojęs, 
kad Vogelis ir vėl Eltersdorfe, pasikeičiau žirgą, apsirūpinau 
atsargomis ir išvykau. 

Eltersdorfas. Turiu savo kambarį, lėkštę sriubos ir naują 
vardą: Gustavas Mecgeris. Aš vis dar gyvas ir nežinau, kaip tai 
įmanoma. Vėlei leistis į kelią, apie tai dabar negali būti kalbos. 


Eltersdorfas, 1525-ųjų vasara 


Ilgos, nepakenčiamos dienos. Kuopti karvides, kapoti mal- 
kas, pripilti kiaulėms pašaro belaukiant, kol paršavedė at- 
sives paršiukų. Rinkti daržoves nedideliame darže, taisyti 
darbo įrankius, pasirengusius bet kurią akimirką subyrėti į 
dalis. Pasikartojančios pareigos, kūno dalių prievarta, atlie- 
kama kasdien dėl teisės į kiemo šuns dubenį. 

Tuo metu iš svetur pasiekiančios žinios byloja apie aplink 
vykstančias skerdynes: kunigaikščių atsakas pasirodė nenu- 
sileidžiąs mūsų jiems mestam iššūkiui. Valstiečių galvos lie- 
ka žemai palinkusios virš plūgo: jie nebėra tie, kurie griebė- 
si dalgių it kardų. 

Visame kaime nerandu, su kuo apsikeisti dviem žodžiais. 
Keliauju iki pat malūno, kad sumalčiau Vogelio grūdus, pa- 
keliui sutinku vieną kitą vietinį, trumpi juokeliai apie pasto- 
rių Volfgangą, vienintelį visoje apylinkėje turintį malūninin- 
kui kviečių. 

Vienas iš retų malonių dienos momentų yra pokalbiai su 
Hermanu, trenktu valstiečiu, prižiūrinčiu Vogelio daržą. Tiesą 
pasakius, kalba vien tik jis, daužydamas kirviu pliauskas, nes 
kiekvienas žmogus, Hermano teigimu, turi tokias rankas, ko- 
kių nusipelno. Jis pats gimė su nuospaudomis delnuose, o to- 
kie mokslo daktariūkščiai kaip aš geriau teužsiima knygomis. 
Nusišypso, burna be pusės dantų, prisiekinėja, esą šį karą lai- 
mėję tokie vargšai kaip jis. Pasakoja, kaip jie paėmę grafo pilį ir 
dešimt dienų vertę poną su kitais kilmingaisiais jiems tarnauti, 
o naktimis dulkinę ponią ir jos dukras. Tai buvusi didžioji per- 
galė: niekas negali tikėtis nuversti galinguosius ilgam, kadangi 
net jei valstiečiai imtų valdyti, o ponai - dirbti žemę, greit visi 
isšmirtų badu, nes kiekvienas turi tokias rankas, kokių nusipel- 
no... Ir vis dėlto, ponui laižyti tarno batus ir vėlei kišti savo daik- 
čiuką ten, kur prieš jį kišo prasčiokas, yra vienas skaudžiausių 
pralaimėjimų. O tokiems kaip Hermanas - vienas švenčiausių 
malonumų. Juokiasi it kvailys, spjaudydamas aplink save, o aš, 
norėdamas jam dar labiau įsiteikti, sakau, jog įmanoma, kad 
būsimasis grafas būsiąs būtent Hermano palikuonis, ir kad tai 
puikus būdas nugalėti galinguosius: suteršti jų giminę. 

Su Vogeliu nedaug tėra kalbos. Jis neblogas žmogus, tačiau 
man ne prie širdies: teigia, jog likimas ir Aukščiausiojo valia pa- 
noro, kad viskas susiklostytų būtent taip, kaip susiklostė, ir kad 
įvyktų siaubingos bejėgių žudynės, esą neišmatuojama aukštes- 
nioji galia per savo ženklus, net ir tragiškus bei skausmingus, 
raginanti mus suvokti, kad vien žmonių valios, net jei jie tei- 
suoliai ir nusipelnę dangaus karalystės, nepakanka Viešpaties 
pažadui žemėje įgyvendinti. Kad jį kas iškruštų, tą Vogelį, o su 
juo drauge - ir visus pažadus bei kitas nesąmones. 


Dabar atsigręžiu pašauktas Gustavu; spėjau priprasti prie var- 
do, kuris man ne mažiau svetimas už bet kurį kitą. 

Vakare žvakės šviesos vos užtenka keliems Biblijos puslapiams 
perskaityti. Mano kambarys: medinės sienos, gultas, kėdė ir 
stalas, ant kurio guli Magistro krepšys - beformis gumulas, 
aplipęs purvu. Niekas jo nepajudino. 

Neturiu nieko daugiau, išskyrus šį krepšį, atsigabentą net 
iš Frankenhauzeno tam, kad man primintų apie netesėtus pa- 
žadus ir praeitį. Nieko, ką būtų verta rizikuoti išsaugoti. Krepšį 
man reikėjo iš karto sudeginti, tačiau kaskart prie jo prisiar- 
tinęs tarsi vėl atsidurdavau anų kopėčių viršuje ir pajusdavau 
atgal traukiantį sunkį, man apleidžiant Magistrą likimo valiai. 

Praveriu krepšį pirmą kartą. Jis beveik sutrupa mano ran- 
kose. Viduje tebėra visi laiškai, tačiau drėgmė juos supūdė. 
Popieriaus lapai sunkiai laikosi nesubyrėję. 


Nuostabiajam mokytojui, mūsų meserui To- 

mui Miunceriui iš Kvedlinburgo, sveikini- 

mas nuo Hanso Miulerio fon Bulgenbacho ir 

Juodojo miško valstiečių, vieningai sukilusių 

prieš niekingąjį poną Zigmundą fon Lupfeną, 

kaltinamą marinus badu ir išnaudojus savo 

tarnus ir jųjų šeimas žiema po žiemos, įstu- 

miant juos į neviltį. 
Mokytojau mūsų, rašau Jums trokšdamas pranešti, kad pra- 
ėjo lygiai savaitė nuo tada, kai mūsų raštas su dvylika prašy- 
mų buvo įteiktas Vilingeno miesto tarybai, kuri skubiai at- 
sakė, sutikdama tik su keliais reikalavimais. Taigi kai kurie 
valstiečiai, nusprendę nepavyksiant išsikovoti didesnių lais- 
vių, nutarė grįžti į namus. Tačiau nemenka jų dalis vis tik pa- 
siryžo tęsti kovą. Aš pats asmeniškai stengiuosi suburti vals- 
tiečius iš gretimų žemių draugėn, kad turėtume pastiprinimą 
šioje teisingoje kovoje, ir rašau Jums su skuba žmogaus, kurio 
viena koja jau balno kilpoje, žinodamas, kad visoje Vokietijoje 
nėra kito asmens, galinčio pateisinti mano kalbos glaustumą, 
ir iš visos širdies vildamasis, kad šis mano laiškas Jus pasieks. 

Lai Viešpats visad lydi Jus, 

valstiečių bičiuli 

Hansas Miuleris fon Bulgenbachas 

iš Vilingeno, 1524 metų lapkričio 25 diena 


Miuleris, greičiausiai žuvęs. Būčiau norėjęs tada jį pažinti. 
O juk nepraėjo nė metai. Metai, kurie dabar rodosi palikę ki- 
tame pasaulio krašte, kaip ir jo žodžiai. Metai, kuomet viskas 
buvo įmanoma, jei tik kada nors tai buvo. 


Valstiečių Mokytojui, ponui Tomui Miunce- 

riui, tikėjimo gynėjui nuo šventvagių, iš Mūsų 

Dievo Motinos bažnyčios Miūlhauzene. 
Mokytojau mūsų, šv. Velykų dieną, pasinaudodami grafo Liud- 
viko išvykimu, valstiečiai apgulė Helfenšteino pilį ir, ją nusiau- 
bę bei sugavę grafienę su vaikais, pasuko link miesto mūrų, 
kur slapstėsi grafas ir kiti kilmingieji. Padedami miestelėnų, 
jie įsiveržė į vidų ir šiuos sugavo. Tuomet nuvedė grafą su ki- 
tais trylika kilmingųjų į atvirą lauką ir privertė juos palįsti po 
jungu. Nors grafas mainais į gyvybę siūlė didelę sumą pini- 
gų, valstiečiai užmušė jį drauge su jo riteriais, išrengė ir pali- 
ko miško viduryje, pririštus prie jungo. Sugrįžę į pilį, valstie- 
čiai ją padegė. 

Žinia apie šiuos įvykius netruko pasiekti kaimynines gra- 
fystes, sėdama paniką tarp kilmingųjų, kurie dabar žino, kad 
juos gali ištikti grafo Liudviko baigtis. Esu tikras, jog šie įvy- 
kiai pasitarnaus kaip pirminės svarbos akstinas priimti dvy- 
lika prašymų visuose miestuose. 

Šią Velykų dieną Kristus prisikelia iš mirusiųjų, kad paky- 
lėtų prislėgtųjų dvasią ir atgaivintųjų sugniuždytųjų drąsą (Iz 
57, 15). Lai Dievo malonė niekada Jūsų neapleidžia. 

Nekaro ir Odenvaldo 

valstiečių kariaunos kapitonas 

Jakleinas Rohrbachas 

iš Vainsbergo, 1525 metų balandžio 18 diena 


Sugniaužiu apipelijusį popieriaus lapą. Pažįstu šį laišką, Ma- 
gistras Tomas jį perskaitė mums balsu, norėdamas primin- 
ti, kad atpildo valanda jau artinasi. Jo balsas - ugnis, uždegu- 
si Vokietiją. 

Doktrina, klampynė | 1519-1522 | 


8 skyrius 
Vitenbergas, Saksonija, 1519-ųjų balandis 


Sumautas miestas tas Vitenbergas. Varganas, nykus, purvinas. 
Ligotas ir atšiaurus klimatas, jokių vynuogynų nei vaismedžių, 
vos viena aprūkusi ir šalta aludė. Kas liktų iš Vitenbergo, jei 
atimtum jo pilį, bažnyčią ir universitetą? Prišnerkšti skers- 
gatviai, pažlugę keliai, barbariška prekiautojų alumi ir sen- 
daikčiais tauta. 

Apniktas šių minčių, prisėdu universiteto kiemelyje, val- 
gau ką tik iškeptą bavarišką riestainį. Sukioju jį rankoje, kol at- 
vėsta, ir stebiu įprastą šiai valandai studentų sambūrį. Duonos 
papločiai ir sriuba - mano kolegos, belaukdami kitos paskai- 
tos, mėgaujasi saulės šiluma ir pietauja lauke. Skirtingos tar- 
tys, daugelis iš mūsų atvykę iš gretimų žemių, taip pat - iš 
Olandijos, Danijos, Švedijos: pusės pasaulio palikuonys su- 
bėgo čia, norėdami išgirsti gyvai kalbantį Mokytoją. Garsas 
apie Martyną Liuterį apskriejo pasaulį lyg ant vėjo sparnų, 
ar, tiksliau, spaustuvininkų spaudos presų, kurie išgarsino 
šią vietą, dar prieš porą metų visiškai užmirštą Dievo ir žmo- 
gaus. Įvykiai... Viskas lekia pašėlusiu greičiu. Niekas niekada 
nebuvo girdėjęs apie Vitenbergą, o šiandien čionai atvyksta 
vis daugiau žmonių, vis jaunesnio amžiaus, nes norintieji da- 
lyvauti šiame perversme privalo būti čia, svarbiausioje visos 
krikščionybės klampynėje. Ir galbūt Vitenberge iš tikrųjų yra 
kepama duona, kurią popiežiaus dantys vargiai įkąs. Nauja 
mokslo daktarų ir teologų karta, išlaisvinsianti pasaulį iš su- 
puvusių Romos nagų. 

Štai jis, eina link mūsų, vos keleriais metais vyresnis už 
mane. Smaili barzdelė, įdubę skruostai, smulkus sudėjimas - 
taip gali atrodyti tik pranašas. Melanchtonas, klasikinės išmin- 
ties kolona, kurią kunigaikštis Frydrichas nusprendė pastatyti 
greta Liuterio tam, kad išgarsintų savąjį universitetą. Jo paskai- 
tos stulbina, Melanchtonas pakaitomis cituoja tai Aristotelį, tai 
ištraukas iš Šventojo Rašto, kurį skaito hebrajų kalba, tarsi sem- 
tų žinias tiesiai iš neišsenkančio išminties šulinio. Greta jo eina 

rektorius Karlštatas', nepaperkamasis, visad kuklia apranga, 
vyresnis už savo pašnekovą keleriais metais. Už jų - Amsdorfas 
ir patikėtinis Francas Giunteris, nelyg šunų jaunikliai pririšti 
ant nematomo saito, vien pritariamai linkčioja. 

Karlštatas ir Melanchtonas vaikštinėdami šnekučiuojasi. 
Pastaruoju metu taip nutinka dažnai. Pasitaiko nugirsti vieną 
kitą žodį, kartais lotyniškų frazių nuotrupas, tačiau pokalbio 
tema visad išlieka mįslė. Aplink universiteto sienas smalsu- 
mas keroja it vijoklis: jauni protai alksta naujų žinių, norėda- 
mi patenkinti savo jaunatvinį smalsumą. 

Jiedu prisėda ant laiptelio, kitapus kiemo, tiesiai priešais 
mane. Aplink susispiečia apsimestinai abejingų studentų bū- 
relis. Mane pasiekia efebiškas Melanchtono balsas, toks ke- 
rintis auditorijoje, ir toks rėžiantis ausį čia, lauke. 

— „ir turėtum įtikinti save kartą, ir visiems laikams, ma- 
no mielas Karlštatai, kad nėra aiškesnių žodžių už pasakytus 
apaštalo: „Kiekvienas žmogus tebūna klusnus viešajai valdžiai, 
nes nėra valdžios, kuri nebūtų iš Dievo, o kurios yra - Dievo 
nustatytos. Kas priešinasi valdžiai, priešinasi Dievo sutvarky- 
mui.“ Taip rašo šv. Paulius laiške romiečiams. 

Nusprendžiu pakilti iš vietos ir prisijungti prie kitų klau- 
sytojų būtent tada, kai Karlštatas atkerta: 

- Kvaila manyti, kad tas yra krikščionis, kuriam, Pauliaus 
žodžiais, „įstatymas yra miręs - moralės įstatymas, Dievo 
duotas žmonėms, ir kuris aklai paklūsta dažnai neteisingiems 
žmonių nuostatams! Kristus moko: „Atiduokite tad, kas cieso- 
riaus - ciesoriui, o kas Dievo - Dievui.“ Judėjai naudojo Cezario 
monetą, nes pripažino romėnų valdžią. Manė, kad teisinga pri- 
imti ir tas civilines prievoles, kurios neprieštaravo religinėms. 
Taigi Kristus šiais žodžiais atskiria politinę galią nuo religi- 
nės ir pripažįsta civilinės valdžios autoritetą, bet tik su sąly- 
ga, kad šioji neprimes viršenybės Dievo įstatymui ir neban- 
dys su juo susitapatinti. Kuomet viešoji valdžia užima Dievo 
vietą, ji nebesiekia bendros gerovės, bet paverčia žmogų ver- 
gu. Prisimink Luko Evangeliją: „Garbinsi Viešpatį savo ir jam 
vienam tarnausi.“ 

Oras tapo tvankesnis, klausa įsitempė, žvilgsniai šokčio- 
jo nuo vieno prie kito. Susiformavo arena, tobulas studen- 
tų apskritimas, nelyg kas kreida būtų apibrėžęs mūšio lauką. 
Giunteris stovi netardamas žodžio, svarsto, prie kurios pusės 
vertėtų šlietis. Amsdorfas jau pasirinko vidurį. 

Melanchtonas papurto galvą ir prisimerkia, kilniaširdiškai 
šypteli. Ir toliau elgiasi tėviškai, lyg aiškintų sūnui, kaip surė- 
dytas pasaulis. Tarsi jo mintys matytų tavąsias, aprėptų jas, 
nes jau pažino visa tai, ką tau dar lemta pažinti ateityje, nuo 
šios akimirkos iki tavųjų dienų pabaigos. 

Melanchtonas nužvelgia publiką su pasitenkinimu, prie- 
šais jį - Naujoji krikščionybė. Prieš atsikirsdamas atidžiai pa- 
renka žodžius, juos pasveria. 

- Turi įsigilinti į esmę, Karlštatai, nesustok paviršiuje. Žo- 
džių „atiduokite ciesoriui reikšmė visai kita... Tai, jog Kristus 
atskiria dvi sritis, viešąją valdžią nuo Dievo įstatymo, yra tie- 
sa. Tačiau tąjis daro būtent todėl, kad kiekviena iš šių valdžių 
gautų tai, kas jai priklauso, nes jos abi viena kitoje atsispindi. 
Tokia Viešpaties valia. Šventasis Paulius mums pats paaiškina 
šią tiesą. Jis teigia: „Mokėkite mokesčius, nes anie yra Dievo 
tarnautojai, nuolat užsiimantys tais dalykais. Atiduokite vi- 
siems tai, ką privalote: kam mokestį - mokestį, kam muitą - 
muitą, kam baimę - baimę, kam pagarbą - pagarbą.“ Be to, ma- 
no mielas bičiuli, jei tikintieji elgiasi sąžiningai, jiems nėra ko 
bijoti viešosios valdžios, priešingai, jie sulauks jos pagyrimo. 
O piktadariai lai bijosi valdovo, kuris kalaviją turi ne veltui: jis 
tarnauja Viešpačiui, kad teisingai nubaustų darančius pikta. 

Karlštatas atsako lėtai, apsiniaukęs: „Tačiau kas nubaus val- 
dovą, kuomet jis elgiasi nedorai?“ 

Melanchtonas, užtikrintai: 

- „Nekeršykite patys, mylimieji, bet palikite tai Dievo rūs- 
tybei.“ Viešpats sako: „Mano kerštas, aš atmokėsiu. Nedorą 
valdžią baudžia Viešpats, Karlštatai. Viešpats ją paskyrė že- 
mėje, Viešpats gali ją ir sunaikinti. Ne mums priešintis vieša- 
jai valdžiai. Be to, ar gali būti aiškesni žodžiai už šiuos, kuriuos 
ištarė apaštalas: „Laiminkite savo persekiotojus.“ 

Karlštatas: „Be abejo, Melanchtonai, be abejo. Aš nesakau, 
kad mums nereikia mylėti savo priešų, bet, manau, sutiksi su 


7 Andreas Rudolph Bodenstein fon Karlstadt (1480-1541) - vokiečių re- 
formatorius ir teologas. Po 1515 m. kelionės į Romą, kur jį giliai sukrėtė 
katalikų dvasininkijos nuosmukis, ėmė rengti Bažnyčios atnaujinimo 
programąir 1516 m. ją išdėstė 151 tezėje. Drauge su Liuteriu 1521 m. 
ekskomunikuotas popiežiaus Leono X, palikęs Vitenbergą ėmėsi radi- 
kalių reformų: šventė mišias vokiečių kalba, atmetė žodinę išpažintį, 
vaikų krikštą bei dvasininkų celibatą ir panaikino šventųjų atvaizdus 
bažnyčiose. 

manimi, kad privalome bent jau saugotis tų, kurie, sėdėdami 
Mozės katedroje, užtrenkia rojaus vartus tiesiai žmonėms 
priešais nosį...“ 

Gerasis tėtušis Melanchtonas: „Netikri pranašai, mano 
mielas Karlštatai, anie yra netikri pranašai... Ir pasaulis pilnas 
tokių. Netgi čia, šioje Viešpaties palaimintoje mokslo vietoje... 
Nes būtent tarp išmintingųjų sau lizdą suka garbėtroška ir iš- 
puikimas prisiskirti sau Viešpaties žodžius, siekiant padidinti 
asmeninę šlovę. Tačiau Viešpats mums yra sakęs: „Sunaikinsiu 
išmintingųjų išmintį, niekais paversiu gudriųjų gudrybę.“ Mes 
tarnaujame Viešpačiui ir kovojame už tikrąjį tikėjimą prieš šio 
amžiaus sugedimą. Nepamiršk to, Karlštatai.“ 

Žemas smūgis, niekšiškas. Silpnumo skraistė, slegiančio 
nesutarimo šešėlis apgaubia rektorių. Atrodo sutrikęs, abe- 
jojantis, bet atlaiko kirtį. Melanchtonas pakyla: pakurstė abe- 
jonę, dabar telieka suduoti galutinį smūgį. 

Tą akimirką iš publikos pasigirsta balsas. Tvirtas ir aiškus 
balsas, negalintis priklausyti studentui: 

- „Saugokitės žmonių, nes jie įskųs jus teismams ir plaks 
savo sinagogose. Jūs būsite dėl manęs vedžiojami pas valdy- 
tojus ir karalius liudyti jiems ir pagonims...“ Argi mūsų Mo- 
kytojas Liuteris bijosi stoti prieš viešąją valdžią, kad neatsidur- 
tų teisme? Ar jums neužtenka jo liudijimo, kad suprastumėte? 
Liuterio balsas yra nuo laukų ir kasyklų kylantis šauksmas 
prieš tuos, kurie išniekino tikrąjį tikėjimą: „Kas iš aukštybių 
ateina, tas už visus viršesnis, o kas iš žemės gimė, žemiškas 
pats ir žemiškai kalba.“ Liuteris nurodė mums kelią: kuomet 
žmonių valdžia kertasi su tikėjimu, tikro krikščionio pareiga 
yra tai valdžiai pasipriešinti. 

Atsigręžiame į veidą to, kuris prabilo. Žvilgsnis dar nuož- 
mesnis ir ryžtingesnis už žodžius. Visąlaik įsmeigtas į Me- 
lanchtoną. 

Melanchtonas mirksi, bandydamas nuryti pyktį, nustebęs. 
Kažkas išdrįso iš jo paveržti sceną. 

Dukart suskamba varpas. Kviečiama į Liuterio paskaitą. 
Reikia eiti. 

Tylą ir įtampą išsklaido disputo sužavėtų studentų bruz- 
desys ir formalūs Amsdorfo žodžiai. 

Visi patraukia į vieną kiemo pusę. Melanchtonas nepaju- 
da iš vietos, akys įsmeigtos į tą, kuris pasiglemžė iš jo užti- 
krintą pergalę. Jie susiremia per atstumą, kol kažkas nepaima 

profesoriaus už parankės ir nenusiveda į auditoriją. Jam nuei- 
nant, balse suskamba į pažadą panaši gaida: „Mudu dar rasime 
progą pasikalbėti. Neabejoju tuo.“ 

Sausakimšame koridoriuje priešais auditoriją, kur mūsų 
laukia garbusis Liuteris, prieinu prie bičiulio Martyno Borhau- 
zo, Visų praminto Celarijumi, jis taip pat akivaizdžiai pakylė- 
tas šio nutikimo. 

Žemu balsu: „Ar matei Melanchtono išraišką? Ponas Aštria- 
liežuvis pataikė į tikslą. Žinai, kas jis?“ 

- Jo vardas Miunceris. Tomas Miunceris. Atvyko čia iš Stol- 
bergo. 

Karafos akis | 1521 | 


Laiškas, išsiųstas į Romą iš Vormso miesto, imperatoriškojo 
susirinkimo būstinės, adresuotas Džanpietrui Karafai, da- 
tuotas 1521 metų gegužės 14 diena. 


Jo šviesiajai ir didžiai gerbiamai prakilny- 
bei, maloningajam ponui Džovaniui Pietrui 
Karafai, Romoje. 
Jūsų šviesioji ir didžiai gerbiama prakilnybe bei maloninga- 
sis mano pone. 

Rašau Jūsų Šviesybei dėl vieno svarbaus ir paslaptingo nu- 
tikimo: prieš dvi dienas Martynas Liuteris, keliaujantis atgal 
į Vitenbergą su imperatoriškuoju apsaugos raštu, buvo pa- 
grobtas. 

Kuomet Jūsų kilnybė man pavedė stebėti vienuolį impe- 
ratoriškojo Vormso reichstago metu, nė žodžiu neužsiminė 
apie panašius ketinimus; tuo atveju, jei kartais kas praslydo 
pro mano akis ir ką man reiktų žinoti, nekantraudamas lauk- 
siu, kad Jūsų Šviesybė teiksis apie tai informuoti savo nuolan- 
kų tarną. Jei, kaip spėju, mano žinių vis tik būta išsamių, drįstu 
teigti, jog virš Vokietijos pakibo tamsus ir slegiantis grėsmės 
šešėlis. Taigi manau esant būtina informuoti Jūsų Šviesybę apie 
Liuterio ir aplinkinių veiksmus Vormso susirinkime bei apie 
Liuterio pono, Saksonijos kurfiurso Frydricho, elgesį. 

Balandžio 16-ąją, antradienį, atėjus pietų metui, katedros 
bokšte budinti miesto sargyba trimito gausmu pranešė apie 
iškilaus svečio atvykimą. Žinia apie vienuolio pasirodymą pa- 
sklido dar ryte, ir daugelis išėjo jo pasitikti. Jo kuklią karietą, 
kurios priešakyje jojo imperatoriškasis šauklys, lydėjo šimtai 
raitų žmonių. Miesto gatves užtvindė didžiulė minia ir kliudė 
palydai judėti į priekį. Prieš įžengdamas į Johaniterhofo nak- 
vynės namus, braudamasis pro susibūrusią minią, Liuteris ap- 
sidairė aplink savo demonišku žvilgsniu ir suriko: „Dievas bus 
su manimi!“ Netoliese, „Gandro“ nakvynės namuose, buvo ap- 
sistojęs Saksonijos kurfiurstas su savąja svita. Nuo pat pirmų- 
jų Liuterio pasirodymo užeigoje valandų pas vienuolį ėmė lan- 
kytis smulkieji žemvaldžiai, miestelėnai ir magistratai, bet nė 

vienas iš iškiliausių reichstago dalyvių neketino viešai susiterš- 
ti pažintimi su Liuteriu. Išskyrus jaunutėlį Heseno landgrafą 
Pilypą?, pateikusį Liuteriui kelis provokuojančius klausimus 
apie knygoje Babylonica? aptartus seksualinius papročius, už 
ką jis susilaukė griežto vienuolio papeikimo. Pats kunigaikštis 
Frydrichas regėjo jį tik viešųjų susirinkimų metu. 

Kita vertus, tikrosios derybos vyko ne tiek per viešuosius 
balandžio 17 ir 18 dienų susirinkimus, kiek privačių pokalbių ir 
kelių Liuteriui lankantis Vormse įvykusių nutikimų metu. Kaip 
Jūsų Šviesybei jau žinoma, nepaisant Imperatoriaus Karolio vie- 
nuoliui ir jo tezėms puoselėjamo priešiškumo, Vormso reich- 
stagas nesugebėjo nei priversti Liuterio atsižadėti savo mo- 
kymo, nei ėmėsi būtinų priemonių, kad įvykiai nepakryptų į 
blogąją pusę. Dėl to reikia kaltinti puikiai surežisuotus manev- 
rus, kuriuos atliko keli paslaptingi Liuterio rėmėjai - jiems, ti- 
kiu, galima priskirti ir Saksonijos kurfiurstą, net jei to ir ne- 
leidžiama atvirai tvirtinti dėl užslėptos ir tamsios šių manevrų 
prigimties. 

- Balandžio 19-osios rytą Imperatorius Karolis V sušaukė elek- 
torius ir kunigaikščius su prašymu priimti tvirtą sprendimą dėl 
Liuterio, išreikšdamas jiems savąją nuoskaudą dėl to, kad nebu- 
vo ryžtingai imtasi priemonių prieš maištingąjį vienuolį nuo pat 
pradžios. Imperatorius patvirtino imperatoriškosios apsaugos 
rašto galiojimą dvidešimt vienai dienai su sąlyga, kad vienuolis 
nepamokslaus savo kelionės atgal į Vitenbergą metu. Tos pa- 
čios dienos popietę kunigaikščiai ir elektoriai susibūrė draugėn 
aptarti Imperatoriaus sprendimo. Nuosprendis Liuteriui buvo 
priimtas pritarus keturiems balsams iš šešių. Saksonijos kur- 
fiurstas neabejotinai balsavo prieš, ir tai buvo jo pirmas ir vie- 
nintelis viešas Liuteriui parodyto palankumo ženklas. 

- Vis tik 20-osios dienos naktį nežinomi asmenys Vormse iš- 
kabino du manifestus: pirmasis išsakė Liuterio asmeniui skir- 
tus grasinimus; antrasis bylojo apie keturių šimtų kilmingųjų 
įsipareigojimą neapleisti „teisiojo Liuterio“ ir išliejo priešiš- 
kumą kunigaikščiams bei romiečiams, o pirmiausia - Mainco 
arkivyskupui. 

Šis nutikimas metė ant Vormso reichstago religinio karo 
ir liuteronų partijos, pasirengusios sukilti, šešėlį. Išsigandęs 
Mainco arkivyskupas gavo Imperatoriaus pritarimą, kad būtų 
persvarstytas visas šis reikalas, siekiant išvengti pavojaus su- 
skaldyti Vokietiją į dvi dalis ir pakurstyti sukilimą. Tad tie, kas 

iškabino šiuodu manifestus, pasiekė savo tikslą kelioms die- 
noms nukelti sprendimą bei paskleisti baimę bei įtarinėjimus 
dėl galimo nuosprendžio Liuteriui. 

— 23ir 24 dienomis Liuteris stojo prieš Imperatoriaus šia pro- 
ga suburtą komisiją ir, kaip Jūsų Šventenybė jau tikriausiai 
žino, vėlei atsisakė išsižadėti savo mokymo. Nepaisant to, jo 
kolega iš Vitenbergo, lydėjęs Liuterį į Vormsą, Amsdorfas, 
paskleidė gandą, esą artėjama prie Liuterį, Šventąjį Sostą ir 
Imperatorių sutaikančio susitarimo. Kodėl, mano Šviesiausia- 
sis Pone? Aš manau, kad to imtasi įsikišus kurfiurstui Fryd- 
richui, siekiant laimėti laiko. 

- Dėl šios priežasties tarp 23 ir 24 dienų buvo pakeista dau- 
gybė tarpininkų, siekiant užglaistyti skilimą tarp Liuterio ir 
Šventojo Sosto, kuriam čia, Vormse, atstovauja Tryro arki- 
vyskupas. 

- 25 dieną įvyko uždaras susitikimas be liudytojų tarp Liu- 
terio ir Tryro arkivyskupo, paleidęs vėjais, kaip ir buvo ga- 
lima tikėtis, visus dviejų ankstesnių dienų diplomatijos var- 
gus. Privataus pokalbio metu Liuteris, kaip jau buvo pareiškęs 
reichstago sesijų metu Imperatoriaus akivaizdoje, atsisakė 
„vedamas sąžinės“ išsižadėti savųjų tezių. Tad buvo patvir- 
tintas neįveikiamas ir galutinis skilimas. Tomis valandomis 
miesto gatvėse sklido kalbos apie greitą Liuterio sulaikymą. 

- Tos pačios dienos vakarą buvo pastebėti du į Liuterio kam- 
barį įslenkantys siluetai, pasislėpę po gobtuvais. Nakvynės 
namų šeimininkas atpažino juos kaip Feiličą ir Tuną, kur- 
fiursto Frydricho patarėjus. Kas buvo aptarta tame naktinia- 
me susitikime? Galbūt Jūsų Šviesybė suras į tai atsakymą to- 
limesnių dienų įvykiuose. 

- Kitos dienos, balandžio 26-osios, rytą Liuteris be triukšmo, su 
nedidele jam simpatizuojančių kilmingųjų svita, paliko Vormso 
miestą. Kitą dieną jis pasiekė Frankfurtą, o 28-ąją - Frydbergą. 
Ten prisakė imperatoriškajam šaukliui jo nebelydėti. Gegužės 


s Pilypas Didysis (1504-1567) - Heseno landgrafas, Marburgo Pilypo 
universiteto įkūrėjas, reikšmingas Reformacijos skleidėjas bei viena 
ryškiausių vadinamojo Vokiškojo renesanso - Wiedererwachung - 
asmenybių. 


9 Martyno Liuterio teologinis traktatas lotynų kalba Apie babiloniškąją 
bažnyčios nelaisvę (De captivitate Babylonica ecclesiae praeludium, 
1520), kuriame vienuolis atmetė keturis iš septynių sakramentų. 

3 dieną Liuteris išsuko iš pagrindinio kelio ir tęsė kelionę ša- 
lutiniais keliais, pasiteisindamas tuo, kad pakeitė kelionės 
maršrutą norėdamas aplankyti gimines netoli Miohros mies- 
to. Jis netgi prisakė savo palydovams vykti atskira karieta. 
Liudininkai teigia, jog pajudėjus iš Miohros drauge su Liuteriu 
karietoje buvę tik Amsdorfas bei kolega Pecenštainas. Po ke- 
lių valandų karietą sustabdę keli raiti vyriškiai paklausė ve- 
žiko, kuris iš jų Liuteris, ir, atpažinę vienuolį, išvilko jį jėga ir 
nusitempė su savimi į miško tankmę. 

Jūsų Šviesybei pasirodys akivaizdu, kad neįmanoma ne- 
įtarti už viso šio plano stovint Saksonijos kurfiurstą Frydrichą. 
Tačiau tuo atveju, jei Jūsų Prakilnybė nesiryš daryti pernelyg 
skubotų išvadų, lai man bus leista iškelti prieš Jūsų akis keletą 
klausimų. Kam buvo pravartu vilkinti nuosprendžio Liuteriui 
priėmimą, paliekant ginčą neišspręstą? Ir kas, siekdamas ati- 
tolinti nuosprendį, galėjo būti suinteresuotas pakurstyti neri- 
mą dėl riterių partijos, pasiryžusios ginti vienuolį kardu nuo 
Imperatoriaus ir Popiežiaus? Galiausiai, kas buvo suintere- 
suotas paslėpti Liuterį suvaidinus pagrobimą, neatsiskleisda- 
mas viešai ir nesusikompromituodamas Imperatoriaus akyse? 

Drįstu manyti, kad Jūsų Šviesybė prieis prie tokių pačių 
išvadų, kaip ir Jūsų tarnas. Jau galima užuosti mūšio kvapą, 
mano Pone, o garsas apie Liuterį kas dieną sklinda vis plačiau. 
Žinia apie jo pagrobimą pakurstė paniką ir neapsakomą jau- 
dulį. Net ir nepritariantieji Liuterio tezėms pripažįsta tuose 
žodžiuose girdimą svarų Bažnyčios reformos balsą. Iškilo di- 
delio religinio karo grėsmė. Liuterio, užvaldyto savųjų įsitiki- 
nimų, aplink išbarstytos sėklos netrukus duos vaisių. Jo mo- 
kiniai, nekantraujantys imtis veiksmų, jau skuba įgyvendinti 
Liuterio mokymą. Jei nuoširdumas yra vertybė, Jūsų Šviesybė, 
viliuosi, leis man tvirtinti, kad Liuterio globėjai jau pasiekė 
savąjį tikslą paversti jį taranu, stojusiu prieš Šventąjį Sostą, 
aplink telkdami sekėjų iš liaudies minias. Ir dabar jie laukia 
tinkamo meto pradėti mūšį atvirame lauke. 

Man nelieka pridurti nieko kito, tik tai, jog bučiuoju Jūsų 
Prakilnybei ranką ir visa širdimi atsiduodu jos valiai. 

Iš Vormso, 1521 metų gegužės 14 diena 
Ištikimasis Jūsų Prakilnybės stebėtojas 
a. 

Laiškas, išsiųstas į Romą iš Saksonijos miesto Vitenbergo, 
adresuotas Džanpietrui Karafai, datuotas 1521 metų spalio 


27 diena. 


Jo šviesiajai ir didžiai gerbiamai prakilny- 
bei, maloningajam ponui Džovaniui Pietrui 
Karafai, Romoje. 
Jūsų šviesioji ir didžiai gerbiama prakilnybe bei maloninga- 
sis mano Pone, 
rašau Jūsų Šviesybei ketindamas informuoti, kad nebeliko 
mažiausios abejonės dėl kunigaikščio Frydricho atsakomybės 
vykdant Liuterio pagrobimą. Čia, Vitenberge, sklindančios kal- 
bos byloja apie savanorišką vienuolio įkalinimą vienoje iš kur- 
fiursto pilių, Tiuringijos šiaurėje. Jei šią tiesą patvirtinančių 
kalbų, stiprėjančių diena iš dienos, pasirodytų per maža dve- 
jonių likučiams išsklaidyti, tada užtektų vien pažvelgti į gie- 
drą mokslingo ir nevyriško Melanchtono veidą arba į kasdienę 
dėstymo ir mokinių švietimo veiklą, vykdomą be jokio nerimo, 
O ypač -įrektoriaus Karlštato užsidegimą. Tad Liuteris nebuvo 
pagrobtas, bet savo protektoriaus paslėptas saugioje vietoje. 
Tačiau skubu atsakyti į Jūsų Šviesybės paskutiniame laiš- 
ke iškeltą klausimą. Tikra tiesa, kad Imperatoriaus dėmesys ir 
jėgos sutelktos į karą su Prancūzija ir kad Liuterio sekėjų par- 
tijai dabar galėtų būti itin palankus metas iškilti. Aš visgi ne- 
manau, kad tai nutiks greitu laiku. Jei manosios akys dar kam 
nors tinkamos, galiu tvirtinti, jog kunigaikštis Frydrichas ir jo 
sąjungininkai dels imtis veiksmų. Kurfiurstas tikrai nesuinte- 
resuotas kurstyti sukilimo prieš Popiežių, nes žino, kad galėtų 
netekti valdžios ir būtų sutriuškintas. Imperatorius neabejoti- 
nai stotų ginti katalikybės, be to, dar yra per stiprus, kad kas 
Egzistuoja dar viena Saksonijos kurfiursto atsargaus el- 
gesio priežastis. Žemę praradę smulkieji žemvaldžiai susitel- 
kė aplink du nemalonę užsitraukusius kilminguosius, simpa- 
tizuojančius Liuteriui, Huteną ir Sikingeną, kurie ateinančiais 
metais galėtų mėginti rengti sukilimą. Todėl manau, kad kuni- 
gaikščiai, ir Frydrichas pirmiau visų, nenorės palikti prosky- 
nos šiems maištingiems pavaldiniams ir susivienys tam, kad 
juos nuslopintų bei išlaikytų savo rankose bet kokios ateities 
reformos kontrolę. 
Tačiau yra dar viena priežastis, verčianti elektorių vilkinti 
įvykius. Tai, apie ką dar nespėjau informuoti Jūsų Šviesybės, 

yra liaudies nuotaikos, tvyrančios šiose žemėse jau keletą 
mėnesių. Ypač Vitenbergo įvykiai, Liuteriui asmeniškai ne- 
dalyvaujant, iš arti spaudžia elektorių. Universiteto rekto- 
rius Andrejus Karlštatas imasi įgyvendinti realią reformą, 
kuriai liaudis karštai pritaria. Jis panaikino vienuolio įžadus 
ir celibatą Bažnyčios vyrams. Žodinė išpažintis, mišių kano- 
nas bei šventųjų atvaizdai sulaukė to paties likimo. Jis nukrei- 
pė liaudies pyktį prieš šventųjų paveikslus, būta kelių smur- 
to epizodų, privedusių prie bažnyčių ir koplyčių išniekinimo. 
Karlštatas pats paskubomis vedė jauną moterį, vos penkioli- 
kos metų amžiaus. Vilki maišu ir pamokslauja gatvėse vokiš- 
kai, skelbdamas nuolankumą ir visų ekleziastinių privilegijų 
panaikinimą. Be menkiausių skrupulų tvirtina, esą Šventasis 
Raštas turjs priklausyti liaudžiai, kuri esanti laisva juo nau- 
dotis ir interpretuoti, kaip mano esant geriausia. Pats Liuteris 
nebūtų šitiek drįsęs. Kalbant apie civilinės administracijos rei- 
kalus, Karlštatas įsteigė renkamą miesto tarybą, galinčią val- 
dyti miestą lygiaverčiai su kunigaikščiu, ir tai rimtai baugina 
Frydrichą. Tai, kuo kunigaikštis ketino pasinaudoti saviems 
tikslams, dabar rizikuoja būti nukreipta prieš jį patį: Bažnyčios 
reforma ir nepriklausomybė nuo Romos gali virsti savivaldos 
ir nepriklausomybės nuo kunigaikščių reforma. 

Dėl šios priežasties drįstu manyti, jog elektorius nedels 
paleisti Liuterio iš urvo, kuriame jį laiko paslėpęs, kad vėliau 
išvytų Karlštatą. Taip pat galiu patikinti Jūsų Šviesybę, kad tuo 
atveju, jei Liuteris turėtų sugrįžti į Vitenbergą, Karlštatas būtų 
priverstas išvykti. Jis išties nepajėgus atremti susidūrimo su 
vokiškosios reformos pranašu, nes tėra menkas universite- 
to rektorius, kai po Vormso reichstago Liuteris visų vokiečių 
akyse tapo germanų Herakliu. Taigi, mano Pone, esu tikras, 
kad šis Heraklis nukreips savo kuoką prieš Karlštatą ir bet 
kurį, grasinantį užgožti jo šlovę, jei tik elektorius tam pritars. 
Frydrichas, be abejo, gerai žino, kad tik Liuteris gali vadovau- 
ti reformai kunigaikščiui palankiausia kryptimi; jiems reikia 
vienas kito kaip vairininkui ir irkluotojui, kad drauge suval- 
dytų laivą. Esu tikras, kad Liuteris nedels sugrįžti į Vitenbergą 
ir išvalyti savo žemes nuo visų jo krėslo uzurpatorių. 

Tad dėl visų šių priežasčių kunigaikštis Frydrichas ir jo 
sąjungininkai iki šiol nestojo į atvirą kovą su Bažnyčia ir su 
Imperatoriumi. 

Dabar, jei tik kada būtų leistina tarnui duoti patarimą sava- 
jam Ponui, esu tikras, kad jis prabiltų šiais žodžiais: „Reikėtų 
manyti, mano Pone, kad, norint suduoti smūgį elektoriui ir 
drauge visiems kunigaikščiams, ketinantiems pasipriešinti 
Romos Bažnyčios autoritetui, būtina suduoti smūgį būtent ger- 
manų Herakliui, kuriuo šie prisidengia it skydu. Liaudis, mies- 
čionys ir valstiečiai, yra nepatenkinti ir maištingi, jie trokš- 
ta kur kas drastiškesnių reformų nei kunigaikštis Frydrichas 
ir, galbūt, pats Liuteris ketina imtis. Tiesa ta, kad duris, kurias 
pravėrė Liuteris, kunigaikščiai norėtų laikyti gerai užremtas. 
Anas Karlštatas ne kažin ko vertas, jo žvaigždė netruks užgesti. 
Tačiau faktas, kad daugelis žmonių čia, Vitenberge, nuspren- 
dė juo sekti, yra aiškus liaudį kurstančių nuotaikų ženklas. 
Tad jei iš šių nerimstančių vokiško vandenyno bangų išnir- 
tų kitas Liuteris, dar didesnis velnias už aną velnio išperą vie- 
nuolį, kažkas, kas nustelbtų Liuterio šlovę ir garsiai išsakytų 
liaudies reikalavimus... kažkas, kas savais žodžiais nusiaub- 
tų Vokietiją ugnimi ir kalaviju, priversdamas Frydrichą ir ki- 
tus kunigaikščius įsitraukti į karą bei prašyti Imperatoriaus 
ir Romos pagalbos sukilimui tramdyti... kažkas, mano Pone, 
kas tvirtai suspaustų kūjį ir smogtų Vokietijai su tokia jėga, 
kad sudrebėtų žemė nuo Alpių iki pat Šiaurės jūros. Jei toks 
vyras egzistuotų kurioje nors pasaulio dalyje, reikėtų jį bran- 
ginti labiau už auksą, nes jis būtų galingiausias ginklas prieš 
Saksonijos Frydrichą ir Martyną Liuterį.“ 

Jei Viešpats, savo neaprėpiamoje malonėje, atsiųstų tokį 
pranašą, tai primintų mums, jog Dievo keliai yra begaliniai, 
kaip begalinė yra Jo šlovė, kurios labui šios nuolankios akys 
triūsia bei toliau nepailsdamos tarnauja Jūsų Šviesybei, kurio 
malonei atsiduodu bučiuodamas ranką. 

Iš Vormso, 1521 metų spalio 27 diena 
Ištikimasis Jūsų Prakilnybės stebėtojas 
a. 

9 skyrius 
Vitenbergas, 1522-ųjų sausis 


Durys vos laikosi ant vyrių. Stumteliu jas ir įsmunku į vidų. 
Čia tamsiau nei lauke ir tvyro tas pats nelemtas šaltis. Iš lan- 
gų telikusios šukės, šventųjų statulos gerokai apdaužytos. 
Ikonoklastinis įtūžis nepasigailėjo bažnyčios. Nesuprantu, ko- 
dėl Celarijus paskyrė mums susitikti būtent čia, tepasakė turįs 
pranešti kažką svarbaus. Jau kurį laiką jis niekaip nerimsta. Jau 
kurį laiką čia, Vitenberge, visi nerimstame. Po miestą bastosi 
nemažai iš Cvikau atsidanginusių pamokslininkų, apsiskelbu- 
sių pranašais. Vieną iš jų mudu gerai pažįstame: Stiobneris, stu- 
dijavęs pas mus prieš keletą metų. Jo pamokslai sukelia daug 
triukšmo ir pelno daugelio simpatijas. Naujos ir radikalios idė- 
jos - mišinys, kuriam Celarijus negali atsispirti. Seno maldasuo- 
lio, ant kurio prisėdu, girgždesys susilieja su man už nugaros 
atsiveriančių durų girgždesiu. Celarijus, nekantri eisena tarp 
navos kolonų. Pasiekia mane, kratydamasis nuo batų purvą. 

Apsidairo aplink, mes vieni. 

- Dedasi svarbūs dalykai. Disputas su Melanchtonu buvo 
puikus reginys. Kalbėta be užuolankų: pavyzdžiui, krikštyti 
vaiką yra tas pats, kaip maudyti šunį, ir panašiai. Tik įsivaiz- 
duok Melanchtoną! Visas pažaliavęs iš pykčio! Jam pavyko at- 
sikirsti, tačiau tokio puolimo jis tikrai nesitikėjo. Dabar laukia 
sugrįžtant Liuterio, kad susiremtų ir su juo... 

- Ech, turės gerokai palūkėti. Liuteris dar ilgai neapsireikš, 
jis susirado sau gerą slėptuvę. Elektorius leidžia jam šildytis 
šikną vienoje iš savo pilių. Man visa ta Vormso ir pagrobimo 
istorija primena pono Spalatino komediją. Liuteris, germanų 
Heraklis... Sargybinis šuo ant elektoriaus pavadžio. 

Celarijus suurzgia ir nusišypso: „Jiems nebus sunku pailgin- 
ti tą pavadį, pamatysi. Tiek, kiek užtenka atlėkti čia, kad aplotų 
gerąjį Karlštatą ir pastatytų jį į savo vietą.“ 

- Galime kirsti lažybų. Karlštatas ir taip jau gerokai persi- 
stengė. 

Pritariamai linkteli: „Tačiau dabar jis ne vienas. Čia prisi- 
statė nemažai visokių pranašų. Be to, Stiobneris man pasakojo 
apie tą Miuncerį, pameni? Miunceris lankėsi pas juos Cvikau ir 
Bohemijoje. Regis, jam pavyko pakurstyti liaudį ir sukelti riau- 
šes vien tiktai savo žodžių galia. Tai, ką nuveikė Karlštatas, dar 
nebūtinai prarasta...“ 

- Dėl kunigų santuokos, pamokslų vokiečių kalba ir pana- 
šių dalykų nebegrįžtama atgal, tačiau miesto municipalinis 
potvarkis neįsigaliojo. Karlštatas ne iš tų, kuriems patinka 
mūšiai. Pamatysi: užuot griežtai pasipriešinęs Liuteriui, susi- 
rinks savo mantą. Čia reikėtų tokio, kaip Miunceris. Kuomet 
jis lankėsi pas mus, atrodė tikresnis Liuteris už patį vienuolį, 
o dabar, kai Liuteriui galas, galėtų tapti mūsų viltimi. Reiktų 
su juo susisiekti. 

- Kreipkimės į Stiobnerį. Jis tikrai žinos kur kas daugiau. 


Sniegas ir purvas siekia kulkšnis. Į kaulus smelkiasi šaltis. 
Celarijus sako, kad Stiobneris beveik visą savo laiką leidžia 
pas aludarį Klausą Šachtą: tobula šventykla vokiečių Izaijui, 
kurios smilkalai - tiršti virtuve ir alumi atsiduodantys garai, 
o psalmės - lankytojų traukiamos dainos ir keiksmai. 

Aplink stalą susėdę dvylika vyrų, trys ar keturi studen- 
tai apdriskėlių amatininkų draugijoje. Visų dėmesio centre - 
storulis raudona barzda ir tankiu plaukų kuokštu. Kalba ne- 
sustodamas, įnirtingai mosuodamas rankomis. 

- Daugiau nepasninkaukite, kaip šiandien, norėdami, kad 
jūsų maldas išgirstų ten, aukštybėse. Nejaugi tokio pasninka- 
vimo trokšta Viešpats - žmogaus marinimosi badu? It kokiai 
nendrei nulenkti galvą ir miegoti ant pelų maišo - tai jūs va- 
dinate pasninkavimu ir Viešpačiui miela diena? Viešpats nori 
kitokio pasninko - kad būtų sutraukytos neteisybės gran- 
dinės, nusimestas priespaudos jungas ir išlaisvinti skriau- 
džiamieji. Štai kur tikrasis pasninkavimas: pasidalyti duona 
su alkstančiuoju, priglausti namuose nelaimėlius ir bena- 
mius, aprengti tą, kuris vaikšto nuogas, nenukreipiant į šalį 
žvilgsnio nuo savo liaudies. Pasakykite tai anam pakalikui 
Melanchtonui... 

Vyras akivaizdžiai apgirtęs. Pamokslas skirtas visiems 
ir drauge niekam, tačiau jam ploja kiti aludės lankytojai, ko 
gero, girtesni už patį pranašą. Kai oratorius atsisėda į vietą, 
vyksta kiek ramesnis pokalbis. 

Prieinu arčiau. Stalo paviršius visaip išraižytas. Geriausiai 


»---- 

Celarijaus bičiulis. Net nepažvelgęs į mane, užsisako dar vie- 
ną bokalą alaus. 

- Celarijus man sakė, kad galėtum papasakoti apie tai, kas 
įvyko Cvikau... 

Paima bokalą, nuryja du gurkšnius, išsitepdamas ūsus alaus 
puta. 

- Kodėl tave tai domina? 

- Nes Vitenbergas man įgriso. 

Jo akys pirmą kartą nukrypsta į mane, netikėtai blaivios: 
aš nejuokauju. 

- Brolis Storchas sukilo drauge su audėjais prieš miesto ta- 
rybą. Užpuolėme pranciškonų šutvę, apmėtėme akmenimis 
kažkokį įžūlų kataliką ir iškeldinome vieną pamokslautoją... 

Nutraukiu jį: „Papasakok man apie Miuncerį.“ 

Linkteli: „Ach, Miunceris, tark tyliai šį vardą, nes Melan- 
chtonas dar gali prikrauti į kelnes iš baimės! - Juokiasi. - Jo pa- 
mokslai įaudrina visų sielas. Jo žodžių aidas pasiekė Bohemiją. 
Prahos miestelėnų taryba pasikvietė Miuncerį, kad šis pas juos 
skeltų kalbas prieš melagingus pranašus.“ 

- Ant kojis niršta? 

Beda nykščiu sau už peties, rodydamas duris. 

- Ant visų, kurie neigia, jog Viešpaties Dvasia gali tiesiogiai 
kalbėti paprastam žmogui, tokiam kaip aš ir tu, ar šie amati- 
ninkai. Ant visų, besisavinančių Dievo žodį savo kalbose, ku- 
riose nėra tikėjimo. Ant visų, kurie nori nebylaus Dievo. Ant 
visų, kurie skelbiasi duosią liaudžiai peno sielai, tačiau palie- 
ka tą liaudį tuščiais pilvais. Ant visų, kurių liežuviai tarnau- 
ja kunigaikščiams. 

Palengvėjimas, ištirpstantis sunkis. Dalykai, apie kuriuos 
visada mąsčiau, tampa aiškūs. 

Norėčiau tave apkabinti, Pranaše. 

- O ką Miunceris galvoja apie Vitenbergą? 

- Kad čia verda vien tuščios kalbos. Tiesa ta, kad elekto- 
rius laiko Liuterį savo rankose. Liaudis pakilo, tačiau kur jos 
ganytojas? Tunka vienoje iš prabangių kunigaikščio pilių! 
Patikėk manimi, visa tai, už ką buvo kovota, yra pavojuje. 
Atvykome čia viešai susiremti su Liuteriu ir nuplėšti nuo jo 
kaukę, jei tik jam užteks drąsos išlįsti iš savojo urvo. Tuokart 
Miuncerio žodžiai visų pirma skirti valstiečiams, kurie jau- 
čia gyvenimo alkį. 

Palikti mirusiuosius, pasiekti gyvenimą. Išsivaduoti iš šios 
klampynės. 

- Kur Miunceris yra dabar? 

- Keliauja po Tiuringiją pamokslaudamas, - jam užtenka 
mano žvilgsnio, kad suprastų. - Surasti jį nesunku. Miuncerio 
apsilankymas palieka pėdsaką. 

Pakylu ir sumoku už jo alų. 

- Ačiū. Tavo žodžiai man labai pravertė. 

Man išeinant, jo žvilgsnis įbestas tiesiai į akis, tarsi per- 
duotų pavedimą. 

- Surask jį, vaikine... Surask Monetų kaldintoją. 


10 skyrius 
Vitenbergas, 1522-ųjų kovas 


Einu skubėdamas, beveik slystu purvu, mano kvėpavimas 
pralenkia mane, skrosdamas ryto žvarbą. Universiteto kie- 
melyje Celarijus šnekučiuojasi su keliais bičiuliais. Prisiartinu 
ir nusitempiu jį į atokesnį kampą, palikdamas kitus be žado. 

- Karlštatui galas. 

Apniukęs, kaip ir aš: „O ką aš tau sakiau. Kunigaikštis at- 
leido Liuterio pavadį. Mūsų gerasis rektorius bus išvytas.“ 

- Deja, taip. Pernelyg kilniaširdis. Jo dienos suskaičiuo- 
tos. - Tylos akimirka, kol perskaito mano žvilgsnyje pasiry- 
žimą, tada: - Apsisprendžiau, Celarijau. Palieku Vitenbergą. 
Čia nebėra nieko, dėl ko būtų verta likti. 

Jo veide šmėsteli panika. 

- Ar tu tikras, kad tai teisingas sprendimas? 

- Ne, bet esu įsitikinęs, kad likti čia nėra teisingas spren- 
dimas... Ar girdėjai, ką teigia tas niekšas Liuteris nuo tada, 
kai parsidangino?! 

Linkteli galva, nudelbdamas akis, tačiau aš tęsiu toliau: „Jis 
teigia, kad krikščionio pareiga - aklai paklusti valdžiai, nie- 
kada nekelti galvos... Kad niekas nedrįstų ištarti ne... Liuteris 
nepakluso popiežiui, Celarijau, Popiežiui, Romos Bažnyčiai! 
Tačiau dabar jis yra popiežius, ir lai niekas nedrįsta praver- 
ti burnos!“ 

Celarijaus veidas vis rūškanesnis, prislėgtas mano žodžių. 

11 skyrius 


Halė, Tiuringija, 


- Man reikėjo išvykti dar prieš du mėnesius drauge su 
Stiobneriu ir kitais. Laukiau pernelyg ilgai... Tačiau norėjau 
išgirsti Liuterio žodžius, norėjau išgirsti tai, ką išgirdau, iš jo 
paties burnos. Paklausyk manęs, vienintelė viltis rusena ne 
čia. - Viena ranka mosteliu virš už miesto mūrų besidriekian- 
čių laukų. - Kas iš aukštybių ateina, tas už visus viršesnis, o 
kas iš žemės gimė, žemiškas pats ir žemiškai kalba... Pameni? 

- Taip, tai Miuncerio žodžiai... 

- Surasiu jį, Celarijau. Kalbama, kad jis dabar netoli Halės. 

Celarijus šypsosi be žodžių, jo akys pritvinkusios ašarų. 
Abu žinome, kad norėtume vykti drauge. Ir abu žinome, kad 
Martynas Borhauzas, pramintas Celarijumi, nėra tipas, puo- 
lantis stačia galva į panašų nuotykį. 

Jis stipriai suspaudžia mano ranką, beveik apkabina. 

- Tuomet lai telydi tave sėkmė, bičiuli mano. Ir tegul Dievas 
būna su tavimi. 

- Iki pasimatymo. Geresnėje vietoje ir geresniais laikais. 


1522 metų balandžio 30 diena 


Žmogus, vedantis mane pas Kaldintoją, yra tikras kalnas: jau- 
čio galvą juosiantis juodas garbanų debesis ir barzda, milžiniš- 
kos kalnakasio rankos. Jo vardas Elijas, atsekė paskui Miuncerį 
iš Cvikau miesto, niekada nuo jo nenutolo, tarsi didžiulis sau- 
gantis šešėlis. Įvertina žvilgsniu, ką turi priešais save: vos 
keli kilogramai žalios mėsos tokiam akmenskaldžiui iš Erzo. 
Studenčiokas su lotyniškų spėlionių prikimšta galva, prašan- 
tis susitikti su Magistru Tomu, kaip jį vadina. 

- Kodėl ieškai Magistro? - iškart manęs paklausė. 

Papasakojau jam apie tai, kaip Miuncerio balsas išgąsdi- 
nęs Melanchtoną, bei apie susitikimą su pranašu Stiobneriu. 

- Jei brolis Stiobneris yra pranašas, tuomet aš - Mainco ar- 
kivyskupas! - pareiškė skardžiai juokdamasis. - Magistro bal- 
sas, jis tai tikrai griebia tave už kiaušų! 

Esame amatininkų namuose. Trys smūgiai į duris - ir jos 
prasiveria. Jauna moteris su kūdikiu ant rankų, masyvusis 
Elijas veda mane per vienintelį namo kambarį. Kampe vyriškis 

skutasi atsukęs mums nugarą, niūniuoja liaudies dainą, kurią 
jau esu girdėjęs kažkurioje užeigoje. 

- Magistre, čia vienas tipas atvyko iš Vitenbergo, nori su 
tavim pasikalbėti. 

Ašmenys rankoje, atsisuka: „Puiku. Pagaliau kas nors man 
paaiškins, kas dedasi toje kloakoje!“ 

Apvali galva, storoka nosis, liepsnojančios akys, drums- 
čiančios ramų veidą. 

Nedvejodamas: „Jau niekas nebegali dėtis, deja. Karlštatas 
buvo ištremtas.“ 

Pats sau linkteli, pritardamas: „Su kuo jis manė turįs reika- 
14? Už brolio Martyno stovi Frydrichas. - Mosuoja peiliu nirš- 
damas. - Mūsų gerasis Karlštatas... Manėsi galįs įgyvendinti 
reformas elektoriaus namuose! Ir su paties brolio Melagystės 
leidimu! Ir dar kur, miesto tarybos ir mokslo daktariūkščių, 
manančių, kad žmonijos likimas priklauso nuo jų rašalo dė- 
mių, žvėryne... Tikrai ne plunksnos parašys reformas, kurių 
mes tikimės.“ 

Regis, patį pirmą kartą kreipiasi tiesiai į mane: „Liuteris ir 
Melanchtonas ištrėmė ir tave?“ 

- Ne, pats išvykau. 

- Ir kodėl atkeliavai čionai? 

Milžinas Elijas pastumia man kėdę, prisėdu ir imu pasakoti 
apie kilniojo Karlštato žlugimą, apie Liuterio pagrobimo farsą, 
pranašų iš Cvikau atvykimą. 

Jie klausosi įdėmiai ir supranta mano nerimą, nusivylimą 
Liuterio reforma, metais brandintą neapykantą vyskupams 
ir kunigaikščiams. Mano parinkti žodžiai yra teisingi ir patys 
lengvai pakimba lūpose. Linkteli galvomis, Miunceris padeda 
peilį ant lentynos ir ima rengtis. Milžinas nebežvelgia į mane 
su neslepiama pašaipa. 

Paskui nuolankiųjų meistras čiumpa apsiaustą ir jau sto- 
vi tarpduryje. 

- Diena pilna begalės reikalų! - šypsosi. - Užbaigsi savo is- 
toriją pakeliui. 

Tęsdamas pasakojimą pajuntu, kad nebeišsiskirsime. 


Krepšys, prisiminimai 


12 skyrius 
Eltersdorfas, 1525-ųjų ruduo 


Nuo darbo paskaudę raumenys. Šaltis, kasdien vis stipresnis, 
sugrįžta gelti pirštų, vėlei laikančių pageltusį ir suglamžytą 
popieriaus lapą: elegantiška rašysena, kuriai nereikia papildo- 
mų pastangų, nepaisant silpnos žvakių šviesos ir laiko dėmių. 


Meserui Tomui Miunceriui iš Kvedlinburgo, 
mokyčiausiam daktarui, Alšteto miesto pastoriui. 


Dievo palaima, visų pirma, tam, kuris neša Viešpaties žodį nuo- 
lankiesiems ir laiko Gideono kardą, nukreiptą prieš mus su- 
pantį šventvagiškumą. Taigi sveikinimas brolio, kuris galėjo 
gyvai išgirsti Mokytojo kalbą, negalėdamas apleisti kodeksų 
ir pergamentų kalėjimo, į kurį jį atvedė likimas. 

Žmogus, perėjęs šių koridorių labirintą beieškodamas ga- 
lutinės Raštų prasmės, žino, koks slegiantis ir liūdnas gali būti 
kelias, kuomet šioji prasmė mus apleidžia. Ir taip dienos mirš- 
ta viena paskui kitą, drauge su keliems išrinktiesiems duotu 
žinojimu, drauge su Žodžio skaidrumu, kurį užtemdo tūks- 
tančiai Spalatinų, kurie iš labirinto pasistato savąją tvirtovę 
ir paverčia knygas kunigaikščių privilegijų mūrais. Jei kokiu 
stebuklingu būdu mūsų gyvenimai apsikeistų vietomis ir aš 
atsidurčiau Alštete su valstiečiais ir kalnakasiais, o Jūs - pri- 
gludusia ausimi prie šiųjų durų, pro kurias praslysta dauge- 
lis intrigų, melagingai vadinamų Dievo meile ir malone, esu 
tikras, kad nedelstumėte man parašyti, ragindamas griebtis 
rykštės prieš šiuos prekijus tikėjimu. Todėl neabejoju, jog su- 
prasite, kas verčia mane imtis plunksnos. 

Apaštalo žodžiai pasitvirtina: „Paslaptis tos savivalės jau 
veikia, tačiau tik tol, kol pasitrauks tasai, kuris dabar jį sulai- 
ko“ (2 Ts 2, 7). Šventvagiška sąjunga tarp nuodėmingų valdy- 
tojų ir netikrų pranašų telkia jo pulkus, didieji pokyčiai ragina 
išrinktuosius išsaugoti tvirtą tikėjimą ir ruoštis ginti jį visais 
įmanomais būdais. 

Nesąžiningas žmogus, apostatas, sėdi Viešpaties švento- 
vėje ir iš ten skleidžia savo melagingą doktriną. Taigi vienas 
iš Florencijos Medičių giminės, Džulijus, užėmė Romos sos- 
tą Klemenso““ vardu. Ir netrukus imsis Kristaus naikinimo jo 
paties vardu, kaip ir dauguma valdžiusiųjų prieš jį. 

Roma laiko įsmeigusi akis į savo pačios bambą ir nemato 
toliau jos, kurčia aplink gaudžiantiems trimitams, skelbian- 
tiems miesto apgultį. Panirusi į nuodėmę, atbukinančią jos 
jusles, Roma nepajėgs atsilaikyti prieš tą, kuris gebės pado- 
vanoti naują postūmį ir Šventosios Dvasios šviesą Bažnyčios 
reformos kelyje. 

Ir būtent tai yra didysis nerimas, mesere Tomai: kas prisi- 
ims sau kardo, turinčio įsmigti šventvagiams į širdis, naštą? 

Brolis Martynas atskleidė savo tikrąjį kunigaikščių karei- 
vio veidą, savo ilgai slėptą niekingą užduotį. Todėl ne Liuteris 
neš Evangelijos šviesą paprastam žmogui, ne tas, kuris išvijo 
Karlštatą ir kas dieną mėgaujasi pasaulio valdovų palanku- 
mu. Vokietijos valdovų tikslai yra akivaizdūs. Ne tikėjimas 
užpildo jų širdis ir įkvepia veikti, bet pasipelnymo troški- 
mas. Iš Aukščiausiojo jie prisiskyrė sau šlovę ir adoraciją, 
taip paversdami savo pavaldinius varganais stabmeldžiais. 

Vien tik žodžiai, kuriuos man teko didi garbė išgirsti iš 
Jūsų lūpų, sugrąžino viltį į šią širdį, drauge su iš Alšteto atė- 
jusiomis žiniomis. Naujoji liturgija, kuri dėka Jūsų bei išmin- 
tingiausių Jūsų raštų šiandien inauguruojama, yra prabudimo 
pradžia. Viešpaties žodis pagaliau gali pasiekti jo išrinktuo- 
sius ir atgauti visą savo grožį. Ar beišvysime aiškesnį ženklą, 
kad Jūs esate dieviškosios valios aiškintojas? Koks geresnis 
įrodymas, nei laisva valia Jums iš paskos sekančios minios? 
Varguoliai, pakeliantys galvą ir einantys link Viešpaties pa- 
žadėto išpirkimo? 

Taigi maldauju Jus išlikti tvirtam ir nepasiduoti nevilčiai; 
o apie save galiu pasakyti tiek, kad iš šio forposto nuo šiolei 
rūpinsiuosi perduoti Jums kiekvieną žinią, galinčią prisidėti 
prie didesnės Viešpaties šlovės. 

Tikras, kad Viešpats visada Jus lydės 
Ooelet 
1523 metų lapkričio 5 diena 

Sulankstau lapą ir užpučiu žvakę. Gulėdamas tamsoje pra- 
merktomis akimis iš naujo įžiebiu Malerbacho koplyčios gaisrą. 

Gyvenome Alštete jau apie metus, Magistrą Tomą čia pa- 
sikvietė miesto taryba. Kiekvieną sekmadienį jo pamokslai 
pakylėdavo visų širdis ir tomis dienomis mes būtume galėję 
padaryti bet ką, ypač atsilyginti Noindorfo pranciškonams, 
purviniems lupikautojams, smaugusiems vietinius valstiečius. 
Mes būtume pagaliau įvykdę teisingumą po šitiekos metų ap- 
sirijimo varguolių sąskaita. 

Pirmiausiai ją nusiaubiame, paskui du žabų ryšuliai, tru- 
putis dervos - ir jų bažnytėlę jau ryja liepsnos. Kol stovime ir 
žiūrime, kaip ši griūva, prisistato du Zaiso, mokesčių rinkėjo, 
parankiniai, perspėti vienuolių. Iš karto puola prie šulinio, su 
dviem kibirais kiekvienas: šeimininkas spragtelėjo pirštais, ir 
šie pasiruošę pulti į pragaro liepsnas. Prieš jiems spėjant išlie- 
ti lašą vandens, išnyrame iš šešėlio, aplipę suodžiais, su lauž- 
tuvais rankose: 

- Jūsų vietoje verčiau rūpinčiausi mišku... Čia jau nieko ne- 
galima padaryti. 

Du prieš dešimt. Nužvelgia mus. Susižvalgo. Pastato kibi- 
rus ant Žemės ir nueina. 

Liepsnos stiprėja, aš vartausi lovoje. Zaiso kiaulės snu- 
kis išnyra iš tamsos. Mokesčių rinkėjas kurfiursto tarnyboje. 
Pranciškonų koplyčios liepsnos taip apsvilino jam užpakalį, kad 
Zaisas iškvietė žmones iš svetur padegėjams surasti. Šaunuolis, 
Zaisai! Ginkluotų svetimšalių užimtas miestas? Nieko geres- 
nio ir nesugalvosi, norėdamas užsiundyti liaudį prieš save patį. 
Užtenka kartą paminėti Miuncerio vardą, kad sulėktų jo ange- 
lai sargai: šimtai kalnakasių su kastuvais ir kirtikliais, išnyran- 
tys iš žemės gelmių ir nutrenkiantys tave po velėna. Miesto 
moterys, grasinančios iškastruoti. Viskas išslydo iš rankų: it 
išsigandęs vaikas tu glausteisi prie motinos sijono ir nubėgai 
verkšlenti pas elektorių. Įsivaizduoju sceną: tu šliaužioji po 
kojomis ir bandai paaiškinti, kaip praradai miesto kontrolę, 
o Frydrichas Išmintingasis tave iškoneveikia: 


10 Giulio de Medici (1478-1534) - Klemensas VII, Romos Katalikų 
Bažnyčios popiežius nuo 1523 m. Jo valdymas pasižymėjo ilgamete 
nesantaika su Šv. Romos imperijos imperatoriumi Karoliu V, 1527 
m. nusiaubusiu Romos miestą ir įkalinusiu popiežių, kuris 1530 m. 
buvo priverstas imperatorių vainikuoti Bolonijoje. Valdant Klemen- 
sui VII užgimė ir paplito Reformacija bei atsiskilo Anglijos Bažnyčia. 

ZAISAS 


FRYDRICHAS 


ZAISAS 


FRYDRICHAS 


ZAISAS 


FRYDRICHAS 
ZAISAS 


FRYDRICHAS 


ZAISAS 


Jūsų Malonybe, savo pagarsėjusiu įžvalgumu jau būsite nuspė- 
jęs jūsų tarno pasirodymo priežastį... 

Nuspėjau, Zaisai, nuspėjau. Tačiau mano įžvalgumas čia niekuo 
dėtas. Jau kurį laiką iš grafo Mansfeldo mane pasiekia vien nu- 
siskundimai jūsiškiu Alšteto miestu. Regis, naujasis pamoksli- 
ninkas kelia jums rimtų rūpesčių. Kita vertus, būtent jūs nej- 
spėjote manęs apie jo įsikūrimą jūsų parapijoje, ir kilę rūpesčiai, 
tikiuosi, išmokys jus būti atidesnį. 

Jūsų Malonybė žino, kad atsakomybė už tai tenkanti ne man - 
miesto taryba nutarė nepranešti Jums apie mesero Tomo Miun- 
cerio pasirinkimą. Jūs puikiai žinote, kad aš... 

Nemėginkite pasiteisinti, Zaisai! Žinokite, kad priešais šį sos- 
tą baigiasi statinės stumdymas. Tiesą pasakius, tas Miunceris 
man asmeniškai niekada nekliudė. Bėda ta, kad Tiuringijoje yra 
pernelyg daug pasipūtusių asmenų. Pirmiausiai Liuteris išlieja 
savo įsiūtį ant Spalatino, liepdamas sutramdyti pamokslinin- 
ką, nerodantį jam deramos pagarbos, vėliau grafas Mansfeldas 
rašo man, jog jūsų taryba ginanti jį atvirai įžeidusį maištinin- 
ką. Kas dabar? 

Na, yra vienas reikalas, apie kurį atėjau pasikalbėti. Tačiau šis 
tas Jums jau tikrai bus žinoma, nors mūsų miestelio reikalai, 
žinoma, nėra tokie svarbūs... 

Tikrai? Man pranešė, kad buvo sudeginta viena kaimo bažnyčia. 
Iš tiesų, kalbame apie Malerbacho Šventosios Mergelės koply- 
čią, stovinčią kelyje tarp Alšteto ir Kverfurto, tai Noindorfo 
pranciškonų vienuolyno nuosavybė. Per sekmadienio mišias 
buvo pavogtas koplyčios varpas, o kitą dieną padegta pati kop- 
lyčia. Aš pasiunčiau du patikimus vyrus užgesinti gaisro, tačiau 
šiedu liko stovėti ir žiūrėti, o paskui man pareiškė, jog laikėsi 
atokiau saugodami nuo liepsnų mišką, nes koplyčia jau buvusi 
prarasta. 

Kol kas nieko naujo. Noindorfo vienuoliai itin pedantiškai ap- 
rašė incidentą, ragindami mane įsikišti. Jei gerai atmenu, pa- 
rašiau jums, prašydamas neleisti įvykiams išslysti iš rankų, 
surasti bet kurį atsakingą asmenį, palaikyti jį dieną kalėjime 
ir sumokėti simbolinę sumą už nuostolius. Tie vienuoliai turi 
suprasti, kad aš esu nuoširdus tikėjimo gynėjas, tačiau nejau- 
čiu didelio prielankumo tiems, kurie prieš mane užriečia uo- 
degą dėl mokesčių! 

Bet juk visi mieste žinojo, kad padegėjai yra pamokslininko sekė- 
jai. Jūsų Malonybe, tik įsivaizduokite, anie įkūrė lygą, Išrinktųjų 

FRYDRICHAS 
ZAISAS 


FRYDRICHAS 
ZAISAS 


FRYDRICHAS 
ZAISAS 


FRYDRICHAS 
ZAISAS 


FRYDRICHAS 


ZAISAS 
FRYDRICHAS 


lygą, kaip ją vadina, ir turi ginklų. Buvo sudėtinga išvengti tie- 
sioginio susidūrino neprarandant gero vardo... 

Vadinasi, atsakomybė už visa tai tenkanti anam Miunceriui? 
Žinoma... ir jo žmonai, tai Otilijai fon Gersen! Man ieškant kal- 
tų, būtent ši ragana užsiundė ant manęs visą bendruomenę. 
Dabar ir bobos pradės kištis... 

Kiek teko matyti, ji - visiška pamišėlė, verta savojo vyro. Ir ke- 
lia tikrą susižavėjimą kitoms moterims, vyrams - taip pat. 
Glausčiau, Zaisai, kuo visa tai baigėsi? 

Buvau priverstas iškviesti pastiprinimą iš šalies, ir pamoks- 
lininko žmona ėmė spiegti, neva svetimšaliai ketiną užimti 
Alštetą, kad aš parsidavęs... Jie norėjo mane nulinčiuoti! 

Ne be pagrindo - tai buvo visiško kvailio sprendimas, jūsiškis. 
Bet ką turėjau daryti? Pranciškonai nepaliko manęs ramybėje. 
Galiausiai prisistatė kalnakasių grupelė iš Mansfeldo grafystės, 
apie penkiasdešimt vyrų, klausdami, ar Magistrui Tomui vis- 
kas gerai, ar viskas ramu, ar kartais nereikia jų pagalbos, kad 
jei kas nors paliesiąs bent plauką ant Miuncerio galvos, turė- 
siąs reikalų su jais... Po šio apsilankymo atsisakiau bet kokių 
jėgos veiksmų. Nenoriu būti atsakingas už sukilimo proveržį 
Jūsų Malonybės žemėse. 

Gerai, Zaisai. O dabar aš tau pasakysiu, ką galvoju apie visą šį 
reikalą. Norėjote aistringo pamokslininko, išsiskiriančio nau- 
ju požiūriu, galinčio suteikti gerą vardą jūsų bažnytkaimiui. 
Tačiau pasirodė, kad šiuo tipu sunku manipuliuoti, jis patrau- 
kė savo pusėn miestelėnų tarybą, įbruko į liaudies rankas ke- 
lis akmenis ir šakes, ir judu su grafu Mansfeldu iškart prikro- 
vėte į kelnes. O dabar ateinate prašyti mano pagalbos... 

Bet Jūsų Malonybe... 

Tylos! Manau, viso to jūs nusipelnėte. Vis tik jau kuris laikas 
aplink kartojasi panašūs įvykiai. Prasideda bažnyčių plėšimu 
ir baigiasi prašymu dėl savivaldos įsakų kiekvienam kaimiūkš- 
čiui. Valstiečiai nerimsta visoje Vokietijoje, taigi nederėtų pa- 
likti laisvėje karštagalvių. Už poros savaičių laukite mano bro- 
lio, kunigaikščio Johano, ir mano sūnėno Johano Frydricho 
vizito. Pasirenkite deramam sutikimui; leisite suprasti, jog 
kurfiurstui nepatinkanti šioji suirutė, ir jei liaudis turinti kaŽ- 
kokių nuoskaudų dėl Noindorfo pranciškonų, privalanti kreip- 
tis tiesiai į jūsų pasiuntinius, per burmistrą ar savąjį pamoks- 
lininką. Bet kuriuo atveju surenkite susitikimą su tuo Tomu 
Miunceriu. Galite pasakyti, kad to paprašėme mes, ir lai jis 

pasiruošia pamokslą, kuriame išdėstys savo idėjas. Tiesą sa- 
kant, Miunceriui vis dar bandomasis laikotarpis - norėdamas 
tapti jūsų bažnyčios pastoriumi, jis turi gauti mūsų pritarimą. 

ZAISAS Jūsų Malonybė visada randa geriausią sprendimą. 
FRYDRICHAS Be abejo, tačiau pernelyg dažnai pavaldiniai, kuriems paveda- 
ma šį sprendimą vykdyti, atsiskleidžia besą visiški bukagalviai. 


Juokiuosi pats sau, tamsa praryja jų siluetus ir sugrąžina man 
Tomo Miuncerio vaizdą tos didingos vasaros dienos rytą... 


13 skyrius 
Alštetas, Tiuringija, 1524 metų liepos 13 diena 


- Atversk Bibliją, mano bičiuli. 

Balsas užklumpa mane netikėtai, nuo stalo, prie kurio jis, 
veikiausiai, pradirbo kiaurą naktį. Esu ką tik prabudęs, liežu- 
vis veliasi, pasisuku niurzgėdamas: „Ką sakai?“ 

Patinusios akys žmogaus, rašiusio prie pernelyg silpnos 
šviesos, rodo į ant stalo gulinčią knygą. 

- Pirmasis laiškas korintiečiams: 7, 11-13. Labai prašau, 
perskaityk. 

- Ne, Magistre, jums reikėtų nors trumpam nusnūsti, ant- 
raip neliks jėgų net kalbėti... Padėkite į šalį plunksną ir išsi- 
tieskite ant gulto. 

Šypsosi: „Dar turiu tam laiko... Perskaityk man tą ištrau- 
ką: 7, 11-13.“ 

Kraipydamas galvą atverčiu Bibliją ir pradedu ieškoti. Jo 
gebėjimas atsispirti miegui nesiliauja manęs stebinęs. 

- „Bet aš jums rašiau, kad nebendrautumėte su tuo, kuris 
vadinasi broliu, o yra ištvirkėlis, gobšas, stabmeldys, keikū- 
nas, girtuoklis ar plėšikas. Su tokiu nesėskite už vieno stalo! 
Pašalinkite piktadarį iš savo tarpo." 

Man skaitant, jis tylomis linkčioja. Rodos, mąsto apie šiuos 
žodžius, bando įtvirtinti juos atmintyje. Netikėtai pakelia akis, 
vis dar stulbinamai žvalias: „Kaip tu manai, ką apaštalas nori 
tuo pasakyti?“ 

- Aš, Magistre?.. 

- Taip, tu. Ką, tavo galva, tai reiškia? 

Greitai permetu akimis šv. Pauliaus žodžius ir atsakymas 
ateina iš širdies: „Tai, kad mes gerai padarėme padegę stab- 
meldystės šventovę; kad Noindorfo pranciškonai sakosi esą 
broliai, tačiau gyvena gobšybėje ir verčia liaudį garbstyti pa- 
veikslus ir statulas.“ 

- Padarėte tai iš uolumo. Tačiau ar nemanai, kad egzistuoja 
žmogus, gavęs iš Viešpaties kardą būtent šiam tikslui? Tas, ku- 
ris „tarnauja Dievui ir rūsčiai baudžia darančiuosius pikta“?'2 

- Paulius tvirtina, esą ši užduotis tenkanti viešajai valdžiai. 
Tačiau jei ne mes, niekas nebūtų nubaudęs tos stabmeldžių lu- 
pikautojų šutvės! 

Nušvinta: „Būtent taip! Išrinktųjų uolumas turėjo išplėšti 
kardą galingiesiems iš rankų, kad šie įvykdytų tai, nuo ko anie 
išsisukinėjo: gintų liaudį ir krikščionių tikėjimą. Ar tai mūsų 
nemoko, jog valdovams leidus plisti šventvagystei jie išduoda 
savąją užduotį ir virsta blogio bendrininkais? Ir, kaip visi pikta- 
dariai, anot apaštalo žodžių, turi būti pašalinti iš mūsų tarpo.“ 

Šių žodžių galia smogia man it kumštis, o mokytojas ima 
skaityti iš savojo juodraščio: „Pasitelkdamas Kristų ir Paulių 
tvirtinu, kad, sutinkamai su viso dieviškojo įstatymo moky- 
mu, reikia naikinti šventvagius valdovus, o ypač kunigus ir vie- 
nuolius, teršiančius erezija Šventają Evangeliją ir skelbiančius 
save pačiais tikriausiais krikščionimis.“ 

Tai neįmanoma, nuryju seiles: „Magistre, tai... ar tą šian- 
dien skelbsite savo pamoksle priešais Saksonijos valdovus?!“ 

Krizenimas, blykstelėjimas akyse, dabar budresnėse nei 
prieš tai. 

- Ne, mano bičiuli, ne vien prieš juos. Jei neklystu, dalyvaus 
ir Bruko dvaro kancleris, patarėjas fon Grefendorfas, mūsiškis 
Zaisas, burmistras bei visa Alšteto miestelėnų taryba. 

Lieku suakmenėjęs, o jis pakyla nuo stalo ir rąžosi. 

- Ačiū už pagalbą išvaikant paskutines dvejones. Dabar, 
manau, priimsiu tavo patarimą ir trumpam prigulsiu. Prašau, 
ateik manęs pakelti, kai pradės skambinti varpas. 


w Nepažodinė citata iš 1 Kor 5, 11-13. 
12 Citataiš Rom 13, 4. 

14 skyrius 


Eltersdorfas, 1525-ųjų Kalėdos 


Šiandien pastorius Vogelis pamokslavo ne man, ne broliui 
Gustavui. Jo balsas aidėjo toli, it duslus griausmas. Esu vienas. 
Negirdžiu jokio mane įtikinti galinčio žodžio. Tik ne po ma- 
sinio beginklių sunaikinimo, tik ne po ano šauksmo, įsiurbto 
nebūtin. Lai Vogelis pasilaiko sau Žodžio paguodą, kadaise aš 
priklausiau tiems, kurie tikėjo Žodžio galia. 

Vakarais savo kambarėlyje, šalčio apgultyje, skaitau laiš- 
kus. Jaučiu, kaip kažkas neįvardyto skinasi kelią ir su kiekvie- 
na diena braunasi vis arčiau: kažkas, kas kovoja norėdamas iš- 
kilti, ir ką aš iš visų jėgų bandau nutrenkti žemyn, į skrandžio 
gilumą. Tačiau kasnakt darosi vis sunkiau. 


Didžiai gerbiamam Magistrui Tomui Miunceriui, Alšteto 
miesto pastoriui pamokslininkui. 


Didžiai gerbiamas Mokytojau, 

lai saugo Jus šią sunkią valandą Viešpaties 

Dvasia, įkvepianti išmintį ir drąsą. 
Rašau Jums su skuba ir jauduliu žmogaus, reginčio, kaip pavo- 
jus tyliai sėlina ir laido strėles į nugarą to, į kurį sudėtos visos 
manosios viltys. Jau turėjau progą Jums apsakyti, kaip mano 
ausys galinčios Jums pasitarnauti, būdamos visai šalia intrigas 
dangstančių durų. Ir išties nemoku įvardyti, kas manyje stip- 
riau: džiaugsmas galint pagaliau būti Jums naudingam, praėjus 
daugeliui mėnesių po mano pirmojo laiško, ar veikiau nerimas 
ir pasipiktinimas dėl to, kas prieš Jus rezgama. 

Kurfiurstui, iki šiol išlaikiusiam laukimo poziciją, jūsiš- 
kė Išrinktųjų lyga anaiptol nepatiko. Kaip ir Jūsų pamokslas, 
perskaitytas jo brolio akivaizdoje. Ypač kurfiurstą neramina 
mintis, kad galite turėti spaustuvę ir kad Jūsų žodžiai pasieks 
sukilimo židinius, pamažu įsiplieskiančius visose jo žemėse 
ir toliau. Kunigaikštis neketina Jūsų pulti tiesiogiai: manau, 
jis baiminasi galimų pernelyg skuboto žingsnio pasekmių. 
Tačiau vis tik trokšta atitolinti Jus nuo Alšteto, nuo Jūsų spau- 
dos preso ir nuo savo Saksonijos. Vienas toks Hansas Zaisas 
aplankė mus prieš keletą dienų ir ilgai užsibuvo pas meserą 

Spalatiną, rūmų patarėją. Jie ketina Jus izoliuoti. Zaisas apsi- 
mes stovįs Jūsų pusėje, o su atitinkamais pažadais sukurstys 
prieš Jus jei ne visą miestelėnų tarybą, tai bent jau Jūsų bur- 
mistrą. Pareiškė esąs tikras dėl savo sėkmės, ir tai nuskam- 
bėjo daugiau nei paprastas pažadas. 

Savo ruožtu Spalatinas parašys Jums laišką nuo Kurfiursto 
Frydricho, kviesdamas atvykti į Veimarą, kur Jums bus su- 
teikta galimybė išsamiai ir kelių svarbių teologų akivaizdoje 
išdėstyti savąsias tezes. Nespauskite rankos, kurią anie ta- 
riamai Jums tiesia! Nesitikėkite galįs imtis liūto vaidmens. 
Nelaukite Zaiso ir jo bendrų paramos: kartą nutolę nuo saviš- 
kių, jie Jus apleis, prisiekinėdami ir dievagodamiesi, kad Jūsų 
atvykimas mieste sukėlęs sumaištį, kad Jūsų teorijos kelian- 
čios grėsmę, kad Jums trūksta to nuolankumo valdžiai, kurį 
skelbia Martynas Liuteris. 

Jumyse slypi didi galia: Viešpaties žodžio galia. Viešpats 
pasitinka Savąją tautą per Jūsų lūpas. Tarp anų sienų, toli nuo 
valstiečių ir nuo kalnakasių, galia bus atimta iš Jūsų tarsi iš 
Samsono. Zaisas bus Jūsų Dalila, jis jau laiko rankose suspau- 
dęs žirkles. Kartoju: nepalikite Alšteto. Būtent čia Jūsų bijo- 
masi dėl Jūsų pamokslų ir spaudos preso, bijomasi liaudies at- 
sako, jei būtų griebtasi bet kokio smurto prieš Jus. Jie nedrįs 
Jūsų liesti. Nevykite į Veimarą. 

Lai Viešpats Dievas apšviečia Jus ir būna 
Jūsų atrama 

Goelet 

1524 metų liepos 27 diena 


Šis laiškas Magistrui buvo įteiktas neabejotinai per vėlai, jam 
sugrįžus iš Veimaro, kai žaidimas jau buvo suloštas. Tomis 
sunkiomis dienomis mokytojas veikiausiai nespėjo įvertinti 
laiško svarbos ar, kaip ten bebūtų, apie jį neužsiminė. 

Iš tikrųjų laiškas atskleidė tai, kas turėjo netrukus įvyk- 
ti. Šias eilutes parašęs asmuo išties buvo artimas kunigaikš- 
čio aplinkai. 

Anomis dienomis mus išgelbėjo Otilijos blaivus protas. Ri- 
zikavome galutinai pasiklysti, bet toji moteris pastatė mus ant 
kojų ir ištraukė iš juodo beprotiškos nevilties raisto. Otilija... 
Dabar tavęs nėra, neišsivesi manęs iš šios vietos. Nežinau, 
kokia buvo tavo baigtis: maistas samdiniams ar varnams. 

Išdegusi širdis verčia mane beveik tikėtis, kad tu neišgyve- 
nai toje tamsoje, šaltoje vienatvėje, paženklinusioje Kristaus 
gimimą šiais mirties metais. 


15 skyrius 
Alštetas, 1524 metų rugpjūčio 6 diena 


Otilija yra stipri bei ryžtinga moteris su įspūdinga krūtine. Kai 
žolelių distiliatai ar vynuogių gėrimai atriša Magistrui liežuvį 
ir leidžia jam linksmai slysti link apatinių kūno ir dvasios dalių, 
Miunceris pradeda aiškinti, esą šios didelės ir standžios krūtys 
slepiančios savyje kūrinijos paslaptis bei jėgą, ir kad būtent iš 
jų kyla užsidegimas bei pastarųjų karštligiškų mėnesių atra- 
dimai. Paskui kikendamas priduria, jog tikintieji visa tai galė- 
sią patirti, deja, tik iš antrų lūpų. Tačiau jis niekada nepraveria 
burnos panašioms kalboms ar liaupsėms žmonos akivaizdo- 
je, mat toji moteris turi šiai griaudėjančiai mėsos, dvasios ir 
nuojautos krūvai tokią įtaką, kokios niekas - joks kunigaikštis, 
vyskupas ar kuri kita institucija - niekada nepajėgė primesti. 

Tam tikri blyksniai šios moters akyse savo liepsna nere- 
tai lenkia tuos, kuriuos Magistras drauge su žodžiais naudo- 
ja gausioms minioms uždegti. Vyriškoji jėga, kad ir kokia di- 
dinga ji būtų - o Tomas Miunceris, Dievui leidus, turi daugybę 
tos jėgos, - dažnai atsiranda ir perima tvarką iš moters, kuri 
lydi ir pakreipia vyriškosios jėgos srautą. 

Magistro jėga dažnai perauga į niūrią neviltį, įniršio pro- 
trūkius, netikėtus išdidumo išpuolius ir aršų pasipiktinimą 
žmogaus, ant kurio pečių gulė siaubingos užduoties našta, gal- 
būt skirta nežmogiškai ištvermei. Tomis akimirkomis viena 
Otilija tesugeba numaldyti Miuncerio kraštutinumus, pade- 
da jam atgauti sveiką protą ir išmonę, leidžiančius jo veržliai 
jėgai vėlei iškilti į paviršių ir pagirdyti ištroškusias paprastų 
Vokietijos žmonių širdis. 

Tvanki naktie, alsuojanti po pirmąja rugpjūčio pilnatimi, 
patikiu tau ir priešais mane sėdinčiai moteriai savo lūkes- 
čius ir mintis apie tai, kaip ištraukti mus visus iš padėties, 
kuri vos per kelias savaites virto pinklėmis ir ėmė smaugti 
it ant kaklo veržiama virvė. Kol mes žvalgomės vienas į kito 

veidus - sukaitusius, kupinus rūpesčio ir įtampos - susėdę prie 
kasdienio stalo, prie kurio Alšteto pastorius rašo savuosius pa- 
mokslus, Magistras blaškosi šio miestelio gatvėmis ir skers- 
gatviais apimtas sutemų pritvinkusio niršulio, ginkluotas ir 
vilkintis kario drabužiais; jis ragina tikinčiuosius juo sekti, it 
vienišas vilkas, kuris tokią naktį kaip ši kaukia atsigręžęs į mė- 
nulį prašydamas pagalbos. Jo naktinį žygį sergsti nesutramdo- 
masis Elijas, atsiliekantis keliais tamsos žingsniais, pasiruošęs 
parblokšti kiekvieną, kas išdrįs paliesti Mokytoją. 

Aplink dedasi sunkiai suprantami įvykiai, išskyrus vieną, 
neabejotiną ir lengvai nujaučiamą: čia ir dabar, Alštete, kil- 
pa vis labiau užveržiama, spąstai netrukus užsisklęs su mūsų 
ir sukilusių valstiečių likimais juose. Laiko nebėra, Magistrui 
reikia pagalbos. 

- Šį miestą valdančios gyvatės daugiau mums nekąs. Ke- 
liaukime iš čia. 

Balsas ramus, pasižymintis prie jauno moters veido nede- 
rančiu tvirtumu. 

- Ką? - Otilijos žodžiai netikėtai išlaisvina nuo sunkio mano 
akių vokus. - Bet... o kaip Magistras? 

- Jis netrukus pareis, pamatysi. Tačiau reikia priversti dirb- 
ti galvą, kol jie dar nesutraiškė mūsų it vabalų. 

Žinoma, Otilija, galva. Tas nepaliaujamai zvimbiantis neri- 
mo širšių lizdas. Pasisuku į langą. Tyloje bandau pagauti toli- 
mus Magistro šūksnius. Nesu tikras, ar girdžiu juos aiškiai, ar 
tik įsivaizduoju girdįs. Šūksniai apie Dovydą, esantį tarp mūsų 
su svaidykle rankoje. Jo paskutinio pamokslo Išrinktųjų lygo- 
je žodžiai, kuomet klausantieji beveik ėmė gręžiotis atgal, dai- 
rydamiesi mažojo karaliaus Dovydo su akmeniu svaidyklėje - 
taip įtikinamai skambėjo Magistro kalba, ir tai nebuvo eilinė 
retorinė įmantrybė. Jei garbintume tave taip, kaip to nusipel- 
nai, o Viešpatie, mūsų lūpos liepsnotų nuo tavojo Žodžio ugnies. 
Tačiau baimė slopina šią liepsną. 

- Greičiausiai Magistras jau yra ką sumanęs, - mano žodžiai 
skamba viltingai. 

Šypsosi: „Sumanęs... Matei jo akis prieš išeinant?! Žinoma, 
jis turi šimtus idėjų ir šimtus ryšių, nuo Šiaurės jūros iki pat 
Juodosios girios. Tačiau sprendimą turime priimti mes, ir dabar...“ 

- Kodėl dar kiek nepalaukus? Nejau mums būtina išvykti? 

Be mažiausios dvejonės, lūpos suspaustos: „Taip, mano bro- 
li, po Veimaro būtina.“ 

- Nejau tikrai užteko vos trijų dienų... trijų dienų be Ma- 
gistro, kad prarastume viską... 

- Tai buvo lemiamas smūgis. Reikalai jau krypo į blogą- 
ją pusę. 

- Ne, kol Magistras buvo čia su mumis. Tikras viltį praradu- 
sių žmonių potvynis, užtvindęs šį raistą, pameni? Jie suplaukė 
iš visų aplinkinių miestų, išginti vietinių didikų... Toji banga 
būtų galėjusi paskandinti patį kunigaikštį Joną! 

Man einant link krėslo, regis, Otilija taip pat akimirkai 
įtempia klausą. Paskui ranka ima braukti ant stalo po vaka- 
rienės likusius trupinius: „Matai? - sako, stumdama trupinius 
į stalo vidurį ir suimdama į kumštį. - Štai ką jie padarė, - at- 
stato delną ir papučia. - Netrukus jie mus nupūs nuo žemės 
paviršiaus.“ 

Žodžiai sunkiai veržiasi iš surakintos gerklės: „Tačiau dėl 
vieno dalyko esu tikras, Otilija. Jie bijo Tomo Miuncerio tar- 
si žvėrys ugnies. Jiems teko atitolinti jį nuo miesto, kad ga- 
lėtų imtis bauginimų ir smurto. Niekas nebūtų drįsęs išvyti 
mūsiškio Vycharto nei užremti strypais spaustuvės durų, jei 
Magistras būtų likęs.“ 

- Ir šįvakar taip pat jo nelies. Žinoma, žinoma... Niekas ne- 
sako, kad mums reikia bėgti į Indijas. Tiesiog turime apmąsty- 
ti naują vietą, kurioje galėtume tęsti tai, ką esame pradėję čia. 

Kratau galvą: „Kokia iš manęs svetur nauda? Žinau tik tiek, 
kad Bavarijoje valstiečiai bando įteisinti savo reikalavimus. 
Tačiau, man rodos, ten mes jiems nereikalingi.“ 

- Tiesa. Pietuose reikalai savaime klojasi puikiai. - Žvelgia 
pro langą į tamsą. - Ar Tomas tau kada yra užsiminęs apie 
Miūlhauzeną? 

- Imperatoriškąjį miestą? 

- Būtent. Prieš metus jo gyventojams pavyko priversti vie- 
tinę tarybą patvirtinti net penkiasdešimt tris reikalavimų 
punktus. Šiandien valdžia yra atstovų, kuriuos išsirinko pa- 
tys miesto gyventojai, rankose. 

Grimasa: „Nejau ir vėl norime turėti reikalų su miestelė- 
nų taryba, priešiška popiežininkams iš gryno išskaičiavimo? 
Mums vertėtų ieškotis sąjungininkų vienkiemiuose ir kai- 
muose. Ten yra žemės nuolankieji.“ 

Linkteli galva, žvelgdama man tiesiai į akis. Kažkas, apie ką 
ilgai svarstyta: „Tiesa. Tačiau kartą paėmus miestą, bus nesun- 
ku kreiptis ir į žemdirbius. Būtent taip nutiko su kalnakasiais 

iš Mansfeldo grafystės, ar ne? Tačiau skverbiantis iš išorės, 
tenka susidurti su miesto mūrais ir pabūklais.“ 

Nuryju paskutinį putotą alaus gurkšnį: „Esant mieste pa- 
būklai jau yra tavo pusėje.“ 

- Taip, ir stojant prieš kunigaikščius be pabūklų - niekaip! 

- Hm. Tie miestelėnai yra lengvai manipuliuojami. Ma- 
gistras man minėjo, kad Miūlhauzene vienas iš sukilimo vadų 
palaiko keistus ryšius su kunigaikščiu Jonu. 

Ištiesia man naujai pripildytą bokalą, prieš tai išgėrusi pir- 
mą gurkšnį: „Regis, kalbi apie Heinrichą Pfeiferį". Taip, mums 
buvo pranešta apie jo ryšius su kunigaikščiu Jonu. Kalbama, kad 
Jonas Saksonietis nusižiūrėjęs miestą ir itin palankiai vertinąs 
tenai tvyrančią sumaištį: jam tai pravartu norint prisistatyti 
taikos garantu ir perimti kontrolę.“ 

Skėsteliu rankomis, pabrėždamas logišką išvadą: „Vadinasi, 
manai, kad mums derėtų įsikišti ir pasinaudoti šia sumaištimi 
bei pasistengti, kad anas Pfeiferis dirbtų mums.“ 

- Tu pats sakei, kad miestelėnai - lengvai manipuliuoja- 
mi žmonės. 

Juokiamės. Šilumos blyksniai perrėžia nakties drėgmę. Oti- 
lija nubraukia nuo kaktos geltonų plaukų sruogą ir užkiša ją 
už ausies. Akimirksniui ji - tik maža mergaitė. 

- Pamiršome apsvarstyti ne ką mažiau svarbų klausimą: 
kaip mums iš čia išsidanginti. 

- Neturėtų būti sunku: manau, kad paskutinis dalykas, ku- 
rio trokšta Zaisas, yra sulaikyti mus čia ir pakurstyti kalna- 
kasius, įkalinant jų pamokslininką. Patikėk manimi, jie laukia 
nesulaukia, kada galės mumis atsikratyti. 

- Niekada negali žinoti... Juos gali sunervinti šio vakaro pro- 
vokacija - jie gali pasinaudoti ja kaip pretekstu arba nuspręs- 
ti pažeminti Tomą Miuncerį, taip jį padarydami nekenksmin- 
gą. Geriau nerizikuoti. 

Įkandimas į apatinę lūpą, bandant sutelkti mintis: „Tokiu 
atveju, išvyksime naktį.“ 


13 Heinrich Pfeiffer (apie 1500-1525) - cistersų ordino vienuolis, vėliau 
tapęs protestantų pamokslininku ir aktyviai dalyvavęs Tomo 
Miuncerio kovoje. Dirbdamas Miūlhauzeno pastoriumi, 1523-iaisiais 
jis drauge su Miunceriu paskelbė Dvylika Miūlhauzeno punktų, kuriais 
siekė suburti vieningą radikaliąją opoziciją, sudarytą iš valstiečių ir 
amatininkų luomų. Vienas iš Miūlhauzeno sukilimo 1525 m. vadų. 

16 skyrius 


Eltersdorfas, 1526-ųjų sausis 


Vogelio karvė nudvėsė nuo karštligės. Mačiau, kaip ji išleido 
kvapą: vis lėtesnis kvėpčiojimas, prislopęs šnopavimas, stik- 
linės akys, prisipildančios abejingumo pasauliui, gyvenimui. 

Pasakojama, kad Tomas Miunceris, prieš įvykdant egze- 
kuciją, parašęs laišką Miūlhauzeno miestiečiams. Sakoma, 
kad juo raginęs sudėti ginklus, nes viskas jau esą prarasta. 

Mąstau apie žmogų, bandantį suprasti, kodėl. Kodėl Vieš- 
pats apleido savo išrinktuosius ir leido jiems prarasti viską. 

Regiu tave, Magistre, gulintį vienutės tamsoje su kanki- 
nimo žymėmis, sudarkiusiomis kūną, laukiantį, kol budelis 
užbaigs tavo žemiškąją kelionę. Tačiau ne kas kita, o pikt- 
žaizdė, kurią nešiojaisi širdyje, turėjo pastūmėti tave para- 
šyti šį paskutinį laišką. Ne jų geležis... ji niekada nebūtų to 
pajėgusi... Gal tai nutiko todėl, kad pernelyg galvojome apie 
save pačius!? Galbūt savo begėdišku elgesiu užrūstinome 
Dievą, nes panūdome išaiškinti Jo valią? Gal todėl, kad žu- 
dėme, kad žemės nuolankiųjų įsiūtis nepagailėjo bedievių 
skriaudėjų!? Ar apie tai tu rašei, Magistre? Ar apie tai mąs- 
tei tomis paskutinėmis valandomis, kunigaikščių kariaunai 
traukiant į herojiškojo Miūlhauzeno apsuptį? 

Priežastis. Jokios priežasties, netgi neišmatuojama Dievo 
valia negali numaldyti nevilties. Nes tai ir vėl yra nevilties 
šauksmas, išrėktas iš mano vienutės tamsos. Niūrus pra- 
laimėjimo nerimas laiko prikaustęs mane prie šios lovos. 

Man prieš akis išniro vaiskus vaizdas, kaip vienas tų di- 
džio mūsų kraštų menininko raižinių, pasižyminčių skoniu, 
kartais netgi persmelktų subtilaus meistriškumo. Atrodė, 
tuoj prasiverš pro ankštas miesto sienas. Namai ir bažny- 
čių bokštai stiebėsi vienas virš kito tarsi grybų kekės ant 
medžio kamieno. 

Žinoma, būtent taip galėčiau aprašyti savo prisiminimą 
apie pirmąjį įžengimą į Miūlhauzeną: kelyje, vos už kelių 
mylių nuo imperatoriško miesto mūrų - keturi žirgai, pa- 
raginti mūsų kvailo erzelio, griaudėjantis Elijo juokas bei 
Otilijos priekaištai vėjui. Tada žygiavimas tvankią rugpjū- 
čio vidurio dieną, kone kovinės parengties, link milžiniškų 
miesto vartų oria didiems autoritetams pritinkančia laiky- 
sena ir išdidžiu žvilgsniu. 

Jau galėjome įžvelgti tirštą žmonijos knibždynę, primenan- 
čią žvėryną, kuriame trokštama sutalpinti visų įmanomų rū- 
šių, tipų, formų ir deformacijų žmonių pavyzdžius. Gyvuliai, 
vežimai ir šurmulys, padriki šūksniai, keiksmų ir nešvanky- 
bių aidas. Apynių dvokas ir gyvybingas Šteinvego, kuriame 
veriasi krautuvės bei alaus pilstymo taškai, klegesys. Alus, 
praturtinęs Miūlhauzeno prekeivius kaip jokiame kitame 
vokiečių mieste. 

Dievo žodis, skelbiamas kiekviename gatvės kampe; juo- 
das teutonų ordino kryžius, plevėsuojantis virš miesto stogų; 
vienuolių korupcija, gatvėje pritraukianti žmonių keiksmus ir 
patvirtinanti šio pasaulio taisyklę, - kur kvepia pinigais, ten 
visada šventikų tuntai. Siaurų, kelias savaites trunkančios 
sausros išdžiovintų ir dulkėmis apneštų gatvelių labirinte, prie 
kurio šliejosi gyvenamieji namai, krautuvėlės, užeigos bei ce- 
chai su daugybe užrašų ir piešinių, mirguliavo patys įvairiau- 
si simboliai, daugiausia šlovinę germanų Heraklį - Liuterį: jo 
vardas puikavosi ant visų mūsų pirmąjį žygį link Šv. Jokūbo 
bažnyčios lydėjusių sienų, jis skriejo priešais mus ir pasitikda- 
vo su panieka, į kurią mes, beje, atsakydavome lygiai taip pat. 

Mane užplūsta ryškus ir šurmulingas prisiminimas - žmo- 
nių prakaito ir turgaus gyvulių tvaikas didžiojoje miesto aikš- 
tėje, kuri per kelias ateinančias savaites turėjo tapti liudi- 
ninke gan neįprastų įvykių, supurčiusių ir privertusių mus 
krūptelėti, „teisuoliams šaukiantis Dievo kūjo“, kuris be gai- 
lesčio nusileistų jo žodį pasisavinusiems ant galvų. Gatvėse 
buvo juntama įtampa, stiprus neteisybės kvapas, reikalaujan- 
tis keršto ir nerimastingai kunkuliuojantis po Švenčiausiosios 
Mergelės Katedros pinakliais ir didžiajame turguje. Tarytum 
laukiant kibirkšties. 

Mūsų priešakyje milžinas Elijas brovėsi pro minią: „Man 
jau yra tekę lankytis šioje driskių ir imperatoriaus šauklių 
šiknaskylėje!“ Sekiau jam iš paskos kiek atsilikdamas, blaš- 
komas besiriejančių prekeivių riksmų ir vietinių damų, pa- 
žinusių kunigaikščio Jono samdinius geriau nei patys dalinių 
kapitonai, gašlių pasiūlymų. Nepajėgiau eiti pirmyn, mat sa- 
vaites trukę geidulingi sapnai prislėgė mane trokštamo pa- 
sitenkinimo nerimu, o pašaipi greta žingsniuojančios Otilijos 
šypsena atbaidydavo visus pasiūlymus ir vertė mano veidą 
liepsnoti it įžiebtą deglą. 

- Sveiki atvykę į parako statinę! 

17 skyrius 


Vis dar aiškiai pamenu pirmąją šypseną ir tuos žodžius, ku- 
riais mus pasitiko. Heinrichas Pfeiferis, Šv. Jokūbo bažnyčia 
greta Felchtos vartų - Šv. Mikalojaus priemiesčio gyventojų 
susitikimų vieta. Dviprasmiškai vertinamas pamokslininkas, 
melžėjos sūnus, buvęs virėjas, buvęs nuodėmklausys, buvęs 
Saksonijos kunigaikščio bičiulis, apsukrus sukilusios prastuo- 
menės rėmėjas. Pažintis su kunigaikščiu pasitarnavo jam pra- 
stumiant rinkimuose į tarybą net penkiasdešimt šešis liaudies 
atstovus. Jo pamokslai paragino plėšti Bažnyčios turtus ir nai- 
kinti šventuosius atvaizdus. Be kunigaikščio palaikymo jam 
nebūtų pavykę taip ilgai užsibūti mieste. Žavėjomės Pfeiferio 
sumanumu ir žiniomis: nebuvo sunku nuspėti, jog drauge su 
Magistru jis būtų galėjęs nuversti kalnus. 

Ir išties, štai jiedu jau įsitraukę į rimtas šnekas apie būsi- 
mus darbus ir uždegančius pamokslus, skirtus miestelėnams, 
nuskurėliams, paveldėjimo teisės netekusiems turčiams, kai- 
mo žmonėms, taip pat valdžios atstovams, kurie „laukia ne- 
sulaukia, kada galės sugrūsti anuos tunkančius kiaulės snu- 
kius į garuojančią išmatų lėkštę. 

Dabar, žvelgiant iš mano slapto kampelio, Miūlhauzenas 
atrodo tarsi sapnų miestas, tarsi šmėkla, lankanti tave nak- 
timis ir pasakojanti savo istoriją. Tačiau neapleidžia jausmas, 
tarsi ne tu ten būtum gyvenęs, plunksnos ir rašalo paveiks- 
las, tokį jį pamenu - lyg mūsiškio genialiojo dailininko mese- 
ro Alberto Diurerio piešinį. 


Miūlhauzenas, Tiuringija, 1524 metų rugsėjo 20 diena 


punktas 1 — 


punktas 2 —— — 


[...] Nuolankiai iškeliame prašymą, kad nuo šiolei 
bendruomenei būtų suteikta teisė išsirinkti ir 
tiesiogiai paskirti savo kleboną [...). 


[...] Pageidaujame, kad nuo šiolei dešimtinę nuo 
grūdų derliaus surinktų bendruomenės paskirti 
nariai ir kad klebonui būtų atidėta tiek, kiek už- 
tenka deramai išlaikyti jį ir jo žmones. Likusią 

punktas 3 —— 


dalį lai išsidalija krašto varguoliai pagal savo 
poreikius [...]. 


[...] Iki šiolei buvo įprasta laikyti save asmenine 
kunigaikščio nuosavybe, kas yra niekintina, at- 
sižvelgiant į tai, kad Kristus savo neįkainojamu 
krauju atpirko ir išganė mus visus be išimties. 
[...] Tad neabejojame, jog kaip tikri krikščionys 
jūs atleisite mus nuo baudžiavos [...). 


Iškart po mišparų žinia pasklinda ir susimaišo su bokalus pri- 
pildančio alaus kvapu. Pasodintas kažkoks tipas, pusgirtis, iš- 
drįsęs įžeisti burmistrą. 

Netrukus daugiau apie nieką kitą nekalbama. Kas jis toks? 
Ką konkrečiai pasakęs? Kur tai nutikę? Pasklinda gandas, kad 
jį laiko uždarę Rotušės požemiuose, ir tai ne juokais visus su- 
pykdo. Daugelis nervingai pakyla, trenkia kumščiais į stalą, 
eina perspėti kuo daugiau žmonių. Šį kartą jie skaudžiai už tai 
sumokės, išgamos! 

Iškišu nosį iš smuklės. Pusė Šv. Mikalojaus priemiesčio jau 
gatvėje, šūksniai stiprėja risdamiesi iš lūpų į lūpas. Labiausiai 
įsiaudrinusieji, vis dar su alaus bokalu ar audimo staklių šau- 
dykle rankoje, nelyg priešo užklupti nakties gilumoje nervin- 
gais žingsniais kyla grindiniu, vedančiu link Felchtos vartų ir 
link Šv. Jokūbo bažnyčios. Visi ieško Magistro. Šiam nusilei- 
dus, jį akimirksniu apsupa balsai, nekantraujantys pasidalinti 
mintimis apie tai, ko reikėtų griebtis. Kiek aukščiau mūsų vie- 
na žmonių grupelė sulėtina žingsnį ir ima spontaniškai aug- 
ti, maždaug ties „Lokės“ užeiga, kur gatvė praplatėja ties vie- 
šąja skalbykla. 

Per čia praleistą mėnesį man jau teko patirti, kad neramu- 
mų šmėkla yra viena iš šio miesto gyventojų. Vis dėlto iki galo 
nesuprantu panašios reakcijos dėl kažkokio suėmimo, kuriame 
nėra nieko ypatingo. Mes net nežinome, ką jie pasodino. Visų 
kalbose nuskamba tik viena detalė: įžeidėjas įkalintas Rotušės 
požemiuose, kai valdžia privalėjusi uždaryti jį Rotušės bokšte. 

- Kas čia per bokštų ir požemių istorija? - klausiu vieno pa- 
gyvenusio vyriškio, stebinčio sceną greta manęs. 

- Aštuntasis mūsų savivaldybės nuostatų punktas: dau- 
giau jokių įkalinimų požemiuose, vien bokšte. Jei tu žinotum, 

kas tai per velnio skylė, suprastum, kad kalbama visai ne apie 
kodeksus! 

Pakeliu akis į viršų: Magistras Tomas jau stovi užsilipęs ant 
aukštesnio akmens. Griaudėja apie piktnaudžiavimą valdžia 
ir tyčiojimąsi iš liaudies. Aplink - nenutrūkstantis judėjimas 
žmonių, skubančių sukviesti kitus ir renkančių akmenis bei 
darbo įnagius. Elijas, aukštesnis už aplinkinius, per minią ski- 
nasi kelią artyn. Pamatęs mane, surinka: „Bėk, surask Pfeiferį! 
Pasakyk, kad netrukus būsime po Rotušės langais, ir paragink 
atsivesti kiek įmanoma daugiau vyrų.“ 

Bėgte iki miesto sienų. Leidžiuosi atpažįstamas sargybi- 
nio: jokių kliūčių, jie akivaizdžiai nesitiki minios reakcijos. Vis 
dar bėgomis pasuku į Kilansgasę. Triukšmas gatvės gale, ne- 
toli Šv. Blažiejaus bažnyčios, praneša man, kad Pfeiferis lai- 
ko veltui negaišo. 

Tik pasukus už kampo ir atsidūrus priešais jį - Pfeiferis taip 
pat stovi užsilipęs ant improvizuotos sakyklos - jis pertraukia 
savo kalbą ir, rodydamas į mane, sušunka: „Štai, štai pasiunti- 
nys iš Šv. Mikalojaus priemiesčio. Jis atskuba mums pranešti, 
kad Tomas Miunceris ir jo vyrai sukrėsti to kuilio burmistro 
sprendimo... Ar ne tiesa, broli?“ 

Klausytojų galvos pasisuka į mane it saulėgrąžų laukas. 

- Žinoma, broli Pfeiferi! Vyrai iš Šv. Mikalojaus priemies- 
čio jau pajudėjo nuo Felchtos vartų link Rotušės. 

Man artinantis prie šios menkos minios, Pfeiferis nušoka 
žemėn nuo savo sakyklos ir bėga artyn. Užmeta ranką man ant 
pečių ir sušnibžda: „Sakyk, broli, kiek jūsiškių tenai susirinks?“ 

Gerokai sutirštindamas: „Galite kliautis dviem šimtais.“ 

Pfeiferis trinkteli ranka man per mentes: „Puiku, šį kar- 
tąjuos kaip reikiant patvarkysim.“ Paskui garsiai: „Jie pasigai- 
lės dėl šio akibrokšto, duodu jums savo žodį. Į Rotušę, broliai, 
į Rotušę!“ 

Pfeiferio žodžiai skamba kaip karo šūkis. 

Nežinau, iš kur atsirado šakių, deglų ir laužtuvų. Vos aki- 
mirka - ir jie jau kyšo virš galvų miško, kur kas grėsmingesni 
nei sargybinių alebardos, užstojančios įėjimą į Rotušę. Vienas 
sargybinis pasileidžia laiptais aukštyn tolimesnių nurodymų. 
Sugrįžta lydimas dešimties kareivių. 

Ginčas įsiplieskia priešakinėse gretose. Apskrieja žinia, kad 
tikslūs Vilio Pūlinio burmistrui Rodemanui rėžto įžeidimo žo- 
džiai „pabučiuok man į šikną“ buvo palydėti užpakalinės dalies 

apnuoginimu. Daugeliui tai nuskamba kaip kvietimas pakar- 
toti šį gestą, ir į Rotušę nusitaiko dešimtys nuogų pasturgalių. 

Priekyje - netikėtas sąmyšis. Stumteliu kitus į šalį ir pa- 
sistiebiu, kad geriau matyčiau, kas dedasi, iš anksto mėgau- 
damasis galutinio Rodemano pažeminimo vaizdu. Tačiau iš- 
vystu Eliją, keliantį sau virš galvos vieną žemaūgį, vidutinio 
amžiaus, beveik praplikusį žmogelį su violetine gumbuota no- 
simi. Džiaugsmo šūksniai ir ištiestos rankos jį sugriebia, mėto į 
viršų: „Tai Vilis! Tegyvuoja Vilis! Šūdini krušašikniai! Tegyvuoja 
Vilis! Kloakos žiurkės! Šaunuolis, Vili!“ 

Minia triumfuodama jį plukdo per aikštę, ant kažkieno pe- 
čių sėdinti mergina priešais jį apnuogina krūtis, ir Vilis neria 
įjas lyg ką tik prisikėlęs iš mirusiųjų. Žmonės mėto į jį daržo- 
ves ir saldumynus, kuriais šis pasidengia nuo galvos iki kojų. 
Juokdamasis šūkteliu: 

- Tegyvuoja karalius Vilis! Tegyvuoja Miūlhauzeno žmo- 
nių didvyris!!! 

Girtuoklis, tarsi būtų išgirdęs, pasisuka į mano pusę ir pie- 
šia ore palaiminimo ženklą, ko! atskriejęs kalafioras pataiko 
jam tiesiai į veidą. 


18 skyrius 
Eltersdorfas, 1525-ųjų Velykos 


Pamenu, kad Vilio karūnavimo naktį tik nedaugeliui Miūlhau- 
zene pavyko užmigti. Bluosto tikrai nesudėjo Rodemanas ir 
Kreuzbergas, du miesto burmistrai, po kurių langais buvo su- 
rengtas neįtikėtinas, asmeniškai jiems skirtas turnyras - už- 
gaulių keiksmų ir riebokų išsityčiojimų varžybos. Ne ką te- 
pailsėjo ir šutvės valkatų, pasirengusių plėšimams ir iki pat 
paryčių užtvindžiusių miesto gatves. 

Deja, Morfėjus į savo glėbį suėmė du prie užpakalinių Ro- 
tušės pastato durų pastatytus mūsiškius, tad burmistrams 
nebuvo sudėtinga pabėgti Zalcos kryptimi, išsinešant po pa- 
žastimi suvynioją miesto vėliavą. 

Todėl pabudus pasklido naujos kalbos, vėl užvirė sumaiš- 
tis, o po Rotušės langais ėmė būriuotis žmonės, reikalaujantys 
tarybos įsikišimo. Aštuoni liaudies atstovai, išrinkti dar prieš 

mums atvykstant, bandė įtikinti sargybos vadą, kad burmis- 
trų poelgis turėsiąs skaudžių pasekmių ir kad būtina kuo sku- 
biau ištrinti šią dėmę. Tačiau šis atšovė neleisiąs niekam jam 
įsakinėti, išskyrus teisėtus miesto bendruomenės atstovus. Ir 
kol mes traukėme į Šv. Mikalojaus priemiestį apsvarstyti to- 
limesnių veiksmų, jam pavyko suburti nemenką miestelėnų 
dalį, įspėjant juos, kad saugotųsi visų, kurie mėginsią pasinau- 
doti sudėtinga miesto padėtimi ir jo ginkluotomis pajėgomis 
saviems tikslams. 

Neprireikė daug laiko, kad miesto sienos sužydėtų užra- 
šais, tokiais kaip SARGYBINIAI NIEKADA NESIKEIČIA. Pabodę 
laukti, kol įvykiai pakryps reikiama vaga, daugelis plėšikavimo 
meistrų leidosi į darbo kelionę ir ilgiau nedelsdami ėmėsi veikti, 
sėdami baimę tarp miesto sienų ir Rotušės gynėjų gretų. Mes, 
savo ruožtu, skubinomės kuo tiksliau įvertinti situacijos palan- 
kumą ir imtis veiksmų. Į Zalcą buvo išsiųstas pasiuntinys, turė- 
jęs susisiekti su keliais Tomo Miuncerio sekėjais ir sužinoti, ar 
mums įmanoma tiesiogiai įsikišti, atsilyginant dviem bėgliams, 
bei sukurstyti jų mieste maištui palankią sumaištį. Atsakymas 
buvo širdingas palinkėjimas užsiimti savais reikalais. 

Miūlhauzenas ruošėsi antrajai bemiegei nakčiai. Miestiečių 
patruliai šukavo miesto gatves su deglais rankose, sargybi- 
niams rikiuojantis prie Felchtos vartų ir Rotušės rūmų įėjimo. 
Bergždžias atsargumas: mums būtų buvę visai nesudėtinga 
pralaužti sargybos gretas, tačiau, kartą patekus vidun, mies- 
tas galėjo virsti tikrų tikriausiais spąstais: iš kiekvieno lango 
būtų pasipylęs verdantis aliejus, kiekviename prieangyje ty- 
kotų mirtis. Be to, reikėjo nepamiršti, kad jame būta mažiau- 
siai šimto arkebūzų, kai mūsų gretose jų galėjai suskaičiuoti 
daugiausia penkias. 

Taigi nusprendėme laukti. Sutemų blausa iš lėto gaubė šios 
prastuolių kariaunos siluetus, įjunkusius mokytis karo meno - 
svaidyti akmenis ir naudoti lazdą, patiesti priešininką, nakvoti 
ant grindinio, mintant tik rugine duona ir žąsies taukais, vie- 
na ausimi gaudant Magistro pamokslo žodžius, kita - kaimy- 
no erotinių žygių atgarsius. 

Įpusėjus naujai dienai Otilija ir Magistras, regėdami, kad 
nuotolinis susirėmimas sekina daugelį ir žmonės po truputį 
skirstosi kasdieniams darbams, ėmė ieškoti pagalbos Biblijos 
puslapiuose. „Kai Viešpats remdavo savąją tautą, miesto sie- 
nos griūdavo gaudžiant trimitams. Prisiminkite Jericho baigtį. 

Taip pat ir mums, Jo išrinktiesiems, Viešpats Dievas dovanos 
tokią pat lengvą pergalę. Tačiau privalome neprarasti tikėji- 
mo ir vilties, kad Viešpats neapleis savo kariaunos.“ 

Magistras Tomas mokėjo kalbėti įtikinamai, ir šią jo kal- 
bą pažodžiui suprato apie penkiasdešimt mūsiškių brolių. Ap- 
siginklavę septyniais įspūdingais medžiokliniais ragais su me- 
taliniais pūtikliais, juos iš visų plaučių pūsdami ir dainuodami, 
jie nužygiavo palei miesto bastionus vedančiu taku. Toks vaiz- 
das sukėlė visų entuziazmą ir padarė didelį įspūdį turtingiems 
Rotušės aikštėje užsibarikadavusiems aludariams. 

Šie penkiasdešimt Jozuės karių taip niekada ir neapsuko 
aplink miesto sienas septintojo rato. Jau buvo bebaigią penktą- 
jį, visa gerkle plyšaudami „Šūdėdžiai vergai!“ po Fechtos vartų 
arka išrikiuotų sargybinių pusėn, kai tolumoje išniro tai, kas 
vėliau galutinai išsklaidė tų dienų įtampą. Gan gausus vyrų bū- 
rys, virš kurio kerojo tirštas lazdų miškas, sparčiai judėjo link 
miesto. Jei tai būtų buvęs iš Zalcos pasiųstas pastiprinimas, 
Miūlhauzeną galėjome paimti dar tą patį vakarą. Tačiau bro- 
lis Leonardas, kurį pasiuntėme jų pasitikti, pranešė, kad tai - 
apylinkių valstiečiai, skubantys miesto tarybai į pagalbą. Per 
trumpą laiką žinia pasiekė ir esančius mieste, taigi mes atsi- 
dūrėme tarp dviejų ugnių: iš vienos pusės - valstiečiai, kylan- 
tys gatvės grindiniu, iš kitos - miestelėnai, jau besimėgaujan- 
tys pergalės vaizdu ir besižvalgantys pro pirmąsias sargybinių 
gretas. Trumpai tariant, per didelis priešininkų skaičius. 

Štai kas nutinka, kai trokšdamas užgrobti miesto pabūklus 
palieki nuošaly valstiečius! Pažadama sumažinti produktų įve- 
žimo mokestį, ir akimirksniu jie - tavo priešininkai. Tokią dieną 
kaip ši, su valstiečiais mūsų pusėje... Dabar žemės nuolankiųjų 
kariauna ištirpo žaibiškai, be kraujo praliejimo, it sviestas kros- 
nyje. Valstiečiai paspaudė ranką miestelėnams, sudaužydami 
mūsų medžioklinius ragus į šipulius, ir grįžo namo vakarienei. 

Taigi tarybos nutarimas išrinkti du naujus burmistrus nu- 
skambėjo kaip koncesija, kuria buvo atsikratyta dviem buka- 
galviais ir kartu sustiprinta miesto kontrolė. 

Kitos dienos rytą Rotušės aikštę vėl užtvindė didžiulė nau- 
jųjų burmistrų vardus sužinoti nekantraujančių žmonių minia. 
Vienas išrinktųjų, geriausio alaus visame mieste gamintojas, iš- 
kart ėmė švęsti, dovanodamas miniai dvi milžiniškas statines. 
Paskui žodį perėmė antrasis, kuriam priklausė audinių krautuvė. 
Šis pareiškė, kad dėl tarybos narių toliaregiškumo buvę išvengta 

pavojingos sumaišties, kad Rodemanui ir Kreuzbergui buvę teisin- 
gai atlyginta už jų poelgį ir kad abu daugiau negrįšią į Miūlhauzeną. 
Vis tik jie nebuvę vieninteliai prieš miesto bendruomenės inte- 
resus veikę asmenys: kaip ir buvo galima tikėtis iš svetimšalio, 
meseras Tomas Miunceris padaręs viską, kas įmanoma, kad pa- 
stūmėtų miestą į chaosą, o meseras Heinrichas Pfeiferis aklai juo 
sekęs įgyvendinant šį velnišką planą. Miūlhauzenui tokie žmonės 
tarybos darbui pagerinti nereikalingi. Todėl Tomas Miunceris ir 
Heinrichas Pfeiferis raginami palikti miestą per ateinančias dvi 
dienas. Jei jie užsibūsią ilgiau, bus įkalinti Rotušės rūmų bokšte. 

Dar ir šiandien klausiu savęs, kokie kerai apraizgė miestą aną 
naktį ir koks paralyžiuojantis skystis tekėjo aikštės grindiniu tą 
akimirką. Žinoma, valstiečių pasirodymas buvo žiaurus smūgis, 
taip pat ir tas apsupties jausmas. Vis tik turėjo būti dar kažkas, kas 
galėtų paaiškinti tą mus užgriuvusią tylą, tokią stiprią, kad trum- 
pam prislopino net aikštės dvoką. Kažkas, ką Magistras Tomas 
pajuto anksčiau už mane, mat tą rytą liko Šv. Jokūbo priemiesty- 
je, ir man jį pasiekus jau dėjosi daiktus. 

Palikę Miūlhauzeno mūrus supratome padarę didžiausią klaidą. 
Klaidą, kurios daugiau negalėjome sau leisti. Miestui likus mums 
už nugarų, Otilija būtent man pašnibždėjo šią pamoką: 

- Buvai teisus. Be valstiečių mums nieko nepavyks. 


Niurnbergas, Frankonija, 1524 metų spalio 10 diena 


punktas 4 ———— 


punktas 5 — — 


[...] Todėl pateikiame šį prašymą: jei kam priklauso 
upelis ir asmuo, su atitinkamais dokumentais, gali 
įrodyti turįs teisę į nuosavybę ir yra įsigijęs van- 
dens šaltinį sąžiningu būdu, tuomet nesiekiame jo 
iškraustyti prievarta, bet pasiekti su juo brolišką 
susitarimą. Tačiau tas, kuris viso šito negali tinka- 
mai įrodyti, privalo vandenį grąžinti bendruome- 
nei, kaip ir yra teisinga. 


[..] Visiems bendruomenės nariams turi būti suteikta 
laisvė rinkti ir parsinešti namo, be jokio mokesčio, 


medieną šildymui, taip pat statybai [...]. 

punktas6 — Esame prislėgti tarnybos prievolių, kurias priva- 
lome atlikti savo šeimininkui ir kurios nuolat 
didinamos [...]. Prašome, kad toks mūsų apkro- 
vimas prievolėmis liautųsi, kaip ir yra teisinga, 
ir kad mums būtų leista [...] tarnauti taip, kaip 
tarnavo mūsų tėvai, ir tik pagal Viešpaties žodį. 


Įžengiame į Niurnbergą pro šiaurinius miesto vartus. Kairėje 
pusėje galingi Imperijos tvirtovės bokštai primena mums tai, 
ką jau ir taip žinome: tai vienas didžiausių, gražiausių ir tur- 
tingiausių miestų visoje Europoje. Priešais mus į dangų rop- 
ščiasi liaunų Šv. Sebaldo varpinių kontūrai, o abiejose gatvės 
pusėse dailininkai ir skulptoriai darbuojasi savo dirbtuvėse. 
Otilija tikina mus, kad didžiojo Alberto Diurerio namai stovi 
vos už kelių žingsnių nuo čia, o Johaneso Denko"“, su kuriuo 
turime susitikti dar šį rytą, būstas yra Kionigštrasės pusėje, 
pietiniame miesto širdį juosiančio rombo kampe. 

Praeiname pro Turgaus aikštę, svaiginančią smilkalų, kve- 
palų ir prieskonių iš tolimųjų Indijų aromatais, saulėje raibu- 
liuoja kiniškų šilkų spalvos, mums virš galvų septyni elektoriai 
lenkiasi imperatoriui ant Švenčiausiosios Mergelės bažny- 
čios laikrodžio. 

Hansas Hutas, knygininkas, nuo tada, kai įžengėme į šį 
miestą, su Magistru atsilieka kiek toliau už mūsų, tyčia lė- 
tindamas žingsnį. Jis teigia, neva Niurnberge, nesvarbu pro 
kuriuos vartus įžengtum, visi, kas pasiduoda minios srautui, 
anksčiau ar vėliau atsiduria Šv. Lauryno aikštėje, atplukdyti 
neregimos srovės. Taigi stengdamasis neiškraipyti šio ekspe- 
rimento rezultatų, jis laikosi atstumo, juolab kad puikiai pažįs- 
ta visas miesto gatves. Tačiau, nepaisant atsargumo priemo- 
nių, bandymas nepavyksta, mat Šv. Lauryno bokštai išnyra visa 
savo didybe vos mums perėjus tiltą per miestą skiriančią upę. 


14 Johannes Denck (1495-1527) - Tomo Miuncerio sekėjas, 1525 m. 
išvarytas iš Niurnbergo tapo anabaptistinių idėjų skleidėju. Sio 
pamokslininko spiritualistinę viziją stipriai veikė vokiečių mistikai. 

Spaustuvėje tikrų tikriausias sujudimas. Tai svarbių susitiki- 
mų diena: nauji ryšiai, pokalbiai ir projektai, pranašaujantys 
žemės drebėjimų ir permainų savaites. Valstiečiai tiesiog įsi- 
šėlo: nepraeina nė dienos be žinių apie plėšimus, maištavimą, 
banalias muštynes, peraugančias į didesnes riaušes, nuo vieno 
regiono iki kito. Ryšių tinklas, kuriuo Magistras jau seniai rū- 
pinasi maniakiškai tiksliai, yra plačiai išsišakojęs ir nesiliauja 
augęs bei teikęs naujausių žinių. Be to, čia egzistuoja spauda: 
šis stulbinantis technikos išradimas, kuris plinta diena iš die- 
nos tarsi gaisras sausringą ir vėjuotą vasarą, dovanoja mums 
begalę idėjų, kaip toli ir per trumpą laiką pasiųsti žinutes bei 
raginimus tikėjimo broliams, it grybams pridygusiems visuo- 
se šalies kampeliuose. 

Du pameistriai su įkarščiu darbuojasi didžiojoje mesero 
Hergoto spaustuvėje Niurnberge. Jų rankos ant paprasto po- 
pieriaus paverčia švino rašmenis rašalo dėmėmis - žodžių spie- 
čiais. Trumpi žvilgsniai ir miklūs pirštai surinkinėja Magistro 
raštus: šoviniai, kurie bus paleisti visomis kryptimis iš pačių 
galingiausių pabūklų. Spaudos presas, regis, snūduriuoja dirb- 
tuvių kampe, laukdamas, kada galės įspausti galutinį atspaudą. 

Juos įtikinti buvo nesunku. Hergotas išvykęs iš miesto vi- 
sai savaitei, o Huto, Pfeiferio, Denko ir Magistro Tomo buvi- 
mas čia ir tuo pačiu metu būtų palenkęs savo pusėn bet ką: šių 
vyrų kalbų verpetai ir tikėjimo aistra galėtų įtikinti prie darbo 
sugrįžti net mirusiuosius. 

Užsisvajojęs šypsausi, bet atidžiai seku spaustuvės gale 
aplink stalą vykstančią diskusiją. Visi giliai įsitraukę į pokalbį. 
Hansas Hutas yra kilęs iš šių kraštų, gyvena Bibroje, už kelių 
mylių nuo čia, tai puikus spaudos platintojas - ir jau ne vienus 
metus. Išspausdino pirmąsias Liuterio verstos Evangelijos da- 
lis, už kurias gavo puikaus pelno, tačiau vis dėlto nepasinaudo- 
jo kunigaikščių bankais. Dėl vis didėjančio darbo krūvio Hutas 
planuoja atidaryti nuosavą spaustuvę Bibroje. Tai svarbi inicia- 
tyva, kuri dienos šviesą galbūt išvys jau šiomis savaitėmis. Bet 
kuriuo atveju, Hutas išmano visas dabartines spaudos techni- 
kas ir jo nuomonė šį tą reiškia. 

Johanesas Denkas iš išorės atrodo mano amžiaus, apsuk- 
rus it žebenkštis. Jis taip pat kilęs iš šių vietų ir yra gerai ži- 
nomas vietinėms institucijoms, tačiau jau kuris laikas keliauja 
po apylinkes bei kaimynines šalis. Buvo nusidanginęs iki pat 
Šiaurės jūros kraštų. Įgudęs provokatorius ir agitatorius, jau 

verčiau turėti jį tarp draugų, jei nenori, kad jo laisva siela at- 
sigręžtų prieš tave. Puikiai išmano Šventąjį Raštą: miestas ne- 
rimsta dėl vienos oracijos, kurioje jis pateikė keturiasdešimt 
Evangelijoje aptiktų paradoksų. Denko teigimu, tikinčiajam 
„nėrajokio kito vedlio“ skaitant Raštus, „kaip tik vidinis Dievo 
pasaulis, ateinantis iš Šventosios Dvasios“. Magistras didžiai 
vertina jo proto skvarbą, apsukrumą ir iš kelionių parsivežtą 
žinių bagažą. Jo Miūlhauzene parašytame ir mūsų čia atsiga- 
bentame tekste šie dalykai taip pat minimi. 

- Tas suglebusios mėsos kalnas, drybsantis Vitenberge, 
brolis Slapukas, trokšta, kad Raštas liktų kuo toliau nuo vals- 
tiečių akių. Bijosi nuverčiamas nuo krėslo, ant kurio laiko pa- 
dėjęs savo storą šikną! Valstiečiai privalo triūsti žemai nulei- 
dę galvas, kol jis vaidina naująjį popiežių! Ši niekšybė negali 
ilgiau tęstis, reikia iškelti tai aikštėn! Viešpaties žodis turi būti 
prieinamas visiems, ypač svarbu, kad prastuomenė galėtų jį 
išgirsti tiesiogiai ir apmąstyti pagal savo sąžinę, o ne vien per 
apsiseilėjusias rašeivų burnas. 

Kalba Magistras Tomas. Denkas linkteli galva ir įsiterpia: 
„Tai, be abejo, yra tiesa. Tačiau būtina atsižvelgti ir į kitus da- 
lykus. Valstiečiai - dar ne viskas. Dar yra miestai, kaip jūs pa- 
tys patyrėte Miūlhauzene. Kaip tau ir pasakojau, praleidau 
neįtikėtinus mėnesius tame Šiaurės jūros uoste, Antverpene. 
Tenykščiai pirkliai - pasiturintys ir įtakingi, laivų skaičius auga 
kiekvieną valandą, o mieste pilna nerimastingų sielų. Ten gy- 
vena vienas mūsų tikėjimo brolis, stogdengys, dirbantis su ši- 
feriu; daugeliui tai netašytas storžievis, sakantis pamokslus ir 
raginantis laisvas sielas sukilti prieš nedorėlius. Kad tu maty- 
tum, ką jam pavyko patraukti savo pusėn: kailiadirbius, laivų 
savininkus, brangakmenių pirklius su jų garsiomis šeimomis, 
taip pat aludarius, dailides ir elgetas. Vienu žodžiu, pinigų ne- 
trūksta, o jie reikalingi įvairiems reikalams. Sumauti mieste- 
lėnai mūsų miestuose yra tikri šventeivos ir linkę išmainyti 
mažas privilegijas į valstiečių nuolankumą ir kunigaikščių iš- 
saugojimą. Tai jų užpakaliai nusipelno gero spyrio!“ 

- Jei mums pavyktų užimti jų krautuves, kad galėtume jo- 
se išspausdinti raštus, nereikėtų kažin kiek pinigų! - juokia- 
si Hutas. 

- Geriau jau prikąsk liežuvį, ištisus mėnesius kuri planus 
apie naują spaustuvę, kai mes turime verstis per galvą! - per 
dantį patraukia Pfeiferis. 

- Ne, ne, šį kartą man pavyks! Mažiau nei po mėnesio spaustuvė 
bus paruošta. Mane patikino, kad presas jau keliauja, ir, jei ne pas- 
tarieji neramumai, būtų mane pasiekęs dar prieš kelias savaites. 

Denkas baksteli jam alkūne: „Tai jau tikrai, tau, liūtaširdžiui, 
neramumai ne prie širdies...“ 

Pratrūkstame juokais. 

Per tą laiką Hergoto pameistriai nė karto nepakėlė akių nuo 
surinkimo stalo - jie dar ilgokai užtruks. Jau kurį laiką stebiu 
pintinę su įvairaus dydžio popieriaus atraižomis. Parodau Hutui: 
„Kam jos reikalingos?“ 

- Niekam. Tai liekanos: šis presas ant vieno didelio lapo įspau- 
džia keturis puslapius. Kuomet juos iškerpi, visad lieka atraižų. 

- Ar būtų galima labiau suspausti rašmenis ir išgauti plates- 
nius pakraščius? 

- Taip, o kam? Ar tau negana švaistomo popieriaus? 

- Gal tai nuskambės kvailai, tačiau pamąsčiau, jog greta Ma- 
gistro raštų iš kiekvieno preso įspaudimo galėtume išgauti ats- 
kirų lapų, kuriuose glaustai ir aiškiai išdėstytume savo žinią. 
Galėtume keliaudami po apylinkes dalinti juos žmonėms tie- 
siai į rankas, platinti per plačiai išsibarsčiusius brolius, galėtu- 
me pasiekti visus, nežinau, tai tik mintis... 

Tyla. Pfeiferis trenkia ranka per stalą: „Galėtume jų išspaus- 
dinti šimtus! Tūkstančius!“ 

Magistro akys žybčioja kaip tuomet, kai jis rengiasi vienam 
iš savo pamokslų, jo šypsena verčia mane rausti. 

- Tu jau užaugai, vaikine, tau tereikia išmokti drąsiau gin- 
ti savas idėjas. 

Hutas čiumpa iš krepšio vieną popieriaus atraižą, paima plun- 
ksną su rašaline ir ima skaičiuoti. Murma sau po nosimi: „Tai 
gali suveikti, tai gali suveikti...“ 

Pasisukdamas į spaustuvininkus jis kone nuvirsta nuo kėdės 
ir surinka: „Ei, judu, sustokit! Sustabdykite viską!“ 


Eltersdorfas, 1526-ųjų ruduo 


Ruošdamasis žiemai tvarkau narvus vištoms: apkalu lentomis, 
kad sutvėrimams netektų kęsti per didelio šalčio. Vakare vėl 
pasineriu į prisiminimus. 

Pamenu, kad tada buvo atėjęs feno laikas, to paties, kuris 
šiandien dvelkia jau virš kito pasaulio. 

Fenas - karštas, drėgmės ir sekrecijų pritvinkęs vėjas iš 
pietų, prašliaužia Alpių grandinių kalnais ir išsilieja į slėnius 
bei lygumas, plukdydamas su savimi beprotiškų nuotaikų ir 
šėlstančių aistrų krovinį, kuriuo garsėja. Jis užvaldė mus ir 
aną karštligės bei kliedesio žiemą, apraizgė mūsų kūnus ne- 
valdomu virpuliu, prieš nublokšdamas į mirtiną šokį, tebedra- 
skantį mano odą visais tais vardais. Vardai. Vietovių ir veidų. 
Mirusiųjų vardai. Anksčiau regėdavau juos Raštuose, jie iš- 
šokdavo lauk iš tomuose suspaustų puslapių, susiliedavo su 
džiaugsmu seserų akyse, įgaudavo spinduliuojančias vaikų 
veido išraiškas, aštrius ir šiurkštokus valstiečių bei kalnaka- 
sių profilius - Dievo Dvasioje laisvų žmonių vaizdą. 

Jakobas, Matiejus, Johanesas, Elijas, Gudrunė, Otilija, Hansas. 

Dabar tai mirusiųjų vardai. Daugiau neturėsiu vardų, nie- 
kada daugiau. Niekada daugiau nesusiesiu gyvenimo su var- 
do lavonu. Taip turėsiu juos visus. Šiandien esu gyvas, kad 
juos atminčiau, ir galiu klausytis lietaus barbenimo į stogą 
dar vienam rudeniui slenkant į pabaigą, Eltersdorfui ruo- 
šiantis sutikti naują sniegą ir šaltį po jau paskutinio šilumos 
kvėptelėjimo. 

Spalio 24-oji pasibaigė dar vienu išvarymu extra muros“. 
Šį kartą tai buvo Niurnbergas. Prieš gerą savaitę du Hergoto 
spaustuvės parankiniai įteikė mums jų bemiegių naktų ir be- 
protiško darbo dienų vaisių - du Magistro iš Miūlhauzeno atsi- 
gabentus raštus - penkis šimtus Netikro tikėjimo atskleidimo“ 
bei tiek pat Pagrįsto paneigimo" kopijų. Be to, mūsų pakeiti- 
mai spausdinant lapų ketvirtadalius leido išgauti net kelis tūks- 
tančius atskirų nedidelės apimties lapų, ant kurių atspaudėme 
sutrumpintą mūsų programos versiją drauge su daugiausia 


15 Už miestą juosiančių sienų (lot.). 


16 Ausgedrūckte Entblėfšung des falschen Glaubens (vok.), 1524 m. 


17 


Šiame veikale Miunceris atsiskiria nuo liuteronybės, įvardydamas 
šios ydas ir panašumus su katalikybe, bei išdėsto savo teologinę 
viziją, kurios svarbiausia mintis yra tiesioginis tikinčiojo ryšys su Dievu. 


Hoch verursachte Schutzrede (vok.), 1524 m. Tai Miuncerio atsakas 
į Liuterio atvirą laišką Saksonijos kunigaikščiams dėl maišto dvasios 
(Sendbrief an die Fūrsten zu Sachsen wider den aufrūhrerischen 
Geist zu Allstedt), kuriame Liuteris vadino Miuncerį didžiausią pavojų 
keliančiu Alšteto šėtonu, kurį būtina sunaikinti. 

moterims skirtais raginimais bei Dievo palaiminimu, kuris 
prireikus mus gins net su kardu rankoje. Galėjome laisvai 
juos išdalinti kelionėse po kaimus, miestelius ir jų apylin- 
kes. Po vienos gana linksmos diskusijos nusprendėme juos 
pavadinti flugblatt'*, būtent dėl šios savybės: mažesnės for- 
mos atskiri lapai galėjo laisvai skrajoti iš rankų į rankas, buvo 
skirti paprastiems žmonėms ir parašyti kalba, kurią dauge- 
lis galėjo be vargo suprasti arba duoti kitiems perskaityti. 

Visą savaitę emisarai ir kurjeriai buvo priversti sparčiai 
suktis, rūpinantis pirmąja Magistro veikalų sklaida: šimtas 
kopijų jau buvo išsiųsta į Augsburgą. Tačiau mieste tvyran- 
čios nuotaikos kėlė rimtą nerimą. Štai didelio triukšmo su- 
silaukė dar vienas Denko žygdarbis: spalio 24 ar 25 dieną 
jis kaip niekada aršiai kurstė Šv. Sebaldo studentus, atvirai 
ragindamas galabyti visus besisavinančius išskirtinę teisę 
aiškinti Viešpaties žodį. Išrėžęs kalbą, tas lapinas Johanesas 
su jam būdinga improvizacija pasiskelbė naujuoju mokyklos 
rektoriumi, o studentai atsakė audringomis ovacijomis. Tai 
anaiptol nepatiko vietinei valdžiai, kuriai spaudimą darė dar 
ir nesiliaujančios žinios apie girioje ir gretimose apylinkėse 
plintančius maištus, tad jau kitos dienos rytą pasklido kalbos 
apie netrukus įvyksiantį Denko išvarymą už miesto sienų. 

Taip ir nutiko. Spalio 27-ąją brolio Holcelio į Maincą 
vykstantis knygų krovinys buvo sustabdytas ties Špitlerio 
vartais. Tarp gabenamų knygų miesto tarybos sargybiniai, 
akivaizdžiai perspėti, surado dvidešimt Netikro tikėjimo at- 
skleidimo kopijų, sekvestravo visą krovinį ir šiurkščiai išvi- 
jo Holcelį, kuriam Magistras buvo pavedęs spausdinti ir pla- 
tinti savo raštus. Dar tą pačią dieną pasitvirtino kalbos apie 
visi buvome suimti. Sargybiniams prireikė dar vienos die- 
nos mūsų sandėliui susekti: Hergotas jau buvo parsiradęs 
namo, nedelsdamas mus įskundė ir leido sargybai išsamiai 
ištardyti savo du pameistrius. Buvo sekvestruotas visas ti- 
ražas. Vienam Hutui dieną prieš tai buvo pavykę pervežti į 
Bibrą skrajojančius lapus drauge su keliais Magistro raštų 
egzemplioriais. 

Taryba nenorėjo nemalonumų. Vėlai vakare kalėjime 
mus aplankė du miesto burmistrai ir pranešė, kad sprendi- 
mas priimtas: priešaušriu mes būsime išvesti iš miesto, ne- 
paviešinant žinios apie mūsų suėmimą ir išvarymą. 

Magistras Tomas, Otilija, Pfeiferis, Denkas, Hutas, Elijas ir 
aš. Vėlei atsidūrėme kelyje, žvelgdami į įspūdingą iš už Niurn- 
bergo pinaklių išnyrančios ir juos rausvai nudažančios sau- 
lės reginį. Šį kartą Magistras neatrodė nė trupučio sukrėstas 
įvykių: Hutas nusivedė mus į savo namus, į Bibrą, vos už kelių 
mylių. Tai buvo saugi vieta, kurioje turėjome nutarti dėl toli- 
mesnio veiksmų plano. 

Bibroje Magistras pareiškė, kad mums būtina išsiskirti, to- 
dėl ne juokais sunerimome: tai, jog bendrai dalijomės pasta- 
rųjų mėnesių nesėkmėmis, visus labai suartino ir rodėsi ab- 
surdiška išardyti mūsų gretas. 

Pamenu jo akyse pasiryžimą: „Viską suprantu, tačiau mūsų 
septynetas privalo atlikti šimto žmonių darbą, - tarė. - Ir jei 
liksime drauge, mums niekada nepavyks. Tam tikros užduotys 
turi absoliučią pirmenybę ir mes privalome jomis pasiskirsty- 
ti. Laikas tam jau atėjo, nedorėliai gali būti priremti prie sie- 
nos, pusė Vokietijos maištauja, negalima delsti nė sekundės.“ 

Tada jis pasisuko į Hutą: „Visų pirma privalome įsitikinti, 
kad bent jau į Augsburgą išsiųstos knygos pasiekė tikslą, bei 
pasistengti jas kuo skubiau išplatinti...“ 

Hutas linktelėjo, nieko nepridurdamas. Ši misija buvo pa- 
tikėta jam. 

Magistras tęsė toliau: „O dėl manęs, nepaprastai svarbu, 
kad pasiekčiau Bazelį. Turiu ten susitikti su Ekolampadijumi" ir 
patikrinti, ar tikrai Bazelyje tvyro toks užsidegimas, kaip man 
pranešė tenykščiai broliai. Jei svarbiausias helvetų konfede- 
racijos miestas pereitų mūsų pusėn, kunigaikščiams gyveni- 
mas labai apkarstų... - Jo žvilgsnis sustojo ties Denku. - Manau, 
tau, Johanesai, reiktų vykti drauge su manimi. Tau jau yra tekę 
veikti dideliame mieste ir tavo patarimai man išties pravers.“ 

- O kaip mes? - Pfeiferis atrodė susirūpinęs. - Kur mums 
keliauti? 

Magistras Tomas pakėlė nuo žemės sunkų džiuto maišą 
ir atrišęs padėjo jį ant stalo taip, kad dalis jo turinio pasklido 
mums prieš akis. Skrajojantys lapai nuslydo stalo medžiu, tar- 
si juos būtų pastūmusi nematoma ranka. 


18 Skrajojantis lapas (vok., aut. past.). 


19 Johannes Oecolampadius (1482-1531) - šveicarų teologas, 
humanistas ir reformatorius. 

- Štai sėklos. Kaimai bus jūsų sėjos laukas. 

Mano sutrikęs žvilgsnis sutiko Pfeiferio ir Elijo akis. 

Otilija paėmė kelis lapus: „Žinoma, valstiečiai... valstiečiai. - 
Pažvelgė į mane. - Jie turi žinoti, būtina, kad jie žinotų, kad jų 
broliai visoje Vokietijoje kelia galvas. Ir tiems, kurie nemoka 
skaityti, skaitysime mes... - Pasisuko į Pfeiferį: - Kariuomenė, 
Heinrichai, valstiečių kariuomenė, grumstas po grumsto iš- 
laisvinanti šią žemę nuo bedievystės... - Ieško Magistro pri- 
tarimo. - Žygiuosime išvien su valstiečiais į Miūlhauzeną, ten 
vis dar esama žmonių, trokštančių nusimesti tironų ir neti- 
krų pranašų jungą!“ 

Jutau, kaip ryžto ir šilumos banga užlieja mano krūtinę ir 
raumenis, tos moters akys ir žodžiai įžiebė laužą, kurio, kaip 
tada maniau, niekas nepajėgs užgesinti. 

Rodydamas į mus, Magistras Tomas kreipėsi į ją su šypsena: 
„Žmona, patikiu tau šiuos tris vyrus. Pasistenk, kad sugrįžęs 
rasčiau juos gyvus ir sveikus. Būkite atsargūs, kunigaikščiai 
paleido nuo pavadžio savo pakalikus po visą apylinkę, niekada 
nesustokite, niekada nemiegokite dvi naktis iš eilės toje pa- 
čioje vietoje, nepasitikėkite tuo, kurio širdis nebus jums at- 
versta knyga. Ir kliaukitės Dievu, kiekvieną akimirką. Tai Jo 
šviesa nušviečia mūsų kelią. Pasistenkite niekada jos nepra- 
rasti. Viliuosi, jog prasidedant naujiems metams mes vėlei 
susirinksime draugėn Švenčiausiosios Mergelės bažnyčioje 
Miūlhauzene. Sėkmės, ir telydi Viešpats kiekvieną iš jūsų.“ 


21 skyrius 
Eltersdorfas, 1527-ųjų Naujieji metai 


Vėjas trankosi į durų lentas it pasiutęs šuo. Rodos, žvakės vir- 
pa net ir čia, viduje, pabūgusios stingdančio žiemos dvelksmo. 
Panašiai ir prisiminimai: pinasi ir virpčioja nuo ano meto pyk- 
čio šiurpulio - tai buvo audros dienos. Vargani guoliai, prieš 
kuriuos ši lova atrodo karališkai prabangi; sulysę ir purvini 
vaikai, išdidūs, aimanoms nepasiduodantys veidai, užvaldy- 
ti keršto troškulio; visad kelyje, pro vienkiemius, miestelius, 
kaimus. Buvome uolūs sėjikai, įskeliantys karo kibirkštį, nu- 
kreiptą prieš Dievo šlovės uzurpatorius, prieš Viešpaties tau- 
tos engėjus. Mačiau, kaip pjautuvai virsdavo kalavijais, kap- 
liai - ietimis, o paprasti žmonės apleisdavo savo plūgą, kad 
taptų bebaimiais kariais. Mačiau, kaip dailidė išraižė didžiulį 

kryžių ir vedė Kristaus karių gretas nelyg nenugalimos ka- 
riaunos vadas. Regėjau, kaip tie vyrai ir moterys pasitelkda- 
vo savo tikėjimą ir paversdavo jį atpildo vėliava. Meilė apsupo 
širdis vienintele mumyse liepsnojusia ugnimi: buvome laisvi 
ir lygūs Viešpaties akyse ir būtume galėję paversti dulkėmis 
kalnus, sutramdyti vėjus, išžudyti visus tironus, kad įkurtume 
Viešpaties taikos ir brolystės karaliją. Galėjome tai padaryti, 
pagaliau galėjome tai padaryti - gyvenimas priklausė mums. 

Temaras, Unterhofas, Regendorfas, Švarcfeldas, Ohrdru- 
fas - niekada dviejų naktų iš eilės toje pačioje vietoje. Lapkričio 
viduryje nusprendėme apsistoti mažame Griunbacho kaimely- 
je, kiek daugiau nei diena kelio nuo Miūlhauzeno. Čia gyveno 
vien valstiečiai, pavaldūs Encerbergo kunigaikščiui, pas kurį 
prieš kelerius metus devyndarbis Pfeiferis tarnavo virėju ir 
nuodėmklausiu. Šis užtikrino mus, esą kunigaikštis - prisie- 
kęs imperatoriškojo sosto priešas ir tikrai neuždrausiąs mūsų 
evangelizacijos žygio savo posesijose. 

Mainais už talkinimą sunkiuose ūkio darbuose gavome 
prieglobstį sename apleistame tvarte, greta našlės Frydos 
pirkios. Lovą atstojo šiaudai ir neapdirbtos vilnos antklodės. 
Nuo pat mūsų pasirodymo dienos moteris atrodė patenkinta 
galėdama mus priglausti, ji tvirtino, esą visą praėjusią savai- 
tę mačiusi pačius įvairiausius pranašiškus ženklus, bylojusius 
apie tai, kad jos namuose netrukus apsilankysią labai svarbūs 
svečiai. Pirmą kartą gyvenime mane apėmė keistas jausmas, 
kad girdžiu kitą žmogų kalbant lygiai ta pačia kalba, tačiau 
nepajėgiu suprasti, apie ką šnekama. Išskyrus Pfeiferį, užau- 
gusį šiose apylinkėse, vienintelė, kuri kažką suprato iš mote- 
riškės kalbų, buvo Otilija, klajonių su vyru metu pripratinusi 
savo ausį prie šimto skirtingų garsų, kuriais iškraipoma vie- 
na ir ta pati tarmė. 

Našlė Frener turėjo dukterį, maždaug šešiolikos metų, ku- 
ri rūpinosi šeimininko karvėmis ir melžė jas kiekvieną rytą. 
Mergaitė buvo jauniausia iš septyneto vaikų, šeši jos broliai 
dingo paskui šaunųjį Mansfeldo grafui tarnavusį kapitoną. 

Jau kitą dieną po mūsų atvykimo į Griunbachą, nuo pat 
ankstaus ryto, ėmėme lankyti laukus, daržus ir tvartus, megz- 
ti ryšius su vietiniais, dalyti jiems savo skrajojančius lapus ir 
skelbti būsimą galingųjų pralaimėjimą. Konkurencija pasirodė 
esanti gana arši: tą pačią dieną sutikome pamokslautoją liute- 
roną, du valkatas, mainais į duoną ir nakvynę aiškinusius Bibliją 

ir spėjusius ateitį, o galiausiai - šauklį į samdinių kariuomenę, 
liaupsinusį kario gyvenimą, dosnią algą, lengvą uždarbį ir šlovę. 

Didžioji sutiktų valstiečių dalis dėmesingai mūsų išklau- 
sė, uždavė labai smulkmeniškų klausimų apie pasaulio pa- 
baigą, nušvito pavadinti išrinktąja tauta ir parodė nemenką 
išgąstį išgirdę, kad esamą tvarką turės pakeisti ne Dievas, nu- 
sileisiantis iš dausų ir nuversiantis galinguosius, o jie patys, 
su dalgiais ir šakėmis. Vienus jų pirmą kartą gyvenime su- 
pažindinome su spauda įdavę į rankas popieriaus lapus, kiti 
parodė gebą šiek tiek skaityti ir paaiškino to išmokę iš ke- 
liaujančio prekeivio almanachais ir pranašystėmis. Didelio 
dėmesio susilaukė atspausdintas Martyno Liuterio, plakan- 
čio vyskupus ir popiežininkus, portretas. Todėl nutarėme, 
kad kituose skrajojančiuose lapuose spausdinsime daugiau- 
sia paveikslėlius: žemę dirbti priverstų didikų vaizdus, sukilu- 
sius valstiečius po globojančiu Visagalio žvilgsniu ir panašias 
scenas. 

Vieną vakarą Griunbache į savo dirbtuves mus pasikvie- 
tė vienas toks Lambertas, jis dirbo kalviu ir taisė žemdirbių 
įrankius. Nuo neseniai užgesinto žaizdro sklido jauki šiluma. 
Buvome pavaišinti valstiečių duona su kmynais ir kalendra, ir 
Elijas, pernelyg nekrisdamas į akis, įtikino Otiliją, kuri nekentė 
šių prieskonių, nors truputį jos paragauti. Vėliau, mums įsisu- 
pus į šiurkščias gultų antklodes, paaiškino, kad tik raganos ir 
raganiai nevalgo kmynų, nes šie panaikinantys visas jų galias. 

Kalvis Lambertas užvedė vadinamųjų kreivų dainų dviko- 
vą ir pradėjo siūlydamas savąją: Išėjau aš šį rytelį, kai dar buvo 
veik sutemę, su dalgiu dirvono kasti, kol įsiropščiau į pušį, suri- 
jau visas jos trešnes, prisistatė obels ponas, reikalauja sumo- 
kėti už suvalgytus agrastus. 

Kiti užtraukė eiliuotas dainas apie bliaunančius vilkus, srai- 
gę velkantį kiautą, į kiaušinį virstančius viščiukus. Tačiau visus 
konkurentus įveikė Elijas savo žmogėdros balsu: Moku vieną 
kreivą dainą, greit ištiesintą ją trauksiu, mokiau rašto klebo- 
nėlį - vis lotyniškai vapėjo, pasakiau jam: teks, klebone, už vi- 
sus grūdus mokėti, kas atliks - mes duosim vargšams. Vienas 
atėjau dvaran pas poną, su draugu prieš poną stojom, penkie- 
se pasakėm: žemė - mūsų, o paaiškinom net dešimt vyrų, nuo 
dvidešimties jam teko bėgti, penkiasdešimt paėmėm tą dvarą, 
nuo šimtinės dvaras supleškėjo, tūkstančiu per upę bridom, de- 
šimt tūkstančių patrauksim jau į galutinį mūšį! 


108 


Būtent ši daina, kuri netrukus tapo tikrų tikriausiu him- 
nu, padėjo mums užkariauti Griunbacho valstiečių simpatijas. 
Elijas ruošėsi galutiniam mūšiui: kiekvieną dieną leidžiantis 
saulei jis rengė tikrus karinius apmokymus, rodė, kaip nau- 
doti kardą ir peilį, kaip nuginkluoti priešininką, kaip parbloš- 
kus jį žemėn padaryti nekenksmingą plikomis rankomis. Iki 
tol savo rankose nebuvau laikęs jokio ginklo ir turiu pripa- 
žinti, kad valstiečiai pasirodė kur kas gabesni mokiniai už 
mane. 

Kaimo žmonės nemėgsta abstraktybių, taigi po kelių die- 
nų išbandėme mūsų mažąją kariauną. Tiesa, nelabai buvo prieš 
ką kariauti: klebonas pasileido bėgti vos išvydęs virš minios 
galvų iškilusias šakes ir pasirodė visai nesudėtinga pasisavin- 
ti paskutinės dešimtinės grūdus, kuriuos išdalijome aplinki- 
nių kaimų gyventojams. 

Po kelių dienų Snydorfe surengėme didelę šventę, kurios 
metu buvo išrinktas naujas bendruomenės klebonas ir pirmą 
kartą po daugelio metų bažnyčios valdžia leido sušokti Gaidžio 
šokį, iki tol uždraustą dėl tam tikrų gašlokų judesių, kurie mo- 
terims leisdavo apnuoginti kojas. Prieš visiškai nusigerdamas, 
kas man yra nutikę vos keletą kartų gyvenime, kol dar pajėgiau 
laikytis ant kojų, išvedžiau šokiui Daną, našlės Frener dukterį. 

Tolimesnėmis dienomis žinia apie tikinčiųjų išsirinktą kle- 
boną apskriejo aplinkines kaimų bendruomenes, kurios ėmė 
siųsti pasiuntinius į Griunbachą, kad miestiečiai jiems padėtų 
atsikratyti tai vietiniu klebonu, tai žemvaldžiu. Mūsų tikėji- 
mo broliai nedvejodami palikdavo savo darbus ir skubėdavo 
ten, kur jų reikėjo, kol tris dienas nepaliaujamai kritęs snie- 
gas užvertė visus kelius. 

Drauge su vėju ir speigu mūsų kaimą pasiekė dar viena aud- 
ra. Apyaušriu buvome pažadinti valstiečių, patraukusių į lau- 
kus apžiūrėti šalnos padarytų nuostolių, riksmų. 

Mums išėjus į lauką, Fryda lakstė kaip išprotėjusi į visas 
puses, o Dana raudojo parklupusi sniege. Pfeiferis sustabdė 
našlę, mėgindamas iškvosti, kas nutiko, bet tokios būsenos 
moters žodžiai buvo sunkiai suprantami. Tada aš priėjau prie 
Danos ir palinkęs virš jos iš lėto paklausiau: „Kas nutiko, sese? 
Prašau, netylėk...“ 

Kukčiodama: „Landsknechtai, jie ir vėl čia... Jie nužudė ma- 
no tėvą, išsivedė brolius, o mane ir mano motiną...“ Jai neuž- 
teko jėgų tęsti. 

Išniręs iš niekur, grįžtantis iš nežinia kurio karo, nedi- 
delis išbadėjusių, sušalusių ir iškamuotų samdinių būrys žy- 
giavo tiesiai į kaimelį, tikėdamasis išsinešti truputį maisto ir 
grasindamas prievartavimais, gaisrais ir žudynėmis, jei kar- 
tais to maisto nerastų. 

Elijas pirmasis ėmė ieškoti išeities. 

- Jei neklystu, čia mūsų yra trys dešimtys vyrų ir dvi de- 
šimtys moterų. Samdinių neabejotinai daugiau. Mes negalime 
su jais susiremti. Siūlau atiduoti didiko karves: keturių turėtų 
užtekti kariams pamaitinti. 

Taip taręs, Elijas pasisuko eiti perspėti kitų. Nusekiau jam 
iš paskos, Pfeiferis pasiliko su moterimis. 

Valstiečiai buvo įpratę ginti pono turtus net ir gyvybės 
kaina, nes priešingu atveju jiems tekdavo net kelerius metus 
iš eilės perleisti ponui kone visą jų derliaus dalį didiko patir- 
tiems nuostoliams padengti. Todėl nebuvo lengva valstiečius 
įtikinti, kad šį kartą, kai ponas prisistatys su savo privilegijo- 
mis ir reikalavimais, jie atsakysią taip, kaip jis to nusipelnęs, 
o dabar, atskirtiems nuo likusio pasaulio, pirmiausia reikėjo 
galvoti apie tai, kaip išnešti sveiką kailį. 

Pasitikome samdinius išėję ant kelio, vedančio į kaimą, su 
kelius siekiančiu sniegu ir pačiais įvairiausiais kumščiuose 
sugniaužtais darbo įnagiais. Samdinių buvo apie šimtą, tačiau 
iškart pastebėjome, kad ilgas žygiavimas ir šaltis juos buvo 
nualinę. Daugelis sustirę vos laikėsi ant kojų, grėsė rimti nu- 
šalimai. Su jais žygiavo nemažai apgailėtinos būklės moterų, 
greičiausiai tai buvo prostitutės. 

- Mums reikia maisto, laužo ir kokių žolelių nuo karščia- 
vimo, - ištarė būrio vadas prisiartinęs tiek, kad galėtume įį 
girdėti. 

- Gausite to, - nuskambėjo kalvio Lamberto atsakymas. 

- Tačiau, - pridūrė Elijas, įvertinęs padėtį, - paleisite visus 
vyrus ir moteris, kurie daugiau nenori sekti paskui jus. 

- Niekas neketina palikti mano kariuomenės! - nukirto 
vadas, stengdamasis, kad balsas nuskambėtų įtikinamai, ta- 
čiau, jam dar nespėjus užbaigti, trys dešimtys žmonių - vyrų 
ir moterų - klimpdami sniege atsiskyrė nuo būrio ir pasislė- 
pė mums už nugarų. 

Vadas nepajudėjo, žandikaulius laikė tvirtai suspaustus. 
Paskui pakartojo: 

- Nagi, rodykite mums maistą, malkas. 

Atidavėme būrio virėjams keturias įmitusias karves, ku- 
rias šie, nieko nelaukdami, puolė skersti ir dalyti į gabalus, o 
gyvulių kraujas maišėsi su tirpstančiu sniegu. 

Tą naktį Dana, sustirusi nuo šalčio ir baimės, įsiropštė į 
mano šiaudų lovą, melsdama, kad leisčiau pasilikti ir ją ap- 
ginčiau, nes baiminosi, kad kareiviai ir vėl galį padaryti tai, ką 
joms su motina buvo tekę patirti prieš dvejus metus. 

Dana palindo po manimi greičiau nei spėjau įkvėpti ar su- 
rikiuoti mintis. Ji buvo liesa, kaulėtomis alkūnėmis ir ilgomis 
kojomis, tiesiomis kaip ir jos mažytės krūtys, įremtos į mane, 
nevykusiai besistengiantį sulaikyti geidulingą kvėpavimą, tie- 
siai priešais jos veidą, kurį kone visą užėmė tos didelės juo- 
dos akys. Ji tapo dar mažesnė, veidą įkniaubė man į krūtinę, 
iš lėto koja apraizgė dubenį. 

Niekas tavęs nenuskriaus. 

Ištirpdžiau joje, iš lėto, visas įtampos ir geismo dienas, 
mėnesius, alsuodamas nuo kiekvieno prisilietimo ir judesio. 
Tylios Danos dejonės neprašė žodžių nei pažadų, palinkau, 
mano lūpos ieškojo krūties: iš pradžių vos prisilietė, paskui 
prisispaudė prie jos spenelio. Laikiau rankomis suėmęs jos 
veidą ir plaukus, trumpesnius už dirbtuvių berniuko, buvau 
jos viduje, ilgai, nepamenu kiek, tol, kol ji mane apsikabinu- 
si užmigo. 

Kareiviai iškeliavo po trijų dienų, palikdami griaučių lie- 
kanas greta sniege juoduojančių laužaviečių ir tas tris dešim- 
tis nelaimėlių be atlyginimo jau kelis mėnesius. Nauji atvy- 
kėliai atsiskleidė esą naudingi bendruomenei: beveik visi jie 
buvo kaimo žmonės, tačiau mokėjo naudotis ginklais ir ri- 
kiuotis mūšiui. 

Kiekvieno mėnesio pirmąjį penktadienį Miūlhauzene vyk- 
davo didžiulis amatininkų turgus, į kurį suplaukdavo žmonės 
iš keturių Tiuringijos kampų: Halės, Fuldos, Alšteto ir Kaselio. 
Anot Pfeiferio, būtent tą dieną mums reikėjo bandyti patekti 
į miestą, įsimaišius į milžinišką pro miesto vartus plaukian- 
čią minią. Artinosi gruodžio mėnuo. Užmezgėme ryšius su 
Miūlhauzenu, su grafo Mansfeldo kalnakasiais, su Zalcos ir 
Sangerhauzeno gyventojais. Pirmąjį gruodžio penktadienį į 
aludarių miestą turėjo suplūsti minia, sudominta kuo kitu nei 
keli eiliniai krepšiai. 


LAR 


22 skyrius 


Miūlhauzenas, 1524 metų gruodžio I diena 


punktas 7 —— 


punktas 8 — 


punktas 9 —— 


Nuo šiolei ponas daugiau nedidins prievolių pagal 
pageidavimą. [...] Vis tik valstietis, kuomet po- 
nui prireiks darbo rankų, nuolankiai pagelbės; 
bet tą jis darys tik jam palankiomis dienomis ir 
valandomis, už atitinkamą piniginį atlygį. 


[...] Prašome, kad ponas paskirtų garbingus asme- 
nis ūkiams [kuriais mes šiandien naudojamės] 
įvertinti ir nustatyti teisingą nuomos mokes- 
tį, kad valstiečiui nereikėtų dirbti už dyką, nes 
dirbantysis turi teisę būti atlygintas. 


[..] Mūsų įsitikinimu, taikant bausmes būtina 
remtis senojo rašytinio teisės įstatymo nuos- 
tatomis, mat tai garantuoja nešališką teismą, 
o ne arbitro padiktuotą. 


Aštrus ir šleikštulį keliantis skysčių, naudojamų odoms rau- 
ginti, kvapas verčia nekantrauti prie vartų budinčią sargybą. 
Kailiadirbys praleidžiamas po paskubomis atlikto patikrinimo, 
taip pat ir jo gausi palyda, kurios gretose niekas neatpažįsta 
senojo imperatoriško miesto gyventojo, buvusio Vitenbergo 
studento, milžiniško ūgio kalnakasio bei moters nefrito akimis. 

Miūlhauzeno gatves užtvindo vežimai, pakinkyti jaučiais, 
arkliais ir asilais, o neretai ir pačių žmonių traukiami pro mi- 
nios liūną. Lynų ir virvių raizginiais suveržti kroviniai stirk- 
so tokio aukščio, kad galėtų užtemdyti namų langus. Pačių 
įvairiausių amatų įnagiai, baldai, skirti namams ar kitoms pa- 
talpoms, drabužiai išrankiausiam skoniui - vežimai išnyra iš 
už kampo, kai mažiausiai to tikiesi, prieš tai nuaidėjus veži- 
ko, klausiančio kelio, šūksniams, ir visada per dideliu grei- 
čiu, kad būtų galima išvengti susistumdymo, smūgių ir ko- 
jos primynimo. 

Palei platesnių gatvių pakraščius įsikuria mažiau apsirū- 
pinę prekeiviai, rikiuojantys ant žemės savo prekes; o aikštę 
užima turintieji bent po du kuolus ir audeklo gabalą stogui su- 
ręsti ar prabangų vežimą, kuris, pasitelkus įmantrią lankstų 

ir spraustų sistemą, virsta tikrų tikriausia krautuvėle. Vieni 
rėkauja liaupsindami savo prekių kokybę, kiti linkę pakviesti 
tave pašnibždomis, tarsi pajutę, kad būtent tu mokėsi įvertinti 
jo neįtikimą pasiūlymą; dar kiti siuntinėja parankinius klien- 
tams užkalbinti ir siūlo alaus stabtelėjusiems derėtis. Daugelis 
šeimų nardo po turgų įsikibę virvės, baimindamiesi, kad šioji 
sumaištis nepasiglemžtų kurio iš jų. 

Elijas stebi minią. Prekeivių indais zonoje jis jau atpažino 
pirklius iš Alšteto. Trumpas žvilgsnis į stiklių pusę patvirti- 
na, kad Heinricho valstiečiai jau čia. Kiek toliau tie, kurie pa- 
sisveikina iškeldami Bibliją, turi būti iš Zalcos. 

Otilija, laukdama signalo, pakelia akis. Ji jau susirado minio- 
je reikiamą mulkį - vieną iš miestelėnų tarybos, kurį jai buvo 
nurodęs Pfeiferis. Reikia sulaukti kalnakasių iš Mansfeldo, jie 
dar nepasirodė. Be jų mes nesiimsime jokių veiksmų. 

Pro minią prasiskina vienas berniūkštis: „Pone, jums pra- 
verstų nauji drabužiai! Užsukite į mano tėvo krautuvę, aš pats 
jus ten palydėsiu, pone...“ Įsikimba mano švarko. 

Pasisuku suirzęs, vaikis sušnibžda: „Broliai kalnakasiai jau 
čia, už ano vežimo su plytomis.“ 

Timpteliu Eliją: „Pradedam, susirinko visi.“ 

Įdedu monetą į ištiestą pasiuntinuko delną, paglostau jam 
galvą ir pasirengiu mėgautis scena. 

Otilija prisiartina prie savojo taikinio, ji tirščiausiame mi- 
nios taške, priešais vieną liutnių gamintoją. Įsitaiso už jo ir len- 
gvai prispaudžia savo krūtis jam prie nugaros, kažką šnibžda 
priglaudusi lūpas prie ausies, leisdama geltoniems plaukams 
užkristi jam ant pečių. Paskui ranka ima darbuotis jam tarp 
kojų. Regiu, kaip to mulkio sprandas tampa purpurinės spal- 
vos. Jis nervingai glostosi barzdą - nesipriešina. Vis dar nusi- 
sukęs, truputį palinksta atgal ir ima ranka graibyti po Otilijos 
sijonu. Jam pagaliau pasiekus aukštesnę zoną, Otilija patrau- 
kia savo ranką-gundytoją ir, blokuodama jo ranką toje skan- 
dalingoje padėtyje, pradeda rėkti, kita ranka iš visų jėgų vie- 
ną po kito skeldama antausius. 

- Šunsnuki, šliuže, šlykštus šliuže, lai nubaus tave Dievas! 

Tai yra ženklas. Aplink Otiliją užverda grumtynės, tuo metu 
iš keturių aikštės kampų vieningai pajuda mūsiškiai broliai. 
Verčia ant žemės prekes, talžo prekeivius, stumdo aludarius. 

- Kaišioti rankas po sijonais - štai kas patinka Miūlhau- 
zeno ponams?! 

Pirmasis mus pasiekia valstietis, it taranas besibraunan- 
tis pro minią, griebdamas už apykaklės po ranka papuolusius 
miestelėnus ir smūgiuodamas galva. Netrukus prisistato vie- 
nas kalnakasių su arkebūzų, lazdų ir iš ginklakalio pavogtų 
peilių ryšuliu. 

- Šie skirti jums, - sako. - Ir šio gėrio yra dar daugiau! 

- Prakeiktas aludaris, - nesiliauja rėkusi Otilija. - Atpaži- 
nau jį: tai vienas iš miesto tarybos! 

Surinku visa gerkle: „Jie pardavė mus alaus prekijams!“ 

Balsų vis daugiau ir jie vis stiprėja: „Išgamos tarybos na- 
riai, parsidavėliai, lauk iš Miūlhauzeno!“ 

Daugelis rėkiančiųjų netgi nematė turguje surengto spek- 
taklio ir yra įsitikinę, kad aikštėje užvirė maištas tarybai nu- 
versti. Ir jie teisūs. 

Viskas vyksta sparčiai. Maištautojų srautas, tarsi pritrauk- 
tas paslaptingo magneto, užlieja Kilansgasę, kuri nuo turgaus 
aikštės veda tiesiai į Rotušę. Vienur kitur atsiskiria nedide- 
lės žmonių srovelės: pamaldžios sielos, kurioms reikia už- 
sukti į bažnyčią. 

Apsižvalgęs aplink staiga suprantu, kad likau vienas: 
Elijas, Heinrichas ir Otilija dingo. Valstietis greta manęs par- 
griauna ant žemės savo priešininką, pernelyg puošniai ap- 
sirengusį, smogia alkūne jam į žandikaulį, paskui kumščiu į 
šonkaulius. 

- Taip, broli, įkrėskim tiems bedieviams it šunims! - šau- 
kiu jam apimtas šėlos. 

Sargyba laikosi kuo atokiau ir nesirodo. Miestas mūsų. 


Skamba pirmasis komendanto valandos varpas. Surandu sa- 
viškius prie Arkangelo šulinio, šalia kurio buvome paskyrę su- 
sitikimo vietą, jei kartais pasimestume. Du nauji veidai, kurie 
man atrodo nematyti. 

Pfeiferis užima svečius: „O, štai ir jis, mūsų maištingasis 
studentas! Susipažinkite, Briegelis ir Hulmas, du iš aštuonių 
Miūlhauzeno liaudies atstovų.“ 

- O štai šie, - kreipiasi į mane vienas iš vyriškių, sužvan- 
gindamas kažką, primenantį didelį barškalą, - yra mūsų mies- 
to raktai! 

- „ir tai reiškia, - užbaigia kitas, - teisę spręsti, kas lieka 
už miesto vartų, o kas - viduje. 

- Mums pavyko. Tomas galės sugrįžti, - su šypsena pa- 
skelbia Otilija. 

- Ojus, - tęsia Briegelis ir Hulmas, - laisvasis imperatoriaus 
miestas Miūlhauzenas sveikina atvykusius. 


23 skyrius 


Miūlhauzenas, 1525 metų vasario 15 diena 


punktas 10 — —— Mus slegia tai, jog tam tikri asmenys pasisavino 
ganyklas ir dirbamus laukus, praeityje priklau- 
siusius bendruomenei. Mes juos susigrąžiname, 
patikėdami į bendruomenės rankas, nebent jie 
būtų įsigyti teisėtai. [...] 

punktas 11 —— Trokštame visiems laikams panaikinti paprotį, 
žinomą mortuarijaus vardu2", 


punktas 12 ——— Tai yra mūsų sprendimas ir galutinis įsitikini- 
mas, kad jei vienas ar keli iš čia išvardytų punk- 
tų prieštarautų Dievo žodžiui, jie turės nustoti 
galioję. [..] Norime kreiptis malda į Dievą, nes 
tik jis ir niekas kitas mums gali visa tai suteik- 
ti. Lai Kristaus ramybė aplanko jus visus. 


Žinia apie jo atvykimą skrieja iš lūpų į lūpas pagrindine miesto 
gatve. Du minios sparnai grūdasi norėdami pasveikinti žmo- 
bėgę prasčiokai ir valstiečiai. Beveik pravirkstu iš susijaudi- 
nimo. Magistre, turiu tau tiek visko papasakoti: apie tai, kaip 
mes kovėmės ir kaip mums šiandien pavyko atsidurti čia, kad 
pasitiktume tave be aplink besisukiojančių sargybinių. Jie kaip 


20 Mortuario (it.)- viduramžiais ir vėliau žemvaldžio teisė pasisavinti 
pavaldinio turtą mirus šeimos galvai. 

reikiant įbauginti, varo į kelnes, nes žino, kad smarkiai rizi- 
kuotų pasirodydami viešumoje. Mes esame čia, Magistre, ir 
drauge su tavimi galime apversti šį miestą aukštyn kojom bei 
iškrapštyti iš slėptuvės tarybą. Otilija stovi greta, jos akys 
blizga nuo ašarų, ji vilki švariais baltutėliais drabužiais, kurie 
ją išskiria iš mus supančios purvinos miestiečių minios. Štai 
jis! Išnyra iš už posūkio ant juodo žirgo, greta - Pfeiferis, išė- 
jęs jo pasitikti į kelią. Dvi plieninės rankos apkabina mane iš 
nugaros ir kilsteli nuo žemės. 

- Elijau! 

- Bičiuli, dabar, kai Miunceris čia, anie iš tarybos rimtai 
apsidergs, pamatysi! 

Nepadorus juokas, net ir šiurkštus kalnakasys iš Erzo ne- 
pajėgia užgniaužti entuziazmo. 

Magistras Tomas artėja prie mūsų, minia veriasi jam už 
nugaros ir seka paskui. Pastebi žmonos pasisveikinimo ženk- 
lą ir pasilenkia nuo žirgo. Stiprus apkabinimas ir sušnibždėti 
žodžiai, kurių nenugirstu. Paskui kreipiasi į mane: „Sveikas, 
mano bičiuli, džiaugiuosi radęs tave gyvą ir sveiką tokią die- 
ną kaip ši.“ 

- Būčiau prisistatęs net ir netekęs abiejų kojų, Magistre. 
Viešpats buvo su mumis. 

- Ir su jais... - rankos mostas, nukreiptas į minią. 

Pfeiferis šypsosi: „Eime, dabar turi kalbėti bažnyčioje, jie 
nori išgirsti tavo žodžius.“ 

Mostas: „Judinkis, juk nenori pasilikti užnugaryje?!“ 

Ištiesia ranką Otilijai ir padeda užsėsti ant žirgo. 

Bėgu link Švenčiausiosios Mergelės bažnyčios portalo. 


Nava sausakimša, žmonės susigrūdę iki pat priešais bažny- 
čią esančios aikštės. Magistro žvilgsnis sklando nuo sakyk- 
los virš šios akių jūros ir semiasi iš jos stiprybės. Netrukus 
įsivyrauja tyla. 

- Lai Dievo palaiminimas nusileidžia ant jūsų, broliai ir se- 
serys, ir tepadeda jums išklausyti šiuos žodžius tvirta ir atvi- 
ra širdimi. 

Nė vieno kvėptelėjimo. 

- Šiandien rūmuose ir vienuolynuose girdimas dantų grie- 
žimas, nukreiptas prieš jus, užgaulės ir keiksmai, kuriuos kil- 
mingieji ir vienuoliai svaido miesto pusėn, tenesudrumsčia 

jūsų minčių. Aš, Tomas Miunceris, čia, susirinkusioje minioje, 
sveikinu šlovingą, pagaliau pakilusį Miūlhauzeną! 

Per minią nusirita ovacijų banga - liaudis atsako į sveiki- 
nimą. 

- Paklausykite. Dabar visur aplink save jūs girdite sumišu- 
sį, pasipiktinusį ir piktą klegesį tų, kurie mus engia nuo seno: 
kunigaikščių, nutukėlių abatų, vyskupų, miesto valdžios at- 
stovų. Ar girdite jų plyšavimą ten, kitapus miesto sienų?! Tai 
lojimas šunų, kuriems buvo išplėštos iltys, broliai ir seserys. 
Taip, šunų, su savo karių ordomis ir mokesčių rinkėjais išmo- 
kiusių mus, kas yra baimė, išmokiusių mus visada paklusti, 
nulenkti galvas jų akivaizdoje, garbstyti juos, it būtume ver- 
gai prieš šeimininką. Tų, kurie dovanojo mums nerimą, alkį, 
mokesčius, lažą... Mano broliai, šiandien jie lieja pykčio ašaras, 
nes Miūlhauzeno liaudis pakilo ant kojų. Kuomet kuris nors 
iš jūsų atsisakydavo mokėti jiems duoklę ar išreikšti deramą 
pagarbą, jie galėjo užsiundyti savo parankinius ir jus išplakti, 
galėjo jus įkalinti ar nužudyti. Tačiau jūsų šiandien čia šimtai. 
Ir jie daugiau negalės jūsų išplakti, nes jūs savo rankose laiko- 
te rykštę, negalės jūsų pasodinti, nes jūs užėmėte kalėjimus ir 
išlaužėte jų duris, negalės jūsų žudyti nei vogti iš Viešpaties 
Jo liaudies pamaldumo, nes toji liaudis sukilo ir nukreipia sa- 
vąjį žvilgsnį į Karalystę. Daugiau niekas negalės jums įsakinė- 
ti - daryk tą, daryk aną, - nes nuo šiolei gyvensite brolystėje 
ir komunijoje, pagal Viešpačiui mielą tvarką, ir daugiau nebus 
taip, kad vieni dirbtų žemę, o kiti nepelnytai mėgautųsi jos 
vaisiais, nes žemę dirbs visi ir mėgausis jos vaisiais bendruo- 
menėje, kaip ir pridera broliams. Ir Viešpats bus pagarbintas, 
nes daugiau nebeliks šeimininkų! 

Dar vienas entuziazmo griausmas nuaidi didžiajame apsidės 
būgne, tarsi vientisas dešimties tūkstančių žmonių šūksnis. 

- Miūlhauzenas yra gėdos akmuo*! šios žemės bedieviams, 
perspėjimas apie netrukus užklupsiančią Dievo rūstybę, to- 
dėl anie dreba lyg šunys. Tačiau šis miestas - ne vienintelis. 
Palei kelią, kuriuo atkakau čionai iš Bazelio, visur aplink, vi- 
suose bažnytkaimiuose nuo Juodosios girios iki Tiuringijos, 


21 La pietra dello scandalo (it.)- posakis, kilęs iš romėnų papročio: 
prasiskolinęs žmogus būdavo sodinamas ant tam skirto akmens ir 
negalėdavo pakilti tol, kol neištardavo Cedo bona (perleidžiu savo 
turtą) - po šių žodžių jo niekas daugiau negalėjo persekioti. 

regėjau, kaip valstiečiai sukyla, apsiginklavę savo tikėjimu. 
Jums už nugarų telkiasi varguolių kariuomenė, trokštanti 
sutraukyti vergovės grandines. Jiems reikia ženklo. Jūs turi- 
te būti pirmieji. Imtis to, kam daugelis kitų iš baimės vis dar 
nesiryžta. Tačiau būkite tikri, kad jūsų pavyzdžiu paseks kiti 
miestai, artimi ar tokie tolimi, kad jų vardai mums net neži- 
nomi. Jūs turite praskinti kelią Viešpačiui. Niekas ir niekada 
negalės atimti iš jūsų pasididžiavimo įvykdžius šį žygdarbį. 
Aš sveikinu jumyse išlaisvintą Miūlhauzeną, miestą, ant ku- 
rio Viešpats nuleido savąjį žvilgsnį ir palaiminimą, varguolių 
keršto šios žemėms bedieviams miestą! Pasaulio viltis prasi- 
deda čia, mano broliai, prasideda jumyse! 

Paskutinius jo žodžius užgožia galingas griausmas, Ma- 
gistrui Tomui tenka rėkti visa gerkle. Pasiduodu ir aš šio džiu- 
gesio šėlsmui: mūsų daugiau neišvys iš jokio miesto. 


24 skyrius 


Miūlhauzenas, 1525 metų kovo 10 diena 


Susitikimas vyksta audinių pirklio Briegelio namuose. Pfeiferis 
ir Magistras su liaudies atstovais turi aptarti reikalavimus, ku- 
riuos ketina pateikti miesto tarybai. Jie pakvietė prisijungti 
ir mane, Otilija kreipsis į miesto moteris. Briegelis yra smul- 
kus pirklys, kaip ir Hulmas, molinių puodų meistras ir raižy- 
tojas. Valstiečiams atstovauja žemas ir plaukuotas Pėteris, 
šiurkštaus veido ir tamsių akių, neproporcingai plačių pečių, 
kuriuos nuliejo darbas laukuose. 

Kuklūs, tačiau tvirtai suręsti ir tvarkingi namai gerokai 
skiriasi nuo Griunbache regėtų lūšnų. 

Briegelis kalba pirmasis ir apibendrina padėtį: 

- Vadinasi, reikalai tokie: galime paversti korporacijų at- 
stovus mažuma. Pasiūlysime suteikti balsavimo teisę ir mies- 
tiečiams, kurie nepriklauso amatininkų korporacijoms, su są- 
lyga, kad šie gyventų tarp miesto sienų ar kaimeliuose visai 
greta sienos mūrų. Greičiausiai kuris iš tų nutukėlių bandys 
kiek patriukšmauti, tačiau jie gerai žino liaudį esant mūsų pu- 
sėje ir tikiu, kad, norėdami išvengti maišto, patvirtins nau- 
jus įstatus. 

Perleidžia žodį Hulmui: „Taip. Ir aš manau, kad įmanoma 
įvesti mūsų programą, jie tikrai nenorės rizikuoti savo tur- 
tu. Galiausiai mes reikalaujame tik tiek, kad miesto gyven- 
tojai patys galėtų priimti sprendimus, daugiau nesilaikyda- 
mi jų taisyklių.“ 

Akimirkai įsivyrauja tyla, Pfeiferis ir Magistras persimeta 
žvilgsniais. Pastalėje stambus pilkas šuo susirango man aplink 
kojas, kasau jam paausį, prabyla Pfeiferis: 

- Bičiuliai, leiskite paklausti: kodėl turėtume derėtis su 
priešu, kuris jau nukautas? Kaip ir sakėte, gyventojai yra mūsų 
pusėje, miestas gali būti apgintas ir be Rotušės sargybos, tai 
nesunkiai galime padaryti mes patys. Kokia mums nauda iš 
riebių tarybos pirklių išlaikymo? 

Sulaukia, kol jo žodžiai pataiko į reikiamą vietą, tada tę- 
sia toliau: 

- Tomas Miunceris turi pasiūlymą, kurį jaučiu galįs paremti 
visa širdimi. Išvykime lauk visas korporacijas ir aludarius bei 
įkurkime naują tarybą. 

Magistras įsiterpia su įkarščiu: „Nuolatinę tarybą, kurią 
rinktų visi miesto gyventojai, netaikant jokių skirtumų. Kad 
bet kuris atstovas ir viešasis magistratas galėtų būti pašalin- 
tas iš pareigų bet kurią akimirką, jei rinkėjai nutars, jog jiems 
atstovaujama ar jie administruojami netinkamai. Taip pat liau- 
dis galėtų rinktis į periodiškus susirinkimus bendram tarybos 
veiklos aptarimui.“ 

Hulmas sutrikęs, nervingai glosto barzdą: „Drąsus pasiū- 
lymas, tačiau galėtų pasiteisinti. O kaip siūlote organizuoti 
mokesčių rinkimą?“ 

Šįkart atsako Pfeiferis: „Kiekvienas mokės į savivaldos iždą 
atsižvelgiant į jo galimybes. Visiems turi būti leista pamaitin- 
ti ir aprengti savo šeimą. Todėl viena mokesčių dalis bus skir- 
ta paremti vargšus ir benamius, savotiška savitarpio pagalbos 
skrynia, iš kurios bus perkami duona ir pienas vaikams bei ki- 
tos būtiniausios reikmės.“ 

Tyla. Paskui - niurzgėjimas giliai Pėterio krūtinėje. Vals- 
tietis purto galvą. 

- Visa tai tinka miestui, - žodžiai iš bedantės burnos sun- 
kiai veržiasi lauk. - Tačiau kas pasikeis mums? 

Briegelis: „Tikiuosi, nereikalausite, kad Miūlhauzenas pri- 
siimtų atsakomybę už visos apylinkės trobesius?!“ 

Atsibostu šuniui ir jis nusirita tolėliau nuo manęs, namų 
šeimininko spyris priverčia jį nenoriai atsitraukti. Šuo susi- 
rango kampe ir ima graužti apdulkėjusį kaulą. 

Pėteris kalba toliau: „Valstiečiai kovoja. Valstiečiai turi žino- 
ti, kodėl jie tai daro. Norime, kad šio miesto žmonės, o drauge 
su jais ir visi kiti, nusprendę mums pritarti, paremtų ir mūsų 
reikalavimus ponams.“ 

Jis žiūri ne į Hulmą, ne į Briegelį, tik į Pfeiferį, tiesiai jam į akis. 

- Norime, kad dvylikai punktų pritartų visi. 

Tyliai juokiuosi, prisiminęs, kad būtent aš tuos punktus 
jiems ir perskaičiau, kaip tik vakar, tekstui atkeliavus į mies- 
tą tiesiai iš spaustuvės. 

Pfeiferis: „Manau, kad tai priimtinas pasiūlymas, - žiūri į 
tylinčius Hulmą ir Briegelį. - Bičiuliai, miestas ir kaimas vie- 
nas be kito neišsivers. Frontas turi išlikti vieningas. Mūsų in- 
teresai yra tie patys: kartą išvaikius didžiuosius verteivas, at- 
eis kunigaikščių eilė!“ 

Jo raginimas lieka trumpam pakibęs virš stalo: „Nair tebū- 
nie, - pratrūksta Hulmas. - Lai dvylikai punktų pritaria mies- 
tas ir lai jie bus įtraukti į mūsų programą. Tačiau visus reikalus 
aptarkime čia ir dabar, kitaip viskas nueis velniop.“ 


25 skyrius 
Eltersdorfas, 1527-ųjų sausio pabaiga 


Šiąnakt sapnavau Eliją. 

Naktį einu basas vingiuotu taku, šalia žengia Elijas. Netikė- 
tai priešais išdygsta balta uolos siena su siauru plyšiu mums 
virš galvų. Elijas kilsteli mane į viršų, man pavyksta įspraus- 
ti galvą į skylę. Paprašau jo paduoti deglą, kad galėčiau geriau 
matyti - ilgas, drėgme persisunkęs tunelis. Įlindęs suprantu, 
kad Elijas niekaip negalės sekti man iš paskos - sienoje nėra 
už ko užsikabinti. Tada pasuku atgal, bet Elijas jau dingęs. Su 
deglu rankoje sunkiai šliaužiu šiuo siauru tuneliu pirmyn. 


Prabudau ir ėmiau laukti, kol Vogelio gaidys paskelbs naujos 
vargo dienos pradžią. Elijo šmėkla neapleido manęs iki pat 
vakaro. Ta didžiulė jėga, tas balsas, jis vis dar yra su manimi. 

Kovo 16-osios dieną miesto gyventojai buvo sušaukti prie 
Švenčiausiosios Mergelės bažnyčios naujai tarybai išrinkti. 
Nuo tos akimirkos miestas priklausė mums. 

Mums su Eliju buvo pavesta suformuoti miesto karines 
pajėgas. Puolimo atveju kunigaikščiai nebūtų radę mūsų ne- 
pasirengusių. Elijas mokė prasčiokus rikiuotis į kolonas, at- 
statyti ietis, susiremti su priešu vienas prieš vieną. Talkinant 
Magistrui, jis padalijo juos į grupeles po dvidešimt žmonių ir 
kiekvienai jų patikėjo saugoti tam tikrą miesto sienos atkarpą 
puolimo atveju. Visi, turintys nors menką karinę patirtį, buvo 
išrinkti karinių pajėgų kapitonais. Tapau už ryšių tarp sargy- 
bos dalinių palaikymą atsakingu asmeniu ir pasirinkau kelis 
apsukresnius, patikimus vaikinus, galinčius perdavinėti žinu- 
tes. Į rankas man buvo įspraustas trumpas durklas, vakarais 
juo naudotis mokė neįveikiamasis Elijas. 

Paskui balandžio mėnesį sukilo Zalcos miestas. Už pasiū- 
lymą vykti jiems padėti buvo balsuota ir pritarta vienbalsiai. 
Surinkome keturis šimtus vyrų įsitikinę, kad tai būsianti pui- 
ki proga išbandyti kelis mėnesius trukusius apmokymus. Ma- 
gistras ir Pfeiferis ilgai tarėsi su maištininkų vadais, tačiau šie 
pasirodė labiau linkę laimėti kelias menkas nuolaidas iš ponų 
nei gilintis į tai, kas vyko aplink. Dovanojo mums dvi milžiniš- 
kas alaus statines už tai, kad nusidanginome iki Zalcos, ir tai 
buvo vienintelis jų padėkos ženklas. 

Tą vakarą, mums sugulus nakčiai po mėnuliu, girdėjau Ma- 
gistrą ilgai kalbantis su Pfeiferiu apie veiksmų, nesuderintų 
tarp miestų, riziką. Ir tik didžiulis nuovargis užbaigė jų neri- 
mastingą šneką. 

Atgaliniame kelyje mus pasitiko iš Miūlhauzeno atkakęs 
žinianešys, pasiųstas Otilijos. Į miestą atvykęs Hansas Hutas 
su labai svarbiomis naujienomis ir laiškais. Magistras kelis 
jų perskaitė balsu visam būriui: maištas jau išplitęs po visą 
Tiuringiją, nuo Erfurto iki Harco, nuo Naunburgo iki Heseno. 
Miūlhauzeno pavyzdžiu seka ir kiti miestai: Zangerhauzenas, 
Frankenhauzenas, Zonderhauzenas, Nebra, Štolbergas... dar 
Mansfeldo kasyklų regionas: Alštetas, Nordhauzenas, Halė. 
Taip pat Zalca, Eizenachas ir Bibra, Juodosios girios valstiečiai. 

Šios naujienos pakylėjo mūsų širdis, mes daugiau nebū- 
tume sustoję, išmušė mūsų valanda. Pakeliui į Miūlhauzeną 

apiplėšėme vieną pilį ir vienuolyną. Aukų nebuvo, šeiminin- 
kai pasidavė be pasipriešinimo, tik bandė mus sugraudinti, 
prašydami pasigailėti jų turto ir sugulovių. Kalbant apie mo- 
teris, nė vienos jų nė pirštu nepalietėme. O štai aukso, sidab- 
ro ir maisto atsargų nepalikome nė trupinio. Miūlhauzenas 
mus pasitiko triumfuodamas ir akimirksniu ištuštino abi mil- 
žiniškas alaus statines. 

Šventė su dainomis ir šokiais mūsų pasaulio centre - tame 
svajonių kampelyje, kokiu paskutinėmis pavasario dienomis 
buvo išlaisvintas ir didingasis Miūlhauzenas, - tęsėsi kiaurą 
naktį. Tarsi visos gyvybės jėgos būtų suplaukusios tarp šių 
miesto sienų tam, kad pagerbtų išrinktųjų tikėjimą. Niekas 
nebūtų galėjęs atimti iš mūsų tos akimirkos. Jokia kariuome- 
nė, joks pabūklų šūvis. 

Prieš patekant saulei radau Eliją sėdintį ant kėdės, kurs- 
tantį gęstančio laužo liepsnas. Žarijų šviesa šiame tamsiame 
veide, ant kurio rodėsi nugulęs nuovargio ir nerimo šešėlis, 
paišė keistas formas. Tarsi kažkas neįvardyto būtų sudrums- 
tęs Samsono mintis. 

Man priėjus arčiau, Elijas atsigręžė: „Puiki šventė, ar ne?“ 

- Geriausia, kokią esu kada matęs. Brolau, ar kas nutiko? 

Nežiūrėdamas į akis, su retu ypatingų akimirkų nuošir- 
dumu: „Mąstau, kad... kad nežinau, ar jie atsilaikytų tikra- 
me mūšyje.“ 

- Tu juos puikiai parengei. Be to, tą išsiaiškinsime jau vi- 
sai greitai. 

- Taip, būtent to ir bijau. Tau niekada neteko matyti kuni- 
gaikščių karių, žmonių, kuriems ponai patiki ginti savo turtus... 

Žvilgsnis, klaidžiojantis tarp laužo atspindžių. 

- Kodėl... tau teko? 

- Kur, tavo manymu, išmokau kautis? 

Pažvelgia į mane ir perskaito klausimą mano veide. 

- Taip, esu dirbęs samdiniu. Kaip esu dirbęs ir galybę kitų 
sumautų darbų savo gyvenime. Dirbau kalnakasiu, ir nema- 
nyk, kad tai geresnis darbas vien todėl, kad netenka nieko žu- 
dyti. Tu žudai, ir dar kaip: žudai pats save, po žemėmis, darai- 
si vis aklesnis, kaip kurmis, kasdien bijodamas griūties ir to, 
kad liksi čia palaidotas amžiams. Gyvenime esu padaręs nie- 
kingų dalykų ir tikiuosi, kad gailestingasis Dievas man atleis. 
Tačiau dabar galvoju apie juos, apie tuos nelaimėlius, kuriuos 
pasiųsime į mūšį prieš tikras kariuomenes. 

Ranka ant peties: „Viešpats mums padės, Jis buvo su mumis 
iki šiol. Viešpats mūsų neapleis, Elijau, pamatysi.“ 
- Meldžiuosi už tai kiekvieną dieną, vaiki, kiekvieną dieną... 


Meserui Tomui Miunceriui, tikėjimo broliui, Švenčiausiosios 
Mergelės bažnyčios Miūlhauzene pastoriui. 


Mano gerasis bičiuli, 
manoji padėka tau už laišką, pasiekusį mane kaip tik vakar, 
ir padėka mūsų Viešpačiui Dievui už laiške perduotas žinias. 
Tikimės, kad Aukščiausiasis pagaliau atrado Tomo Miuncerio 
iš Kvedlinburgo asmenyje reikiamą vairininką laivui, kuris nu- 
trenks Leviataną į bedugnę. 

Nuo tada, kai mudu išsiskyrėme, negaliu teigti, kad mano 
asmeniniai reikalai būtų klojęsi pagal didybę tų įvykių, kurie 
rengiami Vokietijos prislėgtiesiems; galbūt Viešpats trokš- 
ta mane įtraukti į jų būrį tam, kad leistų patirti būsimąją šlo- 
vę. Mano šeima liko Niurnberge ir tapo nuolatinės savivalės 
bei išnaudojimo auka. Būtent dabar, kuomet nesu jiems pasie- 
kiamas ir kuomet buvau atitolintas nuo miesto, jie visais įma- 
nomais būdais bando mane sučiupti, tikėdamiesi nutildyti ne- 
sukeldami maišto. Laimei, mūsų Niurnbergo seserys rūpinasi 
mano žmona ir padeda jai šią sunkią išbandymų valandą. Savo 
ruožtu lankausi užeigose vien pernakvoti ir palieku jas prieš 
patekant saulei. Tačiau netrukus man reikės tenkintis šalike- 
le - pinigai beveik baigėsi. 

Dėl šios priežasties pranešu tau savo ketinimą prisijungti prie 
jūsų Miūlhauzene: nekantrauju įnešti savąjį indėlį į išrinktųjų 
reikalą ir man būtina įkvėpti oro. Be to, mieste neturėtų stigti 
progų šiek tiek užsidirbti iš privačių pamokų. Pažiūrėk, ką gali 
dėl manęs padaryti, greta tūkstančio kitų šių valandų rūpesčių. 

Lai Viešpaties šviesa nušviečia tavąjį kelią. 
Su dėkingumu 

Johanesas Denkas 

iš Tiubingeno, 1525 metų kovo 25 diena 


Hutas mums atnešė žinių iš Pietų Vokietijos. Gyvybiškai svarbių 
žinių. Rausiuosi po Magistro krepšį ieškodamas ano įstabaus 

laiško su žodžiais žmogaus, kurio žygiai pateko į dainių bala- 
des ir pasiekė šias vietas. 


Laisvajam Miūlhauzeno miestui, Nuolatinei tarybai ir jos 
pamokslininkui Tomui Miunceriui, kurio žodžių aidas suteikia 
vilties visam Tauberio slėniui. 


Mūsų valanda artinasi. Apšviestųjų būriai stojo į mūšį, kad įtvir- 
tintų Viešpaties teisingumą. Valstiečiai žygiavo aidint būgnams 
imperatoriškojo Rotenburgo miesto gatvėmis ir, nors mies- 
to taryba buvo priėmusi nutarimą, niekas prieš juos nepakėlė 
lazdos. Iš tiesų miesto gyventojai bijosi kaimo žmonių įniršio 
ir pasekmių, kurių sulauktų parodę priešiškumą. 

Todėl, mieli broliai, vykstu išdėstyti mūsų prašymų dėl re- 
formos, kurią apšviestųjų būriai neša pirmyn iškėlę ant iečių 
smaigalių. 

Visų pirma, jie skelbia miestelėnams, kad lyga ir susitarimas 
grindžiami tuo, jog Dievo žodis ir Šventoji Evangelija bus skel- 
biami laisvai, aiškiai ir atvirai, neprikišant žmogiškosios ran- 
kos. Tačiau labai svarbu, atsižvelgiant į tai, jog paprasti žmonės 
iki šiol ir ilgą laiką buvo engiami ir valdžios prislėgti sunkio- 
mis prievolėmis, kad varguoliams būtų palengvinta šioji našta 
ir jie galėtų užsidirbti duonos kąsnį neverčiami elgetauti. Kad 
jokia valdžios institucija daugiau jų nepersekiotų, kad nereik- 
tų mokėti duoklės, mokesčių, rentos, laudemijaus*?, mortuari- 
jaus ir dešimtinės iki tol, kol nebus priimta bendroji reforma, 
pagrįsta Švenatąja Evangelija, nustatysianti tai, kas neteisinga 
ir naikintina, ir tai, kas teisinga ir turi išlikti. 

Lai man bus leista atvirai kalbėti tiems, kurie įžiebė viltį ir 
pakylėjo varguolių širdis. Įvykiai, sekantys vieni paskui kitus 
šiose Tauberio upės skalaujamose žemėse, nurodo mums du 
priesakus, kuriais turėtume vadovautis, kad šioji Dievo kova 
nebūtų pralaimėta ir visa tai, kas buvo atlikta, neišnyktų. 

Pirmiausia būtina, kad būriai didėtų diena iš dienos, kad aug- 
tų tarsi audringos jūros bangos tol, kol nebus pasiektas reikia- 
mas skaičius ir ištekliai, leisiantys nebijoti kunigaikščių kalavijo. 

Ne mažiau svarbu atsižvelgti į tai, kad skirtingi prašymai, 
rausiantys vagą tarp miesto ir kaimo, kelio gale rastų bendrą 

priešą: netoleruotinas kilmingųjų ir sugedusios dvasininkijos 
privilegijas. Mes negalime leisti, kad dėl tokių skirtumų atsi- 
durtume priešingose fronto linijose, bendro priešo naudai. Be 
to, kadangi tai tiesa, jog tokie miestai, kaip šis, negali išsilaiky- 
ti be mokesčių įplaukų, būtina susitarti su vietinėmis tarybo- 
mis, savivaldos atstovais ir kaimo bendruomenėmis aptariant, 
ko reikėtų imtis norint padėti miestams išsilaikyti. Todėl ne- 
ketiname panaikinti visų prievolių, tačiau trokštame pasiekti 
teisingą susitarimą, prieš tai išklausę mokytų, dievobaimingų 
ir Viešpatį mylinčių vyrų minčių. Taigi visa Bažnyčios nuosa- 
vybė, be jokių išimčių, bus perimta saugoti ir panaudota pagal 
reikmes kaimo bendruomenės ir apšviestųjų kariaunos labui. 
Bus paskirti žmonės, kurie šią nuosavybę administruos, saugos 
bei išdalys jos dalį neturtingiesiems. Be to, visa, ko bus imtasi 
ir kas bus nuspręsta dėl gėrio ir taikos, galios tiek miesto, tiek 
kaimo gyventojui ir jų vienodai bus gerbiama, siekiant išlikti 
vieningiems prieš Piktadarystės kolonas. 

Linkėdamas, kad šie žodžiai pakurstytų Jumyse šviesiausias 
vizijas, su viltimi netrukus susitikti Viešpaties triumfo dieną 
jus broliškai sveikina besikaunantis po ta pačia karine vėliava 
ir meldžiantis Viešpaties malonės - 

Frankonijos valstiečių būrių kapitonas 
Florianas Gejeris 

Iš Rotenburgo ant Tauberio, ketvirtąją 
1525 metų balandžio dieną 


Gejeris, Juodosios girios legenda“. Jo suformuota Schwarz- 
truppe pasėjo paniką tarp Švabijos lygos?“ gretų: nesugaunami, 


22 Laudemio (it.) - Viduramžių feodalinėje teisėje paveldimos nuosavybės 

perleidimo mokestis (pirma vasalo mokestis feodalui, vėliau visų 
samdinių mokestis šeimininkui). 


Florian Geyer (1490-1525) - Frankonijos riteris ir diplomatas, tarna- 
vęs landsknechtu Švabijos lygoje, dalyvavęs derybose, kurios užbaigė 
Lenkijos karą su Vokiečių ordinu (1519-1521). Pradžioje rėmęs Liuterį, 
vėliau nutolo nuo jo idėjų ir padėjo valstiečiams sukilimo metu. Gejeris 
suformavo vadinamąją Juodąją gaują (Schwarztruppe), stojusią Tomo 
Miuncerio pusėn. Europos istorijoje tai buvo pirmasis riterių luomo 
karių būrys, kovęsis už žemesniojo luomo teises. 


24 Schwaūbischer Bund (vok.) - karinė sąjunga, įkurta 1488 m. ir vadovauja- 


ma imperatoriaus Frydricho III bei Habsburgų dinastijos. Švabijos lyga 
suvaidino svarbų vaidmenį reformuojant Sventosios Romos imperijos 
administracines institucijas bei malšinant valstiečių sukilimą. 

drąsūs ir greiti kaip žaibas, jie per itin trumpą laiką tapo pa- 
vyzdžiu sukilusių valstiečių būriams. 

Florianas Gejeris. Žemo rango kilmingasis, vokiečių ri- 
terių luomo narys, jis dar 1521-aisiais ėmė kritikuoti kuni- 
gaikščių piktnaudžiavimą valdžia, paliko savo pilį, užsiimda- 
mas plėšikavimu ir puldinėjimais girioje, kurią pažinojo kaip 
savo penkis pirštus, bei už jo ribų. Pasižymintis stulbinama 
intuicija ir neprilygstama drąsa, dar prieš prisidėdamas prie 
prastuomenės maišto Florianas skrupulingai rinkosi žmo- 
nes savo banditų būriui: jokių girtuoklių, jokių nereikalingų 
skerdikų, jokių sumautų prievartautojų, vien ryžtingi vyrai, 
budrūs ir atsidavę grobiui dėl būtinybės ar Gejerio pritarimo 
vertų žygių ambicijos. 

Pamenu, kaip Miūlhauzeno euforijos dienomis troškau 
jį sutikti, iš arti išvysti žmogų, kurio vien vardas kėlė siaubą 
Frankonijos didikams. 

Gejeris užpuolė dešimtis pilių ir vienuolynų, konfiskavo 
turtus, ginklus ir maisto atsargas, kuriuos išdalijo valstie- 
čiams ir beturčiams. Jis netikėtai pasirodydavo kaimuose, 
iškratydamas iš savo raudonojo maišo paskutinės sudegin- 
tos pilies pelenus. Riterių būrys per kelis mėnesius gerokai 
išaugo - net iki kelių šimtų gerai apmokytų, ginkluotų ir iš- 
tikimų naujokų. 

Neretai vakarais prie laužo susirinkę valstiečiai užtraukia 
balades apie Floriano Gejerio žygius. Ginkluotas vien peiliu ir 
kirvukų, jis leisdavosi į šernų medžioklę; Rotenburgo centrinė- 
je aikštėje vienu smūgiu nurėžė galvą imperatoriaus statulai. 

Sulaikė Florianą Švabijos Halyje, po trijų gaudynių dienų, 
prieš tai išdeginę net tris hektarus miško, kuriame matė jį 
pradingstant. Palaikai buvo paskubomis paslėpti, tačiau dau- 
gelis netiki jį esant mirusį ir prisiekinėja, neva Gejeris išsigel- 
bėjęs šokdamas į požeminę upę. Kiekviename Juodosios gi- 
rios kaime vis atsiranda kas nors, matęs jį saulėlydžio metu 
šuoliuojantį į miško tankmę ar mosuojantį kardu, pasirengusį 
sugrįžti ir vėlei kautis už žemės nuolankiuosius. 


Meserui Tomui Miunceriui, visų teisuolių tikrajame tikėji- 
me mokytojui, šviesiausiam pamokslininkui Miūlhauzeno 
Švenčiausiosios Mergelės bažnyčioje. 

Mokytojau mūsų, 

mane pasiekiančios žinios apie Jus ir Jūsų išrinktųjų kariauną 
visiškai įtikina, kad po daugelio sunkumų ir Veimaro pažemi- 
nimo kartėlio, dėl kurio graužiuosi negalėjęs laiku perspėti, 
Viešpaties ranka nusileido ant Jūsų. Būtent Viešpats, neken- 
čiantis galingųjų, „išaukština mažuosius '* ir rengiasi paleisti 
„turtuolius tuščiomis, ištiesdamas pagalbos ranką savo tarnui 
Izraeliui, kaip buvo žadėjęs'*€. 

Negalima ilgiau delsti: kunigaikščiai sutrikę, mat sukilimo 
apimta sritis pernelyg plati, o tikėjimo ugnis kasdien vis labiau 
kaitina žmonių širdis ir Vokietijos žemes. Nors karių verbavi- 
mas tęsiasi be sustojimo, dažnos kliūtys pastoja kelią žaibiš- 
kiems veiksmams. 

Tarp šiųjų jaunasis Pilypas, Heseno landgrafas, yra visų 
uoliausias, tačiau jo būriai neatrodo vieningi, jie juda lėtai ir 
susiduria su nuolatiniais sunkumais dėl eilės valstiečių pa- 
salų ir antpuolių visuose regionuose. Be to, kai kurie valdan- 
tieji nesupranta, kad šis reikalas susijęs su jais visais, kad jie 
bus vienas po kito nuversti, taigi tie, kurie manosi galį atkurti 
tvarką savo namuose, suteikdami vieną kitą nuolaidą ar paža- 
dą, nerodo troškimo traukti į mūšį. Mokslo daktaras Liuteris, 
paklausęs mesero Spalatino patarimo, apsilankė Mansfeldo 
krašte ketindamas numaldyti valstiečių įniršį, tačiau nepajė- 
gė sustabdyti sukilimo ir buvo apmėtytas akmenimis bei įžei- 
dimais. Tai yra germanų Heraklio pabaiga. 

Atėjo laikas, Mokytojau: tik leiskite kunigaikščiams atsi- 
kvėpti, ir jie ims siaubti mūsų kaimus, net jei dėl to netektų 
visų metų derliaus, ir taip darys, kol paskutinis rugių daigas 
virs pelenais ir paskutinio valstiečio galva nusiris nuo pečių. 
Tad sušaukite draugėn išrinktuosius, kad šie neišsibarstytų. 
Piečiau Miūlhauzeno kariaunų Dievas jau laimėjo daugelį mū- 
šių, kai šiaurės rytuose padėtis vis dar neaiški. Jei vieningai 
pajudėsite šia kryptimi, kunigaikščiams neliks laiko apmąs- 
tymams, jie bus priversti mėginti sulaikyti Jus bet kuria kai- 
na, ir Viešpats, pasinaudodamas Jūsų kardais, kartą ir visiems 
laikams įves teisingumą. 


25 Citataiš! Lk, 52. 
26 Kiek perfrazuota citata iš I Lk, 54-55. 

Nebijokite atviro mūšio: būtent jame išrinktųjų Dievas 
parodys stovįs Jūsų pusėje. Nedelskite: Visagalis nori trium- 
fuoti Jūsų dėka. 

Tad likite tvirtas ir lai apšviečia Jus Viešpats Dievas: Dievo 
Karalystė žemėje bus įkurta jau netrukus. 

Goelet 
1525-ųjų pirmoji gegužės diena 


Pirmoji gegužės diena. Pilypo iš Heseno kariai jau buvo pasiekę 
Fuldos vartus, pilni jėgų, pasirengę paimti miestą. Jie pajudėjo 
sparčiai. Mūsų nepasitiko į sunkumus pakliuvusi kariuomenė. 

Ooelet. Trečiasis laiškas iš informatoriaus, dosniai daliju- 
sio tik keliems išrinktiesiems rezervuotą informaciją, kaip ir 
Veimaro įvykių atveju. 


Svarbūs laiškai, užkariavę Magistro pasitikėjimą. Mano gal- 
voje aidi ana lemtingoji diskusija, Magistras Tomas, mojuo- 
jantis laišku... šiuo laišku. 


26 skyrius 


Miūlhauzenas, 1525 metų gegužės 9 diena 


- Taigi, Heinrichai, kuo, tavo nuomone, galime kliautis? 

Magistro tonas nekantrus. 

Pfeiferis purto galvą: „Hulmas ir Briegelis neprisidės. Jie 
neketina aukoti nė vienos parako statinės dėl anų iš Franken- 
hauzeno. Vietiniai neprisijungs.“ 

Nuo Rotušės laikrodžio ataidi trys Hansu pramintos auto- 
mos smūgiai į bokšto varpą. 

- Bet kojie bijo!? Nejau jiems nepakanka Viešpaties ženk- 
lų? Turiu mažiausiai penkiasdešimt laiškų, kurie aiškiai apie 
tai byloja: išrinktųjų kariuomenės skaičius pasiekė dvidešimt 
tūkstančių. 

Magistras Tomas pasirausia odiniame krepšyje ir ištrau- 
kia laišką, kuriuo mojuoja tarsi iškaba: „Jei jie nenori klausy- 
tis Viešpaties balso, susidūrę su faktais negalės ilgiau dvejoti. 


128 


Vitenbergo klikos aplinkoje gyvenantis brolis prieš kelias die- 
nas parašė man patvirtindamas, kad kunigaikščiai iki kaklo 
įklimpę mėšle: liaudis jų nekenčia, kariuomenė nusilpusi ir 
netvarkinga. Tai tinkamas momentas su jais susiremti, pasu- 
kant į Saksonijos širdį, kur jie negali leisti mums patekti. Leisk 
man pačiam kreiptis į miestelėnus.“ 

- Tai beprasmiška. Net jei ir nepaisytume burmistrų, vie- 
tiniai jau pasiekė daugiau nei būtų drįsę svajoti. Jie nerizikuos 
savo pergale stodami į atvirą lauko mūšį su kunigaikščiais. 

- Tu nori pasakyti, kad Miūlhauzenas, davęs pavyzdį vi- 
siems Tiuringijos miestams, galutiniame mūšyje dėl žemių 
nuo Bavarijos Alpių iki Saksonijos išvadavimo, liks nuošalyje? 

Pfeiferis, apimtas vis didesnės nevilties: „Nejau manai, kad 
kiti miestai parems šią beprotystę? To nebus, patikėk mani- 
mi. Net jei Miūlhauzenas pasiųstų visus savo pabūklus, pa- 
dėtis nepasikeis. Sukilusieji miestai išsikovojo autonomiją ir 
įteisino dvylika punktų. Niekas tuo nerizikuos vieninteliame 
susirėmime akis į akį. O jei pralaimėsime? Paklausyk manęs. 
Kelias, kuriuo ligi šiol ėjome, davė puikių vaisių: maištai kai- 
muose atvėrė kelią naujoms reformoms. Tai turi tęstis ir to- 
liau, nėra prasmės statyti visko į pavojų.“ 

- Kliedi! Tai miestai pasinaudojo valstiečių sukilimu, kad iš- 
plėštų galingiesiems iš rankų savivaldas! Dabar jie privalo žy- 
ti niekšingą kunigaikščių tironiją! 

- To nebus. 

- Tuomet jie bus parblokšti jų pačių apgailėtino egoizmo, 
Viešpaties triumfo dieną! 

Trumpam sugrįžta tyla. Denkas, iki šiol, kaip ir aš, nepra- 
vėręs burnos, pripila į taures vyno, kurio nemenką kiekį kon- 
fiskavome iš dominikonų vienuolyno ir kurį atkimšome šia 
proga, ištaria: „Mums reikės ne mažiau kaip tūkstančio vyrų 
ir dešimties pabūklų.“ 

Magistras nė nepažvelgia į taurę: „Kokių dar pabūklų? Tai 
Gideono kardas išguldys priešo kariuomenes.“ 

Išeina, nė nepažvelgia į mus. Po trumpos akimirkos Denkas 
žvilgteli į Pfeiferį, tada į mane ir nuseka jam iš paskos. 

Heinrichas Pfeiferis kreipiasi į mane rimtu balsu: „Paban- 
dyk bent tu priversti jį atsitokėti. Juk tai - beprotybė.“ 

- Beprotybė ar ne - manai, kad išmintinga palikti valstie- 
čius likimo valiai? Jei miestai nestos į kovą, valstiečių akyse tai 

atrodys kaip išdavystė. Ir jie bus teisūs. Mūsų taip sunkiai kur- 
tai sąjungai ateis galas. Jei mus nugalės, Pfeiferi, kiti būsite jūs. 

Gilus atodūsis, liūdesys slegia jo širdį: „Ar esi kada matęs 
artėjančią priešo kariuomenę?“ 

- Ne. Tačiau esu matęs Tomą Miuncerį suburiant nuolan- 
kiuosius vien savo žodžių galia. Nepaliksiu jo dabar. 

- Gelbėk save. Neik su juo. 

- Išsigelbėjimas, mano bičiuli, yra pakilti ir kautis Dievo pa- 
šonėje, o ne stebėti iš šalies. 

Tyla. Stipriai apsikabiname, paskutinįkart. Mūsų likimai 
nuspręsti. 


27 skyrius 


Miūlhauzenas, 1525 metų gegužės 10 diena 


Žinia apie Tomo Miuncerio išvykimą į Frankenhauzeną apskriejo 
miestą trumpiau nei per pusdienį. Ryte, vos prabudę po nera- 
mios nakties ir pažvelgę pro langus, išvydome Švenčiausiosios 
Mergelės šventorių beveik sausakimšą žmonių. Norint save 
apgauti, būtų galima manyti, kad Miūlhauzeno gyventojų sąži- 
nė nugalėjo asmeninius interesus. Tačiau puikiai žinome, kaip 
viskas vyksta: Tomo Miuncerio pamokslams, nesvarbu, prita- 
ri jiems ar ne, sunku atsispirti dar ir todėl, kad jie ilgam tampa 
viena pagrindinių pokalbių temų miesto aikštėse ir krautuvėse. 
Ir visiems, net žinantiems apie pamokslininką vien iš nuogirdų, 
aišku, kad Tomas Miunceris nepaliks imperatoriškojo miesto 
be paskutinio įniršio kupino atsisveikinimo su jo gyventojais. 

- Magistre, - šūkteliu garsiai, kad būčiau išgirstas ir greti- 
mame kambaryje. - Magistre, jie jau apačioje! 

Prieina prie manęs ir kiek pasilenkia virš balkono, kur jį pa- 
sitinka minios šūksniai. 

- Luktelėkime, kol aikštė prisipildys, kad Viešpats galėtų iš- 
sirinkti sau kariauną, - vieninteliai Magistro žodžiai. 

Nuo šventoriaus sklinda audringas triukšmas. Keturi ryž- 
tingi smūgiai į duris. Paskui dar du: „Magistre, Magistre, ati- 
darykite!“ 

- Kas jūs tokie? - klausiu gana nustebintas skambaus bal- 
sų tembro. 


130 


- Jakobas ir Matiejus Ziegleriai, Georgo sūnūs. Mums rei- 
kia su jumis pasikalbėti. 

Šypsodamasis atidarau duris siuvėjo Zieglerio sūnums, iš- 
tikimiems mūsų sekėjams, nepaisant tėvo priešiškumo, kuris 
kažkada net grasino Magistrui, bet buvo priverstas atsisaky- 
ti savo karingų ketinimų įsikišus Elijui. 

- Ką čia veikiate? - paklausiu nustebęs. - Ar neturėtumėte 
būti savo tėvo dirbtuvėse? 

- Ne, - atsako Jakobas, vyresnis ir jau sulaukęs penkioli- 
kos. - Nuo šiandien nebe. 

- Vyksime drauge su jumis, - entuziastingai tęsia kitas, 
dvejais metais jaunesnis. 

- Sulėtinkite, - atsakau. - Vykti su mumis? Ar bent nutuo- 
kiate, apie ką kalbama? 

- Taip, išrinktieji nugalės kunigaikščius! Viešpats bus mūsų 
pusėje. 

Magistras šypsosi: „Matai? Viskas pildosi: Kristus nukrei- 
pia prieš tėvą sūnų ir kviečia mus vėl tapti vaikais.“ 

- Magistre, jie negali kautis su mumis. 

Broliai neleidžia man tęsti toliau: „Mes jau apsisprendė- 
me ir nepersigalvosime. Vyksime ir taškas. Išlikite tvirtas, 
Magistre, ir iki greito pasimatymo, negalime čia ilgiau užsi- 
būti.“ Ištarę šiuos žodžius, jie užveria duris sau už nugarų ir 
pasileidžia laiptais žemyn. 

Magistras Tomas nujaučia, kaip mane paveikė šis trum- 
pas susitikimas: „Nebijok, - ramina suimdamas mano pečius. - 
Viešpats apgins savo tautą, tikėk! Dabar - drąsos, mums me- 
tas vykti.“ 

Einu pakviesti Otiliją ir Eliją. Johaneso Denko su mumis ne- 
bėra: vakar vakare jis išvyko Eizenacho kryptimi ieškoti pabū- 
klų, ginklų, amunicijos ir prisijungs prie mūsų kelyje. 

Patraukiame link perėjimo, vedančio tiesiai į bažnyčią - 
Magistras Tomas priekyje, mes iš paskos, tylėdami. Lėtais 
žingsniais pėdiname pro saulės spindulių persmeigtas navas. 
Elijas praveria sunkias duris ir mes atsiduriame, vis dar še- 
šėlyje, ant katedros laiptų. Minios žvilgsniai tebėra nukreip- 
ti į mūsų kambario langus. Tomas Miunceris paeina į prie- 
kį ir sustoja laiptų viduryje. Niekas jo nepastebi. Pirmasis 
Magistro šūksnis užpildo aikštę, į kurią susirinko mažiausiai 
keturi tūkstančiai žmonių, ir iškart nugrimzta krūptelėjusių 
balsų bangoje. 

- Miūlhauzeno žmonės, išgirskite, lemiamas mūšis artėja! 
Viešpats jau greitai atiduos bedievį mums į rankas, kaip padarė 
su midjaniečiais ir jų karaliais, kuriuos nugalėjo Gideono, Joašo 
sūnaus, kalavijas. Kaip kažkada Sukoto*? tauta, taip ir jūs šian- 
dien, abejodami Izraelio Dievo galia, atsisakote padėti išrink- 
tųjų būriams ir pasiliekate pabūklus bei ginklus savoms privi- 
legijoms ginti. Gideonas nugalėjo midjaniečių gentį su trimis 
šimtais vyrų iš trijų tūkstančių pašauktųjų. Pats Viešpats išre- 
tino jo karių gretas, kad tauta nemanytų laimėjusi dėl kareivių 
jėgos. Tie, kuriuos apėmė baimė, buvo išginti atgalios. Ne ki- 
taip ir šiandien: išrinktųjų kariuomenė retėja dėl Miūlhauzeno 
piliečių bailumo. Sakau, kad tai yra gerai, nes niekas negalės 
pamiršti to, ką Viešpats padarė dėl savo tautos, ir, jei prireiks, 
esu pasirengęs vienas pats stoti priešais kunigaikščių samdo- 
mus karius. Nėra nieko neįmanomo tam, kurio neapleidęs ti- 
kėjimas. O iš to, kuris tikėjimą pamiršęs, bus atimta viskas. 
Todėl išgirskite, Miūlhauzeno žmonės: Viešpats pašaukė sa- 
vus išrinktuosius. Kieno širdis nėra sklidina tikėjimo drąsos, 
lai nekliudo Viešpaties planams: tepasitraukia dabar ir tepa- 
siduoda savo šuniškam likimui. Lauk! Tegrįžta į savo dirbtu- 
ves, į savo lovą. Lauk, teišnyksta amžiams! 

Žmonės ima rėkti ir stumdytis, kai kur įsiplieskia riaušės 
tarp tų, kurie laiko save vertais tikėjimo, ir trokštančiųjų likti 
namie, plyšaujančių visa gerkle ir vadinančių Magistrą Tomą 
bepročiu. 

Galiausiai lieka kaip tik apie tris šimtus žmonių: daugiausia 
tai svetimšaliai, valkatos, atvykę į miestą plėšti bažnyčių, var- 
getos bei vyrai iš Šv. Mikalojaus bažnytkaimio, kurie neapleis- 
tų Tomo Miuncerio net jei pajuoduotų saulė. Magistras, kuris 
daugiau nebepravėrė burnos, jau rengiasi kreiptis į savo ma- 
žąją armiją, kuomet šioji persiskiria pusiau, praleisdama kelis 
sargybinius, velkančius su savimi trejetą pabūklų. 

- O šituos iš kur ištraukėte? - klausia Elijas niekinančiu tonu. 

- Mums jie nereikalingi, - trumpai atrėžia vienas sargybi- 
nis. - Galite juos imti. Heinrichas Pfeiferis sako, kad Viešpačiui 
jie pravers. 


Nepraėjus nė dviem valandoms išrinktųjų kolona tyliai, pro 
šiaurinius vartus palieka miestą. Du maisto atsargų pakrau- 
ti vežimai ir asilų traukiami pabūklai uždaro gretas. Kirminas 

pralaužia ilgai jį globojusį kokoną ir ima lėtai šliaužti į naują 
gyvenimą, į naują amžių, nežinomą ir plėšrų, kuriam pasiprie- 
šinti jėgų suteikia drugio laukimas. 

Juodas, ilgais sidabro atspalvių karčiais virš dviejų it nuo- 
dėguliai juodų akių ir išsiplėtusių šnervių gyvulys, gabenantis 
Gideono kalaviją į mūšį, putoja ir kaukši kanopomis. Nuo balno 
karo du maišai, išsipūtę nuo sukilėlių laiškų, kuriuos Magistras 
surinko per savo audringos klajonės mėnesius: jis niekada jų 
nepalieka, laiškai saugo vardus, vietas ir informaciją, galinčią 
pradžiuginti bet kurį kunigaikščių galvažudį. 

Atsigręžiu atgal - už asilų traukiamų pabūklų dulkėtas ap- 
klotas uždengia Miūlhauzeną. Miesto sienų kontūrai neryš- 
kūs, bokštai susilieja tarsi vandeniu aplietas piešinys, jaučiu, 
kaip širdį prispaudžia dar niekad nepatirtas nerimas... Už mūsų 
daugiau nieko nėra. Pasuku žvilgsnį į priekį, vėlei Magistras, 
išdidi laikysena. Sustabdo žirgą ir žvelgia į horizontą - atpil- 
das, bedievių bausmė. 

Jis suteikia man jėgų, atėjo laikas, reikia judėti. 


28 skyrius 
Eltersdorfas, 1527-ųjų vasaris 


Būtent taip. Štai taip palikome Miūlhauzeną. Anų dienų prisi- 
minimai ryškūs tarsi kalvų vaizdas šią vaiskią dieną. Kiekvienas 
Magistro Tomo žodis, kiekviena Otilijos frazė suskamba mano 
atmintyje tarsi olandiško muzikinio laikrodžio natos, praeities 
svoris įtempia virves ir verčia suktis mechanizmą. Trijų pabū- 
klų ratų garsas kelyje, moterų laukuose sveikinimai, pakylėtas 
Jakobo ir Matijaus, primenančių žvirblius aplink grūdų vežimą, 
džiūgavimas, susitikimas su Frankenhauzeno broliais, pirmoji 
lygumoje, kiek atokiau nuo miesto sienų, praleista naktis lau- 
kiant, kol bus pajudėta prieš Heseno landgrafo kariuomenę, 
atkakusią čionai nubausti dar vieno sukilusio miesto. 

Būtent taip. Elijas širsdamas kartoja, kad mūsų - vos aštuo- 
ni tūkstančiai, jam pakanka užmesti akį, kad įvertintų minios 


27 Kalbama apie žydų tautą. 

dydį. Jo keiksmų, skirtų Mansfeldo kalnakasiams, neatvy- 
kusiems po to, kai buvo pažadėta padidinti jų dienos uždar- 
bį, aidas. Žinia apie tai, kad Fulda jau dešimt dienų kaip paim- 
ta priešo, o drauge ir Eizenachas, Zalca bei Sonderhauzenas. 
Atskirti, izoliuoti. Landgrafas Pilypas judėjo sparčiai ir mus 
apsupo. Iš Denko jokių žinių, bet net jei ir būtų radęs vyrų bei 
ginklų, dabar jis būtų atsidūręs kunigaikščio linijų užnugaryje. 

- Didesnei Viešpaties šlovei, didesnei Jo šlovei! - nuaidi 
Magistro šūksnis išklausius šią žinią. Jei norėčiau pakartoti 
aną jo raginimą dabar ir čia, Vogelio klebonijos darže prie- 
šais žąsis ir vištas, žinau, kad jis nuskambėtų lygiai taip pat. 
Tačiau man užtenka jėgų vien pralementi sukandus dantis, 
pusbalsiu. 

Mechanizmas sukasi. Otilija, organizuojanti Frankenhau- 
zeno ariergardą - nakvynę, apsaugą, aprūpinimą maistu. 

Sukasi toliau. Daugelio veidai - lyg portretai. Kumpa nosis 
ir žydros akys, priklausančios vienam kalviui iš Rotveilo, kaž- 
kieno mėsingas smakras ir šviesūs ūsai, priplota nosis ir at- 
lėpusios ausys. Veidai ir balsai, vienas po kito. Hansas Hutas, 
kraunantis knygas į vežimą, žirgas, laukiantis, kol jį pakin- 
kys: smulkus spaustuvininkas, netinkamas mūšiui, norintis 
grįžti į savo dirbtuvę. 

Staiga - trūkimas, virvė įstringa ir natos nebedera, susi- 
velia į vieną pratisą ūžesį. Spalvos susimaišo atminties pale- 
tėje. Prisiminimas gęsta ir užleidžia vietą padrikam siaubui. 


29 skyrius 


Frankenhauzenas, 1525 metų gegužės 15 diena 


Ženklas. 

Netikėtai priešais užburtas žemės nuolankiųjų akis iš už 
kalvų išnyra dryžuota, liepsnojanti ir purpurinė vaivorykštė 
drauge su Pilypo būriais. 

Baimė išnyksta, tai tik akimirka, apie kurią neįspėjo lietus, 
dangus yra giedras, tai atpildo herbas, išpieštas ant mūsų ka- 
rinių vėliavų iš balto audinio skiaučių - Viešpaties tautos ski- 
riamieji ženklai, kylantys į viršų pasveikinti dangiškojo tri- 
mito gausmo, skelbiančio lemiamą mūšį. 

Dundesys, aplink dreba žemė, jos įsčios prasiveria juos 
praryti, žemė plyšta, apgaubia, griaudžia, Dievo galia išsi- 
veržia lauk. 

Žmogaus dydžio kumštis parbloškia mane ant žemės - 
krintu apsvaigęs, veidu į purvą. Pasuku galvą į šoną, veda- 
mas aimanos: žmogus su kraujo ir kaulų krešuliu vietoje vei- 
do. Kiti sprogimai, dulkės užspaudžia akis, žmonės lenda po 
arkliais, vežimais ar į duobes, kurios viena po kitos atsiveria 
lygumoje. Pasislepiu už vieno iš retų medžių, greta vaikino 
su tarp šonkaulių įsmigusia medžio skeveldra, pabalusiu iš 
baimės ir skausmo. 

Pabūklai griaudėja toliau. 


Magistro galva, pamauta ant kuolo. To jie reikalauja. Tik tada 
mūsų bus pasigailėta. 

Niekingas sumautų tarnų būrys. Purvini benkartai, dvo- 
kiančios kalės vaikai. Jūs nekelsite Dievo kariaunai savo są- 
lygų. Kirmėlėtos gaišenos, džiūstančios saulėje. Bedievės 
sutemų falangos. Prakiurdysime jūsų šiknas kirstuvų ko- 
tais. Viešpatie, tik neapleisk mūsų dabar. Jus pagimdžiusios 
kekšės tratinosi su miško ožiais. Keliaukite atgal laižyti savo 
ponams užpakalių. Atleisk mums, jei suklydome. Pragaras at- 
vers savo siaubingus nasrus, jo gelmės jus praris. Jei nusidė- 
jome, tebūnie Tavo valia, vien tik Tavo valia. Jis išspjaus jūsų 
kaulus lauk, prieš tai gerai juos vieną po kito apčiulpęs. Vien 
Išganytojo meilė ir žodis, paskutiniųjų Prisikėlimo Dieną. 
Jis nepagailės jūsų sugedusių sielų. Lai saugo mus tikėjimas 
Visagaliu Dievu. 

Magistre! Magistre! Pamišę šūksniai. Panikos verpetai 
aplinkui, bandos išsilakstymas atsidūrus priešais vilkų ordą. 

Išvystu jį priešais save, suklupusį, prispaustą prie žemės, 
nejudantį it statula. Girdžiu virš jo savo balsą, bandantį per- 
rėkti nuo horizonto atsiritantį dundesį: „Magistre! Magistre! 

Tuščios akys, klaidžiojančios kažkur kitur, maldą veble- 
nančios lūpos. 

- Magistre, po galais, kelkis! 

Bandau atplėšti jį nuo žemės, bet tai tas pat, kas mėgin- 
ti išrauti medį, prikelti mirusįjį. Atsiklaupiu norėdamas pa- 
kreipti jo pečius - jis sukniumba man į glėbį. Daugiau nieko 
negalima padaryti. Tai pabaiga. Horizontas lekia link mūsų vis 

sparčiau. Tai pabaiga. Laikau jo galvą, krūtinę perdrėskia rau- 
da ir paskutinis šūksnis, išspjaunantis neviltį ir kraują į dangų. 


Vos spėjo išaušti, o mes jau ruošiamės kunigaikščių sutiki- 
mui. Degtinė iš gertuvių apkeliauja visų gerkles ir bando nu- 
skalauti nerimą ir baimę. Diena tik prasideda, ir nedrąsioje 
balsvoje šviesoje po šaltu lėtai kylančio rūko sluoksniu pama- 
žu, tarsi priešais scenos uždangą, šiaurinėje kalvų pašlaitės 
pusėje išvystame juodą šešėlį. Niekas nepaskelbė pavojaus 
signalo, o jie jau čia. Magistras Tomas ragina žirgą, risčia iš 
vienos stovyklavietės pusės į kitą, kurstydamas tikėjimo ir 
vilties ugnį. Vieni rėkia, iškelia šakes, alebardomis pavers- 
tus kaplius, iššauna į orą, išvemia pajuokos ir iššūkio žodžius. 
Kiti atsiklaupia ir meldžiasi. Kai kurie nepajuda iš vietos, ne- 
lyg paliesti bazilisko žvilgsnio. 

Ryškus anglies brūkšnys nusidriekia palei kalvą į vaka- 
rų pusę, žymėdamas grėsmingus blausios šviesos blyksniais 
išraižytos aušros kontūrus. Jurgio iš Saksonijos kariuomenė 
išsirikiuoja ir laukia vakarinėje pakalnės dalyje. Pailgi juodi 
šešėliai tįsta link lygumos: pabūklai. 


Išniręs iš gaižių dulkių ir kraujo kamuolio, pabalnotas žvėris 
užgriūva ant nelaimėlių būrio, sukaustyto siaubo ir susigū- 
žusio maldai, mirties nuosprendžio laukiančių lavonų. Ietis, 
laikoma juosmens aukštyje, pasagos ir kanopos peršoka ne- 
didelį griovį, perveria klūpantį kūną kiaurai, užkabina neju- 
dantį kaulų, odos ir maišo drobių kauburį. Ištraukia iš dėklo 
kardą ilgais aštriais ašmenimis, spardosi ir žvangina šarvais, 
ašmenys nusileidžia dešinėje ant kažkurio nelaimėlio, ban- 
dančio apsiginti ir maldaujančio pasigailėjimo. Palenkia storą 
kaklą, nusiprunkščia, pasilenkia žemyn ir vienu smūgiu nu- 
rėžia kairę ranką, tada pasileidžia naujam grobiui. Kyla žiau- 
raus džiūgavimo šūksniai. 


Dulkės leidžiasi žemėn. Dienos properša virš skerdynių. Vien 
kūnai ir sužeistųjų aimanos. Jokių riksmų. Paskui išvystu 
juos: būriai veriasi, geležis, ietys, herbinės vėliavos vėjyje ir 
tramdomas trypčiojančių gyvulių įkarštis. Šuoliais leidžiasi 
šlaito pakraščiu, žvanga pasagos ir šarvai - juodi, sunkūs ir 

nepermaldaujami kaip mirtis. Horizontas bėga link mūsų iš- 
trindamas po savimi lygumą. 


Mane parbloškia ne plieno smūgis - tai Samsono rankos, iške- 
liančios Magistrą aukštyn, link debesų, ir tempiančios mane. 

- Kelkis, vikriau! 

Elijas, tas senovės laikų karys, nuo žemių ir prakaito pa- 
juodusiu veidu, lyg per sapną. Elijas, toji jėga, rodo man kryp- 
tį, ragina bėgti su juo kartu nuo mirties. 

- Vesk mus iš čia, vaiki, man reikia tavo pagalbos! 

Magistras Tomas ant jo pečių, o aš bandau atgauti kojas. 

- Paimk juos! 

Magistro krepšiai, stipriai juos suspaudžiu ir bėgu priekyje, 
nustumdamas į šalį kūnus, stačia galva link išėjimo iš pragaro. 

Bėgti. Iki miesto. Nieko daugiau. Jokių minčių. Jokių žodžių. 
Šio žmogaus viltis palaužta, skinu kelią link jo išsigelbėjimo. 

Beveik aklai. 

Karafos akis | 1525-1529 | 


Laiškas, išsiųstas į Romą iš Saksonijos miesto Vitenbergo, 
adresuotas Džanpietrui Karafai, datuotas 1525 metų ge- 


gužės 28 diena. 


Jo šviesiajai ir didžiai gerbiamai prakilnybei 
Džovaniui Pietrui Karafai Romoje. 
Mano didžiai gerbiamas Pone, su begaliniu džiaugsmu ra- 
šau Jums pranešdamas puikią žinią: Jūsų Šviesybės nurody- 
mai buvo įvykdyti kuo skubiausiai ir atnešė lauktų rezultatų. 

Veikiausiai Jūsų Šviesybę jau bus pasiekusios naujienos iš 
Vokietijos žemių ir Jums žinoma, kad sukilusių valstiečių bū- 
riai buvo sutriuškinti. Kol rašau šias eilutes, kunigaikščių sam- 
diniai gesina paskutines didžiausio kada nors šiuose kraštuo- 
se regėto maišto liepsnas. 

Geriausiai įtvirtintas maištininkų miestas - šio gaisro epi- 
centras Miūlhauzenas - pasidavė kunigaikščių būriams dar 
prieš kelias dienas. Miūlhauzeno liaudies vado Heinricho 
Pfeiferio galva nuo pečių nusirito Gormaro aikštėje drauge 
su Tomo Miuncerio galva. Pasakojama, kad paskutinėmis gy- 
venimo valandomis kankinamas pamokslininkas nepravėręs 
burnos net aimanai, bet kantriai išlaukęs budelio, ir tik vienin- 
telį kartą, paskutinę savo gyvenimo akimirką, surikęs liaudyje 
išgarsėjusį šūksnį „Omnia sunt communia“. Pasakojama, kad 
tai buvęs vienintelis Miuncerio šūkis, būtent tas, kuris pasta- 
raisiais mėnesiais kurstė liaudies įniršį. 

Šiandien, dviejų pavojingiausių Vokietijos vyrų kraujui su- 
sigėrus į grindinį, Jūsų Šviesybė gali išties džiaugtis dėl savo 
toliaregiškumo ir išmonės, kuriais Jūsų ištikimas stebėtojas 
visuomet aklai kliaujasi. 

Tačiau siekdamas nenusižengti atvirumo priesaikai, ku- 
rią esu Jums davęs, prisipažinsiu turėjęs veikti paskubomis, 
kartais statydamas į pavojų ilgus darbo ir pastangų mėne- 
sius, paaukotus ugningojo valstiečių pastoriaus pasitikėjimui 
laimėti. Tik pasitelkęs šį iš anksto nuaustą tinklą galėjau pa- 
skubinti Miuncerio baigtį. Tai, kad pasiūliau šiam maištinin- 
kui savo paslaugas ir slaptą informaciją apie Vitenbergo in- 
trigas, leido įgauti jo pasitikėjimą ir teikti melagingas žinias, 

pastūmėjusias Miuncerį stoti į atvirą mūšį. Teisybės dėlei tu- 
riu pasakyti, kad mūsų herojus pats nemažai prisidėjo prie 
savo žūties: manasis laiškas pasitarnavo vien tuo, kad galu- 
tinai aptemdė jo proto šviesą. Nuskurėlių gauja neturėjo jo- 
kios vilties įveikti gerai ginkluotų landsknechtų gretų ir ku- 
nigaikščių kavalerijos. 

Mano Pone, kadangi taip kilniaširdiškai klausiate mano 
nuomonės apie iki šiol nuveiktus darbus, leiskite šiam di- 
džiai dėkingam Jūsų tarnui palengvinti širdį nuo įspūdžių 
naštos ir pasidalyti kukliomis įžvalgomis. 

Kai Jūsų Prakilnybės geroji širdis pasirinko mane stebė- 
ti iš arti Vokietijos kunigaikščių ryšius su Martynu Liuteriu, 
sunkiai galėjome įsivaizduoti, ką Viešpats Dievas buvo nu- 
matęs šiems kraštams. To, kad apostazija ir erezija taip sti- 
priai susivienys su pasaulietine valdžia ir su metais giliai įleis 
savas šaknis, žmogaus intelektui nebuvo lemta numatyti. 

Vis tik tokioje keblioje padėtyje Jūsų tvirta valia paragi- 
no mane surasti varžovą nelemtam Liuteriui, kuris pajėgtų 
nukreipti liaudies maištavimo dvasią prieš atsimetusius ku- 
nigaikščius bei susilpnintų jų sąjungą. 

Žmogaus proto jėgoms dar nespėjus suvokti to didžio 
pavojaus, kurį vėliau sukėlė katalikybės gynėju pasiskel- 
bęs žmogus - Imperatorius Karolis V, - Jūsų gili išmintis 
parodė šiam kukliam Jūsų tarnui reikiamą kryptį jėgoms 
sutelkti, ir iškart, tik sužinojus apie Prancūzijos karaliaus 
sugavimą prie Pavijos??, perdavė tinkamiausią nurodymą: 
paskubinti valstiečių sukilimo baigtį, kad Liuterio bičiu- 
liai kunigaikščiai spėtų virsti stipriais Karolio V prieši- 
ninkais. Ir išties, prancūzų karalių Italijos žemėse įveikęs 
Imperatorius šiandien pakyla skrydžiui tarsi plėšrus va- 
nagas, kuris, pareiškęs ginsiąs Romos lizdą, gali užtemdy- 
ti jį savo sparnais ir aštriu snapu. Imperatoriaus valdomos 
žemės ir galia šiandien tokie neaprėpiami, jog kelia rim- 
tą pavojų Šventojo Sosto autonomijai ir Romos dvasiniam 
autoritetui, o tai verčia mus rinktis ir leisti eretikams ku- 
nigaikščiams šiame imperijos regione, iš kurio Jums rašau, 
smeigti savąjį kardą Karoliui į pašonę vien tik tam, kad au- 
dra neįsisiautėtų visame pasaulyje. Gailestingasis Dievas 
visada mums, nusidėjėliams, primena apie tai, koks paslap- 
tingas ir nesuvokiamas žmonėms yra Jo planas: tas, kuris 
anksčiau mus gynė, šiandien mums grasina, kai tie, kurie 

anksčiau puolė, virto mūsų sąjungininkais. Tad teišsipildo 
Viešpaties valia. Amen. 

Ir štai nuolankusis tarnas atsako atvirai, kaip ir buvo pa- 
lieptas savojo Pono: Jūsų Šviesybės įvykių vertinimas, mano 
kukliausia nuomone, visada pasižymėjo toliaregiškumu ir 
įžvalga, ypač vertinant pastarąją padėtį. Tad Jūsų patikėtinis 
jaučiasi kaip niekad pagerbtas galėjęs veikti kiek įmanydamas 
sparčiau ir įgyvendinęs paskutinį Jūsų Šviesybės nurodymą. 

Niekas negalėjo nujausti nei numatyti daugiau nei nujau- 
tė ir numatė Jūsų Šviesybė. Tamsūs, vingiuoti yra Viešpaties 
keliai, ir mums telieka atsiduoti Jo valiai. Ne mums, mirtin- 
giesiems, aiškinti Aukščiausiojo planus: mūsų kukli užduotis, 
apie ką Jūsų Šviesybė dažnai man primena, tegali būti viena - 
skleisti krikščioniško tikėjimo šviesą pasaulyje, kuris, regis, 
diena iš dienos ją praranda. Todėl mes visa tai darome nepai- 
sydami žmogaus įstatymų ir širdies kančių. 

Taigi esu tikras, kad galėsite dar kartą reikiamai mane nu- 
kreipti ir vesti per neramumus ir spąstus, kuriuos šis amžius, 
regis, paspendė krikščionims, ir kurie verčia mūsų protus dre- 
bėti. Viešpats panoro paskirti Jūsų Šviesybę šio nusidėjėlio 
kelrodžiu bei pavedė manosioms akims ir rankoms tarnauti 
Jūsų Šviesybės kovoje. Tai leidžia man tvirta dvasia pasitikti 

Bučiuodamas Jūsų Šviesybei ranką, viliuosi visad išlikti 
Jūsų malonėje. 

Iš Vitenbergo, 
1525 metų gegužės 28 diena 
Ištikimasis Jūsų Šviesybės stebėtojas 


ą. 


28 1525 m. Karolis V paėmė Prancūzijos karalių Pranciškų I į nelaisvę 
Pavijos mieste, Šiaurės Italijoje, ir privertė jį pasirašyti Madrido sutartį, 
pagal kurią buvo pripažįstamos visos imperatoriaus pretenzijos į 
Italijos valdas. 

Laiškas, išsiųstas į Romą iš imperatoriškojo Augsburgo 
miesto, adresuotas Džanpietrui Karafai, datuotas 1526 
metų birželio 22 diena. 


Jo šviesiajai ir didžiai gerbiamai prakilnybei 

Džovaniui Pietrui Karafai Romoje. 
Mano šviesiausiasis Ponas panoro apdovanoti nepelnyta liaup- 
se ir didžiausiu palankumu tą, kuris trokšta paprastai ir kuk- 
liai tarnauti Viešpačiui Jūsų malonėje. Tačiau nenorėdamas 
nusižengti Jūsų Šviesybės nurodymams ir visiškai kliauda- 
masis Jūsų išmintimi, vos gavęs paskutinį laišką leidausi į ke- 
lią link ano didingo imperatoriškojo miesto, kad įvykdyčiau 
savo Pono paliepimą. 

O dėl Augsburgo, trokštu informuoti Jūsų Šviesybę apie 
dosnumą, kurį man parodė jaunasis Fugeris Jums rekomen- 
davus. Tai pamaldus ir pastabus žmogus, perėmęs iš savo iš- 
mintingojo dėdės apdairumą ir skaičiavimo gabumus, deran- 
čius prie drąsos ir verslumo, kuriuos jam dovanoja jo jaunas 
amžius. Senojo Jakobo Fugerio netektis, nuo kurios praėjo 
jau dveji metai, nepakenkė turtingiausios ir įtakingiausios 
Europoje šeimos verslui bei interesams: kruopštumas, su ku- 
riuo šis Fugeris tvarko visus velionio dėdės verslo reikalus, 
užleidžia vietą vien krikščioniškam atsidavimui ir ištikimybei 
Šventajam Sostui. Didelį įspūdį daro paprastumas ir nuoširdus 
saikingumas tokio jauno žmogaus kaip Antonas Fugeris, tu- 
rint galvoje Fugerių skolinamo aukso gausą visuose Europos 
karalių dvaruose. 

Prabilus apie karo atnaujinimą ir naujos sąjungos tarp 
Šventojo Sosto ir Prancūzijos sudarymą Fugeris, finansuo- 
jantis Imperatoriaus iždą, išreiškė savo apgailestavimą, galbūt 
tikėdamasis, kad Jūsų Šviesybei patvirtinsiu jo neutralią pozi- 
ciją: tokį nešališkumą, lai man bus leista pridurti, gali suteikti 
vien grynasis auksas. Man susidarė įspūdis, kad šiam pamal- 
džiam bankininkui mažai terūpi, kas skolinasi iš jo skrynių - 
Imperatorius ar prancūzai, katalikai ar liuteronai, krikščionys 
ar musulmonai, - svarbiausia yra kiek ir kokiu pavidalu. Ar šį 
karą laimės vieni, ar kiti - Fugerio akimis nėra didelio skirtu- 
mo. Tik geriau įsižiūrėjus matyti, kad palankiausia šiam jau- 
nam finansuotojui yra ne kas kita, kaip sąstingis, tiksliau, am- 
žinas karas be laimėtojų ir pralaimėjusiųjų, karas, kuris laikytų 
pririšęs prie Fugerio kapšo viso pasaulio karūnuotas galvas. 

Vis tik buvau pasiųstas į Augsburgą ne tam, kad reikščiau 
asmeninę nuomonę apie bankininkus. Todėl grįžtant prie kre- 
dito, kurį Jūsų Šviesybė panoro atidaryti mano vardu, Fugeris 
pareiškė esąs didžiai pagerbtas, galėdamas į savo klientų są- 
rašą įtraukti asmenį, kuriam jaučia didelę pagarbą, ir apgailes- 
taująs negalėdamas asmeniškai susipažinti su Jūsų Šviesybe. 
Jis nutarė man įteikti skiriamąjį ženklą, leisiantį Fugerių įga- 
liotiniams mane atpažinti bet kuriame imperijos mieste, o 
man - atsiimti pinigus bet kuriame šio bankininko filiale, taip 
garantuojant man judėjimo laisvę. Dėl lengvai nuspėjamų prie- 
žasčių Fugeris nepanoro informuoti manęs apie atidaryto kre- 
dito sumą, teužsimindamas, kad kalbame apie neribotą sąskai- 
tą. Aš, ir Dievas man neleis pritrūkti Jums pagarbos, nelaikiau 
derama daugiau klausinėti. Skubu informuoti Jūsų Šviesybę, 
kad stengsiuosi administruoti man suteiktą privilegiją taupiai 
ir išmintingai, kiek bus įmanoma, iš anksto pranešdamas savo 
Ponui apie kiekvieną man patikėtos sumos paskirtį. 

Man nelieka nieko kito, kaip tik dar kartą padėkoti Jūsų 
Šviesybei už begalinį dosnumą ir pavesti save Jūsų malonei, 
laukiant naujų nurodymų. 

Lai gailestingasis Viešpats suteiks mano Ponui sveika- 
tos ir lai Jo kilniaširdiškas žvilgsnis neapleis šio nuolankaus 
Šventosios Bažnyčios tarno. 

Iš Augsburgo, 1526 metų birželio 22 diena 
Ištikimasis Jūsų Šviesybės stebėtojas 


ą. 


Laiškas, išsiųstas į Romą iš imperatoriškojo Augsburgo 
miesto, adresuotas Džanpietrui Karafai, datuotas 1527 metų 
birželio 10 diena. 
Mano didžiai gerbiamam ponui Džovaniui 
Pietrui Karafai, laimingai išsigelbėjusiam nuo 
eretikų barbarų ordos. 
Žinia Jūsų Šviesybę esant gyvą ir sveiką pripildo mano širdį 
džiaugsmo ir pagaliau numaldo gilų skausmą, šiomis siaubo 
dienomis pasiglemžusį iš manęs miegą. Vien mintis apie nau- 
jųjų vandalų išniekintą Petro sostą stingdo kraują gyslose. 
Nedrįstu įsivaizduoti, kokios sukrečiančios vizijos ir mintys 

apie mirtį turėjo prislėgti Jūsų Prakilnybę tomis akimirko- 
mis. Niekas už šį dievobaimingą tarną geriau nepažįsta vo- 
kiečių brutalumo ir bedievystės, tų nuo alaus išbrinkusių ne- 
dorėlių, negerbiančių nei autoritetų, nei šventų vietų. Puikiai 
žinau, jog dergti bažnyčias ir niokoti šventųjų bei Mergelės 
atvaizdus pas juos laikoma tikėjimo nuopelnu bei tikrų ti- 
kriausia pramoga. 

Vis dėlto, kaip Jūsų Šviesybė pažymėjo savo laiške, šis skan- 
dalas nepraeis be pasekmių. Jei visagalis Viešpats nubaudė 
šias arogantiškas bestijas pasiųsdamas joms marą, netruks 
nubausti ir tą, kuris atidarė žvėrių narvą, leisdamas šiems pa- 
sklisti po Italijos žemes: Imperatorius privalės atsakyti jei ne 
prieš Šventąjį Tėvą, tai prieš Viešpatį Dievą. 

Habsburgietis apsimeta nežinąs, kad jo kunigaikščių ka- 
riuomenės gretose veisiasi daugybė eretikų - nieko negerbian- 
čių liuteronų. Išties neklystu manydamas, jog Italijos žygiui va- 
dovauti neatsitiktinai buvo paskirtas Georgas Frundsbergas su 
savo landsknechtais. Vokietijoje jie gerai žinomi dėl savo žvė- 
riškumo ir bedievystės, taip pat dėl simpatijų Liuteriui. Manęs 
tikrai nenustebintų, jei tai, kas šiandien atrodo netikėto barba- 
rų užpuolimo pasekmė, rytoj atsiskleistų esąs Imperatoriaus 
karinės strategijos ir interesų rezultatas. Romos nusiaubimas 
susilpnina Šventąjį Tėvą ir palieka jį beginklį Habsburgiečio 
rankose. Taip šis rado būdą, kaip vienu metu tapti krikščiony- 
bės gynėju ir Šventojo Sosto kalėjimo prižiūrėtoju. 

Tad negaliu nepritarti Jūsų Šviesybės išsakytiems pasmer- 
kimo ir paniekos žodžiams, kai teigiate, jog Karolis vis iš arčiau 
ir vis begėdiškiau grasina Bažnyčios autonomijai, ir kad turės 
užmokėti už savo paskutinį negirdėtą akibrokštą. 

Meldžiu Aukščiausiąjį paremti mus didžiosios Romą supan- 
čios piktadarystės valandą ir suteikti Jūsų Šviesybei jėgų at- 
silaikyti prieš tą, kuris skelbiasi Šventosios Romos Bažnyčios 
gynėju, tačiau nesivaržydamas leidžia savo niekšingiems val- 
diniams ją niekinti. 

Vildamasis niekada neprarasti Jūsų pasitikė- 
jimo, bučiuoju Jums ranką. 

Iš Augsburgo, 1527 metų birželio 10 diena 
Ištikimasis Jūsų Šviesybės stebėtojas 

a. 

Laiškas, išsiųstas iš imperatoriškojo Augsburgo miesto, 
adresuotas Džanpietrui Karafai, datuotas 1527 metų rug- 


sėjo 17 diena. 


Mano didžiai gerbiamam ponui Džovaniui 
Pietrui Karafai Romoje. 
Mano didžiai gerbiamas Pone, 
šią sunkią nežinomybės valandą galiu tikėtis vien Dievo gailes- 
tingumo, žinodamas, kad Viešpaties šviesa, pasiekianti mane 
per Jūsų Šviesybės teberodomą palankumą, gali nutiesti to ne- 
vertam mirtingajam kelią pro mus gaubiančias sutemas. Ir bū- 
tent todėl skubu pranešti apie tai, kas vyksta šiuose kraštuo- 
se, supuvusioje imperijos širdyje, vildamasis, kad bent vienas 
mano žodis pasitarnaus Jūsų Šventenybės planams. 

Elektoriaus Saksonija ruošiasi perrašyti ekleziastinius 
nuostatus: paskutinis prieš dešimtį metų pradėto pervers- 
mo žingsnis netrukus bus įgyvendintas. Iškart po Frydricho 
Išmintingojo mirties, prieš dvejus metus, jo brolis Jonas paskel- 
bė savo aiškią intenciją tęsti pradėtą darbą nuo taško, kuria- 
me jo pirmtakas buvo priverstas sustoti. Taigi, naujieji nuosta- 
tai leis pačiam kunigaikščiui skirti parapijų kunigus, kuriems 
nuo šiol suteikiama laisvė tuoktis; renkant dvasininkus ku- 
nigaikščiui patarinės mokslo daktarų koncistorija ir tarybos 
nariai; Bažnyčios turtą nuo šiol kontroliuos pats kunigaikštis, 
kuris anksčiau ar vėliau galutinai jį pasisavins, kaip jau nutiko 
su doktrinos mokymu ir mokyklų valdymu. Taigi naujų liute- 
ronų teologų kartų ugdymas garantuotas. Marburge įsteigia- 
mas pirmasis eretikų universitetas. 

Kuklia Jūsų Šviesybės tarno nuomone, plintančio liutero- 
nybės maro vien žmogiškosios jėgos nejįveiks. Mums telieka 
stengtis suturėti jį tarp liuteronų iki šiol užkariautų ribų. Tačiau 
pastarųjų metų įvykiai šį vargšą Dievo karį išmokė, kad daž- 
nai tai, kas regima kaip blogis, Aukščiausiojo plane gali virs- 
ti gėriu. Dėl eretiško tikėjimo santuokos su Vokietijos kuni- 
gaikščiais erezija negali atsiskirti nei nuo jų, nei nuo sąjungų, 
kurias kunigaikščiai norės sudaryti ateityje. Jie gali tapti pui- 
kiais sąjungininkais kovoje prieš Imperatorių; jau šiandien 
Vokietijos žemėse neretai galima išvysti prancūzų pasiun- 
tinius ir ambasadorius. Žinoma, dar per anksti tikėtis vokie- 
čių kunigaikščių įsitraukimo į karą su Karoliu V, tačiau tikrai 
nėra beprotiška šį žingsnį numatyti ateityje. Mano Pone, tikiu, 
kad mūsų apskaičiavimai laikui bėgant pasirodys kaip niekad 

tikslūs ir įspėjantys. Tad nors karo Italijoje eiga šiandien 
krypsta prancūzų nenaudai, Jūsų Šviesybė gali guostis min- 
timi, kad po kelerių metų Karolis rizikuoja turėti rytinę sie- 
ną, suspaustą tarp Turko ir liuteronų kunigaikščių. Tuomet 
jo galia iš tiesų pradėtų klibėti. 

Tačiau egzistuoja dar vienas šia nelaiminga žeme šliau- 
žiantis plonytis blogis, apie kurį skubu Jums pranešti. 

Pastarosiomis savaitėmis Augsburgą sudrebino vadina- 
mųjų anabaptistų nuslopinimas jėga. Šie burnotojai prieš 
Dievą veda prie kraštutinių klastūno Liuterio doktrinos 
pasekmių. Jie atmeta naujagimių krikštą, teigdami, kad 
Šventąją Dvasią gali priimti tik sąmoninga tikinčiojo va- 
lia; atmeta ekleziastinę hierarchiją ir telkiasi į bendruo- 
menes, kurių tikėjimo vedlius renka patys tikintieji; at- 
meta doktrinalinį Bažnyčios autoritetą ir pripažįsta Raštą 
vieninteliu tiesos šaltiniu. Tačiau, pralenkdami patį Liuterį, 
anabaptistai atsisako paklusti pasaulietinei valdžiai bei 
reikalauja, kad civilinė administracija būtų patikėta atski- 
roms krikščionių bendruomenėms. Be to, atmeta turtus ir 
visas ilgaamžes kulto formas, paveikslus, bažnyčias ir li- 
turginius drabužius dėl visų Adomo palikuonių lygybės. Jie 
trokšta apversti pasaulį aukštyn kojomis, todėl neatsitik- 
tinai daugelis valstiečių karo veteranų juos palaiko ir jun- 
giasi į jų gretas. 

Valdžios atstovams tenka iš peties plušėti, kad sutram- 
dytų šiuos šėtono suviliotuosius, kurie kaip tik praeitą mė- 
nesį Augsburge surengė visuotinį sinodą. Laimei, per kelias 
dienas beveik visi jų vadai buvo įkalinti. Tarp jų neišsiski- 
ria žmogus, galintis prilygti Tomui Miunceriui, ir vis dėl- 
to anabaptistų keliamas pavojus yra didesnis nei jų dabar- 
tinis skaičius leidžia manyti. Ir iš tiesų, toji erezija sklinda 
visoje pietvakarių Vokietijoje neįtikėtinai greitai ir len- 
gvai. Ji renkasi žemesniuosius luomus, amatininkus, kurie 
šiomis idėjomis lengvai užsikrečia dėl turčiams puoselėja- 
mos neapykantos. Kaimo žmonės, nepatenkinti ir neišpru- 
sę, dažnai dalyvauja anabaptistų ritualuose miškuose, pa- 
siduodami šėtono kerams. Kadangi nėra susaistyti jokiais 
civiliniais ar religiniais įstatais, anabaptistai, tarpusavy- 
je save vadinantys broliais, kur kas greičiau ir paprasčiau 
platina savąjį užkratą nei pats Liuteris; lengva nuspėti, kad 
jų skaičius netrukus išaugs, o anabaptizmas peržengs šio 

miesto ribas. Visur, kur esama nepatenkintų, alkanų ir en- 
giamų žemdirbių ar amatininkų, egzistuoja erezijos grėsmė. 
Taigi nesiliausiu rinkęs informacijos ir sekęs kiek įmano- 
ma iš arčiau šių klaidingam tikėjimui pasidavusiųjų likimų tam, 
kad pateikčiau Jūsų Šviesybės įvertinimui naujos medžiagos. 
Daugiau nėra ko pridurti, išskyrus tai, kad bučiuoju Jūsų 
Šviesybei ranką, patikėdamas save Jūsų geraširdiškumui, ku- 
rio man niekad nešykštite, bei pasižadėdamas ir toliau naudo- 
ti šias akis Dievo reikalams. 
Iš Augsburgo, 1527 metų rugsėjo 17 diena 
Ištikimasis Jūsų Šviesybės stebėtojas 
a. 


Laiškas, išsiųstas į Veneciją iš imperatoriškojo Augsburgo 
miesto, adresuotas Džanpietrui Karafai, datuotas 1529 metų 
spalio 1 diena. 
Mano didžiai gerbiamam ponui Džovaniui 
Pietrui Karafai Venecijoje. 
Mano didžiai gerbiamas Pone, šio tarno sielą pripildo dė- 
kingumas ir jaudulys dėl jam pasiūlytos progos stoti Jūsų 
Šviesybės akivaizdon. Neabejokite, aš būtinai atvyksiu: tai- 
ka padarė Lombardijos kelius saugesnius ir šis faktas, drau- 
ge su mano nekantrumu išvysti savo Poną, neleis man sustoti 
iki pat Bolonijos. Manoji širdis verkia sužinojus Šventąjį Tėvą 
Klemensą buvus priverstą niekingai derėtis su Karoliu ir pa- 
tvirtinti oficialią jo karūnaciją Bolonijoje; pergalė prieš pran- 
cūzus Italijoje, o dabar štai šis oficialus pontifikato pripaži- 
nimas pakylės Karolį V į didžiųjų senovės Cezarių rangą, net 
jei jis neturi nė lašo anųjų imperatorių vertybių nei morali- 
nio tiesumo. Karolis vadovaus Italijai pagal savo užgaidas ir, 
mano nuomone, šioje sąjungoje italų valstybės, o pirmiausia, 
pati Romos valstybė, virs bejėgėmis Imperatoriaus sprendi- 
mų stebėtojomis??. Tačiau to pakanka: Vae victis??, šiandienai 


29 Popiežiui užmezgus glaudesnius ryšius su Prancūzija, Karolis V, 
siekdamas Prancūziją neutralizuoti, pasiūlė sudaryti naują Italijos 
valstybių sąjungą kovai su turkais bei paragino popiežių suburti 
visuotinį konsiliumą taikai Vokietijoje grąžinti. 


30 Vargas nugalėtiesiems (lot.). 

tiek, viliantis, jog gailestingasis Dievas suteiks pamaldžiau- 
sioms sieloms, tokioms kaip Jūsų Šviesybės, malonę ir žinių, 
reikalingų šio naujojo Cezario arogancijai pažaboti. 

Būtent todėl leisiu sau atvirai kalbėti, prie ko Jūsų Šviesybė 
mane taip kilniaširdiškai pripratino, mat laisvas mano minčių 
klajojimas, nešališkas ir gebantis išspausti išmintingą mano 
Pono šypsnį, verčia pažymėti, kad šiandien Karolio priešai yra 
trys: Prancūzijos karalius, katalikas; vokiečių kunigaikščiai, 
liuteronų tikėjimo; turkas Suleimanas*!, kitatikis. Ir jei kartais 
šie trys priešininkai sugebėtų iškelti virš religinių nesutarimų 
bendrus antiimperialistinius interesus, suduodami Karolio im- 
perijai vieningą smūgį, tada, be mažiausios abejonės, šioji su- 
drebėtų it palapinė, pagauta vėjo verpeto, o su ja - ir Karolio 
sostas. Tačiau mano akims buvo pavesta stebėti Vokietijos, 
o ne viso pasaulio įvykius, tad, kaip ir pridera, nutilsiu, ne- 
kantriai laukdamas susitikimo su Jūsų Šviesybe Bolonijoje, 
kur išsamiai papasakosiu apie padėtį Vokietijoje ir ypač apie 
anų eretikų anabaptistų veiklą - apie tai Jūsų Šviesybei jau esu 
kelissyk užsiminęs ankstesniuose laiškuose. 

Vildamasis nė dienos negaišuoti į mūsų susitikimą, bučiuo- 
ju Jūsų Šviesybei ranką ir pavedu save Jūsų malonei. 

Iš Augsburgo, 1529 metų pirmoji spalio 
diena 
Ištikimasis Jūsų Šviesybės stebėtojas 


9. 


31 Suleimanas Didysis (1494-1566) - dešimtasis Osmanų imperijos sultonas, 
kuriam vadovaujant turkai intensyviai skverbėsi į Europą, užimdami 
Balkanų regioną ir 1529 m. nesėkmingai organizuodami Vienos 
apsuptįj. Suleimano koalicija su Prancūzijos monarchu Pranciškumi I 
kovai prieš Ispaniją buvo pirmoji krikščioniškos Europos valstybės 
sąjunga su musulmonais. 

32 


* 


žemėlapis. 


Miunsterio miesto 


II dalis 
Vienas Dievas, vienas tikėjimas, vienas krikštas 


Elojus | 1538 | 


1538 metų balandžio 4 diena 


1 skyrius 


Įkalintas ir nuteistas mirties bausme Vilvordės kalėjime, kaip 
reikalauja teisingumas, Janas iš Batenburgo, užkietėjęs ereti- 
kas, niekada nesugrįžo į šventąjį tikėjimą ir pasirinko mirti 
neištaisęs savo klaidos. 

Apkaltintas kraupiomis skerdynėmis ir žudymu, dėl kurių 
jis neparodė jokios atgailos, netgi priešingai - vien pasitenkini- 
mą ir šėtonišką pasididžiavimą, nusikaltėlis nuteisiamas mir- 
ties bausme nukertant galvą, tuomet jo kūnas bus sudegintas, 
o pelenai išbarstyti vėjyje. 


Žemiau pasirašo dalyvavę liudytojai: 
Nikolasas Beiserė, dominikonas 
Sebastianas van Runė, dominikonas 
Livenas de Bakerė 
Krestjenas de Rideris 


Įgaliotiniui Reikardui Niklasui 


Vilvordė, Brabantas!', 1538 metų balandžio 5 diena 


Už tave, Janai. Už tavo nužudymą be pasigailėjimo. Už tą kly- 
kiančią, besispjaudančią visais įmanomais keiksmais, minią, 
pro kurią neskubėdamas rieda vežimas, gabenantis tave, sura- 
kintą grandinėmis, link ešafoto. Už gerklėje kylantį šleikštulį 
ir vidurius deginantį karštį. Už Babilonijos kekšę, skandinančią 


1 Brabanto Kunigaikštystė - 1085 m. įkurta ir iki Nyderlandų revoliucijos 
gyvavusi valstybė, apimanti dabartinę šiaurės Belgiją ir pietų Olandiją. 
1477 m. Brabantą perėmė Habsburgų dinastija ir jis tapo viena iš 
Septyniolikos Provincijų. 

jos pačios pagimdytą beprotį Dovydą savo ir savo brolių krau- 
jyje. Už nesibaigiantį siaubą, prarijusį mūsų kūnus. Už už- 
marštį, iškėlusią šį mirties bokštą aukščiau dangaus. Už baig- 
tį, apgailėtiną baigtį, žiaurią baigtį, nesvarbu, kurią, ir galutinę 
baigtį. Užmiršau. 

Už tave, Janai, broli, kraugeriškas piktadary, kurio ištinęs 
veidas atremia neapykantą ir iš visų pusių lekiančius smūgius. 
Už tave, demone, iškakotą pro neįvardijamas angas, krau- 
ju permirkęs sudriskęs apdare, beformi krešuly vietoj au- 
sies. Už tave, šventės dieną skerdžiamą kuilį. Pasislepiu ir re- 
giu, kaip padedi galvą ant trinkos, paskutinįkart surikdamas 
keiksmą: LAISVĖ! 

Kovojau, plėšiau, žudžiau. 

Minia tave savo rankomis suplėšytų į gabalus, budelis tą 
žino ir tarsi šokyje sukioja savo kirvį, išbando ašmenis, lei- 
džia stiprėjančiam kraujo geismui panardinti viską nežemiš- 
kame triukšme. 

Naikinau, grobiau, prievartavau. 

Kiekvienas yra budelis, čia ir visur. Kiekvienas keikia sū- 
nų ar brolį, kurio gerklę perrėžė Batenburgo velnias su savo 
Kalavijo nešėjais. Viskas yra ne taip, ir vis dėlto tai tiesa. Pa- 
miršau. 

Aukštai iškeltas kirvis, netikėtai stojusi tyla, ašmenys nu- 
sileidžia. Du, tris kartus. 

Vėmalų čiurkšlė apdergia batus ir apsiaustą, į kurį susisu- 
pęs ir sulinkęs velku save. Nuo žemės vėl pakyla griausmas, 
budelis iškelia varvantį trofėjų, nuodėmės nuplautos, niekšy- 
bės gali tęstis toliau. 

Jie nudės mane kaip šunį. Kokia prasmė, kokia buvo viso 
to prasmė? Šaltis, burnos viduje šaltis, apleisties šaltis. Turiu 
iš čia dingti, esu jau miręs. Kosulys, beprotiškai degina kairę 
ranką aukščiau riešo, ligi pat alkūnės, esu jau miręs. Tai, ką 
privalėjau atlikti. 

Minia sklaidosi, lengvas lietus, tūnau susirietęs už aukš- 
to į sieną atremto pintinių kauburio. Pritūpęs ant drebančių 
kulnų. Kažkas. 

Jie pakars mane ant stulpo, man galas, visi tie, su kuriais 
prieš tai buvau, trokšta mano mirties. O galbūt jie pribaigs 
mane smūgiais ir trumpais ašmenimis kur nors tamsioje su- 
mautoje gatvėje, greičiau iš čia, dėl Dievo meilės, mane aplei- 
džia jėgos. Į Angliją, kuo toliau nuo šio kraujo šulinio, galbūt į 

Angliją, perplaukiant jūrą, arba jūrai patikint šios duženos liki- 
mą. Mano vardai, gyvenimai, Janai, šunsnuki, grįžk atgal, žmog- 
žudy. Grąžink juos atgal arba pasiimk su savimi tai, kas liko. 


- Pradėk krauti! 

Artėja saulėlydis, esu permirkusių skudurų krūva, guliu 
sukaustytas viename storų virbų krepšyje, užsimetęs glė- 
bį šiaudų. 

- Paruošiu arklius nakčiai, tada grįšiu. 

Negaliu pajudėti, negaliu mąstyti, ugnis, ištrynusi ženklą, 
vis dar degina, degina. Ar tai tokia ta pabaiga? 

- Kas per... Šūdinas driskiau, po velnių, išgąsdinai mane, 
lįsk lauk! 

Nieko neatsakau. Nepajudu. Pramerkiu akis. 

- Ooo! Kekšių motina, atrodo miręs... Šūdas, teks dabar už- 
kasti tą vargšą... Kristau. 

Aukštas bernas bebarzdžiu vaikišku veidu, galingomis ran- 
komis, kiek pasisukęs, kad manęs nematytų. Nejuda. 

- Mirštu. Neleisk man čia numirti. 

Pašoka iš vietos: „Jėzau... Ką, po velnių, sakai? Ką? Vadinasi, 
nesi miręs, vis tiek varai man šiurpą, drauguži, šiurpą.“ 

- Neleisk man čia numirti. 

- Proto netekai, negaliu tavęs paimti į vežimą. Šeimininkas 
man kailį nudirs, man tik penkiolika, po velnių, ką man da- 
bar daryti... 

Įdėmiai žiūri į mane. 

- Aronai! Kokių velnių ten kuitiesi, gal užmigai? Krutinkis 
mikliau, ar kaip man reikia į tamstą kreiptis, gal lotyniškai, šik- 
nakrušių kunigų kalba, taip? Ji tau labiau patinka? Aaaaronai! 

Mano iš siaubo išplėstose akyse atsispindi jo siaubas, aki- 
mirką dvejoja, veblena nerišliai, taip, taip, šeimininke... Žinoma, 
vieną sekundę, šeimininke... Uždengia mane sausų šiaudų 
glėbiu, štai aš, šeimininke, dar minutę, ir vežimas pakrautas, 
Aronas įkelia mano krepšį, viskas parengta, kruopščiai pri- 
tvirtina krepšį prie kitų. 

- Tada judinkis! Nes dar reikia paėsti, pakakoti ir pailsėti, 
kietakakti tu, rytoj kelsimės gerokai prieš aušrą ir vyksime į 
Antverpeną, kad mus ten išsunktų vietiniai kiaušingalviai ir 
uosto krovikai. Judinkis, Aronai! 

2 skyrius 
Antverpenas, 1538 metų balandžio 20 diena 


- Čia, Antverpene, visai neblogai, galima ramiai gyventi, 
mieste vadovauja gildijos ir tie, kurie užkala pinigus, o ne anie 
išsipustę dabitos hidalgai ir imperijos tarnautojai. Flamandų 
pirkliai žino daiktų vertę, galėtų net įvardyti Katajaus* ar viso 
pasaulio vertę florinais, jie tai jau tikrai moka skaičiuoti, turi 
neįtikėtinas galvas, ne kaip anie veltėdžiai ispanai, gebantys 
vien išradinėti naujus mokesčius ir užtaisyti vaiką kiekvienai 
po jų daikčiuku papuolusiai pizei. 

Mudu susipažinome atsitiktinai, šaligatvyje, greta vie- 
nos užeigos. 

Jo vardas - Pilypas. 

Atrodo prasčiau už mane: su koja, sako, teko atsisveikinti, 
kai ispanai, kurių šis vyrukas nekenčia labiau už patį nelabąjį, 
paėmė į kariuomenę. Pilypas yra vienas nesibaigiantis mono- 
logas, kurį pertraukia smarkūs kosulio priepuoliai ir skreplia- 
vimas krauju. Pereiname prieplauką stumiami jūreivių ir kro- 
vikų minios - skirtingų kalbų ir tarčių kryžkelę. Prasilenkiame 
su grupele ispanų, blizgantys ovaliniai šalmai, dėl kurių jiems 
prilipo „geležies kiaušinių“ pravardė. Pilypas keikiasi ir nu- 
sispjauna: „Aną vakarą viena kekšė pasmeigė ispaną, ir šie to 
taip lengvai nepamirš. Tie kalės vaikai kelias dienas parėkaus, 
paskui vėl trauks pas mūsų mergas ieškotis ligų. Taip jiems ir 
reikia! Lai raupai pasiima juos visus!“ 

Laivai prikrauti pačių įvairiausių Dievo gėrybių: audinių 
ritinių, prieskonių, grūdų. 

Vienas vaikigalis bėga link mūsų, šlubis sugriebia jį už 
sprando ir kažką jam sušnibžda į ausį. Tas linkteli, išsilaisvi- 
na ir pasileidžia tekinas priešinga kryptimi. 

- Tau pasisekė, anglas sėdi aludėje. 

Lauke aplink didžiulį stalą susėdę jūreiviai ir laivų kapito- 
nai įnikę į audringas derybas, vienas kitas vietinis laivų savi- 
ninkas atpažįstamas iš juodo apsiausto, dailiai sukirpto ir be 
jokių papuošimų. Šlubis liepia man palaukti, prieina prie vie- 
no stambaus tipo, atsukusio mums nugarą, ir rodo į mane, 
tada pamoja prieiti. 

- Misteris Praisas, Šv. Jurgio bocmanas. 

Nežymiai vienas kitam linktelime. 

- Pilypas sako, jog ieškai, kas nugabentų tave į Angliją. 

- Galiu užsimokėti dirbdamas laive. 

- Iki Plimuto dvi dienos laivu. 

- Neiki Londono? 

- „Šv. Jurgis“ plaukia į Plimutą. 

Neturiu nei laiko, nei priežasties ilgesnėms dvejonėms: 
„Sutarta.“ 

- Turėsi iš peties padirbėti laivo kambuze. Prisistatyk prie- 
plaukoje ryt ryte penktą valandą. 

Prastos būklės gultas Pilypo nurodytoje užeigoje belaukiant, 
kol praslinks valandos. 

Aikštės, gatvės, pastatai, turgavietės. Žmonės, skirtingos 
tarmės ir tikėjimai. Kelionė prisiminimais duobėta ir pavojinga: 
gali bet kada tave išduoti. Prabangūs Augsburgo bankininkų 
namai, apšviestos Strasbūro gatvės, neįveikiamos Miunsterio 
sienos... Prisiminimai grįžta padriki ir susijaukę. Tai buvau net- 
gi ne aš, tai buvo kiti, su kitais vardais ir kita ugnimi gyslose. 
Ugnimi, kuri sudegė iki galo. 

Užgesusi žvakė. 

Pernelyg daug smurto man už nugaros, toje žemėje, kurią 
norėčiau, kad jūra palaidotų visiems laikams. 

Anglija. Na ir personažas tas Henrikas VIII. Panaikina vie- 
nuolių ordinus ir perima visus vienuolynų turtus. Ryja, dulki- 
nasi nuo ryto ligi vakaro ir kartu pasiskelbia Anglijos Bažnyčios 
galva... 

Šalis be popiežininkų ir be liuteronų. Kodėl gi ne? O paskui 
galbūt ir Naujasis pasaulis. Galiausiai juk nesvarbu, kur atsi- 
durti, kad tik toliau nuo čia, nuo dar vieno pralaimėjimo, nuo 
prarastos Batenburgo karalystės. 

Nuo siaubo. 

Žeme besiritančios Jano iš Batenburgo galvos vaizdas už- 
puola mane nakčia, neleisdamas sudėti bluosto, ir abejoju, ar 
atstumas atitolins nuo manęs jo šmėklą. 

Regėjau dalykus, apie kuriuos turbūt aš vienas tegaliu pa- 
sakoti. Tačiau nenoriu. Trokštu atsikratyti jų visiems laikams 


Tais laikais Europoje paplitęs Kinijos pavadinimas pirmą kartą 

vadino Šiaurės Kiniją). 

ir pranykti kokioje slaptoje skylėje, tapti nematomas, numirti 
ramybėje, jei kada nors man bus dovanota ramybės akimirka. 

Mano krepšyje tūkstantis karo metų, durklas, marškiniai 
ir pinigai, pasitarnausiantys šiam inkarui pakelti. Ir to turi pa- 
kakti. 


Priešaušris. Laikas vykti. Gatvėje nė vieno žmogaus, kaulų liku- 
čius graužiantis šuo mesteli į mane dvejojantį žvilgsnį. Skubu 
tuščiomis gatvėmis orientuodamasis pagal virš namų stogų 
kyšančias laivų rėjas. Uosto kvartale prasilenkiu su keliais alaus 
prigėrusiais tipais. Jų atsiraugėjimai ataidi iš toli. Šv. Jurgio lai- 
vas eilėje turi būti penktas. 

Netikėtas sujudimas gatvės dešinėje. Akies kampeliu pama- 
tau penkis tipus, susibūrusius aplink šeštąjį, pasirengusius pri- 
baigti jį spyriais. Tai su manimi nesusiję, paspartinu žingsnį. To 
vargšo riksmus pertraukia vimdymo traukuliai ir smūgiai į pil- 
vą. Atpažįstu kiaušinio formos šalmus. Ispanų patrulis. Įveikiu 
gatvę ir išvystu „Šv. Jurgio“ stiebus. Nuo vieno iš prišvartuotų 
laivų tiltelio skubėdami leidžiasi tuzinas vyrų, su harpūnais ir 
žeberklais rankose, artėja link manęs. Ramiai. Praeina pro šalį 
ir pasuka į skersgatvį, ispanų riksmai, pūkštelėjimai į vande- 
nį. Šūdas. Bėgu link savo laivo, štai jis, esu visai šalia, kažkas iš 
nugaros man pakiša koją, krentu ir trenkiuosi veidu į grindinį. 

- Tu, šiknakrušy, manei, išsisuksi? 

Nesupainiojamas akcentas. Kiti kiaušingalviai, nežinia, iš 
kur išdygę. 

- Kas per velnias... 

Spyris į šonkaulius surakina kvėpavimą gerklėje. 

Susiriečiu tarsi katė, dar keli spyriai, galva, apsaugoti gal- 
vą rankomis. 

Skersgatvyje mūšis tęsiasi. 

Pažvelgiu pro pirštus ir matau, kaip ispanai išsitraukia pis- 
toletus. Galbūt vienas šūvis bus skirtas ir man. Ne, jie pasuka 
link skersgatvio. Šūviai. Spartūs nutolstantys žingsniai. 

Tas, kuris mane spardė, dabar laiko atrėmęs kardą man į 
gerklę. 

- Stokis, suski. 

Turbūt vienintelis iš viso būrio, mokantis vieną kitą Žodį 
flamandiškai. 

Atsistoju ir giliai įkvepiu: „Neturiu su tuo nieko bendra... - 
kosėju, - turiu suspėti į anglų laivą.“ 

Juokiasi: „Ne, tu turi padėkoti Dievui, kad negaliu nudob- 
ti tavęs it šuns: mano kapitonas įsakė vien gerai įkrėsti jums 
į kailį.“ 

Ispano aulinis batas spiria man į tarpukojį. Susmunku ir be- 
veik netenku sąmonės. Viskas ima suktis aplinkui - rėjos, na- 
mai, kvaili ano šunsnukio ūsai. Paskui nervingos rankos kils- 
teli mane ir pradeda vilkti. 

Kelias pinasi, smūgių ir keiksmų aplink - į valias. Mano jus- 
lės visai atbukusios, kūno dalys nereaguoja. 

Jaučiu, kaip gatvė velkasi po mano kojomis, jie tempia mane 
dviese. 

Riksmai pro langus, žemyn lekiantys daiktai, judame sku- 
bėdami. 

Tą, kuris eina man iš dešinės, kažkas pastumia ir mes kren- 
tame. Veidu į balą. Palikite mane čia. Šūksniai stiprėja, gatvės 
gale renkasi žmonės, skersai pastatytas vežimas praėjimui 
užkirsti, atstatytos šakės. Ispanai vienas kitam šūkauja nesu- 
prantamus žodžius. Kilsteliu galvą: mus prirėmė prie sienos, 
kelią pastojo minia, nuo kurios liejasi keiksmai. Kažkas pro lan- 
gą svaido į ispanus lėkštes ir puodus. Vienas jų, apsvaigęs nuo 
smūgio, parkrenta ant žemės. Kitas mane vilkęs ispanas sto- 
vi atsukęs nugarą, atstatęs ietį. Bandau pasikelti, tačiau kojos 
nelaiko, viskas sukasi aplink. Tamsu. Kristau... 


Galva panyra į minkštą paviršių, turbūt esu surištas, ne, pa- 
judinu ranką, kojos nepaklūsta, pėdą - atrodo, lyg visos mano 
kūno dalys svertų centnerius. 

Atriškite mane. Žodžiai lieka galvoje, iš burnos virsta sei- 
lės ir iškrenta kažkas kieto: išdaužtas dantis. 

Pramerkiu vieną akį, jaučiu varvėjimą ant skruosto. Marlės 
gabalėlis vilgo man veidą. 

- Galvojau, kad tau nepavyks. Bet tavo žaizdų rinkinys rodo, 
kad moki priimti smūgius. 

Balsas ramus, su čionykšte tartimi, neryškus šešėlis prie- 
šais didelį langą. 

Išspjaunu kraujo ir seilių krešulius. 

- Mėšlas... 

Šešėlis priartėja: „Tai jau tikrai.“ 

- Kaip čia patekau? 

Mano žodžiai nuskamba dusliai ir kvailai. 

- Ant rankų. Tave čia atnešė šįryt. Atrodo, kad kiekvie- 
nas ispanų priešas yra Antverpeno žmonių draugas. Tai to- 
dėl tu gyvas. Ir esi čia. 

- Čia - tai kur? 

Mane pradeda pykinti, bet susivaldau. 

- Ten, kur nei ispanai, nei sargybiniai niekada neužsuka. 

Man pavyksta pasikelti ir atsisėsti: „Ir kodėl?“ 

Galva nusvyra ant krūtinės, sunkiai ją pakeliu. 

- Todėl, kad čia gyvena pinigingi žmonės. Netgi, sakyki- 
me, tie, kurie tuos pinigus gamina. O tai didelis skirtumas, 
patikėk. 

Ištiesia ąsotį vandens ir pastumia dubenį prie mano kojų. 
Išlieju vandenį sau ant galvos, nuryju, išspjaunu, liežuvis iš- 
tinęs ir keliose vietose įpjautas. 

Galiu jį įžiūrėti. Smulkaus sudėjimo, maždaug keturias- 
dešimties, žilstelėję smilkiniai ir žvitrios akys. 

Ištiesia man audinio atraižą, kuria nusišluostau veidą. 

- Ar tai tavo namai? 

- Mano ir visų, patekusiųjų į bėdą, - ranka parodo į lan- 
gą. - Stovėjau ant stogo ir viską iš viršaus mačiau. Nors kar- 
tą imperatoriaus kariai gavo į kaulus. 

Paspaudžia man ranką: „Aš - Lodeveikas Preistinkas?, 
stogdengys, tačiau broliai vadina mane Elojumi. O tu? 

- Atsitiktinai patekau į aną sumaištį, gali vadinti mane 
kaip nori. 

- Tas, kuris neturi vardo, praeityje veikiausiai jų turėjo 
gerą šimtą, - keistas šypsnys, - bei istoriją, kurią verta iš- 
girsti. 

- Kodėl manai, kad noriu kam nors ją pasakoti? 

Juokiasi ir linkteli galva: „Jei viskas, ką turi, tėra šie ant 
tavęs kybantys skudurai, galėtum priimti iš manęs pinigų 
mainais į įdomią istoriją.“ 

- Tik veltui švaistytum savo monetas. 

- One, priešingai. Norėčiau jas investuoti. 

Nesuprantu, kurlink jis suka. Su kuo, po velniais, kalbuosi? 

- Greičiausiai esi pasiturintis šiknius. 

- Šiuo metu esu tas, kuris aprišo tavo žaizdas ir ištrau- 
kė iš mėšlo. 

Abu nutylame, bandau sutelkti visus savo kūno raumenis. 

Ant miesto stogų leidžiasi vakaras, be sąmonės pratjso- 
jau kiaurą dieną. 

- Turėjau išplaukti su vienu laivu. 

- Taip, Pilypas man tą minėjo. 

Buvau visai pamiršęs aną šlubį. 

- Ir išnykti visiems laikams. Šios žemės nėra saugi vieta. 
Turčių atmintis geležinė, ypač tiems, kurie išdulkino jų duk- 
teris ir nukniso brangenybes. Ir dar Dievo vardu... 

Guliu nejudėdamas, apsvaigęs, pernelyg išsekęs, kad su- 
rinkčiau mintis ir suvokčiau, ką sakyti ar daryti. 

Jo akys lieka įsmeigtos į mane. 

- Šiandien Elojus Preistinkas išgelbėjo šikną vienam iš Ka- 
lavijo nešėjų. Viešpaties keliai išties nežinomi! 

Tyliu. Bandau įskaityti grasinimą jo balso tone, bet girdžiu 
vien ironiją. Parodo į dilbį, kur iki šio ryto tvarsčiai buvo pa- 
slėpę žymę. 

- Akis ir kalavijas. Pažinojau vieną, kuris nusikirto sau ran- 
ką, kad išvengtų kartuvių. Pasakojama, esą Batenburgas val- 
gydavęs savo aukų širdis. Ar tai tiesa? 

Vis dar nebylus tyrinėju jo veidą, bandau suprasti, kur- 
link jis suka. 

- Žmonių vaizduotė neturi ribų, - jis kilsteli pintą krepšį 
dengiantį audeklą. - Čia rasi šio to užkąsti. Pasistenk atgauti 
jėgas, antraip nebepakilsi nuo gulto. 

Pasisuka eiti. 

- Mačiau, kaip nusirito jo galva. Jis suriko „laisvė“, prieš 
budeliui jį nužudant. 

Mano balsas dreba, esu kaip niekad nusilpęs. 

Elojus iš lėto pasisuka ant slenksčio, tvirtas žvilgsnis. 

- Apokalipsė neįvyko. Ar buvo verta išžudyti visus tuos 
žmones? 

Susmunku it pustuštis maišas, pernelyg pavargęs net kvė- 
puoti. Jo žingsniai nutolsta anapus durų. 


Eligius Pruystinck arba Loy de Schaliedecker (m. 1544) - olandų anabap- 
tistas. Vitenberge susipažino su Liuteriu, kuris jį įskundė Antverpeno 
valdžiai už pernelyg radikalias pažiūras. Antverpene įkūrė anabaptistų, 
vadinamųjų lojistų, bendruomenę, kurią rėmė turtingieji pirklių ir 
amatininkų sluoksniai. 

3 skyrius 


Antverpenas, 1538 metų balandžio 23 diena 


Tai erdvūs namai. Du aukštai su į plačius koridorius atsive- 
riančiais kambariais. Pusnuogiai vaikai vaikosi vienas kitą 
laiptais, kelios moterys ruošia maistą didžiuliuose katiluo- 
se gėrybių gausioje virtuvėje. Keli namiškiai pasisveikina 
su manimi galvos linktelėjimu ir šypsniu, nepertraukdami 
darbo. Visi atrodo atsipalaidavę, ramūs, tarsi dalintųsi ta pa- 
čia laime. Kambaryje, kuris iš pažiūros didžiausias namuose, 
stovi ilgas stalas, padengtas sidabro indais: krosnyje pleška 
bukmedžio kelmas. 

Mane apėmęs jausmas, kuris aplanko tam tikruose sap- 
nuose prieš pat nubundant: žinojimas, kad sapnuoji, ir kartu 
noras pamatyti, kas laukia už kitų durų, pasiekti galą. 

Netikėtai iš vieno kambario mane pasiekia jo balsas: „Na, 
pagaliau nusprendei atsikelti!“ 

Elojus pjausto didžiulį jautienos gabalą ant marmurinio 
paviršiaus. 

- Pačiu laiku, kad papietautume drauge. Užeik, užeik, pa- 
dėsi man. 

Įduoda didelę šakutę. 

- Prilaikyk, štai taip. 

Pjausto plonais griežinėliais ir dėlioja juos į lėkštę, kurios 
kraštai papuošti sidabriniu herbu. 

Akies krašteliu stebi sutrikusią mano veido išraišką. 

- Kertu lažybų, jog klausi savęs, kur būsi patekęs. 

Mano liežuvis per sunkus sakiniui suregzti, atsakau nu- 
mykdamas. 

- Šiuo namu mums leido naudotis malonusis meseras van 
Hovė, žuvų priklys ir mano geras bičiulis. Susipažinsite jam 
grįžus, galbūt. Visa tai, ką matai čia, buvo jo. 

- Buvo? 

Šypsosi: „Dabar tai visų ir niekieno.“ 

- Nori pasakyti, kad viskas yra bendra? 

- Būtent taip. 

Dvi mergiūkštės pereina per kambarį dainuodamos dainą, 
kurios žodžių negaliu suprasti. 

- Betė ir Sara, Margaritos dukros. Niekada nepamenu, ku- 
ri yra kuri. 

Pakelia lėkštę ir surinka: „Prie stalo!“ 

Prie didelio padengto stalo suplaukia apie trisdešimt žmo- 
nių. Mane pasodina greta Elojaus. 

Aukšta šviesiaplaukė mergina pripila man bokalą alaus. 

- Susipažink, Katlena. Jau metai, kaip ji pas mus. 

Mergina nusišypso - ji įstabaus grožio. 

Prieš pradedant valgyti Elojus pakyla iš vietos ir paprašo 
visų susirinkusiųjų dėmesio. 

- Broliai ir seserys, paklausykite. Pas mus atvyko žmogus 
be vardo. Žmogus, kuris ilgai kovėsi ir regėjo daug pralieto 
kraujo. Jis buvo pasimetęs ir pavargęs, o mes jam suteikėme 
pagalbą bei prieglobstį, kaip esame įpratę. Jei jis nutars likti 
pas mus, turės priimti vardą, kurį išrinksime. 

Stalo gale jaunas raudonskruostis vaikinukas tankiais švie- 
siais ūsais surinka: „Pavadinkime jį Lotu, kaip tą, kuris nesi- 
gręžioja atgal!“ 

Kambariu nuvilnija pritarimo banga, Elojus patenkintas 
žiūri į mane: „Tebūnie. Pavadinsime tave Lotu.“ 

Pradedu sunkiai valgyti: burna ir dantys sopa, tačiau mėsa 
minkšta, aukščiausios rūšies. 

- Žinau, ko dabar klausi savęs. 

Įsipila dar alaus. 

- Ko? 

- Mąstai, kaip galime visa tai sau leisti. 

- Įsivaizduoju, kad visa tai mesero van Hovės dėka... 

- Ne visai. Jis nėra vienintelis, atvėręs savo skrynias ir iš- 
dalijęs palikimą bendruomenei. 

- Nori pasakyti, kad yra ir kitų turčių, kurie atiduoda pi- 
nigus vargšams? 

Juokiasi: „Nesame vargšai, Lotai. Esame laisvi.“ 

Rankos mostu parodo į visus pietaujančius: „Už stalo sėdi 
amatininkai, dailidės, stogdengiai, mūrininkai. Bet taip pat ir 
krautuvininkai bei pirkliai. Tai, kas juos visus suartina, yra ne 
kas kita kaip Dievo Dvasia. Būtent tai suartina visus vyrus ir 
moteris.“ 

Klausausi jo ir negaliu suprasti, ar jis išties beprotis. 

- Turtai, Lotai, pinigai, brangenybės, prekės - visa tai rei- 
kalinga kūnui tik tam, kad džiugintų žmogaus dvasią. Pažvelk 
į šiuos žmones: jie laimingi. Jiems nereikia savęs alinti, kad iš- 
gyventų, jiems nereikia vogti iš turinčių daugiau už juos nei 
dirbti kitiems. Ir turintiems daugiau už kitus nėra ko baimin- 
tis, nes jie pasirinko gyventi draugėje. Ar kada susimąstei, 

kiek šeimų galėtų prasimaitinti iš to, ką Fugeris laiko savo 
skryniose? Manau, kad pusė pasaulio galėtų valgyti ištisus 
metus nepajudindami piršto. Ar kada klausei savęs, kiek lai- 
ko Antverpeno pirkliai paaukoja turtams krauti? Atsakymas 
paprastas: visą gyvenimą. Visą gyvenimą, kad kauptų pinigus, 
pripildytų seifus ir skrynias, kad pasistatytų kalėjimą sau ir 
savo sūnums, o dukroms sukrautų kraitį. Ir dėl ko? 

Ištuštinu stiklinę, jo sapnas kažkada buvo ir manasis: „Ir 
tu norėtum įtikinti anuos pirklius iš prieplaukos, kad rūpin- 
damiesi savo sielomis atiduotų viską jums?..“ 

- Visiškai ne. Noriu juos įtikinti, kad kur kas gražesnis gy- 
venimas - laisvas nuo pinigų ir daiktų vergijos. 

- Išmesk tai iš galvos. Tai tau sako žmogus, kuris visą savo 
gyvenimą kovojo su turčiais. 

Primerkia akis ir pakelia bokalą: „Nenorime su jais kovo- 
ti, jie pernelyg stiprūs, - išgeria iki dugno. - Norime juos su- 
vilioti.“ 


Du odiniai krėslai greta rašomojo stalo yra patogūs, ir aš iš 
lėto susmunku, mėgindamas išvengti dilgčiojimų šonuose. Ant 
stalo iš juodos rašalinės kyšo ilgutėlė žąsies plunksna. Elojus 
įpila trauktinės į nedideles raižyto stiklo stiklines. 

- Oficialiai Antverpenas yra ištikimas Romos Bažnyčiai. 
Dievobaimingasis imperatorius laiko pririšęs savo karininkus 
prie tikrojo tikėjimo, tai yra prie savo valdžios. Tačiau daugelis 
šiame mieste slapta remia Liuterio idėjas. Ypač pirklių sluoks- 
niai ilgiau nepakenčia ispanų okupacijos nei kunigų, kurie ap- 
kaltina erezija kiekvieną, pravėrusį burną prieš Didijį kataliką 
ar jo pakalikus vyskupus. Pirkliai gamina prekes, pirkliai uždir- 
ba pinigus, pirkliai stato rūmus ir tiesia gatves. Imperatoriaus 
įgaliotiniai uždeda mokesčius ir vykdo inkviziciją. Galai ne- 
sueina. Liuteris skelbia ekleziastinės hierarchijos panaikini- 
mą bei nepriklausomybę nuo Romos, jo vokiečių kunigaikš- 
čiai sukilo ir užpuolė Karolį bei popiežių formaliu maišto aktu. 
Išvada: anksčiau ar vėliau ir Flandrija su Nyderlandais išlėks 
į orą kaip parako statinė. Skirtumas tik toks, kad vietoj kuni- 
gaikščių čia tuo pasirūpins nutukę pirkliai. Jei susidūrimas dar 
neįvyko, vienintelė to priežastis yra tai, kad prieš kelis mėne- 
sius po kojomis vis dar painiojotės jūs. 

- Ką turi galvoje? 

- Anabaptistai norėjo visko. Norėjo karalystės: lygybės, 
paprastumo, brolybės. Nei imperatorius, nei liuteronai pir- 
kliai nesirengė jiems to leisti. Jų pasaulis laikosi dėl valstybių 
ir komercinių bendrovių tarpusavio konkuravimo, valdymo 
ir paklusnumo. Liuteris, kurį man teko nelaimė sutikti prieš 
gerą dešimtį metų, teigė, kad gali atiduoti bendruomenei vi- 
sus savo turtus, jei jau taip trokšti, tačiau nesvajok to dary- 
ti su Pilato ir Erodo turtais. Batenburgas vienodai kliudė tiek 
katalikams, tiek liuteronams. Dabar, kai anabaptistai nugalė- 
ti, likusieji du priešininkai nedels kibti vienas kitam į gerklę. 

Bandau suprasti, kur jis suka: „Kodėl man visa tai pasakoji?“ 

Susimąsto, tarsi nebūtų laukęs šito klausimo: „Tam, kad su- 
sidarytum nuomonę apie čionykštę padėtį.“ 

- Kodėl tai pasakoji būtent man? 

- Nes tu buvai kare. Ir jį pralaimėjai. Atrodai lyg žmogus, 
perėjęs pragarą ir likęs gyvas. 

Pakyla ir eina link lango, prieš tai prisipylęs antrą stiklinę. 

- Nežinau, ar tu esi tinkamas žmogus. Turiu galvoje, tas, 
kurio seniai ieškau. Prieš spręsdamas norėčiau išgirsti tavo 
istoriją. 

Elojus varto tarp pirštų tuščią stiklinę. 

Padedu savąją ant stalo: „Esi žmogus, kuriam sunku nu- 
plėšti šypseną nuo veido." 

- Tai privalumas, nemanai? 

- Kaip įmanoma, kad stogdengys būtų taip gerai informuo- 
tas ir kalbėtų taip rafinuotai? 

Gūžteli pečiais: „Užtenka bendrauti su reikiamais žmo- 
nėmis.“ 

- Nori pasakyti, su uosto pirkliais. 

- Drauge su prekėmis keliauja ir naujienos. O dėl mokėji- 
mo gražiai šnekėti, tai bičiulystės, kurioms esu dėkingas už iš- 
lavintą kalbą, nesuteikė man galimybės pramokti lotyniškai, 
dėl ko labai apgailestauju. 

- Omnia sunt communia. Šitą tu moki. 

Dvejonės akimirka, kurią Elojus paslepia po įprastu šyp- 
telėjimu puse lūpų, lyg būtų tam tikros apgavystės ar senos 
paslapties dalis. 

- Tai buvo 1525-ųjų sukilėlių karo šūkis. Tais metais aš vy- 
kau į Vitenbergą susitikti su Liuteriu ir pasidalyti su juo savo 
idėjomis, Vokietijoje tvyrojo chaosas. Aš buvo per jaunas ir 

pilnas gražių lūkesčių dėl vienuolio, kuris diena iš dienos tuko 
prie kunigaikščių lovio. - Grimasa. Paskui, dvejodamas, ar 
klausti. - Tu koveisi valstiečių gretose? 

Atsistoju, jau pernelyg pavargęs, kad tęsčiau šį pokalbį, 
man būtina prigulti, gelia šonkaulius. Žiūriu į jį ir mąstau, ko- 
dėl man buvo lemta sutikti šį žmogų. Tačiau mano sąmonė 
pernelyg apsiblaususi, kad galėčiau sau atsakyti. 

- Kodėl turėčiau tau pasakoti istoriją? Ir pamiršk savo pa- 
siūlymą. Neturiu kur eiti, ir nežinočiau, ką veikti su tavo pi- 
nigais. Tenoriu numirti ramybėje. 

Nepasiduoda: „O aš esu smalsus. Papasakok bent pradžią, 
kada visa tai prasidėjo, ir kur.“ 

Šulinys gilus: begarsis kritimas į juodą vandenį. 

Žodžiai: „Pamiršau. Pradžia visada yra pabaiga. Tai tėra dar 
viena Jeruzalė, apgyvendinta šmėklų ir apsvaigusių pranašų.“ 

Akimirkai jo žvilgsnis prisipildo siaubo, tačiau tai niekis, 
palyginti su manuoju, atsidūrus prieš praeities vaiduoklius. 

- Šventas Kristau, tu buvai Miunsteryje?.. 

Išvargęs velkuosi link durų, balsas užkimęs, žodžiai pina- 
si: „Šiame gyvenime išmokau vieną dalyką - kad pragaras ir 
rojus neegzistuoja. Mes juos nešiojamės savo viduje visur, 
kur beeitume.“ 

Palieku Elojaus klausimus sau už nugaros ir klupčiodamas 
nuslenku koridoriumi į savo kambarį. 


4 skyrius 
Antverpenas, 1538 metų balandžio 30 diena 


Kažkas vis dar degina iš vidaus. Kieme mergina plauna skal- 
binius, jaunas ir šviesus kūnas, regimas pro mažai priden- 
giantį apdarą. 

Tai ne pavasaris, nebe, tai balandis verčia mane kasytis 
perštinčias žaizdas: pralaimėtų mūšių žemėlapis. 

Tai Katlena. Ji - niekieno žmona, kaip ir čionykščiai vai- 
kai, atrodo, neturį vienos vienintelės motinos ar tėvo, bet po 
kelis gimdytojus. Jie nejaučia baimės ar pagarbos suaugusie- 
siems, kurie leidžiasi jų erzinami ir šypsosi dėl vaikiškų išdai- 
gų. Moterys turi laiko žaidimams, vaikšto prinokusiais pilvais, 

vyrai nepakelia rankos ir leidžia vaikams įsitaisyti ant kelių. 
Elojus įkūrė Edeno sodą ir puikiai tą žino. 

Prieš trylika metų Lodeveikas Preistinkas Liuterio akivaiz- 
doje susirėmė su Pilypu Melanchtonu. Storulis ir Džiūsna pa- 
laikė Lodeveiką pamišėliu ir parašė katalikiškoms Antverpeno 
miesto institucijoms, kad jį suimtų. Praėjus keliems mėne- 
siams, kunigaikščių nupenėtas brolis Kuilys paragino išskersti 
mus, velnio įsikūnijimus, išdrįsusius mesti iššūkį savo šeimi- 
ninkams. Mudu su Elojumi turėjome lygiai tuos pačius prieši- 
ninkus, o susitinkame tik dabar. Dabar, kai viskas jau prarasta. 

Katlena gręžia skalbinius, dar kartą pajuntu tą deginimą 
giliai pilvo apačioje. Pamiršau. Karas ištrynė viską: Dievo šlo- 
vę, beprotybę, skerdynes, - pamiršau. Ir vis dėlto tai tebėra 
manyje ir negali būti išbraukta, kažkas migloto, bet tikro, kas 
tyko manęs kiekviename sąmonės plyšyje. 

Ji pakelia veidą ir išvysta mane: nusišypso. 

Tai vieta, kur būtų galima sustoti, toli nuo pavojų, toli nuo 
juodojo sargybinio sparno, persekiojančio mane jau ilgą laiką. 

Tu esi nuostabi. Tu esi gyva. Tu esi gyvenimas, nusiritęs į 
purvą, kuris neketina pasiduoti ir dovanoja man dar vieną sau- 
lėtą dieną, kaip ši, ir deginimo jausmą giliai viduje. 

- Geritas Bukbinderis. 

Krūpteliu ir staigiai pasisuku, ranka įsitempia pasireng- 
dama smūgiui. 

Žemas ir stambokas vyriškis kiek žilstelėjusia barzda ir 
ryžtingu žvilgsniu. 

Kreipiasi į mane rimtu balsu: „Senasis Gertas iš šulinio. 
Gyvenimas pilnas staigmenų. Būčiau galėjęs įsivaizduoti vis- 
ką, bet tik ne tai, kad vėl tave sutiksiu. Ir dar čia...“ 
kuo kitu, broli.“ 

Dabar jis šypsosi: „Nemanau. Tačiau tai visai nesvarbu: šiuo 
atveju praeitis neturi reikšmės - patekęs čia, buvau ne ką ge- 
resnės būklės už tave ir, vos išgirdęs savo vardą, pašokdavau 
it laukinė katė. Tu buvai vienas iš van Geleno vyrų, tiesa? Man 
sakė matę tave užimant Amsterdamo rotušę...“ 

Bandau suprasti, kas stovi priešais mane, tačiau jo veido 
bruožai nieko neprimena. 

- Kas tu? 

- Baltazaras Merkas. Nesistebiu, kad nepameni manęs, bet 
Miunsteryje aš taip pat buvau. 

Tai jam turėjo atskleisti Elojus. 

- Aš irgi stipriai tikėjau. Amsterdame man priklausė vie- 
na krautuvė: viską mečiau, kad prisijungčiau prie brolių 
baptistų. Žavėjausi tavimi, Gertai, tavo pasitraukimas buvo 
skaudus smūgis, ir ne man vienam. Rotmanas, Bokelsonas ir 
Kniperdolingas buvo pamišėliai, jie nusitempė mus prie tikrų 
tikriausios beprotybės prarajos. 

Vardai, nuo kurių skauda, tačiau Merkas atrodo nuoširdus 
ir pasirengęs suprasti. 

Pažvelgiu jam į akis: „Kaip tu iš ten ištrūkai?“ 

- Su jaunuoju Krechtingu. Jo brolį pakabino narve drauge su 
kitais, bet jo paties - ne, jam laiku pavyko išvesti mus iš mies- 
to, kuomet vyskupo vyrai jau žengė pro Miunsterio vartus, - 
tamsus šešėlis užtemdo vyriškio žvilgsnį. - Miunsteryje aš pa- 
likau žmoną, ji buvo per silpna vykti su manimi, jai nepavyko. 

- Ir tada tu atsidūrei čia? 

- Kelis mėnesius praleidau prašinėdamas gatvėje išmaldos, 
kartą, kai grįžau į Olandiją, mane netgi sulaikė kareiviai. Mane 
kankino, - rodo savo pamėlusius pirštus. - Siekė, kad prisi- 
pažinčiau priklausęs baptistams. Tačiau aš tylėjau. Skaudėjo, 
taip, net labai, žviegiau kaip beprotis, kuomet jie lupo man 
nagus, tačiau nieko nepasakiau. Mąsčiau apie savo Anią, pa- 
kastą kur griovyje. Tylėjau. Jie paleido mane manydami, kad 
galutinai išsikrausčiau iš proto. Elojus mane priėmė, jis išgel- 
bėjo man gyvybę... 

Dar kartą užmetu akį anapus baliustrados: Katlena suren- 
ka skalbinius į krepšį ir išsineša. 

- Gražuolė, tiesa? 

Norėčiau atsakyti jam, kad šią akimirką Katlena kur kas 
svarbesnė už mūsų prisiminimus. 

Paliečia mane: „Čia nėra nei žmonų, nei vyrų.“ 

Išspaudžiu grimasą: „Aš jau senas.“ 

Juokiasi, juoko skambesys - tarsi klausyčiausi jo pirmą kar- 
tą nuo tada, kai metų metams apleidau savo egzistenciją: „Tu 
tiesiog pavargai, brolau. Tu numirei: Geritas Bukbinderis nu- 
mirė ir buvo palaidotas po Miunsterio mūrais. Čia esi Lotas, 
tas, kuris nesigręžioja atgal. Atmink tai.“ 

Ranka ant peties. Stebiu kiemelyje žaidžiančius vaikus, tar- 
si tai būtų pasakiškos būtybės. Miunsterio vaikai-budeliai liko 
toli, mažieji Bokelsono monstrai, jaunieji inkvizitoriai, susi- 
tepę rankas mirtimi. 

- Kas šie žmonės, Baltazarai? 

- Laisvos sielos. Jie išsikovojo tyrumą, atmesdami nuo- 
dėmę kaip melą ir išlaisvindami savo troškimus, savo laimę. 

Jis kalba apie tai natūraliai, tarsi aiškintų kosmoso tvarką. 
Tas deginimas pilve virsta gailesčiu sau pačiam - dėl šio išse- 
kusio kūno ir čionykščių paprasto džiaugsmo. 

Ranka stipriai suspaudžia petį: „Šventoji Dvasia yra juose, 
kaip ir kiekviename iš mūsų. Jie gyvena Viešpaties šviesoje, ir 
jiems nereikia griebtis kardo.“ 

Akyse užtemsta, tarsi jos atsisakytų regėti: „Tu išties 
tuo tiki? Manai, kad netekome Karalystės, kad atrastume 
ją čia?“ 

Linkteli: „Kartą Elojus man sakė, kad Dievo Karalystė nėra 
kažkas, ko turime laukti, kad tame nėra nei šiandienos, nei 
rytojaus, ir kad ji neateis net ir po tūkstančio metų. Dievo Ka- 
ralystė yra širdies patirtis: ji egzistuoja visur ir kartu - niekur... 
Ji yra Katlenos šypsenoje, jos kūno šilumoje, vaiko džiaugsme.“ 

Jaučiu, kad norėčiau išverkti savo neapykantą ir baimę, ne- 
viltį ir pralaimėjimo jausmą. Tačiau tai sunku ir skausminga. 
Man reikia atsiremti į baliustradą. 

- Man per vėlu. 

- Niekam niekada ne per vėlu. Gyvendamas pas mus to iš- 
moksi, broli. 

- Elojus nori, kad papasakočiau jam savo istoriją. Kodėl? 

- Jis tiki paprastais žmonėmis, žemės nuolankiaisiais. Tiki, 
kad Kristus gali prisikelti bet kuriame iš mūsų, ypač tame, ku- 
ris pažino pralaimėjimo purvą. 

- Už savęs regiu vien siaubo jūrą. 

Atsidūsta, tarsi iš tikrųjų suprastų: „Lai mirusieji laidoja mi- 
rusiuosius tam, kad gyvieji galėtų atgimti naujam gyvenimui.“ 

Išganytojo pamoka. 

- Ar tai tau irgi sakė Elojus? 

- Ne. Tai supratau peržengęs slenkstį, ant kurio dabar sto- 
vi tu. 


Nežinau, kaip tai nutiko, niekas manęs nieko neprašė, tiesiog 
vieną dieną pradėjau smailinti kuoliukus daržo aptvarui. Ėmiau 
sveikintis su visais, o vienas jaunas audėjas netgi paklausė pa- 
tarimo, kaip sutaisyti stakles. 

Dedu nusmailintus kuoliukus į krūvą, daržo kampe už 
namo, kirvukas juda tiksliai ir lengvai, leisdamas man dirb- 
ti atsisėdus ir nevarginant nugaros. Akimirkai išvystu jau- 
nuolį, pastoriaus Vogelio kieme kapojantį malkas, tai bu- 
vo prieš tūkstantį metų ir šį prisiminimą iškart nuveju 
šalin. 

Šviesiaplaukė mergaitė prisiartina su bedante šypse- 
na: „Ar tu Lotas?“ 

Jai dar sunkiai sekasi dėlioti žodžius. 

Sustoju, kad nesužeisčiau jos į šalis lakstančiomis skied- 
romis: „Taip. O koks tavo vardas?“ 

- Magda. 

Ištiesia man spalvingą akmenėlį. 

- Nuspalvinau jį tau. 

Pavartau jį rankoje: „Ačiū, Magda, tu labai miela.“ 

- O tu turi vaikelį? 

- Ne. 

- O kodėl? 

Joks vaikas iki šiol nėra manęs nieko klausinėjęs. 

- Nežinau. 

Ji pasirodo netikėtai, su maišeliu sėklų rankose. 

- Magda, eime, mums reikia apsėti daržą. 

Vėlei pajuntu tą seną deginimą. Žodžiai patys išsprūsta 
iš burnos: „Tai tavo dukra?“ 

- Taip. 

Katlena šypsosi, nušviečia viską aplinkui, paima už ran- 
kos mažylę ir nužiūri kuoliukus. 

- Ačiū už darbą. Be aptvaro daržas neišgyventų nė die- 
nos. 

- Tai jums ačiū, kad mane priėmėte. 

- Pasiliksi su mumis? | 

- Nežinau, man nėra kur eiti. 

Mergaitė paima iš motinos rankų maišelį ir čiauškėda- 
ma bėga link daržo. 

Žydros Katlenos akys neleidžia mano pilvui nurimti. 

- Pasilik. 

5 skyrius 


Antverpenas, 1538 metų gegužės 4 diena 


Elojus derasi su dviem juodai apsirengusiais tipais rimta ir sku- 
bančia verslo žmonių laikysena. 

Laukiu prisėdęs kiek nuošaliau: regis, jis puikiai jaučiasi tarp 
šių žmonių. Įdomu, ar jie žino, ką Elojus iš tiesų apie juos mano. 

Galiausiai atsisveikina perdėtai linkčiodami ir dirbtinai 
šypsodamiesi, Elojus čia lenkia visus. Du juodvarniai pasišali- 
na nė nepažvelgę į mane. 

- Tai vienos spaustuvės savininkai. Suderėjau su jais sumą, 
kad galėtume ja naudotis. Pažadėjau, kad nekils bėdų dėl cen- 
zūros, turėsime būti apdairūs. 

Kalba su manimi taip, tarsi neabejotinai būčiau vienas iš jų. 

- Įsivaizduoju, kad lėšų tau parūpina tavo įprastos „pa- 
žintys“... 

- Visur yra žmonių, galinčių suprasti, ką mes sakome. Rei- 
kia su jais susisiekti, rasti papildomų pinigų spausdinimui ir 
paskleisti mūsų žinią. Sielos laisvė neturi kainos, tačiau šis pa- 
saulis nori žūtbūt primesti jai savąją. Privalome tvirtai stovė- 
ti ant kojų: čia viskas bendra, gyvename giedrai ir paprastai, 
dirbame tiek, kiek užtenka išgyventi, ir bendraujame su tur- 
čiais tam, kad mus paremtų. Tačiau pasaulį aplink mus valdo 
valstybių, pirklių ir Bažnyčios karas. 

Beviltiškai kilsteliu pečiais: „Ar to ieškai? Žmogaus, mokan- 
čio suktis tame žudikų pasaulyje? Iš ten išnešusio sveiką kailį?“ 

Įprasta nuginkluojanti šypsena, tačiau su pirkliams pa- 
šykštėtu nuoširdumu: „Mums reikalingas nuovokus žmogus, 
gebantis apsimesti ir pašnibždėti reikiamus žodžius į reikia- 
mas ausis.“ 

Žiūrime vienas į kitą. 

- Istorija ilga ir paini, o mano atmintyje pasitaiko skylių. 

Elojus kalba rimtai: „Niekur neskubu, o nesėkmės mus tik 
sustiprina.“ 

Apima jausmas, lyg visada būtume veikę išvien, lyg jis vi- 
sada būtų manęs laukęs, tarsi... 

- Žinau, kad susipažinai su Baltazaru. Ar tai jis paragino 
tave apsigalvoti? 

- Ne. Tą padarė viena mergaitė. 


Rašomasis stalas stovi prieblandoje, perkirstas pusiau šviesos 
kolonos, prasiskverbusios pro privertas langines. Elojus įpila 
man gėrimo ir dėmesingai klausosi. 

- Ką žinai apie valstiečių karą? 

Papurto galvą: „Išties nedaug. Kai 1525-aisiais nuvykau į 
Vokietiją, susitikau ten su vienu broliu, su kuriuo jau kurį lai- 
ką susirašinėjome. Jis buvo vardu Johanesas Denkas, laisva 
siela, pasirengusi mesti iššūkį popiežininkų arogancijai, kaip 
ir Liuteris. Tačiau, kaip tau minėjau, tada buvau jaunas ir ne 
toks nuovokus.“ 

Išgirstas vardas sustingdo man kraują ir priverčia iškilti 
prisiminimus, veidą, šeimą. 

- Gerai pažinojau Denką. Mudu kovojome išvien, gretose 
žmonių, kurie nuoširdžiai tikėjo galį įveikti neteisingumą ir 
bedievystę šioje žemėje. Mūsų buvo šimtai, mes buvome ka- 
riuomenė. Viltis į šipulius sudužo Frankenhauzeno lygumo- 
je 1525-ųjų gegužės penkioliktąją. Tą dieną aš apleidau vie- 
ną žmogų likimo valiai, atidaviau jį landsknechtų ginklams. 
Išsinešiau su savimi jo krepšį, pilną laiškų, vardų ir lūkesčių. 
Taip pat - įtarimą, kad buvome išduoti, parduoti kunigaikščių 
būriams tarsi gyvulių banda turguje. - Man vis dar sunku iš- 
tarti aną vardą. - Tas žmogus buvo Tomas Miunceris. 

Nematau jo veido, tačiau juntu Elojų apėmusią nuostabą, 
galbūt negalėjimą patikėti tuo, kuris manosi prieš save išvy- 
dęs vaiduoklį. 

Elojaus balsas nuskamba beveik kaip šnabždesys: „Tu tik- 
rai koveisi greta Tomo Miuncerio?..“ 

- Anuomet aš irgi buvau jaunas, tačiau užtektinai nuovo- 
kus, kad suprasčiau, jog Liuteris išdavė tai, ką pats mums buvo 
dovanojęs. Supratome, kad turėsime tęsti kovą nuo ten, kur 
Liuteris sudėjo ginklus. Istorija galėjo pasibaigti toje lavonais 
nusėtoje lygumoje. Bet aš išgyvenau. 

- Denkas mirė Frankenhauzene? 

- Ne. Jo užduotis buvo parūpinti mums pastiprinimą mū- 
šyje, tačiau jis nesuspėjo. 

Atmintis reikalauja nežmoniškų pastangų: „Frankenhau- 
zene miriau pirmą kartą. Tačiau ne paskutinį.“ 

Gurkšteliu gėrimo, kad palengvinčiau atmintį: „Dvejus me- 
tus, dvejus ilgiausius metus slėpiausi pas vieną liuteronų pasto- 
rių, kuris slapta simpatizavo mūsų sumanymui, o kareiviai 
vieną po kitos šukavo apylinkes, ieškodami išsigelbėjusiųjų. 


176 


Man tai atrodė visa ko pabaiga, turėjau naują vardą, mano 
bendražygiai buvo žuvę, pasaulyje apsigyveno šmėklos ir 
žmonės, pasirengę išduoti dėl vieno klaidingo žodžio. Kartą, 
kai darbas ir vienatvė rodėsi galutinai mane pavergę, jie su- 
rado mus, nežinau kaip, tačiau prisikasė. Buvau priverstas 
bėgti dar kartą.“ 

Giliai įkvepiu: „Gerai pagalvojus, tas netikėtas pabėgimas 
man buvo tikra sėkmė, jis išgelbėjo mane nuo lėtos ir skaus- 
mingos mirties.“ 

Ko gero, manęs nesupranta, neseka mano minčių iki galo, 
tačiau nedrįsta pertraukti, nuoširdžiai nekantrauja išgirsti to- 
lesnį pasakojimą. 

- Perėmiau vardą iš vieno atsitiktinai kelyje sutikto žmo- 
gaus. Ilgai klaidžiojau nežinia ko ieškodamas, vietos, kurioje 
būčiau galėjęs pradingti. 1527-ųjų vasaros pabaigoje pasiekiau 
Augsburgą ir vėlei sutikau Denką. 

- Kankinių Sinodas“. 

Kalba iš lėto ir nuleistu balsu - jis moka klausytis. 

- Būtent. Išgyvenusiųjų susibūrimas. Kvailų ir niekam ne- 
reikalingų išgyvenusiųjų. 


6 skyrius 
Augsburgas, Bavarija, 1527-ųjų liepos pabaiga 


Lukas Nimansonas. Brokatų pirklys iš Bambergo. Išsipūtęs 
krepšys, prabangių audinių drabužiai, įstabus krovinys su pre- 
kėmis ir asmeniniais daiktais iš pažiūros naujutėlaičiame veži- 
me, kurį traukia du kiek paliegę, bet vis dar jauni arkliai. Po ilgo 
kratymo, smūgių ir keiksmų keliaujant prastais šių tyrlaukių 
keliais leidžiu savo kaulams ilsėtis ant padoraus užeigos gul- 
to visai greta vakarinių miesto vartų. Pirmiausia - išmiegoti 
kelias valandas ir atgauti jėgas. Kitos dienos ryte pasirūpinti 


4 1527 m. Augsburge vykęs anabaptistų vadovų susirinkimas. „Kankinių 
sinodu“ jis buvo pramintas todėl, kad didžioji dalis jo dalyvių vėliau 
žuvo kaip kankiniai. Susirinkimo metu buvo nutarta imtis misionie- 
riškos veiklos ir paremti besikuriančias anabaptistų bendruomenes 
svečiose šalyse. 

kroviniu, vežimu ir labiau nuvargusiu keturkoju. Paskui pa- 
sižvalgyti po šį gausiai apgyventą imperatoriškąjį miestą ir jo 
kontradas, kur suplaukia įvairūs karštakošiai, bėgantys nuo 
galimų skerdynių. Kaip Hansas Hutas, pranašas knygininkas, 
bemaž kiekvienoje persėdimo stotyje įkūręs po naują tikin- 
čiųjų bendruomenę ir paskleisdavęs apokaliptines vizijas tik 
sugurgus pilvui. Kalbama, kad greitai Augsburge įvyks naujai 
užgimusių bendruomenių atstovų sinodas, turintis pasisau- 
goti stiprėjančių Liuterio ir popiežiaus gniaužtų. 

Atsargiai. Nepapulk į jų nasrus, saugokis visa reginčios 
priešo akies. 

Stebėti, neprarasti budrumo, prireikus kliautis šalutiniais 
likimo keliais. Juk būtent taip pasiekiau šiuos mūrus. Tra- 
gedija ir nenuspėjamas likimas suteikė pirminės medžiagos 
ir dvasios šiai mano būklei - tokio savęs anksčiau niekada ne- 
buvau įsivaizdavęs. 

Pernelyg ilgai užsibuvau vienoje vietoje. Dvasios sąstin- 
gis kausto ir kūno dalis. Pajudėjau pasklidus kalboms, kad 
ieškoma Vogelio. Dar viena pabaiga. Ar veikiau - dar kartą 
leidžiuosi į nežinią. Jie ieško išsigelbėjusiųjų. Nori juos sunai- 
kinti, priversti prisipažinti tai, ko anų mintyse net nebuvo. Jie 
ieško išsigelbėjusiųjų. Toliau nuo čia, man dvidešimt šešeri. 
Sukilusių driskių kariuomenė. Sunaikinti juos. Toliau nuo čia, 
nieko nesakant. Gyventi. 

Vienas iš daugelio valkatų su laiškų, prisiminimų ir sle- 
giančių įtarimų našta. 

Atsitiktinumas nuvedė mano išvargusius palaikus per vieš- 
kelius ir užeigas, kaimus ir smukles, turgavietes ir svirnus. 
Atsitiktinumas sujungė mano likimą su neapdairiu ir karčiu 
pirklio Nimansono likimu birželio dvidešimt septintą dieną, 
ilgiems ir vienišiems klajojimams einant į pabaigą. 

Pirklys nervingai klausinėja, ar saugūs čionykščiai keliai, 
vedantys į pietus, ir kurią valandą geriausia išvykti. Neabe- 
jotinai gabena vertingas prekes. Po apsiaustu pūpso akį trau- 
kiantis šviesios odos krepšys: meilė iš pirmo žvilgsnio. Prie 
lovos prikaustytas tarnas, apkrėstas kažkurios kekšės, verčia 
pirklį tęsti kelionę vieną, išvykti reikia kitos dienos apyaušriu. 

Per atstumą seku vežimui iš paskos, bemaž penkias my- 
lias, tol, kol kelias plačiu posūkiu nukrypsta į miškingą vietą, 
gana atokią, su žemomis kalvelėmis. Prisiartinu prie vežimo 
ir įsiaudrinusiais mostais rodau jam sustoti. 

- Pone, pone! 

- Ko jums reikia? - klausia suraukdamas antakius ir truk- 
teldamas vadžias. 

- Jūsų tarnas, pone... 

- Kas yra, ko anas nori? 

- Neatrodo rimtas ligonis. Jį sugavo šįryt, bandė sprukti iš 
smuklės slapčia. Nešėsi su savimi krepšį su vertingais daik- 
tais, greičiausiai iš jūsų krovinio, - rodau jam savąjį krepšį su 
Magistro Tomo laiškais. 

- Kalės vaikas! Žinoma, kad tai ne jo krepšys, tas valkata. 
Palaukite, tuoj pažiūrėsiu. 

Pirklys lipa žemėn ir eina link manęs, laikau krepšio kraš- 
tą kairiąja ranka. Pasilenkia pažiūrėti. Žaibiškas smūgis laz- 
da į sprandą. 

Nuvirsta tarsi išdžiūvęs medis. 

Keliais prispaudžiu jo rankas prie žemės, trys apsukimai 
virve ir tvirtas mazgas. 

Atrišu kapšą nuo pirklio diržo, patį vyriškį paspiriu į grio- 
vį. Atlikta. 

Perpjaunu krovinį prilaikančią virvių raizgynę ir lipu į ve- 
žimą apsidairyti: įvairaus fasono ir spalvų audinių ritiniai. 
Vargšas šunsnukis, visi tavo reikalai atidedami. Drabužių irgi 
tau kol kas neprireiks. Nei vardo, kurį perskaitau išrėžtą ant 
vežimo šono: „Lukas Nimansonas, audėjas iš Bambergo.“ 


7 skyrius 
Augsburgas, 1527 metų rugpjūčio 3 diena 


Johanesas Denkas gyvena Augsburge. Pakeliui mane pasie- 
kė viena kita žinia, o dabar tiksliai žinau, kur jo ieškoti. Prie 
didžiojo reformatų pastorių susirinkimo, kuriam ruošiama- 
si mėnesio viduryje, prisidėjo ir šio jauno sukilimo vetera- 
no ranka. 

Nurodytas namas stovi iškart už vilnos karšėjų gatvės. 
Duris atidaro liekna moteris su kūdikiu ant rankų, jai iš pas- 
kos nedrąsiai pėdina mergytė, kuri iškart pasislepia už mo- 
tinos sijono. Esu jos vyro bičiulis, mudu senokai nesimatėme. 
Lieku laukti tarpduryje, mergytė žvelgia į mane susidomėjusi. 

Johanesas Denkas: stiprus apkabinimas ir nustebusios švy- 
tinčios akys. 

Pasiūlo gurkštelėti iš savo gertuvės, kurią nešiojasi pri- 
segęs prie diržo, ir tyliai bei nuoširdžiai šypsosi. Liečia mano 
rankas ir pečius, tarsi norėdamas įsitikinti, jog nesu šmėkla, 
išnirusi iš baisiausių jo košmarų. Taip, tai tikrai esu aš. Tačiau 
pamiršk mano vardą, jei nenori padaryti paslaugos mūsų prie- 
šams. Juokiasi laimingas. 

- Kaip turiu tave vadinti? Prisikėlusiu? Atgimusiu? 

- Dvejus metus buvau Gustavas Mecgeris. Šiandien aš - 
Lukas Nimansonas, audinių pirklys. Rytoj - kas žino... 

Nenuleidžia nuo manęs akių, vis dar apstulbęs. Mums sunku 
rasti žodžius, pasirinkti pradžią. Todėl kurį laiką stovime tylėda- 
mi, nesibaigianti akimirka, per kurią viską prisimename. Šią po- 
pietę Miūlhauzenas yra sala, likusi toli nuo pasaulio ir nuo gyve- 
nimo, į kurią kažkada patekome galbūt ieškodami Viešpaties 
kelio. Atvykę iš svečių kraštų ir vedami skirtingų likimų. 

- Tu vienintelis? 

Balsas slogus ir pilnas prisiminimų. 

- Taip. 

Nuleidžia galvą ieškodamas veido, figūros, euforijos ir vil- 
ties šūksnio, aidinčio kažkur labai toli. 

- Kaip? 

- Sėkmė, mano bičiuli, sėkmė ir galbūt žiupsnelis dieviškos 
manęs neapleidusios malonės. O tu? 

Plačiai pravertos akys, tartum vargiai prisimintų, tartum 
kalbėtų apie savo vaikystę: „Įklimpome Eizenacho apylinkėse. 
Man buvo pavykę suburti šimtinę vyrų ir rasti nedidelį pabūk- 
lą. Tačiau susidūrėme su kareivių kolona, kuri mus sustabdė 
kažkuriame bažnytkaimyje, nepamenu pavadinimo. - Įremia 
žvilgsnį į mane. - Apgailestauju, man nepavyko. Niekuo jums 
nepadėjau.“ 

Atrodo susikrimtęs labiau už mane. Mąstau apie tai, kaip 
dažnai per šiuos dvejus metus Denkas turėjo kaltinti save už 
anos dienos bejėgystę. 

- Būtumėte virtę papildoma mėsa pabūklams. Mūsų buvo 
aštuoni tūkstančiai ir man nežinoma, kad kas nors būtų išsi- 
gelbėjęs. 

- Išskyrus tave. 

Kreivai šypsausi ir ieškau ironijos nelaimėje: „Kažkam juk 
reikėjo išlikti, kad apie tai papasakotų.“ 

- Išsigelbėjai, ir tai svarbiausia. 

- Mes viską praradome. 

Jo akys juokiasi ir švyti išmone, kurią man gera prisiminti: 
„Argi tau nežinoma niekas, dėl ko būtų verta visko netekti?“ 

Mano pašaipi grimasa yra vienintelis galimas atsakymas. 
Bet suprantu, kad Denkas teisus, ir norėčiau taip pat lengvai 
nuvyti šalin mūsų praeitį. 

Surimtėja, Denkas turėjo užtektinai laiko apmąstymams: 
„Kai sužinojau, kad Magistrui Tomui ir Pfeiferiui buvo įvyk- 
dyta mirties bausmė, aš taip pat galvojau, jog viskas praras- 
ta. Kalbama, kad po Frankenhauzeno mūšio vykusiose gaudy- 
nėse buvo nužudyta daugiau kaip šimtas tūkstančių žmonių. 
Pabėgau, pasislėpiau miške ir stengiausi išnešti sveiką kailį. 
Mėnesiais nemiegojau toje pačioje lovoje dvi naktis iš eilės. 
Tačiau nebuvau vienišas, ne, mane lydėjo viltis susisiekti su 
kituose miestuose gyvenančiais broliais, universiteto laikų bi- 
čiuliais ir kolegomis. Tai mane palaikė gyvą, suteikė jėgų ne- 
likti sėdėti ant žemės laukiant paskutinio smūgio. Jei tada bū- 
čiau sustojęs, šiandien nestovėčiau priešais tave.“ 

Išeiname į lauką, į už namo esantį kiemelį, kur kapstosi ke- 
lios apipešiotos vištos, saulėje džiūsta du išdirbti elnio kailiai, 
tarsi senos suplyšusios burės. 

Dabar mano eilė pasakoti: „Aš nepakilau nuo žemės. Numi- 
riau. Pratūnojau po žeme ištisus dvejus metus, skaldžiau mal- 
kas ir klausiausi bepročio, suteikusio man pastogę, Volfgango 
Vogelio, kliedesių.“ 

- Vogelio! Dieve Švenčiausias, girdėjau, kad jam buvo įvyk- 
dyta mirties bausmė prieš kelis mėnesius. 

- Tik per plauką išvengiau jo baigties. 

Susirūpinęs sušnabžda: „Kaip jus surado?“ 

- Jie susekė vieną iš Huto bendražygių, šiam traukiant į pie- 
tus ieškoti išlikusiųjų. Manau, kad jį kankino ir privertė išduo- 
ti visus vardus. Vogelis turėjo būti vienas iš jų ir davė į kojas. 
O aš - sujuo. Sumauti skalikai. Jie vijosi mus ištisas dvi dienas, 
kol nutarėme, kad geriausia - išsiskirti. Man pavyko paspruk- 
ti, jam ne. Ir štai aš čia. 

Žiūri skersomis: „Ko gero, būsi gimęs po laiminga žvaigž- 
de, bičiuli mano.“ 

- Hm. Šiais laikais verčiau turėti gerą kardą. 

Oras gaivus, mus pasiekia prislopę miesto garsai. Prisėda- 
me ant trinkos malkoms skaldyti. Išlikusiųjų artumas tirpdo 

mūsų mintis, skamba ramūs žodžiai, bemaž tolimi, tarsi nuo 
gatvės mus pasiekiantys balsai. Mes gyvi, ir šio stebuklo mums 
dabar užtenka, būtent tai norėtume vienas kitam išsakyti, nie- 
ko nepridurdami. 

Trauktinė prikimdo Denko balsą: „Šiomis dienomis turėtų 
pasirodyti ir Hutas. Jis įsikalė sau į galvą, kad apokalipsė kaip 
niekad arti, keliauja po žmones tarsi koks šventasis ir krikš- 
tija visus iš eilės. Keista, kad jo dar nepasodino. Hutas vaikšto 
po apylinkes ir kalbina valstiečius, prašo jų paaiškinti jo skai- 
tomą Biblijos ištrauką.“ 

Juokiuosi. 

- Žinok, jis susilaukė didelio pasisekimo. 

- Hutas! Žlugęs knygininkas virto pranašu! 

Kurį laiką juokiamės, prisiminę mūsų gerai pažinotą baikš- 
tųjį Hansą. 

- Mane pasiekė gandas, kad Storkas ir Mecleris bando 
naujai suburti kariuomenę iš išgyvenusių sukilėlių. Jiedu be- 
pročiai. Neturi jokių galimybių, kai čia, pas mus, nuo pernai 
renkasi broliai. Iš Šveicarijos ir gretimų miestų. Augsburge 
mums palanki aplinka, bent jau leidžiama laisvai burtis. Tai 
sumanūs žmonės, atėję iš universitetų, turėtum su jais susi- 
pažinti. Mūsų rengiamas sinodas bus nauja pradžia. Viskas 
prasidės čia, daugelis nori laisvai išpažinti tikėjimą. Tačiau 
turėsime būti apdairūs. 

Galbūt jis tikisi iš manęs entuziastingos reakcijos, tačiau 
šįkart tave nuvilsiu, brolau. Nepratariu nė žodžio, lai tęsia 
Denkas. 

- Augsburge apsistojo Jakobas Grosas?, atvykęs iš Ciuricho, 
išrinkome jį kulto ministru, taip pat čia gyvena Zigmundas 
Augsburgo ir gerai pažįsta čionykščius žmones. Yra ir Cvinglio 
sekėjų: Leupoldas* ir Langenmantelis?. Jiems padedant įstei- 
gėme paramos vargšams iždą... 

Denkas kalba apie tolimus praeities įvykius, pasakoja išny- 
kusios tautos sakmę. Tada susivokęs nutyla, giliai atsidūsta. 

- Ne viskas prarasta. 

Nežymiai linkteliu: „Ir išties mes dar gyvi.“ 

- Tu žinai, ką noriu pasakyti. Sušaukėme į Augsburgą vi- 
sus mūsų brolius. 

Dar kartą ta pati kreiva šypsena: „Nori pradėti viską iš 
naujo, Johanai?“ 

- Nenoriu naujų kunigų, kurie man aiškintų, kuo tikėti ir 
ką skaityti, nesvarbu, popiežininkai jie ar liuteronai. Šiandien 
mūsų pakankamai daug, kad patektume į universitetus ir 
apeitume Liuterį bei kunigaikščių draugus, nes būtent miestų 
universitetuose formuojasi protai ir sklinda idėjos. 

Žvelgiu jam tiesiai į akis - ar jis tikrai tuo tiki? 

- Ir tu manai, kad jie jums tą leis, kad liks nuošalyje ste- 
bėti, kaip jūs telkiate jėgas? Pažįstu juos. Esu matęs, kaip jie 
gaudo ir talžo bejėgius žmones, vaikus... 

- Žinau, bet Augsburge viskas kitaip, miestuose mes tu- 
rime daugiau laisvės. Esu tikras, kad jei Miunceris šiandien 
būtų čia, sutiktų su manimi. 

Šis vardas sunkiai atsitrenkia į mano vidurius ir priver- 
čia pašokti: „Tačiau jo nėra. Ir, patinka mums ar ne, tai šį tą 
reiškia.“ 

- Broli, kad ir koks didis, Miunceris dar nebuvo viskas. 

- Tačiau juo sekė tūkstančiai. Kažkada aš palikau Vitenber- 
gą, nes buvau pavargęs nuo teologinių disputų ir mokslo 
daktarų, kurie man aiškino kiekvieną mano skaitomą pus- 
lapį, kai tuo metu Vokietijoje siautėjo gaisras. Po to, kas įvy- 
ko, aš vis dar mąstau taip pat. Tikrai ne tavieji teologai su- 
stabdys represiją. 

Žengiame tylėdami kiemo pakraščiu, galbūt jis pats nėra 
visiškai tikras dėl savo plano. Sustoja ir perduoda man ger- 
tuvę. 

- Leisk jiems bent pabandyti. 


Jakob Gross von Waldshut (1500-1530) - baptistų pamokslininkas. 


Sigmund Salminger (1500-1554) - pranciškonų vienuolis, kurį Hansas 
Hutas atvertė į protestantų tikėjimą, nuo 1526 m. vienas iš Augsburgo 
anabaptistų lyderių. 


Jacob Dachser (m. 1567) - baptistų pamokslininkas, religinių giesmių 


Leupold Scharnschlager (1483-1563) - vienas iš svarbiausių anabap- 
tizmo atstovų pietvakarių Vokietijoje, palaikė ryšius su Moravijos 
bendruomenėmis. 


Eitelhans Langenmantel (1480-1528) - anabaptistų judėjimo dalyvis, 
kilęs iš turtingos Augsburgo giminės, savo raštuose kaltino liuteronus 
virtus naujaisiais popiežininkais. 

8 skyrius 
Augsburgas, 1527 metų rugpjūčio 20 diena 


Augsburgo patricijaus Hanso Langenmantelio namai erdvūs, 
jo svetainėje sutelpame visi. Apie keturiasdešimt žmonių, 
daugelis pakrikštyti Huto, atvykusio į miestą kaip tik vakar. 
Kai Hansas Hutas apkabino mane kartodamas Magistro žo- 
džius „išmušė valanda“, nežinojau, nusijuokti šiam prana- 
šui į veidą ar apsisukus išeiti. Galiausiai pratylėjau ir tiek, 
mūsų knygininkas nepastebėjo, kad laikas judėjo nesusto- 
damas, toks pat niekšingas kaip anksčiau. Ir kaip jis galė- 
jo pastebėti? Kadaise jis dėjo į kojas nugriaudėjus pirmam 
pabūklų šūviui. 

Denkas eina priešakyje ir pristatinėja mane Augsburgo 
broliams Tomo Puelo vardu. Kol laukiame pasirodant Huto, 
įsitaisome atokiau nuo klegesio. 

- Bus didelis mūšis. 

- Ką turi galvoje? 

- Hutas lankėsi Nikolsburge ir ten susirėmė su Hubmaje- 
riu, tenykščiu broliu, nenorinčiu nieko žinoti apie jo bepro- 
tystes. Regis, mūsiškis Hansas pasiūlė nebemokėti mokes- 
čių ir atsisakyti tarnybos kariuomenėje. Nikolsburgo valdžia 
kaipmat jį įkalino pilyje, iš kurios šiam pavyko pabėgti pro 
langą padedant vienam bičiuliui. Įsivaizduoju, koks įniršęs 
bus Hutas, dabar jis galės vaidinti kankinį. Pateiks tuos pa- 
čius reikalavimus ir Augsburgo valdžiai. 

Nepažįstami veidai, rimtos išraiškos. Įtikinu Johaną pri- 
sėsti nuošaliau. 

- Dachseris ir kiti yra blaiviai mąstantys žmonės, turėsiu 
kažkaip užglaistyti nuostolius, kurių gali pridaryti Hutas. Jei 
iškart pulsime konfliktuoti su valdžia, niekada nesustiprėsi- 
me. Bet tu pabandyk paaiškinti anam... 

Vos paminėtas, salės vidury išdygsta Hutas, pranašo poza, 
kuri, užuot mane prajuokinusi, sužadina nuoširdų gailestį. 


Ji apsirengia nieko nesakydama. Pro langą skverbiasi šviesa 
ir leidžia jeiti vakarui. 

Gulėdamas ant šono žvelgiu į bažnyčių varpines, įsmigu- 
sias į kregždžių sklidiną dangų. Ant palangės nutupia juodasis 

strazdas ir stebi mane dvejojančiai. Jaučiu kūno sunkį, raume- 
nys nejudrūs, tarsi pakibę tuštumoje. 

- Tu dar nori manęs? 

Nenoriu judinti galvos, atitraukti žvilgsnio, kalbėti. Juo- 
dasis strazdas sušvilpia ir nuskrenda. 

Ranka pasiekia palovyje gulintį krepšį. Padedu ant užklo- 
to jai skirtas monetas. 

- Už tiek galime pakartoti dar kartą. 

Mano balsas kažką veblena: „Esu pasiturintis žmogus. Ir 
pavargau.“ 

Įsivyravus tylai pastebiu, kad ji išėjo. Vis dar nejudu. 
Mąstau apie anuos pamišėlius, besipešančius dėl Paskutinio 
Teismo dienos. Mąstau, kad palikau Langenmantelio na- 
mus pernelyg paskubomis, taip įžeisdamas susirinkusiuo- 
sius. Mąstau, kad Denkas tikrai suprato, kodėl. Ir kad gat- 
vės kvapas mane iškart pakerėjo tik ėmus klaidžioti mieste 
be tikslo. Kad mergina pasirinko tinkamą svetimšalį, ir kad 
buvo jauna bei varginga, Dana, pasiūliusi man savo šilumą 
ir šypseną, galėjusią atrodyti beveik tikra. Nusprendžiau 
nebemąstyti. 

Mano draugų nebėra, o išlikusiesiems supratau esąs kur- 
čias. Dievas su tuo daugiau neturi nieko bendra: jis apleido 
mus vieną pavasario dieną, išnykdamas iš pasaulio su visais 
pažadais ir mainais palikdamas gyvybę bei laisvę ja naudotis 
tarp šių baltutėlių šlaunų. 

Juodasis strazdas grįžta ant palangės ir nukreipia savo čiul- 
besį į miesto bokštus. Miegas nusvarina akių vokus. 


Man nepavyksta suteikti tau veido, lyg būtum šešėlis ar šmėk- 
la, praslystanti įvykių paribiais ir tykanti tamsoje. Esi elgeta, 
prašantis išmaldos miesto skersgatvyje, ir nutukęs pirklys, 
apsistojęs gretimame kambaryje. Esi ana jaunutė kekšė ir 
mane besivejantis sargybinis. Visi ir kartu niekas, tavoji rūšis 
išvydo pasaulį drauge su Adomu: nelaimė ir priešiškas Dievas. 
Kariuomenė, laukianti mūsų anapus šių kalvų. 

Ooelet, Ekleziastas. Nelaimės pranašas. Trys laiškai su 
Magistrui skirtais aukso vertės žodžiais, žiniomis ir svar- 
biais patarimais. Frankenhauzene mus pasitiko ne pakriku- 
si kariuomenė, kurią buvai pažadėjęs, bet stiprūs ir karingai 

nusiteikę kunigaikščių būriai. Rašei, kad lengvai nušluosime 
juos nuo žemės paviršiaus. 

Norėjai, kad nusileistume į aną lygumą, kad mus išskers- 
tų visus ligi vieno. 


Denkas turi gražią ir giedrą šeimą, tačiau matyti, kad juos sle- 
gia sunkumai: drabužiai nunešioti ir suadyti net keliose vieto- 
se, namai apytuščiai. Denko žmona Klara ruošia man valgį. Jai 

- Tau nereikėjo taip išeiti. 

Denko balse nėra priekaišto, išpilsto degtinę į stikliukus 
ir vieną stumteli man. 

- Galbūt. Tiesiog daugiau nepakeliu tam tikrų kalbų. 

Denkas papurto galvą, kol mėgina pagyvinti liepsną žars- 
tekliu vartydamas žarijas: „Tai, kad Hutas ne visai šviesaus 
proto, dar nereiškia...“ 

- Problema ne Hutas. 

Gūžteli pečiais: „Negaliu tavęs jėga priversti patikėti šiuo 
sinodu. Teprašau daugiau kliautis mumis.“ 

- Per šiuos metus tapau įtarus, Johanai. 

Ištariu jo vardą prislopintu balsu, tai virto mano įpročiu: 
„Magistras Tomas mus vedėsi į Frankenhauzeną ne tam, kad 
visus išgalabytų: Miuncerio turima informacija buvo klaidin- 
ga. - Žiūriu Denkui į akis, kad jis pajustų mano žodžių sunkį. - 
Kažkas, kuo Magistras pasitikėjo, išsiuntė jam laišką su klai- 
dingais nurodymais.“ 

- Tomą Miuncerį išdavė? Tai neįmanoma... 

Įkišu ranką po marškiniais ir ištraukiu gelstelėjusius lapus. 

- Paskaityk, jei netiki manimi. 

Žydros akys nardo tarp eilučių, o jo veidą perkreipia išraiš- 
ka, svyruojanti tarp nuostabos ir pasišlykštėjimo: „Galingasis 
Dieve...“ 

- Laiškas datuotas 1525-ųjų gegužės pirmąja. Jis buvo pa- 
rašytas likus dviem savaitėms iki mūšio. Pilypas iš Heseno 
jau buvo pradėjęs pietų izoliaciją ir jo pajėgos žygiavo link 
Frankenhauzeno. - Leidžiu žodžiams padaryti poveikį. - Turiu 
dar du laiškus, kuriuos parašė ta pati ranka seniau, prieš dve- 
jus metus: daug gražių žodžių, niekas negalėtų įtarti juos esant 
veidmainiškus. Kažkas ilgą laiką rėžė aplink Magistrą sparną, 
mėgindamas laimėti jo pasitikėjimą. 

Įduodu Denkui likusius laiškus. Lūpų grimasa nepalieka abe- 
jonių dėl to, kas jį degina iš vidaus. Paskubomis skaito žodžius, 
per stebuklą išsigelbėjusius nuo sunaikinimo, kol galiausiai jo 
veidas suakmenėja, akys tampa siaurutėlės: „Tu išsaugojai laiš- 
kus visą šį laiką.“ 

Žvelgiame vienas į kitą, ugnies atšvaitai šoka ant mūsų kūnų 
raganų šabo šokį: „Buvau su juo, Johanai, likau su juo iki pat pa- 
baigos. Tai Magistras man liepė gelbėtis, prašė palikti jį likimo 
rankose. Tą ir padariau, negalvodamas dukart.“ 

Nutylame, vėlei panirdami prisiminimuose, tačiau aš nujau- 
čiu Denko minčių kryptį. 

Galiausiai išgirstu jį sušnabždant: „Ooelet, Ekleziastas.“ 

Pritariamai linkteliu: „Bendruomenės žmogus, eilinis žmo- 
gus. Kažkas, kuo Magistras kliovėsi, ir kuris mus pasiuntė į 
skerdyklą. Aš daugiau niekuo nepasitikiu, Johanai, ypač rašti- 
ninkėliais ir mokslo daktarais. Neturiu nieko prieš tavo drau- 
gus, tačiau neprašyk, kad priimčiau jų paistalus už gryną pinigą.“ 

- Jei nori likti nuošaly, gerbsiu tavo sprendimą. Tačiau tokiu 
atveju prašysiu tavęs vienos bičiuliškos paslaugos. 

Denkas mesteli žvilgsnį į gretimo kambario prieblandą: 
„Mano šeima. Jei kartais būčiau priverstas skubiai palikti mies- 
tą, negalėčiau jos pasiimti kartu.“ 

Nereikia papildomų žodžių: mums dar liko kažkas, ko joks 
priešas ar pralaimėjimas negalės atimti. 

- Nesirūpink. Neapleisiu jų. 

Johanesas Denkas yra vienintelis išlikęs bičiulis. 


9 skyrius 
Augsburgas, 1527 metų rugpjūčio 25 diena 


Trys smūgiai į duris ir prikimęs balsas: 

- Tai aš, Denkas, atidaryk! 

Pašoku nuo gulto ir ištraukiu kaištį. 

Paraudęs nuo prakaito ir sunkiai alsuojantis nuo bėgimo. 

- Sargyba. Jie suėmė Dachserį, įsiveržė į jo namus, kai visi 
miegojo. 

- Mėšlas! - imu paskubomis rengtis. 

- Kvartalas pilnas sargybinių, vaikšto po namus, jie žino, 
kur gyvename. 

- O taviškiai? 

- Pas pažįstamus, jie saugioje vietoje, tau irgi reikėtų ten 
eiti, čia pernelyg pavojinga. Jie ieško svetimšalių... 

Susirenku mantą ir pritvirtinu po švarku durklą. 

- Šio tau neprireiks. 

- Nežinia. Einam, rodyk kelią. 

Nusileidžiame laiptais ir patenkame į skersgatvį. Denkas 
vedasi mane siauromis gatvelėmis, kur pamažu brėkštant 
dienai atsidarinėja krautuvės. Seku jam iš paskos sunkiai 
orientuodamasis, patenkame į vieną varganą kvartalą, už- 
kliūvu už blusomis apėjusio šuns, kurį paspiriu, visąlaik pas- 
kui Denką, su nerimo gniaužiama gerkle. Sustojame priešais 
mažutėles duris: du stuktelėjimai ir sušnabždamas žodis. 
Durys prasiveria. Jeiname, viduje tamsu, nieko nematau, 
Denkas stumteli mane link durelių grindyse. 

- Atsargiai, laiptai. 

Nusileidžiame ir atsiduriame rūsyje, silpna šviesa nu- 
šviečia įbaugintus veidus, atpažįstu kelis Langenmantelio 
namuose matytus brolius. Rūsyje slepiasi ir Denko žmo- 
na su vaikais. 

- Čia jūs saugūs. Reikia perspėti kitus, pasistengsiu grįž- 
ti kuo greičiau. 

Apkabina žmoną su besimuistančiu ryšuliu rankose, pa- 
glosto dukterį. 

- Eisiu su tavimi. 

- Ne. Tu manesi kai ką pažadėjęs, pameni? 

Nusitempia mane prie laiptų: „Jei kartais negrįžčiau, iš- 
vesk juos iš čia. Sargybiniai jų nelies, bet nenoriu, kad veltui 
rizikuotumėte. Pažadėk man, kad jais pasirūpinsi.“ 

Man sunku paleisti jį likimo valiai, daugiau niekada ne- 
būčiau norėjęs to daryti. 

- Gerai, tačiau pasisaugok. 

Denkas stipriai suima mano ranką, išspaudžia pusėtiną 
šypsnį. Atrišu durklą nuo diržo: „Paimk.“ 

- Ne, geriau nesuteikti jiems progos nudobti mane it šunį. 

Ir jis jau kyla laiptais į viršų. 

Atsigręžiu, Denko žmona nejuda iš vietos, nė vienos 
ašaros, kūdikis prispaustas prie krūtinės. Prieš akis išky- 
la Otilija - lygiai ta pati jėga žvilgsnyje. Tokias jas pamenu, 
sukilusių valstiečių moteris. 

- Tavo vyras yra didis žmogus. Jam nieko nenutiks. 

Grįžta trise, vienas iš jų - Denkas. Žinojau, kad tas senas la- 
pinas nesileis taip lengvai įgrūdamas į maišą. Jam pavyko su- 
rasti kitus du brolius. 

Tai buvo ilgos laukimo valandos tūnant rūsyje, kur pro 
sienos angą skverbėsi tik silpna šviesa. 

Moteris apkabina vyrą tramdydama palengvėjimo aša- 
ras. Denko žvilgsnyje matyti ryžtas žmogaus, žinančio, kad 
negali delsti nė sekundės. 

- Žmona, paklausyk manęs. Jiems jūsų nereikia, šiame 
name būsite saugūs, tu ir vaikai, ir kai tik audra aprims, galė- 
site išeiti. Kur kas pavojingiau būtų mėginti pabėgti dabar, kai 
visus miesto vartus stebi sargyba. Galite likti pas Dachserio 
žmoną. Rasiu būdą, kaip perduoti tau laiškus. 

- Kur vyksi? 

- Į Bazelį. Liko tik ši vienintelė vieta, kur nerizikuojama 
galva. Atvyksi pas mane su vaikais, kai blogiausia bus praė- 
ję, daugiausia po mėnesio ar dviejų. 

Kreipiasi į mane: 

- Mano bičiuli, nepalik manęs dabar, ištesėk duotą paža- 
dą: jiems nežinomas tavo vardas nei veidas. 

Linkteliu iki galo nesuvokdamas. 

- Ačiū tau. Liksiu dėkingas iki dienų galo. 

Atsiliepiu, pritrenktas jo skubos: „Kaip tu ketini palik- 
ti miestą?“ 

Parodo į vieną iš dviejų atsivestų vyriškių: „Karlo namų 
daržas yra prie pat miesto sienos. Pasinaudojus kopėčiomis 
ir nakties tamsa mums turėtų pavykti. Bėgsime visą naktį 
laukais. Rasiu, kaip jums pranešti, kad sveikas gyvas pasie- 
kiau Bazelį.“ 

Pabučiuoja dukterį ir mažąjį Nataną. Apkabina žmoną, 
kuriai kažką tyliai sukužda: neįtikėtina stiprybė sulaiko ją 
nuo verksmo. 

Palydžiu Johanesą iki laiptų. 

Paskutinis atsisveikinimas: „Lai Viešpats sergsti tave.“ 

- Teapšviečia tavo kelią šią tamsią naktį. 

Jo šešėlis, raginamas brolių, vikriai užsiropščia į viršų. 

10 skyrius 


Antverpenas, 1538 metų gegužės 4 diena 


11 skyrius 


- Daugiau niekada jo neišvydau. Gerokai vėliau mane pa- 
siekė gandai, kad Denkas miręs Bazelyje nuo maro tų pačių 
metų pabaigoje. 

Man suspaudžia gerklę, tačiau laikas spėjo sušvelninti 
skausmą. 

- Ojo šeima? 

- Ją priglaudė brolio Jakobo Dachserio namuose. Hutą su- 
gavo rugsėjo penkioliktąją, gerai tą pamenu. Pripažino turėjęs 
ryšių su Miunceriu tik ilgai kankintas. Mirė taip pat kvailai, 
kaip buvo gyvenęs. Mėgindamas bėgti, Hutas padegė savo ka- 
lėjimo vienutę, tikėjosi, kad sargybiniai puls jo gelbėti. Niekas 
nesivargino: Hutas užtroško dūmais, kuriuos pats ir buvo su- 
kėlęs. Leupoldas, nuosaikiausias iš visų brolių, atsiskleidė esąs 
pats ištvermingiausias: nepripažino jokios kaltės, neišsižadė- 
jo tikėjimo. Jie buvo priversti jį paleisti, išvijo iš miesto drau- 
ge su visais Leupoldo bendrais, man pavyko prie jų prisijung- 
ti. Palikau Augsburgą 1527-ųjų gruodį ir daugiau niekad ten 
negrįžau. 

Elojus yra tamsus siluetas kėdėje priešais ąžuolo stalą: 
„Kur tada patraukei?“ 

- Būdamas Augsburge sužinojau, kad mano vienas se- 
nas studijų laikų bičiulis gyvena Strasbūre. Jis buvo vardu 
Martynas Borhauzas, pramintas Celarijumi. Penkerius me- 
tus nebuvau jo sutikęs, o jis nieko nežinojo apie mane. Kai pa- 
rašiau Celarijui prašydamas pagalbos, jis pasirodė esąs tikras 
bičiulis. - Mano stiklinė vėl sklidina, ji padės prisiminti arba 
nugirdys mane, tai ne taip jau svarbu. 

- Taigi atsidūrei Strasbūre? 

- Taip, baptistų rojuje. 


Strasbūras, Elzasas, 1527 metų gruodžio 3 diena 


Tarno batų kulniukų kaukšėjimas aidi priešakyje tarp ko- 
ridoriaus sienų. Vienas po kito veriasi erdvūs kambariai su 

besimainančiais portretų žvilgsniais drobėse ir gobelenuose, 
prabangūs baldai švytinčiais medžio ar marmuro paviršiais 
stovi nukrauti galybe įvairių dekoratyvinių niekučių. 

Esu pakviečiamas prisėsti ant sofos tarp dviejų milžiniš- 
kų langų. Užuolaidos nežymiai pridengia didingus parko lie- 
pų griaučius. Tarnas paeina į priekį su savo juodais švytinčiais 
aulinukais, pabeldžia į duris ir įkiša galvą. Berniuko balsas ta- 
ria keistus garsus, kuriuos pamenu taip pat mokęsis atminti- 
nai senųjų kalbų studijų metais. 

- Pone, atvyko jūsų lauktas svečias. 

Į tarno žodžius atsako grindimis nuslystančios kėdės girgž- 
desys bei nekantriai mokinį pertraukiantis malonus balsas: 

- Gerai, labai gerai. Turiu valandėlei atsiprašyti: tuo metu 
pakartok eurisko ir gignosko asmenavimą, sutarta? 

Kiek stabteli prie durų - seno aktoriaus įžengimas į sceną: 
„Geresnėje vietoje ir geresniais laikais, ar ne taip?“ 

- Labai tikiuosi, kad taip, mano bičiuli. 


Martynas Borhauzas, vadinamas Celarijumi, yra vienas tų, ku- 
rių niekada nesitikėjau vėl sutikti. Mane buvo pasiekusi žinia 
apie jo paskyrimą vieno didiko vaikų mokytoju, taigi buvau 
įsitikinęs, kad mūsų keliai galutinai išsiskyrė. 

Jis, priešingai, tvirtina visad tikėjęs, kad mudu vėl pasima- 
tysime, ir nuo tada, kai įsikūrė Strasbūre, žinojęs mūsų susiti- 
kimą įvyksiant būtent čia. Sako, kad studentai, seniau užtvin- 
dydavę Vitenbergo auditorijas ir puoselėję didesnes simpatijas 
Karlštatui nei Liuteriui ar Melanchtonui, yra lankęsi šiame 
Elzaso mieste. Čia lankėsi ir pats Karlštatas. 

Celarijus su užsidegimu pasakoja apie Strasbūrą, kol eina- 
me pro katedros statybų aikštelę link mano naujos pastogės. 
Anot jo, tai vieta, kur niekas nepersekiojamas dėl savo įsitiki- 
nimų, kur erezija netgi žadina susidomėjimą ir kursto diskusi- 
jas tiek aukštuomenės salonuose, tiek miestiečių krautuvėse, 
svarbiausia, kad idėjos būtų grindžiamos puikiais argumentais 
ir nepriekaištinga moraline laikysena. 

Vežimas su smiltainio plokštėmis sunkiai juda aikštės grin- 
diniu. Švenčiausiosios Mergelės bažnyčios varpinė yra aukš- 
čiausia ir įspūdingiausia, kokią man yra tekę regėti. Varpinė 
stovi kairėje fasado pusėje ir netrukus jos dvynė dešinėje su- 
teiks šiam statiniui dvigubą didybę. 

- Spaustuvininkai, - aiškina man Celarijus, - gali be bai- 
mės spausdinti aktualius tekstus. Jie vadina šią savo privile- 
giją, kurios neturi jų kolegos kituose regionuose, „Gutenbergo 
palaiminimu“, nes būtent čia spaudos tėvas atidarė pirmąją 
savo dirbtuvę. 

- Mielai joje apsilankyčiau, jei įmanoma. 

- Žinoma, tačiau pirmiausia turime pasirūpinti svarbesniais 
reikalais. Šį vakarą susipažinsi su savo žmona. 

- Mano žmona? - perklausiu pralinksmėjęs. - Esu vedęs ir 
niekas manęs apie tai neperspėjo! 

- Uršulė Jost, mergina, apsukusi galvą pusei Strasbūro. Tu, 
Linhardai Jostai, esi jos vyras. 

- Gerai, bičiuli, sekundei pristabdykime. Malonu girdėti, 
kad tai graži moteris, tačiau visų pirma - kas tas Linhardas 
Jostas? 

- Man rašei, kad ieškai ramybės, kad nori pasikeisti vardą 
ir tapti praktiškai nesusekamas? Pasitikėk Martynu Borhauzu, 
šiuose reikaluose esu įgijęs patirties. Strasbūre pilna žmonių, 
norinčių paslėpti pėdsakus. Beje, Linhardas Jostas niekada ne- 
egzistavo, ir tai gerokai viską palengvina. Uršulė nėra ištekė- 
jusi, nors nuo tada, kai čia atvyko, pasiskelbė santuokos su- 
saistyta moterimi. 

- Ir kodėl, jei galiu to klausti? 

- Dėl įvairių priežasčių, - Celarijus atsako lygiai ta pačia 
veido išraiška, kurią įgaudavo Vitenberge, kai imdavo man 
aiškinti šv. Augustino teologiją. - Mieste viena pati keliaujanti 
moteris krinta į akis labiau nei ragana, o Uršulė linkusi vengti 
dėmesio: net nesu tikras, kad Uršulė - jos tikrasis vardas. Be 
to, didikas, kurio namuose ši moteris apsistojo, nuo pat pra- 
džių ėmė rodyti gan įkyrų susidomėjimą ja... 

- „ir kalbos apie vyrą Linhardą, kuris anksčiau ar vėliau 
prie jos prisijungs, tą didiką tam kartui atšaldė, tiesa? - juo- 
kiuosi. Susitikimas su šiuo senu bičiuliu mane išties gerai nu- 
teikė. - Puiku, ar yra dar kas nors, ką turėčiau žinoti? 

Saulė skverbiasi pro tamsius debesis. Šviesos spindulys 
perveria pilką foną ir nušviečia Celarijaus veidą: „Stengiausi 
kuo mažiau apie tave pasakoti. Tik tai, kad Vitenbergo univer- 
sitete kartu studijavome. Turėjai užbaigti kelis verslo reika- 
lus ir tik dabar gali prisijungti prie žmonos, kuri atvyko čio- 
nai susitikti su Kapitone!?.' 

12 skyrius 


Celarijus pasakoja man apie dvi svarbiausias miesto re- 
ligines figūras, Bucerį" ir Kapitonę, neabejotinai tolerantiš- 
kus žmones, mėgstančius teologines disputas ir artimesnius 
Cvingliui nei Liuteriui. Sako, kad jau greit su jais susipažinsiu, 
gal net šį vakarą, per vakarienę, kurią ruošia mane priglau- 
siantis didikas. 


Strasbūras, 1527 metų gruodžio 3 diena 


Pirmą kartą išvystu ją mesero Veiso erdvių namų sode. Lieku 
stovėti už kolonos, kad manęs nepamatytų, stebiu jos smailų 
profilį, vešlius plaukus, kuriuos ji laiko palaidus, plonus pirš- 
tus, liečiančius fontano briauną. 

Katinas prisėlinęs trinasi į jos sijoną. Glostančios moters 
rankos primena pasikartojančio ritualo gestus, o kuždami žo- 
džiai - magišką užkalbėjimą. Jos judesiuose įžvelgiu kažką keis- 
to, kažką kerinčiai netikėto. 

Išeinu į šviesą, krintančią nuo viršaus, bet lieku jai už nu- 
garos - nenoriu, kad mane matytų. Artėdamas link jos pajun- 
tu aitrų moters kvapą, tą svaigų levandų ir nuotaikų mišinį, 
tą kryžkelę tarp žemės ir dangaus, pragaro ir rojaus, kuri aki- 
mirksniu mus paklaidina ir vėlei prikelia gyvenimui. Užpildau 
tuo aromatu savo šnerves ir stebiu ją iš arti. 

- Ar tai mėnesinių kvapas tave taip svaigina, svetimšali? 

Moteris pasisuka iš lėto, juodos švytinčios akys. 

Nustėręs: „Tavo kvapas...“ 


10 Wolfgang Fabricius Kopfel, pramintas Kapitone (1478-1541) - vienas iš 


" 


Strasbūro reformatų lyderių. Taip pat dalyvavo reikšmingiausiuose re- 
formatų suvažiavimuose ir siekė išvengti Reformacijos susiskaldymo. 
Drauge su Martynu Buceriu 1530 m. parengė Confessio Tetrapolitana. 


Martin Bucer ar Butzer (1491-1551) - dominikonų vienuolis, vėliau - 
Strasbūro reformatorius. Siekė sutaikyti įvairias religines grupes bei 
suvienyti Vokietijos ir Šveicarijos reformatus. Bandė tarpininkauti 
tarp priešiškai nusistačiusių Cvinglio ir Liuterio. Buceris dalyvavo 
svarbiausiuose reformatų suvažiavimuose, taip pat konferencijose 
su Romos katalikais. Buvo priverstas emigruoti į Angliją, kur padarė 
didelę įtaką Anglikonų bažnyčiai. 

- Tai žemųjų dalykų kvapas: ką tik išjudintos žemės, kūno 
nuotaikų, kraujo, melancholijos. 

Įmerkiu ranką į šaltą fontano vandenį. Jos akys traukia 
mano žvilgsnį, jos burna - keista kreivė ovaliame veide. 

- Melancholijos? 

Žiūri į katiną: „Taip. Ar esi kada matęs meistro Diurerio 
darbus?“ 

- Esu matęs Imitatio Christi, iš Apokalipsės ciklo. 

- Tačiau melancholiškojo angelo - ne. Kitaip žinotum, kad 
jis yra moteris. 

- Kaip tai? 

- Diurerio angelo bruožai moteriški. Melancholija yra mo- 
teris. 

Jaučiuosi sumišęs, po drabužiais plinta niežulys. 

Tyrinėju jos aštrų profilį: „Ar tai būtum tu?“ 

Juokiasi, mano nugara perbėga virpuliai: „Galbūt ir taip. Bet 
ta moteris yra ir tavyje. Aš pažinojau meistrą Diurerį, kartą 
jam pozavau. Tai niūrus žmogus. Bijantis. 

- Bijantis ko? 

- Pabaigos, kaip ir visi. Tu jos bijai? 

Tai nuoširdus klausimas, nuoširdus smalsumas. Pagalvoju 
apie Frankenhauzeną. 

- Taip. Bet aš vis dar gyvas. 

Jos akys juokiasi, tarsi būtų laukusi šio atsakymo labai ilgai. 

- Tau yra tekę matyti liejamą kraują? 

- Pernelyg daug kraujo. 

Linkteli surimtėjusi: „Vyrams kraujas kelia šiurpų įspūdį, 
dėl tojie kariauja, bando taip išsklaidyti savo baimę. Moterys 
kraujo nebijo, jos regi savąjį kaskart besikeičiant mėnuliui.“ 

Stovime tylėdami ir žiūrime vienas į kitą, tarsi jos žodžiuo- 
se būtų nuskambėjusi tylos reikalaujanti šventa išmintis. 

Paskui: „Tu esi Uršulė Jost.“ 

- Otubūsi Linhardas Jostas? 

- Tavo vyras. 

Ta pati tyla, sutvirtinanti bėglių sąjungą. Ieško mano vei- 
do ypatumų. Jos ranka nuslenka po sijonu, paskui mano rie- 
šu, kur matyti senas randas: jos pirštas perbraukia randą, nu- 
dažydamas jį raudonai. 

Jaučiu kaip išbąlu, po marškiniais nusirita šalto prakaito 
banga drauge su netikėtu geismu ją paliesti. 

- Taip. Mano vyras. 

13 skyrius 


Antverpenas, 1538 metų gegužės 5 diena 


- Miestas buvo ramus, mūsų namų šeimininkas Mikaelis 
Veisas atrodė dosnus žmogus, o mano žmona - nuostabi. Dar 
vienai pradžiai turėjau naują vardą. Buvau skolingas Martynui 
daugiau nei būčiau galėjęs kada atsilyginti. Mokslo daktarų 
ratas, kuriame lankėsi gerasis Celarijus, galėjo pasigirti iš- 
ties unikaliomis asmenybėmis tokiems gūdiems represijos 
laikams. Jie nuoširdžiai troško ieškoti tiesos. 

Volfgangas Fabricijus, pramintas Kapitone, kurstė di- 
džiausią mano smalsumą. Net jei skelbėsi esąs karštas Liu- 
terio sekėjas, viena akimi stebėjo tuos, kuriuos aplinkiniai 
netrukus praminė anabaptistais, ir kuriuos, regis, norė- 
jo įtraukti į reformuotos krikščionybės gretas. Klausinėjo 
manęs daugelio dalykų susidomėjęs, kas man rodėsi nuošir- 
du. Buvo skaitęs Denko veikalus ir prisipažino jais žavėjęsis. 
Neišsidaviau pažinojęs tą seną sukčių, bet mėgavausi tyri- 
nėdamas Kapitonės tolerancijos ribas vienu kitu drąsesniu 
pasisakymu. 

Susipažinau ir su Otu Brunfelsu, botaniku, gydomųjų au- 
galų savybių žinovu, tuo metu sudarinėjusiu universalų her- 
bariumą ir besidominčiu gamtos pasauliu. Man nepavyko be- 
maž nieko išpešti apie jo religinius įsitikinimus, tačiau pajutau, 
kad sukilimo metu jis simpatizavo valstiečiams. Tai buvo švel- 
nus žmogus, atmetantis smurtą, kupinas kaltės jausmo dėl to, 
kaip baigėsi sukilimas. Kartą, kai mūsų abipusis pasitikėjimas 
atrodė jam ganėtinai tvirtas, Otas netgi pasidalijo savo užra- 
šais iš vieno veikalo, prie kurio tuomet plušėjo. Jame Otas ly- 
gino mūsų amžių su Nerono laikais, kai tikrieji krikščionys, 
širdyje laukiantys Viešpaties atėjimo, buvo priversti slėpti 
savo maldas sielos katakombose, dangstyti tikrąjį tikėjimą ir 
nenoromis pritarti vyraujančiai jėgai. Šioji privati Oto religi- 
ja kartais man išspausdavo šypseną, tačiau kalbėti su juo vi- 
sada buvo įdomu. 

Labiausiai iš visų atstumiantis buvo Martynas Buceris. Su- 
tikau jį tik kartą, Kapitonės namuose: niūrus ir rimtas žmogus, 
įbaugintas mūsų laikų sugedimo. Be jokio gyvenimo džiaugsmo. 

Strasbūras buvo pasaulietiškas miestas, išsilavinęs ir kar- 
tu taikingas, atsiskyręs nuo už miesto mūrų brendusios ne- 
apykantos. 

Elojus įpila man vandens, kad galėčiau tęsti pasakojimą. 
Nepraveria lūpų, kiekvieną žodį ragauja tyloje, jo akys žybsi 
šešėlyje it katino. 

- Uršulė buvo keista moteris, apkerėta. Varno spalvos plau- 
kais, smailia nosimi, atšiauriu ir kartu jausmingu veidu. Mums 
nepavyko ilgai apsimetinėti: aistra paėmė mus už rankos, už- 
valdė nuo pat pradžios. Uršulė taip pat neturėjo praeities, ne- 
žinojau, iš kur ji buvo atvykusi, jos tartis man nieko nesakė, 
ir aš nenorėjau to žinoti, viskas buvo taip paprasta. Ji prisiar- 
tindavo netikėtai, lanksti ir tykanti it katė, prispausdavo savo 
krūtis man prie nugaros ir tada pajusdavau jos geismą. Tai, kas 
mus stipriai sujungė, buvo šis nežinojimas ir laikinumo jaus- 
mas. Jei būtume susitikę svetur, viskas galėjo pasisukti kitaip. 

- Mylėjai ją? - Elojaus balsas prikimęs. 

- Manau, kad taip. Taip, kaip mylima, kai praeitis nustoja 
egzistavusi ir telieka amžina, nieko nežadanti dabartis. Dievas 
daugiau neturėjo nieko bendro su mūsų gyvenimais, jie buvo 
giliai pažymėti, galbūt ir Uršulę slėgė prisiminimai apie savą- 
ją tragediją, apie kokią nors siaubingą nelaimę. Galbūt ji taip 
pat jau buvo kartą mirusi. Dažnai naktimis, po sueities, man 
rodydavosi, kad galiu tai įžvelgti jos akyse, tą blogį. Taip, mes 
tikrai vienas kitą mylėjome. Uršulė buvo vienintelė, su kuria 
dalinausi įspūdžiais grįžęs iš dienos metu veikiančio reforma- 
tų ratelio. Dažniausiai ji nieko nesakydavo, atidžiai išklausy- 
davo, paskui netikėtai vienu reikšmingu sakiniu patvirtindavo 
mano abejonę žodžiais, kuriems aš po akimirkos beatodairiš- 
kai pritardavau, tartum būtų perskaičiusi mano mintis, tartum 
mąstytų greičiau už mane. Esu tikras, kad taip ir buvo. Uršulė 
neturėjo tūžmingos Otilijos drąsos, nors kartais jos pyktyje 
pajusdavau anos didžios moters, mano mokytojo žmonos, su- 
sirūpinimą. Uršulė buvo kitokia, bet ne mažiau ypatinga, viena 
iš tų būtybių, už kurias dėkojame Viešpačiui, leidusiam vaikš- 
čioti žeme jos pašonėje. 

Žvelgiu į prietemą, užslinkusią ant Elojaus darbo stalo, ir 
surandu atmintyje jos lankstų kūną: „Nuo pat pirmos akimir- 
kos žinojome. Vieną dieną prabusime atskirai, tolimi, be jo- 
kios aiškios priežasties, sekdami paskui savo gyvenimo krei- 
vę. Uršulė buvo vienas metų laikas, penktasis metų laikas, 
pusiau ruduo ir pusiau pavasaris.“ 

14 skyrius 


Antverpenas, 1538 metų gegužės 6 diena 


Naujasis skobiklis puikiai darbuojasi. Baltazaras laiko veltui 
nešvaistė: paliko man įrankį kaip tik šįryt ant darbinio sta- 
lo. Skobiklio smailė kilsteli medines garbanas tarsi sviestu 
slystantis šaukštas, Elojaus nustebusiam žvilgsniui palydint 
kiekvieną plaktuko smūgį, kiekvieną ant žemės lekiančią 
drožlę, kiekvieną Strasbūro katedros detalę, išnyrančią iš 
medžio plokštės. 

- Išties įspūdinga, - grožisi suraukdamas lūpas. - Kur iš- 
mokai taip darbuotis rankomis? 

- Man kur kas sunkiau sekėsi išmokti valdyti kardą nei 
jį, - atsakau iškeldamas išgaląstą įrankį. - Drožinėti išmokau 
Strasbūre. Vienoje miesto spaustuvėje buvau įsidarbinęs su- 
rinkėju. Ten dirbo ir meistras, kūręs knygoms iliustracijas. 
Pertraukų metu jis padėdavo į šalį raižiklį bei plokštes ir im- 
davosi skobiklio: padarė visų mūsų portretus ir padovanojo 
mums dešimtis jų kopijų. Nuolat kartojo, kad gražūs daly- 
kai niekada neturi būti pavieniai. Tai jis išmokė mane raižyti 
medį. 

Kurį laiką tyrinėja akimis raižinį, paskui parodo į datą 
kampe: „Gana ilgam buvai nutraukęs savo mėgstamą už- 
siėmimą.“ 

Gūžteliu pečiais: „Žinai, juk beveik visą laiką buvau ke- 
lyje. Treniravausi drožinėdamas skulptūrėles, kurias dova- 
nodavau pakeliui sutiktiems vaikams. Miunsteryje buvau 
rimčiau tuo užsiėmęs. Paskui, na, - šypsena pridengia pasi- 
teisinimą, - kažkur pamečiau savo darbo įrankius.“ 

Elojus išeina iš kambario ir vėl sugrįžta su trauktinės bu- 
teliu. Jau žinau, ką tai reiškia. Ištiesia man sklidiną stiklinę: 
„Nežinojau, kad Strasbūre buvai atradęs sau amatą.“ 

- Celarijaus dėka. Spaustuvininkų dirbtuvės visada mane 
traukė. Knygos turi savito žavesio. 

Skobiklis kilsteli dar kelias drožles. Laikas pereiti prie 
peiliuko smulkesnėms detalėms raižyti. Elojus nutyla ir se- 
ka šias darbo fazes, paskui vėl užveda kalbą: „Nesuprantu. 
Strasbūre buvai atradęs tam tikrą ramybę, rūpestingą bi- 
čiulį, gyvybingą moterį, amatą. Kodėl nelikai ten gyventi? 

Žvelgiu į jį, iš lėto tardamas žodžius: „Ar kada girdėjai apie 
Melchiorą Hofmaną'2?“ 

Šįkart jam išties sunku patikėti: „Tik nesakyk, kad pažinai 
ir Hofmaną?!“ 

Linkteliu galvą nieko netardamas, jo reakcija priverčia mane 
nusišypsoti: „Galima sakyti, kad jis tebuvo paskutinė mano iš- 
vykimo priežastis. Tada jau buvo spėję daug kas nutikti.“ 

Pradedu suvokti, kad pasakojimas man teikia malonumą. 
Mėgaujuosi kurstydamas klausytojo laukimą ir smalsumą. 
Elojus taip pat turėjo pastebėti šią permainą. Kartais jis da- 
lyvauja žaidime, o kartais, kaip dabar, tyliai lūkuriuoja, kol aš 
pats pradėsiu pasakoti. 

- Bėgant mėnesiams, Uršulė tapo vis nepakantesnė mieste 
tvyrojusiai atmosferai. Vis kartojo, kad Strasbūre esama dau- 
gybės žmonių su naujoviškomis ir puikiomis idėjomis, tačiau 
tai, kas skyrė Strasbūrą nuo kitų Vokietijos miestų, buvo būti- 
nybė išreikšti šias idėjas rafinuota ir pakylėta forma. Jos karo 
šūkis buvo „Strasbūre tiesiog gyventi yra erezija“. 

Atitraukiu akis nuo itin kruopštaus katedros rožės raižinio. 
Elojus klausosi parėmęs smakrą ant delno. Naujai atrastas už- 
siėmimas atriša žodžius lengviau nei trauktinė: „Ji vaikščiojo 
po miesto aikštes su pasirodymais, dažniausiai šokdavo gaš- 
liais ar primityviais vadintus šokius, skambino liutnia ir dai- 
nuodavo gatvės žmonių dainas. Įtraukė ir mane.“ 

Elojus skaniai nusijuokia. Padeda stiklinę ant stalo. 

- Esu girdėjęs tave dainuojant, kai darže traukei lauk seną 
baslių tvorą. Jei judu siekėte sunervinti aplinkinius, Uršulė ge- 
rai padarė, pajungusi tave į veiklą. 

- Ne, jokių dainų, nejuokaukim! Pradėjau nuo mūrininko 
pareigų. Pirmasis mūsų sugalvotas pokštas buvo nakčia patek- 
tiį bažnyčią ir priešais sakyklos laiptus pastatyti plytų sienelę. 
Ant jos netgi užrašėme Celarijaus žodžius: „Niekas man negali 
atviriau kalbėti apie Dievą nei mano paties širdis.“ 

Tuo metu trauktinė pradeda veikti. Skobiklis net keliskart 
nepataiko į reikiamą vietą, kol galiausiai šiurkščiai nukertu 
varpinės dalį. Vėliau reikės ją įklijuoti. 

- Visų geriausias vis tik buvo pokštas, kurį mes iškrėtė- 
me madam Geraširdei Karlotai Hazel. Turi žinoti, kad Karlota 
Hazel buvo viena iš daugelio Strasbūro ponių, įrengusių savo 
namuose vargšų ir benamių valgyklą. Ji juos maitino ir ragino 
melstis, girdė ir vertė dainuoti psalmes. 

- Deja, gerai žinau šį ponių tipą. 

- Uršulė negalėjo pakęsti net jos vardo. Neapkentė Karlotos. 
Neapkentė taip, kaip tik moteris gali nekęsti kitos moters. Iš 
kitos pusės, madam Geraširdė turėjo siutinančią savybę laiky- 
ti vargetas savotiškais šventaisiais. Jos šūkis buvo: „Duokite 
jiems duonos, ir jie šlovins Viešpatį.“ Uršulė manė kitaip. Sa- 
kydavo, kad nieko neturintys, kartą prisikimšę pilvus, mąs- 
to tikrai ne apie maldas: jie nori gerti, kruštis ir džiaugtis gy- 
venimu. Sakykime, kad tolimesni įvykiai patvirtino veikiau 
Uršulės teoriją. 

- Kokie įvykiai? 

- Kolosali orgija, kurią surengėme Hazel namų svetainėje. 

- Nežinia, ką būčiau davęs, kad sudalyvaučiau šios teore- 
mos įrodyme! - linksmai šūkteli Elojus. - Vis tik nematau, kaip 
tai susiję su Melchioru Hofmanu. 

Akimirka, kad susitelkčiau paskutiniam smūgiui. Nupučiu 
pjuvenas ir kilsteliu medžio plokštę iki akių lygio. Tobula. 

- Tau bus sunku patikėti, mano bičiuli: Melchioras Vizionie- 
rius galiausiai taip pat pateko į pripažintos Linhardo ir Uršulės 
Jostų teatro trupės spektaklį. 


15 skyrius 


Antverpenas, 1538 metų gegužės 6 diena 


- Apokalipsės skelbėjų laikai praėjo. Paskutinį nukirsdino 
Vilvordėje man matant lygiai prieš mėnesį. Tačiau per pasta- 
ruosius dešimt metų man teko sutikti nemažai šių pranašų, 
ant kiekvieno gatvės kampo, kiekviename viešnamyje ir pa- 
čiose atokiausiose bažnyčiose. Mano klajojimuose gausu to- 
kių susitikimų, apie šiuos žmones net galėčiau parašyti ilgą 
traktatą. Dalis jų buvo eiliniai šarlatanai ir aktoriūkščiai, kiti 
nuoširdžiai tikėjo savuoju siaubu. Tačiau tik retas iš jų buvo 


12 Melchior Hofmann (1495-1543) - vokiečių teologas, Liuterio sekėjas, 
vėliau - prisiekęs anabaptistas. Apkeliavo šiaurės Europą, kur platino 
savo idėjas ir skelbė 1533-iaisiais įvyksiant pasaulio pabaigą. Išvytas 
iš daugelio vietų, taip pat iš Strasbūro, įkūrė melchioritų sektą, mirė 
kalėjime. 

apsigimęs pranašas ir pasižymėjo genialumu, polėkiu ir drą- 
sa - savybėmis, reikalingomis didingajai apaštalo Jono freskai 
žmonių sielose perpiešti. Tai buvo žmonės, mokėję tinkamai 
parinkti žodžius, pasverti padėtį bei akimirkos svarbą ir pri- 
pildyti sielas būsimo išsipildymo, perkelto į dabartį, lauki- 
mo. Pamišėliai, taip, bet kartu ir sumanūs žmonės. Nežinau, 
Dievas ar šėtonas pakuždėjo jiems žodžius ir vizijas, tai ne- 
turi reikšmės. Man nerūpėjo tada ir juo labiau nerūpi šian- 
dien. Frankenhauzenas išmokė mane nelaukti jokios angelų 
kariuomenės: joks Dievas nebūtų nusileidęs vargetoms į pa- 
galbą. Jie privalėjo patys už save kovoti. Ir Karalystės prana- 
šai vis dar buvo tie, kurie gebėjo pakurstyti žmones sukilti ir 
suteikti vilties, dėl kurios būtų verta kautis. Įtikinti, kad vis- 
kas dar gali pasikeisti. 

- Nori pasakyti, kad vėl įsitraukei į kovotojų gretas? 

Elojus atrodo pritrenktas. Nuryju gurkšnį vandens, norė- 
damas atgauti balsą. 

- Tada dar nežinojau, ko ėmiausi. Mudu su Uršule pradė- 
jome nekęsti anų Strasbūro teologų, kurie vien kalbėjo ir kal- 
bėjo, elgėsi taip, tarsi būtų didieji mąstytojai, diskutavę apie 
mišias ir eucharistiją Strasbūro turčių salonuose. Jų toleran- 
cija buvo pasiturinčiųjų prabanga, kuri niekada nebūtų žen- 
gusi toliau sriubos varguoliams lėkštės. Gerai atpenėti krau- 
tuvininkai galėjo sau leisti išlaikyti mokslo daktarėlių kliką ir 
netgi dovanoti jiems jų didžiadvasiškumą dėl eretikų vien to- 
dėl, kad krautuvininkai buvo pasiturintys miestiečiai. Tai tur- 
tai garantavo Strasbūro reputaciją. Ir šioji reputacija viliojo 
miestan rašytojus ir studentus. 

Imu krizenti: „Jie išsigando, o taip, jie kaip reikiant išsigan- 
do, kai leidome jiems suprasti, kad vargšai, tie žemės nuolan- 
kieji, kuriems jie neva padėdavę dosniomis išmaldomis vien 
tam, kad nuramintų savo tuklią sąžinę, iš tiesų svajojo nudžiau- 
tijų kapšus su pinigais ir galbūt netgi perrėžti tas gražias bal- 
tas gerkles. Neteko ilgai laukti Kapitonės ir Bucerio atsako į 
mūsų provokacijas: diskusijose buvo įvesti subtilūs pataisy- 
mai, atskyrę „taikius“ baptistus nuo „riaušininkų“. Mes, savai- 
me suprantama, patekome į antrąją kategoriją.“ 

Elojus kreivai šypsosi, galbūt mąsto apie Antverpeną, ta- 
čiau manęs nepertraukia. 

- Nesiekėme atgaivinti pralaimėto karo. Tai būtų buvę kvai- 
la. Tačiau Uršulė prikėlė mane naujam gyvenimui - jaučiausi 

taip, tartum būčiau vėl gimęs, šįkart - iš jos įsčių. Norėjome 
peržengti ribą, įsiutinti tą apsimetėlišką strasbūriečių filant- 
ropiją, kad atskleistume tikrąjį veidą: turčių šutvės, prilipu- 
sios prie aukso, persirengusios pamaldžiais krikščionimis. Tai 
buvo vienas iš nerūpestingiausių mano gyvenimo laikotarpių. 

Stabteliu atgauti kvapą, galbūt laukiu klausimo, padėsian- 
čio man tęsti pasakojimą. Elojus ateina į pagalbą: 

- Kiek laiko visa tai truko? 

Sutelkiu atminties pastangas: „Apie metus. Paskui, 1529-ųjų 
pavasarį, į Strasbūrą atvyko žmogus, atsakingas už mano iš- 
vykimą. Šiandien jis merdi to miesto kalėjime, nes padarė le- 
miamą klaidą - sugrįžo į miestą po to, ką mes buvome iškrėtę.“ 

- Melchioras Hofmanas. 

- Kas kitas, jei ne jis? Vienas keisčiausių pranašų, kokius 
man yra tekę sutikti, unikalus savo pamišimu ir iškalba, nusi- 
leidęs tik didžiajam Mateisui. 

- Įdėmiai tavęs klausau. 

Gurkšteliu dar ir surenku ano tolimo veido detales į vie- 
ną: „Hofmanas kitados dirbo kailiadirbiu. Vieną dieną jį taip 
pat „apakino stipri šviesa pakeliui į Damaską, ir jis ėmėsi pa- 
mokslauti. Hofmanas tol meilinosi Liuteriui, kol privertė šį pa- 
rašyti jam rekomendacinį laišką, skirtą Šiaurės bendruomenei. 
Liuterio parašas atvėrė Hofmanui duris į baltų ir skandinavų 
kraštus, padarė jį žinomu asmeniu bei leido įsigyti tam tikrą 
sekėjų būrį. Šiaurėje jis daug keliavo. Paskui vieną gražią die- 
ną įsitikino, kad šventųjų ir Kristaus karalystė jau arti, ir ėmė 
skelbti atgailą bei visų žemiškųjų turtų išsižadėjimą. Neilgai 
teko laukti, kad Liuteris jo viešai išsižadėtų. Hofmanas man 
pasakojo, kad iš Danijos jis buvo išvytas prisiekus, kad jei dar 
kartą įkels ten koją, jo galva kaipmat atsidurs pasmeigta ant 
baslio. Jis tikrai buvo genialus beprotis. Pažinojo mūsų gerąjį 
Karštatą, jie abu vienpusiškai atmetė smurtą. Hofmanas prisi- 
statė į Strasbūrą kaip pranašas Elijas, ieškantis kankinio mir- 
ties, kuri patvirtintų greitą Viešpaties atėjimą. Jis iškart pamilo 
vietinius anabaptistus ir sugebėjo prieš save nuteikti protes- 
tantus liuteronus, Bucerį - patį pirmąjį, o paskui - Kapitonę ir 
visus kitus. 

Su Uršule iš karto supratome, kad tai buvo mūsų žmogus, 
tinkamiausias miestui aukštyn kojomis apversti. Viskas išė- 
jo spontaniškai, nieko iš anksto nesutarus: vienos vakarie- 
nės metu suimprovizavome stulbinamą apsireiškimą, Uršulė 

susijaudino tiek, kad pasiekė ekstazę Hofmano akyse, man 
postringaujant apie tai, kaip Viešpaties įniršis nušluosiąs 
nuo žemės paviršiaus turčius ir galinguosius. Vėlesnėmis sa- 
vaitėmis mes vieną po kitos klojome jam savo vizijas, kurias 
Hofmanas gaudė it orą. Kai viskas buvo parengta, radau būdą, 
kaip pasiųsti į spaustuvę tai, ką Hofmanas buvo užrašęs: du 
traktatus apie mano ir Uršulės vizijas. Tada jis ėmėsi pamoks- 
lauti miniai pagrindinėje miesto aikštėje. Kažkas jam spjovė 
į veidą, kažkas pabandė įspirti, dar kiti mėgino užpulti vieti- 
nį lombardą ir išdalinti vargšams šio turtą. Kai Hofmano raš- 
tus pradėjo platinti Strasbūro knygininkai, Buceris pasisten- 
gė, kad pranašą įkalintų. Tai buvo sąmyšio dienos. Tai buvo 
ugnies metai ir aš jaučiau, kaip venose vėl kaito kraujas ir kad 
įtempta virvė netrukus turėjo plyšti. 

Būtent taip ir nutiko 1530-ųjų pradžioje, gerai tą pamenu: 
Hofmanas persikrikštijo ir paskutinį kartą sakė pamokslą, ku- 
rio metu paskelbė apie ateinančią Kristaus karalystę, pasmer- 
kė prisirišimą prie žemiškųjų turtų ir pareikalavo, kad ana- 
baptistams būtų leista naudotis viena iš miesto bažnyčių. Tai 
buvo paskutinis lašas, perpildęs kantrybės taurę. Buceris pa- 
darė didelį spaudimą tarybai, kad ši išvytų Hofmaną iš miesto. 
Per Velykas atėjo įsakas jam palikti Strasbūrą: jei Hofmanas 
nepaklus, bus sutvarkytas pasitelkus kitas priemones. 

Mane taip pat ėmė slėgti miesto atmosfera. Celarijus nega- 
lėjo ilgiau mūsų ginti nuo Bucerio ir Kapitonės pykčio. Atvirai 
tą man pasakė, puikiai suvokdamas, kad dar kartą mane pra- 
randa, ir šįkart tikriausiai visiems laikams. Tai buvo mano pa- 
ties pasirinktas likimas, gerasis Martynas nieko negalėjo pa- 
daryti. Dar kartą jį apkabinau ir atsisveikinau, kaip ir anuomet 
Vitenberge, kai leidausi ieškoti naujo mokytojo ir naujos lem- 
ties. Mano senas geras bičiulis, kažin, kaip jam susiklostė gy- 
venimas: ar šiandien jis vis dar Strasbūre, ar kuriame kitame 
universitete diskutuoja teologiniais klausimais.“ 

Gūžteliu pečiais ir bandau nuvyti graudulį. Elojus, kaip nie- 
kada atidus, laukia pasakojimo finalo. 

- Nusprendžiau vykti drauge su Hofmanu. Į Emdeną, Rytų 
Fryzijoje. Pietų Vokietija buvo prarasta, bevaisė plynė, kurią 
mielai palikau vilkams ir Liuteriui. Dėl tikėjimo išpažinimo iš 
Nyderlandų išvijo daugelį: naujai atsivertusius žmones, mažiau 
prilipusius prie Liuterio abito nei anie Strasbūro reformatai. 
Miestas kunkuliavo, Emdenas buvo vieta, kur daug kas galėjo 

nutikti. Buvau pasirinkęs tinkamą arklį: savąjį švebų Eliją, pra- 
našavusį Kristaus atėjimą ir smerkusį turčius. Tai buvo sunkiai 
suvaldomas koziris, tačiau tinkamas norint susilaukti sėkmės. 

- O Uršulė? 

Tylos akimirka priverčia Elojų gailėtis uždavus šį klausimą, 
tačiau per vėlu. Prisiminęs šią moterį, vėl nusišypsau. 

- Tas metų laikas praėjo. Kad užleistų vietą naujam. 


16 skyrius 
Strasbūras, 1530 metų balandžio 16 diena 


Jos viduje sprogstu, nepajėgdamas suvaldyti šauksmo, kuris 
maišosi su jos dejonėmis. Malonumas sudrebina kūną ir su- 
riečia tarsi į laužą įmestą sausą šaką. Nusileidžia ant manęs, 
sudrėkusi, apgaubdama juodų plaukų banga, kūno kvapas ant 
lūpų, ant rankų, jos krūtys prie mano krūtinės. Išsitiesia gre- 
ta, balta ir kerinti, - klausausi, kaip rimsta jos kvėpavimas. 
Paliečia mano ranką ir judesiu, kuriam jau spėjau išmokti pa- 
klusti, padeda sau tarp šlaunų, kad švelniai suimčiau jos vis 
dar virpančią lytį. Uršulė yra tai, ko daugiau niekada nepatir- 
siu: ji - Melancholija, raižinys mano sieloje ir ant kūno odos. 

Lubų sijos sulaiko mano žvilgsnį. Man nereikia nieko sa- 
kyti, ji viską žino, ryškiau ir aiškiau už mane. 

- Tu nutarei vykti su juo. 

- Į Emdeną, į šiaurę. Hofmanas sako, kad tame mieste tel- 
kiasi pabėgėliai iš Olandijos. Ten ruošiamasi svarbiems da- 
lykams. 

Pasisuka šonu į mane, kad išvysčiau jos žvilgančias akis: 
„Dalykams, dėl kurių verta mirti?“ 

- Dalykams, dėl kurių bus verta gyventi. 

Jos smilius keliauja mano kreivu profiliu, raudona barz- 
da, leidžiasi krūtine ir sustoja ties randu, paskui nuslysta pil- 
vu žemyn. 

- Tu gyvensi. 

Pažvelgiu į ją. 

- Tu kitoks nei Hofmanas - nieko nelauki. Tavo akyse pra- 
laimėjimo neviltis, tačiau tave slegia ne susitaikymas. Tave 
slegia mirtis. Kartą jau pasirinkai gyvenimą. 

Linkteliu nieko nesakydamas, laukiu, kol Uršulė dar kar- 
tą mane nustebins. 

Šypsosi: „Kiekvienas tvarinys gyvybės cikle seka paskui 
savo likimą, tavasis yra gyventi.“ 

- Už tai esu skolingas ir tau. 

- Bet žinai, kad aš nevyksiu kartu. 

Užplūdus liūdesiui, o galbūt jauduliui, nerandu žodžių. 

Jos atodūsyje jaučiu giedrą: „Melancholija. Taip mane 
vadino mano vyras. Jis buvo daktaras, nepaprastai išsilavi- 
nęs žmogus. Jis taip pat mylėjo gyvenimą, bet ne taip, kaip 
tu. Jis mylėjo gyvenimo paslaptis, norėjo perprasti gam- 
tos misteriją, akmenų ir žvaigždžių misteriją. Jį sudegino 
būtent už tai. Ištikima žmona greičiausiai būtų pasekusi 
vyro pėdomis. Tačiau aš pabėgau: pasirinkau išgyventi. - 
Uršulė glosto mano veidą. - Tu taip pat. Seksi paskui sa- 
vąją žvaigždę.“ 


17 skyrius 


Antverpenas, 1538 metų gegužės 10 diena 


Daržas parengtas. Visi prieina manęs pagirti. Niekas ne- 
klausinėja, nei kas iš tiesų esu, nei ką veikiau prieš atsidur- 
damas čia... Esu vienas iš jų - čionykščių brolių. 

Magda, Katlenos duktė, ir toliau neša man dovanas; Bal- 
tazaras mažiausiai dukart per dieną klausinėja, kaip jaučiuo- 
si, tarsi būčiau sveikstantis ligonis. 

- Tebesu gyvas, - atsakau norėdamas jį prajuokinti. Jis 
geras žmogus, tas senas anabaptistas. Atrodo, kad Baltazaro 
užduotis - ieškoti pirkėjų šios brolijos dirbiniams, ir jam tai 
puikiai sekasi. 

Aš irgi nieko neklausinėju, diena po dienos mokausi ir 
tyrinėju šių žmonių paslaptį. 

Kartą paklausiau Katlenos apie mergaitės tėvą. Atsakė, 
kad prieš porą metų jis išplaukė, ir jie daugiau negavo jokių 
žinių. Nuskendo, buvo paliktas kurioje atšiaurioje saloje, o 
galbūt smagiai leidžia dienas aukso ir deimantų rūmuose 
kokioje Indijos karalystėje - likimas, kurio šis vaikėsi dar 
prieš sutikdamas Elojaus žmones. 

Elojus mandagiai mane paragina - jis laukia pasakojimo tę- 
sinio: akivaizdu, kad nori išgirsti apie Miunsterį. Beprotystės 
miestas apipintas fantastinių dalykų žavesiu, jo vardas vis dar 
kelia šiurpulį, o kadaise sukėlė tikrą žemės drebėjimą. Elojus 
jau spėjo Baltazaro visko išklausinėti, tačiau aš šį sunkų kelią 
buvau įveikęs nuo pradžios iki galo: Gertas iš šulinio buvo he- 
rojus, Matijaus Didžiojo leitenantas, nepralenkiamai vykdęs 
baudžiamuosius veiksmus, nusiaubęs vyskupo stovyklavie- 
tę, platinęs skrajojančius lapus ir baptistų žinutes. Baltazaras 
veikiausiai apie tai jam buvo užsiminęs. 

Taip, Geritas Bukbinderis užgrūdino geležį savo rankomis. 

Paskui vieną dieną, niekam nieko nesakęs, jis išėjo - pa- 
vargęs, pasišlykštėjęs, staiga suvokęs, kokią siaubo prarają 
jie buvo atvėrę po Naująja Jeruzale. 

Gertas prisimena vaikus-teisėjus ir jų iškeltus smilius. 
Mąsto apie mirusius iš alkio, šliaužiančius sniegu it baltos 
lervos. Vėlei pajunta pasninko traukulius ir ano paskutinio 
šuolio anapus miesto mūrų palengvėjimą - šuolio į piktava- 
lišką pasaulį, tačiau tolyn nuo visagalio ir kraugeriško pa- 
mišimo. 

Vis tik už mūrų jis nesutiko Elojaus Preistinko išskėstomis 
rankomis, tik pamatė dar daugiau kraujo ir naujas šlovės bei 
mirties vizijas. Gertas vėlei įpuolė, užverbuotas Paskutiniam 
Mūšiui, su ant rankos išdegintu išrinktųjų ženklu. Gertas dar 
kartą matė plevėsuojant lygiai tą pačią suplyšusią vėliavą Ba- 
tenburgui Žiauriajam už nugaros ir nepajėgė sustoti. Gertas 
pamilo tą kraują ir tęsė, tęsė toliau. 

Tęsė toliau. 


Elojaus dėmesinga veido išraiška man jau gerai pažįstama, jis 
įpila mums abiem dar po lašą - pasakojimui palengvinti. 
Pratęsiu prisiminimų giją: „Patraukėme į šiaurę, aš ir Hof- 
manas, plaukėme Reino upe viena pirklių barža. Aplenkėme 
Vormsą, Maincą ir Kelną, iki pat Arnhemo. Man pavyko įti- 
kinti savo bendražygį nepraverti burnos iki tol, kol pasiek- 
sime Fryziją: nenorėjau rizikuoti būti sustabdytas pakeliui. 
Hofmanui buvo sunku, bet duotą žodį ištesėjo. Paskui pali- 
kome Reiną ir pasukome į šiaurę. Traukėme iš vieno krašto į 
kitą, pėsčiomis ir ant asilo, palei Nyderlandų pasienį, link Rytų 
Fryzijos laukų. Hofmanas šiose žemėse jau buvo lankęsis savo 

ilgų klajokliškų pamokslavimų metu. Šįkart jis taip pat skubėjo 
apšviesti čionykščius valstiečius apie privalomą pasirinkimą, 
kurio šie neramūs laikai reikalavo iš kiekvieno tikro krikščio- 
nio: sekti Kristaus pavyzdžiu. Hofmanas krikštijo visus iš ei- 
lės, it koks naujasis Jonas Krikštytojas. 

Hofmanas daug man pasakojo apie Emdeną, mūsų kelio- 
nės tikslą. Tame mieste glaudėsi nemažai pabėgėlių, dau- 
giausia olandų sakramentistai, kaip jis juos vadino. Tai buvo 
žmonės, kurie atmetė Romos Bažnyčios sakramentus ir ne- 
tikėjo transubstancija. Pasak Hofmano, tai juos pastūmė- 
jo aplenkti Liuterio pozicijas ir atvėrė aiškų tūkstantmečio 
pažadą. Kalbėjo apie juos kaip apie palaidus šunis, laukusius 
pranašo, kuris atneštų jiems vilties žinią ir atnaujinto tikė- 
jimo šviesą. Vadino šią kelionę „mūsų dykuma“, kuri turė- 
jo mus užgrūdinti: išbandyti mūsų tikėjimą ir atsidavimą 
Viešpačiui per visišką paklusimą Kristui. Leidau jam kalbė- 
ti, nesipriešindamas tų žodžių žavesiui, kuris paprastai už- 
burdavo klausytojus: mane iš tiesų kerėjo Hofmano žodžių 
jėga. Neatskleidžiau jam kovęsis greta Tomo Miuncerio: to 
man neleido jo smurto atmetimas. Hofmanas mestelėdavo 
nenuginčijamą frazę kaskart, kai provokuojančiai užsimin- 
davau apie galimybę, jog Kristus vieną dieną pašauks savo 
išrinktųjų kariuomenę bedieviams naikinti: „Visi, kurie grie- 
biasi kalavijo, nuo kalavijo ir žus.“ 

Emdeną pasiekėme birželį. Tai buvo nedidelis šaltas mies- 
tas - tarpinė stotis pirklių laivams tarp Hamburgo ir olan- 
dų miestų. Svetimšalių bendruomenė buvo gausi, kaip ir sa- 
kė Hofmanas. Valdantysis grafas Enas II savo žemėse leido 
Bažnyčios reformatorių idėjoms plisti laisvai, nestatydamas 
jokių kliūčių. Manasis Elijas pradėjo pamokslauti miesto gat- 
vėse nuo pat pirmos atvykimo dienos ir pritraukė visų aplin- 
kinių dėmesį. Iškart tapo aišku, kad kiti pamokslininkai ne- 
galėjo su juo rungtis - Hofmanas juos būtų sudorojęs vienu 
kąsniu. Vos per kelias savaites jis perkrikštijo mažiausiai tris 
šimtus žmonių ir sugebėjo įkurti bendruomenę, kuri priėmė 
į savo gretas įvairios kilmės ir statuso nusivylusius tikinčiuo- 
sius. Daugiausia tai buvo atskilėliai nuo Romos Bažnyčios bei 
nepatenkintieji Liuterio bažnyčia, kuri, nors ir atsikračiusi 
kunigų bei vyskupų, sukūrė savą teologų ir mokslo daktarų 
hierarchiją, ne itin kuo tesiskyrusią nuo tos, kurią kažkada 
Liuteris buvo žadėjęs panaikinti. 

Garsas apie anabaptistus mus pasiekė gana greitai ir mir- 
tinai nugąsdino vietinę valdžią. 

Įvykiai aplink mane virė, po kojomis jaučiau virpančią žemę 
ir ore sklandančią keistą nuojautą. Ne, mano bendražygis neuž- 
krėtė manęs savo vizijomis: tai buvo artėjančių permainų jaus- 
mas, gyvenimo šauksmas, apie kurį man kalbėjo Uršulė. Būtent 
todėl nusprendžiau palikti Hofmaną jo pamokslautojo likimui 
ir sekti savuoju keliu. Keliu, kuris mane dar kartą turėjo nu- 
vesti svetur, į patį audros siautulį. Sunku pasakyti, ar tai aš 
stūmiau savąją būtį link ribos, kurią norėjau įveikti, ar tai ky- 
lanti audra tempėsi mane su savimi. 

Emdeno valdžia išvijo Hofmaną iš miesto kaip nepageidau- 
jamą kurstytoją. Jis man pasakė ketinąs grįžti atgal ir vėl imtis 
rašymo, nes jo užduotis Emdene jau įvykdyta. Vietinei bend- 
ruomenei vadovauti jis paskyrė kažkokį Janą Volkertsą, pra- 
mintą Treipmakeriu, mat vertėsi medinių klumpių drožimo 
amatu. Šis olandas iš Horno nebuvo didis oratorius, tačiau gerai 
išmanė Bibliją ir pasižymėjo įkvėpėjo žvilgsniu bei veiklumu. 
Atsisveikinau su senuoju Melchioru Hofmanu prie miesto var- 
tų, kai sargyba išlydėjo jį iš Emdeno teritorijos. Šypsojosi, nai- 
vus ir patiklus kaip visad, ir pusbalsiu sušnabždėjo esąs tikras, 
kad Paskutinio Teismo diena ateis per būsimus trejetą metų. 
Aš taip pat paskutinįkart jam nusišypsojau. Tokį jį ir pamenu: 
mojantį ranka ir tolstantį ant sulysusio asilo.“ 


Man vis dar neaišku, ko ieško Elojus. Lieka tyliai sėdėti prie 
stalo, pagautas pasakojimo, galbūt pravira burna kambario 
prieblandoje, neleidžiančioje geriau įžiūrėti jo veido. 
Pasakoju toliau, aš nutariau eiti iki galo ir nustebinti savo 
klausytoją kiekviename šios nerašytos kronikos puslapyje. 


- Vėlei sutikau Melchiorą po dvejų metų, kai šis sugrįžo į 
Olandiją susirinkti to, ką buvo pasėjęs. Tačiau pirmiausia pri- 
valau tau papasakoti apie Emdeną. Tada rūpintis anabaptis- 
tų bendruomenės likimu buvome likę mudu su Treipmakeriu 
ir prieš pat Kalėdas gavome oficialų įsaką palikti miestą. Ne 
itin dėl to sielvartavau: jaučiau, kad buvo atėjęs laikas judėti, 
nenorėjau ilgiau užsibūti tame šiauriniame uoste. Sprendimą 
priėmėme naktį, vienbalsiai ir pasiryžę svarbiai užduočiai: 

Nyderlandai - su pabėgėliais, kuriems pavykdavo kirsti sieną 
ir grįžti į savo gimtuosius kraštus, - vėrėsi mums tartum ne- 
ištyrinėta teritorija, pasirengusi priimti mūsų gerąją naujie- 
ną ir iššūkį, mestą valdžios institucijoms. Manėme, kad mūsų 
niekas nepajėgs sustabdyti. Treipmakeriui tai tapo tikra mi- 
sija, kaip prieš tai Hofmanui. Man tai buvo dar vienas hori- 
zonto stumtelėjimas į priekį - naujos žemės ir nauji žmonės. 

Kelionės tikslu pasirinkome Amsterdamą. Pakeliui Treip- 
makeris išmokė mane kelių olandiškų posakių, kad galėčiau 
susikalbėti su vietiniais, tačiau už pamokslavimą ir krikštą at- 
sakingas buvo jis. To ėmėsi nedelsdamas: dar prieš mums pa- 
liekant Emdeną Treipmakeris perkrikštijo siuvėją Sikę Frerksą, 
kuris ruošėsi grįžti į savo miestą Leuvardeną, Vakarų Fryzijoje, 
su užduotimi įkurti ten tikinčiųjų bendruomenę. Ir kur kitų 
metų kovo mėnesį sutiko savo mirtį nuo budelio rankos. 

Mums leidžiantis pietvakarių kryptimi - aplenkiant Gronin- 
geną, Aseną ir Mepelį, iki pat Olandijos, - Treipmakeris papa- 
sakojo apie savo gimtąsias žemes. Nyderlandai buvo imperijos 
gamybos ir komercijos širdis, iš čia į imperatoriaus iždą plaukė 
pačios didžiausios pajamos. Uostamiesčiai mėgavosi tam tikra 
autonomija, kurią vis dėlto turėjo ginti dantimis ir nagais nuo 
centralizacinių imperatoriaus užmojų. Karolis V toliau sėkmin- 
gai aneksavo naujas žemes, leisdamas savo būriams žygiuoti 
per šalį ir daryti milžiniškus nuostolius prekybai bei žemdir- 
bystei. Be to, Habsburgietis, regis, ketino iškeisti savo gimtąjį 
kraštą į saulėtą Ispaniją, dėl ko svarbiausias Nyderlandų ins- 
titucijas pavedė savo patikėtiniams, imperijos valdžios orga- 
nus perkėlė į Briuselį, o pats išvyko į pietus. 

Šioje Europos dalyje vien mintis apie Bažnyčią kėlė siaubą: 
čia dominavo apsirijimo valstiečių sąskaita religija, praturtė- 
jusių vienuolių ordinų ir vyskupijų nuosmukis. Nyderlandai 
neturėjo jokio dvasinio vadovo, daugelis tikinčiųjų apleido 
Bažnyčią ir būrėsi į pasaulietiškas brolijas, kurios gyveno ben- 
drai ir puoselėjo Šventojo Rašto mokymą. Šie žmonės galėjo 
pirmieji priimti mūsų skelbiamą žinią. 

Liuterio idėjos buvo spėjusios paplisti tarp liaudies ir jos 
sąskaita lobstančių pirklių. Vokietijos įvykiai jiems buvo toli- 
mi, vokiečių valstiečių pažabojimas jėga neturėjo nieko bendro 
su olandų dirbtuvių darbininkais, audėjais, uostų dailidėmis ir 
nuolat augančių miestų amatininkais. Liuterio reformuota re- 
ligija nešė naujas dogmas ir naujus religinius autoritetus, kurie 

naikino žmonių tikėjimą kiek švelnesniais būdais nei popieži- 
ninkų metodai. Žmonių lygybė tikėjime ir bendruomeniškas 
gyvenimas reikalavo kitokių gyvybės syvų. Ir mes atsidūrė- 
me Nyderlanduose pasiryžę tai suteikti. 

Tų nepaprastai derlingų kraštų vaizdas man padarė didelį 
įspūdį. Atvykus iš Vokietijos, iš juodųjų jos girių, buvo neįprasta 
regėti, kaip Nyderlandų gyventojai palenkė gamtą savo valiai, 
atkovodami iš jūros kiekvieną dirbamos žemės metrą, kuriame 
augino kviečius, saulėgrąžas ir kopūstus. Įspūdingas malūnų 
skaičius pakelėse, darbštūs ir nenuilstantys žmonės, pasiren- 
gę įveikti gamtos atšiaurumą. Amsterdamas taip pat pasirodė 
ne ką prasčiau: pirkliai, bankai, krautuvės, vandens kanalų py- 
nės, uostas - kiekviename miesto kampe virte virė prekyba. 

Tai buvo pirmosios 1531-ųjų dienos, ir nors mygė stiprus 
šaltis, miesto gatvėmis ir kanalais be sustojimo tekėjo žmonių 
srautai. Amsterdamas buvo kerintis miestas, kuriame būčiau 
mielai pasiklydęs. Tačiau Treipmakeris pažinojo keletą bro- 
lių, čia gyvenusių jau kurį laiką, taigi ketinome pradėti nuo jų. 

Susisiekėme su vienu spaustuvininku, prašydami išspaus- 
dinti rinktinius Hofmano tekstus, Treipmakerio išverstus į 
olandų kalbą, bei skrajojančius lapus, kuriuos galėtume platinti 
iš rankų į rankas. Tuo rūpinausi aš, o Treipmakeris suko gal- 
vą, kaip suburti draugėn visas Amsterdamo pažintis. Nemažai 
sekėjų radome tarp amatininkų ir mechaninių darbininkų: tai 
buvo žmonės, nepatenkinti pastarųjų įvykių eiga. Ore tvyro- 
jo keista nuojauta, tarsi bet kurią akimirką galėjo nutikti kaž- 
kas neišvengiamo. 

Per mažiau nei vienus metus sutelkėme solidžią bend- 
ruomenę, miesto valdžia neatrodė itin susirūpinusi šiais už- 
sidegusiais anabaptistais, kurie išsižadėjo prabangos ir skel- 
bė greitą pasaulio pabaigą. 

Širdis man sakė, kad tai negalėjo tęstis ilgai. Treipmakeris 
toliau pamokslavo apie nuolankumą, liudijimą ir pasyvią kan- 
kininkystę, sekdamas Hofmano mokymu. Žinojau tai truk- 
siant neilgai: o ką, jei valdžia nutars mus keliant grėsmę ben- 
drajai miesto tvarkai? Kas bus, jei vyrai ir moterys, kuriuos 
jis mokė sekti Kristaus pavyzdžiu, atsidurs priešais ginklus? 
Nejau jis tikrai manė, kad šie tikėjimo broliai leisis nukry- 
žiuojami be pasipriešinimo? Treipmakeris buvo tuo tikras. Be 
to, laikas ėjo į pabaigą, Hofmanas buvo išpranašavęs Teismo 
dieną įvyksiant 1533-iaisiais. Tokiems argumentams nelabai 

tegalėjau prieštarauti, gūžteldavau pečiais ir nedrumsdavau 
šio aklo tikėjimo. 

Mūsų narių skaičius ir toliau augo, žmonės buvo pakylėtos 
nuotaikos, perkrikštytųjų atsidavimas - beribis. Iš aplinkinių 
Amsterdamo kaimelių mus pasiekdavo netaisyklinga kalba 
surašyti naujųjų adeptų - valstiečių, dailidžių ir audėjų - laiš- 
kai. Jaučiausi tarsi patekęs į didelį katilą, uždengtą dangčiu, 
kuris anksčiau ar vėliau turėjo išlėkti į orą. Tai išties svaigino. 

Galiausiai prieš turtų kaupimą nukreiptas pamokslavimas 
viename pelningiausių Europos miestų suveikė. Tų pačių metų 
rudenį Hagos Teismas įsakė Amsterdamo valdžios instituci- 
joms nuslopinti anabaptistus ir suimti Treipmakerį. 


Elojus įpila man vandens. 

- Pavargai, gal nori prigulti? 

Jo klausime jaučiu prašymą nesustoti, Elojus yra pasako- 
jimo užvaldytas vaikas, nors greičiausiai kalbu apie įvykius, 
kurie jam gerai žinomi. 

- Pabaigsiu pasakoti apie tai, ką jie padarė Treipmakeriui, 
ir kaip aš apsisprendžiau vėl griebtis ginklo. Pradžioje tenorė- 
jau pasipriešinti tiems, kurie ateidavo mano galvos. - Ištiesiu 
rankas ir pašaipiai nusijuokiu. - Bet paskui sutikau savo tik- 
rąjį Joną Krikštytoją, tą, kuris vėlei įtikino mane kovoti prieš 
mirtiną kunigų, didikų ir kunigaikščių jungą. Ir, po velnių, aš 
koviausi: paėmiau kardą ir nusekiau paskui jį. Nesigailiu to. 
Nesigailiu dėl savo pasirinkimo anuomet, išvydus priešais 
save ant baslio pasmeigtas brolių galvas. Pirmoji pamauta gal- 
va priklausė žmogui, atvedusiam mane į Olandiją, apsėstam 
bepročiui, galbūt, kvaileliui, kuris ieškojo kankinio mirties ir 
ją rado. Tačiau tai, ką jie jam padarė... 

Beveik pajuntu Elojaus šiurpą. 

- Taip, Treipmakeris pasirinko savo baigtį, Kristaus baig- 
tį. Jis būtų galėjęs pabėgti, jei būtų norėjęs: Hubrechtas, vie- 
nas iš miesto burmistrų, palaikė mus ir iki pat paskutinės 
akimirkos bandė sukliudyti sugauti Treipmakerį. Tai burmis- 
tras pasiuntė savo kambarinę į mūsų namus, kad perspėtų 
apie sargybinius, ateinančius suimti bendruomenės galvos. 
Sugaišau sekundę mantai susirinkti - kaip ir daugelis kitų. 
Tačiau Treipmakeris - ne. Janas Volkertsas, klumpių meistras 
iš Horno, tapęs misionieriumi, to nepadarė. Jis atsisėdo ir ėmė 

laukti sargybinių: sakė neturįs ko baimintis, Kristaus teisybė 
esanti jo pusėje. Drauge su Treipmakeriu sugavo dar septy- 
nis mūsiškius, visi buvo išgabenti į Hagą. Juos kankino kelias 
dienas iš eilės. Kalbama, kad Treipmakeriui deginę sėklides ir 
smaigstę vinis po nagais. Vienintelė kūno dalis, kurios jie ne- 
lietė, buvo liežuvis: kad kankinamasis galėtų išduoti bendrų 
vardus. Ir jis išdavė. Taip pat - ir manąjį. Niekada jo už tai ne- 
smerkiau, kankinimai palenkia net ir stipriausiųjų sielas. Be 
to, manau, kad Treipmakerio tikėjimą jau buvo spėjusi palaužti 
įkaitusi geležis, tam tikrai nereikėjo tikėjimo brolių kartėlio. 
Niekas jo nekaltino, mums pavyko pasislėpti, turėjome nema- 
žai patikimų namų, pasirengusių mus priglausti. 

- Tą aštuonetą nuteisė mirties bausme? 

Linkteliu galva: „Prieš pat įvykdant bausmę mūsų broliai 
išsižadėjo visko, ką anie iš jų buvo išpešę kankinimų metu: 
nedidelė paguoda, ir nežinau, ar jiems nuo to buvę lengviau 
atsisveikinti su šiuo pasauliu. Jų galvos buvo parsiųstos atgal 
į Amsterdamą ir iškabintos aikštėje. Moralas aiškus: kas vėl 
bandys, susilauks tokio paties galo. 

Buvo 1531-ųjų lapkritis ar gruodis, pats laikas Linhartui 
Jostui nešti lauk savo kailį. Šis vardas traukė sargybinius it 
mėšlas muses. Mane slėpusi šeima leido naudotis jų vardu: 
apsimečiau esąs vienas kadais Vokietijon emigravęs pusbro- 
lis, parsiradęs namo po daugelio metų. Tai buvo Bukbinderių 
šeima ir tas pusbrolis iš tiesų egzistavo, tik buvo gavęs galą 
Saksonijoje - prigėrė upėje apsivertus jį plukdžiusiam keltui. 
Pusbrolis buvo vardu Geritas. Taip aš virtau Gerito Bukbinderio 
šmėkla - Gertu namiškiams. 

Buvo 1532-ųjų pradžia, kai mus pasiekė Hofmano laiškas. 
Rašė iš Strasbūro, jam užteko drąsos ten sugrįžti. Akivaizdu, 
jog sužinojęs apie Treipmakeriui ir kitiems baptistams val- 
džios parodytą dėmesį senasis Melchioras prikrovė į kelnes. 
Hofmano laiškas skelbė prasidedant Stillstand V - tai reiškė, 
kad baptistų krikštai Vokietijoje ir Nyderlanduose nutraukiami 
mažiausiai dvejiems metams. Nuo šiol mes privalą veikti šešė- 
lyje ir laukti, kol viskas aprims: daugiau jokio tvarkos drums- 
timo dienos šviesoje, jokių viešų pasisakymų, o svarbiausia - 


--v- 


nuolankių, uolių ir ne itin triukšmingų pamokslautojų banda, 
13 Nutraukimas, pertrauka (vok.). 

pasirengusia vorele sueiti į skerdyklą Aukščiausiojo garbei. 
Daugmaž tą jis rašė tais mėnesiais Strasbūre. 

Kalbant apie mane, dar gerai nežinojau, kokių veiksmų im- 
tis, tačiau tikrai neketinau sėdėti sudėjęs rankų ir tūnoti pasi- 
slėpęs it spardomas šuo, nors mane priglaudę žmonės ir buvo 
dosnūs bei geraširdžiai. Vieną dieną malkinėje suradau seną 
aprūdijusį kardą, suvenyrą iš Gelderlando karo laikų, kuria- 
me veikiausiai dalyvavo kuris nors Bukbinderis. Keistas dre- 
bulys supurtė mane vėl prisilietus prie ginklo rankenos - su- 
pratau, kad atėjo laikas imtis rimtų darbų, užbaigti su taikingu 
prozelitizmu, nes kitoje pusėje mūsų laukė vien tik geležis - 
žandarų alebardos ir budelių kirviai. Tačiau žinojau, kad vie- 
nas pats nebūčiau nuėjęs toli. Tai buvo nauja pradžia aklomis, 
drebėjau, bet mąsčiau aiškiai ir kaip niekad ryžtingai: manęs 
nebaugino mintis, kad šis nuotykis galėjo virsti karu, nes tai 
būtų buvęs vienintelis karas, kuriame verta kovoti - už išsi- 
laisvinimą nuo priespaudos. Hofmanas galėjo toliau sau ga- 
minti kankinius, aš ketinau vykti ieškoti kovotojų. Ir prida- 
ryti mūsų priešams rimtų rūpesčių. 

O dabar, bičiuli mano, tikrai tave paliksiu dėl savo lovos, 
jau labai vėlu. Pratęsime rytoj, jei tu nieko prieš.“ 

- Palūkėk sekundę. Baltazaras vadina tave Gertu iš šuli- 
nio. Kodėl? 

Pro Elojaus ausis nepraslysta niekas, kiekvienas žodis jam 
yra galimas posūkis pasakojime. 

Nusišypsau: „Rytoj tau papasakosiu ir apie tai, kaip visiš- 
kai atsitiktinai gimsta pravardės ir kaip sunku paskui jomis 
nusikratyti.“ 


18 skyrius 


Amsterdamas, 1532 metų vasario 6 diena 


Laimei, grandinė laiko, kybau įsitvėręs kibiro it pakaruoklis, 
instinktas, ne kas kita kaip instinktas, pataikiau anam tipui į 
ausį, jei būtų kliudęs mane, dabar plūduriuočiau apačioje, na ir 
smūgis, nejaučiu nieko, toli aidi garsai, šūksniai, skraido kėdės, 
laikytis tvirtai įsikibus, jei kartais nualpčiau - prigerčiau, bent 
jau čia esu saugus nuo smūgių, mėšlas, jų gerokai per daug, o aš 


212 


įsivėliau kaip koks šūdžius! dėl tipo, kurio net nepažįstu! ran- 
kos, jos privalo mane išlaikyti, rankos, kitaip lėksiu žemyn, jei 
išlipsiu iš čia - gausiu į kaulus, jei liksiu - anksčiau ar vėliau rau- 
menys pasiduos, išties sumautas reikalas, viskas sukasi aplink, 
maudžia pečius, tas milžiniškas kalės vaikas, negi galėjau vie- 
nas pats jį patiesti? aišku, kad ne, jis nudės mane, jei išlipsiu iš 
čia, bet šūdas, tą vargšą tuoj pribaigs, kiek jų ten? trys, keturi, 
kas spėjo suskaičiuoti, jie išdygo prieš mus, viskas prasidėjo 
staiga, anas ėmė kažką šūkalioti apie jų motinas - kokie paršai 
jomis jodinėja? virš mano galvos praskrieja stalas, galėjo leng- 
vai mane patiesti, išlenda peiliai, o juk neatrodė ginkluoti, po 
velnių, negi kas eina į smuklę ginkluotas gerti alaus, ne, laidy- 
ti juokų ar paplepėti apie reikalus, tačiau anam būtinai reikėjo 
paminėti jų motinas, rankos, Kristau, mano rankos, laikausi iš 
paskutiniųjų, taip, nepasiduodu, bet negalėsiu ilgai išsilaikyti, 
negaliu štai taip prigerti, kas per sumauta mirtis, po viso to, 
ką patyriau, po tų visų miestų, iš kurių išlindau gyvas, o galbūt 
ir taip, viskas baigsis kaip tik taip, tu išsigelbsti nuo kariuo- 
menių ir nuo žandarų, o paskui nudvesi it prigėrusi žiurkė, ir 
kaltas dėl to kažkoks pašlemėkas, negalėjęs prikąsti liežuvio, 
o aš įsikišau, tai manęs nelietė, bet aš vis tiek įsikišau, po vel- 
niais, keturi prieš vieną, nes jie žvangino tais savo pinigingais 
kapšais, gerai nupenėti laivų savininkai, skaisti žmonelė jodi- 
nėjimui kartą metuose ir sifilitikės kekšės kiekvienai dienai, 
išnaudotojai, vien maldos ir auksiniai reikaliukai, tad pribai- 
kim popiežiaus papirktus anabaptistus, anabaptistai tėra maro 
nešėjai, kuriuos reikia paskersti, o jų vidurius atiduoti šunims, 
puikiesiems skalikams, kuriuos anie laiko savo užmiesčio vi- 
lose, pinigais aptekę šiknakrušiai, su imperatoriumi susimo- 
kę anabaptistai, sliūkinantys į tavo namus tam, kad atverstų į 
tikėjimą tavo žmoną savo kotais, mums reikėtų juos visus nu- 
šluoti, rankos, Kristau, nebevaldau jų, ir kam aš įsivėliau, vis- 
ką pradėjo anas pamišėlis, jam nereikėjo atsistoti ir išspjauti 
aniems į veidus savo alaus ir dar užvemti apie jų motinas, visi 
žino jas buvus tikras šliundras, bet juk reikėjo tikėtis, kad anie 
sureaguos nekaip, veikiausiai jau spėjo jį nudobti, jei būtų vien 
spjovęs, buvo nusilakęs kaip visi, bet ne, jo žodžiai, taip, tikrai 
dėl to aš įsikišau, dėl šaunių jo žodžių, kuriuos būčiau norėjęs 
pasakyti pats, rankos, mėšlas, mano rankos, turiu iš čia ištrūk- 
ti, drąsiau, negaliu baigti savo dienų šio šlykštaus šulinio dug- 
ne, nenoriu nugaišti it koks kvėša, gal jis tebegyvas, gal dar ką 

išlemens prieš aniems jį pribaigiant spyriais, puikūs žodžiai, 
brolau, nes būtent taip, tu esi man brolis, kitaip nebūtum pa- 
kilęs ir pasakęs to, ką pasakei, nebūčiau dėl bet kurio kito to 
daręs, štai ką norėčiau suspėt tau pasakyti, aš tikrai nebūčiau 
įsivėlęs į riaušes dėl eilinio nukaršusio anabaptisto, jų pažinau 
ne vieną, mano bičiuli, bet tau nestinga drąsos, ir viens, ir du, 
po velniais, į viršų, turiu išsiropšti į viršų, štai taip, iš lėto, dar 
aukščiau, jau beveik, man pavyks, mėšlas, štai ir šulinio kraš- 
tas, dar vienas stumtelėjimas - ir aš viršuje. 

Dabar jų penketas. Maniau, kad jie buvo keturiese, prisie- 
kiu, buvau suskaičiavęs jų keturis. Dabar matau penkis - jie 
apsupę jį, jam galas, smuklės savininkas pritūpęs ant lauko 
grindinio laiko suėmęs galvą, mano paleistas ąsotis sudužo į 
šipulius, bent spėjo padaryti žalos. Mano nepažįstamasis bičiu- 
lis stovi tarsi įbestas ir kursto penketą žvilgsniu, tarsi būtų 
gerokai stipresnis už juos visus, nagi, pasakyk ką nors, kaip 
viskas nutiko? Ką tu ištarei prieš dangui užgriūvant man ant 
nugaros, prieš anam milžinui įmetant mane į šulinį? 

Pakylu ant kojų, pradedu traukti grandinę, nejučiomis su- 
rinku: „Ei tu, ką ten sakei... Apie Jėzų Kristų ir išmatomis min- 
tančius pirklius...“ 

Pasisuka apstulbęs, ne ką mažiau nei likusieji. Scena su- 
stingsta tarsi atspausdinta ant popieriaus lapo, sunkiai išlai- 
kau pusiausvyrą, veikiausiai atrodau it koks suknistas šiknius. 

- Na, visiškai tam pritariu! O dabar daryk tai, ko prašo tavo 
tikėjimo brolis: palenk galvą! 

Milžinas, kuris manėsi paskandinęs mane, pažaliuoja iš 
pykčio ir pajuda link šulinio, eikš eikš, aš jau užtempiau visą 
grandinę ir laikau kibirą rankose, eikš arčiau, šaunuolis, eikš 
ir leisk nuplėšti tau tą riebų kiaulės snukį, kurį nešiojiesi ant 
pečių. 

Duslus garsas, sausas dunkstelėjimas, vienintelis, įlen- 
kiantis metalą ir pažeriantis aplink dantų lietų. Milžinas sus- 
munka it tuščias maišas, spjaudydamasis liežuvio gabaliukais. 
Jokios aimanos. 

Pradedu sukti grandinę ratu, vis sparčiau, garbūs ponai, 
jums parodysiu, kokie įkyrūs kartais gali būti anabaptistai. 
Kibiras smogia į galvas, nugaras, sklando vis toliau nuo ma- 
nęs, grandinė pjauna man delnus, tačiau matau anuos kren- 
tant, susigūžiant ant žemės, puolant prie durų, kurių nespėja 
pasiekti, kibiro teismas negailestingas, jis sukasi vis smarkiau 

ir smarkiau, nebenulaikau jo, dabar kibiras valdo mane, Dievo 
ranka, galėčiau prisiekti, ponai, jūs mirtinai įsiutinote Dievą. O, 
štai dar vienas, ir kur tu susiruošei, prisiliuobęs suski? 

Trūktelėjimas - kibiras įsivėlė tarp medžio šakų, liaunas 
medelis, kibiras vos jo nenuverčia. 

Apsidairau po mūšio lauką: uch, visi patiesti. Kažkuris vai- 
toja, laižosi žaizdas apsvaigęs nuo smūgio, žvilgsnis į kiaušus. 

Brolis pasielgė protingai, iškart metėsi žemėn man palei- 
dus pirmąjį smūgį, ir dabar keliasi nustėręs, su keista šviesa 
akyse: kaip angelas naikintojas pasidarbavau visai neblogai. 

Nušoku nuo šulinio ir nuklibinkščiuoju iki jo. Aukštas ir lie- 
sas, smaili tamsoka barzdelė. Suspaudžia man ranką pernelyg 
stipriai - grandinė delne atvėrė žaizdą. 

- Dievas mums pagelbėjo, broli. 

- Dievas ir kibiras. Niekad anksčiau nesu to daręs. 

Šypsosi: „Mano vardas Mateisas'*. Janas Mateisas, duon- 
kepys iš Harlemo.“ 

Atsakau: „Geritas Bukbinderis.“ 

Beveik apimtas jaudulio: „Iš kur tu atsiradai?“ 

Grįžteliu atgal ir gūžteliu pečiais: „Iš šulinio.“ 


19 skyrius 


Antverpenas, 1538 metų gegužės 14 diena 


- Tapau Gertu iš šulinio. Mateisui patiko vadinti mane šia 
keistoka pravarde. Jis buvo linkęs manyti, kad mūsų teatra- 
liškas susitikimas įvyko neatsitiktinai. Kita vertus, Mateisas 
visur įžvelgė ne gryną sutapimą, o aiškų dievišką planą, regė- 
jo prasmę, viršijančią paprastą dalykų tariamybę ir bylojančią 
žmonėms, mums, išrinktiesiems. Tai todėl, kad jis manė bap- 
tistus esant Dievo išrinktuosius, Visagalio valios vykdytojus, 
kurie turėjo užbaigti didingą darbą. Manasis apaštalas Jonas 
iš Harlemo pažinojo Hofmaną, buvo jo paties perkrikštytas 


14 Jan Matthys (1500-1534) - olandų pranašas ir maištininkas. Pabėgęs iš 
Amsterdamo, apsikrikštijo pas Melchiorą Hofmaną ir ėmė pamokslauti. 
Sutelkęs gausų sekėjų būrį, 1533 m. pasiuntė dvylika savo „apaštalų“ 
skelbti artėjančios pasaulio pabaigos. Žuvo Miunsterio apsiausties metu. 

ir gerai susipažinęs su Merlchioro pranašystėmis. Teismo 
diena artinosi, revanšo ir keršto diena. Tačiau gan greit su- 
pratau šį duonkepį padarius kitokį pasirinkimą nei senasis 
Melchioras: Mateisas norėjo kautis galutiniame mūšyje, ir 
dar kaip, laukė vien tik savojo Dievo ženklo, kad paskelbtų 
karą stabmeldžiams ir piktadarystės tarnams. Janas turėjo 
planą: suburti visus baptistus ir išvesti juos iš pasaulio, to 
vergijos ir prostitucijos pasaulio, kuriam galingieji juos pa- 
smerkė amžiams. Taip, tačiau kaip atpažinti išrinktuosius? 
Mateisas nepavargdavo kartoti, kad Kristus pasirinkęs savo 
sekėjais ir apaštalais varganus žvejus, nusispjaudamas ant 
šventyklos prekijų. Nes buvo kalbama apie pelną, apie pra- 
keiktą olandų pirklių pelnymąsi. Šie žmonės rinkosi tikėjimą 
vadovaudamiesi asmeniniais interesais, ir tai juos pavertė 
grėsmingais priešais. Kuo stipriau tikėjimas buvo susais- 
tomas ritualų ir neginčytinų dogmų, tuo labiau anie prie jo 
prisirišdavo, nes iš esmės vienintelė priežastis, dėl kurios jie 
nesimpatizavo Romos Bažnyčiai, buvo ta, kad didysis katali- 
kybės gynėjas imperatorius Karolis smaugė pirklius mokes- 
čiais ir siekė viešpatauti Nyderlanduose kaip tikras tironas, 
kliudydamas jų verslo reikalams. Visai nesvarbu, kad dau- 
gelis pasiturinčių pirklių vadovavosi gera valia: geros valios, 
dažnai sakydavo manasis duonkepys iš Harlemo, nepakan- 
ka, būtina atkurti teisybę. Jei užtektų geros valios, tada išga- 
nymo mums nereikėtų: „Gera valia neištrina klaidų, dauge- 
lis geros valios judėjų sušuko: „nukryžiuokite jį . Gera valia 
yra Antikristo išmonė.“ 

Tačiau dar įspūdingiau buvo tai, kaip Mateisas atskleidė ku- 
nigų ir mokslo daktarų, skelbusių mums Bibliją nuo sakyklų ir 
katedrų, veidmainystę: jų apgailėtiną „moralinio tiesumo“ ir 
nuvalkioto „sąžiningumo“ teologiją, kurią suteikia vien aukšti 
rangai ir valdžia: „Betgi Evangelija, priešingai, giria nedorėlius, 
kreipiasi į pasileidėles ir sąvadautojus, ir ne į atgailaujančias 
prostitutes, bet į savo amatu besiverčiančias kekšes, į nusi- 
kaltėlius, į žemės padugnes.“ Tad ir moralės bei doros liaup- 
sinimas Mateisui buvo Antikristo atnešta religija. 

Štai kodėl būtume radę išrinktuosius tarp eilinių žmonių - 
amatininkų, valkatų ir skersgatvių padugnių, - tarp tų, ku- 
rie kentėjo labiau už kitus, kurie neturėjo ko prarasti, išsky- 
rus savo, pasaulio atstumtųjų, būklę. Būtent tarp jų tikėjimo 
Kristumi ir greitu jo sugrįžimu kibirkštis galėjo išlikti, nes tų 

žmonių gyvenimai buvo kur kas artimesni Jėzaus pasirink- 
tam keliui. Kristus kvietė pas save skurdžius, kekšes ir sąva- 
dautojus? Puiku, jų gretose ir mes ketinome užverbuoti kapi- 
tonus būsimam mūšiui. 


- Koks jis buvo? Noriu pasakyti, kas per žmogus buvo Janas 
Mateisas? 

Elojaus klausimas nusileidžia iš lėto kaip vakaras po dienos, 
kurią paskyriau daržo darbams ir Katlenos šypsenai. 

- Iš visų mano sutiktų bepročių Janas atrodė ryžtingiausiai 
nusitekęs. Tačiau taip buvo prieš mums atsiduriant Miuns- 
teryje. Mateisas buvo ryžtingas ir pakankamai stiprus, kad 
perliptų per Hofmaną ir jo smurto atmetimą. Jei senasis Mel- 
chioras skelbėsi esąs Elijas, tai Janas rengėsi tapti Enochu, an- 
truoju apokalipsės liudytoju. Man teko pajusti šią jėgą, kai kaž- 
koks Poldermanas, zelandietis iš Midelburgo, apsiskelbė esąs 
tikrasis Enochas: Mateisas užlipo ant stalo ir palaidojo susirin- 
kusius brolius po keiksmų lavina. Visi, nepripažinsią Mateiso 
tikruoju Enochu, amžinai degsią pragaro liepsnose. Tai pasa- 
kęs, jis ištisas dvi dienas nepratarė nė žodžio. Mateiso kalba 
buvo tokia įtaigi, kad keliese užsidarėme namie be maisto ir 
vandens, melsdami Viešpaties gailestingumo. Tai buvo tvirtos 
valios, iškalbos meno ir pasiryžimo išbandymas, ir Mateisas 
laimėjo. Gal jis pats to iki galo dar nesuvokė, bet aš žinojau 
Janą Mateisą esant rimčiausią Hofmano konkurentą ir turint 
šį tą daugiau - gebėjimą kalbėti žmonių įniršiui. Jaučiau, kad 
jei Mateisas būtų išmokęs tą įniršį valdyti, tikrai būtų tapęs 
Dievo Kapitonu, galinčiu apversti pasaulį aukštyn kojom ir iš- 
kelti paskutiniuosius į pirmųjų gretas, kaip reikiant sudrebinti 
riebiąsias Šiaurės provincijas, o gal net suduoti lemtingą smūgį. 

Į Amsterdamą Mateisas atvyko su mergina, vardu Divara, 
įstabia būtybe, kurią pavydžiai saugojo nuo aplinkinių žvilgs- 
nių. Sklido kalbos, esą savo krašte jis buvo vedęs pagyvenu- 
sią moterį, kurią palikęs pabėgo su šia jaunute mergaite, vie- 
no Harlemo aludario dukra. Vadinasi, Enochas taip pat turėjo 
savo silpnąją vietą, tą pačią kaip ir daugelis vyrų, pusiaukelė- 
je tarp koto ir širdies. Toji mergina visada mane baugino, dar 
prieš tapdama karaliene, pranaše, didžiąja anabaptistų kara- 
liaus kekše. Jos žvilgsnyje būta kažko gąsdinančio. 

- Tyrumo? 

- Taip. To, kuris gali priversti tave tapti bet kuo ir daryti bet 
ką, įvykdyti žvėrišką ir nepagrįstą nusikaltimą lyg paikiausią 
pasaulyje veiksmą. Ši moteris niekada nebūtų pravirkusi, jos 
niekas nebūtų sugraudinęs, netašyta mergiūkštė, dar nespė- 
jusi atrasti savo skaistaus kūno galios ir galėjusi kelti siaubin- 
gą grėsmę, kai būtų tai suvokusi. 

Tačiau tos moters aš ėmiau rimtai bijoti tik gerokai vėliau. 
Pirmais 1532-ųjų mėnesiais turėjome kitų rūpesčių. Neramino 
tai, kad slaptas Mateiso pamokslavimas ir tas keistas mūsų 
vykdytas brolių verbavimas susidūrė su Hofmano paskelb- 
tu Stillstand. Tomis dienomis mus pasiekė žinia, jog vokiečių 
Elijas rengėsi vykti į Olandiją aplankyti mūsų bendruomenės, 
ir, jei norėjome, kad tikėjimo broliai išsibudintų ir prisidėtų 
prie mūsų kovos, Mateisas turėjo įveikti savo mokytoją. Tai 
buvo susirėmimas iki paskutinio kraujo lašo: Hofmano pusėje 
stovėjo praeities pamokslininko autoritetas. Tačiau Jano pu- 
sėje liepsnojo ugnis. 


20 skyrius 


Amsterdamas, 1532 metų liepos 7 diena 


- Ne! Ne! Ne! Ir dar kartą ne! - jo balsas kyla aukštai virš 
susirinkusiųjų šurmulio. - Dar ne laikas sugrįžti prie krikšti- 
jimo! Dabar tai reikštų mesti iššūkį Olandijos teismui ir pa- 
siųsti save tiesiai į kartuves! Ar to jūs norite?! Kas skelbs apie 
Viešpaties atėjimą, jei jūs visi sulauksite vargšo Treipmakerio 
ir jo brolių galo?! 

Gerasis švabų Elijas nesitikėjo pasipriešinimo, jis vylėsi, 
kad pasitiksime jį tarsi tėvą. Tačiau... Štai jis, išraudusiu vei- 
du ir pasirengęs pats sau prieštarauti iš nevilties. 

Enochas nė kiek nesutrinka, barzda smailiu kampu nu- 
kreipta į priešininką, pranašas prieš pranašą: Apreiškimo kny- 
goje apie tai nėra rašoma. Janas žvelgia Melchiorui tiesiai į 
akis, su šypsenos užuomina. 

- Žinau, kad tikrai ne kankinio mirtis gąsdina brolį Mel- 
chiorą, tvirtai tą žinau, kadangi niekas kitas nepatyrė dides- 
nių tremties kančių ir liudijimo sunkumų. - Apgalvota ir meis- 
triška pauzė. - Brolis būgštauja dėl to, kad per kelias valandas, 

neduodama laiko pabėgti nei išsiųsti laiško, Hagos valdžia gali 
mus susekti, įvirsti čionai ir visus suimti. 

Dabar visas dėmesys sutelktas į jį vieną. 

- Tačiau kiek mūsų yra? Ar mes kada savęs to klausėme? 
Ir kam esame pasiryžę artėjant Teismo dienai? Sakau jums, 
broliai, kad Viešpaties padedami mes galime būti greitesni už 
ginkluotą nedorėlių gaują, greitesnė gali būti ir mūsų žinia - 
Teismo dienos skelbimas. 

Hofmanas širsta ir bando sutramdyti jį užvaldžiusį kartėlį. 

Mateisas tęsia: „Tikra tiesa: jie gali mus persekioti, infil- 
truoti savo šnipus, atskleisti mūsų vardus ir mums svetingus 
namus. Tačiau kodėl turėtume dėl to sustoti?! Biblijoje para- 
šyta, kad Kristus atpažins savo šventuosius. Petras savo laiške 
ragina tikinčiuosius skubinti Viešpaties atėjimo dieną. - Janas 
iš atminties cituoja kelias mūsų nekart aptartas ištraukas: - 
„Mes laukiame naujo dangaus ir naujos žemės, kuriuose gy- 
vena teisumas. '* Apaštalas Jonas irgi tvirtina, kad „kas pažįsta 
Dievą, tas mūsų klauso, o kas ne iš Dievo - mūsų neklauso“. 
Tačiau kaipgi teisieji mūsų klausys, jei į juos nesikreipsime?! 
Kaip jie atskirs tiesos dvasią nuo klaidos, jei mes nestosime 
kautis atvirame lauke?! Kaip, jei neturėsime drąsos krikštyti, 
pamokslauti, pasiekti tikinčiuosius su vilties žinia, mesdami iš- 
šūkį ediktams ir žmonių įstatymams?! Turime būti sumanesni 
už juos! O gal tikime, kad užduočiai įvykdyti pakanka teologi- 
nių traktatų ir gražių laiškų?! - Jano balso tonas kyla, tvirtėja, 
žodžiai aidi lyg plaktuko dūžiai į priekalą. - Kaip dažnai, bro- 
liai, kaip dažnai šventieji apaštalai mus perspėjo dėl antikristų, 
netikrų pranašų ir gundytojų, kurie užplūs žemę paskutinė- 
mis valandomis, idant atitolintų išrinktuosius nuo jų užduo- 
ties?! Nuo mūsų užduoties. Evangelijoje parašyta: „Vienus, 
kurie abejoja, mėginkite įtikinti, kitus gelbėkite, traukdami iš 
ugnies.“" Laužų ugnies, broliai, kurie visuose Nyderlanduose 
mums rengiami tam, kad užkimštų burnas ir sukliudytų pa- 
rengti kovos lauką Kristaus atėjimui ir Naujajai Jeruzalei! Ir 
mums reikėtų nulenkus galvas laukti budelio?!" 


15 Citataiš 2 Pt 3, 13. 
16 Citataiš 1Jn 4,6. 
17 Citataiš1Jud 22-23. 

Jano balsas šoka, tai nesutramdoma muzika, griausmas, 
kuris užgimsta tolyje, atsitrenkia į mūsų vidurius ir taip pat 
netikėtai nurimsta. Tikėjimo broliai susiskaldę, Elijo charizma 
prieš Enocho ugnį. Žmonių sielos pradeda kaisti. 

Hofmanas purtydamas galvą pakyla iš savo vietos: „Vieš- 
paties diena jau visai arti. Apie tai mums liudija daugybė ženk- 
lų, pirmiausia - nedorybės galia, taip žiauriai persekiojanti 
mus Vokietijoje ir Olandijoje. Štai kodėl privalome laukti ir 
liudyti tiesą. Laukti Kristaus, taip, broliai, ir tos valdžios, kuri 
vienintelė sutramdys tautas ir amžiams sunaikins blogį. Broli 
Janai, - tik dabar Melchioras kreipiasi į Mateisą, - šis laukimas 
netruks ilgai. Sutemos jau sklaidosi ir tikroji šviesa ryškėja. 
Apaštalas Jonas mus moko: „Nemylėkite pasaulio, nei to, kas 
yra pasaulyje!“'* To moko ir Paulius. Šią sunkią valandą turi- 
me saugotis puikybės, išlikti nuolankūs ir laukti, broli, lauk- 
ti ir kentėti, išsaugodami savyje tvirtą tikėjimą. - Nužvelgia 
mūsų veidus. - Tai įvyks jau greitai. Neabejokite.“ 

Mateiso akys susiaurėja, atrodo lyg jis nekvėpuotų: „Bet 
ta valanda jau išmušė! Dabar! Tai dabar Kristus mus ragina 
veikti! Ne rytoj, ne kitais metais - dabar! Mes tiek tarškėjo- 
me apie Viešpaties grįžimą, kad nepastebėjome jį esant čia, 
tai jau vyksta, broliai, jei mes nepasijudinsime, liksime per- 
nelyg užsiėmę teologiniais traktatais, Karalystė išslys mums 
iš rankų nespėjus susivokti! - Lekia prie lango ir, kai jį prave- 
riaį Amsterdamo priemiesčius, mano nugara perbėga šiurpu- 
lys. - Kodėl mes vis dar delsiame apleisti Babiloniją, šį prekijų 
viešnamį, ir žygiuoti į priekį? Sukvieskime draugėn išrink- 
tųjų tautą ir stokime į mūšį, apsiginklavę Viešpaties žodžiu!“ 

Hofmanas susvirduliuoja, apimtas nevilties: „Šios idėjos 
prives prie pilietinio karo! Mes ne tam buvome pašaukti!“ 

Stiklinės Mateiso akys nejuda, dvi žudikės, atsakymas jau 
paruoštas - gyvatės šnypštimas: „Tai tu taip nusprendei.“ 

Dvi frakcijos pratrūksta, visi jau aiškiai pasiskirstė, ima 
lakstyti keiksmai ir vienas kitas gerai nutaikytas spjūvis. Ban- 
dau nuraminti įsisiautėjusius mūsiškius, nepastebėdamas į 
mane įsmeigto užjaučiančio Hofmano žvilgsnio - jis tikrai ne- 
sitikėjo manęs pamatyti priešingoje pusėje. Galbūt prašo pa- 
galbos, galbūt, mūsų strasbūrietiškos bičiulystės labui, prašo 
atvesti Mateisą i protą: 

- Broli, bent tu pabandyk atverti akis šiems bepročiams. 
Jie nežino, ką kalba. 

21 skyrius 


Teištariu kelis žodžius atsisveikinimui: „Leisk kalbėti be- 
protybei ir nevilčiai - tai yra mūsų stiprybė.“ 

Mano atsakymas galutinai užgesina pranašą. Hofmanas lie- 
ka stovėti nebylus, aptemdytas jį prarijusios bedugnės. Žino, 
kad Enocho ugnis išdegins lygumą. 


Leidenas, 1533 metų rugsėjo 20 diena 


- Štai namas, kurio jūs ieškote - pirmasis dešinėje. Nuo čia 
jūs nesuklysite. 

Mus palydėjęs berniūkštis stoviniuoja laukdamas arbatpi- 
nigių ir beda pirštu į siaurą gatvelę namų eilės gale. Jis atrodo 
kone paralyžiuotas. Tyliai sušnabžda nudelbęs akis: „Ten dir- 
ba mano mama, ji nenori, kad čia trainiočiausi.“ 

Praveria delną monetoms. Janas Mateisas nesutrinka ir iš- 
kilmingai taria: „Tau bus dosniai atlyginta danguje.“ 

- Tačiau, - priduriu sužvejodamas krepšyje floriną, - men- 
kas žemiškas avansas tau tikrai nepakenks. 

Šviesiaplaukis dingsta mums iš akių, prieš tai padovano- 
damas bedantės šypsenos blyksnį, o Janas nužvelgia mane lyg 
nepritardamas, bet nepajėgia suvaldyti juoko: „Reikėtų nuo pat 
mažumės pripratinti juos siekti Karalystės, nemanai?“ 

Skersgatvyje mus pasitinka greičiausiai mūsų mažojo ved- 
lio motina. Šviesiaplaukė kaip ir berniūkštis, skaidriomis juodai 
apvestomis akimis, moteris laiko parėmusi krūtis ant aplūžu- 
sios palangės trečiame aukšte. Dar nespėję į ją atsisukti, iš- 
girstame kelis skambius bučinius, patikėtus vėjui. Lyg didikų 
giminės portretų galerijoje dosnūs Leideno prostitučių bius- 
tai lydi mus tiek iš kairės, tiek iš dešinės, iškabinti skirtinga- 
me aukštyje ant karkasinių namų sienų. 

Nors ir blaškomi tokio svetingumo, ieškodami žalių durų 
neužtrunkame. Tai paskutinis skersgatvio pastatas, stovintis 
ant kampo su tilteliu be baliustrados, kuris išsiriesdamas per- 
šoka vieną iš daugelio Reino kanalų. 


18 Citataiš1]n 2,15. 

Mateisas, lieknas ir išstypęs, tiesiog švyti. Lipant į antrą 
aukštą vedančiais laiptais jis tapšnoja ranka man per petį ir 
linksi galva: „Tarp kekšių ir sąvadautojų, Gertai!“ 

- Ir užeigos girtuoklių, - priduriu su šypsena, užsiminda- 
mas apie Gerto iš šulinio užverbavimą. 

Šį kartą svečius sutinkanti mergina apsirengusi, nors ir ne 
visai taip, kaip derėtų į turgų susiruošusiai damai. 

- Ieškote Jano Bokelsono, Jano iš Leideno", tiesa? Šią aki- 
mirką jis užsiėmęs... 

- Įleisk juos! - merginą pertraukia šūksnis koridoriaus ga- 
le. - Ką, nematai, kad atėjo pranašai? Užeikite, prašom, prašom! 

Mus pasiekia žemas ir gilus balsas, toks, kuris kyla iš pil- 
vo ertmės ir nuaidi gerklėje. Visiškai nederantis prie vaiz- 
do, kurį išvystame prasivėrus durims, anapus kurių šis bal- 
sas nuskambėjo. 

Mūsų vyrukas sėdi išsitiesęs ant trumputės sofos, vie- 
na ranka įsikibęs užkloto, kita prilaikydamas savo kiaušus. 
Apsinuoginęs nuo galvos iki liemens, krūtinė ištepta kvap- 
niais aliejais. Moteris, taip pat pusnuogė, laiko rankoje skus- 
tuvą ir, pasilenkusi prie vyriškio tarpkojo, depiliuoja. 

- Turite man atleisti, brangūs bičiuliai, - ištaria tonu, nu- 
skambančiu bemaž kaip pasityčiojimas. - Nenorėjau versi jūsų 
ilgai laukti. Mūsų vestibiulyje nuolat sukiojasi įtartini tipai. 

Prisistatome. Mateisas kurį laiką jį nužiūrinėja, paskui ap- 
sidairo aplink: „Ar iš to vertiesi?“ 

- Iš visko, kas neverčia mano kaktos rasoti, - atsakymas 
nuskamba žaibiškai, tarsi aktoriaus replika scenoje. - Tvirtai 
neigiu Adomo nuodėmę, dėl ko nepripažįstu ir jos užtrauktų 
prakeiksmų. Kažkada dirbau siuvėju, bet gan greitai mečiau 
šį amatą. Dabar miestų aikštėse įkūniju didžiuosius Biblijos 
personažus. 

- A, mat kaip, tu - aktorius! 

- Aktorius yra netinkamas žodis, bičiuli mano: aš ne vai- 
dinu, aš įkūniju. 

Sugriebia kempinę nuo gretimos vonelės ir nusivalo ja pu- 
tas. Tada pašoka nuo sofos ir ima šluostytis tarpkojį. Jo vei- 
das virsta skausmingo susitaikymo kauke, akys įsmeigtos į 
manąsias. 

- „Einu visos žemės keliu. Būk stiprus ir elkis kaip vyras! 
Laikykis Viešpaties paliepimų, eidamas jo keliais ir laikyda- 
masis jo įstatų, įsakymų, įsakų ir pamokymų.'?? 

Mergina entuziastingai ploja, rankomis suspaudusi krū- 
tis: „Šaunuolis, Janai! - žvelgia į mus. - Argi jis ne nuostabus?“ 

Karalius Dovydas žemai nusilenkia. Iš koridoriaus mus 
pasiekia keisti garsai: smūgiai, šūksniai, prislopinti riksmai. 
Muūsiškis Janas iš pradžių, regis, jų nepastebi, pasinėręs į savo 
asmeninę higieną. Paskui išgirsta kažką, kas priverčia jį pa- 
šokti, galbūt kiek spigesnis ar tiesiog labiau įtikinamas „gel- 
bėkit“. Jis griebia už skustuvo ir išlekia lauk. 

Jo balso griausmas užtvindo namus. Su Mateisu susižval- 
iš Leideno pasirodo tarpduryje. Giliai kvėpuoja, pasitvarko 
trumpikes ir panardina skustuvą į emaliuotą dubenį. Vanduo 
nusidažo raudonai. 

- Na, ką pasakysite? - ištaria nepasisukdamas. - Ar esate 
kada girdėję apie švelnų liūtą, gerų manierų ir mylintį savo 
artimą? Sąvadautojai yra žiaurūs, brutalūs žmonės. O aš no- 
rėčiau tapti pirmuoju šventu sąvadautoju žmonijos istorijo- 
je. Taip, bičiuliai, esu šliundrų globėjas, svajojantis atsisėsti 
Dievo dešinėje. Vis tik kartais ši svaja pertraukiama, ir tada 
sąvadautojas prabunda... 

- Mes kalbame ne apie svają ar prabudimą, - kito Jano bal- 
sas priklauso ne aktoriui, o Enochui. - Sąvadautojai, prostitutės, 
vagys ir galvažudžiai - štai paskutiniųjų mūsų dienų šventieji! 

Janas iš Leideno paliečia ranka lūpas, paskui kiaušus: „Uch, 
tik nekalbėk man apie pasaulio pabaigą, drauguži. Teko čia su- 
sipažinti su ne vienu pranašu, ir visi jie buvo nelaimės šaukliai.“ 

- Nė kiek tuo nesistebiu, - iškart atsakau. - Jei sėdi sudėjęs 
rankas ir lauki apokalipsės, vien prisišauki bėdą. Perversmas 
kyla tik iš apačios. Pačių žmonių pastangomis. 

Aktorius pasisuka į mane su kandžia šypsena. Sunku su- 
vokti, tai ironijos ar nušvitimo šypsnys. 

- Suprantu, - lūpų kampučiai dar kiek kilsteli, paaštrindami 
Jano skruostikaulius. - Reikėtų nei daugiau, nei mažiau, kaip 
patiems sukurti apokalipsę! 

Tai, kaip jis ištaria sukurti, man palieka išties gilų įspūdį. 
Senoji aistra graikų kalbai ir etimologijai verčia mane ieškoti 


19 Janvan Leiden arba Jan Beukelszoon (1509-1536) - olandų maištininkas 
anabaptistas, Miunsterio sukilimo dalyvis, po Jano Mateiso žūties pasi- 
skelbęs naujojo Siono karaliumi. 


20 Citataiš1 Kar 2,2. 

naujo vardo lemtingajam žingsniui. Žodyje „apokalipsė“, kaip 
ir žodyje „apoteozė“ yra priešdėlis, žymintis tai, kas viršuje: 
„Ipokalipsė“ būtų kur kas tinkamesnis pavadinimas, tereikė- 
tų pakeisti vieną vienintelę balsę. 

Stebiu Janą Bokelsoną su ant tarpkojo laikoma ranka, ant 
sofos išsitiesusią pusnuogę merginą, dubenyje pamerktą krau- 
juotą skustuvą: manosios mintys neperžengs smegenų slenks- 
čio. Duonkepio iš Harlemo žodžiai bylos kur kas įtikimiau. 

Janas Mateisas pasiglosto juodą smailią barzdą. Regis, šven- 
tasis sąvadautojas jam patinka, net jei ne viską iki galo suvo- 
kia. Kita vertus, Amsterdamo baptistai, pasiūlę mums su juo 
susitikti, neužsiminė apie išskirtinį Jano minčių vaiskumą ar 
tikėjimą, tik apie jo gilią neapykantą popiežininkams ir liute- 
ronams, aktoriaus charizmą ir kiek storžieviškas manieras. 

Mateisas suspaudžia lūpas pirštais ir nusprendžia eiti tie- 
siai prie reikalo: „Gerai manęs paklausyk, broli Janai, štai ma- 
noji idėja: dvylika apaštalų prajos šiomis žemėmis skersai iš- 
ilgai. Apkrikštys suaugusiuosius, išlygins Viešpaties kelius, 
skelbs pamokslus Aukščiausiojo vardu. O ypač įkvėps šių mies- 
tų oro, kad įvertintų, kuriame iš jų būtų geriausia sutelkti iš- 
rinktųjų tautą. - Pasisuka į mane ir linkteli galva. - Mes ieš- 
kome žmonių, gebėsiančių atlikti šią užduotį.“ 

Janas iš Leideno parodo ženklą savo žavingajai kompanio- 
nei palikti kambarį. Kai įsitaiso ant sofos ir pasitvarko trum- 
pikes, jo akys tampa dėmesingos. 

- Kodėl visi viename mieste, bičiuli Janai? Ar nebūtų pras- 
mingiau užimti kiek įmanoma platesnę teritoriją? Idėjos ga- 
lia matuojama jos gebėjimu patraukti tolimus bendraminčius. 

Mateisas jau ne kartą atsakė į šį prieštaravimą. Primerkia 
akis ir neskubėdamas kalba: 

- Paklausyk, tik tada, kai valdysime miestą ir panaikinsi- 
me jame pinigų vartojimą, privačią nuosavybę ir cenzo skir- 
tumus, mūsų tikėjimo šviesa taps tokia stipri, kad pajėgs ap- 
šviesti visus pasaulio žmones. Mūsų miestas taps pavyzdžiu! 
Tačiau jei nuo pat pradžių tesirūpinsime vien idėjų skleidimu, 
tai susilpnins griaunantį poveikį, kurio iš jų mes tikimės, ir šios 
idėjos nuvys mūsų rankose it bešaknės gėlės. 

Janas iš Leideno pliaukšteli rankomis ir kraipo galvą: „Bū- 
kite palaiminti, mano bičiuliai! Jau ilgą laiką šis gatvės akto- 
rius laukė panašios beprotystės, kad galėtų atgaivinti savo 
mėgstamiausius personažus: Dovydą, Saliamoną, Samsoną. 

Po velniais, ši jūsų apokalipsė taps spektakliu, apie kurį aš vi- 
sada svajojau. Imuosi šio vaidmens, jei būtent to jūs ieškote: 
nuo šiandien turite vienu apaštalu daugiau!“ 


22 skyrius 
Antverpenas, 1538 metų gegužės 20 diena 


- Sąvadautojas?! Miunsterio karalius buvo sąvadautojas?! - 
Elojus akimirkai praranda nuolaidumą, prie kurio jau spėjo 
mane pripratinti. Pirmą kartą atrodo negalįs manimi patikėti. 

Nuraminu Elojų: „Žinok, kad jei legenda vaizduoja Janą 
kaip siaubingą ir kraugerišką karalių, tai tik todėl, kad tai 
atitinka tikrovę, kad nei prieš mums įžengiant į Miunsterį, 
nei vėliau Janas Bokelsonas iš Leideno nebuvo niekuo kitu, 
tik pačiu savimi: aktoriumi, akrobatu, sąvadautoju. Ir, savai- 
me suprantama, pranašu. Tai suteikia mūsų istorijos epilo- 
gui dar daugiau grotesko, mat aktorius užsimiršo vaidinąs ir 
supainiojo dramos siužetą su realiu gyvenimu. Farsas virto 
tragedija.“ 

Elojus jaučiasi nejaukiai, nusijuokia mėgindamas įveikti 
savo nuostabą. 

- Anabaptistų epopėja ir priešų legendos pavertė mus ap- 
sukrumo ir iškrypimo monstrais. Tiesą pasakius, tokie tad 
buvo apokalipsės raiteliai: duonkepys pranašas, poetas sąva- 
dautojas ir atstumtasis bevardis bėglys. Ketvirtuoju tapo visiš- 
kas apsėstasis, Pėteris de Haucageris, kadaise bandęs rinktis 
vienuolio kelią, tačiau nepriimtas dėl smurto kupinų kalbų: jis 
užgauliojo praeivius gatvėje, skelbė vizijas, kuriose buvo pil- 
na kraujo ir naikinimo - neva tikrojo Viešpaties teisingumo. 

Vėliau Bukbinderių šeima Mateiso gaujai parūpino dar vie- 
ną giminaitį, jaunąjį Bartolomėjų, kuris oficialiai buvo mano 
pusbrolis. Jis prie mūsų prisijungė 1533-iųjų rudenį, drauge su 
broliais Keiperiais, Vilhelmu ir Ditrichu. 

Įtikinome netgi tokį ramų ir pamaldų žmogų kaip Obė Fi- 
lipsas, o Amsterdame Haucageris perkrikštijo dar vieną adep- 
tą, Jakobą van Kampeną. Taip Mateiso Didžiojo mokinių skai- 
čius pasiekė reikšmingą aštuonetą. Reiniras van der Hulstas 
ir brolių Brundtų trejetas, vis dar atsiduodantis pienu, tačiau 

kastuvo dydžio rankomis, prisišliejo prie mūsų brigados Delfto 
apylinkėse 1533-iųjų lapkritį. Beveik nepastebėjome, kaip ta- 
pome dvylika. 

Mūsiškiui pranašui tai buvo daugiau nei akivaizdus ženk- 
las. Jano žvilgsnyje galėjai įskaityti jį kažkam ruošiantis. Be to, 
atrodė, tarsi aplinkinis pasaulis iš tiesų netrukus išlėks į orą, 
mūsų žodžiams niekada netrūko reikiamo poveikio. Tebuvome 
nepritapėlių, aktorių ir bepročių šutvė, žmonės, kurie metė 
darbus, apleido namus ir šeimas tam, kad patrauktų skelbti 
Kristaus žodžio. Pasirinkimas, nulemtas pačių įvairiausių prie- 
žasčių, nuo teisingumo jausmo iki nepakenčiamos būties, ku- 
riai buvome pasmerkti ir kuri mus atvedė prie tos pačios iš- 
vados: valios veiksmo, turinčio įtraukti kuo daugiau žmonių 
ir parodyti, kad tokia pasaulio tvarka nesitęs amžinai ir grei- 
tai bus pakeista paties Dievo. Ar kažkieno kito, tai yra mūsų, 
Aukščiausiojo vardu. Štai kodėl buvome tie, kurie iš tiesų ga- 
lėjo apversti viską aukštyn kojomis. 

- Jūs paklusote Mateiso paliepimams? 

- Sekėme jo nuojautomis. Buvome pasiekę tobulą darną, 
o ir mūsų pranašo tikrai nebūta kvailo žmogaus: jis mokėjo 
tinkamai įvertinti kitus. Labai paisė mano nuomonės, dažnai 
su manimi pasitardavo, o Janą iš Leideno naudojo kaip puo- 
limo taraną - jo teatrališka laikysena ir patrauklumas mums 
pasitarnavo: Janas buvo itin jauno amžiaus, tačiau brandžios 
išvaizdos vyras, atletiškas, šviesiaplaukis, kerinčia šypsena, 
kuri daužė į šipulius merginų širdis. Mateisas ėmė siuntinėti 
Janą anapus pasienio, į imperatoriškas žemes, aplinkai ištirti, 
o Haucageris ir toliau darbavosi Amsterdamo priemiesčiuose. 

1533-iesiems einant į pabaigą, Mateisas mus paskirstė po 
du, lygiai kaip Kristus apaštalus, pavesdamas jo vardu skelb- 
ti pasauliui apie besiartinančią Teismo dieną bei apie tai, kad 
Viešpats ruošiasi išnaikinti bedievius ir kad nedaugelis teiš- 
sigelbės. Turėjome tapti Mateiso vėliavnešiais, vienintelio 
tikro pranašo pasiuntiniais. Jis šiurkščiais, tačiau dėkingumo 
nestokojusiais žodžiais kalbėjo apie Hofmaną, tuo metu kali- 
namą Strasbūre. Melchioras Teismo dieną buvo išpranašavęs 
1533-iaisiais: metai ėjo į pabaigą, o dar nieko nebuvo nutikę. 
Hofmano autoritetas buvo pakirstas. 

Mateisas nekalbėjo apie ginklus. Negaliu pasakyti, ar iš- 
vis kada juos minėjo. Nieko nesakė apie apaštalų įsitraukimą 
į Viešpaties mūšį ir nenumanau, ar tada jis jau mąstė apie šią 

galimybę. Kiek žinau, visi buvo beginkliai. Visi, išskyrus mane. 
Sutrumpinau senąjį kardą, atrastą Bukbinderių arklidėse, ir pa- 
sidariau patogų durklą, miklesnį ir man labiau pažįstamą gin- 
klą, kurį galėjau nešiotis paslėptą po apsiaustu ir kuris leido 
man keliauti ramesne širdimi. 

Patekau į porą su Janu iš Leideno, taip nusprendus Mateisui: 
mano ryžtingumas ir Jano gebėjimas patraukti publiką buvo 
tobula kombinacija. Tikrai tam neprieštaravau - Bokelsonas 
buvo tipas, su kuriuo niekada nebūčiau nuobodžiavęs, nenu- 
spėjamas ir beprotis tiek, kiek reikėjo. Buvau tikras, kad kar- 
tu galėsime nuversti kalnus. 

Būtent tada pirmąsyk išgirdau minint Miunsterį, miestą, 
kuriame baptistų balsas skambėjo garsiai ir tvirtai. Janas iš 
Leideno buvo pro ten keliavęs prieš kelias savaites ir parsi- 
vežęs puikų įspūdį. Vietinis pamokslininkas Bernardas Rot- 
manas?' buvo užmezgęs ryšius su keliais baptistų misionieriais, 
Hofmano sekėjais, ir mėgavosi dideliu populiarumu tarp mies- 
tiečių, nė kiek nenusileisdamas popiežininkams ir liuteronams. 
Miunsteris buvo įtrauktas į mūsų sudarytą kelionės maršrutą. 

- Ar tu ir Bokelsonas atvykote patys pirmieji? 

- Ne, tiesą pasakius, ne. Savaite anksčiau už mus buvo atvy- 
kę Bartolomėjus Bukbinderis su Vilhelmu Keiperiu. Jie paliko 
Miunsterį prieš tai pakrikštiję daugiau nei tūkstantį žmonių. 
Miestiečių entuziazmas siekė žvaigždes ir vos atvykę jį paty- 
rėme išties nepaprastu būdu. 


21 Bernhard Rothmann (1493-1535) - pamokslininkas reformatorius 
ir Miunsterio anabaptistų galva. Atmetė daugelį katalikų doktrinų, 
tokių kaip skaistykla ir kūdikių krikštas, o vėliau ir pačios Romos 
Bažnyčios autoritetą. Miunsteryje įkūrus karalystę tapo pagrindiniu 
dvaro teologu. 

Karafos akis | 1532-1534 | 


Laiškas, išsiųstas į Romą iš Strasbūro, adresuotas Džanpietrui 
Karafai, datuotas 1532 metų birželio 20 diena. 


Mano didžiai gerbiamam ponui Džovaniui 
Pietrui Karafai Romoje. 

Pone mano dosniausiasis, žinia apie taip geidautą sąjungą tarp 
Pranciškaus I ir Šmalkaldeno Lygos?2 pripildo mano širdį vil- 
ties. Protestantų kunigaikščiai ir Prancūzijos karalius katali- 
kas suvienija savo jėgas tam, kad apribotų Imperatoriaus val- 
džią. Karas netruks įsiplieksti, ypač jei patikimais kanalais 
mane pasiekę balsai apie slaptas derybas tarp Pranciškaus ir 
turko Suleimano pasitvirtins ateinančiais mėnesiais. Tačiau 
Jūsų Šviesybė apie tai bus kur kas geriau informuota nei šis 
nuolankus tarnas, žvelgiantis įstrižai iš šio pasaulio kampelio, 
kuriame Jūsų dosnumas patikėjo man atlikti nedidelę užduotį. 

Ir vis tiktai, kaip teisingai pažymėjo manasis Ponas, lai- 
kai mus verčia nuolat ir budriai stebėti įvykius, jei nenori- 
me, pridursiu, būti parblokšti gaisro, rusenančio po pelenais 
ir besiruošiančio prasiveržti su neregėtu smarkumu. Turiu 
galvoje anabaptistų marą, tebesiautėjantį Nyderlanduose ir 
pasienio miestuose. Iš Olandijos atvykstantys pirkliai pasako- 
ja apie gausias anabaptistų bendruomenes Emdene, Groninge, 
Leuvardene ir netgi pačiame Amsterdame. Šio judėjimo gretos 
auga kasdien ir Europos žemėlapyje plečiasi it rašalo dėmė. Ir 
visa tai vyksta būtent tada, kai katalikiškiausias Prancūzijos ka- 
ralius baigia sėkmingai sutelkti į gelbstinčią, nors ir keistoką, 
sąjungą visas Karoliui ir neribotai jo valdžiai priešiškas jėgas. 

Kaip Jūsų Prakilnybei gerai žinoma, Nyderlandų im- 
peratoriškoji provincija nėra kunigaikštystė, o miestų, 


22 1531 m. įsteigta Šventosios Romos imperijai pavaldžių į protestantizmą 
atsivertusių kunigaikščių sąjunga, greitai tapusi pagrindine antihab- 
sburgietiškos opozicijos jėga. 1532 m. prie Lygos, turėjusios savo ka- 
riuomenę ir iždą, prisijungė Prancūzija, o 1538 m. - Danija. Karolis V 
nugalėjo Šmalkaldeno Lygą Miulbergo mūšyje 1547 m., o 1555 m. su 
vokiečių kunigaikščiais sudarė Augsburgo taiką, kuri įgalino principą 
cuius regio, eius religio („kieno valdžia, to ir religija“). 

tarpusavyje susaistytų glaudžiais intensyvios prekybos ry- 
šiais, federacija. Miestai laiko save laisvais ir nepriklauso- 
mais, drąsiai bei užsispyrusiai priešinasi Imperatoriui Karoliui. 
Karolis V Nyderlanduose įkūnija katalikybę, ir šių miestų gy- 
ventojų priešiškume Romos Bažnyčiai nesunku įžvelgti seną 
Imperatoriaus užmojams puoselėjamą neapykantą. 

Šiuo metu Imperatorius aktyviai organizuoja pasipriešini- 
mą turkams bei stengiasi apriboti diplomatinius Prancūzijos 
karaliaus manevrus. Todėl jis negali sutelkti savo dėmesio į 
Nyderlandus. 

Prie to prisideda dar ir apgailėtina vietinės Bažnyčios būk- 
lė: vienuolynuose bei vyskupijose nevaldomi siautėja simonija 
ir pelno siekis, kurstantys gyventojų nepasitenkinimą ir pyktį 
bei stumiantys apleisti Romos tikėjimą ar ieškoti naujos baž- 
nyčios klajojančių pamokslininkų pažaduose. 

Tokiu būdu erezija, pasinaudodama bendru nusivylimu, 
atranda naujų sklaidos kanalų. 

Jūsų Prakilnybės tarno nuomone, anabaptistų keliamas 
pavojus yra rimtesnis nei gali atrodyti iš pirmo žvilgsnio: jei 
anabaptistams pavyks laimėti Olandijos prekybos miestų ir 
kaimų palankumą, jų eretiškoms idėjoms neliks kliūčių ir jos 
laisvai keliaus olandų laivais nežinia į kuriuos uostus, kelda- 
mos grėsmę Liuterio ir jo žmonių Šiaurės Europoje užkariau- 
tam stabilumui. 

Jūsų Prakilnybė rodo savo tarnui didžią malonę klausda- 
ma jo nuomonės, taigi lai bus leista atvirai išsakyti, kad, pa- 
lyginti su anabaptizmo sklaida, liuteronų tikėjimo įsitvirtini- 
mas yra labiau geidautinas. Liuteronai - tikintieji, su kuriais 
galima sudaryti Šventajam Sostui palankias sąjungas, kaip 
rodo sąjunga tarp Prancūzijos karaliaus ir vokiečių kunigaikš- 
čių. Anabaptistai, priešingai, yra nevaldomi eretikai, nelinkę 
į jokius kompromisus, niekinantys taisykles, sakramentus ir 
autoritetus. 

Tačiau nedrįstu pridurti ko nors daugiau, palikdamas savo 
Pono išminčiai bet kokį vertinimą ir nekantraudamas toliau 
tarnauti Jūsų Prakilnybei savo nuolankiomis akimis ir trupu- 
čiu įžvalgos, kuria Viešpats Dievas panoro mane apdovanoti. 

Nuoširdžiai viliuosi visad išlikti Jūsų malonėje. 
Iš Strasbūro, 1532 metų birželio 20 diena 
Ištikimasis Jūsų Šviesybės stebėtojas 

0. 

Laiškas, išsiųstas į Romą iš Strasbūro, adresuotas Džanpietrui 
Karafai, datuotas 1533 metų lapkričio 15 diena. 


Mano didžiai gerbiamam ponui Džovaniui 
Pietrui Karafai. 
Šviesiausiasis mano Pone, rašau Jums po ilgos tylos vildama- 
sis, kad dėmesys ir rūpestis, parodyti šiam atsidavusiam tar- 
nui, Jūsų akyse vis dar randa pateisinimą. 

Faktai, apie kuriuos skubu informuoti Jūsų Prakilnybę, ma- 
šiaurinėse žemėse vykstančius įvykius, kurie, kaip anksčiau 
nuosekliai Jus informavau, su kiekviena diena darosi vis pai- 
nesni. 

Pagrindinė įvykių arena, apie kurią nedelsdamas ruošiuosi 
pranešti, yra episkopalinė kunigaikštystė, pavaldi Miunsterio 
miestui, įsikūrusi imperijos ir olandų teritorijų pasienyje, šian- 
dien patikėta Jo Eminencijai vyskupui Francui fon Valdekui. 

Rodos, tai ryžtingas ir Šventajam Sostui nuoširdžiai at- 
sidavęs, bet kartu apdairus ir dėmesingas žmogus, nesiren- 
giantis prarasti Popiežiaus ir Imperatoriaus į jo rankas įduo- 
tos valdžios. Fon Valdeko paskyrimas kunigaikščiu vyskupu 
subrendo aplinkoje, įkaitusioje nuo ginčų su ta gyventojų da- 
limi, kuri išpažįsta liuteronų tikėjimą, daugiausia pirkliais ir 
miestų tarybas kontroliuojančių gildijų atstovais, kuriuos vys- 
kupas mokėjo atremti su deramu ryžtu. 

Ši žinia nebūtų verta menkiausio Jūsų Prakilnybės dėmesio, 
jei ne pastarieji miesto įvykiai, kuriuos šiandien aptarinėja visi 
ir kurie privertė Heseno landgrafą Pilypą pasiųsti į Miunsterį 
savo taikdarius ten tvyrančiai sumaiščiai apmaldyti. 

Prisipažinsiu, kad šias ausis prieš kurį laiką pasiekė vie- 
nas man nesvetimas vardas, sugrąžindamas jį atgaline Reino 
tėkme ir nutvilkydamas ugningų pamokslų aidu. Ir kaip tik 
vakar tą man patvirtino vienas iš Miunsterio vykęs kailių 
pirklys. 

Šis prekybos žmogus man papasakojo apie naująjį Izaiją, 
liaupsinamą liaudies ir subūrusį nemažas sekėjų gretas skers- 
gatviuose bei smuklėse, puikiai suvokiantį savo miestiečiams 
daromą įtaką ir galintį lengvai sukurstyti juos prieš vyskupą 
fon Valdeką. Tik tuomet, išgirdęs tiesioginį liudininką apra- 
šant jo fizinę išvaizdą, susiejau vardą su veidu žmogaus, apie 
kurį garsas buvo spėjęs mane pasiekti. 

Bernardas Rotmanas - pamenu į jį dėmesį atkreipęs bū- 
tent čia, Strasbūre, maždaug prieš dvejetą metų, kai liutero- 
niškos Rotmano simpatijos atvedė jį pas svarbiausius pro- 
testantų teologus. Tada nepalaikiau jo pavojingu asmeniu, 
bent jau ne didesne grėsme už kitus nuo Šventosios Romos 
Bažnyčios atskilusius jo bendrus, tačiau šiandien vėlei girdžiu 
plačiai apie jį kalbant. 

Tai Miunsterio pamokslininkas, maždaug keturiasdešimt- 
metis vyras, amatininko sūnus, kuris, kaip šnekama, dar vai- 
kystėje pasižymėjo didžia išmone ir gabumais, todėl tėvai jam 
parinko ekleziastinį kelią, o vėliau išsiuntė į Kelno miestą pa- 
tikėdami kanauninkų globai. Šios kelionės metu Rotmanas 
apsilankė pas mus Strasbūre ir Vitenberge, kur susipažino su 
Martynu Liuteriu ir Pilypu Melanchtonu. 

Sugrįžęs į gimtąjį miestą, Rotmanas tapo oficialiu vietos 
pamokslininku ir pradėjo rimtą Bažnyčios puolimą. Pirklių 
gildijos iškart jį parėmė, regėdamos jame puikų taraną vysku- 
pijos vartams išlaužti. Šis žmogus per trumpą laiką užkariavo 
prastuomenės simpatijas ir užsidegė puikybe. 

Prie arogancijos, regis, prisijungia dar ir šventvagiškas 
žmogaus, kuris manosi galįs administruoti religinį kultą pa- 
gal savo užgaidas, ekscentriškumas: maniškis pirklys pasa- 
kojo Rotmaną teikiant komuniją neįprastu būdu - pamirkant 
duonos gabalėlį vyne prieš įdedant tikinčiajam į burną. Be to, 
Rotmanas jau kurį laiką neigia naujagimių krikštą. 

Ši detalė pakurstė mano įtarumą ir pastūmėjo pasidomė- 
ti rimčiau. Ir iš tiesų, išklausinėjęs pirklį bei įtikinęs suteikti 
man visą naudingą informaciją, išsiaiškinau šį apsimetėlį Izaiją 
puoselėjant simpatijas anabaptistų judėjimui. 

Sužinojau, kad metų pradžioje į Miunsterį iš Olandijos at- 
vyko keli pamokslininkai anabaptistai, kurių vardus aš skrupu- 
lingai pasižymėjau, bent jau tų, kuriuos išsaugojo puiki mano- 
jo pirklio atmintis. Jie taip sujaudino pamokslininką Rotmaną, 
kad atvertė jį į savo klaidingą tikėjimą ir dar labiau sustiprino 
nusistatymą prieš vyskupą. 

Atrodo, kad pats Liuteris jau kelis mėnesius įdėmiai domisi 
šiuo maištininku, akivaizdžiai nustebintas jo sukelto triukš- 
mo; kalbama, kad keliuose Miunsterio miesto tarybai išsiųs- 
tuose laiškuose Liuteris mėginęs perspėti protestantus nuo 
tokio žmogaus laikytis atokiau. Tačiau, kaip visiems puikiai 
žinoma, vienuolis Martynas velniškai bijo kiekvieno, galinčio 

konkuruoti su juo iškalba ir garsumu, keliančio grėsmę Liute- 
rio pirmenybei. Vis dėlto mano susidomėjimą Miunsteriu dar 
labiau pakurstė žinia apie tai, kad landgrafas Pilypas pajuto 
būtinybę pasiųsti į miestą du savo pamokslininkus, turinčius 
grąžinti Rotmaną į liuteronų doktrinos vėžes. Kuomet pasitei- 
ravau šio Dievo man siųsto pirklio nuomonės apie priežastis, 
vertusias landgrafą taip sunerimti dėl vieno mažai žinomo pa- 
mokslininko, kuris, beje, gyvenąs už jo kunigaikštystės ribų, 
pirklys man atsakė pateikdamas kaip niekad išsamią ataskaitą 
apie pastaruosius Miunsteryje nutikusius įvykius. 

Taigi, kaip Jūsų Šviesybė galės netrukus perskaityti, Miun- 
sterio nutikimai patvirtina blogiausius įtarimus, kuriuos šis 
nuolankus stebėtojas išsakė savo ankstesniuose laiškuose, 
nors tai šioje nelaimėje tėra vargana paguoda. 

Rotmanui priėmus naujagimių krikštą neigiančią doktri- 
ną, daugelis iš Liuterio bičiulių rato jį apleido ir stojo į atvirą 
kovą su tuo, kurį prieš tai garbstė. Tačiau daugeliui atgręžus 
Rotmanui nugarą, jų vietas užėmė nauji sekėjai, jei tai, kas man 
pasakojama, yra tiesa. 

Taigi Miunsterio miestas pasidalijo į tris vienodai nutolu- 
sias frakcijas ir pasirinko tris skirtingus tikėjimus: vyskupui 
ištikimus Romos katalikus, miesto tarybą kontroliuojančius 
liuteronus, priklausančius daugiausia pirklių luomui, ir ana- 
baptistus - amatininkus ir mechaninius darbuotojus, Rotmano 
ir iš Olandijos atvykusių pamokslautojų sekėjus. Net ir faktas, 
kad šių būta svetimšalių, nepajėgė atplėšti liaudies nuo jos pa- 
mokslininko, netgi priešingai - kai miesto taryba priėmė nuta- 
rimą išvyti svetimšalius iš Miunsterio, žmonės nakties metu 
juos įleido atgal ir išvijo vietinius pamokslininkus! 

Kas šis žmogus, mano Pone? Kokią neįtikėtiną galią pa- 
prastiems liaudies žmonėms jis turi? Atmintis pati sugrąžina 
Tomo Miuncerio vardą, su kuriuo Jūsų Šviesybę prieš keletą 
metų supažindino šios nuolankios akys. 

Tačiau dabar vertėtų užbaigti kroniką, kuri galėtų nuskam- 
bėti tarsi išmonės vaisius, jei nebūčiau tikras dėl ją man patei- 
kusio žmogaus išminties. 

Taigi, atsidūrę tokioje padėtyje, miestiečiai nutarė esant 
prasminga išgirsti viešą disputą tarp skirtingų konfesijų dėl 
krikšto, idant visas šis reikalas neišaugtų į atvirą karą. 

Buvo šių metų rugpjūčio mėnuo, kai iškiliausi protai susirė- 
mė doktrinos arenoje. Taigi, mano Pone, Bernardas Rotmanas 

su savo olandais nuskynė triuškinančią pergalę ir patraukė di- 
džiąją miestiečių dalį savo pusėn. 

Ne kartą Jūsų Prakilnybė priminė šiam tarnui, kad liutero- 
nai - nuo Viešpaties malonės atitolę eretikai - atsiskleidė esą 
puikūs, nors ir negeidautini, sąjungininkai kovoje su didžiau- 
siomis Šventajam Sostui iškilusiomis grėsmėmis. Miunsteris 
darsyk tą patvirtino, suvienydamas liuteronus ir katalikus 
prieš gundytoją Rotmaną. 

Miesto burmistrai prisakė Rotmanui tylėti, o netrukus pa- 
skyrė tremtį. Tačiau šis, turėdamas tvirtą prastuomenės pa- 
ramą, su panieka atmetė valdžios nurodymus, toliau kurs- 
tydamas žmones ir skleisdamas savo pavojingas doktrinas. 

Atrodė, kad miestas netrukus sprogs, taip smarkiai virė 
kraujas vienų ir kitų gyslose. 

Tai paaiškina, kodėl landgrafas Pilypas skubiai išsiuntė 
miestan savo taikdarius - du apsišvietusius ir diplomatiškus 
liuteronus, Teodorą Fabricijų ir Johanesą Leningą, kurie pa- 
mėgino atitraukti miestiečių dėmesį nuo krikšto klausimo. 

Tačiau pasak to, kuris išklojo man šiuos faktus, Pilypo taik- 
dariai teiškovoję ginkluotas paliaubas, kuriose užtektų men- 
kos kibirkšties miestui padegti. Manasis pirklys tuo nė kiek 
neabejojo. Jei kartais būtų prieita prie atviro jėgos demonstra- 
vimo, Rotmanas su anabaptistais žaibiškai įgautų pranašumą. 

Prie viso to prisideda du ne mažiau reikšmingi įvykiai. Gil- 
dijų galva, vienas toks Kniperdolingas*?*, atvirai remia pamoks- 
lininką, nusitempdamas paskui save miesto amatininkus. Be 
to, atrodo, jog garsas apie Rotmaną pritraukia miestan dau- 
gelį olandų išeivių, sakramentistų ir anabaptistų, su kiekviena 
praeinančia valanda sutrumpindamas parako statinės dagtį. 

Ir štai pagaliau imuosi dėstyti Jūsų Prakilnybei savo būgš- 
tavimus dėl susidariusios grėsmingos padėties. Visose savo 
lankymosi vietose anabaptistai parodė atkaklumą ir velnišką 
gundymo galią, kokią tik šėtonas turi mirtingiesiems. Jie pla- 
tina šio maro užkratą Nyderlanduose ir imperijos ribose. Jei 
šiandien šiauriniuose regionuose anabaptistų tėra mažuma, 
vien išsibarsčiusios bendruomenės, jie vis dėlto parodė, ko- 
kią didelę trauką turi šioji doktrina, ypač netašytai ir iš pri- 
gimties maištingai prastuomenei. 

Taigi, kas nutiktų, jei anabaptistai susivienytų? Kas, jei 
jie sulauktų vis didesnio pripažinimo toliau šliaužiodami 
skersgatviais ir krautuvėmis, toli nuo mokymo autoritetų 

kontrolės? Kas, jei niekas - nei vyskupas, nei toks kunigaikštis 
kaip Pilypas, nei Liuteris - nepajėgia sustabdyti šių požemiuose 
bruzdančių eretikų ir netgi prisibijo jų it maro, stengiasi juos 
laikyti kuo atokiau nuo savo sienų, nesusimąstydami, jog ma- 
ras atslenka neregimai ir lengvai peržengia visas užtvaras? 

Visi atsakymai yra prieš mūsų akis. Pirmasis pragaištingas 
šio maro proveržis šiandien pasitvirtina Miunsterio mieste, 
kur vienas vienintelis žmogus laiko prispaudęs po padu visą 
bendruomenę. 

Landgrafas Pilypas ir Martynas Liuteris, nors ir nujaučia 
rimtą anabaptistų keliamą pavojų, neišmano, kaip juos sustab- 
dyti, jie viliasi galį suturėti tą nelemtą proveržį ir izoliuoti ere- 
ziją. Baiminuosi, mano Pone, kad tai tėra iliuzija ir kad jie susi- 
voks padarę klaidą tik tada, kai anabaptistai pasibels į jų duris. 

Taigi, mano nuomone, būtina, kaip Jūsų Prakilnybė mane 
kilniaširdiškai išmokėte, laiku užkirsti kelią grėsmei ir ją pa- 
šalinti. Štai kodėl aš niekada nepraleidau pro akis nė menkiau- 
sios smulkmenos, galinčios pasitarnauti vertinant šioje pa- 
saulio dalyje užgimusį pavojų, ir skubėjau apie tai informuoti 
Jūsų Prakilnybę. 

Šiuo konkrečiu atveju faktai pasitvirtina, bet galbūt dar 
nėra viskas prarasta: būtina sustabdyti užkratą prieš jam įsi- 
siautėjant, paplintant po visą Europą ir užkrečiant imperiją. Tai 
jau prasidėjo, ir užkratas gali netrukus pasiekti Alpes, nusileisti 
į Italiją ir kur nors toliau. Būtina imtis veiksmų, kol dar ne vėlu. 

Todėl nekantraudamas laukiu tolimesnių Jūsų Šviesybės 
nurodymų, jei vis dar teiksitės pamaloninti Viešpaties tarną, 
leisdamas Jums tarnauti šią sunkią valandą. 

Bučiuoju Jūsų Šviesybei ranką, 

laukdamas Jūsų žodžių. 

Iš Strasbūro, 1533 metų lapkričio 15 diena 
Ištikimasis Jūsų Šviesybės stebėtojas 


ą. 


23 Bernhard arba Bernt Knipperdolling (1495-1536) - vienas iš Miunsterio 
anabaptistų judėjimo vadų ir mieste įkurtos karalystės burmistras bei 


budelis. 

Laiškas, išsiųstas į Romą iš Strasbūro, adresuotas Džanpietrui 
Karafai, datuotas 1534 metų sausio 10 diena. 


Jo šviesiajai ir didžiai gerbiamai prakilny- 

bei maloningajam ponui Džovaniui Pietrui 

Karafai. 
Šviesiausiasis mano Pone, šiandien mane pasiekė Jūsų Pra- 
kilnybės laiškas, lauktas labiau nei kada anksčiau. Iš tiesų būtų 
beprasmiška slėpti laiką esant esminiu veiksniu šioje sunkio- 
je padėtyje, ir Jūsų Šviesybės įgaliojimas dabar man yra sku- 
bos ir susirūpinimo klausimas, kadangi, norint pasiekti trokš- 
tamną rezultatą, tai, ko netrukus teks imtis, pareikalaus visos 
Aukščiausiojo apvaizdos galios. 

Leiskite tad Jūsų Šviesybei išdėstyti, ko, mano nuomone, 
būtina nedelsiant imtis prieš anabaptistų maro epidemiją. 

Visų pirmiausia, mano Pone, pateikiu faktus: anabaptiz- 
mas plinta požeminiais keliais; neturi vienos galvos, kurią 
būtų galimą nurėžti nuo kaklo ir daugiau apie tai negalvoti; 
neturi kariuomenės, kurią būtų galima įveikti mūšio lauke; 
neturi jokių konkrečių ribų ir atsiranda tai šen, tai ten, kaip 
juodasis užkratas, šokinėjantis iš vieno regiono į kitą ir pasi- 
glemžiantis savo aukas be jokių kalbos ar tautybės skirtumų, 
plisdamas vien kūno skysčiais, kvapu ar drabužių kraštais; ži- 
nome, kad anabaptistai dažniausiai renkasi amatininkų luo- 
mą, tačiau galime tvirtinti jų esant visur. Nebėra saugių sie- 
nų, jokios pajėgos ir jokia kariuomenė nepajėgi sulaikyti šios 
į priekį žengiančios neregimos armijos. 

Tai kaipgi tuomet sustabdyti visai krikščionybei gresian- 
tį pavojų? 

Kiek kartų, mano dosniausiasis Pone, esu uždavęs sau šį 
klausimą pastarosiomis savaitėmis... Aš taip ilgai laužiau gal- 
vą, jog bemaž save įtikinau, kad tokioje keblioje padėtyje Jūsų 
Prakilnybės tarnas niekuo negalės pasitarnauti savajam šei- 
mininkui. 

Dievo valia tikiuosi klydęs ir tai, ką skubu Jums pasiūlyti, 
tikiuosi, bus palankiai Jūsų Šviesybės sutikta. 

Taigi, mano nuomone, išeitį pasiūlė patys užkrato platin- 
tojai: anabaptistai rodo mums būdą, kaip galėtume suduoti 
jiems veiksmingą smūgį. 

Jei mano Ponas atmintimi sugrįžtų į praeities įvykius, ku- 
rių sunkumus buvo priverstas spręsti prieš dešimtį metų 

valstiečių karo laikais, kuomet pasitelkė į pagalbą šį kuklų 
tarną, prisimintų, kad anuomet, siekiant apgauti fanatiką Tomą 
Miuncerį, buvę pravartu įsilieti į jo aplinką ir apsimesti sto- 
vint maištininkų pusėje, idant Miunceris, pirma užkirtęs ke- 
lią Liuterio siekiams, koks ir buvo jo planas, paskui, prieš spė- 
damas apversti pasaulį aukštyn kojomis, nugarmėtų pragaran 
bei nenoromis padėtų Imperatoriui kovoje su vokiečių kuni- 
gaikščiais. 

Nors ir esu tikras, kad Jūsų Prakilnybė anuos laikus at- 
mins gana vaiskiai, leiskite šiam tarnui priminti, kad Tomo 
Miuncerio, nors ir niekšingo, šėtono vedamo žmogaus, būta 
taip pat ir išmintingo bei apsukraus vado, gebėjusio patrauk- 
ti liaudį bei pasižymėjusio iškalbos dovana. 

Kas tokie yra mūsiškiai anabaptistai, jei ne daugybė Miun- 
cerių, tik mažesnio masto? 

Tarp anabaptistų, regis, taip pat atsiranda stiprių asmeny- 
bių ir dvasinių vadovų, tokių kaip Bernardas Rotmanas. Be to, 
esama ir kitų vardų, kurie, nors ir plačiai sklando po šiuos kraš- 
tus, Jūsų Prakilnybei greičiausiai nieko nesakytų: Melchioras 
Hofmanas ir Janas Mateisas. 

Tadgi mano patarimas būtų visų pirma sutelkti jėgas aki- 
vaizdžiam anabaptistų paplitimui sustabdyti. Pasistengti su- 
burti draugėn visus jų vadus, visus anabaptistų miuncerius, 
monetų kaldintojus, užkrato platintojus, visus supuvusius 
obuolius į vieną vienintelį krepšį. 

Be to, galime pastebėti įgavę tam tikrą pranašumą, nes, kaip 
Jūsų Prakilnybė galėjo perskaityti mano paskutiniame laiške, 
į Miunsterio miestą nukreiptas ne tik visų anabaptistų dėme- 
sys, bet čionai plaukia ir žmonių, ištisų šeimų minios, su gink- 
lais ir namų daiktais persikraustančios iš Olandijos ir impe- 
rijos. Miunsteris tapo užkietėjusių eretikų Pažadėtąja žeme. 

Taigi manau, kad kas nors galėtų lengvai įsilieti į šį srau- 
tą ir patekti miestan. Toks žmogus turėtų užmegzti ryšius su 
sektos vadais ir įgyti jų pasitikėjimą, idant vėliau paveiktų jų 
poelgius pernelyg neatkreipdamas į save dėmesio bei skatin- 
tų kuo didesnį anabaptistų antplūdį. 

Kartą surinkus supuvusius obuolius į bendrą krepšį, to pa- 
kaks landgrafui Pilypui ir vyskupui fon Valdekui, protestan- 
tui ir katalikui, susivienyti prieš pačius pavojingiausius maiš- 
to kurstytojus ir vienu smūgiu nušluoti nuo žemės paviršiaus 
visus grėsmės elementus. 

Atsižvelgdamas į tai, kad šio plano įgyvendinimas reika- 
lauja vieno žmogaus, to, kuris nuvyktų į veiksmo vietą, ma- 
nau, savaime suprantama, kad asmuo, siūlantis veiksmų pla- 
ną, jį ir įgyvendintų. Štai kodėl jau esu pakeliui į Miunsterį, 
ketindamas Fugerių filiale Kelne paimti reikšmingą sumą ir 
jąjteikti kaip kraitį nieko nenutuokiantiems anabaptistų jau- 
navedžiams. 

Rengiuosi veikti visiškai slaptai, todėl man būtų pravar- 
tu turėti Jūsų Prakilnybės rekomendaciją, skirtą vyskupui 
fon Valdekui, taip pat žinoti šį esant informuotą apie mano 
misiją Miunsteryje ir apie tai, kad nedelsdamas į jį kreipsiuo- 
si dėl tolimesnių veiksmų suderinimo. 

Kartą pasiekęs tikslą, pasiskubinsiu išsamiai pranešti apie 
viską, kas vyksta tose žemėse. O dabar man nelieka nieko kito, 
kaip patikėti save Dievo ir Jūsų Šviesybės valiai, su viltimi, kad 
mano kilnusis Ponas paminės šį nuolankų tarną savo maldose. 

Bučiuoju Jūsų Šviesybei ranką. 
Iš Strasbūro, 1534 metų sausio 10 diena 
Ištikimasis Jūsų Šviesybės stebėtojas 


ą. 

Žodis tapo kūnu | 1534 | 


23 skyrius 


Miunsterio apylinkės, Vestfalija, 1534 metų sausio 13 diena 


Pašoku ant kojų nutvilkytas tolimo griausmo, pabūklai au- 
syse, plačiai atmerktos akys, darsyk po lygumą pabirusių 
žmonių vaizdas. 

Ne. Tai tik perkūnija, jau keletą dienų persekiojanti mus 
kelyje. Kitas laikas, kitas žvilgsnis. Pradvisę ir šilti šiaudai: 
gyvuliška karvių ir žmonių šiluma sugrąžina mane atgal į 
dabartį, o netikėtas šalčio dvelksmas išplėšia iš miego glė- 
bio. Greta juntu jaučio kvėpavimą. Mane stebi didžiulė apva- 
li akis: prasidėjo kasdienis atrajojimas. 

Lange matyti keista geležinė šviesa, sklindanti iš po žemo 
dangaus su daugybe debesų ir šalčiu, kuris pasitinka į miestą 
traukiančius bebaimius. 

Štai antras griausmas ir dar vienas atminties šiurpulys: 
neramūs gyvuliai geriau už mus žino, kas laukia išėjus į lau- 
ką. Nustumiu gilyn į tamsą praeities vaizdus. 

Trečias griausmas - švystelėjimas, sudrebinantis hori- 
zontą. Jis prisiartina duslus, su čirškiančiais žvirbliais, alka- 
nais ir negalinčiais paskristi. Ji mus prislėgs, ši per visą dan- 
gų plytinti juoduma. 

Ir kas žino, galbūt pabaiga bus kaip tik tokia: verpetas ar 
potvynis, o ne patrankų drebėjimas. Nemanau, kad antrąsyk 
pajėgčiau tai atlaikyti. 

Vis tik ne apie tai reikėtų savęs klausti priešaušriu, jau 
dvi dienas tuščiu skrandžiu ir su daugybės įveiktų mylių sun- 
kiu kojose. 

Štai ketvirtas, kur kas arčiau šį kartą. Beveik į mus. Žemę 
supurtantis smūgis ir netikėtas pliūptelėjimas, kuris atsitren- 
kia į medžių lapus ir pasileidžia stogu žemyn. 

Žvilgteliu į gatvę, jau spėjusią virsti purvo kanalu, nuvin- 
giuojančiu už žemos kalvelės, - tik visiški bepročiai leistųsi 
į kelią tokiu oru. 

Tokie kaip mes. 

Girdžiu jį kažką niurzgant tvarto prietemoje ir tyliai nu- 
sikeikiant. 

Horizonto nematyti: miestas galėtų liautis egzistavęs. 

- Ech, Janai... ar kada susimąstei, kad Paskutinio Teismo 
diena galėtų būti kaip tik tokia? Eikš, pažiūrėk, lauko vaiz- 
das siaubingas. Regis, neįmanoma, kad žemė ir dangus su- 
grįžtų tokie, kokie buvo anksčiau... 

Prispausto šieno šlamesys, vis dar netvirta pusiausvyra: 
mirksėdamas jis pažvelgia laukan. 

- Kokį velnią paistai... Tai tik žiema. 


- Štai jis! Ten, žemai! 

Pilkas, potvynio suterštas profilis vos regimas. 

- Ar tikrai? 

- Tai jis. 

- Iš kur žinai? Mes juk pasiklydome. 

- Tai jis, sakau tau. Esu seniau čia buvęs. 

Pasileidžiame bemaž bėgte. 

Išnyrame kitoje kalvos pusėje ir atsiduriame priešais jį, 
vos už dviejų mylių, tačiau debesys jo neliečia. Virš miesto 
nelyja: dangus praplyšęs ties bažnyčių varpinėmis ir šviesos 
kolona leidžiasi žemyn, apjuosdama miesto sienas. 

Taip, tik taip visad įsivaizdavau dangiškąjį miestą... 

- Sakau tau, jie atmins šią dieną, broli, atmins šią dieną 
kaip naują pradžią. 

Jo akys spinduliuoja, vanduo žliaugia upeliais per barz- 
dą ir apsiausto kraštais žemyn: „Žinoma. Jie atmins tą die- 
ną, kai didžiojo Mateiso apaštalai pasiekė Miunsterį nešini 
vilties žinia. Tai yra nauja pradžia.“ 

Jaučiu jį tuoj tuoj pratrūksiant, šį uolų apsileidėlį apašta- 
lą sąvadautoją, apimtą ekstazės čia atsidūrus. 

Riterišku gestu mosteli man eiti pirmam, tačiau atrodo 
akivaizdžiai susijaudinęs: „Sveikas atvykes į Naująją Jeruzalę, 
broli Gertai.“ 

Akys juokiasi: „Ir tu sveikas atvykęs, Janai iš Leideno, 
žiūrėk, neatsilik.“ 

Leidžiamės žemyn nuo kalvos, slystame ant permirku- 
sios žolės, keliamės ir juokiamės it du girtuokliai. 

24 skyrius 


Miunsteris, 1534 metų sausio 13 diena 


Lotyniškasis miesto vardas, Monasterium, byloja apie rarny- 
bės ir nutolimo nuo pasaulio triukšmo vietą. 

Miunsteris, priešingai, prašosi užgrūdinamas ugnimi. 

Į miestą galima patekti pro devynerius vartus. Prie kiekvie- 
nų pastatyta po tris pabūklus. Sienos storos, praėjimai siauri. 

Keturi žemi ir masyvūs bokštai dunkso nukreipti į pagrin- 
dines pasaulio kryptis, paversdami Miunsterį forpostu. 

Visą miestą juosia stora siena, kuria greta vienas kito gali 
vaikščioti trys vyrai. 

Griovio vanduo yra nukreipta Aos upės tėkmė, dalijanti 
miestą į dvi dalis. 

Tai dvigubas griovys, juodas vanduo priešais pirmąją mies- 
to sieną ir juodas vanduo už jos, per kurį peršoka keli nedideli 
tilteliai, vedantys prie antrosios sienos juostos, žemesnės ir 
nužymėtos kresnais bokštais. 

Neįveikiama. 


- Broliai ir seserys, ilgai laukti klajūnai pagaliau atvyko. 
Enochas ir Elijas pereina pasaulį ir pasiekia Miunsterį skelb- 
dami, kad lemtingoji valanda jau netrukus išmuš, kad turtuo- 
lių dienos suskaičiuotos ir kad vyskupo valdžia bus panaikinta 
visiems laikams. Šiandien tvirtai žinome - mūsų laukia laisvė 
ir teisingumas. Teisingumas mums, broliai ir seserys, teisin- 
gumas tiems, kurie gyvena vergovėje, kurie gauna varganą at- 
lygį už savo darbą, kurie puoselėja tikėjimą ir regi Viešpaties 
namus teršiamus atvaizdais, o bedievius prausiantis švęstu 
vandeniu it šunis fontane. 

Vakar paklausiau vieno penkiamečio, kas yra Kristus. Ži- 
note, ką vaikas atsakė? Statula. Taip jis man ir pasakė: Kristus 
yra statula. Jo vaikiškam protui Kristus tėra stabas, priešais 
kurį tėvai jį verčia sakyti poterius prieš miegą! Popiežininkams 
tai yra tikėjimas! Pirmiausia išmokti garbinti ir paklusti, o tik 
tada - suprasti! Kas tai per tikėjimas, vien bergždžias vaikų 
kankinimas! Tačiau jie nori krikštyti vaikus, taip, mano bro- 
liai, nes bijo, kad Šventoji Dvasia ant jų nenusileis. Taigi tikė- 
jimo aktas tampa antriniu dalyku: sąžinė nuplaunama švęstu 

vandeniu dar prieš padarant nuodėmę. Ir taip krikštas pasle- 
pia didžiausias jų niekšybes: pelnytis iš artimo triūso, kaupti 
valdas ir savintis žemes, kurias dirbate jūs, ir dirbtuves, ku- 
rios veikia jūsų dėka. Sentikiai neleidžia niekam pasirinkti 
trokštamo gyvenimo, jie nori, kad dirbtumėte jų gerovei ir 
pasitenkintumėte tikėjimu, kurį jums primeta mokyti dak- 
tarai. Jų tikėjimas yra pasmerkties tikėjimas, tai Antikristo 
prakištas tikėjimas! Bet mes, broliai, trokštame išganymo! 
Norime laisvės ir teisingumo visiems! Norime laisvai skaity- 
ti Viešpaties žodį ir pasirinkti, kieno klausytis nuo sakyklos, 
kam leisti atstovauti mums taryboje! Kas sprendė miesto li- 
kimą prieš išspiriamas iš Miunsterio? Vyskupas. O kas spren- 
džia šiandien? Turčiai, iškilūs miestiečiai, sekantys Liuteriu 
vien todėl, kad jo doktrina leidžia jiems atsilaikyti prieš vys- 
kupą! O jūs, broliai ir seserys, jūs, kurių dėka šis miestas gy- 
vuoja, neturite balso jų nutarimuose. Privalote vien paklusti, 
kaip skalija pats Liuteris iš savo kunigaikštiško urvo. Sentikiai 
mums aiškina, neva geriems krikščionims nedera užsiimti pa- 
saulio reikalais - tepuoselėja jie savo tikėjimą namuose, tylo- 
je kesdami neteisybę, mat visi esame nusidėjėliai, pasmerkti 
išpirkti savo kaltes. 

Tačiau štai prieš mus - vilties pasiuntiniai, štai jie, atvykę 
pranešti apie senojo dangaus ir senosios žemės baigtį, idant 
galėtume reikalauti naujo dangaus ir naujos žemės. Šie vyrai 
išgirdo mūsų pasipiktinimo šūksnius ir atnešė liudijimą, kaip 
Enochas ir Elijas, kad esame ne vieni ir kad mūsų laikas atėjo. 
Žemės galingieji bus nuversti, jų krėslai grius nuo Viešpaties 
rankos. Kristus sugrįžta ne skleisti taiką, o tam, kad atneštų 
kardą. Vartai bus atverti nebijantiems išdrįsti. Jei anie mano- 
si galį sutriuškinti mus kardo smūgiu, tai mes kardu jį atrem- 
sime ir šimteriopa jėga smogsime atgal! 


Bernardas Rotmanas. Priešais mane - drąsa, įsiūtis, kieti 
kiaušai, begalinė tikėjimo jėga, kokios jau seniai neregėjau. 
Magistre, jei šiandien būtum čia, jei viskas būtų baigęsi ki- 
taip, galbūt pajustum, kad ne viskas buvo prarasta, kad kaž- 
kas, šliaužiantis ir kylantis iš pelenų, vis tik išgyveno ir purena 
naują dirvą. Šimtas, du šimtai? Užmiršau, kaip suskaičiuoti mi- 
nią, tu buvai mane to išmokęs, o aš užmiršau. Užmiršau tikėji- 
mojėgą, Magistre, ir tu daugiau negali manęs nieko išmokyti. 

Šiandien esu kitas žmogus, galbūt kalės vaikas, be iliuzijų ir ku- 
pinas rūstybės, ir vis tik po daugelio metų jaučiuosi savo vie- 
toje. Turėjome atsidurti būtent čia, niekur kitur, pasiekti bū- 
tent šią tiesą: nėra tikėjimo be konflikto. Taip buvo visada ir, 
net jei manasis tikėjimas daugiau man nerūpi, šiandien vėl ima 
deginti kažkas, ką palikau anuose gegužės laukuose. Tavo do- 
vanotas sąmoningumas: niekada neišlaisvinsime mūsų sielų, 
prieš tai neišlaisvinę mūsų kūnų. Ir jei mums nepavyks, neži- 
nosime, ką su šiais kūnais daryti: gyvename laikais, kai skur- 
das ir kartuvės nedaug kuo skiriasi. Todėl vis dar verta su- 
laužyti jungą ir nuolankiai priimti likimą, kai šis nuspręs, kad 
mūsų kelias baigtas. Kausimės dar kartą. Iš naujo. Arba mir- 
sime bandydami. 


Dabar ateina Jano iš Leideno eilė. Pasirengęs ir tvirtas, jis gavo 
savo auditoriją. Jano žvilgsnis slysta virš žmonių galvų į tuš- 
tumą, nesuklysk, Janai, tai tavo akimirka: aktoriaus poza, kaip 
visad, perdėta ir kelianti juoką. Janas pradeda plūstis absur- 
diškais žodžiais, kurie palaipsniui sąmonėje įgauna prasmę ir 
rikiuojasi į savitą seką, o tada sminga tiesiai į taikinį. Galbūt jo 
judesiai, gestai, išpūstos akys, netrukus pradedančios žaiža- 
ruoti, galbūt jo grožis ar jaunystė, nežinau. Suprantu tik tiek, 
kad tai veikia. 


- Janas traukia šiais keliais be tikslo, tarsi išsigelbėjęs iš su- 
dužusio laivo, ir ieško ženklo, užuominos, galinčios atskleis- 
ti, ar būtent čia jis rasiąs tai, ko ieško. - Balsas netikėtai pa- 
kyla. - Kvailas suski, Leideno kalės benkarte! Ženklas yra ne 
aplink tave, ne miesto sienose, ne plytose, ne kalkakmenyje, 
ne grindinyje, ne, ten tu nerasi to, ko ieškai. Ženklas yra pats 
ieškojimas, ženklas esi tu, klampojantis gatvių purve. Ženklas 
esate jūs. Mes, ieškantieji: mes, kurie esame nūdiena, vaka- 
rykštė ir dar neišbrėškusi diena. Visa, kas sena, yra sustingę, 
tai jau buvo. Sentikiai mirę. Katedros akmuo nieko nesako. 
Jūsų žvilgsniai byloja, kad Dievas yra čia, Dievas dabar yra čia, 
Jo Šventoji Dvasia yra tarp mūsų, šioje jaunystėje, šiose ran- 
kose, šiuose raumenyse, kojose, krūtinėse, akyse. Kažkas di- 
dingo lūkuriuoja ant gyvenimo slenksčio, purvino, prakeikto, 
nykaus, šūdino gyvenimo, kurį manei esant tyliu pirstelėjimu 

dieviškame plane. Bet taip nėra! Dievas padarys iš tavęs karį. 
Paklausyk: Jis vadina tave į žygį. Paklausyk, išgirsk Jį savyje. 
Štai, Jis kviečia tave vardu į paskutinį mūšį. Janai, išgirsk, pra- 
keiktas šliuže! 

Jano akys netikėtai susiaurėja, du žydri plyšiai sklando virš 
žmonių galvų, klajoja, o tada pasigirsta šnypštimas: 

- Taip, tu, šarlatanejuokdarysąvadautojau, nes būtent apie 
tai kalbame, ko tu tikėjaisi?! Manei, jog kausies už popieriaus 
draiskalą, prikeverzotą pilietinių teisių?! Velniop! Dievas tau 
kalba visai ką kita: ne apie Miunsterį, ne, ne apie šiuos namus, 
šiuos akmenis, šias gatves, ne apie tai, kas yra šiandien, bet 
apie tai, kuo gali tapti rytoj. Apie jus ir mane šiame mieste, bro- 
liai! Viešpats neprašo jūsų kautis už kokią nors sutartį ar ne- 
šališką taiką, bet už Naująją Jeruzalę. Už naują dangų ir žemę! 
Už pasaulį, už mūsų naująjį pasaulį šioje vandenyno pusėje! - 
Panika ir vėlei nustebimas jo akyse. - Tai yra pažadas, kuris 
veja šalin visus šarlatanus, neapsisprendėlius, neišmanėlius ir 
kurčius padugnes. Lai šie atsitraukia dabar ir eina į senojo ti- 
kėjimo kapinyną. Mes pastatysime ugnies piramidę, įkursime 
Naująją Jeruzalę. Vieni patys, tu klausi savęs? Ne, Janai, kalės 
vaike! Dabar mąstai, kad šios purvinos ir nuospaudų nusėtos 
rankos, kurios iki šiol statė suknistas pilis, niekada nepajėgs 
sumaišyti dangiško skiedinio. Tu klysti, juokdarykaliauseval- 
kata! Pažadas yra aiškus: aš pasiųsiu jums pranašą, kuris ves 
jus į mūšį ir sutelks jėgas, idant išspjautų jas mano priešams 
veidan. Paklausykite! Išlyginkite kelią pranašui, kuris šiandien 
pasiuntė čionai du savo patikėtinius, Janą iš Leideno ir Gertą 
iš šulinio, kibirkščiai įžiebti. Kai pranašas ateis, nebūsime vie- 
ni ir Miunsteris virs ugnimi, milžiniška ugnies piramide, kuri 
stiebsis ligi dangaus, pradrėks debesis ir taps laiptais į kara- 
lystę. Žinau, jo vardas jau stingdo didikams, turtuoliams ir be- 
dieviams kraują, šie puola slėptis po brokato paklodėmis vos 
išgirdę jį Minint tarp varguolių, skelbia ediktus, skiria suga- 
vimo mokestį, kvaili moliniai ereliai, jie nenutuokia pranašą 
esant visur, nežino, kad jo apaštalai jau pasiekė miestus ir kai- 
mus, kur skelbia artėjant pasaulio pabaigą. Pranašo vardas yra 
Janas Mateisas, broliai! Jis yra tikrasis Enochas, tas, kuris re- 
gės laikų pabaigą, idant paskelbtų apie dangiškąjį miestą! Po 
mūsų ateis Mateisas Didysis! 

Bežadžiai, sutrikę, nebylūs. Kol Janas kalbėjo, tarp klau- 
sytojų išplito nerimas ir svetimumo jausmas, privertęs visus 

atidžiai susižvalgyti vien tam, kad atpažintų vieni kitus ir pa- 
sidžiaugtų tebesą savimi. Miestiečiai, darbininkai, amatinin- 
kai, motinos, šiurkštūs veidai, tvirtos rankos. Visi gana jau- 
no amžiaus, nes skurdas retai palieka laiko senatvei. Ar aš iš 
tiesų atvykau čia tam, kad praneščiau, jog kažkur vis dar eg- 
zistuoja atpirkimo ir karalystės viltis? Brandus Rotmano, šių 
miestiečių pastoriaus, grožis ir dvidešimt penkeri Bokelsono 
metai šnabžda mano ausims, kad tai įmanoma. 

Augalotas ir plačiapetis vyriškis alaus prinokintu pilvu- 
ku apkabina Janą iš Leideno ir pabučiuoja į barzdą. Prie smul- 
kaus sudėjimo švelniabalsio Rotmano prisijungia meškiškas 
Miunsterio amatininkų gildijų atstovas Berntas Kniperdo- 
lingas, kailiadirbys ir siuvėjas. Jis sunkiai ropščiasi ant mus 
laikančio stalo lydimas nerimą keliančių girgždesių: „Visos 
Miunsterio brolijos vardu sveikiname Mateiso Didžiojo apaš- 
talus. Visi čia susirinkusieji vieną dieną pasakosite apie tai savo 
vaikaičiams, nes šioji diena yra visa ko pradžia. Viešpats pa- 
žvelgė į mūsų miestą ir nutarė: būtent šioje vietoje bus pradžių 
pradžia. Pradėjome kovą ir tęsime ją iki galo. Ir būkite tikri, 
kad tai nebus lengva kova: turėsime atsilaikyti prieš vysku- 
pą, turėsime atimti valdžią iš didikų nagų, turėsime išlieti de- 
vynis prakaitus ir, galbūt, netgi savo kraują. Tačiau mūsų va- 
landa išmušė, ilgiau delsti negalima. Štai kodėl jums sakau: jei 
kuris nesijaučia tikras, lai palieka šį miestą dabar ir keliauja 
pragaran. Amen.“ 


Iškelti kumščiai, rankų plojimai ir sudaužiamų darbo įrankių 
žvangesys. 


- Tavasis vardas skrieja ant vėjo sparnų: Bernardas Rot- 
manas, engiamųjų pamokslininkas. 

Juokiasi įtikimai ir iš širdies, su simpatiją keliančiais ran- 
kų ir kūno judesiais. Negalėčiau pasakyti, tai natūrali ar ap- 
skaičiuota laikysena, tačiau mane jau pasiekė gandai apie stul- 
binamą Rotmano poveikį Miunsterio ponioms. Kalbama, kad 
ne vienas sutuoktinis geidauja regėti Rotmaną kyburiuojan- 
tį kartuvėse, ir tikrai ne dėl tikėjimo skirtumų. Regis, jų žmo- 
nos sunkiai atsispiria Rotmano pamokslams ir po mišių ilgam 

užsibūna pastoriaus kambaryje privačiam pokalbiui. Beje, šiam 
vyrui dailios išvaizdos tikrai nestinga, jis toli gražu neatrodo 
keturiasdešimties. 

— Mateiso vardas taip pat nuėjo ilgą kelią, jei ne ilgesnį. 
Nekantriai jo laukiame. 

- Jis atvyks netrukus. Visiems mums svarbu, kad judu su- 
sitiktumėte. 

Pritariamai linkteli, įpildamas man išgerti: „Reikia dar daug 
ką nuveikti. Pats matei, esame susivieniję, tačiau Miunsteryje 
mūsų vis dar tėra mažuma. Turime siekti pranašumo diena 
iš dienos.“ 

- Hm. Ar esate suskaičiavę savo gretas? 

Pasiūlo prisėsti ant kinivarpų išgraužtos kėdės - ji ir iš 
vytelių supintas gultas yra vieninteliai baldai visame būste. 

- Nėra paprasta tiksliai suskaičiuoti realias jėgas, ku- 
riomis galėtume kliautis. Padėtis gana miglota. Vyskupas 
fon Valdekas paspruko tik įvykiams pakrypus protestantų 
labui, ir šiandien tūno už kelių mylių nuo miesto, vesdamas 
slaptas derybas su savo žemių didikais. Katalikai, pasislėpę 
namuose, žemai nuleidę galvas laukia šio paršo sugrįžtančio, 
geriausiai ginkluoto, kad nušluotų mus, anabaptistus, bei liu- 
teronus nuo žemės paviršiaus. 

- Ir kodėl tas nesirodo? 

- Jis puikiai žino, kad sugrįžęs prikeltų Miunsterio sa- 
vivaldos dvasią ir visus suvienytų prieš save. Miestas dau- 
giau niekada nesutiks būti jo asmenine posesija. - Šypsnys. - 
Nuveikėme kai ką gero, jie privalo tai pripažinti. Fon Valdekas 
yra suktas žmogus, bičiuli mano, nepaprastai suktas. Nereikia 
daryti klaidos ir jo nuvertinti ar manyti vyskupą iškritus iš žai- 
dimo. Fon Valdekas tebėra pagrindinis mūsų priešas. 

Pradedu suprasti: „O tarp miesto sienų?“ 

Įsiplieskia: „Liuteronai ir katalikai sausimokė sukliudyti mūsų 
sėkmei tarp varguomenės, darbininkų ir Kniperdolingo amati- 
ninkų. Beveik visi didieji pirkliai, renkantys miestiečių tarybą, 
yra liuteronai, ir burmistrais paskyrė du saviškius: Judefeldą ir 
Tilbeką. Judefeldas yra nepatikimas skystaklynis, bijantis vys- 
kupo it velnio. Tilbekas žvelgia į mus palankiai, jis padarytų bet 
ką, kad tik neleistų vyskupo vyrams sugrįžti į miestą, tačiau ir 
juo negalime visiškai pasitikėti. Prastuomenė linksta į mūsų 
pusę, ir tai juos gąsdina, jie būgštauja neteksią valdžios. Ir ne be 
pagrindo. Liuteronai, savo ruožtu, nepasitiki katalikais, nes bijo, 

kad šie padovanosią miestą vyskupui. - Gūžteli pečiais. - Kaip 
matai, padėtis tikrai nėra iš lengvųjų. Privalome žaisti dviem 
frontais: iš vienos pusės - vyskupas už miesto sienų su savo 
šnipais viduje, iš kitos - Miunsterio liuteronai, vyskupo prieši- 
ninkai, tačiau ne mūsų bendražygiai. Iki šiol mums pavyko at- 
remti juos kaskart, kai šie mėgino išvyti anabaptistus iš mies- 
to. Miunsterio gyventojai mus užstojo, tai yra mūsų stiprybė.“ 

- Liaudis - taip. Tavo šiandieniniai žodžiai man priminė vie- 
ną žmogų, pažinotą prieš daugelį metų, kai buvau maždaug Jano 
amžiaus. Tada už šiuos žodžius koviausi kardu. Ir, prisipažin- 
siu, tikrai netikėjau, kad kada nors vėl tai darysiu. 

- Ar tai pagyrimas? 

- Manau, taip. Tačiau žinok, tada praradau viską. 

Supratingas žvilgsnis: „Tu bijai? Mateiso Didžiojo apašta- 
las bijosi įveikiamas antrą kartą?“ | 

- Ne, ne tai. Tiesiog norėjau tau pasakyti, kad būtum atsar- 
gus ir neprarastum budrumo. 

Ranka perbraukia sau plaukus ir pasitvarko drabužių klos- 
tes - skurdus audinys nešiojamas neįtikėtinai elegantiškai: 
„Žinau. Tačiau šį kartą savo pašonėje turiu stiprius sąjungi- 
ninkus. - Rotmanui visad pavyksta pamaloninti pašnekovą. - 
Janas iš Leideno kalbėjo su ugnimi akyse.“ 

Juokiuosi: „Janas - pamišėlis, kolosalus šarlatanas, didis 
aktorius ir sėkmingas sąvadautojas. Tačiau puikiai išmano 
savo amatą, tai jau tikrai. Mums svarbu turėti Janą savo gre- 
tose, esu matęs jį darbuojantis: panorėjęs Janas gali virsti tik- 
ra karo mašina.“ 

Šįkart juokiamės abu. 


25 skyrius 


Miunsteris, 1534 metų sausio 13-osios vakaras 


- O maloningasis Dieve, bičiuliai, jei Miunsterio gyventojų 
tikėjimas toks galingas kaip ir jo moteriškių papai, tada prisi- 
pažįstu dar niekada nebuvęs taip arti dangaus! 

Janas iš Leideno susijaudinęs panardina galvą į dosnias savo 
pirmosios miunsterietės gerbėjos krūtis. Jano žodžiai yra dag- 
tis Kniperdolingo juokui. 

- Dar nematei nemenko miesto gildijų vado daikčiuko, - 
atšauna šis nekukliai po kelių nevykusių bandymų sudėlio- 
ti rišlų sakinį. 

- Sakai, nemenko, bičiuli Berntai? - perklausia Janas su 
sarkazmo gaidele. - Tokiu atveju Amerikų čiabuviai jau sto- 
vi priešais dangaus karalystės vartus! 

- Ką turi galvoje? - perklausia susidomėjęs Kniperdolin- 
gas, mėgindamas atrišti savo damos korsetą. 

- Et, tiek to, bičiuli. Nenoriu užgauti tavo savimeilės. 

Pagalvė pataiko Janui tiesiai į veidą. Dvi moterys links- 
mai sukrizena ir atsimoka savo kavalieriams vis didesniu 
dėmesiu. 

Manimi besirūpinanti mergina nesiklauso jų paistalų ir 
laiko veltui nešvaisto. Du ar trys bučiniai į lūpas, paskui pa- 
silenkusi užsiima kitomis mano kūno dalimis. Vos spėjau 
nugirsti jos vardą, o netrukus jį pamiršau. 

Tuo metu Kniperdolingas kaip reikiant smaginasi po ant- 
klodėmis. Bando pasisukti ir atsisėsti neatsiplėšdamas nuo 
savo bičiulės, tačiau vyriškiui kliudo pilvukas. 

- Ei, Janai, esi šio amato žinovas, gal patarsi kokią pato- 
gesnę padėtį tokiems trumpaliemeniams vyrukams kaip aš? 

- Vargu, drauguži Berntai. Tačiau galiu papasakoti, kaip 
kadaise dirbau su storiausia visoje Europoje šliundra. Tu net 
neįsivaizduoji, kiek klientų turėjo ta kekšė! 

- Eik sau! Ar labai stora buvo? 

- Žinok, siaubinga nutukėlė. Tačiau tokiems kaip tu ji 
velniškai patiko. 

- Ką turi galvoje? 

Janas papučia lūpas ir suspaudžia delnais blondinės krūtis. 
Jo balsas nuskamba aukštesnis nei įprastai: „O taip, Matilda, 
tavo liūliuojantys lašiniai mane kaitina. Kūdenos ne man, aš 
mėgstu dulkinti lašinius.“ 

- Atsiknisk! 

- Prisiekiu. Visi jos troško, kartais vien tam, kad pasigir- 
tų išdulkinę bobą, kuriai pakelti prireikdavo penkių vyrų. 

Smarkus bučinys nutildo Kniperdolingą. Man panašaus 
antsnukio nereikia. Pusiau gulsčiomis ant grindų, sprandą 
atrėmęs į sieną su lėtai mane ryjančia mergina, jau kurį lai- 
ką esu nebylus. 

Janą dabar jo patrauklioji kompanionė kone dusina. Ga- 
lima sakyti, kad merginai pavyko jį nutildyti. 


252 


Įsivyravusioje tyloje būtent Kniperdolingas pradeda skleis- 
ti duslius garsus ir sunkiai alsuoti. 

- Visada taip greit pasieki finišą, bičiuli Berntai? - pa- 
klausia Janas įprastai išsiviepdamas. - Žinau vieną receptė- 
lį kaip tik tau. Apvirk svogūnus puode ir, vandeniui atvėsus, 
pamirkyk jame saviškį. - Ima mosuoti rankomis. - Visada 
suveikia, garantuoju tau. Arba keliaudamas pro Leideną ieš- 
kok Helenos. Kažkada ji dirbo pas mane: tai vienintelė man 
žinoma kekšė, kuri privers tave staugti iš malonumo ir kar- 
tu neleis baigti. 

- Ir kaip jai tai pavyksta? 

- Nenutuokiu, tačiau jai tikrai sekasi. Tik pamanyk, už ją 
ėmiau valandinį tarifą ir privalėjau netgi daryt rezervacijas. 
Papasakosiu štai ką: kartą atėjo vienas toks, norėjo greitu- 
ko, seki mane? Tačiau Helena manė šį ketinus užsibūti bent 
valandėlę. Tas tipas, regis, varė kaip apsėstas, ir nieko. Tada 
jis kaip reikiant susinervino. Išsitraukė peilį ir ją subjaurojo, 
seki? Savaime suprantama, tai buvo paskutinis dalykas, kurį 
jis nuveikė savo gyvenime. Po velniais, sugadinti man šito- 
kį kapitalą! 

Kniperdolingas patraukia savo gražuolės išprakaitavusiu 
veidu plaukus ir pasisuka į Janą: „Ot šūdas!“ 

Vienintelis jo komentaras. 

Pratrūkstu juoku, tačiau neturiu jėgų apšviesti Berntą apie 
keistą mūsų aktoriaus įprotį: kai Janas meluoja, niekada nesu- 
geba suturėti to savo „seki mane? . Tai užtikrintas metodas, 
leidžiantis nepriimti jo anekdotų už gryną pinigą. 

Kniperdolingas dabar nesiruošia praleisti nė vienos bi- 
čiulio sąvadautojo istorijos: „Ką ten pirma sakei apie Indijų 
čiabuvius?“ 

- Kada? 

- Nagi prieš tai. Ta istorija, neva jie jau stovi priešais dan- 
gaus karalystės vartus! 

- A, nieko. Taip sakė vienas mano merginų klientas jūrei- 
vis, lankęsis tuose kraštuose. Ten vyrai gerokai žemesni už 
mus, bet jų kotai - va tokio dydžio. Ir jei tave domina, dar vie- 
nas mano klientas, lankęsis Afrikoje, pasakojo, jog ten vieti- 
niai apsipjausto savo įrankius, mat moterims taip daug la- 
biau patinka. 

- Sudvisę judėjai! Vadinasi, apipjaustymą jie atlieka dėl šios 
priežasties, kur jau ten išrinktoji tauta. 

Dabar ir Janas pasiekia finišą. Užuomina į Izraelį jį dar la- 
biau jaudrina. Iškelia rankas į dangų ir daugiau nesivaldo: „Jūs 
būsite mano kunigiška karalystė ir šventa tauta!'* 

Paskutinę balsę ištaria kaip ilgą aimaną, tada lėtai sudrim- 
ba lovoje. 

Jei gerai pažįstu Janą, daugiau nepravers burnos. 

Tačiau vos kelios minutės - ir Janas vėlei ant balno. Vis tik 
nepažįstu jo taip jau gerai. 

- Ponai, ponios, draugai, por favor?'! - nuogas ir kniūbsčias 
lovoje, plačiai išskėtęs rankas. - Visų pirma, kelios instrukcijos 
arba prašymai, kaip pageidaujate: bičiuli Berntai, nejau ketini 
numarinti mane troškuliu, šykšti dirbtuvių kiaule? Nes tokiu 
atveju ant tavęs nusileis... 

- Gerai jau, gerai, po velnių, einu einu, bet tu mane gąsdi- 
ni, laki kaip kokia cisterna, nebuvau to pastebėjęs... - Kniper- 
dolingo pilvas teliūškuoja į gretimą kambarį. 

- Na va, pagaliau, šaunuolis! - Janas triukšmingai suplo- 
ja. - O tu, mano drauguže, mano pamaldžioji šventa šliundra, 
žaisk toliau su šia dieviška šlakstykle man tarp kojų, o šven- 
tasis sąvadautojas papasakos jums savo kilmingų šaknų isto- 
riją. Šaunuolė, labai gerai. 

Kniperdolingas sugrįžta su trimis degtinės buteliais ir buku 
šypsniu veide, kuris akimirksniu pradingsta išvydus savo da- 
mos galvą prie Jano užpakalio. 

- Puiku, esu pasiruošęs, nors ne. Gertai! Gertai, tu dar gy- 
vas? Ar tik jaunoji dama nebus galutinai ištirpdžiusi taviškio? 
Jau valanda kaip nepaleidžia jo iš burnos, dar uždus! 

- Apsišik! - atsakau. 

- Oi ne, mano mielas, geriau jau nereikia, pirmiausia dėl 
madamos bučiuokmanšiknės. Tačiau gana jau, truputis dė- 
mesio, por favor! 

Kniperdolingas, regis, dvejoja ir bando nevėkšliškai įsi- 
maišyti į besirangančios mėsos krūvą bei išsikovoti poziciją. 

- Mano motina buvo vokiečių imigrantė, netekėjusi mote- 
ris. Kartą ji leidosi kažkuriame griovyje paimama senio Šulco 
Bokelio, žymaus Hagos mergišiaus, ir paleido į pasaulį mane - 
Johano, olandiškai Jano, vardu. Šešiolikos metų sėdau į vie- 
ną prekinį laivą: Anglija... Flandrija... Portugalija... Liubekas. 
Paskui bocmanas pradėjo rodyti man išskirtinį dėmesį. Vieną 
naktį, siaučiant audrai, suknežinau jam kaušą irklu ir išmečiau 
už borto. Po poros dienų išlipau Leidene ir įlindau į bocmano 

žmonos lovą. Guodžiau našlę apie dvejus metus, gyvenau jo 
namuose, užsidirbau šiokią tokią sumelę iš našlės santaupų. 
Ponia surado man siuvėjo darbą, kartojo mane esant sutver- 
tą šiam amatui, nežinau, kas vertė ją taip manyti, man nie- 
kada nesinorėjo imtis jokio sumauto darbo. Ta moteris buvo 
nepasotinama šliundra: mainais į storą ir girtuoklį vyrą gavo 
patrauklų dvidešimtmetį... Tačiau mano tikrasis pašaukimas 
buvo kitas, nenorėjau lenkti nugaros ir arti visą gyvenimą, bu- 
vau pašauktas aukštesniam ir dvasingesniam reikalui: dirbti 
aktoriumi, kurti eiles, man reikėjo atsikratyti ana sukaršusia 
šliundra... gyventi savo gyvenimą... taip... Kur aš sustojau? Ak, 
taip, kai mečiau našlę ir atidariau savo smuklę... išties praban- 
gų kekšyną, geras pelnas ir mažai rūpesčių. Kol klientai lauk- 
davo merginų, užimdavau juos savo kūrybos eilėmis. Kartą net 
pasirodžiau bažnyčioje, kur iš atminties deklamavau Senojo 
Testamento ištraukas, ne šiaip sau. Retorikų kamera netgi 
suteikė man garbės nario vardą. Žinote, jie buvo nuolatiniai 
mano lošimo namų lankytojai, taikiau jiems neblogas nuolai- 
das, lengvatinius tarifus. Išties, su savo kekšėmis buvau kur 
kas arčiau Dievo nei visi anie nosis užrietę literatai, kurie su- 
nešdavo savo agurkus pas mano merginas į viešnamį! 

Kartą į mano kekšyną prisistatė du Viešpaties siųsti kla- 
jūnai. Vienas buvo vardu Janas Mateisas, kitas - štai tas, kurį 
Ingė dabar pribaiginėja ant kilimo. Gertai, tu dar gyvas? Ir sako 
man: „Janai iš Leideno, Viešpačiui reikia tavęs, mesk viską ir 
sek paskui mus.“ 

- Tu taip ir padarei... 

- Žinoma, nes jaučiau, kad tai buvo teisinga, kad tai - mano 
likimas, po velnių, Dievas man prakalbo ir tarė: „Janai, šuns- 
nukimergišiau, iškakojau tave ant žemės su tikslu, o ne tam, 
kad visą gyvenimą voliotumeisi purve ir moters skysčiuose! 
Kelkis ir sek paskui šiuos vyrus, tavęs laukia darbas.“ Ir štai 
mes čia, kur mus pasitinka tavo sveikinimų komitetas. Mūsų 
padėka, bičiuli Berntai, lydės tave iki pat dangaus, kur gausi 
tai, ko esi nusipelnęs! 

Kniperdolingas juokiasi ranka prisidengęs kiaušus: „Na 
tu ir šiknius, Bokelsonai, tikras kalės vaikas, bet klausyk, ką 
ten pirma kalbėjai apie čiabuvius, nagi, tai grynas pramanas.“ 


24 Citataiš Iš 19, 6. 


25 Prašyčiau (isp.). 

- Rankos ilgio, Berntai, rankos ilgio. 

Kniperdolingas apsiniaukia. Janas išmaukia butelį ir pasli- 
kas sudrimba ant lovos. Pradeda vapalioti: „Kas aš? Atspėkite, 
kas aš?“ 

Tyla. 

- Nagi, tai visai paprasta, - suima paklodės karštą dviem 
pirštais ir lėtai užtraukia ant savęs. - Kas aš? 

- Iki žemės graibymo prisilupęs girtuoklis. 

Kilsteli nuo lovos netikėtai surimtėjęs, įsisiautęs į paklodę: 
„Tebūna prakeiktas Kannanas! Vergų vergas tebūna jis savo 
broliams!?“ - Rėkia pasisukęs į Kniperdolingą: - Kas aš toks?!“ 

Gildijų vadas pažvelgia į mane sukrėstas, akivaizdžiai per- 
sigandęs. 

Jau ruošiuosi jį nuraminti, kai Ingė kilsteli galvą, pasisuka 
į Janą ir ištaria: „Nojus.“ 


26 skyrius 


Miunsteris, 1534 metų sausio 28 diena 


Miunsteris turi savito žavesio: siauri skersgatviai, tamsūs na- 
mai, Turgaus aikštė, kurios pakraštyje dunkso Šv. Lamberto 
bažnyčia, architektūra ir pastatų išsidėstymas - viskas čia ro- 
dosi chaotiška ir neplanuota. Tačiau su laiku pastebi egzistuo- 
jant tam tikrą tvarką, paslėptą gatvelių raizgynėje. Savo laisvą 
laiką skyriau pažinčiai su miestu, valandų valandas klaidžio- 
damas be jokio tikslo, paklysdamas labirinte ir vėl surasdamas 
kryptį kaskart vis kitoje miesto vietoje. Vaikščiodamas aptin- 
ku pusiau slaptus praėjimus, užkalbinu prekeivius, Miunsterio 
žmonės atviri svetimtaučiams, galbūt todėl, kad anabaptiz- 
mas pasiekė šį miestą kartu su klajojančiais olandų prana- 
šais. Susipažinau su vienu iš jų, Heinrichu Rolu, kuriam buvo 
pavesta vietinė parapija tarp miesto sienų. Mudu ilgai kalbė- 
jomės apie Olandiją, Heinrichas atskleidė ten likusių brolių 
vardus, nepažinojau nė vieno iš jų. Sakoma, kad Miunsteryje 
įsikūrę penkiolika tūkstančių gyventojų ir kad turgaus die- 
nomis žmonių gerokai daugiau. Patys miesčionys nuolat ke- 
liauja, čia veikia tekstilės manufaktūros, darbuojasi daugybė 
amatininkų. Išvijus vyskupą buvo galima sumažinti mokesčius 

audiniams ir pradėti konkuruoti su vienuolynų produktais: 
broliukams atėjo sunkūs laikai, o pirkliai pradėjo tukti. Esu 
išmokęs perprasti lankomų vietų dvasią - Miunsterio mū- 
rai skleidžia jaudulį, nepasitenkinimą, gyvenimą: tai svarbi 
kryžkelė tarp Šiaurės Vokietijos ir Žemutinio Reino, tačiau 
čia esama gaivalingos energijos, kylančios iš vidaus, iš konf- 
likto tarp purvo ir vežimų ratų. 

Miunsteris yra viena tų vietų, kuriose jauti, kad kažkas 
anksčiau ar vėliau neišvengiamai turės nutikti. 


Skrendu virš naktyje skendinčios gatvės purvo, nepaisyda- 
mas, kad šis aptaško mano kelnes, skrendu visu greičiu aulinių 
batų galais, iki pat namų. Tai Kniperdolingas pasiuntė mūsų 
sukviesti, mane rado smuklėje, gaišuojantį prie vienos teo- 
loginės disputos tarp dviejų kalvių. Greičiau, greičiau, didelė 
nelaimė, mane atsekęs vaikis liepė kuo skubiau lėkti į gildijų 
vado namus ir prisisegti prie apsiausto segę - vario ženkliu- 
ką su mūsų šūkio pirmosiomis raidėmis DWWE, Žodis tapo 
kūnu, be kurio manęs nebūtų įleidę. 

Trys smūgiai belstuku ir netrukus pažįstamas balsas: „Kas 
ten?“ 

- Gertas iš šulinio. 

- Slaptažodis. 

Suspaudžiu segę: „Žodis tapo kūnu.“ 

Slenkantis skląstis, Rotmanas rodo įeiti, trumpas žvilgs- 
nis man už nugaros prieš durims vėl užsiveriant. 

- Laimei, radome tave: papūtė nekokie vėjai. 

- Kas nutiko? 

- Nieko negirdėjai? 

Gūžteliu pečiais lyg atsiprašydamas. 

Jo veide įskaitau akivaizdų susirūpinimą: „Vyskupas, tas 
kalės vaikas, liepė iškabinti ediktą: atima iš mūsų visas pilie- 
tines teises, iš mūsų ir visų tų, kurie mus rems. Grasina rim- 
tomis pasekmėmis miesto bendruomenei, jei ši ir toliau mus 
dangstysianti.“ 


26 Citataiš Pr 9, 24. 

- Mėšlas. 

- Fon Valdekas kažką ruošia, gerai jį pažįstu, jis nori mus 
suskaldyti, tikisi patraukti liuteronus savo pusėn ir taip mus 
izoliuoti. Eikš, sušaukėme šį susirinkimą, kad nuspręstume, 
kaip reaguoti. Reikalinga visų nuomonė. 

Namų valgomasis sausakimšas, apie dvidešimt žmonių 
grūdasi aplink apvalų stalą, šurmulys primena tolimą turgaus 
klegesį. Kniperdolingas ir Kibenbrokas pusbalsiu tariasi tar- 
pusavyje, smarkiai nuraudę šių tekstilės korporacijų atstovų 
veidai kalba patys už save. 

Pastebėję mane, Kniperdolingas ir Kibenbrokas parodo 
man sėstis greta. Pasiekiu juos skindamasis kelią alkūnėmis, 
Bokelsonas jau čia, rimtas pasisveikinimas galvos linktelėji- 
mu: „Jau girdėjai apie ediktą?“ 

- Taip, Rotmanas man sakė, nieko nežinojau, kiaurą die- 
ną pradykinėjau. 

Rotmanas apmaldo šurmulį plačiais rankų mostais, susi- 
rinkusieji taip pat ima vieni kitus tildyti. 

- Broliai, išmušė sunki valanda, beprasmiška tą neigti, fon 
Valdekas puldamas siekia izoliuoti mus miesto viduje, pa- 
skelbti už įstatymo ribų, kad galėtų persekioti, kaip tikima- 
si, pritariant liuteronams. Šiąnakt mes turime nutarti, ko- 
kių gynybos veiksmų imsimės dabar, kai vyskupas atskleidė 
savo kortas ir stojo į atvirą mūšį, ir kai mums iškilo didelė 
grėsmė. 

Beldimas į duris, nustėrę veidai, kažkas bėga pažiūrėti, 
slaptažodis ataidi iki pat mūsų, balsų keletas. 

Apie dvylika darbininkų su plaktukais ir kirviais rankose, jų 
priekyje - smulkaus sudėjimo juodbruvas neūžauga, smarkių 
judesių, su milžinišku pistoletu už diržo ir šunsnukio žvilgs- 
niu. Tai Redekeris, besiverčiantis gatvės bandito amatu, pra- 
džioje prisijungęs prie anabaptistų, kad palengvintų turtuo- 
lių kapšus, o vėliau įsitraukęs į bendrą veiklą. Pats Rotmanas 
jį prieš kelias dienas perkrikštijo, po to, kai Redekeris įrodė 
esąs patikimas žmogus ir paaukojo baptistų fondui pelnin- 
giausią savo grobį: penkis šimtus auksinių florinų, pagrobtų 
iš vyskupo riterio fon Bjureno. Įsimintinas žygis. 

Rotmanas visus atvykėlius perveria žvilgsniu: „Ką tai 
reiškia?!“ 

- Kad žmonės nesiruošia sudėję rankų žiūrėti, kaip anie 
užverš jums kilpą ant kaklo. 

- Tai nepateisina jūsų ginkluoto prisistatymo Kniperdolin- 
go namuose, broli Redekeri. Negalime suteikti savo priešinin- 
kams preteksto mus pulti. 

- Tai vis vien nutiks, o gal manai, ne? - Neūžauga tiesiog pa- 
juodavęs iš pykčio. - Laiku jiems duoti į kaulus, štai ką reikia dary- 
ti, ir tuojau pat. Liuteronai pasirengę laižyti subinę fon Valdekui 
ir parduoti mus visus! Juos matė gabenant ginklus į kitą kanalo 
pusę, į Ubervaserio vienuolyną: liuteronai rengiasi pulti. 

- Redekeris teisus, po velniais! Mes negalime laukti, kol anie 
įžengs pro duris ir mus visus išskers! - Neūžaugai už nugaros 
nuaidi kurstymų choras. - Tai jau tikrai! Įkrėskime jiems dabar, 
užbaikime šį reikalą visiems laikams! 

Rotmanas primerkia akis, primena vilką: „Ir ką siūlote daryti?“ 

Redekeris nužvelgia pamokslininką ir tvirtai įremia kojas 
kambario viduryje: „Sakau štai ką: pašalinkime juos visus iki 
vieno. Perrėžkime gerkles popiežininkams, perrėžkime ger- 
kles liuteronams. Veikiau jau kliausiuos gyvate nei Judefeldu 
ir jo sėbrais iš tarybos.“ 

- O Tilbekas? Antrasis burmistras nėra mums priešiškas, 
nori perrėžti gerklę ir jam? 

- Jie visi susimokė, Rotmanai, negi nematai? Vienas vaidi- 
na avinėlį, kitas apsimeta liūtu, liuteronai yra parsidavėliai ir, 
užuot rinkęsi mus, šimtąjį kartą pasirinktų fon Valdeką; jie tik 
ir laukia progos, kada galės suvaryti mums miegantiems dur- 
klą, ir vyskupas tą jiems siūlo ant sidabrinės lėkštės. Užbaikime 
pagaliau šį reikalą, ir tie, kam skirtas pragaras, lai keliauja į jį 
dabar. 

Rotmanas sukryžiuoja rankas ant krūtinės ir žengia keletą te- 
atrališkų, neva susimąsčiusio žmogaus žingsnių: „Ne, broliai, ne. 
Tai negali būti mūsų kelias. - Palaukia, kol jo žodžiai pritraukia 
visų dėmesį. - Dvejus metus mes kovėmės išvien, o kartais patys 
vieni, užsitarnaudami Miunsterio gyventojų ir darbininkų para- 
mą, žingsnis po žingsnio, pasėdami mūsų žinios sėklą, surink- 
dami jos vaisius mieste ir už jo ribų. - Rotmano žvilgsnis sustoja 
ties Bokelsonu ir manimi. - Mateiso apaštalai šiandien yra čia. O 
kartu su jais į mūsų miestą traukia ir dar daugiau vilties vedamų 
žmonių. Ir jie, šie vyrai ir šios moterys, pilni tikėjimo Viešpačiu 
ir mumis, taip, broliai, mumis ir mūsų pergale šioje kovoje, netu- 
ri matyti, kad pagauti panikos per vieną vienintelę naktį visa tai 
pastatome į pavojų. Jėgų mums suteikia ne vien šių žmonių tikė- 
jimas, bet ir jų materialinis įnašas, kartais ištisi palikimai, broliai, 

jų piniginės aukos.“ Per svetainę nusirita murmesys, nustebę 
žvilgsniai, tarsi ieškantys rėmėjų. 

Roterdamą pertraukia sunkiai tramdomas Redekerio pyk- 
tis: „Šiam reikalui paaukojau nemenką sumą. Ir dabar sakau: 
nusipirkime už tuos pinigus pabūklų!“ 

- Taip, patranką ir kardų! 

- Ir pistoletų! 

- Ne, taip visko neišspręsime, mūsų pastangos tik nueitų 
perniek, Redekeri, visas mūsų triūsas. Jei dabar griebsimės 
skerdynių, ką pasakys kaimyniniai miestai ir broliai, žvel- 
giantys į Miunsterį kaip į atnaujintos krikščionybės švyturį?! 
Jie pamanys, kad esame vien kraujo ištroškę bepročiai, ir at- 
sitrauks. Tai, ką atidavei bendram reikalui, ir tai, ką šiandien 
aukoja kiti, nėra karo laimikis. Sakau, kad tuos pinigus gali- 
me panaudoti kitaip ir iš to pasipelnyti. 

- Ką, po velniais, tai reiškia? 

- Tai reiškia, kad šiandien vyskupas bando nukreipti miesto 
gyventojus prieš mus, grasindamas susidorojimu, jei šie mums 
padėsią. Taigi turime pasistengti, kad miestiečiai liktų mūsų 
pusėje. Turime būti ne vien mūsų pačių, bet visų žemės nuo- 
lankiųjų kapitonai. Nejau nesupranti, ko siekia fon Valdekas?! 
Nežaisiu jo žaidimo, reaguosime, Redekeri, tačiau kur kas veiks- 
mingiau. - Pauzė susirinkusiųjų dėmesiui sutelkti. - Siūlau su- 
sirinkime priimti nutarimą panaudoti surinktus pinigus var- 
guolių šalpos fondui įsteigti. Kad visi beturčiai, pagal mūsų 
nustatytą tvarką, galėtų kreiptis į savitarpio pagalbos iždą, o 
tie, kurie turi daugiau, pagal išgales prie jo prisidėtų. 

Tebesėdintys Kniperdolingas ir Kibenbrokas pritariamai 
linkteli. 

Redekeris nervingai trypčioja vietoje, dvejoja: to negana. 

Rotmanas tęsia toliau: „Varguoliai supras, kad jų kova yra 
mūsų kova. Savitarpio pagalbos iždas bylos daugiau už bet kurį 
pamokslą, šių žmonių gyvenime atsiras kažkas apčiuopiamo. 
Liuteronai tegul rezga kokias tik nori pinkles, bet mes būsi- 
me stipresni už juos, vyskupas galės paskelbti šimtus ediktų, 
tačiau liaudis bus mūsų pusėje!“ 

Rotmanas baigė kalbą. Jiedu su Redekeriu ilgai žvelgia 
vienas kitam į akis. Už Rotmano - linkčiojančios galvos, už 
Redekerio - abejonių kupinas murmesys. 

Bandito burną iškreipia grimasa: „O jei jie nutars visus 
mus patvarkyti?“ 

Netikėtai pakylu iš vietos apversdamas kėdę ir, iš po apsiau- 
sto ištraukęs durklą, tėškiu jį ant stalo. Rotmanas ir Kniper- 
dolingas krūpteli. 

-Jei liuteronai trokšta paragauti geležies, ką gi, pasirūpin- 
sime tuo, broli. Gerto iš šulinio žodis. Tačiau jei liaudis stos 
į mūsų pusę, kardų iškils keli tūkstančiai. - Svetainėje kapų 
tyla. - O dabar eime ir suplėšykime vyskupo ediktą, lai liute- 
ronai mato, kad nebijome fon Valdeko ir, juo labiau, jų. Tegul 
dukart pamąsto prieš mus puldami. 

Visų nustėrimas akimirksniu išsisklaido, taip pat ir Rot- 
mano įtampa. Redekeris žvelgia į mane anapus durklo įžūliai, 
tada nežymiai linkteli. 

- Sutarta. Darykime, kaip sakote jūs. Tačiau niekas iš mūsų 
nesiruošia tapti kankiniu. Jei jau lemta, kad mane paskerstų, 
tai tik su kardu rankoje ir nusitempiant paskui save kuo dau- 
giau liuteronų benkartų. 

Susitarimas pasiektas - už tai reikia dėkoti Rotmano žo- 
džiams ir veiksmingam Mateiso apaštalo gestui. Balsuojama 
už savitarpio pagalbos iždo skurstantiesiems įsteigimą: 
vienbalsiai. Kibenbrokas, su lapu ir rašalo plunksna rankose, 
viską pasižymi apskaitos knygoje, o Redekeris skirsto savo 
vyrų grupeles po penkis žmones, kurie nuplėš nuo miesto 
sienų edikto kopijas. 

Rotmanas ir Kniperdolingas pasiveda mane į šalį, tikėji- 
mo broliams išeinant po tris ar keturis, kad pernelyg nekris- 
tų į akis. Naktis praryja jų siluetus vieną po kito. 

Patapšnojimas per petį ir pagyrimas: „Teisingi žodžiai. Bū- 
tent tai, ką jie ir norėjo išgirsti.“ 

- Ir būtent tai, ką manau. Redekeris yra karštagalvis, ta- 
čiau ne iš kelmo spirtas. Mums pavyko priversti jį mąstyti, 
ir Jis suprato. 

Kniperdolingas gūžteli pečiais: „Redekeris - gatvės bandi- 
tas, su juo sunku tartis...“ 

- Banditas, plėšiantis iš pasiturinčių riterių ir atiduodantis 
vargšams. Pasaulyje reikėtų daugiau tokių tipų. Mateisas sa- 
ko, kad tarp gatvės padugnių mes rasime Dievo karius, tarp 
paskutiniųjų, tarp nusikaltėlių, tarp akrobatų, tarp sąvadau- 
tojų... - parodau į Bokelsoną, įsitaisiusį ant krėslo greta židi- 
nio, pusiau snūduriuojantį, ant klyno padėtomis rankomis. 

Stambusis audėjas pasikaso barzdą: „Manai, bus prieita iki 
ginkluoto susirėmimo?“ 

- Nežinau, fon Valdekas man neatrodo lengvai pasiduo- 
dantis tipas. 

- O liuteronai? 

- Tai priklausys nuo jų, manau. 

Kniperdolingas ir toliau kasosi smakrą: „Hm. Klausyk, liko 
mažiau nei mėnuo iki miesto tarybos ir burmistrų rinkimų. Su 
Kibenbroku galėtume iškelti savo kandidatūras.“ 

Rotmanas purto galvą: „Mūsų rėmėjai per skurdūs, kad 
galėtų balsuoti: arba pakeiti rinkimų nuostatus, arba pralai- 
mi dar prieš rinkimams prasidedant.“ 

Mateiso apaštalų nuomonė, regis, labai daug reiškia, to- 
dėl nepasiduodu: „Iš visos širdies linkiu jums taikiai paim- 
ti miestą, bet, sprendžiant iš dabartinių vėjų, viskas gali pa- 
krypti priešinga linkme.“ 

Rotmanas linkteli galva rimta veido išraiška: „Tiesa. Bus 
matyti. Dabar pasistenkime, kad iždas skurstantiesiems imtų 
veikti tuojau pat. Rinkimai ar ne, paversime liuteronus su kata- 
likais Miunsterio mažuma. Atsargumo dėlei perkelsime tikėji- 
mo kultus iš parapijų į privačius namus, kad išvengtume šnipų." 

- Tepadeda mums Dievas. 

— Nė kiek tuo neabejoju, mieli bičiuliai, o dabar, jei jūs nieko 
prieš, einu su kitais broliais paversti vyskupo edikto skiautėmis. 

- O kaip Janas, paliksi jį čia? - Kniperdolingas primena man 
apie bičiulio karkasą priešais židinį. 

- Lai miega, mums iš jo dabar jokios naudos... 

Lauke mus pasitinka ledinė naktis, jokios šviesos, nugara 
nuslysta šalčio drebulys, ko! ieškau į Turgaus aikštę vedan- 
čios gatvės. Man padeda ilgų klaidžiojimų šiomis gatvėmis 
atmintis. Vos pastebimas šešėlis bei nuojauta kažką išdygus 
visai greta - ir mano durklas jau ištrauktas iš dėklo, nukreip- 
tas į tamsą priešais save. 

- Pristabdyk savo ranką, brolau. 

- Kodėl turėčiau? 

- Nes Žodis tapo kūnu. 

Iš tamsos išnyra veidas, regėtas susirinkime. 

- Dar kiek arčiau, ir būčiau pasmeigęs tave dukart negal- 
vodamas... Kas tu? 

- Žmogus, kuriam patinka, kaip tu dirbi. Mano vardas - 
Heinrichas Gresbekas. 

Randas, įstrižai kertantis antakį, žydros akys, dailus sto- 
tas, maždaug mano amžiaus. 

- Tu vietinis? 

- Ne, esu iš gretimos gyvenvietės, nors paskutinį kartą lan- 
kiausi Miunsteryje prieš gerą dešimtį metų. 

- Pamokslininkas? 

- Samdomas karys. 

- Nežinojau, kad esama anabaptistų, apmokytų kautis. 

- Tik aš ir tu. 

- Kodėl taip manai? 

- Atpažįstu gerą kardą. Mateisas moka pasirinkti žmones. 

- Ar tai norėjai man pasakyti? 

Vyriškio veidas įdubęs, randas paverčia jo bruožus niūres- 
niais ir grėsmingesniais nei yra iš tikrųjų: „Žaviuosi Rotmanu. 
Tai jis mane pakrikštijo. Mes turime didį pamokslininką, anks- 
čiau ar vėliau mums prireiks ir kapitono.“ 

- Nori pasakyti, manęs. Kodėl ne tavęs? 

Nusijuokia, dantys baltutėliai: „Nejuokauk. Tesu eilinis 
Gresbekas, o tu - didysis Gertas iš šulinio, apaštalas. Žmonės 
seks tavimi, kaip ir šįvakar jie paklausė tavo žodžių.“ 

- Šie žmonės nėra samdomi kariai, broli. 

- Žinau. Jie nesikaus dėl karo laimikio, jie kausis už Ka- 
ralystę, ir todėl gali duoti į kaulus bet kam. Tačiau kažkas pri- 
valės jiems vadovauti. 

- Laikau vietą Mateisui ligi tol, kol jis... 

- Mateisas dirbo duonkepiu, neapsimetinėkime naivuo- 
liais, anas iš Leideno vertėsi sąvadavimu, Kniperdolingas ir 
Kibenbrokas yra audėjai, Rotmanas - Biblijos žmogus. 

Linkteliu nieko nepridurdamas. Patikinimas: „Atėjus laikui 
žinosi, kur mane rasti.“ 

- Susirinksime visi. O dabar eime, nusišluostykime pastur- 
galius su vyskupo ediktu. 

Gresbekas pasuka į naktinę gatvę, gaudydamas fon Valdeko 
šmėklą. 


27 skyrius 


Volbekas, Miunsterio apylinkės, 1534 metų vasario 2 diena 


Tilis Busenschutas, visų pramintas Kiklopu, pagal profesiją dė- 
žių meistras, yra milžiniška, kone mitologinė būtybė. 

Busenschutas - vienas iš tų personažų, kuriuos girdi mi- 
nint kantrybės netekusias motinas: „Jei nemiegosi, pakvie- 
siu dėžininką...“ 

Visos jo kūno dalys pasižymi įspūdingomis apimtimis, iš- 
skyrus smegenis. Nežinau, ko jam pripaistė Kibenbrokas, nu- 
ėjęs paimti Tilio į jo dirbtuves, bet net jei būtų pažodžiui ir iš- 
samiai paaiškinęs visą reikalą, esu tikras, dėžininkas vis vien 
nesuvoktų, ką darąs. Tilis muistosi nepatenkintas, įspraustas 
į vienintelį elegantišką aprėdą, kokį pavyko surasti: išlenda 
iš Kniperdolingo drabužinės ir siaubingai vargsta mėginda- 
mas suturėti po drabužiais delegacijos vado pilvą, pasturgalį 
ir nežinia keliagubą pagurklį. Busenschutas paprastai ne kalba, 
o kriuksi. Pasakojama, neva jį sugadinę treji kalėjimo už žmogžu- 
dystę metai: Tilis dirbo kroviku ir nuo rūmų laiptų vienam savo 
talkininkui paleido tokį milžinišką svorį, kad anas netekęs pu- 
siausvyros nusirito laiptais žemyn ir pritrėkštas išleido dvasią. 

Iškart už Busenschuto, visiškai paslėptas Tilio masyvo, 
žengia Redekeris, kadaise dalijęsis su mūsų dėžininku viena 
iš vyskupo kalėjimo celių. Tai, žinoma, neišgydė jo nuo ydos 
savintis kitų kapšus su pinigais, tačiau Redekeris turi nevy- 
kusį įprotį viešai girtis savo žygiais ir anksčiau ar vėliau dėl 
to sulauks rimtų nemalonumų. 

Trejetą užbaigia Hansas fon der Vikas, šunadvokatis, kuris 
pačioje pradžioje iškėlė savo kandidatūrą į delegacijos narius. 
Jis tikrai manosi galįs išsiderėti taiką su vyskupu bei liutero- 
nais ir nepajėgė atsitraukti net tada, kai nutarėme susitikimą 
paversti karnavalu. 

Fon Valdekas sušaukė šį susitikimą, bandydamas tarp šalių 
pasiekti kompromisą, leisiantį sugrįžti vyskupui į miestą, ir, 
jei būtų burmistro Judefeldo, kuriam suteikta teisė dalyvauti 
miestiečių delegacijoje, valia, tas kompromisas būtų pasiek- 
tas mūsų nenaudai: fon Valdekas suteiktų tam tikras muni- 
cipalines laisves, kad įsiteiktų pasiturintiems liuteronams, 
Judefeldo draugams, susigrąžintų kunigaikštystės kontrolę 
ir panaikintų anabaptistų judėjimą, o liaudis liktų tuščiomis 
rankomis. Divide et impera, tai sena istorija. 

Mums neliko nieko kito, kaip apversti visą šį pasirody- 
mą aukštyn kojomis. Privertėme Judefeldą ir tarybą priimti 
į delegaciją ta proga išrinktus Miunsterio liaudies atstovus: 
monstrišką milžiną, gatvės vagį, žlugusį sukčių ir kelis kitus 
mūsiškius atstovų apsaugai. 

Kylame laiptais aukštyn vienas paskui kitą, tvarkinga vorele 
ir stengiamės tinkamai laikytis. Kniperdolingo akyse kaupiasi 
ašaros, stipriai suspaustos lūpos vargiai sulaiko jo momenti- 
nio juoko proveržius. Tai jis pirmasis pasiūlė Tilio vardą, mums 
pradėjus dairytis delegacijos vado, galinčio pateisinti mūsų lū- 
kesčius: „Tilis Kiklopas! Taip, taip, tai žmogus kaip tik mums!“ 

Susirinkimo salė riterio Ditricho fon Merfeldo - vieno žy- 
miausių liežuvių, laižančių vyskupo kojas, - namuose: lubų si- 
jos inkrustuotos, gobelenai ant sienų vulgaroko stiliaus, nieko 
vertas pagyrūnas. Krėslai, kuriuose įsitaisę vyskupo vasalai, 
prasiveria tarsi paukščio sparnai. Namų šeimininkas sėdi vys- 
kupo dešinėje, pasipūtęs iš pasitenkinimo dėl šio parado: visi 
didikų herbai išrikiuoti gerai matomoje vietoje, kad padarytų 
vargšams netašytiems miestelėnams reikiamą įspūdį. 

Vyskupo krėslas stovi salės viduryje su mediniais liūto 
galvų formos porankiais, krėslo atramos viršūnėje, greta 
fon Valdeko šeimos inicialų, puikuojasi vyskupo herbas. 

Išties įspūdinga figūra, nuo galvos iki kojų vilkinti juodai. 

Iki žvilgesio nublizginti auliniai, kelnės iš plonutės medvil- 
nės ir elegantiški marškiniai, diržo juosta, laikanti prisegtą 
kardą, ant kurio rankenos puikuojasi raižiniai - grynakraujis 
toledietiškas kardas, ant piršto žybsi vyskupijos žiedas, auk- 
sas ir rubinai, ant kaklo - imperijos kunigaikščio medalionas. 
Už viso to slypi laibas ir tiesus kūnas. 

Priešo veidas. 

Sidabriniai plaukai ir pilka barzdelė, neryškūs skruostai, 
įdubęs veidas, valdžios trandis jį graužia jau daugelį metų. 

Fon Valdekas: penkios dešimtys neblogai nugyventų metų 
ir erelio, pastebinčio grobį iš toli, žvilgsnis. 

Štai ir mes. 

Tilis Busenschutas, įbaugintas aukso ir salės dekoracijų, 
pradeda lenktis, sukeldamas rimtą pavojų Kniperdolingo dra- 
bužio siūlėms ir sagų kilpoms. 

Vienas iš vyskupo riterių persikreipia krėsle, ištempia kaklą 
ir, pasirėmęs rankomis į porankius, kilsteli iš vietos, bandyda- 
mas geriau įžvelgti tą, kuris slepiasi už šio mėsos kalno, iš lėto 
judančio į salės vidurį. Tol, kol kiklopiškasis dėžiadirbys nusilen- 
kia tiek žemai, kad už jo išnyra arogantiška Redekerio grimasa. 

Tai tetrunka akimirką. Melchioras fon Bjurenas, kurį ma- 
žiau nei prieš mėnesį pakeliui į Telgtę užpuolė ir apiplėšė žmo- 
gus nepridengtu veidu, dabar atsiduria priešais savo plėšiką, 

pasiglemžusį iš riterio posesijos žemių surinktus mokesčius. 
Veikiausiai jis ne iškart atpažįsta Redekerį: kurį laiką įtemp- 
tai mirkčioja. Heinrichas Redekeris nesusilaiko, paraudusiu 
veidu ir atstatyta krūtine strykteli į priekį, tarsi ketindamas 
vienu šuoliu peršokti priešais esančiojo nugarą. 

- Ką, vis dar apmaudas graužia? - sušunka pro sukąstus 
dantis. 

Apiplėštasis kaip atsaką mikliu judesiu išsitraukia kardą ir 
ima mojuoti juo nustėrusiam Busenschutui prieš akis: „Kaukis, 
niekše, už kiekvieną floriną sumokėsi kraujo lašu.“ 

- Tam kartui pasiimk kelis lašus štai ko! - atsikerta mū- 
siškis delegatas ir, persisvėręs per delegacijos vado pečius, 
spjauna fon Bjurenui tiesiai į veidą. 

Vyskupo riteris mėgina atsakyti jam geležies kirčiais. Pa- 
jutęs kardo ašmenis prašvilpiant pro ausį piršto atstumu, Tilis 
Busenschutas kaip reikiant susinervina. Reaguoja žaibiškai: 
plačiai užsimoja ranka ir, sukaupęs visą raumenų jėgą, įspau- 
džia savo kumštį kardo savininko veide. Šis apvirsta su visu 
krėslu, drauge parblokšdamas dar du riterius. 

Judefeldas šaukia Tiliui tučtuojau liautis ir bando sustab- 
dyti Redekerį. 

Fon Valdekas-erelis sėdi kaip sėdėjęs, netardamas nė žo- 
džio, stebi mus didžiausios paniekos iš viso savo repertuaro 
žvilgsniu. Tuo metu Redekeris demonstruoja savąjį repertua- 
rą: laidosi keiksmais gimdytojams, mirusiesiems ir šventie- 
siems globėjams. Pasitelkęs nešvankybių jėgą, išrauna prie- 
šininko genealoginį medį su visomis šaknimis. 

Šioje sumaištyje mūsiškis fon der Vikas čirškauja mė- 
gindamas atrodyti rimtas advokatas, koks niekada nebuvo: 
„Susirinkimui parinktoje vietoje visiems galioja teisė į asmens 
neliečiamybę ir griežtas ginklų draudimas!“ 

Riteriai sulaiko fon Bjureną, bandantį prisikasti iki Re- 
dekerio, Judefeldas veltui stengiasi sutramdyti aistras, apim- 
tas gėdos ir nuraudęs it bejėgis vaikas. 

Veiksmo scena sustingsta fon Valdekui pakilus iš vietos. 
Stovime suakmenėję. Vyskupo žvilgsnis paverčia salę pele- 
nais: dabar jis žino burmistrą esant nevertą ir sudilusio skati- 
ko ir kad tikrieji jo priešininkai esame mes. Be žodžių perveria 
mus akimis, paskui niekinamai nusisuka ir nutolsta šlubuo- 
jančiu žingsniu iki pat išėjimo, lydimas fon Merfeldo ir as- 
meninės sargybos. 

28 skyrius 


Miunsteris, 1534 metų vasario 8 diena 


Vienuolė ne viena iš Ordino pabėgo 

Ir tarsi apsėsta iš kiemo lauk išskriejo. 
Šventuolės, apimtos gašlingų geidulių, 
Ieškojo pačios nuodėmės glėbių. 


Redekeris surimtėja ir ima sukinėti rankoje monetą. Trumpai 
pažvelgia į sieną, paskui primerkia vieną akį, paleidžia monetą 
ir laimi savo penktąjį bokalą alaus su degtinės priedu. 

- Paskutinis, pažadu, - skuba patikinti mus, kai grįžtame 
prie stalo. 

Aplink dvi tarp „Merkurijaus“ smuklės stalų įrengtas are- 
nas susirinko gausi minia. Arenose vyksta du karnavalo va- 
karo turnyrai: vienoje pusėje šokama pagal liutnios garsus, 
paskutinis palikęs šokių aikštelę laimi statinę alaus; kitoje pu- 
sėje galima išlošti pintą alaus ir degtinės mėtant monetą kuo 
arčiaus sienos, bet jos nepaliečiant. Redekeris šioje rungtyje 
yra nepralenkiamas čempionas. 

Kniperdolingui smuklėje suteiktas kreditas ir šįvakar jis 
šauniai eikvojamas. Priešais Kniperdolingo akytą nosį stovi 
išrikiuoti keturi tušti bokalai. Kiek svyruodamas jis užsilipa 
ant kėdės, bando patraukti aplinkinių dėmesį ir pagal liutnios 
muziką ima improvizuoti dainą apie visų aptarinėjamą įvykį: 


Tai netyra dvasia, nelabojo gyvatė 

Iš tos saldžios buveinės vienuoles išvarė. 
Šventuosius mūrus metusios beprotės 
Jų vietoj pasirinko netyrumo guolį. 


Kažkas iš už gretimo stalo iškart prisijungia prie gildijų vado 
rimų ir tęsia Ubervaserio vienuolių pabėgimo istoriją. Nespėjus 
šiam baigti, dar kitas smuklės lankytojas įsijungia į rungtį ir 
apdainuoja Rotmano žygius po vienuolyno mūrais. Rungties 
principas toks: kas pradeda dainą, šiuo atveju Kniperdolingas, 
stato gerti tą dainą užbaigusiajam. Laimi tas, kuris visą smuk- 
lę palieka be strofų. 

- Rotmanas pasiekė viršūnę, kai priminė vienuolėms jų 
gimdyvių paskirtį. Nežinau, kaip jam pavyko išlaikyti rimtį, - 
Kibenbrokas purto galvą iš nuostabos. 

- Na, jis juk buvo teisus, ar ne? - atkerta kitas. - Iš ko čia 
juoktis? Biblijoje irgi rašoma, kad privalome daugintis. 

- Taip, gryna tiesa, mane visgi kur kas labiau prajuokino 
per langą persisvėrusi abatė, bandžiusi prisišaukti vienuoles 
primindama joms apie pasišventimą vieninteliam jaunikiui! 

- Ta sena šliundra fon Merfeld! Kekšė ir dar vyskupo šni- 
pė! Likite sveikos, gražuolės novicijos! 

Atkeliauja alus, kuriuo vaišina Redekeris iš Volbeke surink- 
to grobio. Žemaūgis banditas šoka užsilipęs ant stalo pagal jo 
garbei traukiamą osaną. Jis girtutėlis. Kraipydamas šonus nu- 
sismaukia žemyn kelnes ir garsiai pakartoja prieš kelias va- 
landas išsakytą Rotmano sekėjų kvietimą vienuolėms: „Nagi, 
sesutės, paguoskit šį vargšelį!" 

Senyvo amžiaus vyriškis tankiais ūsais apkabina mane ir 
Kniperdolingą iš nugaros: „Dabar visiems statau aš, vaikinai! - 
sušunka patenkintas. - Nuo tada, kai supratau turįs kotą, kas- 
met karnavalo metu drauge su bičiuliais traukiame į vienuo- 
lyną ir rėkaujame po langais kviesdami vienuoles, tačiau, po 
paraliais, dar niekada neteko jų regėti šitaip išlekiant. Tai jūsų 
nuopelnas, prisiekiu, šauniai pasirodėte!“ 

Iškeliame bokalus ir sudaužiame už sėkmę. Vienintelis, pa- 
liekantis gėrimą ant stalo, yra Janas iš Leideno. Keista, bet jis 
dar nepratarė nė žodžio. Sėdi sau ramiai nuošalyje abejingu 
veidu. Jei gerai jį pažįstu, Janas suirzęs, mat po Ubervaserio 
bokštu kelti triukšmo ėjome be jo. Janas pabandė pasiekti pa- 
našių rezultatų su gretimo viešnamio prostitutėmis, raginda- 
mas jas nemokamai išdulkinti kiekvieną, pasikrikštijusį pas 
Rotmaną, bet susilaukė vien užgaulių. 

Janas pakelia žvilgsnį ir pastebi, kad seku jį akimis. Ima ka- 
sytis petį vaidindamas, kad jam viskas įgrisę ir jis nuobodžiau- 
jąs, tačiau taip nėra. Pasinaudoja tylos minute ir įsiterpia: „Ei, 
žmonės, atspėkit, visai paprasta: kas aš? Ei, kas aš? Kasosi 
vis smarkiau, nutvėręs purviną šaukštą iš lėkštės su sriuba. 
Kniperdolingas sustingsta ant savo kėdės. Kažkas pasisuka į 
šalį, kad išvengtų tiesaus klausimo. Jaučiuosi turįs gelbėti pa- 
dėtį: „Tu Jobas, kuris kasosi niežus, Janai, žinoma. - Pasisuku į 
kitus. - Ir kaip galėjote neatspėti? Jam tai puikiai pavyko, tiesa?“ 

Visi choru: „Tiesa, tiesa, šaunuolis, Janai!“ 

Aktorius šaiposi: „Na tiek to, šitas buvo paprastas. Tačiau 
dabar susikaupkite. - Katės judesiais nušliaužia nuo kėdės po 
stalu, stipriai košdamas pro dantis. - Kas aš? Kas aš?“ 

Kniperdolingas pakyla be triukšmo, murmėdamas, kad jam 
reikia nusimyžti. 

Balsas iš apačios nenusileidžia: 

- Kur jūs einate, neišmanėliai! Duosiu jums užuominą: „Bet 
tu, Viešpatie, mano Dieve, iškėlei mano gyvastį iš duobės. Ma- 
no gyvasčiai vis labiau gęstant, atsiminiau Viešpatį“? 

- Kas iš atminties cituoja Jonos knygą smuklėje? - Nustebęs 
ir linksmas balsas priklauso Rotmanui, kuris ką tik prisijun- 
gė prie mūsų stalo. Pranašas nespėja laiku pakilti iš bangi- 
nio pilvo, kai Ubervaserio konkistadorą užlieja susižavėjimo 
šūksnių lavina. Prieš savaitę Rotmano paragintos Miunsterio 
moterys dovanojo savo papuošalus vargšų rėmimo iždui, o 
šiandien pamokslininkas įtikino vienuolių tuntą atsiversti į 
atnaujintą tikėjimą. 

- Kadaise, kad patiktum moterims, turėjai turėti pilnas 
skrynias, - pakomentavo vienas audėjas. - Šiandien privalai do- 
mėtis Šventuoju Raštu. Ką padarei mūsų moterims, Bernardai? 

- Apie jūsų moteris netariu nė žodžio, tačiau Ubervaserio 
novicijoms užteko išgirsti, kad, jei nebūtų išėjusios laukan, 
Dievas būtų užvertęs ant jų varpinės bokštą. - Skambaus juo- 
ko papliūpa. - Kaip ten bebūtų, vyrai, vienuolyne to pašauki- 
mo išties mažai: tai anie apsirijėliai krautuvininkai, jų gimdy- 
tojai, įtikina merginas atsižadėti šio pasaulio, kad tik nereikėtų 
krapštyti pinigų kraičiui. 

Ant stalo atsiduria likerio taurelė, kuria „įstabiausią iš visų 
miunsteriečių“ pavaišina pats užeigos savininkas. Rotmanas 
iš lėto gurkšnoja gėrimą. Žvilgsnis į Bokelsoną, „Na ir nutįsęs 
veidas, ko toks nusiminęs, brangusis Janai? Kas šįvakar tau 
nutiko, kur buvai dingęs?“ 

Šventasis sąvadautojas pašoka ant kojų: „Ieškojau įkvėpi- 
mo didžiajam šio vakaro pasirodymui. Tvirtai atmenu gimto- 
sios nuodėmės idėją! Todėl dabar nusimesiu nuo savęs drabu- 
žius ir nuogas, kaip visų mūsų tėvas Adomas, išeisiu į gatves 
ir kviesiu miestiečius atrasti savyje nuodėmės nesugadintą 
žmogų. - Vis labiau nenustygdamas vietoje, nusivelka švar- 
ką ir čiumpa Kniperdolingui už pilvuko. - Nagi drąsiau, bičiu- 
li Berntai, šioje didingoje Edeno komedijoje mudu suvaidinsi- 
me pagrindinį vaidmenį!" 


27 Citata iš Jon 2, 7-8. 

- Po velniais, Janai, juk lauke sninga! 

Kniperdolingas baugščiai apsidairo, paskui leidžiasi įtiki- 
namas. Janas jau baigia atsegti storulio diržą: „Atgailaukite, 
Miunsterio gyventojai, išsirenkite iš savo nuodėmės!“ 

Jano šūksnis priverčia smuklės lankytojus krūptelėti. 
tvyrančiam šalčiui, apie dvylika vyrų pradeda išsirenginė- 
ti. Susidomėjęs tuo, kas dedasi, Redekeris išsiblaško ir patai- 
ko moneta į sieną, taip pralaimėdamas pirmąją iš penkioli- 
kos partijų. 

Janas plyšauja visa gerkle. janas yra visiškai nuogas. Janas 
išeina iš smuklės. Kniperdolingas mėgdžioja kiekvieną jo ges- 
tą. Jiems už nugarų - mažiausiai tuzinas nuogų adomų. Prie 
„Merkurijaus“ užeigos durų buriasi minia. Norint išvysti re- 
ginį, tenka pro ją brautis. 

Kniperdolingas, nepaisant storo lašinių sluoksnio, neiš- 
tveria šalčio ir lyg patvinusi upė leidžiasi bėgte, kad sušiltų. 
Janas seka iš paskos. Jis stoja šios keistos procesijos prieky- 
je. Žmonės nusileidžia į gatves ir žegnojasi, nežinia, iš pamal- 
dumo ar tikėdamiesi atitolinti nelaimę. Žengiame pro kelias 
žmonių grupeles, krentame ant žemės, apimti tariamos eks- 
tazės, tačiau mus ima juokas. Rotmanas deklamuoja regėji- 
mus iš Ezekielio knygos, Redekeriui putoja burna, o aš kardu 
vaikau neregimus demonus. 

Daugelis linksmai nusiteikusių vyrų mėgdžioja mus ma- 
nydami, kad tai karnavalo procesija. Kiti visą šį reginį priima 
už gryną pinigą. Kažkas ima raudoti ir suklupęs prašosi per- 
krikštijamas. Kažkas reikalauja kūno bausmių ar mėto į gatvę 
visus savo turtus. Senolis, išsirengęs vienas pirmųjų, griūva 
žemėn ir nebejuda. Kibenbrokas pribėgęs uždengia senį savo 
kailiniais ir liepia jį išnešti. 

Siuvėjas Šnaideris, kurio dukterį sykį jau pagrobė ange- 
lai, įbedęs akis dangun surinka: „Žiūrėkite, Dievas sėdi dau- 
sų soste. Stebėkite, kaip plevėsuoja jo pergalės vėliava, par- 
blokšianti bedievius!“ 

Tada, užsilipęs ant miesto sienų, pasileidžia bėgti ploda- 
mas rankomis, paskui ima jomis plasnoti lyg sparnais ir šoka 
žemyn, tačiau, nepavykus skrydžiui, tėškiasi į purvą nukry- 
žiuotojo poza. 

29 skyrius 


Miunsteris, 1534 metų vasario 9-osios rytas 


Mane pažadina stiprus beldimas į duris. 

Ranka instinktyviai palenda po čiužiniu ir suieško durk- 
lo rankeną. 

- Gertai! Gertai! Pabusk, Gertai, judinkis! 

Miegas atatranka smogia man tiesiai į tarpuakį: kas per 
velnias... 

- Gertai, įklimpome į mėšlą, kelkis! 

Ropščiuosi lauk iš lovos, stengdamasis išlaikyti pusiau- 
svyrą: „Kas ten?“ 

- Tai aš, Adriansonas! Judinkis, visi bėga į aikštę! 

Kol maunuosi kelnes ir velkuosi seną švarką, mąstau apie 
blogiausia: „Kas nutiko?“ 

- Atidaryk, mums reikia skubėti į Rotušę! 

Adriansonui baigiant tarti paskutinį žodį, aš plačiai atve- 
riu prieš jį duris. 

Veikiausiai atrodau it šmėkla, tačiau šaltis akimirksniu 
išbudina pojūčius. 

Arklių kaustytojo Adriansono nepuošia džiaugsminga 
veido išraiška, kuri paprastai pagyvina mūsų vakarinius po- 
kalbius. Jis sunkiai alsuoja: „Redekeris. Nusivedė į aikštę sve- 
timšalį, ką tik atvykusį... Sakosi matęs Anmarše vyskupo ar- 
miją, tris tūkstančius vyrų. Jie rengiasi mus pulti, Gertai.“ 

Ima mausti skrandį: „Landsknechai?“ 

- Pasiskubink, einam, Redekeris nori pasitarti su bur- 
mistrais. 

- Tikrai? Kas tas svetimšalis? 

- Nežinau, bet jei tai, ką jis sako, yra tiesa, tada netrukus 
mūsų laukia apsiaustis. 

Koridoriuje beldžiuosi į duris priešais: „Janai! Pabusk, 
Janai!“ 

Praveriu duris, kurių, nepaisydamas mano patarimo, bi- 
čiulis iš Leideno niekada nerakina: lova nepaliesta. 

- Vis kruštis ir kruštis pirmoj pasitaikiusioj daržinėj... 

Arklių kaustytojas tempiasi mane laiptais žemyn. Vos 
nenuvirstu laiptatakio gale. Nusileidus į gatvę Adriansonas 
skuodžia priešakyje, snigo kiaurą naktį ir batai taškosi pur- 
vais, kažkas pasiunčia mane velniop. 

Lėkte iki centrinės aikštės: balta pieva. Jos apsuptyje tam- 
sus katedros luitas rodosi dar didesnis. Po Rotušės langais su- 
sirinkusių žmonių gretose sparčiai plinta nerimas. 

- Vyskupas nori įžengti į miestą su ginklais. 

- Lai susikiša juos į gerą vietą! Pirma turės perlipti per mano 
lavoną! 

- Tai toji šliundra abatė jį pakvietė! 

- Už mūsų mokesčius. Tas šunsnukis moka kariuomenei, 
kad mus išskerstų. 

- Ne, ne, tai didžioji kekšė iš Ubervaserio... dėl tos novici- 
jų istorijos. 

Pasklidus gandui, nepaisydami speigo, į aikštę suplaukė 
mažiausiai penki šimtai žmonių. 

- Turime gintis, mums reikės ginklų. 

- Taip, išklausykime burmistrą. 

Vienoje trisdešimties žmonių grupelėje išvystu Redekerį. Įžūli 
laikysena to, kuris rengiasi prieštarauti daugumos nuomonei. 

- Trys tūkstančiai ginkluotų vyrų. 

- Taip, prie miesto vartų. 

- Užtenka pasilipti ant Judefeldertoro bokšto, kad juos iš- 
vystum. 

Pajuntu smūgį į nugarą ir pasisuku. Redekeris prieš visus, 
sniego gniūžtė rankoje. Kažkas veikiausiai bandė jį nutildyti. 
Sujudimas nurimsta netikėtai: Rotušės lange pasirodo bur- 
mistras Tilbekas. 

Pasipila protestų kruša: 

- Vyskupo kariuomenė žygiuoja link miesto! 

- Kažkas mus išdavė! 

- Mus pardavė fon Valdekui! 

- Privalome apginti miesto sienas! 

- Abatė, abatė, įkalinti abatę! 

- Kam rūpi ta abatė, norime pabūklų! 

Žmonių grupelės susilieja į bendrą minią. Atrodo, kad jų 
dar daugiau. 

Tilbekas, atstatęs krūtinę, ištiesia rankas, lyg ketindamas 
apkabinti visą aikštę. 

- Miunsterio žmonės, nepraraskime savitvardos. Žiniai apie 
tris tūkstančius karių dar nesama jokio patvirtinimo. 

- Po šimts, juos juk matė nuo miesto sienų! 

- Taip, taip, čia atkako vienas tipas iš Anmaršo. Kariai žy- 
giuoja į miestą. 

Burmistras nepasimeta. Papurto galvą ir angelišku jude- 
siu paprašo visų nutilti: „Būkite ramūs, pasiųsime ką nors iš- 
siaiškinti.“ 

Susirinkusieji nepatikliai susižvalgo. 

- Kariuomenė ar ne, vyskupas fon Valdekas man garantavo, 
kad gerbs municipalines privilegijas. Miunsteris išliks laisvas 
miestas. Jis asmeniškai tą prisiekė. Nepasirodykime lyg pame- 
tę galvas: dabar turime būti kaip niekad atsakingi! Miunsteris 
privalo parodyti esąs vertas savo senos pilietinio sugyvenimo 
tradicijos. Tokiu metu, kai visuose kaimyniniuose regionuose 
verda tarpusavio karai ir tvyro sumaištis, Miunsteris pašauk- 
tas rodyti pavyzdį, kaip... 

Sniego gniūžtė pataiko jam tiesiai į veidą. Burmistras su- 
smunka ant palangės, užlietas keiksmų salvės. Vienas iš tary- 
bos narių padeda jam atsistoti. Iš praskelto skruostikaulio var- 
va kraujas: sniege veikiausiai buvo paslėpta kažkas daugiau. 

Visame Miunsteryje tėra vienas žmogus, pasižymintis to- 
kia taiklia ranka. 

Tilbekas atsitraukia, lydimas labiausiai įsiaudrinusių 
šūksnių. 

- Parsidavėlis, parsidavėlis! 

- Tilbekai, tu kekše, tu ir tavo sėbrai liuteronai! 

- Ko, po galais, nori? Jei ne jūs, prakeikti anabaptistai, 
fon Valdekas nepakeltų rankos prieš miestą! 

- Šunsnukiai, žinome, kad susimokėte su vyskupu! 

Kažkas minioje pradeda stumdytis. Pasipila pirmieji smū- 
giai lazdomis. Redekeris vis dar vienas. Prieš jį išdygsta trise - 
tvirtai suręsti vyrai. Jie nežino, prieš ką stojo. Stambiausias 
paleidžia smūgį veido aukštyje, Redekeris pasilenkia, patai- 
ko šiam į ausį, liuokteli atgal ir spiria į tarpkojį: liuteronas su- 
smunka žemėn, kiaušai gerklėje. Dar vienas smūgis keliu - ir 
kiti du sėbrai sugriebę blokuoja Redekerį, kuris spardosi kaip 
pasiutęs asilas. Pakilęs nuo žemės, storulis smogia Redekeriui 
į pilvą, neleidžiu jam to pakartoti: smūgiuoju abiem rankom 
priešui į sprandą. Kai šis pasisuka, kumščiai atskrenda vienas 
po kito suknežindami nosį. Sudrimba atatupstas. Atsigręžiu, 
Redekeris jau spėjo išsilaisvinti iš anų dviejų tipų. Nugara į nu- 
garą ginamės nuo puolimo. 

- Kam šovė į galvą ta trijų tūkstančių raitelių istorija? 

Spjauna į priešininką ir trinkteli man alkūne į šoną: „Kas 
tau sakė, kad ten raiteliai?“ 

Mane bemaž suima juokas, kai kiekvienas puolame ant sa- 
vojo priešininko. Tačiau muštynės jau spėjo peraugti į visuo- 
tines riaušes, mus parbloškia. Iš už katedros išdygsta gal pen- 
kiasdešimties vyrų grupelė: šv. Egidijaus audėjai ir Roterdamo 
pamokslų gerbėjai. Vos per kelias minutes liuteronai atsidu- 
ria priešingoje aikštės pusėje. 

Redekeris, kalės vaikas, žiūri į mane su pašaipiu vypsniu: 
„Geriau už kavaleriją!“ 

- Gerai, bet ką darysime dabar? 

Iš Turgaus aikštės ataidi Šv. Lamberto varpų gausmas. Tarsi 
kvietimas. 

- Į Šv. Lamberto bažnyčią, į Šv. Lamberto bažnyčią! 

Bėgte iki Turgaus aikštės, užplūstame prekystalius prie- 
šais apstulbusias prekeivių akis. 

- Vyskupas netrukus įžengs į miestą! 

- Trys tūkstančiai karių! 

- Burmistrai ir liuteronai susimokė su fon Valdeku! 

Tarp prekystalių eiliniai darbo įrankiai žaibiškai virsta gin- 
klais. Kūjai, kirvukai, laidynės, kastuvai, peiliai. Akimirksniu 
stalai tampa barikadomis, užtveriančiomis įėjimą į aikštę. Kaž- 
kas išvelka iš Šv. Lamberto bažnyčios į lauką klauptus, kuriais 
sutvirtinami naujai iškilę mūrai. 

Redekeris šioje sumaištyje sugriebia man už rankos: „Anie 
iš Šv. Egidijaus atsitempė dešimt arbaletų, penkias arkebūzas 
ir dvi statines parako. Lekiu pas ginklininką Veselį pažiūrėti, 
ką dar įmanoma sukrapštyti.“ 

- O aš skubu pas Rotmaną, reikia atitempti jį čia. 

Ilgiau nedelsdami išsiskiriame ir skriejame it strėlės pro 
įsiutusią minią. 

Šv. Lamberto klebonijoje randu Kniperdolingą ir Kiben- 
broką. Jie sėdi užstalėje nunarinę galvas ir, man įžengus, lyg 
sutarę pašoka ant kojų. 

- Gertai! Ačiū Dievui. Kas per velniava ten? 

Nužvelgiu baptistų pamokslininką: „Prieš gerą valandą 
mus pasiekė žinia, kad fon Valdekas apginklavo kariuomenę 
ir rengiasi žygiuoti į miestą. - Abu gildijų atstovai perbąla. - 
Nežinau, kiek čia tiesos, veikiausiai žinią pakeliui kiek pagra- 
žino, tačiau tai tikrai ne karnavalo pokštas.“ 

Kniperdolingas: „Tačiau jie viską varto, skambina varpais, 
mačiau, kaip ištuštino bažnyčią...“ 

- Tilbekas pasišiko prieš miestelėnus. Gali būti, kad liu- 
teronai slapta susitarė su fon Valdeku. Žmonės įtūžę, teks- 
tilės darbininkai jau susirinko aikštėje ir iškėlė barikadas, 
Rotmanai, ir yra ginkluoti. 

Kibenbrokas spiria koja į grindis: „Mėšlas! Jie ką, visai iš- 
protėjo?!“ 

Rotmanas nervingai barbena pirštais į stalą - turi skubiai 
nuspręsti, ko griebtis. 

- Redekeris išlėkė ieškoti papildomų ginklų, liuteronai 
gali mėginti mus išskersti, kad padovanotų miestą vyskupui. 

Kniperdolingas įpykęs krato pilvuką: „Tas sumautas ger- 
klių rėžikas! Tik jis galėjo slypėti už visos šitos istorijos. Ar 
pasakei jam, kad rizikuoja pasiųsti visas mūsų pastangas šu- 
niui ant uodegos?! Jei bus prieita prie ginkluoto susirėmimo...“ 

- Prie to jau prieita, bičiuli mano. Ir jei dabar nestosite ana- 
pus šių barikadų, liksite atkirsti ir žmonės judės į priekį be 
jūsų. Privalote ten būti. 

Ilga tyla. 

Pamokslininkas įsmeigia į mane akis: „Manai, kad vysku- 
pas nusprendė imtis karo veiksmų?“ 

- Tai klausimas, kurį iškelsime vėliau. Dabar mums reikia 
žmogaus, galinčio suvaldyti padėtį. 

Rotmanas pasisuka į kitus du: „Tai įvyko anksčiau, nei galė- 
jau numatyti. Vis tik delsti dabar būtų lemtinga klaida. Eime.“ 

Nusileidžiame į aikštę, kurioje susirinko apie tris šimtus 
miestelėnų, vyrų ir moterų, jų balsai girdėti anapus barika- 
dų, matyti ietimis, lazdomis ir alebardomis virtę darbo įna- 
giai. Redekeris traukia audinio gabalu uždengtą vežimaitį į 
aikštės vidurį. Kai pakelia uždangalą, žiemos saulėje sužvilga 
ašmenys: kardai, kirviai, dvi arkebūzos ir pistoletas. Ginklai 
akimirksniu išdalijami, visi trokšta ką nors laikyti rankose 
gynybai. 

Skubantys žingsniai, kardas ir pistoletas už diržo - buvęs 
samdomas karys Heinrichas Gresbekas eina tiesiai link mūsų. 

- Liuteronai turi ginklų sandėlį Ubervaseryje. Šiuo metu 
gabena juos į pagrindinę aikštę. 

Žvelgia į mus tarsi laukdamas tolimesnių nurodymų, iš 
manęs ar Rotmano. 

Pamokslininkas sugriebia vieną turgaus prekystalį ir vel- 
ka jį į aikštės vidurį, paskui ant jo užšoka. 

- Broliai, nenorime kurstyti brolžudiško konflikto tarp šio 
miesto gyventojų. Tačiau jei esama tokių, kurie nesupranta, 
kad tikrasis mūsų visų priešas yra vyskupas fon Valdekas, tada 
būsime priversti ginti Miunsterio laisvę nuo visų, kas kelia jai 
grėsmę! Prisijungusieji prie šios laisvės kovos ne tik mėgau- 
sis protekcija, kurią Aukščiausiasis skiria savo išrinktiesiems, 
tačiau galės kreiptis ir į savitarpio pagalbos iždą, kuris nuo 
šio momento bus naudojamas bendroms gynybos jėgoms. - 
Džiūgavimo šūksnių griausmas. - Egipto faraonas tyko už šio 
miesto sienų, jis rengiasi grįžti ir vėlei paversti mus vergais. 
Bet mes jam to neleisime. Ir Viešpats šioje kovoje stovės mūsų 
pusėje. Nes pats Viešpats sako: „Kas remia Egiptą, žus, sukiuš 
jo išpuikusi galybė. Nuo Migdolo lig Syenės jie žus nuo kala- 
vijo, - tai Viešpaties Dievo žodis. Jie bus didžiausi tyrai tarp 
tyrais virtusių kraštų, jų miestai bus didžiausi griuvėsiai tarp 
sugriautų miestų. Kai užkursiu ugnį Egipte ir visi jo rėmė- 
jai bus sutriuškinti, tuomet jie žinos, kad aš esu Viešpats.'28 

Klausytojų širdys suvirpa: Miunsterio liaudis atrado savo 
pamokslininką. 

Stambusis Kniperdolingas ir paraudęs Kibenbrokas sukio- 
jasi tarp audėjų grupelių: dauguma gausiausių ir geriausiai or- 
ganizuotų korporacijų jau čia. 

Gresbekas pasiveda mane į šalį: „Regis, atėjo atsiskaity- 
mo valanda. - Įtarus žvilgsnis už nugaros. - Žinai, ko jiems 
reikia.“ 

Linkteliu: „Skubiai surink priešais bažnyčią apie trisdešimt 
vyrų, gerai pažįstančių miestą ir bebaimių.“ 

Prieiname prie Redekerio, ką tik baigusio tuštinti vežimą. 

- Suburk tris grupeles po keturis vyrus ir pasiųsk patru- 
liuoti į Ubervaserio apylinkes: noriu, kad kas valandą man būtų 
pranešama apie liuteronų veiksmus. 

Neūžauga nurūksta šalin. 

Gresbekui: „Man reikia judėti, už veiksmus aikštėje dabar 
atsakingas tu. Lai niekas nesiima neapdairių iniciatyvų ir pa- 
sistenk, kad mūsų neužkluptų netikėtai: paskirk sargybą ba- 
rikadų apsaugai, pastatyk žvalgą bažnyčios varpinėje. Kiek 
arkebūzų turime?“ 

- Septynias. 

- Trys keliauja priešais bažnyčią, o likusios keturios - prie 
įėjimo į pagrindinę aikštę. Išmėtytos, kur papuolė, jos ne ką 
mums tepasitarnaus. 

Gresbekas: „O tu?“ 

- Turiu išžvalgyti mūšio lauką ir priešo pozicijas. 

Redekeris, kaip niekad pakylėtas, baigia suburti vyrus, pa- 
mato mane, iškelia milžinišką pistoletą ir surinka: „Parodykime 
tiems šikniams!“ 


Žvalgyba ant miesto sienų mus nuramino: kiek akys užmato, 
minėtųjų trijų tūkstančių samdinių - nė ženklo. 

Antrasis patrulis praneša, kad liuteronai katedros varpinė- 
je pastatė arkebūzomis ginkluotus vyrus ir iš ten kontroliuoja 
visą Rotušės aikštę, į kurią įėjimą užtvėrė du skersai kaip tik 
priešais mūsiškes barikadas sustatyti vežimai. Anapus jų ma- 
tyti ne daugiau kaip dešimt liuteronų, tačiau gerai ginkluotų ir 
aprūpintų iš Ubervaserio sandėlio: puolimo atveju jiems tikrai 
nereikėtų taupyti šovinių, kai mes privalome tenkintis tuo, ką 
turime, ir skaičiuoti amuniciją. 

Turgaus aikštę, kurioje užsibarikadavome, nesunku ap- 
ginti, tačiau ji gali lengvai virsti spąstais. Reikia apeiti bari- 
kadas, užtverti Aos upės tiltus ir izoliuoti Rotušės aikštę nuo 
vienuolyno. 

- Redekeri, dešimt vyrų ir dvi arkebūzas. Eime blokuoti 
Švč. Mergelės tilto kitoje aikštės pusėje. Tuojau pat. 

Paliekame užkardą pietinėje mūsų sutvirtinimų dalyje. 
Bėgte įveikiame pirmąją atkarpą, priešakyje - jokio žmogaus. 
Toliau gatvė šakojasi į dvi dalis: turime sukti į dešinę ir sekti 
posūkiu, vedančiu prie pirmojo tilto virš kanalo. Mes jau čia, 
tiltas atsiveria priešais mus. Šūvis iš arkebūzos nuskelia gaba- 
liuką sienos metro atstumu nuo priekyje einančio Redekerio. 
Šis pasisuka: „Liuteronai!“ 

Jie leidžiasi žemyn siaura gatvele, vedančia į pagrindinę 
aikštę, dar kelios arkebūzos. 

- Judam, greičiau! 

Kylančius gatve mus lydi šūksniai ir sujudimas: „Anabap- 
tistai! Štai jie! Jie sprunka!“ 

Pasiekę Šv. Egijų, sustojame. 

Rėkiu Redekeriui: „Kiek jų pamatei?!" 

- Penkis, daugiausia - šešis. 


28 Citataiš Ez 30, 6-8. 

- Palaukime jų čia, kai tik išnirs iš už posūkio, paleisime 
ugnį. 

Užtaisome ginklų vamzdžius: dvi arkebūzos, mano ir Rede- 
kerio pistoletai. 

Išdygsta už dešimties žingsnių nuo mūsų: suskaičiuoju jų 
penkis, liuteronus užklupome netikėtai, šie sulėtina žingsnį, 
tuo metu mūsų ginklai iššauna unisonu. 

Vienam jų šūvis pataiko į galvą ir šis krenta negyvas, dar 
kitas griūva atatupstas, sužeistas į petį. 

Leidžiamės į puolimą, o anie padrikai atsitraukia, vilkdami 
su savim sužeistąjį. Iš už posūkio išdygsta dar keli, vieni puo- 
la slėptis į Šv. Egidijaus bažnyčią. Dar keli šūviai, o tada - su- 
sirėmimas: atremiu smūgį durklu ir pistoleto rankena sukne- 
žinu liuteronui kiaušą. Pragariška sumaištis. Dar keli šūviai. 

- Lekiam iš čia, Gertai! Jie šaudo iš varpinės! Greičiau! 

Kažkas sugriebia mane iš už nugaros, skriejame it pamišę 
tarp aplink mus švilpiančių kulkų. Šis praėjimas mums užkirstas. 

Pasiekiame savo barikadas ir įsliūkiname atgal. Pirmiausia 
reikia susiskaičiuoti: daugiau ar mažiau sveiką kailį išnešėme 
visi, vien kardo rėžis kaktoje, kurį reikės sulopyti, arkebū- 
zos atatrankos išnarintas petys ir gera baimės dozė visiems. 

Redekeris nusispjauna: „Kalės vaikai. Imam patranką ir nu- 
verčiam Šv. Egidijų tiesiai jiems ant galvų!“ 

- Pamiršk tai, šįkart mums nepavyko. 

Kniperdolingas ir keli jo vyrai atskuba link mūsų: „Ei, ar 
yra sužeistų? Ką nors iš mūsiškių nudėjo?“ 

- Ne, laimei, ne, tik vieną galvą reikės kiek palopyti. 

- Nesirūpink, lopyti yra mūsų amato dalis. 

Audėjai išsiveda su savimi sužeistąjį. 

Kol mūsų nebuvo aikštės viduryje, prekystalių vietoje buvo 
sukrautas laužas valgiui gaminti - dabar kelios moterys suka 
ant iešmo pamautą veršiuką. 

- O šis iš kur čia atsirado? 

Viena storulė raudonu veidu, nešina indais, stumteli mane 
alkūne: „Pietumis miestelėnus maloniai vaišina dosnusis ta- 
rybos narys Vordemanas. Jo tvartininkai nenorėjo priimti 
mūsų pinigų, tad pasiėmėme veršį... geromis manieromis!“ 
Kvatoja patenkinta. 

Purtau galvą: „Trūko tik to, kad imtume gaminti valgį...“ 

Storulė padeda ant žemės nešulį, įremia rankas į šonus ir 

kapitone Gertai? Gal švinu? Be Miunsterio moteriškių jus vi- 
sus ištiks galas, sakau tau!“ 

Pasisuku į Redekerį: „Kapitonas?“ 

Banditas trūkteli pečiais. 

- Taip, kapitonas. - Rotmano balsas pasiekia mus iš už nu- 
garos, Jis žengia drauge su Gresbeku, rankose laikydamas per- 
gamentą. Pastoriaus veidas byloja jį neketinant gaišti laiko pa- 
aiškinimams. - Gresbekas bus tavo leitenantas... 

Pajunta Redekerio, kuris, norėdamas būti pastebėtas, iš- 
tempia kaklą, susierzinimą. Tad iškart nenoriai priduria: 

- O Redekeris bus antrasis leitenantas. 

- Mums nepasisekė. Norėjau apeiti aikštę, bet liuteronai 
užklupo mus netikėtai, prieš spėjant pereiti kanalą. 

- Mūsų patruliai praneša, kad jie ginkluoti užsibarikadavo 
Ubervaseryje. Burmistras Judefeldas yra drauge su jais, kaip 
ir didžioji miesto tarybos dalis, tik Tilbekas - ne. Liuteronų 
yra apie keturiasdešimt, nemanau, kad mėgins mus pulti, jie 
veikiau užėmę gynybinę poziciją. Pabūklą paslėpė vienuolyno 
kapinėse, pastato neįmanoma paimti. 

Giliai iškvepiu savo įtampą. Ir kas dabar? 

Rotmanas purto galvą: „Jei vyskupas išties sušaukė kariuo- 
menę, reikalai gali pakrypti labai bloga linkme.“ 

Gresbekas išvynioja pergamentą priešais mano akis: „Tuo- 
kart užmesk akį štai į ką. Suradome kelis senus miesto žemė- 
lapius. Gali mums praversti.“ 

Miunsterio braižiniai nėra tikslūs, tačiau juose pažymėti 
net ir siauriausi praėjimai bei visi Aos upės linkiai ir prieigos. 

- Puiku, gal žemėlapiai ką ir patars. Tačiau dabar mūsų laukia 
kitas reikalas, idėją man pasufleravo Redekeris. Nutempkime 
nuo miesto mūrų vieną kurį mažesnį pabūklą, ne itin sunkų, 
kurį galėtume lengvai pergabenti čionai. 

Gresbekas pasikaso randą: „Tam prireiks gervės.“ 

- Rask ją. Septynios arkebūzos mums ne ką tepravers, jei 
teks atremti puolimą. Pasiimk su savimi tiek vyrų, kiek reikės, 
tačiau pasistenk kuo skubiau atitempti pabūklą. Laikas lekia 
ir, artėjant vakarui, geriau jau būti pasiruošusiems. 

Lieku vienas su Rotmanu. Pamokslininko veide įskaitau su- 
sižavėjimo užuominą, sumišusią su nežymiu priekaištu. 

- Tu tikras tuo, ką darai, Gertai? 

- Ne. Kadir ką manytų Gresbekas, nesu karys. Izoliuoti aikš- 
tėje pasislėpusius liuteronus man atrodė gera mintis, tačiau 


279 


akivaizdu, kad jie į aplinkines gatves pasiuntė kelias patru- 
lių grupeles. Saugo savo šiknas, benkartai. 

- Tau jau yra tekę kautis, tiesa? 

- Buvęs samdomas karys prieš daugelį metų išmokė mane 
naudotis kardu. Aš koviausi valstiečių gretose, tačiau anuo- 
met tebuvau pienburnis. 

Rotmanas ryžtingai linkteli galva: „Padaryk viską, ką ma- 
nai esant reikalinga. Kliaujamės tavimi, Gertai. Ir tepadeda 
tau Dievas.“ 

Tą akimirką Rotmanui už nugaros aikštės gale išdygsta 
Janas iš Leideno, pastebi mus ir prieina linksma, kone besi- 
mėgaujančia veido išraiška. 

- Pagaliau, ir kur buvai dingęs? 

Janas judina ranką aukštyn žemyn iškalbingu judesiu: „Na- 
gi, pats žinai... Bet kas gi čia nutiko, mes paėmėm miestą?“ 

- Ne, prakeiktas krušuokli, mes patys užsibarikadavome 
aikštėje, priešais telkiasi liuteronai. 

Janas seka akimis mano judesį ir užsiplieskia: „Kur?“ 

Rodau jam į barikadą priešais vežimus, sustatytus ties 
įėjimu į pagrindinę aikštę. 

- Štai ten, už vežimų? 

- Būtent, ir jie apsiginklavę iki dantų. 

Atpažįstu savo šventojo sąvadautojo žvilgsnį - dar vie- 
na didžioji proga. 

- Būk atsargus, Janai... 

Per vėlu, Janas jau žingsniuoja link mūsų gynybinių įtvir- 
tinimų. Dabar negaliu apie jį galvoti, privalau paskirstyti nau- 
jus patrulius. Tačiau tardamasis su Redekeriu ir Gresbeku 
akies krašteliu stebiu Janą, kuris prisiartina prie barikados 
gynėjų, kokią nesąmonę jis įsikalė į galvą? Nurimstu pamatęs 
Janą prisėdant ir iš kišenės išsitraukiant Bibliją. Šaunuolis, 
štai taip, paskaityk ką nors. 

Miunsterio žemėlapis atskleidžia mums galimus ke- 
lius, kuriais apeitume liuteronų pozicijas. Redekeris da- 
lija patarimus, aiškina, kurios miesto vietos atviresnės, 
kuriais pastatais galėtume pasinaudoti kaip priedanga, jei 
mėgintume prisiartinti prie liuteronų. Tačiau bet koks su- 
manymas atmetamas prakalbus apie tai, kad Ubervaserio 
paimti neįmanoma: viena buvo išvilioti iš vienuolyno no- 
vicijas, visai kas kita - iškrapštyti iš ten keturiasdešimt 
ginkluotų vyrų. 

Netikėtai iš priešingos aikštės pusės mus pasiekia triukš- 
mas. Mėšlas! Vos spėju užmesti akį į mūsų gynybinius įtvir- 
tinimus, kai išvystu Janą iš Leideno, užsilipusį ant barikadų ir 
plačiai išskėtusį rankas. 

- Ką, po velniais, darai?! 

- Bėk, Gertai, tas pamišėlis leisis užmušamas! 

- Janaaaaai! 

Pasileidžiu tekinas per aikštę, bemaž apverčiu ant iešmo pa- 
mautą veršį, suklumpu, vėl keliuosi: „Janai, lipk žemėn, beproti!“ 

Prasegti marškiniai demonstruoja nuskustą krūtinę, kuri 
tiesiog prašosi šūvių. Akys svaidosi liepsnomis liuteronų ve- 
žimų pusėn. 

- „Jau greit išliesiu ant tavęs savo įniršį ir pyktį. Nuteisiu 
tave pagal tavo kelius, nubausiu tave už visas tavo bjauras- 
tis'2?, niekingas liuterone. 

- Lipk žemėn, Janai! 

Tarsi būčiau nematomas. 

- „Mano akis nepasigailės, užuojautos neparodysiu, bet 
bausiu tave pagal tavo kelius. Kai tavo bjaurastys pūliuos ta- 
vyje, tada žinosite, kad aš, Viešpats, nuplakiau.'?? Ar supratai, 
sumautas kalės vaike liuterone, tavo kulkos negali manęs su- 
žeisti. Jos atsimuš į šią krūtinę ir sugrįš atgal į tave, nes Tėvas 
yra manyje, Jis gali praryti jas ir iššauti atgal iš šiknos kada 
panorėjęs, tiesiai jums į snukį! 

- Janai, po velniais! 

Janas stovi kaip stovėjęs, plačiai praverta burna išleidžia 
klaikų garsą. Paskui šviesiaplaukis pusprotis leidenietis nu- 
kreipia savo žvilgsnį į dangų: „Tėve, išgirsk savo sūnų, suteik 
malonę savo benkartui: nušluok nuo grindinio šiuos šuns spir- 
gius! Ar girdėjai, liuterone, krauk į kelnes, nes netrukus skę- 
si Viešpaties spjūvyje, ir Dievo Karalystė priklausys mums. 
Šoksiu drauge su visais šventaisiais ant tavo lavono!“ 

Arkebūzos šūvis priverčia Janą suakmenėti. Sekundei pa- 
galvoju, kad į jį pataikė. 

Janas pasisuka į mus, iš dešiniosios ausies teka kraujo upe- 
lis, akys lyg apsėstojo. Pasileidęs krinta žemyn, bet laiku jį su- 
gaunu, dar nespėjus atsitrenkti į grindinį. Janas netenka sąmo- 
nės, ne, atsigauna: „Gertai, Geeertai! Nudėk jį, Gertai, nudėk tą 


29 CitataišEz 7, 8. 


30 Ten pat, 7.9. 

suskį! Beveik nuplėšė man ausį! Duokš pistoletą, turiu jį nudė- 
ti... Prašau tavęs, duok man pistoletą! Šauk, Gertai, šauk, arba 
tai padarysiu aš... Jis ten, matai jį? Štai jis, Gertai, pistoletą, 
pistoletą... Jis mane subjaurojo!“ 

Atremiu Janą į sieną ir prisakau sargybiniams jį surišti, jei 
vėlei mėgintų ropštis ant barikadų. 


Už katedros varpinės leidžiasi saulė. Šunys aikštės vidury- 
je graužia į krūvą sumestus veršio kaulus. Ties barikadomis 
paskirsčiau sargybos pamainas: keistis kas dvi valandas, kad 
visi spėtų nors trumpai nusnūsti. Moterys parengė šiokius 
tokius gultus iš to, ką rado namuose, ir nakčiai uždegė lau- 
žus. Nakties šaltis stiprus, ir ne vienas miestelėnas pasirinko 
stogą virš galvos. Liko ryžtingiausiai nusiteikusieji, žmonės, 
kuriais galime kliautis. 

Šildomės prie laužo, įsisupę į užklotus. Netikėtas triukšmas 
prie pietinio įėjimo į aikštę priverčia visus pašokti ant kojų. 
Sargybiniai palydi iki mūsų laužavietės maždaug dvidešimties 
metų sunkiai alsuojantį vaikiną įbaugintu veidu. 

- Sakosi esąs tarybos nario Palkeno samdinys. 

- Tarėją ir jo sūnų... Juos išvilko jėga, jie buvo ginkluoti, 
aš nieko negalėjau padaryti, Vordemanas... Tarp jų buvo ir 
Judefeldas, jie išsivedė juos... 

- Nurimk ir giliai įkvėpk. Kas juos išsivedė? Kiek jų buvo? 

Vaikinas kiaurai permirkęs prakaitu, paprašau, kad jam at- 
neštų užklotą. Jo akys šokčioja nuo vieno veido prie kito, iš- 
tiesiu dubenėlį su karštu sultiniu. 

- Tarnauju tarėjo Palkeno namuose. Prieš pusvalandį... apie 
tuzinas ginkluotų vyrų... įsiveržė į vidų. Juos lydėjo Judefeldas. 
Jie privertė tarėją ir jo sūnų sekti iš paskos. 

- Ko anie nori iš Palkeno? 

Kniperdolingas, paniuręs: „Tai vienas iš nedaugelio tary- 
boje mus remiančių žmonių. Vordemanas, Judefeldas ir visi 
kiti liuteronai jo neapkenčia.“ 

Rotmanas, regis, dvejoja. Kam jiems įkaitas? Ubervaseryje 
jie nepaimami. Panika Rotmano akyse: „Raktai!“ 

- Ką? 

- Raktai, Palkenui pavesta saugoti raktus nuo šiaurės va- 
karų sienos durų. 

- Taip, taip, - samdinys pakelia veidą nuo dubens. - Jie rei- 
kalavo kaip tik raktų! 

- Gresbekai, žemėlapį! 

Laužo šviesoje, padedant Kniperdolingui, praskleidžiu že- 
mėlapį. Frauentoras ir Judefeldertoras: vartai už Ubervaserio, 
kelias į Anmaršą: „Jie nori įleisti į miestą vyskupo karius.“ 

Mūsų popieriai prasti. 

Tai galima perskaityti kiekvieno veide. Uždaryti į narvą 
ankštoje Turgaus aikštėje, atkirsti nuo Aos kranto, kuriame 
liuteronai rengiasi piktadariškam nusikaltimui, sunaikinsian- 
čiam mus visus. Bandyti prasiveržti? Pralįsti pro šį piltuvą ir 
mėginti netikėtą Ubervaserio šturmą? Visas miestas skendi 
nežemiškoje tyloje: gyventojai, išskyrus kovotojus, tūno savo 
namuose. Nebylūs, susibūrę aplink silpnus ugniakurus, lau- 
kiantys nežinomos ir neišvengiamos lemties. Kas žygiuoja į 
Miunsterį? Trys tūkstančiai fon Valdeko nusamdytų karių? 
Kariuomenės avangardas, pasirodysiantis auštant? Naktis pa- 
teiks visus atsakymus. 

Kniperdolingas tiesiog įsiutęs: „Prakeikti šunsnukiai! Pra- 
lobę kaimo Jurgiai! Gerai pamenu, kaip visi iki vieno keikė 
vyskupą ir popiežininkus, kaip skalavo burnas skambiais žo- 
džiais apie municipalines teises ir naują tikėjimą... Tepasako 
man tiesiai į akis parsidavusieji vyskupui už kelis sumautus 
skudus! Vyskupą mes išvijome kartu! Noriu su jais pasikalbė- 
ti, Gertai, iki vakar dienos būčiau galėjęs patikėti bet kuo, iš- 
skyrus tai, kad anie atiduos miestą fon Valdeko samdiniams. 
Lai tas paršas Judefeldas pasako neslėpdamas, ką vyskupas 
jam pažadėjęs! Duok man palydą, Gertai, noriu pats pasikal- 
bėti su tais chamais!“ 

Redekeris purto galvą: „Tu visai išprotėjai. Jų žodžiai nieko 
verti, nes akys temato išsipūtusius kapšus, tu pats esi tikras 
kvailys, švaistęs savo laiką kalboms su jais.“ 

Įsikiša Rotmanas: „Gal vis tik galime pamėginti. Tačiau vel- 
tui nerizikuokime. Galbūt jie nėra tokie vieningi kaip atrodo, 
o tiesiog sukaustyti baimės...“ 

Išvyksta du būriai. Vienas patraukia į Frauentorą iš pie- 
tinės pusės, miesto mūrais kyla maždaug dešimt vaiduoklių. 
Redekerio būrys pajuda priešinga puse, link Judefeldertoro. 

Jokių iniciatyvų ar beviltiškų išpuolių, dar ne. Stebėti į 
liuteronų rankas pakliuvusius miesto vartus, sekti įeinan- 
čius ir išeinančius. Bandyti įskaityti jų veiksmuose netolimą 

ateitį. Šių vyrų užduotis - išžvalgyti apylinkes ir pastaty- 
ti žvalgus Ubervaserio kelyje: akys, kurios pastebėtų kiek- 
vieną sparno plazdėjimą, ir pasiuntiniai, pasirengę žaibiš- 
kai perduoti žinią. 

Be manęs audėjų gildijos vadą lydi dar dvidešimt žmonių, 
beveik visi - jaunuoliai geromis akimis, šešiolikmečiai ir sep- 
tyniolikmečiai, tačiau drąsos - nors saujomis semk. 

- Bijai? - klausiu vaikino su nedrąsiai želiančiais ūseliais. 

Man atsako prikimęs, tolyn nuginto sapno balsas: „Ne, 
kapitone.“ 

- Kokiu amatu vertiesi? 

- Esu krautuvės pasiuntinukas, kapitone. 

- Mesk šalin tą kapitoną. Kuo tu vardu? 

- Karlas. 

- Karlai, ar moki greitai bėgti? 

- Tiek, kiek leidžia šios kojos. 

- Šaunu. Jei liuteronai mus puls ir būsiu sužeistas, jei pama- 
tysi, kad mūsų popieriai prasti, negaiši laiko ir manęs negel- 
bėsi, o pasileisi kaip vėjas į aikštę ir skelbsi pavojų. Supratai? 

- Taip. 

Kniperdolingas pasišaukia trejetą saviškių ir žengia pir- 
myn nešinas balta drobe kaip paliaubų ženklu. Sekame jam 
iš paskos dešimties žingsnių atstumu. 

Audėjų gildijos galva jau vienuolyno prieigose, ima reika- 
lauti, kad kas išeitų su juo pasikalbėti. Mes liekame kiek to- 
liau nuo Šv. Mikalojaus bažnyčios, atstatę vamzdžius ir įtempę 
laidynes. Iš Ubervaserio - jokio garso. Kniperdolingas paei- 
na dar kiek į priekį. 

- Nagi, Judefeldai, išlįsk! Sumautas burmistre, tai taip tu 
gini savąjį miestą?! Pagrobi vieną iš tarėjų ir atveri vartus 
fon Valdekui! Miestas nori žinoti, kodėl nusprendėte išskers- 
ti visus miestelėnus. Lisk lauk ir kalbėk kaip vyras su vyru! 

Kažkas pro vienuolyno langą jam šūkteli: „Kokio velnio čia 
atsidanginai, anabaptistų kiaule?! Gal kartais atvedei mums 
kurią savo šliundrų?" 

Kniperdolingas susverdėja ir netenka kantrybės: „Kalės 
vaike! Šliundra tavo motina!“ 

Dar labiau paeina į priekį. Per arti. 

- Dediesi prie popiežininkų, Judefeldai, eini išvien su vys- 
kupu! Ką, po galais, tu sau mąstai?! 

Grįžk atgal, kvaily, nagi, nelįsk taip arti. 

Vienuolyno vartai prasiveria, pasirodo apie dešimt vyrų, 
visi ginkluoti. Jie akimirksniu apsupa Kniperdolingą. 

- Puolam! 

Metamės priekin, Kniperdolingas blaškosi ir kriokia, jį 
laiko keturiese. Atsitraukia mums pradėjus šaudyti iš laidy- 
nių ir arbaletų. Pasigirsta pirmieji arkebūzos šūviai, du mū- 
siškiai sužeisti, liuteronai šaudo iš bokšto. Vartai užsiveria, o 
mes liekame be priedangos, metamės į šoną, išsisklaidome po 
aikštę, atsakome į priešo ugnį, plačiai nuaidi Kniperdolingo 
riksmai ir arkebūzų šūviai. Jie mus apmulkino. Mums belie- 
ka atsitraukti ir susirinkti sužeistuosius. 

Duodu įsakymą: „Atsitraukti! Atsitraukti!“ 

Keiksmai ir aimanos lydi mus iki pat Turgaus aikštės. 

Jie mus apsuko ir dabar esame iki kaklo įklimpę mėšle. 
Įveikiame saviškes barikadas ir sustojame ant Šv. Lamberto 
laiptų, sujudimas, balsai, burnojimas, žmonės susiburia aplink 
mus. Paguldome sužeistuosius ir atiduodame juos moterų glo- 
bai, žinia apie Kniperdolingo sugavimą žaibiškai pasklinda, ly- 
dima pykčio proveržio. 

Rotmanas sukrėstas, tik Gresbekas išlaiko šaltą protą ir 
įsako sustiprinti sargybos postus - mes privalome suvaldy- 
ti paniką. 

Esu įniršęs, jaučiu gyslose kunkuliuojantį kraują ir tvinkčio- 
jančius smilkinius. Esame mėšle ir nežinau, ko griebtis toliau. 

Gresbekas supurto mane: „Redekeris grįžo.“ 

Atskuba uždusęs, rūškanu veidu: „Jie viduje. Ne daugiau 
kaip dvidešimt, įjojo pašėlusiais šuoliais, fon Valdeko riteriai.“ 

- Ar esi tuo tikras? 

- Mačiau karietas ir sumautus jų herbus. Kertu lažybų, kad 
tarp jų yra ir anas paršas - fon Bjurenas. 

Rotmanas suima galvą rankomis: „Tai pabaiga.“ 

Aplink įsivyrauja tyla. 

Kibenbrokas bando mus pakylėti: „Nepraraskime savitvar- 
dos. Kol didžioji vyskupo padalinių dalis neįžengė į miestą, jie 
nieko nesiims. Mūsų - daugiau, ir jie puikiai žino, kad neturi- 
me ko prarasti. Tačiau privalome rasti išeitį.“ 

Audėjas teisus, reikia mąstyti. Mąstyti. 

Laikas bėga. Sustipriname barikadų užkardą. Mūsų vienin- 
telis turimas pabūklas atitempiamas į aikštės vidurį ir paruo- 
šiamas atremti puolimą tuo atveju, jei kuris gynybinis įtvir- 
tinimas būtų nuverstas. 

Vyrams negalima duoti laiko nevilčiai. Vėl patruliai ir gink- 
lų patikrinimas, nežinia, iš kur iškapstome dar kelias arkebū- 
zas. Pasklinda kalbos apie katalikų ant namų durų kabinamas 
girliandas, kad fon Valdeko ordos juos aplenktų. Pasiunčiame 
kelis būrius jų nuplėšti. 

Miestas dunkso sustingęs, laužų nušviesta aikštė prime- 
na vienišą salą tamsiame vandenyne. Miesto gyventojai, tarsi 
įbauginti žvėrys, laukia pasislėpę savo namuose. 

Savo namuose. 

Savo namuose. 

Pasivedu į šalį Gresbeką ir Redekerį. Tariamės pašnibž- 
domis. 

Gali pavykti. Bent jau pabandykime. Dar giliau įklimpę mėš- 
le nei dabar... 

Paskutinis nurodymas Gresbekui: „Vadinasi, sutarėme. Per- 
spėk Rotmaną. Lai juda, duok jam pasirengusius vyrus, netu- 
rime daug laiko.“ 

- Gertai... - buvęs samdomas karys ištiesia man savo pis- 
toletus, laikydamas juos už vamzdžių. - Paimk šituos. Jie tik- 
slūs, suvenyrai iš Šveicarijos laikų žygio. 

Užsikišu sukryžiuotus pistoletus už diržo: „Pasimatysime 
po geros valandos.“ 

Redekeris veda mane per beveik akliną tamsą, tvirti žings- 
niai. Pasuka į dvi ar tris siauras gatveles, dar keli žings- 
niai, tada rodo man į duris, pusbalsiu tardamas: „Jurgenas 
Blatas.“ 

Užtaisau pistoletus. Trys stiprūs smūgiai į duris: „Kapitonas 
Jurgenas Blatas, iš Rotušės sargybos. Vyskupo būriai žengia į 
miestą. Burmistro nurodymu turime palydėti ponią ir dukras 
į vienuolyną. Tučtuojau. Atidarykite!“ 

Žingsniai už durų: „Kas jūs?“ 

- Kapitonas Blatas, jau sakiau, atidarykite. 

Sulaikau kvėpavimą, pasigirsta skląsčio girgždesys, į;remiu 
vamzdį į durų plyšį. Durys vos vos prasiveria. Ištaškau prie- 
šais stovinčiam tarnui pusę galvos. 

Jau viduje. Dar vienas laiptais į viršų užbėgęs tarnas ne- 
spėja laiku nutaikyti arkebūzos: šaunu į koją, jis nuvirsta že- 
mėn, kriokia, išsitraukia durklą, du šuoliai - ir Redekeris laip- 
tų viršuje, pribaigia aną peiliu. Nusispjauna. 

Durklas rankoje, koridoriaus gale moterų riksmai, senė 
pastoja man kelią: „Nuvesk mane pas ponią.“ 

Erdvus miegamasis, baldakimas ir įvairūs niekučiai. Ponia 
Judefeld susigūžusi kampe spaudžia prie savęs dvi mergai- 
tes, persigandusi kambarinė meldžiasi parklupusi ant kelių. 

Tarp manęs ir jų stovi pienburnis su apnuogintu kardu ran- 
koje, daugių daugiausia dvidešimties metų. Virpa, netaria nė 
žodžio. Nežino, ką daryti. 

Redekeris: „Mesk žemėn tą kardą, dar įsipjausi.“ 

Įremiu žvilgsnį į moterį: „Ponia, dėl neramių šios nakties 
įvykių mano vizitas buvo neišvengiamas. Neketinu daryti jums 
nieko bloga, tačiau esu priverstas prašyti sekti paskui mane. 
Jūsų dukterys liks namie kartu su kitais namiškiais.“ 

Redekeris sarkastiškai šypsosi: „Einu apžiūrėsiu namus, ar 
kartais nesama dar kokio pernelyg stropaus tarno.“ 

Burmistro Judefeldo žmona yra graži moteris, daugmaž 
trisdešimties metų, orios laikysenos. Ji sulaiko ašaras ir pa- 
kelia žvilgsnį į mane: „Niekšas.“ 

- Niekšas, kovojantis už Miunsterio laisvę, ponia. Į miestą 
netrukus įsiverš vyskupo nusamdyta žudikų orda. Negaiškime. 

Švilpteliu Redekeriui, kuris nusileidžia laiptais nešinas dė- 
žele. Mano veido išraiška jo neatbaido: „Nužudome jo tarnus, 
pagrobiame žmoną. O florinų ką - ne?!“ 

Prieangyje senė užmeta kailinius savo šeimininkei ant pe- 
čių, panosėje murmėdama Tėve mūsų. 

Palydime ponią Judefeld į Turgaus aikštę. Kai mūsiškiai 
atpažįsta kalinę, mus užlieja džiūgavimų banga, pakylėjan- 
ti žmonių dvasią, ir virš galvų sužvilga iškelti ginklai: baptis- 
tai vis dar gyvi! 

- Susipažinkite, ponia Vordeman, tarėjo Vordemano su- 
tuoktinė. Ši madam yra mūsų tikėjimo sesuo, aš pats asme- 
niškai ją perkrikštijau. 

Redekeris priglunda man prie ausies: „Kai Vordemanas iš 
savo šnipų sužinojo apie žmonos krikštą, išmėgino naują ti- 
kėjimą lazdos smūgiais. Vargšelė jau manė išleisianti dvasią: 
kelias dienas negalėjo ne tik paeiti, bet ir pašliaužti žeme.“ 

Madam Vordeman, griežtos išvaizdos moteris, tvirtai įsisu- 
pa kailiniuose: „Tikiuosi, mieli ponai, leisite mums apšilti prie 
laužo po to, kai nakties vidury jėga išsivedėte mus iš namų.“ 

- Žinoma, tačiau pirmiausia esu priverstas paimti iš jūsų 
vieną asmeninį daiktą. 

Numaunu po žiedą nuo laibų moterų pirštų - du inkrus- 
tuoto aukso gabalai. 

- Karlai! 

Vaikinas atlekia bėgte, veidas purvinas nuo dūmų ir miego. 

- Paimk baltos drobės atraižą ir skrisk iki Ubervaserio. 
Žinia skirta burmistrui Judefeldui: pranešk jam, kad po pus- 
valandžio prisistatysime į vienuolyną ir kad mums reikia pa- 
sikalbėti. - Suspaudžiu žiedus Karlo delne. - Perduok jam ši- 
tuos. Viskas aišku? 

- Taip, kapitone. 

- Bėk, mikliau! 

Karlas nusiauna pernelyg plačius aulinius, likdamas baso- 
mis kojomis ant šlapio sniego. Skuodžia it kiškis per stovykla- 
vietę, kol duodu sargybiniams ženklą jį praleisti. 

- Kas eis iš mūsų? - klausia Rotmanas. 

Paraudęs Kibenbrokas žengia žingsnį į priekį, nusijuosia 
diržą ir įteikia jį Gresbekui: „Eisiu aš.“ Pažvelgia į mane ir į pa- 
mokslininką: „Jei šie išvys kurį iš judviejų, dar kils noras šau- 
dyti. Aš atstovauju audėjų gildijai, jie nedrįs paleisti ugnies į 
mane.“ 

Gresbekas įsikiša: „Jis teisus, Gertai, tu reikalingas čia.“ 

Ištraukiu iš už diržo pistoletus: „Šie priklauso tau. Dabar 
tamsu, liuteronai manęs nepažins, prisistatysiu kitu vardu.“ 

- Jie nudės tave, Gertai, - balsas nuskamba taip, tarsi jau 
viskas būtų aišku. 

Nusišypsau Gresbekui: „Mes daugiau neturime ko praras- 
ti, ir tai yra mūsų stiprybė. Žemėlapį, greičiau.“ 

Redekeriui: „Žinai šiuos praėjimus už kapinių?“ 

- Žinoma, galime jas pasiekti Reinės Klosterio pėsčiųjų 
tiltais. 

- Veikiausiai bus pastatę sargybinius šiose vietose. Sudaryk 
grupes iš trijų ar keturių vyrų ir pervesk juos į kitą upės krantą. 

- Kiek vyrų iš viso? 

- Mažiausiai trisdešimt. 

- O sargybiniai? 

- Nutempkit juos žemyn, tačiau be triukšmo. 

- Ką ketini daryti? Aikštėje liksime be apsaugos. - Gresbeko 
akys seka paskui mano pirštą žemėlapyje. 

- Vienuolyno paimti neįmanoma. Tačiau kapines - taip. 

Gresbekas trina antakį: „Bet jie apsiginklavę iki dantų, Ger- 
tai, ir turi su savimi pabūklą.“ 

- Prie kurio galima lengvai prieiti ir kuris iš vienuolyno 
nepasiekiamas. 

Vėl pasisuku į Redekerį: 

- Prisėlinkite kiek įmanoma arčiau, jie užsibarikadavę vi- 
duje ir netikrins išorinės sienos. Tačiau pasiskubinkite, ma- 
žiau nei už valandos ims brėkšti. 

Sąmoksliškas susižvalgymas su Kibenbroku: „Eime.“ 

Mums žengiant iš aikštės link išėjimo, iš už nugarų ataidi 
Rotmano balsas: „Broliai!“ 

Deglo šviesoje pamokslininkas atrodo išties didingai, aukš- 
tas ir pablyškęs, alsavimas pranyksta nakties žvarboje: tai ga- 
lėtų būti Aaronas. Ar pats Mozė. 

- Lai dangiškasis Tėvas lydi jūsų žingsnius... ir sergsti jus 
visus. 


Kiek toliau nuo mūsų barikadų išvystame parlekiantį Karlą, 
šąlančios kojos ir apsunkęs kvėpavimas trukdo jam kalbėti: 
„Kapitone! Jie sako - eikite... Neatidengs ugnies...“ 

- Įteikei žiedus? 

- Pačiam burmistrui asmeniškai, kapitone. 

Patapšnoju vaikinui per petį: „Puiku. Dabar bėk šildytis prie 
laužo, šį vakarą atlikai savo užduotį.“ 

Einame toliau. Ubervaseris dunkso virš Aos it juoda tvir- 
tovė. Švč. Mergelės bažnyčia stovi greta vienuolyno: nuo var- 
pinės bokšto mūsų patruliai apie valandą klausėsi siaubingų 
Kniperdolingo riksmų, kol šis neteko balso. 

Dabar vien tyla ir ramus upės tekėjimas. 

Mudu su Kibenbroku žengiame greta vienas kito, laikyda- 
mi rankose ištiestą baltą paklodę. 

Prasiveriančių vartų girgždesys ir sunerimęs balsas: „Stot! 
Kas eina?“ 

- Kibenbrokas, audėjų korporacijos atstovas. 

- Nori prisijungti prie savo bendro? O kas šis toks? 

- Kalvis Svedartas, Miunsterio baptistų atstovas. Norime 
kalbėtis su burmistru Judefeldu ir tarėju Vordemanu, jų žmo- 
nos siunčia jiems linkėjimus. 

Laukiame, laikas nejuda iš vietos. 

Paskui pasigirsta kitas balsas: „Aš esu Judefeldas, kalbė- 
kite.“ 

- Žinome, kad įleidai į miestą vyskupo avangardą. Mums 
reikia pasikalbėti. Išeikite laukan - tu ir Vordemanas, į 

kapines. - Jokio beprasmio delsimo. - Ir atmink, kad jei per 
pusvalandį nesugrįšime į savo stovyklavietę, Šv. Egidijaus dar- 
bininkai paims tavo žmoną, iš priekio ir iš užpakalio, gal bent 
tada ponia tau pagimdys taip trokštamą sūnų! 

Tyla ir šaltis. 

Paskui - atsakymas: „Gerai. Į kapines. Mūsiškiai neatidengs 
įjus ugnies.“ 

Apeiname vienuolyną: kapines, kuriose pūna mažiausiai 
trys vienuolių kartos, iš trijų pusių juosia vanduo, o pačia- 
me gale atskiria žema akmeninė sienelė. Tarp medinių kry- 
žių įsikūrusi stovyklavietė. Apie dvidešimt prie kapinių sie- 
nelės pririštų žirgų byloja, kad patrulių buvo suskaičiuota 
teisingai. Nedidelis pabūklas kyšo iš už akmenų krūvos, sau- 
gomas trijų liuteronų, dar du sargybiniai su arkebūzomis pa- 
sitinka mus prie įėjimo ir įtarūs seka iš paskos. Fon Valdeko 
riteriai blizgina kardus įsitaisę aplink ugniakurus, nuožmūs 
žvilgsniai ir kaktose įrašyta viršenybė: šių miesčionių reika- 
lai mums nerūpi. 

Mus pasitinka burmistras ir turtingiausias Miunsterio 
žmogus, su deglais rankose bei tuzinu ginkluotų vyrų. 

Perspėju: „Laikyk savo šunis per atstumą, Vordemanai, 
nes dar tavoji ponia nutars Rotmano kotą esant skanesnį už 
taviškį...“ 

Pirklys, kaulėtas ir grėslus, krūpteli ir nužvelgia mane su 
pasidygėjimu: „Anabaptiste, tavasis pamokslininkas tėra maiš- 
tingas juokdarys.“ 

Judefeldas rodo anam tylėti: „Ko jums reikia?“ 

Judefeldo galva nepridengta, bemiegės nakties suvelti 
plaukai, nervinga prakaituojanti ranka ant užkišto už diržo 
stileto. 

Leidžiu kalbėti Kibenbrokui: „Rengiesi padaryti didžiausią 
kvailystę savo gyvenime, Judefeldai. Kvailystę, kurios gailėsies 
visą likusį amžių. Persigalvok, kol nevėlu. Ryte fon Valdeko 
būriai perims miesto kontrolę, sugrąžins į vyskupo rankas...“ 

Burmistras įsiutęs jį pertraukia: „Vyskupas patikino mane 
neliesiąs municipalinių privilegijų, turiu jo paties ranka rašy- 
tą patvirtinimą...“ 

- Nesąmonės! - nusispjauna Kibenbrokas. - Atgavęs val- 
džią, vyskupas nusišluostys pasturgalį su tomis tavo privi- 
legijomis! Kas galės fon Valdekui paprieštarauti, kai jis vė- 
lei taps Miunsterio valdovu?! Mąstyk, Judefeldai. Tu taip pat, 

Vordemanai, paskaičiuok - kiek taviesiems verslo reikalams 
pasitarnaus vyskupo duoklės? Vienuolynų produkcija ir vėl su- 
traiškys taviškę, pranciškonai persisotine lobs, kol tu mokėsi 
mokesčius fon Valdekui. Pamąstyk. Vyskupas yra prityręs ka- 
lės vaikas, dalinti pažadus jam nieko nekainuoja, popiežinin- 
kai pratę prie tokių gudrybių, ir jūs tai žinote geriau už mane. 

Kibenbrokas pernelyg pakėlė balsą. Šarvų ir pentinų žvan- 
gesys perspėja mus apie artėjančius raitelius, deglai apšviečia 
fon Merfeldui iš Volbeko, Ubervaserio abatės broliui ir deši- 
niajai vyskupo rankai. Greta jo - Melchioras fon Bjurenas, vei- 
kiausiai besitikintis asmeniškai suvesti sąskaitas su Redekeriu. 

Judefeldas užbėga visiems klausimams už akių: „Ponai, tai - 
baptistai, atėjo taikiai derėtis. Pažadėjome jiems neliečiamybę.“ 

Ditrichas Riestaūsis nustebęs išsiviepia: „Kas nutiko, 
Judefeldai, jūs vis dar tariatės su tais driskiais? Už geros va- 
landos iš jų teliks kaulų krūva. Tai vaikščiojantys lavonai, pa- 
mirškite juos.“ 

- Ponas fon Merfeldas neklysta, - įsikišu. - Iš visų šios nak- 
ties varžovų vieninteliai, neturintys ko prarasti, esame mes. 
Vyskupo įžengimas miestan mums reikštų garantuotą mirtį. 
Taigi būkite tikri, kad be aršios kovos nepasiduosime, turėsi- 
te užkariauti miestą nuo akmens iki akmens. 

Fon Bjurenas suprunkščia: „Jūs, baukštūs kaip kiškiai, kri- 
site greičiau nei Jo Šviesybė spės nusižiovauti. Eiliniai vagys 
ir gatvės plėšikai, štai kas esate.“ 

Kibenbrokas šypsosi ir purto galvą, bandydamas patrauk- 
ti dviejų sunerimusių pirklių dėmesį: „Jūs taip bijote netekti 
valdžios, kad išsigandę keturių mūsiškių arkebūzų pasikvie- 
tėte fon Valdeko vasalus. Žinai, ką tau pasakysiu, Judefeldai? 
Fon Valdekas visa tai numatė nuo pat pradžių. Žinojo galėsiąs 
pasinaudoti tarp mūsų įsiplieskusia nesantaika ir suskaldyti 
miestą į dvi dalis.“ 

Aukštoje burmistro kaktoje ryškėja raukšlės, akys įsminga 
į Vordemano veidą, pilkesnį nei kada anksčiau, tada - į maną- 
jį ir į Kibenbroko, neduodančio jam laisvos minutės surikiuo- 
ti mintims: „Visa tai yra prakeikta apgaulė, negi dar to nepa- 
stebėjai?! Nuo pat pradžių vyskupas žaidė prie dviejų stalų, jis 
įgavo jūsų pasitikėjimą, kad užsitikrintų paramą tarp miesto 
sienų ir turėtų ką nors, kas reikiamu metu atkeltų jam mies- 
to vartus. Tačiau kartą sugrįžęs vyskupas netikėtai prisimins, 

kad jūs - liuteronai, tokie pat maištininkai kaip ir mes prieš 
popiežiaus autoritetą. - Trumpa pauzė, kad anie spėtų susi- 
vokti. - Gali pamiršti savo municipalines laisves, nes ateis 
ir jūsų eilė lipti ant kartuvių. Pamąstyk apie tai, Judefeldai. 
Gerai pamąstyk.“ 

Du Miunsterio burmistrai stovi suakmenėję, žvilgsniai 
įsmeigti į Kibenbroką, paskui ima klaidžioti aplink, lyg ieško- 
dami nematomo patarėjo. 

Fon Merfeldas, negalėdamas patikėti: „Judefeldai, tikiuosi, 
tu neklausysi šių driskių?! Ar nematai, kad jie tebando išneš- 
ti sveiką kailį, nes pateko į beviltišką padėtį? Kai Jo Šviesybė 
įžengs į miestą, mes viskuo pasirūpinsime, tarp mūsų galioja 
susitarimas, atmink tai.“ 

Vėl tyla. 

Klausausi savo širdies, kurios plakimas suteikia ritmą bė- 
gančiam laikui. 

Vordemanas mintyse kalba apskaitos rožinį. 

Judefeldas mąsto apie žmoną. 

Judefeldas mąsto apie vyskupo kariuomenę. 

Judefeldas mąsto apie savo keturiasdešimt vyrų, užsibari- 
kadavusių vienuolyne. 

Mąsto apie juokingus fon Merfeldo ūsus. 

Mąsto apie tą šliundrą abatę, fon Merfeldo seserį, ir apie 
tai, kad jau seniai žinojo ją dirbant vyskupo šnipe Miunsteryje. 

Mąsto apie girliandas ant katalikų durų... 

Plačiai išskečiu rankas: „Atėjome beginkliai. Liaukimės ko- 
vęsi tarpusavyje ir drauge ginkime miestą. Ką bendro su mu- 
mis turi didikai? Miunsteris esame mes, ne popiežininkai, ne 
vyskupo žmonės.“ 

Fon Merfeldas pratrūksta: „Po velniais, jūs negalite leis- 
tis štai taip įtikinami dviejų prasčiokų palaidais liežuviais!“ 

Judefeldas giliai įkvepia ir kumštyje sutraiško įsivaizduoja- 
mą angį: „Ne jie mane įtikina, Volbeko pone. Jūs nešate mums 
pažadus.“ 

- Jo Šviesybės Franco fon Valdeko žodį! 

- Tačiau šie... prasčiokai, kaip jūs juos vadinate, siūlo mums 
taiką be jokio ginkluotų jėgų įvedimo mieste, ir tai yra mintis, 
kurią privalau apsvarstyti. 

Fon Merfeldas ima keiktis: „Nejau tu tiki šiais šūdžiais?!“ 

- Aš vis dar esu šio miesto burmistras ir privalau mąs- 
tyti apie jo gyventojų gerovę. Žinome, kad katalikai gavo 

nurodymus iškabinti ant savo namų durų girliandas. Kodėl, 
garbusis pone, ar galite man tai paaiškinti? Ar kartais ne tam, 
kad samdomi vyskupo kariai galėtų atskirti, kurių namų ne- 
galima liesti? Ne toks buvo mūsų susitarimas... 

Fon Merfeldas suakmenėja, šis velnio neštas liuteronas 
drįsta atvirai jį kaltinti, tačiau pirmasis puola fon Bjurenas: 
„Jei jau taip, žinosime, kaip elgtis su išdavikais!“ 

Žaibiškai ištraukia kardą ir nukreipia jį į burmistro gerklę. 

Liuteronai pašoka iš vietos, tačiau pakanka vieno fon Mer- 
feldo gesto, ir vyskupo riteriai sukyla ant kojų: dvidešimt nuo 
galvos iki kojų ginkluotų ir kautis apmokytų raitelių prieš tu- 
ziną persigandusių miestelėnų. Tiesioginio susirėmimo atve- 
ju pralaimėjimas akivaizdus. 

Fon Merfeldas pasiunčia man triumfuojantį vypsnį. 

Jį užgesina siaubingas riksmas, nelyg grobuonies klyks- 
mas, atsklindantis nuo galinės kapinių sienos, riksmas, nuo 
kurio stingsta kraujas ir šiurpsta oda, kuris ropščiasi nugara 
tarsi voras: „Stok, parše!“ 

Ilgi pamėkliški šešėliai juda tarp antkapių - pabudusių nu- 
mirėlių kariuomenė. Kažkas parpuola ant kelių maldai. 

- Tau sakau, parše! 

Per kapines praskrieja ir iš nakties tamsos į deglų šviesą 
išnyra šešėlių kariauna - trisdešimt vaiduoklių su atstatytais 
arbaletais ir arkebūzomis bei kapitonu priešakyje. Šis prisi- 
artina su dviem už jį didesniais pistoletais - mirties angelo 
sparnais: „Fon Bjurenai, tu, šliundros benkarte, - stabteli, nu- 
sispjauna ir ištaria pašnibždomis: - Atėjau suryti tavo širdies.“ 

Riteris perbąla, jo kardas sudreba. 

Tamsybių angelas Redekeris paeina dar kelis žingsnius į 
priekį: „Ar viskas gerai, Gertai?“ 

- Pačiu laiku. Padėtis, kaip čia pasakius, gerokai pakito. 
Dabar atėjo eilė spręsti jums, ponai. Arba mes tučtuojau su- 
vedame sąskaitas šiame lauke, arba šokate ant savo žirgų ir 
grįžtate ten, iš kur atjoję. 

Ūsai išlieka padėtyje „ramiai!“, fon Bjurenas jau nubalsavo 
nuleisdamas kardą, Judefeldas pagaliau ima kvėpuoti. 

Mūsų dvigubai daugiau už juos ir esame nusiteikę ryžtin- 
gai. Neturime ko prarasti ir fon Merfeldas tą žino. 

Pliaukštelėjimas liežuviu ir keiksmas pusbalsiu, paskutinis 
paniekos žvilgsnis burmistrams, tuomet raitelis apsisuka ant 
kulnų ir, stipriai barškindamas pentinais, pasiekia saviškius. 

Redekeris įremia vamzdį į fon Bjureno krūtinę, tas užmer- 
kia akis ir suakmenėjęs laukia šūvio. Patyrusi ranka atriša nuo 
raitelio diržo monetų kapšą: „Nešdinkis, šunsnuki. Grįžk lai- 
žyti savo vyskupui pasturgalio.“ 


Mums pargrįžtant į Turgaus aikštę, iš už Šv. Lamberto var- 
pinės išnyra blanki saulė. Vyskupo riteriai palieka miestą ly- 
dimi liuteronų ir Redekerio vyrų: kažkas prisiekinėja matęs 
fon Bjureną pravirkstant iš pykčio, kai peržengė miesto vartus. 

Ponios Judefeld ir Vordeman sugrįžta pas sutuoktinius, 
o Kniperdolingas žengia šalia tarėjo Palkeno ir jo sūnaus, pri- 
kimusiu balsu ir sumušta akimi, tačiau pakylėtos nuotaikos, 
tarsi vaikštinėtų be rūpesčių, dairydamasis smuklės. 

Stovyklavietėje mus pasitinka džiaugsmo šūksniai, arke- 
būzos keliskart iššauna į orą, rankų miškas mus sugauna ir 
iškelia virš galvų, moterys bučiuoja, regiu išsirenginėjančius 
žmones, kelias merginas, nešiojančias Janą iš Leideno ant ran- 
kų it kokį triumfatorių, tarsi būtų pakakę vien jo žodžių jė- 
gos nelaimei nuvyti. Žmonės išardo barikadas ir pasipila po 
gatves, tas pačias gatves, kuriomis dar šiąnakt slankiojo didi 
grėsmė. Langai prasiveria, moterys, seniai ir vaikai leidžiasi 
žemyn nepaisydami stipraus šalčio, nors rytmetis dar tik pra- 
deda vaikyti sutemas. 

Kniperdolingas visiems pilsto alų. 

Rotmanas pasitinka mane patenkintas, pavargusiu, bet 
švytinčiu veidu: „Mums pavyko. Juk sakiau tau, kad Viešpats 
mus apgins.“ 

- Taip, Viešpats ir arkebūzos, - šypsausi. - O kas toliau? 

- Apie ką tu? 

- Ko imsimės dabar? 

Girdžiu nuo deglų dūmų pajuodusio, susiglamžiusio ir pur- 
vino Gresbeko balsą: 

- Dabar lengviau atsikvėpsime, kapitone Gertai iš šulinio. 

Baltas randas virš antakio tamsiame veide atrodo dar di- 
desnis. Gresbekas man šypsosi, aš paspaudžiu jam ranką ir 
padėkoju. 

Kniperdolingas klausosi pasiuntinuko atneštų žinių, vei- 
das susirūpinęs. Atsvirduliuoja iki mūsų: „Gertai, nekokios 
naujienos...“ 

- Kas dar, po velniais, nutiko?! 

- Fon Valdekas užsiundė ant mūsų savo žemių valstiečius. 
Jie jau žygiuoja link miesto, trys tūkstančiai, kaip man prane- 
šama - valstiečiai nori sutvarkyti reikalus mieste, kartą ir vi- 
siems laikams. 


30 skyrius 


Miunsteris, 1534 metų karnavalas 


Karo tualetas yra smuklė. 

Jei pūvantį kūną drėkina žmogiškas kraujas, tai karo lauką 
užliejantis šlapimas yra alus. 

Alus, išpučiantis karžygių skrandžius, sutramdantis jų bai- 
mę prieš mūšį ir sustiprinantis svaigulį po pergalės. Šlapimas, 
neįtikėtinai praturtinantis tualeto sargus. Ne ką mažiau svar- 
bus mūšio eigai nei besiliejantis kraujas ir drąsa. 

Apmyžk savo priešą prieš jam smogdamas - šis gali pabusti 
iš miego, sutramdyti pyktį ir išsklaidyti miglą, kuria pasiden- 
gia kraujo troškimas. Gali išvysti visą savo veiksmų ar jo lau- 
kiančios lemties absurdiškumą. Ir atsitraukti. 

Jie prisistatė kaip reikiant įsiutę, o namo grįžo prisilupę iki 
žemės graibymo. 

Dvidešimt statinių alaus - visos Rotušės rūsio atsargos. 
Miunsterio miestelėnų dovana broliams valstiečiams, nepa- 
mirštant iškilmingos delegacijos, pasitikusios juos prie Jude- 
feldertoro. 

Nenuovoki trijų tūkstančių valstiečių pagieža ištekėjo lauk 
kartu su alaus puta. 

Išvengta dar vieno pavojaus, ir tai paverčia šventę tikrų tik- 
riausia bakchanalija, kupina groteskiškų akimirkų. 

Į Turgaus aikštę atlekia grupelė palaidaplaukių ir pusnuo- 
gių ar visai nuogų moterų. Jos puola ant žemės nukryžiuoto- 
jo poza, vartosi purve, rauda, juokiasi ir mušasi į krūtinę, šau- 
kiasi dangiškojo Tėvo. 

Regi iš dangaus srūvantį kraują. 

Regi juodas liepsnas. 

Regi vyriškį su aukso karūna ant balto žirgo, jojantį dangun 
ir laikantį rankoje į bedievius nukreiptą kardą. 

Garsiai šaukiasi Siono karaliaus, tačiau vienintelis, galintis 
patenkinti bakchantes savo sceniniu pasirodymu, dabar laka 
nežinia kurioje miesto smuklėje. 

Žmonės juokiasi ir linksminasi, noriai įsitraukdami į vie- 
ną iš Janui leideniečiui prilygstančių mizanscenų. Bet tik ne 
arklių kaustytojas Adriansonas, pavargęs nuo isteriškų riks- 
mų, nustveriantis arkebūzą ir iššaunantis į ant gretimo namo 
stogo iškeltą vėtrungę. Šioji krinta žemyn su galingu trenks- 
mu. Scena akimirksniu sustingsta. Moterys atsigauna tarsi 
pabudusios iš siaubingo sapno. Adriansonas susirenka aplin- 
kinių plojimus. 

Tolesnėmis dienomis tampa vis aiškiau, kad fon Valdekui 
nepavyks sugrįžti į miestą. 

Daugelis katalikų kraunasi mantą. 

Jėgų santykis nusvyra mūsų naudai, net liuteronai daugiau 
nedrįsta mums prieštarauti: burmistras Tilbekas, būdamas 
tikras oportunistas, netgi paprašė Rotmaną jį perkrikštyti, 
galbūt tikėdamasis, kad miunsteriečiai jį perrinks. Judefeldas 
mus pasitiko Rotušėje ir jam neliko nieko kito, kaip tik pa- 
tvirtinti mūsų sprendimą suteikti balsavimo teisę būsimuo- 
se rinkimuose visų šeimų galvoms, be jokių cenzo apribojimų. 
Šį patiekalą burmistras sunkiai suvirškino, tačiau atsisaky- 
mas jam būtų dar brangiau kainavęs, nes mus dabar palaikė 
visi miesto gyventojai. Kniperdolingas ir Kibenbrokas iškėlė 
savo kandidatūras. 

Tapo akivaizdu, kad pasiturintys pirkliai prarado mies- 
to kontrolę. 

Daugelis liuteronų kraunasi mantą. 

Jie susirenka auksą, pinigus, papuošalus, stalo sidabrą, net 
gardžiausias dešras. Tačiau iš pradžių turės praeiti kepurinin- 
ko Sudermano, atkaklaus Turgaus aikštės sargybinio mūsų 
pergalės dienomis, patikrinimą. Vordemanas Turčius sustab- 
dytas ties Frauentoro vartais. Į smilkinį įrėmus pistoletą, jis 
priverstas iškakoti lauk keturis žiedus, kuriuos buvo susiki- 
šęs į pasturgalį, kol jo puikioji dama kenčia neprideramą gra- 
baliojimą, o tarnai negali suvaldyti juoko. 

Moterų protestai priverčia pašalinti Sudermaną iš pareigų: 
visi norintieji gali laisvai palikti miestą. Kaip tik to ir tikisi didi- 
kas Johanas fon der Rekė, bet tik ne jo žmona ir duktė, pareiš- 
kiančios, jog visi norintieji gali pasilikti Miunsteryje. Moterys 
puola tiesiai ponios fon der Rekės meilužiui Rotmanui į glėbį 

ir paskelbia nuo šiol apsigyvenančios pamokslininko namuose. 
Ant seno kvėšos, atėjusio jų susigrąžinti, pasipila užgaulių liūtis: 
sužino nuo šiol nebesąs nei tėvas, nei vyras, daugiau negalėsiąs 
tvatyti savo moterų lazda, primetinėti taisyklių, ir apskritai jam 
geriau užmiršti kadais turėjus žmoną ir dukterį bei eiti velniop 
kiek įmanoma toliau. Fon der Rekei paliekant miestą, žinia apie 
didiko nešlovę jau plačiai pasklidusi tarp Miunsterio moterų ir 
vyriškiui tenka bėgti, mat į jį pasipila įvairiausių svaidomų daiktų 
kruša. 


Adriansonas išlaužia skląstį darbo įrankiais. Įeiname į vidų. 
Erdvi svetainė, prabangūs baldai ir kilimai. Teisėti namų šei- 
mininkai prieš išeidami nespėjo užgesinti židinio žarijų. Vienas 
iš brolių Bruntų jas pakursto žarstekliu. Svetainė veda į vir- 
šutinį aukštą. Miegamasis ir kiek mažesnis kambarys. Vi- 
duryje - medinis kubilas, prausyklė ir kibiras kampe. Vonios 
druskos ir visa, kas reikalinga asmeninei pasiturinčios ponios 
higienai. 

Adriansonas išnyra tarpduryje klausiama veido išraiška. 

Linkteliu: „Visai neblogai. Užkaisk vandenį.“ 

Išsirengiu, marškinius ir švarką nusviedžiu į šoną, vie- 
na juoda dvokianti krūva. Nusimovęs nuspiriu ir kojines. Su- 
deginsiu jas. Didelėje spintoje randu švarių drabužių iš elegan- 
tiško audeklo. Jie man puikiai tiks. 

Adriansonas suverčia pirmus du garuojančio vandens ki- 
birus į kubilą ir pažvelgia į mane abejojančiai. Išeina purtyda- 
mas galvą. 

Nuo gatvės mus pasiekia choro balsai. 


Atsibastė žvangantys, išdidūs, 
O į kojas dėjo nosis nukabinę. 
Kapinėse naktį niaurią 

Jie sutiko šmėklą baugią. 


Žmoną burmistrui nugynė, 
Vyskupui geismus apgydė, 
Saugokitės kapitono Gerto mūs, 
Perpjaus gurklį, pragaran pasiųs. 

- Ar girdi juos?! - Kniperdolingas kvatodamas įsiveržia į 
vonią. - Jie dievina tave, Gertai! Tu užkariavai jų širdis! Ateik, 
ateik pažiūrėti. 

Nusitempia mane prie lango. Apie trisdešimt fanatikų už- 
staugia vienbalsiai, vos mane išvydę. 

- Apie tave jau kuriamos dainos, Gertai. Visas Miunsteris 
tave audringai sveikina, - persisveria per langą, uždeda ran- 
ką man ant peties. Šaukia apačioje stovintiems: - Tegyvuoja 
kapitonas Gertas iš šulinio! 

- Tegyvuoja! 

- Tegyvuoja Miunsterio išlaisvintojas! 

Juokiuosi ir atsitraukiu atgal. Kniperdolingas sulaiko mane 
ir šaukia: „Drauge su jumis mes išlaisvinome miestą ir drauge 
sujumis paversime jį krikščionybės pasididžiavimu! Tegyvuoja 
kapitonas Gertas iš šulinio! Viso Miunsterio alaus nepakaks 
tostams į tavo sveikatą!“ 

Klegesys, šūksniai, pro langus svaidomi daiktai - tu kru- 
šena, Kniperdolingai, iškelsime it vėliavą tavo pilvūzą pačio- 
je Rotušės viršūnėje - juokas, bokalai į dangų... 

Kniperdolingas užveria langą sveikindamas visus plačiais 
rankų mostais. 

- Laimėkime. Laimėkime rinkimus, užtenka vieno tavo žo- 
džio - ir konkurencijos neliks. 

Rodau į miestą už lango: „Kur kas lengviau išvyti tironą 
nei pateisinti miestiečių lūkesčius. Galbūt sunkiausioji dalis 
mūsų dar tik laukia.“ 

Žiūri į mane sutrikęs, paskui pratrūksta: „Nevaidink rūs- 
tuolio! Kai mes laimėsime rinkimus, tada ir nuspręsime, kaip 
geriau administruoti miestą. O dabar mėgaukis šlove.“ 

- Šlovė manęs laukia garuojančio vandens kubile. 


31 skyrius 


Miunsteris, 1534 metų vasario 24 diena 


Debesys tvenkėsi iki pat lemtingos dienos. Vakar Redekeris 
kreipėsi į paprastus miestelėnus Rotušės aikštėje su iškilmin- 
ga kalba, po kurios į tarybą buvo išrinkti dvidešimt keturi mū- 
siškiai. Arklių kaustytojai, audėjai, dailidės, darbininkai, netgi 

vienas duonkepys ir klumpius. Naujieji miesto atstovai apė- 
mė visą mažųjų amatų spektrą - padugnės, kuriems niekas 
nebūtų įsivaizdavęs galint patikėti miesto likimo. 

Naktis prabėgo švenčiant ir šokant karnavalinius šokius, o 
šįryt buvo sutvarkyti paskutiniai formalumai: Kniperdolingas 
ir Kibenborkas išrinkti naujaisiais Miunsterio burmistrais. 
Galima ruoštis karnavalui. 

Jį pradeda Miunsterio elgetos, kurie įeina į katedrą ir, 
kaip priklauso tikriems „paskutiniesiems“, iš anksto pasiima 
dangaus karalystėje jiems pažadėtą dalį: iš bažnyčios dings- 
ta aukso dirbiniai, žvakidės, statulų brokatai, o išmalda, skir- 
ta vargšams, pereina tiesiai į sudomintųjų asmenų kišenes, 
kol kunigai dar nespėjo atsiimti jiems nepriklausančios da- 
lies. Kuomet Bernardas Mumė, verpėjas ir karšėjas, su kir- 
viu rankoje atsiduria priešais laikrodį, ilgus metus skelbusį jo 
sunkaus darbo valandas, dukart negalvodamas paleidžia į ši- 
pulius šiuos pragaro krumpliaračius. Tuo metu jo kolegos der- 
gia kapitulos biblioteką, palikdami vyskupo liturginėse kny- 
gose dvokiantį prisiminimą. Altoriaus paveikslai nuverčiami 
ir, idant galėtų pasitarnauti kaip stimulas turintiems proble- 
mų su vidurių užkietėjimu, iš jų greta Aos kanalo pastatomas 
viešasis tualetas. Krikštykla nuverčiama kūjų kirčiais, drau- 
ge su vamzdiniais vargonais. Elgetos pasiduoda nevaržomam 
lėbavimui po bažnyčios skliautais, ant altoriaus patiesiamas 
vaišių stalas, pagaliau valgoma į valias, pagaliau dulkinamasi 
atsirėmus į navos kolonas ar ant žemės, laisva ir nuo naštos 
išvaduota dvasia, elgetos myža ant Miunsterio ponų antka- 
pinių akmenų, ant tų didikiškų kaulų, gulinčių po grindimis. 
Galiausiai, dosniai patręšę šiuos aristokratiškus palaikus, visi 
nusiplauna pasturgalius švęsto vandens inde. 

Raudokite, šventieji, ir raukitės plaukus bei barzdas, nes 
jūsų garbinimo kultas mirė. Raudokite, Miunsterio ponai, jūs, 
kurie su begaliniu atsidavimu išdabinote Kristaus ėdžias: jūsų 
epocha baigėsi. Neturi išlikti nieko, kas amžiais liudijo pasi- 
bjaurėtiną kunigų ir didikų valdžią. 

Panašūs vizitai neaplenkia ir kitų Miunsterio bažnyčių, 
miesto gatvėse sukiojasi minios grobį velkančių elgetų, jie 
dalija mišių apdarus kekšėms ir padeginėja iš klebonijų su- 
rinktus nuosavybės dokumentus. 

Siautėja visas miestas, karnavalo procesijoms pakinkyti 
vežimai juda Miunsterio gatvėmis. Tilis Busenschutas eina 

persirengęs vienuoliu, velkančiu jungą. Garsiausia Miunsterio 
šliundra nešama aplink Ubervaserio kapines lydima giesmių, 
plevėsuojant šventoms vėliavoms ir skambant varpams. 


- Tai jūs Gertas iš šulinio? 

Išsiblaškęs linkteliu galva. 

— Mane siunčia Janas Mateisas. Informuoja, kad pasieks 
miestą iki saulės laidos. 

Atitraukiu akis nuo scenos. Jaunas veidas. 

- Ką sakai? 

- Janas Mateisas. Esate vienas jo apaštalų, tiesa? 

Ieškau jo akyse pokšto kibirkšties, bet veltui: „Kada, sa- 
kei, jis pasirodys?“ 

- Vakarop. Pernakvojome už trisdešimties mylių nuo čia. 
Aš pajudėjau anksti ryte. 

Sugriebiu vaikį už pečių: „Eime.“ 

Braudamiesi pro minią judame į priekį. Spektaklis sutraukė 
daugybę žmonių: scenoje vaidina geriausias fon Valdeko imi- 
tatorius visame Miunsteryje. Kiekviena miesto aikštė šiandien 
turi savą atrakciją: muzika ir šokiai, alus ir kiaulienos keps- 
niai, įgūdžių žaidimai, apversti pasauliai ir biblinės scenos. 

Mano jaunasis bičiulis leidžiasi išblaškomas dviejų ant gat- 
vės kampo nerūpestingai demonstruojamų krūtų. 

- Eime, nagi. Supažindinsiu tave su dar vienu apaštalu. 

Dabar man reikalingas kaip tik jis. Bokelsonas yra vienin- 
telis, gebėsiantis improvizuoti tokiu momentu. Jei gerai pa- 
menu, Janas vaidina priešais Šv. Petro bažnyčią. 

Karnavalo eisena išdygsta priešais ir prispaudžia mus prie 
vieno asilo. Jiems už nugarų sunkiai darda vežimas, traukia- 
mas karalių dešimtuko. Vežimo centre dunkso medis su į dan- 
gų nukreiptomis šaknimis, greta - kubilas, kuriame vienas 
plikšius lieja ant savęs purvą, o kampe sėdi popiežius ir susi- 
kaupęs meldžiasi. 

- Temiršta Samsonas su visais filistiečiais! 

Jano balsas pasiekia mus iš toli, leidenietis į pasirodymą su- 
deda visą savo jėgą: regis, jo balso stygos vibruoja nuo antžmo- 
giškų pastangų griaunant Tyro šventyklos kolonas. Žiūrovų 
entuziazmas - ne ką menkesnis. 

Užlipu ant scenos greta šventojo sąvadautojo ir plojimų 
šlamesys pamažu nurimsta. Bendras laukimo jausmas, pas- 
kui - prislopintas murmesys. 

Pašnabždu Janui į ausį: „Mateisas pasirodys mieste prieš 
sutemstant. Ką ketiname daryti?“ 

- Mateisas? - Janas iš Leideno nesugeba kalbėti pusbalsiu. 
Pranašo iš Harlemo vardas nukrinta lyg sunkus akmuo į balsų 
tvenkinį mums po kojomis. Ratilai greit nusirita tolyn. 

- Šįvakar mūsų laukė tarėjų apmokėta puota, kailinių išda- 
lijimas ir taip toliau, - paglosto savo barzdą. - Nurimk, bičiu- 
li Gertai, aš viskuo pasirūpinsiu. Eik perspėti kitų, jei dar ne- 
spėjai. Kniperdolingas apsidžiaugs galėdamas susipažinti su 
didžiuoju Janu Mateisu. 

Linkteliu, vis dar dvejodamas. Palikdamas sceną pašnibž- 
du aktoriui į ausį, beveik maldaujančiai: „Janai, labai prašau, 
jokių nesąmonių...“ 


Į vakarą pakyla šaltas, vilkus stingdantis vėjas, žarstantis ledi- 
nius duriančio sniego gūsius. Gatvės pasidengia baltu užklotu. 

Žinia apie Mateiso pasirodymą pasiekė visų miestelėnų au- 
sis. Aplink Aegiditorą, palei kelią, vedantį į katedrą, kažkas jau 
spėjo užsiimti žiūrovo vietą. Gatvių deglai įsižiebia palaipsniui 
su gęstančia dienos šviesa. 

- Štai jis, tai jis! Štai Enochas! 

Kibenbrokas su puse tarybos narių iš vienos pusės, Kni- 
perdolingas ir likusi tarybos dalis - iš kitos stumia sunkius 
miesto vartus. Vyrių girgždesys yra ženklas. Visų kaklai išsi- 
tempia į priekį. Silpna šios dienos šviesa prasiskverbia kaip aš- 
menys, paskui lėtai pasklinda aplink, užpildydama visą arkadą. 

Janas Mateisas - tamsus ir tiesus šešėlis su lazda ranko- 
je. Juda į priekį lėtai, nė nedirstelėdamas į susirinkusią minią. 
Du naujai išrinkti burmistrai drauge su visa taryba seka jam 
iš paskos, nedaug atsilikdami, su deglais virš galvų. Juos lydi 
pusbalsiu niūniuojama daina. 

Geriau įsižiūriu: ant sniego, nuklojančio miesto grindinį vis 
stambesnėmis snaigėmis, pranašas Duonkepys žengia basas. 
Rankoje jis laiko ne paprastą lazdą, o vėtyklę, valstiečių nau- 
dojamą grūdams nuo pelų atskirti. 

Kol Janas Mateisas žengia į priekį, du liepsnojantys gat- 
vės kraštai pranašui už nugaros susilieja į vieną - ir palyda 

išauga. Paskui Janas iš Harlemo stabteli, sugriebia vėtyklę 
abiem rankomis ir iškelia į dangų. Lydinčiųjų dainos akimirks- 
niu nutrūksta. 

- Viešpats ruošiasi iššluoti savo kluoną! - rėkia pradžioje 
pats vienas, paskui lydimas šimtų balsų griausmo. Įtūžusios 
rankos kilsteli sniegą ilgu kastuvu. 

- Viešpats ruošiasi iššluoti savo kluoną! 

Mateiso žodžius atliepia minios aidas, įspėjantis ką tik pri- 
sijungusiuosius: „Pranašas, pranašas yra čia.“ 

- Atvyko! 

- Janas Mateisas, didysis Janas Mateisas yra Miunsteryje! 

Žmonės stumdosi ir veržiasi į centrinę miesto aikštę. Kiek- 
vienas trokšta išvysti Dievo pasiuntinį - aukštą, sulysusį, juod- 
bruvą, apšepusį ir basakojį. 

Štai jis. 

Štai Enochas. 

Sustoja, gal šypsenos užuomina, galbūt. 

Bokelsonas atsistoja priešais jį išskėstomis rankomis: 
„Mokytojau. Broli. Tėve. Motina. Bičiuli. Angelas man sa- 
kė, kad atvyksi šiandien. Angelas, kurį mačiau žengiant į 
Miunsterį greta tavęs ir kuris dabar skrajoja virš tavo gal- 
vos. Šiandien, ne vakar, ne rytoj. Šiandien, kai pergalė pri- 
klauso mums ir kai priešai nugalėti. Dievo angelas. Kaip stip- 
riai tave myliu.“ 

Mateisas prieina prie Jano ir vožia kumščiu šiam į žandą, 
išversdamas leidenietį iš kojų. Visi sustingsta. Janas pakyla 
ant kojų. Šypsosi. Abu Janai apsikabina stipriai, tarsi ketintų 
vienas kitą sutraiškyti, ir kurį laiką lieka taip stovėti linguo- 
dami į šalis. Bokelsonas verkia iš džiaugsmo. 

Prieinu ir ieškau Mateiso žvilgsnio: „Sveikas atvykęs į 
Miunsterį, broli Janai.“ 

Apkabina mane taip stipriai, kad net ima trūkti oro. Girdžiu, 
kaip jis susijaudinęs šnabžda: „Manieji apaštalai, mano vaikai...“ 

Jano akys - juodi deglai, tie patys, kurie prieš tūkstančius 
mėnesių pavedė man šią misiją. Pasijuntu keistai nejaukiai ir 
tik dabar suprantu, kad negalvojau apie Mateisą nuo tada, kai 
įžengėme į šį miestą. Mane įsuko įvykių verpetas. Šių žmonių 
patirta kova ir pavojai Mateisui yra svetimi. Mes visa tai atli- 
kome vieni, tačiau dabar pranašas yra čia ir pradedu prisimin- 
ti, kad tai jo vardu mes į šią vietą atvykome, su jo žodžiais lū- 
pose. Miunsteris išsiurbė mūsų jėgas, privertė kautis, griebtis 

ginklo ir rizikuoti gyvybe. Kaip galėčiau tau tai paaiškinti, Janai, 
kaip? Tavęs čia nebuvo. 

Tyliu. Seku jį, lipantį ant pasirodymų pakylos, suręstos prie- 
šais katedrą. Deglų šviesa paišo jo ištįsusį šešėlį ant bažnyčios 
fasado - šokantis demonas, besivaipantis priešais susirinku- 
sią minią. Sniegas drasko šviesą į gabalus ir sukasi verpetais 
virš galvų, kūną pagauna stingdantis virpulys. 

Aukštesnis ir labiau sulysęs nei mano prisiminimuose, Ma- 
teisas nužvelgia aplinkinių veidus, tarsi norėdamas įsiminti 
bruožus, vieną po kito, ir vardus. 

Nusileidžia nežemiška tyla. Visų žvilgsniai įsmeigti į deglų 
apšviestą pranašą, šimtų vyrų ir moterų kvėpavimas lieka pa- 
kibęs virš aikštės, drauge su jų gyvybėmis. 

Pranašo balsas skamba kaip gilus gargaliavimas, regis, at- 
sklindantis iš žemės gelmės: 

- Ne mane. Ne mane. Ne mane tu garbini, o džiūgaujanti 
Dievo išrinktųjų minia. Ne mane. Šios nakties ugnis liepsnoja 
ant altorių, naikina statulas, dega pragare kartu su viskuo, kas 
buvo prieš tai. Ir ko daugiau niekada nebebus. Senasis pasau- 
lis nyksta tarsi lauže degantis pergamentas. Pasaulis, dangus, 
žemė, naktis. Laikas. Viso to daugiau nebebus. Ne mane tu iš- 
keli amžinybės šlovei. Ne mane. Žodis neturi praeities ir atei- 
ties, Žodis yra tik dabartis. Gyvas kūnas. Visa tai, ką žinojai, 
išmintis, vakarykščio pasaulio supuvęs sveikas protas. Viskas 
virto pelenais. Ne mane tu vedi į pergalę. Ne man suteiki šią 
šlovės dieną. Ne mane tvirtai sugniaužtu kumščiu gini nuo sa- 
vojo priešo. Ne aš esu šio karo kapitonas. Ne ši burna, ne šie 
aistros sudilinti kaulai. Ne. Tavo Viešpats. Tas, kurį nuo seno 
anie vertė tave garbinti savo bažnyčiose, ant altorių, palinkusį 
priešais statulas. Jis yra čia. Dievas yra šis kraujas, šie veidai, 
ši naktis. Jo šlovė nėra vienadienė, netrunka tiek, kiek vieno 
metų laiko šventė, ji siekia amžinybę. Pasiima ją geležimi, su- 
spaudžia, panardina, pritrėškia. Ten, anapus šių mūrų, pasaulio 
jau nebėra. Aš perėjau nebūtį, kad pasiekčiau jus. Laukai pra- 
smego už manųjų žingsnių, upės išdžiūvo, medžiai išvirto, o 
sniegas leidosi tarsi ugnies lietus. Ir kraujo. Jūra bangavo at- 
gal. Vandenynas išaugo, virto rūstybės banga. Keturi raiteliai 
jojo mano pašonėje, mirties, maro, bado ir karo veidai. Miestai, 
pilys, kaimai, kalnai. Nieko neliko. Dievas sustojo vien prie šio 
miesto mūrų, idant paprašytų tavo sielos, rankos ir gyvasties. 
O dabar štai skelbia tau, kad Šventasis Raštas žuvo ir kad ant 

tavo odos bus išraižytas naujas žodis, parašytas paskutinis pa- 
saulio testamentas, o pasaulis paskandintas ugnyje. Tu, purvo 
ir melo Babilonija. Tu, paskutinioji visoje žemėje. Tu esi pir- 
moji. Viskas prasideda čia. Nuo šių bokštų. Nuo šios aikštės. 
Pamiršk savo vardą, savo žmones, savo bedievius pirklius, savo 
stabmeldžius kunigus. Pamiršk. Nes praeitis priklauso miru- 
siesiems. Šiandien tau suteikiamas naujas vardas, ir tas vardas 
yra Jeruzalė. Šiandien į mūšį tave vedasi Tas, kuris pasišaukė 
tave. Tavo rankomis Jo kirvis pastatys Karalystę, žingsnis po 
žingsnio, plyta ant plytos, galva ant galvos. Iki pat dangaus. 
Senojo pasaulio nuolankieji ir prispaustieji, jūs kausitės nebi- 
jodami blogio ir tapsite būsimos Dievo Karalystės kariauna. 
Nes jūsų kapitonas yra Viešpats. 


Drebu. Sustingusi akimirka. Pakibę laike, naktis ištrina pasau- 
lį už šios aikštės ribų, daugiau nieko, vien tik mes, čia ir da- 
bar, susilieję į bendrą alsavimą. Vieningi žodžio siaube, vie- 
ninga šviesos kariuomenė. Jano akys perbėga minios eilėmis, 
užverbuodamos mus vieną po kito. Baimė ir išdidumas, taip 
pat - tikrumas, nes niekas daugiau nepajėgus nuvyti šių žo- 
džių sukeltos baimės. Pateisinti lūkesčių. 

Drebu. Mes norėjome miesto, o Mateisas mums prieš akis 
iškėlė Karalystę. Norėjome laisvės karnavalo, o padovanojo 
mums apokalipsę. 

Dieve šventas, Janai. Dieve šventas... 


32 skyrius 


Miunsteris, 1534 metų vasario 27 diena 


Ar pragaro liepsnos stingdo šalčiu? Ar mes taip pat lauksi- 
me eilėje pusnuogiai, išalkę ir nebylūs, kol vieną po kito mus 
įstums pas Cerberį pro amžino bedievystės ledo vartus? 

Kluonas turi būti iššluotas. 

Kokia neištaisoma niekšybė ženklina šiuos verkiančius 
vaikus, besiglaustančius prie pažemintų motinų ir įbaugin- 
tų senių, kurie šlapinasi į savo varganus skudurus? Kas jiems 
paaiškins, kodėl jie buvo išvaryti iš rojaus? 

Galva ant galvos, taip skelbė Enochas. Krūvos galvų, su- 
krautos ant miesto bokštų ir mūrų, bastionų puošmena: tvar- 
kingai išrikiuotos ir sustatytos taip, kad būtų matomos Vys- 
kupui ir praeiviui, vienuolei ir kariui, šventuoliui ir vagiui, 
O ypač - sutemų kariaunai, kuri netrukus apguls Naująją Je- 
ruzalę; toks pranašo įsakas. 

Tad žodžiai „Eikite iš čia, bedieviai! Ir niekada negrįžki- 
te, Tėvo priešai!', Mateiso išrėkti siaučiant pūgai, nuskam- 
ba kaip malonė. 

Išvarytieji sentikiai iš lėto slenka baltu sniego apklotu. 
Nuogi. Akys, nudelbtos žemėn, skaičiuoja likusius žingsnius 
iki mirtino sušalimo. Galbūt vieni jų viliasi pasiekti Telgdę ar 
Anmaršą. Niekam nepavyks, keli stipresni suaugusieji galėtų 
pamėginti, vieni patys, tačiau jie tikrai nepaliks žmonų, vai- 
kų, gimdytojų. 


- Nėra ko ilgiau gaišti. Dangiškasis Tėvas reikalauja tei- 
singumo dabar. 

- Ką nori pasakyti? 

- Jie turi mirti, - ištaria tai giedru ir angelišku veidu, tvir- 
tu žvilgsniu. 


- Taip parašyta, ir daugiau neverta sukti sau galvos, tai nori 
pasakyti?! Jie prakeikti ir privalo mirti. Nori visiems aplink 
nuritinti galvas?! 

- Miunsteris yra išrinktųjų vieta. Naujoji Jeruzalė - ir ne- 
atgimusiesiems joje nėra vietos. Jie dar gali pasirinkti ir atsi- 
versti. Tačiau laiko liko visai nedaug. Lai paskuba. 

- Ir jei jie to nepadarys? 

- Bus nušluoti drauge su viskuo, kas yra pasenę. 

- Tada išvyk juos. Leisk bent jau išeiti, lai traukia pas savo 
sumautą vyskupą ir prakeiktuosius liuteronus. 


Sąskaitos suvedamos mums prieš akis. Vadinasi, nugalėjome. 
Bet kur toji neapsakoma šlovė, gaivališkas juokas, troškimas 
susilieti kūnais, eilinių mirtingųjų moterų ir vyrų kūnais, už- 
simiršimo glėbyje ir šildančioje šviesoje? 

Mūsų užduotis atlikta: laikas baigėsi, likusiais dalykais 
pasirūpins Visagalis Dievas. Apokalipsė, apreiškimas atei- 
na iš aukščiau, įtraukia mus į tragišką ir siaubingą pantomi- 
mą, iš kurios negalime ištrūkti, nebent atsisakytume viso 
to, dėl ko kovėmės, ir prarastume mūsų buvimo čia metant 

Mes nugalėjome? Kodėl aitrus skonis užlieja man bur- 
ną? Kodėl it maro vengiu brolių žvilgsnių? 

„Tebūnie tai perspėjimas, perspėjimas visiems.“ 

Labiausiai įsijautusiųjų keiksmai man atrodo begėdiš- 
ki. Žiaurūs visi šie nugalėtiesiems skirti spjūviai ir spyriai. 
Tai nebe Miunsterio liaudies priešai, nebe tie žmonės, ku- 
rie mus šimtmečiais engė, nebe vyrai, moterys ir vaikai, bet 
deformuotos, išsigimusios ir atstumiančios būtybės. Tik jų 
išnaikinimas gali prikelti mus naujam gyvenimui, patvirtin- 
ti Viešpaties žodį apie mūsų laukiančią ateitį. 

Negi tai aš esu visų laikų ir mūšių pralaimėtojas? 

Šventasis juokdarys iš Leideno lydi pasmerktųjų eilę 
lengvai palytėdamas kiekvieno praeinančiojo galvą lazda. 
Skaičiavimas nutrūksta ties berniuku, Jano akys įsmeig- 
tos dangun: 

- Kodėl? Kodėl nekaltasis vaikelis? - susmunka ant ke- 
lių raudodamas. - Šis neturi jokios kaltės! Šviesos angelas 
skrajoja vaikui virš galvos! - Mušasi į krūtinę, rėkia dar gar- 
siau ir kūkčioja. - Kodėl?! 

Mažylis įbeda galvą motinai į pilvą. Moteris pasineria į 
pačią nevilties bedugnę, atsiklaupia, apkabina vaiką ir verk- 
dama stipriai prispaudžia sau prie krūtinės. Paskui tvirtais 
judesiais nustumia jį šalin nuo savęs ir nuo savo baigties, 
maldaudama Jano: „Išgelbėk jį. Paimk su savimi.“ 

Mateiso apaštalas pakyla ant kojų, paliečia sau barzdą ir, 
atsisukęs į tariamą angelą, paskelbia: „Tėvas atskiria grū- 
dus nuo pelų. - Paskui nukreipia savo žvilgsnį į berniuką. - 
Nuo šiolei tu vadinsies Seariasubu, būsi „sugrįžęs likutis“, 
tas, kuris atsiverčia ir taip išsigelbsti nuo bausmės. Eikš.“ 

Paima vaiką už rankos, o Miunsterio vartai galutinai pra- 
ryja prakeiktųjų eiseną. 

Sniego pūga užtemdo man vaizdą kaip niūriausias pra- 
našiškas ženklas. 

Karnavalas baigėsi. 

33 skyrius 


Miunsteris, 1534 metų kovo 6 diena 


Reikalai krypsta į blogąją pusę. Kalvis Ruecheris stovi prikaus- 
tytas sunkiomis, veikiausiai jo paties nukaltomis grandinėmis 
prie didžiulio vežimo rato, saugomas keturių sargybinių, paskir- 
tų atsitiktinai, kaip daroma viskas šiomis dienomis, ir laukia. 

Miesto gyventojai, drauge su naujakuriais, kurių Miuns- 
teryje daugėja kasdien, sušaukti į aikštę antrą valandą dienos 
didžiojo pranašo paliepimu: nirštančio, nuvilto, niūraus ir dėl 
savo šventųjų pavaldinių elgesio įtūžusio pranašo. 

Kalvis Ruecheris, tas neįtikėtinas kalės vaikas, drįso išsa- 
kyti kvailas nepasitenkinimo pastabas po to, kai po trijų me- 
ditavimo ir visiško nusišalinimo dienų į žemiškąjį Mateiso 
Didžiojo kūną nusileido Aukščiausiojo šviesa ir patikėjo pra- 
našui svarbius sprendimus. 

Po velniais, nusikeikė kalvis, išsakydamas daugelio mies- 
tiečių mintis, mums viskas tinka, nuosavybės panaikinimas, 
visa ko bendras naudojimas, niekieno ir visų turtas, tą mes 
jau buvome aptarę gerokai anksčiau už jus, iždas skurstantie- 
siems - švenčiausias dalykas, naujos taisyklės, puiku, tačiau, 
po velniais, paskirti septynis diakonus visiems miesto ištek- 
liams administruoti, konfliktams spręsti ar tenkinti poreikius, 
ir nė vieno, anei vieno gimusio ir užaugusio Miunsteryje, bent 
jau vieno, ne - tik septyni olandai, paties pranašo mokiniai, po 
velniais, to tikrai per daug, pasakė kalvis, mes rizikavome savo 
gyvybėmis, gindami municipalines laisves, mažai trūko, kad 
mūsiškės galvos padabintų sienų bastionus, po galais, o pas- 
kui prisistato štai šis tipas, o taip, didis pranašas, apšviestas 
šventojo žodžio, kurgi ne, po velniais, ir nė vieno mūsiškio, 
visi ligi vieno - olandai, be to, mums paimant miestą pranašo 
čia net nebuvo, ir ką, po velniais, užtenka, kad kažkas išdygtų 
lyg niekur nieko, rastų viską paruošta, imtų įsakinėti ir, maža 
to, pavestų saviškiams vadovauti, jis įsakinėja, o mes, vieti- 
niai, iškart maustomi. 

Kalvis nedelsiant suimamas. 

Hubertas Ruecheris. Kalvis ir kaustytojas. Miunsterietis. 
Baptistas. Vasario 9-osios barikadų didvyris. Hubertas Rue- 
cheris. Mūsų kovos sūnus. Šovinių liejikas. Kovotojas už Miun- 
sterio išlaisvinimą nuo vyskupo tironijos. 

Hubertas Ruecheris velkamas supančiotas grandinėmis 
į Turgaus aikštę: išdavikas, niekšas, iškėlęs abejonę, drįsęs 
prieštarauti ir tėkšti tiesiai į akis, jog Mateisas meldęsis tris 
dienas, kad diakonais paskirtų sau ištikimus žmones. Miesto 
turto bendras valdymas, puiku: sunešti viską į didžiuosius 
sandėlius, po vieną kiekviename miesto kvartale, ir išdalyti 
labiausiai skurstantiems miunsteriečiams, taip, tačiau kam 
patikėti valdžią septynetui olandų? Kodėl nustumti į šalį čio- 
nykščius baptistus? Kvailystė, Janai, nedovanotina kvailystė. 
Gal bijai? Tuomet - ko? Kurio žmogaus? Visi esame šventieji, 
pats tą sakei, buvome išrinkti, tapome broliais. Manai, kad su- 
telkęs visą valdžią į savo rankas, nepakurstysi žmonėms abe- 
jonės? Žmonėms, kurie kovėsi už savo miesto išlaisvinimą, ir 
dabar, išrinkus septynis svetimšalius, gali imti manyti tai darę 
veltui, nes ir vėl negalės būti šeimininkai savo pačių namuose. 

Abejonės tokiam žmogui kaip Hubertas Ruecheris. 

Kažkas tau įskundė Ruecherį - Janai, nejau paleidai nuo 
pavadžio šnipus ir pasiuntei savo galvažudžius išvesti kal- 
vio jėga? O dabar velki supančiotą grandinėmis, putojantį iš 
pykčio - kaip perspėjimą visiems. Išprotėjai, Janai, miunste- 
riečiai ne už tai kovojo. 

Stebiu tave, didingai lipantį ant scenos, ledinės akys ir kaip 
niekad smaili barzdelė. 

Stebiu tave, kalbantį apie tikėjimo stygių ir mojuojantį 
vėtykle. 

Stebiu tave. 

- Viešpats širsta, nes kažkas išdrįso abejoti Dievo prana- 
šo užduotimi. 

Šis kalvis kovėsi išvien su manimi ir pakluso mano palie- 
pimams, dabar žinau jį gailintis, veikiausiai niekinant savo 
paties veiksmus, norėčiau pagauti jo žvilgsnį, kad suprasčiau. 
Nors gal geriau nereikia. Ruecheris stovi nejudėdamas, tiesus 
ir stipriai suveržtas grandinių, laukia, kol Dievas patars Janui 
Mateisui, kaip elgtis. 

- Skirtas laikas išseko. Pasirinkimas atliktas. Kas apleidžia 
Viešpaties vėliavą, atskleidžia visad buvęs neapsisprendęs ir 
sekęs kitais be jokio tikro vidinio pašaukimo šventajai ko- 
vai. Tas žmogus mums yra priešas ir šiandien kursto netik- 
rumną šventųjų gretose, idant pastatytų mūsų pergalę į pa- 
vojų. Tačiau pergalė neišvengiama, nes mus veda Viešpaties 
Dievo ranka. 

Tu beprotis, beprotis, apsimetėli duonkepy, ir aš kartu su 
tavimi, nes taip, būtent aš visa tai atidaviau į tavo rankas. 

- Jei skubiai nepašalinsime tarp šventųjų esančio nusidė- 
jėlio, Viešpaties rūstybė užklups mus visus. 

Su kardu rankoje pranašas vaikšto aplink Ruecherį viole- 
tiniu ir siaubo sukaustytu veidu. 

Šunadvokatis fon der Vikas, drauge su kitais trimis nota- 
rais, prieštarauja ir teigia, kad Miunsteryje dar niekas nebuvo 
nuteistas be teismo proceso, kad reikalingi liudininkai, kalti- 
namojo gynėjas... 

Mateisas nebylus suka ir suka ratus, pasveria kiekvieną 
žodį, toliau vaikšto aplink, įtampa kyla virš minios galvų, pa- 
siekia pranašą. Tada šis sustoja. 

- Teismo procesas. Liudininkai, gynėjas. Lai šie išeina į priekį. 

Dvejojantys žvilgsniai susikerta, neryžtingi žingsniai pa- 
suka link pakylos. 

Ką tu darai, Janai? Pagaunu save stipriai spaudžiantį pisto- 
leto rankeną. Kiek tolėliau Gresbekas žvelgia mano pusėn rūs- 
čiu veidu, be emocijų, virš antakio virpa randas - vienintelis 
susierzinimą išduodantis ženklas. 

Būk atsargus, Janai, šie žmonės pramoko kautis. 

- Šiandien jūs, miunsteriečiai, esate paties svarbiausio įvy- 
kio liudininkai. Liudininkai užgimstančios Jeruzalės: Miuns- 
teris nuo šiol nebeegzistuoja, vienintelis Dievo mieste galio- 
jantis įstatymas yra Viešpaties žodis. Viešpats kalba ir veikia 
per savo pranašą. Jūs esate to liudininkai. 

Ašmenys ima suktis ratu pranašui virš galvos ir staigiai 
nusileidžia link Ruecherio gerklės, vienu kirčiu nurėždami 
galvą. 

Visi sukrėsti. 

Fon der Vikas, aplietas kraujo čiurkšle, stovi priblokštas 
aikštės viduryje, Kniperdolingas su Kibenbroku nepakelia akių 
nuo žemės, Rotmanas krutina lūpas maldai, Gresbekas neju- 
da iš vietos. 

Tyla stingdo kaulus stipriau už žiemišką šaltį, ją pertrau- 
kia vien prislopintas kreipimasis į maloningąjį Dievą, kažkas 
puola ant kelių. 

Bokelsonas pasisavina sceną: „Kokia didi privilegija au- 
koti kraują, apvalantį šventųjų tautą nuo abejonės dėmės! - 
Sugriebia arkebūzą, žengia priekin, ranka perbraukia per 
von der Viko skruostą, nušluostydamas Ruecherio kraują, 

kuriuo išsitepa savąjį veidą. - Šiam šunsnukiui, šiam niekingam 
kirminui teko aukščiausia garbė. Kodėl?! Kodėl būtent jam?!" 

Iššauna iš arti lavonui į krūtinę, įmerkia rankas į atsivėru- 
sią žaizdą ir pradeda laiminti minią, plačiai taškydamas kraują: 
„Laiminu jus kraujyje ir dvasioje, švenčiausieji mano broliai!“ 

Niekas nejuda iš vietos. 

Mateisas plačiai išskečia rankas, tarsi apglėbdamas mus vi- 
sus: „Viešpaties kaimene, Dangiškasis Tėvas davė tau didžią pa- 
moką. Atskleidė teršiančią dėmę, atkapstė tarp mūsų tebesiran- 
gantį privilegijos ir turto godulį bei apvalė mus nuo jo. Kažkas 
tebemąsto, kad dvasiai pakanka menkų miesto privilegijų. Ne. 
Naujoji Jeruzalė šiandien tapo švyturiu šventųjų tautai, kuri iš 
visų pasaulio kraštų plaukia Miunsterin, trokšdama pasidalyti 
Aukščiausiojo šlove. Kovojame ne už mažumos privilegijas, o už 
Dievo Karalystę. Ir tiesos vardan štai jums nuostabi žinia: sakau 
jums, šių metų Velykos pasveikins naują dangų ir naują žemę, 
ir tai bus šventųjų karalystės pradžia. Tėvas nusileis ir nušluos 
kiekvieną žemės grumstą už šio miesto sienų. Per trumpą liku- 
sį laiką ne aš, ne aš būsiu tasai, kuris saugos kaimenę nuo se- 
nojo pasaulio pagundų. Dangiškasis Tėvas sutinka, Jis sako, kad 
tie, kurie buvo žmonių paskirti šiai užduočiai atlikti, tevykdo 
ją Viešpaties vardu, - Mateisas ištiesia kardą Kniperdolingui. - 
Nedvejok, broli, tokia yra Dangiškojo Tėvo valia.“ 

Burmistras paima kardą nerangus ir vis dar apstulbęs, ieš- 
ko pagalbos Mateiso veide, bet šis neleidžia jam išsisukti: „Mes 
esame vien Aukščiausiojo įrankiai.“ 

Pranašas ima giedoti psalmę ir pamažu prie jo jungiasi kiti... 


Viešpats atsiskleidė ir įvedė teisingumą; 

Bedievis krito spąstuose, kuriuos paspendė jo paties ranka. 
Tegrįžta pragaran bedieviai, 

Visi, kurie pamiršo Dievo žodį. 

Nes tik teisuolis nebus pamirštas, 

Prislėgtųjų viltis nebus nuvilta. 

Pakilk, Viešpatie, lai tautos bus teisiamos tavo akyse. 


Beldimas į duris. Nesijudinu. Jaučiuosi pavargęs, lieku tamso- 
je. Keli trumpi smūgiai. 

- Gertai, atidaryk. Atidaryk šitas sumautas duris. 

Dar keli smūgiai. Iš lėto keliuosi. Tikrai nepaliks manęs 
ramybėje. 

Atidarau. 

Įsisiautęs į tamsų storą kelioninį apsiaustą, priešais mane 
stovi Redekeris. 

Jis palieka Miunsterį. 

Susmunku krėsle nusvarindamas galvą. Visai kaip prieš 
Redekeriui pasirodant. Visai kaip per pastarąsias tris valan- 
das. Ką galiu dabar tau pasakyti? Mano smegenys neveikia. 
Netvirtai sušnabždu: „Nemaniau, kad viskas taip pasisuks.“ 

- O kątu manei? Nesąmones paistai, jį atvedėte jūs. 

Veblenu kažką. Redekerio pyktis perrėžia mano žodžius. 

- Tikėjau jūsų Dievą, Gertai, nes Jis lipo ant barikadų ir nu- 
sigerdavo su mumis aludėse, plėšė bažnyčias ir gąsdino rite- 
rius. Vis dar tikiu Jį, jei nori žinoti. Beje, gal kartais žinai, ku- 
ria kryptimi Jis nuėjo, kuomet paliko Miunsterį?! 

Nuo pat Jano iš Harlemo atvykimo dienos galvoje besi- 
blaškančių klausimų aidas. 

- Mateisas yra šiknius, Gertai. Teisėjai, sargybiniai ir bu- 
deliai yra didžiausi mūsų pusėje kovojusių varguolių prie- 
šai. Tas kalės vaikas kalba apie padugnių Dievą. Tačiau kas 
iš tiesų yra jo Dievas? Darsyk teisėjas, sargybinis ir budelis. 

Prieš tris valandas aikštėje rankoje spaudžiau pistoletą. 
Rijau seiles ir orą. Laukiau. 

Laukė ir kiti. Manęs. 

- Tas sumautas beprotis viską sugadino. Sustingdė man 
kraują. 

- Kodėl tada nieko nedarai? Kodėl jo nenudedi, to kekšės 
benkarto? Padaryk tai dabar, parodyk jam, Gertai iš šulinio! 
Esate šventieji, atmink tai, aš tesu vagis. Pasiėmiau tik man 
priklausančią dalį. Palikęs tavo namus, keliausiu iš čia. 

Suspaudžiu kumštį, nagai susminga į delno odą. Neturiu 
jokio atsakymo. 

Blyški šviesa apšviečia žmogų, kuris atrodo nepriklau- 
sąs šioms žemėms, mažas ir nervingas plėšrūnas. Ant jo 
kojų vienintelė atauga - kieti, apskretę ir patogūs eiti ba- 
tai. Pastebiu po apsiaustu slepiamus pistoletus ir nedidelį 
kelionmaišį; trumpi garbanoti plaukai virš retos, tačiau pri- 
žiūrėtos smailios barzdelės - juodos į žemę žvelgiančios ge- 
ležtės, plonyčiai ūsai brėžia smakrą siekiančią arką - keista 

metiso geometrija, pjaunanti briauna, kurios geriau nepama- 
tyti neramiomis šių žemių naktimis. 


34 skyrius 


Miunsteris, po valandos 


Atrodo susenęs. Sėdi ant lovos krašto, malonaus pamokslinin- 
ko aura išnykusi. Veidas įdubęs, išgraužtas šalčio. Trumpam 
apleidžia savo mintis ir dovanoja man tuščią žvilgsnį, paskui 
vėl nunarina galvą. 

- Ką mums daryti? 

Bernardas Rotmanas perbraukia rankomis veidą ir užmer- 
kia akis: „Neišmeskime visko. Viskas vyksta ne taip, kaip mes 
tikėjomės, tačiau vyksta.“ 

- Kas, kas vyksta? 

Atodūsis: „Kažkas, ko ligi šiol nebuvo: cenzo panaikinimas, 
bendras turtas, paskutiniųjų išsivadavimas šioje žemėje...“ 

- Ruecherio kraujas. 

Apsiniaukia, rankos vėlei paslepia veidą. 

- Jis užmušė viltį, Bernardai. Nauji įstatymai mums jos at- 
gal nesugrąžins. Pirma Dievas kovėsi mūsų pusėje. Dabar Jis 
vėlei kelia mums siaubą. 

Rotmanas toliau žvelgia į tuštumą, sušnibžda: „Meldžiuosi, 
broli Gertai, meldžiuosi daug...“ 

Palieku jį vieną su savuoju nerimu, palenkiančiu Rotmano 
nugarą pusbalsei maldai, kuri nebus išklausyta. 

Tai, ką privalau daryti. 


Prieš mano akis atsiveria prabangūs Vordemano rūmų var- 
tai, papuošti bronzos plokštelėmis ir svogūnėliais bei rafi- 
nuotais raižiniais šimtamečiame medyje. Būtent čia, turtin- 
giausio Miunsterio žmogaus namuose, apsigyveno pranašas. 
Tik įėjusį mane pasitinka keturi ginkluoti vyrai: nematyti 
veidai - žmonės iš svetur, greičiausiai, olandai. 
- Turiu tave apieškoti, broli. 

Nužvelgia mane, veikiausiai atpažįsta, tačiau yra gavęs nu- 
rodymus iš aukščiau. 

Rūstus žvilgsnis: „Esu kapitonas Gertas iš šulinio, kokio 
velnio tu nori?“ 

Nujaučia: „Negaliu įleisti nė vieno žmogaus, prieš tai ne- 
patikrinęs.“ 

Kitas sargybinis linkteli, arkebūza ant peties, apskritas 
veidas. 

Atsakau olandiškai: „Ar žinai, kas aš esu?“ 

Suglumęs gūžteli pečiais: „Janas Mateisas liepė neįleisti nė 
vieno ginkluoto žmogaus. Ką galiu padaryti?“ 

Tiek jau to, palieku pistoletą ir durklą. Sargybiniui atbaidy- 
ti pakanka dar vieno žvilgsnio - daugiau nedrįsta manęs liesti. 

Palydi mane apšviesdamas laiptus žibinto šviesa. 

Tai, ką privalau daryti. 

Antrųjų laiptų viršuje atsiveria koridorius, mano žvilgsnį 
pagauna kita šviesa, sklindanti iš gretimo kambario, kurio du- 
rys praviros: štai ji, sėdi ir šukuoja savo šviesias, kone žemę 
siekiančias garbanas. Pasikartojantis judesys, iš viršaus į apa- 
čią. Pasisuka: akis prikaustantis grožis, žvilgsnio nekaltumas. 

- Judinkis, - sargybinio balsas. 

- Divara. Nežinojau, kad Mateisas ją atsivežė su savimi. 

Iš tiesų Divaros čia nėra. Tu jos nematei, taip bus geriau 
visiems. 

Sargybinis palydi mane iki pat svetainės. Milžiniškame ži- 
dinyje kūrenasi laužas, nušviečiantis visą kambarį. 

Jis sėdi įspūdingame krėsle, sudribęs, akys įsmeigtos į kel- 
mą ryjančias liepsnas. 

Olandas parodo man įeiti, apsisuka ant kulnų ir grįžta į 
savo postą. 

Mes vieni. Tai, ką privalau daryti. 

Mano žingsniai aidi tarsi varpo dūžiai, gūdūs ir slegiantys. 

Sustoju ir ieškau veido, tačiau jo mintys sklando kažkur 
kitur, šešėliai paišo keistas figūras šiame blyškiame veide. 

- Laukiau tavęs, mano broli. 

Pastebiu ant židinio sienelės sukabintus žarsteklius, pri- 
menančius karo ietis. 

Masyvi žvakidė ant ilgo riešutmedžio stalo. 

Peilis, pjaustęs vakarienės kepsnį. 

Mano rankos. Stiprios. 

Tai, ką privalau daryti. 

Jis nežymiai pasisuka: žvilgsnis neryžtingas, be grėsmės. 

- Drąsios širdys mėgsta nakties tamsą. Tai metas, kada 
sunkiau meluoti, visi tampame silpnesni ir lengviau pažeidžia- 
mi. O kraujo raudonis išnyksta drauge su kitomis spalvomis. 

Užmeta koją ant ranktūrio ir leidžia jai bejėgiškai svyruoti. 

- Esama naštos, kurią nelengva nešti. Sunkių pasirinkimų, 
kurių grubiam žmogaus protui suprasti nelemta. Stengiamės, 
kovojame diena iš dienos, idant suprastume. Ir meldžiame Vieš- 
patį duoti mums ženklą, pritarimo mūsų niekingiems veiksmams 
ženklą. To mes prašome. Trokštame, kad mus paimtų už ran- 
kos ir vestų per šią nakties gūdumą į brėkštančios dienos švie- 
są. Norime žinoti esą ne vieni, neklystą pakėlę peilį prieš Izaoką. 
Ir todėl laukiame pasirodant angelo, kuris sustabdytų mūsų aš- 
menis ir patikintų mus darant gėrį. Išties trokštame, kad būtų 
patvirtinta mūsų veiksmų beprasmybė, kad tai tebūtų juokinga 
pantomima, be jokio tikslo, išskyrus siekį įrodyti mūsų visišką 
atsidavimą Viešpaties valiai. Tačiau taip nėra. Dievas siunčia iš- 
bandymą ne todėl, kad žaistų šiais varganais iš purvo nulipdytais 
sutvėrimais ar mėgintų jų atsidavimą, ne. Dievas pasišaukia mus 
savo liudininkais, trokšta, kad mes patys aukotume, aukotume 
mūsų mirtingą išdidumą, kuris mus verčia mylėti buvimą myli- 
mais, garbinamais, iškeltais į pranašus ir šventuosius. Kapitonus. 
Viešpačiui jokios naudos iš mūsų geros valios. Iš mūsų geru- 
mo. Tad Jis mus paverčia galvažudžiais ir kalės vaikais be sąži- 
nės graužimo - taip, kaip patraukia prie savęs galvažudžius ir 
sąvadautojus. 

Mateiso balsas virsta kuždesiu, kylančiu iki pat lubų sijų ir 
paliečiančiu nutįsusius mūsų galvų šešėlius. Tai mirtinos ligos 
ar gilios gangrenos balsas: jo žodžiuose esama kažko siaubin- 
go, o tas kūnas, kuris dabar rodosi išsekęs, kelia šalčio šiurpu- 
lį vos už kelių žingsnių nuo židinio šilumos. Apima jausmas, 
tarsi pranašas žinotų mano pasirodymo priežastį. Tarsi kuris 
veidrodis jam rodytų vaizdą to, ką slepiu giliai viduje. 

- Kartais pasirinkimo sunkis darosi nepakeliamas. Tada 
trokštama mirties, užsikimšti ausis ir apleisti Dievą. Nes Ka- 
ralystė, Gertai, ta, apie kurią svajojome dar Olandijoje, pame- 
ni? Nes Dievo Karalystė yra brangakmenis, kurį galima užka- 
riauti tik tada, jei rankos sutepamos purvu, mėšlu ir krauju. Ir 
būtent tu privalai tai padaryti, ne kas kitas, antraip būtų per- 
nelyg lengva. Atlikti tau dieviškajame plane skirtą užduo- 
tį, - Janas kreivai šypsosi šmėkloms. - Kartą vienas žmogus 

išgelbėjo man gyvybę. Iššoko iš šulinio ir atrėmė tuos, kurie 
rengėsi nudirti man kailį. Kuomet tam žmogui patikėjau mi- 
siją vykti čionai į Miunsterį ir parengti dirvą Karalystės atėji- 
mui, žinojau, kad jis manęs nepaves. Nes tai buvo jo užduotis 
dieviškajame plane. Kaip mano užduotis yra saugoti Tėvo sos- 
tą iki nustatytos dienos. 

Tai, ką privalau daryti. 

Žarsteklis. 

Žvakidė. 

Peilis. 

- Kada ateis nustatytoji diena, Janai? 

Tariau žodžius, bet nuskambėjo man visiškai svetimas bal- 
sas, mintis pati susidėliojo galvoje ir išėjo lauk be lūpų pagal- 
bos. Tai buvo mano sąmonės balsas. 

Ne, Mateisas pasisuka be mažiausios dvejonės: „Velykos. 
Velykos bus toji diena. - Linkteli pats sau. - Ir iki tol, Gertai, 
broli mano, pavedu tau šio mūsų miesto gynybą nuo tamsy- 
bių kariaunos, kuri buriasi anapus šių sienų. Atlik dar vieną 
užduotį. Apsaugok Dievo tautą nuo paskutinio senojo pasau- 
lio krūptelėjimo.“ 

Taip, puikiai žinai, ko čia atėjau. Supratai tą vos man įžengus. 

Kurį laiką žvelgiame vienas į kitą, mano akyse - pažadas: tu 
tesi laikinas pranašas, Janai iš Harlemo. 


35 skyrius 
Miunsteris, 1534 metų kovo 16 diena 


Einame į žvalgybą. Brėžiame kreives, kurios pamažu vis labiau 
tolsta nuo miesto sienų. Septyniese tikriname vyskupo apsup- 
ties tvirtumą. Judame patylomis ir per akustinio ar šviesos sig- 
nalo atstumą, dažnai prisidengę nakties tamsa, nuogais akme- 
nimis, kuriuos išgrindė meistrė žiema ir nutekino kalvis vėjas. 
Pastebėję samdinių išsidėstymo linijas, sėliname palei jas pri- 
sidengę, iki tol, kol randame platesnį plyšį. 

Kantrus laukimas stingdančiame šaltyje, lengvi judesiai, 
slaptas veržimasis, pakeliui išmėtyti ir atsitiktiniuose žemė- 
lapiuose pažymėti ženklai, padedantys sudaryti bendrą mūsų 
maršrutų, priešo silpnųjų vietų ir pabėgimo kelių vaizdą. 

Mums jau dusyk pavyko apeiti fon Valdeko sargybos lini- 
ją, pavyks ir darkart, supratome ją esant padriką, mažai veiks- 
mingą ir vangią. 

Trūksta gulto, ant kurio drąsieji broliai Majeriai, vasario 
barikadų didvyriai, galėtų ištiesti savo kaulus; trūksta puode- 
lio su žolelių užpilu, gausiai atskiestu degtine, arklių kaustyto- 
jui Adriansonui; trūksta alaus vyriausiajam iš brolių Brundtų, 
Pėteriui, paprastam ir džiugiam it pusiaudienio saulė. 

Heinrichui Gresbekui, šiam iš pažiūros nejautriam ir tiks- 
liam kariui, trūksta žibinto ilgiems naktiniams skaitymams, 
nors jis to ir nepripažįsta; Gresbeko žinių troškimas turėjo 
užgimti kitu metų laiku nei šis. 

Su mumis vyksta Strėlė - medžioklinis sakalas, kurį Bartas 
Bukbinderis, jaunasis kelyje sutiktas pusbrolis, auklėja su tė- 
viška globa ir pasiekia stulbinamų rezultatų. 

Kalbant apie mane, negalėčiau aiškiais žodžiais apibūdinti 
savo šių dienų jausenos: protas ir kūnas keliauja atskirai, ne 
priešingomis kryptimis, tačiau nutolę vienas nuo kito. Mano 
mintys, savo ruožtu, tarsi dalijasi ir pasiskirsto į atskirus kau- 
burius, lapas po lapo, veiksmas greta prisiminimo, refleksi- 
ja ir sprendimai, tarsi būčiau didžiulis svogūnas su daugy- 
be sluoksnių, kurio širdyje skamba veriantys ir pragaištingi 
Mateiso Didžiojo, Dievo duonkepio, žodžiai. 

Paraginame žirgus iškart už Judefeldertoro, link šiaurės 
vakarų, rengiamės apeiti vyskupo sargybos postą. 

Gresbekas joja mano pašonėje drauge su penketu geriau- 
sių mūsiškių. Pasirinkau tuos žmones, kurie kovėsi pagal 
mano nurodymus vasario 9 ir 10 dienomis; naujieji atvykėliai 
iš Olandijos man nekelia pasitikėjimo, jie atsigabeno ginklų, tas 
tiesa, tačiau taip pat - moterų bei vaikų - dar daugiau burnų, 
kurias reikės išmaitinti tokią nuožmią žiemą kaip ši. Olandai 
beveik nieko nėra girdėję nei apie fon Valdeką, nei apie tai, 
kaip viskas prasidėjo, jie temato Jeruzalės švyturį naktyje. Ir 
pranašo užsidegimą. 

Vyskupas surinko apgailėtiną kariuomenę - apie tūks- 
tantį ginkluotų vyrų, tačiau už žemą atlygį, kas vargiai pa- 
skatins karius rizikuoti savu kailiu; kartą išgrūstas iš savo- 
sios cathedra, purpurinis paršas daugiau neturi jokios galios. 
Kalbama, kad Heseno landgrafas Pilypas pasiuntęs vysku- 
pui dvi milžiniškas svaidykles įspūdingais vardais - Šėtonas 
ir Šėtono močia, tačiau atsisakęs duoti savo karių būrius. Esu 

tikras, kad fon Valdekas bando įtikinti visus aplinkinių žemių 
didikėlius talkininkauti slopinant anabaptistų marą. Iki šiol 
jis užsiėmė vien pylimų kasimu, tikėdamasis užkirsti išva- 
žiavimo kelius link Anmaršo ir Telgtės. Vyskupas nėra kvai- 
lys, todėl skuba perspėti vietinius žemvaldžius tarp Olandos 
ir Miunsterio, kad šie stabdytų eretikų srautą į maištaujan- 
tį miestą. 

Įjojame į Vasenbergo girią, sekame takų, įsiliejančiu į Telgtę 
vedantį kelią. Paskui nušokame nuo balnų ir vedame žirgus 
prie tvenkinio - privaloma stotelė visiems besileidžiantiems 
iš šiaurės: gyvuliai gali numalšinti troškulį, o senas apleistas 
trobesys siūlo pastogę nuo sniego ir lietaus. 

Kaustantis šaltis paverčia mūsų iškvepiamą orą debesi- 
mis, limpančiais prie barzdų. Sutupiame ant drėgnų samanų. 

Suskaičiuojame apie tuziną vyrų, arkebūzos, eilė herbinių 
vėliavų, nedidelis pabūklas. 

- Vyskupo samdiniai, - Gresbeko randas baltuoja labiau 
nei visada. 

- Atpažįsti šias herbines vėliavas? 

Gresbekas trūkteli pečiais: „Nemanau. Gal kapitonas 
Kemnpelas... Juk sakiau tau, jau seniai besilankiau šiuose kraš- 
tuose.“ 

- Tai žmonės, dirbantys už du skatikus, šakalai. Už pinigus, 
kuriuos miestas perėmė iš liuteronų ir popiežininkų, galėtume 
pasiūlyti jiems dvigubai didesnį atlyginimą nei fon Valdekas. 

- Hm. Tai nebloga mintis. Tačiau verčiau jau būkime atsar- 
gūs, mūsų stiprybė brolybėje. 

- Būtų galima atspausdinti skrajojančių lapų ir platinti juos 
kaimuose. 

- Miunsteris nepajėgus priglausti neriboto žmonių skai- 
čiaus. 

- Būtent. Reikėtų užmegzti ryšius su broliais olandais ir vo- 
kiečiais. Miunsteris gali tapti pavyzdžiu. Mes įrodėme, kad tai 
įmanoma. Tad kodėl ne Amsterdamas ar Emdenas?.. 

Sugrįžtame prie žirgų ir vėlei leidžiamės į kelią - reikia už- 
baigti žvalgybą. 

Ryžtuosi pasakyti Gresbekui. Turiu žinoti, kuo galiu kliautis. 

- Mateisas yra pavojingas žmogus, Heinrichai. Galėtų sude- 
ginti viską, ką mes sukūrėme. Tam jam užtektų vienos dienos. 

Buvęs samdinys žiūri į mane keistu žvilgsniu, kažkas gi- 
liai viduje jį graužia. 

Mėginu darkart: „Nenoriu, kad viskas baigtųsi štai taip. 
Pažinojau Melchiorą Hofmaną, šis taip pat buvo nustatęs pa- 
saulio pabaigos dieną. Diena praėjo, nieko neįvyko, ir Hofmano 
reputacija žlugo.“ 

Jojame žvalgybos būrio priešakyje, jie negali girdėti mūsų 
kalbų. 

- Mateisas - vyras su kiaušais, Gertai, jis panaikino pinigus 
ir nuo tada, kai vaikštau šia žeme, netikėjau, kad galima įgy- 
vendinti ką nors panašaus. O jam užteko spragtelti pirštais... 

- Bei nutildyti visus, drįsusius praverti burną. 

- Kalbėk aiškiai. Ką ketini daryti? 

Privalau jam pasakyti. 

- Ketinu sustabdyti jį, Heinrichai. Ketinu sukliudyti jam tap- 
ti naujuoju Miunsterio vyskupu ar pasiųsti mus visus į krau- 
jo hekatombą. Ir tą privalau padaryti aš. Rotmanas ligotas ir 
silpnas. Kniperdolingas ir Kibenbrokas niekada nestotų prieš 
pranašo autoritetą, jie krauna į kelnes iš baimės. 

Jojame tylėdami, klausomės žemę trypiančių pasagų kauk- 
šėjimo ir žirgų prunkštimo. 

Šįkart prabyla Gresbekas: „Velykų dieną nieko neįvyks.“ 

Veikiausiai tai daugiau nei pritarimas. 

- Būtent tai yra problema - ką Mateisas rengiasi daryti 
Velykų dieną. Jis pamišėlis, Heinrichai, pavojingas pamišėlis. 

Atrodo neįtikėtina: vos prieš mėnesį buvome Miunsterio 
šeimininkais, o šiandien šnekamės pusbalsiu, atokiau nuo pa- 
šalinių ausų, lyg dvejonė būtų mirtinas nusikaltimas. 

- Mateisas paskyrė terminą, ir iki tos dienos jo rankose 
absoliuti valdžia. Galime jį pričiupti. 

- Demaskuoti miestiečių akyse? 

Nuryju seiles: „Arba nužudyti.“ 

Kaulai sustingsta vos ištarus šiuos žodžius, tarsi žiema ke- 
tintų juos sutvirtinti savo lediniais gniaužtais. 

Dar keli metrai tyloje. Regis, galiu girdėti nerimastingas 
Gresbeko mintis. 

Žvilgsnis vis dar nukreiptas į kelią: „Mieste kiltų karas. Visi 
tie iš svetur atvykę žmonės myli Mateisą. Miunsteriečiai gal- 
būt ir sektų paskui tave, tačiau su kiekviena praeinančia die- 
najų vis mažiau.“ 

- Tu teisus. Tačiau negalime likti stebėti iš šalies, kol visa, 
dėl ko kovota, virsta dūmais. 

Darkart Gresbeko minčių šurmulys. 

- Visi, bandžiusieji prieštarauti pranašui, išliejo savo krau- 
ją ant aikštės grindinio. 

Linkteliu: „Būtent. Ne tam nukreipei savo pistoletus į liu- 
teronus ir vyskupo pakalikus.“ 


Miestas atrodo ištuštėjęs. Tyla, gatvėse nė vieno žmogaus. 
Sunerimę susižvalgome - kaip tie, kurie nujaučia ką tik įvy- 
kusią didelę nelaimę, tačiau netariame nė žodžio, pririšame 
žirgus ir pajudame kartu, lyg magneto traukiami, į pagrindinį 
teatrą - didžiąją katedros aikštę. Su kiekvienu žingsniu stip- 
rėja nerimas dėl nežinomos ir vis tik apčiuopiamos grėsmės, 
nusileidusios ant miesto tam, kad jį visą prarytų. Kas nutiko 
miesto gyventojams? Nematau nė vieno, net ir blusų apsėsto 
šuns. Lyg susitarę paspartiname žingsnį. 

Balkšvas debesis dunkso pakibęs virš namų eilės palei siau- 
rą gatvelę, vedančią į aikštę. 

Aikštė sausakimša. 

Tylus minios, apkerėtos ir pamaldžios, šlamesys juosia 
aikštės vidurį, kuriame nuo laužo į šalis taškosi ugnies liežu- 
viai. Šlykštus altorius, pastatytas užmarščiai, Dievo žodis išgi- 
na žmonių žodį, išvemia savąjį triumfą mums virš galvų, palai- 
doja mūsų žvilgsnius po neįžvelgiamu apklotų; Jo kvėpavimas 
sklando virš mūsų, Jo akis negailestingai kapstosi po mūsų 
sielas, medžioja mus iki tol, kol nelieka kur slėptis, mūsų pa- 
čių mintyse, troškime vieną dieną pasiekti išmintį. Ir žudo bet 
kokį smalsumą ar žmogišką išmonę. 

Iš lėto kyla deginamų knygų dūmai. Glėbiais renkami to- 
mai, kuriuos vežimai išverčia ant grindinio, o rankos sume- 
ta į laužą; aukšta ugnies kolona laižo dangų, kviesdama pas 
save angelus Pietro Lombardo, Augustino, Tacito, Cezario ir 
Aristotelio pelenais. 

Pranašas stovi ant pakylos, tiesus, ir laiko rankoje suspau- 
dęs Bibliją. Esu tikras, kad mane mato. Skiemenys, ne garses- 
ni už pakylėtą žmonių šnaresį ar laužo spragsėjimą, šių siau- 
rutėlių lūpų yra ištariami būtent man: 

- Tušti žmonių žodžiai, neregėsite griausmo dienos. Die- 
viškasis žodis, jis vienas paskelbs Tėvo teisingumą. 

Knygų krūva auga ir nyksta, stiebiasi aukštyn ir virsta pe- 
lenais, pastebiu vieną Erazmo Roterdamiečio knygą, kurios 

36 skyrius 


pleškėjimas man byloja, kad šiam Dievui mūsų kalba nebe- 
reikalinga ir kad Jis neduos mums ramybės. Senasis pasau- 
lis nyksta kaip pergamentas liepsnose... 

Greta manęs - pamėlęs Gresbeko veidas, rūškanas ir tvir- 
tas: „Padėsiu tau.“ 


Miunsteris, 1534-ųjų Velykos 


Pašoku iš neramaus sapno išpiltas šalto prakaito, kiaurai 
permirkęs, kol lietus tūžmingai trankosi į langines, manyje 
tvinkčioja pirmykštė baimė, išlaisvinu krūtinę dusliu priki- 
musiu garsu. Nejudėdamas atsimerkiu. 
Geltoni žaibo blyksniai perdrėskia rytmečio prietemą. 
Prisikėlimo diena. 


Pirmasis scenarijus: artėjant saulės laidai, aikštė prisipildo 
žmonių, susirenka visi, laukiama pranašo kalbos. Mateisas 
užlipa ant pakylos, kreipiasi į minią, pateikia kokį nors pa- 
teisinimą dėl neįvykusios apokalipsės, labai tikėtina, pri- 
mesdamas kaltę ne iki galo apsivaliusiems išrinktiesiems. 
Pakyla stovi pietinėje katedros pusėje. Dvi dešimtys ma- 
nimi sekančių vyrų žengia pro vakarinį fasadą ir išlenda 
pro skersinės navos langą, atsiveriantį kaip tik pranašui 
už nugaros. Dar dešimtis maniškių laukia pirmose greto- 
se. Sargybiniai nespėja sureaguoti. Gresbekas sugriebia 
Mateisą už pečių ir priartina peilio ašmenis jam prie ger- 
klės. Kapitonas Gertas paaiškina miniai, kodėl Enochas pri- 
valo mirti. 

Antrasis scenarijus: Enochas veda šventųjų tautą į ga- 
lutinį mūšį. Leisti jam veikti. Vargais negalais sukrapštyta 
fon Valdeko kariuomenė gali būti įveikta. Dvidešimt maniš- 
kių pastatyti svarbiausiuose taškuose. Likusieji laiko apsupę 
pranašą ir stebi jo asmens sargybą. Mūšio sumaištyje reikia 
pasinaudoti tinkama akimirka. Kapitono Gerto pistoletas pa- 
lieka Enochą tįsantį mūšio lauke. 

Katedra praveria savo žiotis. 

Nuo keturių plačių žemų laiptelių - kiekvienas iš jų sprin- 
džio skersmens - stiebiasi du atraminiai piliastrai, laikantys 
po arka esantį portalą; smailėjanti viršūnė, kurios apatinė da- 
lis išdantyta trylikos akmens išsikišimų, lyg aštrių ilčių. Du 
žingsniai, dar keturi mažesni laipteliai, siauresni ir statesni, 
vedantys link dvigubų durų. Ties įėjimu tarsi gerklės liežuvė- 
lis stiebiasi statula, laikoma plonos kolonos. Trys nišos nuo 
abiejų antrosios laiptų eilės pusių palaipsniui siaurina praėji- 
mą. Visa erdvė nuo lūpų linkio su kyšančiais dantimis iki bur- 
nos gelmės yra gausiai nusėta skulptūrų, ypač ties gomuriu, 
tarsi tai būtų pragaro žvėries ryjami pasmerktieji. 

Virš įėjimo žybsi milžiniškos kruopščiausiai išraižyto vi- 
tražo akys, prie kurių glaudžiasi du paprasti langeliai, po vie- 
ną pašonėje. Veidą gaubia trikampis frontonas, virš jo stiebia- 
si trys pinakliai - ragai. 

Fasadą laiko apglėbę masyvūs kvadratiniai bokštai, kuriuos 
puošia dvi pakibusių arkų eilės - pirmoji paprasta, antroji dvi- 
guba, - o šias atveria dvi palaipsniui platėjančių biforiumų vo- 
ros. Iš vienos ir iš kitos pusės transepto sparnai primena žvė- 
ries letenas, sunkiai įremtas į žemę. 

Permirkęs nuo lietaus leidžiuosi praryjamas katedros. 

Bemaž pusė dabartinių Miunsterio gyventojų budi kated- 
roje nuo šeštadienio mišparų, susispaudę tarp trijų įspūdingų 
navų. Parklupę, rankos sudėtos maldai, patyliais giedodami jie 
laukia to, ką pranašas išpranašavo šiai dienai. 


- Šiandien šluote nušluosiu viską nuo žemės paviršiaus, sako 
Viešpats. Nušluosiu žmones ir gyvulius. Nušluosiu padangių 
paukščius ir jūrų žuvis, parblokšiu nedorėlius. Išnaikinsiu žmo- 
niją nuo žemės paviršiaus. Paskutinio Teismo dieną kils tvanas. 
Šis mūsų miestas atrodys kaip arka, suręsta iš atgailos ir tei- 
singumo medžio. Ji plūduriuos virš paskutinio keršto vandenų. 

Viešpats neprašė Nojaus įspėti pasaulio apie jo laukian- 
čią baigtį. Ir vandenims atsitraukus davė pažadą, jog daugiau 
niekada nesuduos gyviems sutvėrimams tokio smūgio kaip 
tądien. Nuo tada kaskart, kai Viešpats ima mąstyti apie nai- 
kinimą, išsirenka sau pranašą, kuris žmonėms parodytų at- 
sivertimo kelią. Jeremijas kalbėjo Judo karaliui, Jona perėjo 
Ninevę, Ezekielis buvo pasiųstas izraelitams, Amosas įvei- 
kė dykumą. 

Jei pasiunčiu kardą prieš kurį nors kraštą, ir to krašto žmo- 
nės išsirenka žvalgą, kuris, regėdamas manąjį ginklą artėjant, 
ima pūsti trimitą, taip duodamas saviškiams pavojaus signa- 
lą, ir jei tas, kuris gerai girdėdamas trimito gausmą, nekrei- 
piaįjį dėmesio ir yra to kardo parbloškiamas, tai tik jis vienas 
tėra atsakingas už savo žūtį. Tuokart jei žvalgas regi artėjan- 
tį kardą, tačiau nepučia pavojaus trimito, o kardas pasiekia ir 
parbloškia nekaltąjį, tai šis miršta neteisingai, ir dėl jo mir- 
ties nubausiu žvalgą. 

Manęs nedžiugina nedorėlio žūtis, sako Viešpats Dievas, 
bet lai nedorėlis išsižada savojo būdo ir gyvena. Jei Viešpats 
norėtų teisti pasaulį tokį, koks šis yra, pranašai Jam nebūtų 
reikalingi. Jei Viešpats norėtų atversti visus nedorėlius, įkvėp- 
tų jiems savosios Dvasios, ir pranašai jam nebūtų reikalingi. 

Janas Mateisas iš Harlemo buvo pašauktas skleisti Vieš- 
paties žodį visur, kur tik siekia jo balsas. Anapus šios ribos 
Viešpats yra pašaukęs kitus pranašus: pas Turką, Naujajame 
Pasaulyje ir Katajuje. 

Už šio miesto mūrų, kur mirtis galanda savąjį dalgį, buria- 
si žmonės, ne dėl savo kaltės neišgirdę trimito. Kunigaikščių 
nusamdyti kariai yra nelaimėliai, kuriuos kautis svetimame 
kare privertė alkis ir kuriems apie mus buvo skelbiamos me- 
lagystės. Kiek daug šių nelaimėlių ateitų į mūsų arką, jei kas 
jiems pasakytų, kad pinigai buvo panaikinti, nuosavybė tapo 
bendra, kad vienintelė leidžiama erudicija yra Biblijos žodis, o 
vienintelis galiojantis įstatymas - Viešpaties įstatymas. 

Jei Naujosios Jeruzalės pranašas nesikreips į šiuos karius, 
paragindamas apleisti nedorą būdą, nulemtą vien skurdo, tuo- 
met Viešpats iš paties pranašo pareikalaus atsakyti už šių ne- 
laimėlių sunaikinimą. 

Viskam yra skirtas savas laikas ir vieta, su savo pradžia ir 
pabaiga. Štai, miunsteriečiai, mums skirtasis laikas baigėsi. 
Viešpats ateina, ir pranašas išnyksta. Karalystės vartai pla- 
čiai atsiveria. Pranašas atliks savo paskirtį, kaip ir numaty- 
ta Dievo plane. 


Kniperdolingas negali suprasti. Apstulbusiu žvilgsniu lydi 
Mateiso žingsnius iki išėjimo. Mėgina klausti Rotmano, bet 
nesulaukia jokio atsako. Ligotas pamokslininko veidas neiš- 
duoda emocijų, lūpos nežymiai virpa nuo pusbalsiu kuždamos 

maldos. Galbūt Biblijos ir jos pranašų istorijų išmanymas Jei- 
džia Rotmanui aiškiau už mudu su Gresbeku nuspėti Mateiso 
elgesį. Prie piliastro prisišliejęs Heinrichas primena statu- 
lą. Jis sunkiai pasuka kaklą, ieškodamas mano akių. Ką dary- 
sime dabar? Janas iš Leideno karštligiškai sklaido Biblijos la- 
pus, ieškodamas atsakymų, kuriuos galėtų perkelti ant scenos. 
Kažkas užtraukia Dies Irae. Spontaniška procesija pajuda cen- 
trine katedros nava. 

Stumiuosi priekin link laukinių durų, pasirengęs bet ku- 
riam galimam scenarijui. 


Liguistas saulės spindulys seka tvirtus Mateiso žingsnius. 

Miunsterio pranašas žengia pro Ludgeritoro vartus ir pa- 
lieka miestą sau už nugaros, lydimas tuzino vyrų. Niekam dau- 
giau nebuvo leista eiti kartu: kiekvienas dangiškajame plane 
atlieka jam skirtą vaidmenį. 

Grūdamės ant miesto sienų. 

Kunigaikščio vyskupo stovyklavietė lengvai įžvelgiama, ji 
stovi netoliese, gaubiama nuo drėgnos žemės kylančių garų. 

Regime juos besiartinančius link pylimo, kurį supylė vys- 
kupo samdiniai. Sujudimas karių gretose, arkebūzos nukrei- 
piamos į priekį. 

Mateisas duoda saviškiams ženklą sustoti. 

Mateisas eina toliau vienas. 

Mateisas beginklis. 

Visi netekę amo. Ką jis ruošiasi daryti? 

Visi užgniaužę kvapą. 

Mateisas, juodais, lietaus suveltais plaukais, iškelia į dan- 
gų ilgas rankas. 

Mateisas ginklams nepasiekiamas, tačiau tam užtektų vos 
kelių trumpų žingsnių. 

Visi tylėdami laukia, tarsi vėjas galėtų atpūsti pranašo Žo- 
džius iki pat gynybinės sienos. 

Tūkstančiai akių įsmigę į vieną vienintelį taškelį. Paskutinė 
akimirka. 

Planas. 

Mateisas dar kiek paeina į priekį. Užlipa ant pirmo žemo 
sutvirtinimų mūro. 

Dieve švenčiausias, jis išties ketina tai daryti. 

Iki Velykų. 

Laikinas pranašas. 

Regis, kažką nugirstu, galbūt kiek stipriau ištarto žo- 
džio aidą. 

Judesys, šoktelėjimas pranašui už nugaros. Kažkas paky- 
la, kardo žvilgesys. Krinta priekin. 

Raitelių grupelė pasuka iš stovyklos ir leidžiasi į pagrin- 
dinį kelią, blokuodama Mateiso palydą. Vyrai ir žirgai ben- 
drame knibždėlyne. 

Visų akys sustingsta iš siaubo, tarsi lede įšalę lapai. 

Jokio riksmo, jokio kvėptelėjimo. 

Vyskupo vyrų džiūgavimo šūksniai. 


Ranka ant mano peties. 

- Eime iš čia, Gertai. 

Tai Gresbekas, jo veidas rūškanas: „Ir ką, po velniais, da- 
bar darysim?!“ 

- Jis iš tiesų tai padarė... 

Miunsteriečiai tebestovi ant miesto sienų ir laukia kažko 
įvykstant, laukia, kol Mateiso kūnas atsikels ir kiaurai per- 
skros dangų vienu ugnies žodžiu. 

- Ką, po velniais, dabar darysime, Gertai?! 

Gresbekas purto mane. Bandau atsikratyti įtampos kvailo- 
ku vypsniu: „Tas šiknius pasiuntė velniop visus mūsų planus...“ 

- Svarbiausia, kad pasitraukė mums iš kelio. Tačiau kas 
dabar? 


Ieškodami burmistrų, stebime į gatves pabirusius žmones. 
Tuščios, leisgyvės pamėklės ir nakvišos, nepajėgiančios net 
tirtėti iš baimės. Iš jų buvo atimta apokalipsė, pranašo dau- 
giau nebėra. Dievo - nė šešėlio. Tačiau tai iš tiesų yra pasku- 
tinės Velykos, su pravirais karstais ir klaidžiojančiomis mi- 
ruolių sielomis belaukiant teismo. Kažkas regėjo Janą angelų 
išgabenamą į dangų, kažkas jį matė demono velkamą praga- 
ran. Gatvės ir Turgaus aikštė prisipildo žmonių, noras mels- 
tis dingo, nes žmonės nebežino, kam ar už ką dar būtų ver- 
ta kalbėti poterius. Aplinkui buriasi pusbalsiu besitariančių 
žmonių grupelės. Reikia pasinaudoti padėtimi, viską perimti 
į savo rankas, rasti Kniperdolingą su Kibenbroku, kol nevil- 
tis nespėjo virsti visuotine panika. 

Pirmoji scena 


MATEISAS 


BOKELSONAS 
MATEISAS 


BOKELSONAS 


Antrąjį Miunsterio burmistrą randame sėdintį ant Šv. Lam- 
berto bažnyčios laiptų, žemai nunarinta galva. 

- Kur yra Kniperdolingas? 

Sutrikęs: „Buvome drauge ant miesto sienos, paskui pa- 
mečiau jį iš akių.“ 

- Ar tikrai jo nėra bažnyčioje? 

Purto galvą: „Pro čia jis nepraėjo.“ 

Skubame link Katedros aikštės. Man nereikia žvalgytis į 
Gresbeką - kvėpuojame ta pačia bloga nuojauta. 


Prieš pat užslenkant sutemoms sulaukiame kraupaus patvir- 
tinimo. 

Jano iš Harlemo kūnas katapultuojamas krepšyje tarp mies- 
to mūrų. Išmėsinėtas gabalais. 

Kniperdolingas lyg nesavas. Bėgte, sudrumsdamas mies- 
to stingulį, jis visa gerkle šaukiasi Jano Bokelsono, naujojo 
Dovydo. 

Ant katedros pašonėje pastatytos pakylos ryškėja nesu- 
painiojamas pamišėlio leideniečio siluetas. 


Karaliaus Dovydo sapnas (Kniperdolingas atlieka Mateiso vaid- 
menį, Bokelsonas vaidina pats save). 
Taip, taip. Esi šunsnukis, Janai iš Leideno. Kalės vaikas. Šun- 
snukis ir kalės vaikas, kuris po manęs vadovaus Viešpaties ka- 
riaunai. 
Ne, ne! Tesu glitus pasibjaurėtinas kirminas, nevertas, nevertas! 
Janai, mano bendravardi apaštale, tu žinai, kaip stipriai myliu 
tave. O manoji meilė yra ne kas kita, kaip didesnės dangiškojo 
Tėvo meilės tau atspindys. Kirminas, štai kas buvai. Aš tave iš- 
traukiau iš viešnamių purvo, kad kovotum už Miunsterį mano 
pašonėje. Kirminas. Karališkas kirminas, kurio laukia užduo- 
tis perimti manąjį kardą ir įkurti Karalystę. Praėjus aštuone- 
tui dienų, pranašas turės užleisti vietą Viešpačiui. Ir Viešpats 
pasirinks tave Naujojo Siono vedliu. 
(tramdydamas ašaras, jis daugiau nieko nemato, o gal kaip tik 
viską regi aiškiai. Kur kas aiškiau už mane ir Gresbeką) Ženk į 
priekį, Berntai. 

Intermezzo (Kniperdolingas, vaidinantis pats save, žengiaį 
priekį nerangiai, su Teisybės kalaviju rankoje). 

KNIPERDOLINGAS 


Antroji scena 


DIEVAS 


DOVYDAS 


KNIPERDOLINGAS 


Tai tiesa. Prieš aštuonias dienas Janas iš Leideno man atsklei- 
dė, kad sapne jį aplankęs Mateisas ir pavedęs įvykdyti planą 
iki galo“. 


Plano įvykdymas (Bokelsonas atlieka Dievo ir Dovydo vaidme- 
nis, Kniperdolingas vaidina pats save) 
Miunsterio vyrai ir moterys, pažvelkite į šį menką homunku- 
lą. Pažvelkite į Dovydą. Naujosios Jeruzalės vyrai ir moterys, 
Karalystė priklauso jums! Dievo valia laimėjau aš! Visa tai, kas 
buvo žadėta, išsipildė. Jūs esate Karalystės šeimininkai. Bėkite 
ant miesto sienų ir juokitės savo priešams į akis, išbezdėki- 
te savo džiaugsmą tiesiai jiems į gyvulišką snukį! Jie yra be- 
jėgiai, Mateisas tai įrodė. Pranašas norėjo jums pasakyti, kad 
padlaižiai bedieviai gali sumalti jo kūną į snarglio didumo ga- 
balėlius, tačiau nepajėgs sukliudyti planui! Nes mano planas 
yra laimėti! Laimėti! Svaidyklė! Svaidyklė Dovydui! 
(Kniperdolingas skubinasi paduoti Bokelsonui svaidyklę, 
vieną tokių, kurias kaimiečiai naudoja varnams nuo javų lau- 
ko vaikyti) 
Naujosios Jeruzalės piliečiai, esu žmogus, ateinantis Dievo var- 
du: naujasis Dovydas, Kristaus įbrolis, išrinktasis! Šlovinkite 
Viešpatį, kuris išsirinko pusprotį ir sąvadautoją bei padarė iš 
jo savo apaštalą, savo kapitoną. Kuriam arkangelo Mateiso lū- 
pomis pranešė gerąją naujieną. Taip, apie nėštumą, apie įgy- 
vendinto plano nėštumą. Janas Mateisas nemirė! Mateisas 
Didysis apvaisino mane Tėvo žodžiu ir gyvena manyje, gyve- 
na jumyse visuose, nes mums lemta eiti iki galo, mes esame 
Viešpaties jėga, esame geriausieji, išrinktieji, šventieji, tie, ku- 
rie paveldėjo žemę ir gali ja naudotis taip, kaip geidžia. Mums 
nėra ribų: pasaulis baigėsi ir guli mums po kojomis (giliai įkve- 
pia ir leidžia savo žydrų akių žvilgsniui kurį laiką sklandyti virš 
minios, kuri jau spėjo išaugti ir užpildyti visą aikštę). Broliai ir 
seserys, Edenas priklauso mums! 
(Jano pašonėje) Tegyvuoja Sionas! 


Minios atsakas yra kojas pakertantis spyris, pagirios, šūvis, 
smūgis į smakrą, kibiras su lediniu vandeniu, apsvaiginantis 
mane. Tai tūkstančio žmonių visa gerkle išrėktas „tegyvuoja“, 
ištrinantis neviltį, susitaikymą ir suvokimą sekus bepročiu, 

Didysis finalas 


BOKELSONAS 


kuris dabar guli krepšyje sukapotas gabalais. Geriau jau tikėti 
iki galo, geriau ir toliau svajoti apie Karalystę nei susitaiky- 
ti su kolektyvinio pamišimo mintimi. Įskaitau tai aplinkinių 
akyse, sukrėstose šių veidų išraiškose: tebūnie juokdarys są- 
vadautojas, taip, taip, Mateiso sūnus, teveda mus jis, tik su- 
grąžinkite mums apokalipsę, sugrąžinkite mums tikėjimą. 
Sugrąžinkite mums Dievą. 

Svirduliuoju bežadis, regiu, kaip rankų miškas iškelia Bo- 
kelsoną aukštyn ir triumfuojančiai plukdo per aikštę. Šis juo- 
kiasi ir į visas puses dalija bučinius, jausmingus ir provokuo- 
jančius, galbūt pasiųs ypatingą bučinį ir savo bendražygiui, 
kuris ne kartą gelbėjo jam kailį ir atlydėjo iki pat šios vietos. 
Tačiau tikriausiai šventasis kekšius dėl to nesuka galvos. Jis 
daugiau niekada neatsisakys šio vaidmens - geriausios inter- 
pretacijos savo gyvenime. Janai, galiausiai tau pavyko pritai- 
kyti pasaulį prie tavo asmeninio aktoriaus repertuaro. O gal- 
būt atvirkščiai, tai tavo personažai atrado jiems tinkamiausią 
sceną šių žmonių širdyse ir šio pasaulio įvykiuose. Dabar tu 
esi Mozė, Jonas, Elijas ir kas tik nori. Ir liksi jais amžinai, nes 
nė neketini grįžti atgal. Tai įrašyta tavo šypsnyje, apie tai by- 
loja faktas, jog tam nėra jokios priežasties. 


Žmonių minia užtvindo miestą, užkelia naująjį pranašą ant 
Aegiditoro vartų, lai vyskupo vyrai mato, kad Siono tautos 
moralė nepalaužta ir kad tauta turi naują karo vadą. Tačiau 
triumfo eiseną sustingdo pasibjaurėjimo ir siaubo riksmas. 
Vartus atvėrusios moterys rodo į vieną iš dviejų didžiųjų są- 
varų. 

Strėlė laiko prismeigusi prie vartų medžio kažką, pri- 
menantį kruviną maišelį. Kraupus vyskupo karių pokštas - 
greičiausiai pasinaudoję tuo, kad mūsų žvalgai trumpam pa- 
liko savo sargybos postus, jie prisiartino prie miesto mūrų, 
o paskui pabėgo. 

Minia prasiskiria ir į priekį žengia Janas iš Leideno, ryž- 
tingai ištraukia strėlę ir nė nemirktelėdamas numauna Jano 
Mateiso sėklides, suspaudžia jas delne ir linkteli saviesiems 
angelams. Pakelia balsą ir pranašo kiaušus, kad visi gerai 
matytų. 

Taip. Nors Leidene ir palikau teisėtą žmoną, kad sekčiau pas- 
kui Didįjį Mateisą, šis man prisakė atėjus laikui tapti jo moters 

vyru. Privalėsiu vesti pranašo našlę ir naudoti savo kiaušus 
vietoj jo (įsikiša kruviną gumulą sau į kišenę). Atveskite čio- 
nai Divarą! Man skirtąją nuotaką. 

Aplodismentai. 

Pabaiga. 


37 skyrius 
Miunsteris, 1534-ųjų Angelo pirmadienis (antroji Velykų diena) 


- Nedrįsk vadinti manęs bepročiu! 

Kumštis pataiko tiesiai man į skruostikaulį, ir aš lekiu že- 
myn. 

Jano veidas - raudona, šviesiaplaukė įtūžio kaukė. 

Susmunku ant gretimos kėdės: „Dabar tu išties parodei 
tesąs apgailėtinas juokdarys.“ 

Sulaiko kvėpavimą, žengia keletą žingsnių masažuodamas 
savo prakirstus krumplius, palenkia galvą ir ima linguoti į ša- 
lis. Pykčio protrūkį akimirksniu pakeičia neviltis. 

- Padėk man, Gertai, neišmanau, ką daryti. 

Sugniuždytas žvilgsnis: Janai, tesi niekingas verkšlenan- 
tis siuvėjūkštis. 

- Padėk man. Esu kirminas, padėk man, sakyk, ką turiu da- 
ryti. Nes aš nežinau, Gertai... 

Sėdasi į krėslą, kuris anksčiau priklausė Mateisui, ir nu- 
delbia akis žemėn. 

- Tujau pakankamai pridarei. 

Linkteli galva: „Esu puskvailis, taip, sumautas puskvailis. 
Tačiau jie troško vilties, tu pats matei, norėjo, kad pasakyčiau 
tai, ką pasakiau. Jie norėjo manęs tokio, ir aš atlikau savo vaid- 
menį, padariau juos laimingus, vėl stiprius.“ 

Nieko neatsakau ir nejudu iš vietos, man galvoje tvinkčio- 
ja, smūgis, pastarųjų valandų sąmyšis. 

Janas, regis, suima save į rankas: „Dar vakar Miunsterio 
žmonės jautėsi praradę viską, o šiandien stotų prieš fon Val- 
deko būrius plikomis rankomis! - Ieško mano žvilgsnio. - Aš 
nesu Mateisas. Galime pradėti viską nuo pradžių, galime dul- 
kintis, nagi, puotauti, daryti viską, ko užsigeisime. Esame lais- 
vi, Gertai, laisvi ir pasaulio šeimininkai.“ 

Nenoriu kalbėtis, nematau prasmės, tačiau žodžiai prasi- 
veržia patys, skirti man ir mano išprotėjusiam įbroliui, nau- 
jajam Miunsterio pranašui, su kuriuo kadais dalijomės tvar- 
tų dvoku. 

- Kurio pasaulio, Janai? Fon Valdekas nėra mulkis, galin- 
gieji niekada nebūna kvaili. Galingieji padeda vieni kitiems, 
kunigaikščiai remia kunigaikščius, nesvarbu, popiežininkai 
jie ar liuteronai... Kuomet pavaldiniai ima maištauti, šie iškart 
prieš tave susivienija, pasiunčia savo riterius su žvilgančiais 
šarvais, išrikiuotus ir pasirengusius smogti. Toks yra pasau- 
lis anapus mūrų. Patikėk, jis nepakito vien todėl, kad šiems 
žmonėms padovanojai gražią svają apie Sioną. 

Janas verkšlena tarsi šunytis, panardinęs pirštus į savo 
šviesias garbanas. 

- Patark man, Gertai. Tu žinai, ko reikia imtis. Padarysiu 
viską, ką liepsi, tačiau prašau, nepalik manęs, Gertai... 

Pakylu, vis dar apsvaigęs nuo smūgio: „Tu klysti. Aš neži- 
nau, ką daryti. Jau nebežinau.“ 

Pasiekiu duris, Janui vis dar inkščiant vaikišku balsu. 

Už durų stovi ji. Girdėjo viską. 

Jos plaukai tokie šviesūs ir spindintys, kad atrodo plati- 
niniai. 

Divara. Pusnuogė, užsimetusi apdarą, leidžiantį matyti jos 
tobulą kūną. Veide - mergaitės nekaltumas, baltoji karalie- 
nė-mergaitė, Harlemo aludario dukra. 

Lengvu prisilietimu ji suima mano ranką ir įspraudžia sau- 
jon nedidelį peilį. 

- Nužudyk jį, - sušnabžda vos girdimai, abejinga, tarsi kal- 
bėtų apie siena ropojantį vorą ar seną gaištantį šunį, kuriam 
prašytų parodyti gailestį. 

Suknia apnuogina prinokusią krūtį, atskleisdama manęs 
laukiančią premiją. Vaiskiai mėlynos akys įvaro siaubą, gyva- 
plaukiai pasišiaušia it smeigės, širdis ima smarkiai daužytis. 
Krūva lavonų: mane persmelkia galimos ateities vizija, bedu- 
gnė, kurią pravėrė ši penkiolikmetė mergiūkštė. Leisdamasis 
žemyn svirduliuoju ir privalau įsikibti į laiptų turėklą, tolyn 
nuo mirtį sėjančios Veneros. 

Miunsteris, 1534 metų balandžio 22 diena 


Stingulys. Raumenų, minčių. Neatpažįstu nieko, tai nėra tie pa- 
tys žmonės, kurie vos per vieną naktį įveikė vyskupo riterius ir 
liuteronus. Man ištikimi vyrai, taip, jie sektų paskui mane tiesiai 
į pragarą, tačiau negaliu išsivesti jų su savimi: kažkas privalo likti 
čia ir prižiūrėti juokdarį, baltąją karalienę ir jų Stebuklų karalystę. 

Vienas pats. Išvykti tuojau pat, ieškoti išėjimo iš šios kloa- 
kos, kol dar nevėlu. 

Šių dienų įvykiai baugina. Ir vis tik žmonių nuotaikos kaip 
niekad pakylėtos. Vieno prasiveržimo metu sugavau grupelę 
vyskupo raitelių, bandžiusių pulti Judefeldertorą, ir dabar mes 
deramės dėl apsikeitimo belaisviais. Taip pat pasistengėme, 
kad vyskupo vyrams praeitų noras vaikštinėti po miesto mū- 
rais, apeinant mūsiškes arkebūzas, ir demonstruoti savo blyš- 
kius pasturgalius su šūksniais „Tėve, duokš jį man, geidžiu tavo 
kūno!“ - įprotis, atsiradęs dėl ilgų girtuokliavimo ir lėbavimo 
vakarų. Užteko kartą, pasitelkus šiokį tokį balistikos išmany- 
mą, pataikyti patrankos šūviu vienam šių linksmuolių į sėdi- 
mąją ir paversti jį šunų ėdalu. 

Kiaurą savaitę visi bastionuose budėję vyrai šlapinosi ir tuš- 
tinosi į vieną bendrą statinę, kurią vėliau nuritinome į vysku- 
po stovyklavietę. Kuomet anie ją atkimšo, dvokas pasiekė net 
Miunsterį. 

Drauge su Gresbeku surengėme šaudymo pratybas visiems, 
net vaikigaliams ir moterims. Išmokėme merginas virti der- 
vą ir versti negesintas kalkes puolėjams ant galvų. Ant miesto 
sienų paskyrėme iš visų miestiečių sudarytas žvalgų pamainas, 
abiejų lyčių, nuo šešiolikos iki penkiasdešimties metų amžiaus. 

Ant kiekvieno bastiono pakabinau po varpą, skambinamą 
gaisro atveju, kad žinotume, kuria kryptimi tempti vandenį. 

Išsiaiškinome, kad Mateisas buvo inventorizavęs iš liutero- 
nų ir popiežininkų nusavintą turtą, taip pat surašęs Miunsterio 
maisto atsargas. Jis pažymėjo viską, iki paskutinės vištos ir 
kiaušinio. Galime atsilaikyti mažiausiai metus. O paskui? Nors 
geriau: o dabar? 

Neužtenka, to negali užtekti. Juokdario pranašo tuščiažo- 
džiavimas neveda niekur. 

Nyderlandai, tikėjimo broliai. Papasakoti apie tai, kas deda- 
si Miunsteryje, organizuoti, atrinkti, o gal net ir apmokyti ka- 
rius. Ieškoti pinigų ir amunicijos. 

Nežinau. Nežinau, ar tai yra teisingas kelias, niekada to 
nežinojau, kai tekdavo rinktis skirtingas kryptis. Jauti, kad il- 
giau taip negali tęstis, kad mūrai ir kambario sienos tapo per- 
nelyg siauri ir tavo mintims reikia gaivaus oro, o kojoms - po 
jomis lekiančių mylių. 

Taip. Tu dar gali šį tą nuveikti dėl šio miesto, kapitone Ger- 
tai iš šulinio. 

Pasistengti, kad Miunsteris nebūtų paliktas jo pranašų be- 
protystei. 


Miunsteris, 1534 metų balandžio 30 diena 


Kelioninis krepšys nėra sunkus. Seno odinio maišo viduje - 
džiūvėsiai, sūris ir džiovintos silkės, kurių užteks kelioms die- 
noms; žemių tarp Nyderlandų ir Miunsterio žemėlapis; pa- 
rakas, supiltas į ragą, kad neperšlaptų; du pistoletai, kuriuos 
Gresbekas primygtinai norėjo, kad pasiimčiau su savimi, bei 
trys pageltę ir sutepti laiškai, išdavę Tomą Miuncerį. Tai ne- 
atskiriamos relikvijos, vienintelis apčiuopiamas prisimini- 
mas to, kas pražuvo ir buvo palaidota po neįvykusios apoka- 
lipsės griuvėsiais. 

- Ar tikrai nori išvykti? 

Prikimęs buvusio samdinio balsas pasiekia mane nuo slen- 
ksčio. Tai tonas žmogaus, neketinančio prieštarauti, o veikiau 
klausiančio, kodėl neimu jo su savimi. 

- Blogai paskaičiavome, Heinrichai. 

- Turi galvoje Mateisą? 

- Turiu galvoje šiuos žmones. - Trumpas mesteltas žvilg- 
sis, kol rišu paskutinius raiščius. - Jie nori tikėti esą šventi. 
Nori, kad kas nors jiems pasakytų, jog viskas pavyko puikiai, 
kad Miunsteris - tai Naujasis Sionas ir daugiau nėra ko bai- 
mintis. - Išbandau krepšio svorį, puiku. - Iš tiesų miunsterie- 
čiams reikėtų krauti į kelnes iš baimės. Ar užmetei akį ana- 
pus mūrų? Fon Valdekas stato sutvirtinimus ir esu tikras, jog 
mačiau samdinius verčiant žemėn medžius šiaurės rytuose. 
Ar žinai, ką tai reiškia? Karo mašinas, Heinrichai, jie rengia- 
si miesto apgulčiai. Ruošiasi įkalinti mus šioje vietoje kuo il- 
giau. Bent jau iki tol, kol paskutinio pranašo, Dievo pabučiuo- 
to į lūpas, gražbylystės galutinai pavers mus galvijais. Laivai, 

plukdę iš Olandijos mūsų tikėjimo brolius baptistus, buvo 
susekti ties Emsu. Šie laivai gabeno ginklų ir maisto atsar- 
gų. Mūsų priešai uždaro pasienius ir aplinkinius kelius. Ir 
tai yra ženklai, bet niekas jų nepastebi. Mūsų priešai pui- 
kiai darbuojasi. 

Gresbekas nužvelgia mane savo įprastu niūriu žvilgsniu: 
„Ką turi galvoje?“ 

- Ilgalaikė apgultis. Uždaryti mus Miunsterio viduje, už- 
veržti kilpą ir laukti: alkis, artėjanti žiema, brolžudiški maiš- 
tai, po velnių, ką aš žinau. Laikas yra jų pusėje. Jei būčiau 
fon Valdekas, elgčiausi kaip tik taip: atsukčiau pabūklus į 
miestą ir sukryžiuočiau rankas. 

Krepšys jau guli man ant pečių, apačioje Adriansonas tu- 
rėjo spėti pabalnoti žirgus. Jaučiuosi beveik ramus. 

- Mums reikalingi nauji ryšiai su Olandijos broliais. Rei- 
kalingi pinigai, už kuriuos nusipirktume fon Valdeko sam- 
dinius ir atgręžtume juos prieš vyskupą. Reikia rasti saugių 
praėjimų, kad susilpnintume apgultį. Ir ypač reikia žinoti, 
ar kas nors už Miunsterio ribų rengiasi imtis ginklo ir sek- 
ti paskui mus; ar, priešingai, ten iš tiesų tėra dykuma, kaip 
sakė Mateisas. Mums reikia pasiskubinti: kiekviena praei- 
nanti diena yra dovana aniems grobuonims. 

- O kąsiūlai daryti su Bokelsonu? 

Mane suima juokas. Leidžiamės laiptais, kumelės jau pa- 
rengtos. Kalvis suveržia mano balno diržus. 

- Bokelsoną išsirinko patys miunsteriečiai, ką mes gali- 
me padaryti? 

Užšoku ant žirgo ir timpteliu pavadžius, kad suvaldyčiau 
įsiaudrinusį gyvulį. 

- Janas yra silpnavalis ir šarlatanas. Dėl to neimu tavęs su 
ryti: Kniperdolingas ir Kibenbrokas visiškai ištižo, Rotmanas 
serga. Atidžiai pasirink sau vyrus, kuriais galėtum visapusiš- 
kai kliautis, ir išlaikyk tvirtą miesto gynybą. Ypač gynybą: 
fon Valdekas mėgins pasinaudoti kiekviena spraga, kiekvie- 
nu neatsargiu judesiu. Atsakyk smūgiu į smūgį, apšaudyk jo 
samdinius skrajojančiais lapais - kartais šie yra stipresni už 
pabūklų šūvius, atmink tai. Aš greitai grįšiu. 

Tvirtas rankos paspaudimas: mes darkart pasirenkame 
savo likimus. Gresbekas neleidžia prasiveržti emocijoms, tai 
ne jo būdui. Ir ne manajam - dabar tai suprantu. 

- Sėkmės, kapitone. Lai tavajam diržui niekada netrūks- 
ta gero pistoleto. 

- Iki greito pasimatymo, bičiuli. 

Adriansonas joja priešakyje. Kulnai suduoda žirgui į šo- 
nus: nesidairau į namus ir žmones, štai ir Unserfrauentoras, 
esu už miesto, esu už dešimties mylių pakeliui į Arnhemą. 

Vėl esu gyvas. 


38 skyrius 
Olandijos pajūris, Roterdamo apylinkės, 
1534 metų liepos 20 diena 


Vėjas kedena žolių kuokštus žemose kopose, tartum tai būtų 
barzdos ant milžinų veido. Varganas trobesys, priglaudęs 
žvejų valteles, regis, laikosi ant kojų per stebuklą, pūdomas 
jūros sūrumo ir audrų. 

Netrukus patekės saulė, jau nebe naktis, bet dar ne die- 
na: rožinė šviesa užlieja žuvėdras, kol šios tykiai sklando ar 
varžosi su krabais dėl žuvų gaišenų, praslydusių pro nakti- 
nės žūklės tinklus. Lėta bangų mūša, atoslūgis... Perregimas 
rūkas gaubia pakrantę nuo šiaurės ligi pietų. Nė vieno žmo- 
gaus. 

Maži vabalėliai ropinėja medžio kamienu, atvilktu čia ne- 
žinia iš kur. Pirštai prisiliečia prie drėgnos žievės. Vedlys, kurį 
man nurodė broliai iš Roterdamo, patikino, jog tai ta vieta. 
Jis nenorėjo pasilikti: van Bragtas nėra iš tipų, kuriuos ma- 
lonu sutikti. 

Trys kopų smėliu nusidriekę šešėliai pietinėje pusėje. 
Štai jie. 

Rankos nuslenka ant pistoletų, sukryžiuotų po apsiaustu, 
saugančiu mane nuo žvarbaus Šiaurės jūros vėjo. 

Šešėliai artėja iš lėto, greta vienas kito. 

Tamsūs veidai be jokios išraiškos, šiurkščios barzdos, su- 
siglamžę marškiniai ir kardai dėkluose ant nugarų. 

Nejudu iš vietos. 

Prisiartina per garso atstumą: „Tu - vokietis?“ 

Palaukiu, kol trejetas dar kiek priartėja: „Kuris iš jūsų yra 
van Bragtas? 

Aukštas ir stambokas netolimų plaukiojimų piratas, jūros ir 
saulės išgraužtu veidu, tvirtinantis apiplėšęs daugiau kaip dvi- 
dešimt ispanų laivų: „Aš. Atnešei pinigus?“ 

Sužvanginu monetas prie diržo prikabintame kapšelyje. 

- Kur parakas? 

Linkteli galva: „Atvyko vakar naktį. Dešimt statinių, tei- 
singai?“ 

- Kur? 

Trys poros akių įsmeigtos į mane. Van Bragtas nežymiai pa- 
suka galvą: „Imperatoriaus kariai šukuoja pajūrį, būtų buvę ne- 
saugu palikti statines čia. Parakas paslėptas greta senosios už- 
tvankos, už pusės mylios šiauriau.“ 

- Eime. 

Pajudame - keturi lygiagretūs brūkšniai smėlyje. 

- Tu esi Gertas Bukbinderis, tiesa? Tas, kurį vadina Gertu 
iš šulinio? 

Klausime nėra jokio smalsumo nei nuostabos. 

- Esu tas, kuris perka. 

Užtvanka yra permirkusio medžio tvora, kurioje jūra pra- 
laužė skylę, sukurdama siaurą kanalą, dingstantį sausumoje. 
Viršuje stovi žema sargo trobelė. 

Parako statinės guli uždengtos suplyšusia bure, ant kurios 
vaikštinėja jūrinės kregždės. Man kilstelėjus burę, musių spie- 
čius apleidžia dėžėse gulinčią dvokiančią žuvį. Po dėžėmis - į 
eilę išrikiuotos statinės. Vienas iš van Bragto sėbrų leidžia man 
rinktis: parodau į vidurinę, vyriškis atkelia dangtį ir žengia šalin. 

Piratas skuba patikinti: „Tai angliškas parakas. Žuvies dvo- 
kas laikys sargybinius per reikiamą atstumą.“ 

Įmerkiu ranką į juodas dulkes. 

- Jis sausutėlis, būk ramus. 

- Kaip aš pergabensiu statines? 

Van Bragto smilius rodo man anapus kopų, išvystu arklio 
galvą ir aukštus vežimo ratus: „Toliau keliausi vienas.“ 

Atrišu kapšelį ir sviedžiu jam: „Kol skaičiuosi, taviškiai gali 
pakrauti man vežimą.“ 

Užtenka van Bragto galvos linktelėjimo, ir anie nenoriai su- 
griebia pirmąsias statines ir nerangūs pasuka link kelio. 

Mums virš galvų suklykia žuvėdra. 

Krabai palenda po senos valties griaučiais. 

Saulė kiek sušvelnina rytinį brizą. 

Visiška ramybė. 


Van Bragtas baigia skaičiuoti: „Monetų pakanka, bičiuli.“ 

Stipriai suspaudžiu pistoletų rankenas: „Netiesa. Čia mažiau 
nei pusė mūsų suderėtos sumos. - Trumpa dvejonės akimirka, 
van Bragtas negali matyti mano po apsiaustu slepiamų gink- 
lų. - Atlygis už Gerto iš šulinio galvą dešimteriopai didesnis.“ 

Neduodu jam laiko pajudėti - šūvis pataiko tiesiai į veidą. 

Van Bragto sėbrai parbėga su apnuogintais kardais. Du 
prieš vieną, įberiu parako į užtaisytą pistoletą, įkišu šratą, 
dar parako, mikliau, nulenkiu žemyn stūmoklį, paspaudžiu 
gaiduką, jie vos už kelių žingsnių, rankos ištiestos, sulaikau 
kvėpavimą, nedrebėdamas taikausi į judančias kūno dalis: 
du šūviai, beveik unisonu, pirmasis suklumpa man prie kojų, 
antrasis griūva, jo pistoletas iššauna, galbūt aš miręs, bet 
mano šmėkla išsitraukia trumpąjį durklą ir suvaro jį prieši- 
ninkui į gerklę. 

Gargimas. 

Tyla. 

Nejudu iš vietos. Stebiu, kaip žuvėdros sugrįžta ir nutu- 
pia pajūryje. 

Privalau pats vienas sukrauti į vežimą statines. 


Roterdamas, 1534 metų liepos 21 diena 


- Ir su šiais bus lygiai penkiasdešimt. 

Adriansonas baigia sutikrinti ginklus, paskui įteikia man 
krovinio sąrašą. 

- Penkiasdešimt arkebūzų, dešimt parako statinių, dešimt 
švino kamuolių. Ir dešimt tūkstančių florinų. 

- Reikės dviejų vežimų. Ar Reinardas tau davė leidimus? 

- Štai jie. Sako, kad beveik autentiški: antspaudas toks pat, 
kokį naudoja Hagoje. 

- Leidimai mums pravers iki pat pasienio. Paskui turėsime 
sugalvoti ką nors kita. Išvyksime auštant. Dar turime sustoti 
Neimegene ir Emeriche ir nežinau, kiek laiko ten užtruksi- 
me. Tai bus ilga kelionė, turime vengti kontroliuojamų kelių. 

Arklių kaustytojas ištiesia man vieną džiovinto Indijų ta- 
bako suktinę ir pasakoja išmokęs rūkyti iš olandų pirklių. 
Ispanai suktines vadina sigari, jos skleidžia tolimo pasaulio 
aromatus - trobelių su šiaudiniais stogais, odos ir žaliojo pi- 
piro kvapą, o burnoje palieka malonų prieskonį. 

Išsitiesiame ant gultų, kuriuos mums pasiūlė brolis Mag- 
nusas, Roterdamo baptistų bendruomenės pamokslininkas. Jo 
virtuvė išties kukli, tačiau atsidavimas mūsų reikalui atperka 
menkas vaišes. 

Leidžiamės apglėbiami minčių ir dūmo, kuris lieka pakibęs 
šio kambario, įrengto namo palėpėje, palubėje. 

Vietiniai tikėjimo broliai yra švelnaus būdo žmonės. Jie ža- 
visi Miunsteriu, ir tik atvykusiems mums iškart nutiesė auk- 
so tiltus. Tačiau jie niekada nedrįstų maištauti prieš valdžią: 
roterdamiečiams užtenka slaptai išpažinti savo tikėjimą, nak- 
tinių susibūrimų ir bendro Rašto skaitymo. Čia neradau mano 
ieškotos kovingosios dvasios, tačiau dosnumas ir pagarba lie- 
josi per kraštus. 

Sunku juos kaltinti, didžiuosiuose prekybos miestuose rei- 
kalai klostosi kitaip nei mūsų vokiškame mieste-valstybėje. 
Be to, reikia turėti galvoje ispanus, Roterdamas - imperato- 
riaus valdos. 

Vis tik man pavyko atsekti nepatenkintųjų frakciją, tai keli 
nerimastingi broliai, kurie norėtų sekti Miunsterio pavyzdžiu. 
Nepatyrę, be jokio aiškaus vado. Obė Filipsas?* išsižadėjo savo 
Mateiso apaštalo praeities ir apsimeta visad palaikęs nuosaikų- 
jį kelią. Dar esama jaunojo Davido Jorio iš Delfto?*, puikaus ora- 
toriaus, kurį mūsų šeimininkas nupasakojo kaip daug žadantį 
bendruomenės vadą. Atrodo, kad tolimesnė judėjimo ateitis la- 
biausiai priklausys būtent nuo šio žmogaus. Davido Jorio motina 
tapo viena pirmųjų baptistų kankinių - Davidui būnant dar visai 
mažam, Hagoje jai buvo nukirsta galva. Šiandien šis anabaptistas 
ieškomas visoje Olandijoje kaip didžiausias nusikaltėlis, taigi su 
juo sunku susisiekti. Jis neturi pastovių namų ir nuolat yra kely- 
je, trumpam pasirodo ir vėl pradingsta, dažnai naudoja netikrus 
vardus net ir būdamas su tikėjimo broliais - nuogąstauja dėl in- 
filtruotų šnipų. Regis, Davidas neprieštarauja Bažnyčios turtų 
grobstymui, bet, kaip ir Filipsas, griežtai smerkia žmogžudystę. 

Padėtis toli gražu nėra stabili, tačiau tikėtina, kad viskas pa- 
sibaigs vien tuščiomis kalbomis. 

Rytoj mes vėl leisimės į kelią, atgaline kryptimi, su mūsų 
brangiuoju kroviniu, kurį teks saugoti nuo patikrinimo postų 
ir pašalinių akių. Dar dvi bendruomenės, kurias reikia aplan- 
kyti. O po mėnesio - atgal į Miunsterį. 

- Labanakt, Pėteri. 

- Labanakt, kapitone. 

39 skyrius 


Miunsteris, 1534 metų rugsėjo 1 diena 


Iš už kalvos išnyra slogus miestas. Šaltas vėjas talžo mums 
veidus lietaus šuorais, priversdamas užmerkti akis: sunkiai 
įžvelgiu lygumoje juoduojantį siluetą, Aos pylimus, miesto 
mūrų liniją, žvalgų žibintus - vieninteles žvaigždes šioje vil- 
kų naktyje. 

Paraginu permirkusius ir išvargusius arklius paskutinei at- 
karpai. Adriansonas, važiuojantis kitame vežime, seka man iš 
paskos: mums pavyko. Ratai minko pakelės purvą, judame lė- 
tai, vis labiau artėdami prie tikslo. Kiek šiauriau pastebiu juo- 
duojant sutvirtinimų eilę: fon Valdeko pylimai virto nejveikia- 
ma užtvara, blokuojančia visus įvažiavimus ir pabėgimo kelius. 

- Čia kažkas ne taip. 

Arklių kaustytojo balsas ištirpsta lietuje, jis teisus, keistas 
nerimas suspaudžia man skrandį, slegianti nelaimės nuojauta. 

- Varpinės, Gertai... bokštai. Kas jiems nutiko? 

Štai ko trūksta. Miestas tapo plokščias. O vyskupo pabūk- 
lai nesiekia taip toli ir taip aukštai. Kur dingo Miunsterio var- 
pinės? 

Tai ne nakties šaltis krečia šiurpuliais visą mano kūną, ne- 
matoma ranka dar stipriau suspaudžia pilvą. 

Prisistatome Ludgeritoro vartų sargybiniams. Nepažįstu 
nė vieno iš šių vyrų, nors galbūt vieną, taip, sakyčiau, tai kur- 
pius Hanselis, pliktelėjęs ir sulinkęs. 

- Hanseli, tai tu? 

Išsisukinėjančios prasikaltusio žmogaus akys: „Sveikas su- 
grįžęs, kapitone. 

Paplekšnojimas per petį: „Kas, po galais, nutiko Miunsterio 
bokštams?“ 

Rūškanas veidas, akys vis dar nudelbtos žemėn, jokio at- 
sakymo. Suspaudžiu jo ranką, kol bandau suvaldyti kylančią 
paniką: „Hanseli, pasakyk man, kas nutiko.“ 


32 Obbe Philips (1500-1568) - kirpėjas ir chirurgas, vienas pirmųjų ana- 
baptizmo judėjimo Olandijoje puoselėtojų. 

33 David Joris (1501-1556) - flamandų teologas ir iškilus anabaptistų 
judėjimo atstovas. Po Miunsterio įvykių bandė sutelkti anabaptistus 
ir perimti vadovavimą, bet prasidėjus persekiojimams pabėgo į 
Šveicariją. Joris laikė save pranašu ir skelbė regįs mistines vizijas. 

Kurpius išsilaisvina iš mano rankos, it vagis priešais teisė- 
ją: „Tau nederėjo palikti Miunsterio, kapitone.“ 

Nakties įtampa byloja apie įvykdytą nusikaltimą, kažką 
siaubingo ir neįvardijamo. Apimti nerimo traukiame per tuš- 
čias miesto gatves link Adriansono namų. Abu neprataria- 
me nė žodžio, to nereikia, skubinamės, permirkę iki pasku- 
tinio siūlo. 

Žiūriu, kaip jis beldžia į duris, stipriai apkabina žmoną ir 
mažametį sūnų. Namiškių akyse nematyti jokio džiugesio, tai 
nelaimės prislėgtų žmonių žvilgsniai. 
nyje spragsinčias malkas: „Tai viskas, ką galiu jums duoti. Nuo 
tada, kai buvo įvestas maisto paskirstymas, sunku gauti pieno.“ 

Sulysusi, su ant kaklo išsišovusiomis gyslomis - šią moterį 
prilaiko gedulo jėga. Tariant kiekvieną sakinį, žvilgsnis krypsta 
į sūnų, tarsi stengtųsi jį apsaugoti nuo paslaptingo pavojaus. 

- Ar mieste reikalai tokie prasti? 

- Vyskupas sustiprino apgultį, kasdien vis sunkiau patekti 
už sienos ir ieškoti maisto. Norėdami išmaitinti vaikus, esa- 
me priversti kas dieną stovėti eilėse. Maistą skirstantys dia- 
konai kiekvieną dieną mums duoda vis mažiau. 

Adriansonui pavyksta atgaivinti ugnį, tarsi sugrįžimas prie 
paprastų kasdienių gestų leistų sušvelninti nevilties grėsmę. 

- Kas nutiko Miunsterio varpinėms, Greta? 

Žvelgia į mane tvirtu, nevirpančiu žvilgsniu, jai svetimas 
vyriškas bailumas: „Tau nederėjo išvykti, kapitone.“ 

Tai nuskamba beveik kaip kaltinimas, dabar slepiuosi nuo 
jos akių. 

Adriansonas pasirengęs sudrausminti žmoną: „Neturėtum 
jam priekaištauti, Gertas rizikavo gyvybe dėl mūsų visų. Olan- 
dijoje mes parūpinome pinigų, švino patrankoms, parako...“ 

Moteris purto galvą: „Jūs nieko nežinote. Jokios žinios jūsų 
nepasiekė.“ 

- Ko nežinome, Greta? Kas nutiko? 

Adriansonas negali ilgiau suvaldyti baimės ir pykčio: „Kal- 
bėk, žmona. Kas nutiko varpinėms?" 

Linkteli galva, jos rūstus žvilgsnis skirtas man: „Jis įsa- 
kė juos nugriauti. Niekas neturi teisės stiebtis aukštyn, mes- 
privalome vaikščioti žemai nuleidę galvas, negalime turė- 
ti su savimi papuošalų, šie iškart konfiskuojami. Jis paskyrė 


338 


dvi mergaites ir vieną berniūkštį liaudies teisėjais. Nuplė- 
šia nuo tavęs bet kokį nereikalingą daiktą, bet kokį spalvin- 
gą drabužį. Visas auksas ir sidabras pateko į karaliaus dvaro 
skrynias.“ 

Adriansonas suima žmonos rankas: „Tavo žiedas?!“ 

- Jie paima viską... didesnei Viešpaties šlovei. 

Kvėpuoju giliai, privalau išlikti ramus ir bandyti suprasti: 
„Kokio karaliaus dvaro, Greta? Apie ką čia kalbi?“ 

Tolimesnius žodžius ištaria neapykanta ir gilus įniršis: „Jis 
pasiskelbė karaliumi. Miunsterio ir išrinktosios tautos kara- 
liumi.“ 

Pyktis užspaudžia man gerklę, nepajėgiu ištarti nė žodžio, 
bet moteris tęsia toliau: „Tai Dusentšnuerio, auksakalio, to pra- 
keikto šlubio, drauge su Kniperdolingu darbas. Apgailėtinas 
spektaklis: jie pataikavo ir meldė, kad tik jis priimtų karūną. 
Sakė, neva sapne girdėję Dievo balsą, kad jis privaląs užsidėti 
Tėvo karūną ir vesti mus į pažadėtąją žemę. O tas apskretęs 
juokdarys vis vaipėsi ir kartojo nesąs vertas...“ 

Arklių kaustytojas suspaudžia žmonos pečius, globėjiš- 
kas ir kartu įsiutęs: „Purvinas kiaulė. Sąvadautojas už du ska- 
tikus.“ 

Sušnabždu: „Niekas jo nesustabdė... Kur buvo mano vyrai... 
Heinrichas Gresbekas?“ 

- Nekaltink jų, kapitone, jų nebėra Miunsteryje. Tavo vy- 
rai lydi misionierius, kurie buvo pasiųsti ieškoti pastiprini- 
mo. Karalius apsisupo ginkluotais vyrais, kiekvienas, drįsęs 
prieš jį burnoti, iškart išvedamas ir dingsta be pėdsakų, ne- 
žinia kur, kažkuriame požemių kalėjime, veikiausiai... o pas- 
kui kanalo dugne. 

Turiu jos paklausti, privalau žinoti: „Bernardas Rotmanas?“ 

Tyla pranašauja dar didesnį, jei tik įmanoma, siaubą nei ti- 
kėjausi. 

- Jis buvo paskirtas karališkojo dvaro teologu. Kniperdolin- 
gui, Kibenbrokui ir Krechtui buvo suteikti grafų titulai. Karalius 
skelbia netrukus vesiąs išrinktąją tautą per priešo kariaunų 
Raudonąją jūrą ir užkariausiąs visą Vokietiją. Jis jau paskirstė 
kunigaikštystes savo ištikimiausiems pavaldiniams. 

Pyktis ir baimė netrukus virsta slegiančiu sunkiu, kuris 
tempia mane prie žemės. Jaučiuosi išsekęs, tačiau esama dar 
kažko, įskaitau tą geležiniame moters veide, jos išdidžiame ir 
išvargintame grožyje. 

- Rotmanas paskelbė, kad turi būti laikomasi Šventojo Rašto 
patriarchų papročių. Eikite ir dauginkitės, paliepė, ir lai kiek- 
vienas vyras išsirenka tiek žmonų, kiek pajėgs patenkinti, kad 
padidintų išrinktųjų skaičių. Karalius turi penkiolika žmonų, 
visos dar beveik mergaitės. Rotmanas - dešimt, kiti taip pat 
neatsilieka. Jei manasis sutuoktinis nebūtų pasirodęs per atei- 
nantį mėnesį, aš irgi privalėjau atitekti vienam iš jų. 

Adriansono rankos, išbalusios nuo įtampos, regis, tuoj su- 
trupins židinio atbrailą. 

- O taip, šaukėme ir kartojome, kad tai neteisinga. Mar- 
garetė fon Osnabruk pareiškė, kad jei Viešpats trokšta žmo- 
nijos dauginimosi, tuomet moterims taip pat turi būti leista 
rinktis daugiau nei vieną sutuoktinį. 

Sulaikiusi kvėpavimą, Greta nustumia gilyn užuojautą: „Ji 
spjovė pamokslininkams į veidus ir išliejo šlapimą ant galvų, 
kai šie atėjo jos paimti. Margaretė žinojo, kas jos laukia, tačiau 
ryžosi netylėti. Kol anie tempė ją lauk, moteris nesiliovė šau- 
kusi, jog Miunsterio moterys narsiai kovėsi greta savo vyrų 
ne tam, kad virstų eilinėmis jų sugulovėmis.“ 

Dar viena pauzė, neapykantos ašaroms sutramdyti. Jos žo- 
džiuose slypi gilus orumas, orumas tos, kuri regėjo ryžtingą 
tikėjimo brolio ar sesers poelgį. 

- Ji mirė žudydama juos savo žodžiais. Jos pavyzdžiu pase- 
kė daugelis moterų, kurios, užuot priėmusios tironų įstaty- 
mus, pasirinko mirtį. Elizabeta Holšer, išdrįsusi palikti vyrą. 
Katarina Koekenbeker, gyvenusi su dviem meilužiais po tuo 
pačiu stogu. Barbora Butendijek, įskųsta sutuoktinio, nes iš- 
drįso jam prieštarauti. Barboros jie nenuteisė, jos ne. Moteris 
laukėsi, tik tai ją išgelbėjo. 

Vien laužo spragsėjimas. Gilus lovelėje snaudžiančio Hanso 
alsavimas. Lietaus barbenimas į stogą. 

- Niekas tam nesipriešino? 

Linkteli galva: „Kalvis Molenhekė. Drauge su kitais dviem 
šimtais miunsteriečių. Jiems pavyko apsupti karalių su jo pa- 
rankiniais Rotušėje, bet paskui... Ką jie galėjo padaryti? Atkelti 
vartus vyskupui? Tai būtų reiškę pasmerkti miestą žūčiai. Jie 
tam nesiryžo. Kažkas išlaisvino karalių, ir po dviejų valan- 
dų visų šių miunsteriečių galvos nusirito aikštės grindiniu.“ 

Pėteris Adriansonas suima seną kardą, su kuriuo kovė- 
si vasario mėnesio barikadose. Jo veide regiu išvaikyto nuo- 
vargio vagas. 

- Leisk man jį nudėti, kapitone. 

Atsistoju. Tai, ką privalau užbaigti. 

- Ne. Tavo žmonai ir sūnui nebus jokios naudos iš kankinio. 

- Jis privalo už visa tai sumokėti. 

Kreipiuosi į Gretą: „Surink būtiniausius daiktus. Šiąnakt pa- 
liksite Miunsterį.“ 

Adriansonas, apakintas pykčio, laiko sugniaužęs kardo ran- 
keną: „Jis apgavo mus. Negali taip lengvai išsisukti.“ 

- Išvesk namiškius iš miesto. Tai mano paskutinis įsaky- 
mas, Pėteri. 

Vyriškis norėtų pravirkti, dairosi aplink: namai, prijaukinti 
daiktai. Kreipiasi į mane: 

- Kapitone... 

Greta jau susiruošė, laiko vaiką glėbyje apgaubusi užklo- 
tu. Norėčiau, kad Adriansonas šią akimirką turėtų šios mo- 
ters stiprybę. 

- Eime, - tempiu jį už rankos, išeiname į liūtį, aš rodau jiems 
kelią. Slenkame palei sieną takeliu, kuris, regis, niekada nesibaigs. 

Ties nauju posūkiu Adriansono žmona pašoka. 

Instinktyviai sugriebiu už kardo rankenos. Du žemi silue- 
tai, prisidengę gobtuvais. 

Vienas jų laiko žibintą. Artėja prie mūsų, trumpi žingsniai 
purve. 

Šviesa pakeliama prie mūsų veidų. Įžvelgiu jaunas akis, glot- 
nius skruostus. Ne vyresnis nei dešimties metų. 

Šiurpulys. 

Mergaitė beda smilių į ryšulį, kurį Greta laiko tvirtai pri- 
spaudusi prie krūtinės. Smulkus baltas pirštelis. 

Siaubas moters akyse. Kilsteli užkloto kraštą ir parodo Han- 
są, sustirusį iš šalčio. 

Kita mergaitė neatitraukia nuo manęs akių. 

Žydros akys. Šviesios garbanos, nuo kurių varva lietus. 

Išdidus fėjos abejingumas. 

Stingdantis siaubas. 

Instinktas liepia man ją sutraiškyti. Nužudyti. 

Širdis trankosi it pašėlusi. 

Mergaitės nueina toliau. 


Prie Ludgeritoro. 
Mūsų vežimai jau iškrauti, gyvuliai nuvesti ilsėtis po stogine. 

- Stot! Kas eina? 

- Kapitonas Gertas iš šulinio. 

Prieina arčiau, kad galėtų mane atpažinti. Hanselis, pamėk- 
liškas išbadėjusio žmogaus veidas. 

- Pririšk du arklius prie vieno iš mūsų vežimų. 

Dvejodamas: „Kapitone, apgailestauju, niekam neleidžia- 
ma palikti miesto.“ 

Rodau į Gretos glėbyje spaudžiamą ryšulį. 

- Mažylis apsikrėtė cholera. Nori, kad Miunsteryje įsi- 
pliekstų epidemija? 

Hanselis pabūgęs lekia kviesti kito sargybinio. Arkliai pa- 
kinkomi į vežimą. 

- Atkelkite vartus, mikliau! 

Pastumiu Adriansoną link vežimo, įgrūdu vadžias kalviui į 
delnus: „Nešdinkis kiek įmanoma toliau nuo čia.“ 

Jo ašaros maišosi su lietumi, varvančiu nuo kepurės: „Ka- 
pitone, nepaliksiu tavęs čia vieno...“ 

Tvirtai suspaudžiu jo apsiausto kraštą: „Niekada nesmerk 
savęs dėl to, už ką kovojai, Pėteri. Pralaimėjimas nereiškia, kad 
buvo kautasi už klaidingą tikslą. Atmink tai. O dabar keliauk.“ 

Stipriai sušeriu arkliui per pasturgalį. 


Daugiau nebejaučiu lietaus. Kvėpavimas lenkia mane gatvė- 
je, vedančioje į Katedros aikštę. Nė vieno žmogaus. Tarsi visi 
būtų išmirę - bendros nebylios kapinės. 

Pakyla tebestovi bažnyčios pašonėje, tačiau dabar ant jos 
puikuojasi baldakimas, dengiantis sostą. Apačioje matyti aiš- 
kiomis raidėmis išraižytas vietos, kurion nusprendė emigruo- 
ti šio miesto žmonių protai, pavadinimas: SIONO KALNAS. 

Einu toliau, kol šventinis klegesys ir šviesos pasiekia mane 
iš aukštai, pro namų, kadaise priklausiusių ponui Melchiorui 
fon Bjurenui, langus. 

Suradau karaliaus Juokdario dvarą. 


Galvą pasipuošęs karūna. 

Įsisiautęs į aksominį apsiaustą. 

Rankoje laiko skeptrą, ant kaklo pakabinta sfera su kryžiu- 
mi ir dviem kardais. Ant kiekvieno piršto užmauta po žiedą, 

vinti - tarsi išgražinto lavono. 

Sėdi ties stalo, sustatyto į pasagą, viduriu; stalas nukrautas 
apgraužtų kaulų krūvomis, žąsų taukų sklidinais dubenėliais, 
stiklinėmis ir bokalais su vyno ir alaus likučiais. Salės centre 
pasitinka sustingęs paršiuko, pamauto ant iešmo, vypsnys. 
Karaliaus dešinėje sėdi karalienė Divara, vilkinti baltu drabu- 
žiu, nuostabesnė nei galiu atminti, jos plaukus puošia kviečių 
girlianda. Kairėje įsitaisęs neūžauga kiaulės snukiu: neabejo- 
tinai žymusis Dusentšnueris. Žmonos sėdi greta dvariškių ir 
pilsto vyną savo viešpačiams ir šeimininkams. 

Pačiame salės gale Dovydo soste įsitaisęs vaikigalis, kojos 
užmestos ant ranktūrių. Nuobodžiaudamas žaidžia su mone- 
tėle. Berniukas vilki ne savo dydžio drabužius, nusagstytus 
aukso blizgučiais, rankovės atraitytos iki pat alkūnių. Vargiai 
atpažįstu Seariasubą, Bokelsono numylėtinį, išplėštą iš senti- 
kių likimo rankų aną žiemos dieną. 

Karalius pakyla iš savo vietos ir rankomis pasiremia į sta- 
lą. Ištempia kaklą gaudydamas kitų žvilgsnius. Nerimas tarp 
puotautojų. Visų akys nudelbtos žemėn. 

- Krechtingai! 

Ministras krūpteli. Likusieji lengviau atsikvepia. Karalius 
paragina: „Už Saksonijos kunigaikštystę, Krechtingai! 

Prabyla, akivaizdžiai mėgdžiodamas kaimiečio tartį: 

- „Kodėl taip dabar aimanuoji? Nebeturi karaliaus? Ar žuvo 
tavo patarėjas, kad tave suėmė gimdyvės skausmas? Raitykis 
ir vaitok kaip gimdyvė, Siono dukra, nes dabar turi išeiti iš 
miesto ir būti po plynu dangumi, - nueisi į Babiloną. Ten būsi 
išgelbėta, ten Viešpats atpirks tave iš tavo priešų rankų. * 
Kas aš? Kas aš?! 

Krechtingas parausta, įsmeigia akis į apgraužtą kulšį sau 
po nosimi, baksteli ranka kaimynui į pašonę, tikėdamasis šį 
pasufleruosiant. 

Karalius, nusivylęs: „Gana, tu nežinai... 

Žvilgsnis tyrinėja užstalę. 

- Kniperdolingai! Už Mainco elektoratą! 

Su skeptro galu skambiai daužteli į ąsotį. Paskui vienu smū- 
giu paverčia jį šukėmis. Vanduo išsilieja ant stalo. 


34 Citata iš Mch 4, 9-10. 

- „Ar yra Viešpats tarp mūsų, ar ne?'** 

Burmistras skubinasi atsakyti: „Taip, taip!“ 

- Ne, tu turi pasakyti, kas aš esu! 

Vilkintis ilgą brokato apdarą, veikiausiai sukirptą iš 
fon Bjureno namų apmušalų, Kniperdolingas nervingai su- 
kioja barzdą aplink pirštą. Kadais galingas pilvas dabar karo 
subliuškęs, kaip ir pagurklis. Skrybėlė svyro suglebusi ties 
šonais, it skaliko ausys. Žvilgsnis užgesęs, lyg primušto šuns. 
Nukaršęs varganas gyvulys. Bando pagyvėti atsakydamas: 
„Izaijas?“ 

- Neeeee! 

Susinervina. Peršoka per stalą: „Palkai! Už Gelderlandą ir 
Utrechtą!“ 

Puola prie paršiuko galvos ir pradeda beviltišką kovą su 
riksmais ir riaumojimais tol, kol perplėšia galvą pusiau. Nu- 
meta gabalus į šalis ir staigiai pasisuka: „Kas aš? Nagi, kas aš?“ 

Diakonas akivaizdžiai pagiringas, sunkiai laikosi ant kojų ir 
yra priverstas pasiremti į stalą. Pasitenkinimo šypsnys: „Taip, 
taip, šitas yra lengvas, tu - Simeonas!“ 

- Atsakymas neteisingas, kvaily. 

Paima kiaulės šonkaulį ir sviedžia į Palką. Giliai įkvepia 
ir pasisuka link Rotmano, beveik pasislėpusio užstalės gale. 

- Bernardai... 

Kresnas susenęs kūnas, paslėptas po purvinais drabužiai, 
veide atsispindi mirtis, akys siaurutėlės. Regis, praėjo daugybė 
metų nuo tada, kai malonus pamokslininkas priėmė Mateiso 
mokinius Miunsteryje, ir tiek pat laiko nuo to momento, kai 
jo žodžių galia ištuštino Ubervaserio vienuolyną. 

- Michėjas, Mozė ir Samsonas. 

Karalius ploja, juo žaibiškai paseka ir visi likusieji. 

- Puiku, puiku. O dabar, Divara, mano karaliene, suvaidink 
mums Salomėją. Nagi, Salomėja! Muzika, muzika! 

Divara užlipa ant stalo ir pradeda suktis bei lanksčiai ju- 
dėti pagal liutnios ir fleitos garsus. Suknia nuslenka nuo pe- 
čių, kojos apsinuogina. Garbanos plaka orą, rankos kryžiuo- 
jasi virš galvos, nugara išsilenkia. 

Salomėjos šokis, trokštant Jono Krikštytojo galvos. 

Jano Bokelsono, Leideno siuvėjo ir sąvadautojo, komedian- 
to, Mateiso apaštalo, Miunsterio pranašo ir karaliaus galvos. 

Jano ir visų kitų. 

Viena didelė lavonų krūva, ji regi tai. 

Žiūriu, kaip šoka pati mirtis, kaip ji juos renkasi vieną po 
kito, paskui nutariu išeiti į šviesą ir leisti jiems išvysti mane. 

Divara sustingsta pati pirmoji, žaibiškai, tarsi išvydusi 
šmėklą. Puotautojai suakmenėja, pravertomis burnomis spok- 
so į sugrįžusį iš mirusiųjų ir kelioms sekundėms išvysta patys 
save mano akimis: gyvuliški, pamišę, sumauti išgamos. 

Ji darkart dovanoja man vos regimą šypsnį, tarsi salėje mu- 
du būtume vieni. 

Išveskite juos, visus iki vieno. 


35 Citataiš Iš 17, 17. 


Karafos akis | 1535 | 


Laiškas, išsiųstas į Romą iš Miunsterio miesto, adresuotas 
Džanpietrui Karafai, datuotas 1535 metų birželio 30 diena. 


Mano šviesiausiam ir didžiai gerbiamam 

ponui Džovaniui Pietrui Karafai Romoje. 
Pone mano pamaldžiausiasis, kuomet laikysite savo ranko- 
se šiuos lapus, neabejotinai Jūsų Šviesybės ausis jau bus pa- 
siekusi žinia apie Siono karalystės Miunsterio mieste baigtį. 
Mat visos valstybės didžiai susidomėjusios stebi šios apgulties 
klotį, o ypač Jūsų Prakilnybė - dėl Jus dominančių priežasčių. 
Tad kreipiuosi į Jus norėdamas nuraminti ir patenkinti natū- 
ralų išsilavinusio mokslo žmogaus smalsumą. Iliustruodamas 
tam tikras, mano akimis, pastaraisiais tylos mėnesiais nu- 
tikusias itin reikšmingas detales, nepamiršdamas, kad Jūsų 
Šviesybė visada rodė itin vertinantis informaciją iš pirmų 
lūpų, gerai žinodamas, kad didžiausią nerimą keliantys jvy- 
kiai dažnai apipinami pramanytomis detalėmis, melagingais 
aiškinimais ir legendomis, viliuosi šį laišką būsiant savitai 
naudingą. 

Lai man bus leista pradėti šį pasakojimą viena beveik in- 
tymia refleksija, kuri padės Jūsų Šviesybei teisingoje švieso- 
je perskaityti laiške išdėstytus įvykius, tiksliau, suvokti, kad 
rašančiajam dar niekada per Dievo dovanotus trisdešimt še- 
šerius metus neteko patirti tokių kūną alinančių, protą seki- 
nančių ir sielą neraminančių mėnesių kaip šie, kuomet svei- 
kam žmogui teko vaidinti beprotį tarp bepročių. Tokį žmogų, 
kad ir kaip griežtai jis saugotų savo sielos platybes, neretai 
gali apnikti siaubingas įtarimas nesugrįžtamai praradus sa- 
vąją prigimtį bei, savanoriškai perėmus bepročio elgesį ir už- 
mezgus bičiulystę su ligotais žmonėmis, dvejonė juos supran- 
tant geriau nei sveikus. Taigi sugrįžimas į normalų pasaulį tam 
žmogui nebus nei greitas, nei paprastas. 

Lemtingais Miunsterio nuopuolio mėnesiais regėjau spar- 
čiai nykstant maisto atsargas, o kartu - ir miesto gyventojų 
veidus. Mačiau, kaip per vieną savaitę iš miesto gatvių din- 
go visos žiurkės ir kaip Janas Bokelsonas, ne apimtas mani- 
jos, o žiūrėdamas savo naudos, siuntė į kartuves vis didesnį 

nepaklusnių pavaldinių skaičių: mažiau burnų išmaitinti ir 
daugiau mėsos ant stalo. 

Turiu pasakyti, kad tuo atveju, jei anabaptistų frontas iš- 
ties būtų buvęs vieningas, manoji užduotis man būtų pasi- 
rodžiusi lengviau pakeliama. Būčiau galėjęs lengva širdimi 
įvardyti apsuptą liaudį kaip šėtono jėgas, o už miesto mūrų 
įsikūrusius samdinius - kaip Viešpaties kariauną. Tačiau, įvy- 
kiams pakrypus kita linkme, tapo vis sunkiau nelaikyti Siono 
karaliaus ir jo dvariškių tikrų tikriausiais ir vieninteliais liau- 
dies priešais, žvelgiant į apsuptuosius kaip į nekaltą avių ban- 
dą. Klaiki Bokelsono beprotybė pavertė visų kitų anabaptistų 
beprotybę mažiau bauginančia. 

Todėl ne kartą girdėdamas jį žadant miestiečiams, kad 
grindinio akmenys pavirsią duona ir fazano kulšimis, jutau 
nevaldomą troškimą jį užmušti, ištrinti nuo žemės pavir- 
šiaus, idant išlaisvinčiau tuos vargšus nuo jungo, kurį miuns- 
teriečiai vilko vien todėl, kad už miesto sienų jų tykojo dar 
didesnis pavojus. 

Ir vis tik būtent Jūsų Prakilnybei šiandien rašantis pa- 
valdinys tapo asmeniškai atsakingas už mieste įvykusį ski- 
limą. Nuo pat Jano Mateiso atvykimo dienos pradėjau įsitei- 
kinėti pirmajam bendruomenės pamokslininkui, Bernardui 
Rotmanui, gilaus proto ir didelės kultūros žmogui, apie kurį 
minėjau savo paskutiniame, jau prieš metus rašytame laiš- 
ke. Išvydęs, kaip šis žmogus naujojo pranašo Mateiso buvo 
nustumtas į šalį, iškart supratau, kad jo išmintis galėtų pasi- 
tarnauti mano planams. Ketinau pasinaudoti tautos vedlio ar 
Biblijos žmogaus, užgožto netašytų sąvadautojų ir duonke- 
pių, nepasitenkinimu. Tačiau Rotmanas sunkiai susirgo, o su 
sveikata ėmė nykti ir troškimas iškilti bei kovoti. Galiausiai 
jis ėmė tenkintis Jano iš Leideno dvaro teologo vaidmeniu. Ir 
vis tik, joks išsilavinęs žmogus, kad ir koks nusilpęs ar pris- 
lėgtas, nebūtų galėjęs ilgam pakęsti Siono karalystės reginio. 

Nežinau, iš kur man kilo poligamijos mintis, greičiau- 
siai įkvėpė legenda, neva anabaptistai bendrai dalijosi ne 
tik turtais, bet ir moterimis. Ilgai diskutavome su Bernardu 
Rotmanu apie Šventojo Rašto patriarchų papročius santuo- 
kos klausimais, kol pamokslininkas patarė Bokelsonui priimti 
nutarimą, tokį niekinantį, kad negalėjo nenuteikti prieš save 
Miunsterio liaudies. Nuo to laiko visa ėmė skendėti kraujo 
jūroje, o pats Rotmanas įsitaisė keturiolika žmonų. Apsiausto 

miesto dvasia, kuri iki tol vieninga atsilaikė prieš vyskupo 
fon Valdeko išpuolius, daugiau niekada neatgavo savo bend- 
rumo jausmo. 

Įvykiams šitaip klojantis, Miunsteryje būtų neprireikę 
išdaviko, jei tik vyskupo jėgos būtų buvusios geriau orga- 
nizuotos ir ne tokios įbaugintos nesėkmės. Atrodė, kad ap- 
suptis niekada nesibaigs. Tiesa, kad Naujasis Sionas jau buvo 
ties bado slenksčiu, tiesa ir tai, kad vyskupo būrių apsiaustis, 
trukusi ištisus metus, tapo išties veiksminga, tačiau samdytų 
karių kariuomenei įprasta su laiku pakrikti ir prarasti savo 
jėgas, ypač vis dažniau vėluojant atlyginimui. 

Vyskupo stovyklavietę pasiekiau brėkštant gegužės 24- 
ajai, samdiniams nukreipus man į galvą arkebūzas, o mies- 
to žvalgams raginant grįžti atgal. Laimėjau kapitono Vilicho 
fon Dauno pasitikėjimą nulipdydamas iš molio Miunsterio 
įtvirtinimų pavyzdį ir detaliai nurodydamas žvalgybos ne- 
saugomus perėjimus. Savo žodžių tikslumą turėjau patvir- 
tinti nakties metu užsiropšdamas ant miesto bastionų ir iš- 
eidamas pro miesto vartus niekieno nesulaikytas. 

Po mėnesio vyskupo būriai įžengė į Miunsterį. Apie mūšį, 
vykusį tarp miesto sienų, negaliu pateikti jokių žinių, kadan- 
gi man nebuvo leista jo stebėti. Tačiau to, kas įvyko vėliau, 
jokio žmogaus akis nenorėtų niekad regėti ir jokia burna 
niekada negalės atpasakoti. Bėglių paieškos, žudymai ir ma- 
sinės skerdynės tebesitęsia ir šiandien. Kiekvienas sugauta- 
sis pribaigiamas tiesiog vietoje. Tik Janas Bokelsonas ir du 
jo patikėtiniai, Krechtingas ir Kniperdolingas, buvo sulaiky- 
ti gyvi tardymui. Lemtingąją valandą anabaptistų karaliaus 
niekas nematė kaunantis aikštėje drauge su atkakliaisiais 
Miunsterio gynėjais, jį rado sosto salėje pasislėpusį po sta- 
lu, meldžiantį pasigailėti vargano siuvėjo ir atgailaujančio 
sąvadautojo. Kalbant apie Bernardą Rotmaną, jo likimą gau- 
bia įvairiausios spėlionės: pamokslininkas nebuvo paimtas 
nelaisvėn, jo lavono taip pat niekur nepavyko rasti. Kažkas 
teigia matęs, kaip vienas vengras jam suvaręs kardą tarp 
menčių, o paskui atpažinęs Rotmaną buvus vienu iš tų, ku- 
riuos vyskupas liepęs sugauti gyvus, ir paslėpęs šio palaikus. 

Kiekvienoje gatvėje tįso krūvos lavonų, miestas sken- 
di siaubingame tvaike. Centrinėje aikštėje stūkso didžiu- 
lis baltuojančių, išrengtų ir vienas ant kito sukrautų kūnų 
kauburys. 

Vyskupo fon Valdeko atvykimas ne ką tepagelbėjo Miuns- 
terio sveikatai. Dar ir šiandien miesto gatvės vidurdienį lieka 
tuštutėlės, o daržovių prekystaliai po Rotušės pinakliais taip 
ir neatsirado. Daug laiko prireiks, kol gyvybė vėl ims kunku- 
liuoti Miunsterio gatvėse, nors katedros atstatymo darbai jau 
pradėti. Tebebandau atgauti jėgas ir ryžtą, prarastus šiame 
mirties karnavale, tačiau makabriškas šio miesto šokis, lyg 
maro užkratas, sūkurin įtraukia visus - tarsi lavonų tvaikas 
paverstų lavonais ir gyvuosius. 

Ta pati lemtis laukia ir likusių anabaptistų, išsibarsčiusių 
tarp Miunsterio ir Nyderlandų, dabar, kai jų vilties švytu- 
rys Miunsteris užtemdytas. Daugelis Miunsterio partizanų, 
Bokelsono išsiųstų kurstyti maištui Olandijos žmones, vis dar 
tebesisukioja šiose žemėse, tačiau jų dienos suskaičiuotos, ir 
laikui bėgant atsiras vis mažiau bepročių, norinčių jų klausy- 
tis. Štai kodėl manau šios smerktinos erezijos likimą esant 
nulemtą, o jos keltą pavojų - įveiktą. 

Dėl šios pačios priežasties galvoju iki galo įvykdęs Jūsų 
Šviesybės man pavestą užduotį, kuriai paaukojau visas savo 
kūno ir proto jėgas, likdamas giliai sukrėstas tos siaubingos 
tragedijos, kurios stebėtoju ir antraplaniu veikėju man teko 
būti. Todėl manajam Ponui nebus sunku suprasti priežastis, 
verčiančias prašyti atitolinti mane nuo vimdančio ir mirti- 
no šių žemių tvaiko, ir leisti tęsti tarnybą, jei dar kada turė- 
siu laimės būti Jums naudingas, kitose vietovėse ir kitomis 
aplinkybėmis. 

Bučiuodamas Jūsų Šviesybei ranką, tikiuosi visada išlik- 
ti Jūsų malonėje. 

Iš Miunsterio, 1535 metų birželio 30 d. 
Ištikimasis Jūsų Šviesybės stebėtojas 


ą. 


40 skyrius 
Antverpenas, 1538-ųjų gegužės 28-oji 


- Nenorėjau laukti pabaigos. Palikau Miunsterį rugsėjo 
pradžioje. Daugiau niekada ten negrįžau. 

Elojus pridega mano cigarą su žarija iš židinio. Dūmų vijos 
kyla plačiai, kol mėgaujuosi kūno dalis lėtai užliejančia ramy- 
be. Nesitikėjau čia rasiąs to malonaus Indijų gaminio. 

Kregždės sklando žemai virš saulėlydžio perdažytų stogų - 
ženklas, kad netrukus lis. Pasikartojantis gatve važiuojančių 
vežimų girgždesys, žmonių balsai, tolimas lojimas. 

Peržvelgiau vardus, jausenas ir veidus, pasislėpusius ran- 
dų vagose. Kažkas visgi dingo, amžiams pražuvo tamsaus šu- 
linio dugne. 

Atmintis. Krepšys, pilnas niekučių, kurie atsitiktinai iš jo iš- 
krenta ir netikėtai tave nustebina, tarsi visai ne tu kadais juos 
būtum surinkęs ir pavertęs tau brangiais daiktais. 

Šypsausi prabėgusiam laikui, tragiškiems nutikimams ir 
atsitiktiniams praeities herojams. Šypsausi. 

Elojus moka išlaukti reikiamą laiko tarpą, nėra paprasta 
sutikti žmogų, kuris gebėtų klausytis priešais židinį pasako- 
jamos istorijos. 

Galiausiai jis pertraukia mus apgaubusių dūmų tylą: „O 
paskui?“ 

- Prasmegau. Nepajėgiau mąstyti, nieko savęs neklausi- 
nėjau. O su manimi ir daugelis kitų bepročių miestą laiku pa- 
likusių gyventojų, pasimetusių ir išvargusių. Nešėmės su sa- 
vimi didelę graužatį dėl prarastos galimybės, tai buvo iš lėto 
mūsų smegenis ėdanti gangrena. Pasaulyje mums daugiau 
nebuvo vietos. 

Nyderlanduose tada tvyrojo sumaištis, atrodė, kad viskas 
gali bet kada išlėkti į orą. Todėl atsidūrėme kaip tik ten, be jo- 
kio išankstinio tikslo, tiesiog kad iš naujo surinktume savo da- 
lis. Olandijoje tikėjimo brolių diskusijos virė kaip niekad: vie- 
noje pusėje būrėsi palaikantieji taikingą kelią, su Filipsu ir Joriu 
priešakyje; kitoje pusėje - ryžtingiau nusiteikusieji, nepalen- 
kiamieji, raginę imtis ginklų. Rinkome sau šalininkus gatvėje, 
jaunus ir pasiryžusius viskam. 

Elojus pertraukia mano pasakojimą kostelėjimu: 

- Pamiršai mus. Joris neapkentė manęs, vis dar neapken- 
čia. Palauk palauk, kaip jis mane pavadino? „Sueičiai ir besai- 
kei puotai atsidavusiu libertinu.' Nebūčiau geriau savęs api- 
budinęs! 

Šypsosi, dabar kalbamės apie Elojui gerai žinomus dalykus. 

- Paskui gruodį atvyko van Gelenas, tas didis limburgie- 
tis, su kuriuo susipažinau Miunsteryje, kur jis buvo atvykęs 

ieškoti vilties prispaustiesiems, o rado vien seną beprotį žmo- 
nių rijiką Dievą. Bokelsonas jam buvo pavedęs ieškoti naujų 
prozelitų tarp Olandijos brolių bendruomenių, bet Naujajam 
Sionui neteko regėti jo dvesiančio it žiurkės įgyvendinat pa- 
mišėliškas komedianto mintis. Van Gelenas visiškai neketi- 
no grįžti atgal. 

Todėl vėl ėmiausi ginklo, tai buvo vienintelis dalykas, kurį 
mokėjau. 

1535-ųjų kovą atsidūrėme Bolsfarde, kur rengėmės pa- 
imti Oldeklosterio vienuolyną. Išbuvome jame užsibarika- 
davę ištisą savaitę. Van Gelenas mąstė, kad iš šios strategiš- 
kai gan palankios vietos galėsime kontroliuoti visą įlanką, o 
tuo tarpu sukurstysime Fryziją, kur valstiečiai jau maištavo. 
Tačiau ryšius, kuriuos užmezgėme, buvo kur kas sunkiau iš- 
saugoti nei manėme. 

Gegužės mėnesį paėmėme Amsterdamo Rotušę. Pagal 
van Geleno planą, miestelėnai turėjo sukilti ir prisijungti prie 
mūsų. Už šią užduotį buvau atsakingas aš, o van Gelenas tu- 
rėjo užsibarikaduoti Rotušės rūmuose ir priremti prie sienos 
civilinę gvardiją. 

Amsterdamas buvo absoliuti nesėkmė, paskutinis maišta- 
vimo veiksmas. Paskui mus nesekė niekas. Van Gelenas kly- 
do: prastuomenė visai neketino rizikuoti savo gyvybe už mus, 
mes įveikėme pernelyg didelį atstumą, nuėjome pernelyg toli, 
nepastebėdami, kaip giliai baimės ir skurdo trandys išgraužė 
šių žmonių sielas. Rotušę užėmę vyrai atsilaikė iki paskutinio 
šūvio, o paskui bandė prasiveržti apnuogintais kardais. Juos 
išskerdė visus lig vieno. 

Nieko negalėjau padaryti, van Gelenas buvo miręs, turė- 
jau su savimi apie trisdešimt prastai ginkluotų vyrų ir seną 
žvejybinę valtį. Tokiomis aplinkybėmis priėmiau sprendimą 
išardyti mūsų būrį: su trupučiu sėkmės jiems galėjo pavykti 
išsigelbėti, o likusius draugėje mus galėjo lengvai susekti ir 
sugauti. Maniškiai tą suprato, niekas nieko neklausinėjo. Tai 
buvo paskutinis kapitono Gerto iš šulinio įsakymas. 

Elojus bando išspausti šypseną: „Dar vienas vardas?“ 

- Jokio vardo. Jokio bičiulio. Kareiviai kruopščiai šukavo 
visą regioną, nebuvo jokios saugios vietos, kiekvienas vals- 
tietis galėjo išduoti tave, kiekvienas kelyje sutiktas klajū- 
nas galėjo atsiskleisti esąs nusikaltėlių medžiotojas, ieškan- 
tis kaip tik tavęs. 

Žygiavau daugybę dienų iš eilės, nakvodavau daržinėse ir 
prašydavau sušelpti man maisto. Daugiau neturėjau jokių ži- 
nių iš tikėjimo brolių, nežinojau, kas vyko toliau nuo vietos, 
kurioje tuo metu atsidurdavau. Netrukus orientavimosi jaus- 
mas pradėjo išduoti mane, protas apsiniaukė. Žinojau vien ju- 
dąs link šiaurės. Buvau praradęs viską. Miunsterį, savo vyrus, 
van Geleną, tikėjimo brolius, kurie Amsterdame buvo patikėję 
manimi. Viskas buvo baigta. Po keturių nevalgymo dienų ko- 
jos atsisakė klausyti, ėmiau regėti vaizdinius, kurie man bylo- 
jo apie artėjantį pamišimą. Buvau miręs, virtęs šmėkla, galė- 
jau tiesiog atsigulti ant žemės ir laukti pabaigos. Nebeturėjau 
jokios priežasties darkart išgyventi. 

Mane surado gulintį purve, sudriskusį ir leisgyvį. Vyliausi 
sulauksiąs pakelės plėšiko peilio dūrio ir apgailestavau netu- 
rįs su savimi nieko, ką būtų verta pavogti. Jie nesuteikė man 
šios malonės, pakėlė mane ir išsinešė su savimi. 

Leidžiu cigarui baigti smilkti ant židinio atbrailos, prisimi- 
nimai pinasi tarpusavyje ir atrodo lyg susapnuoti nutikimai: 
„Ir aš regėjau: štai pasirodė palšas žirgas, o jo raitelio vardas 
buvo Mirtis, ir paskui jį sekė mirusiųjų pasaulis.'3* 

Elojus sėdi rimtas, susigūžęs, tarsi krėslo tamsoje tykan- 
tis naktinis plėšrūnas. Girdžiu jį sušnibždant aną vardą: „Janas 
van Batenburgas.“ 


- Kalavijo nešėjai. Apskuręs išsigelbėjusių būrys, beveik 
visi pabėgėliai iš Miunsterio miesto, sekę paskutiniu išlikusiu 
apokalipsės raiteliu. Mūsų laikas baigėsi, kaip kad buvo sakęs 
Janas Mateisas. Galėjome tikėti vien tuo, kad blogio paslaptis 
pasklido po žemę ir pasiglemžė galvą po galvos, brolį po bro- 
lio, pastūmėdama mus link aklo įniršio. Todėl mums liko vien 
pasišvęsti pasaulio mirčiai ir prisiekti ištikimybę galutiniam 
sprogimui. Mūsų laukė būtent toks galas, su kalavijais rankose 
ir draiskalais ant pasturgalių, bebaimiai ir didingi girtuokliai, 
tol, kol dar užteko jėgų kautis. Daugiau nesitikėjome nieko, 
buvome anapus apokalipsės, toli nuo visko, negailestingi žu- 
dikai. Nekaltumui neliko vietos, mūsų akyse jis virto bailumu 


36 Citata iš Apr 6, 8. 

ir prakeiksmu. Todėl savo gyvenimo likučius išspjaudavome 
į veidus kiekvienam, kas drįso gyventi. 

Elojus pranyksta krėslo šešėlyje, beveik juntu jį nudilgi- 
nusį šiurpą. 

- Neturiu ryškaus prisiminimo apie aną laikotarpį, tai ne- 
įmanoma. Žudžiau, kankinau ir naikinau. Regėjau pleškant iš- 
tisus kaimus ir sprunkant valstiečius, vos pastebėjus mus ho- 
rizonte. Regėjau vienuolius it paršus smeigiamus ant iešmo, 
regėjau Blyškiojo Raitelio baubą jojant kalvos šlaitu, o mus se- 
kant jam iš paskos, brėžiant ties pragarmės pakraščiu šven- 
tumo ribą. Po Mateiso ir Bokelsono tai buvo trečiasis Janas 
mano gyvenime: trečiasis prakeiksmas. Kuomet galiausiai jį 
sučiupo, šis juokėsi kankintojams ir mirčiai į akis. Ir darkart 
nuo kartuvių sušuko pergalės šūksnį: girdėjau jį... 

Atsiremiu į krėslo atramą ištiesdamas nutirpusias kojas: 
„Ir tai iš tiesų yra viskas, šlovė ir skurdas.“ 

Klausausi tylos. Pavargau. 

Elojaus beveidis balsas sūpuoja mano nuovargį: „Tai pati 
įstabiausia istorija, kokią man yra tekę girdėti. Ir, be jokios 
abejonės, tu esi tas žmogus, kurio aš ieškau.“ 
bo stalo: „Pavargau, Elojau. Pernelyg pavargau.“ 

- Tu gyvas. Ir tai svarbiausia. 


Jaučiuosi pavargęs. 

Koridorius, skiriantis mane nuo lovos, neįtikėtinai ilgas, sil- 
pna žvakės šviesa ne ką jį teapšviečia, kol slenku apgraibomis. 

Jaučiuosi pavargęs. 

Ir vis tik juntu, kad nepavyks užmigti. Elojaus noras ži- 
noti išbudino ir manąjį smalsumą. Miunsteris krito 1535-ųjų 
birželio 24-ąją. Gertas iš šulinio išvyko devyniais mėnesiais 
anksčiau. O visi kiti? 

Į mano beldimą atsiliepia apsnūdęs balsas: 

- Kas ten? 

- Tai aš, Gertas. 

Dar vienos žvakės šviesa jungiasi prie manosios, stebiu su- 
siglamžiusį Baltazaro Merko veidą. Nieko neklausdamas se- 
nasis baptistas parodo man kėdę greta savo lovos. 

- Sėskis, prašau, nors abejoju, kad galėsiu būti tau nau- 
dingas. 

- Vien tai: kam pavyko išsigelbėti? 

Padeda žvakę ant stalo ir prisėda ant lovos krašto trin- 
damas skruostą. 

- Galiu tau pasakyti tik tiek, kad mūsų būta penketo: 
Krechtingas jaunesnysis, malūnininkas Skraupas, ginkli- 
ninkas Šmidtas, raižytojas Kerbė ir aš. Visi Krechtingo vy- 
rai. Kerbę sugavo Neimegene netrukus po to, kai išsiskyrė- 
me. Sužinojau, kad Šmidtui ir Skraupui buvo įvykdyta mirties 
bausmė Deventeryje prieš dvejus metus. Krechtingą žinau 
vis dar besislapstant, ir girdėjau ne vieną teigiant mačius 
Rotmaną: jo kūno nebuvo tarp Miunsterio lavonų. 

- Nė vieno iš maniškių? 

Purto galvą: „Negaliu pasakyti. Dalies jų net nebuvo mies- 
te. Bokelsonas buvo išsiuntęs juos iš Miunsterio, nes velniš- 
kai bijojo tavęs.“ 

- Gresbekas, broliai Brundtai... 

Linkteli: „Jie grįžo pačiu laiku, kad sudalyvautų paskuti- 
nėje beprotybėje. Tikėjosi sutikti tave, tačiau buvai jau išvy- 
kęs, kad niekada nebegrįžtum.“ 

- Kodėl jie liko? 

- Gresbekas ir Brundtai bandė bėgti iš miesto, tačiau vys- 
kupo žmonės sučiupo juos iškart už sienos. Siaubinga baigtis. 

Nuovargio atodūsis, nebeturiu jėgų vaizduotei ir klau- 
simai pasipila mechaniškai: „Kuris frontas krito pirmasis? 

- Kreuztoras ir Judefeldertoras, prasčiausiai saugomi sie- 
nų taškai: kažkas turėjo informuoti vyskupą. Karių grupelė 
įsėlino nakties metu ir auštant atkėlė vartus kariuomenei. 
Skerdynės tęsėsi kelias dienas. Patikėjau savo sergančią žmo- 
ną vienai beginei 37, kuri prisiekė jos neišduosianti, ir pabė- 
gau drauge su kitais. Jau treji metai, kaip neturiu jokios ži- 
nios apie žmoną. 

Liekame tyloje, klausydamiesi atminties šniokštimo ir ra- 
gaudami kartų išgyvenusiųjų solidarumą. 

Pakylu, beveik gailėdamasis savo įsiveržimo: „Atleisk 
man. 


37 Beginės - pasauliečių moterų religinė sąjunga, atsiradusi Flandrijoje 
XII a., vėliau paplitusi Vakarų Europoje, Katalikų Bažnyčios persekiota 
kaip eretiška. 

— Kapitone... 

Atsigręžiu: jo akys patinusios nuo nuovargio ir ašarų. 

- Pasakyk man, kad tai, už ką kovėmės, nebuvo klaidinga. 
Stipriai sukandu žandikaulius ir suspaudžiu kumščius. 

- Niekada taip nemaniau, nė sekundės. 

Jūra | 1538 | 


41 skyrius 


Antverpenas, 1538 metų gegužės 29 diena 


Brėkšta. Dangus švino spalvos. Mintys palenda po sapnais ir 
nutraukia šiltą antklodę. 

Katlena miega, nuostabus plaukų, burnos ir šilto alsavi- 
mo pojūtis. 

Keliuosi pamažu, kad jos neprižadinčiau. Rytmečio žvarba 
smelkiasi į kaulus, verčia gūžtis ir užsimesti platų ožkos kailį, 
kol velki savo kojas ieškodamas kibiro nusilengvinti, trupučio 
vandens akims praskalauti bei šlakelio karšto pieno, kuris pri- 
keltų tave naujam gyvenimui. Metai daro savo, keltis iš lovos 
nebėra taip paprasta kaip anksčiau: kartais šaltis sukausto kūno 
dalis ir netikėtai tavo judesius užklupęs reumatas praneša, kad 
virvė buvo įtempta pernelyg ilgą laiką. Raumenys ir smulkūs 
negalavimai susivienija ir pareiškia tau, kad savo penktąjį de- 
šimtmetį turėsi nugyventi kur kas taupiau, jei nenori likti pri- 
kaustytas prie lovos anksčiau, nei proto šviesa apleis tave. Tai 
baisi pabaiga, siaubinga. 

Todėl renkuosi likti. Likti čia, nes esu pernelyg senas, kad 
pramokčiau naujo amato, ir pernelyg pavargęs, kad vėl galė- 
čiau kautis. Galbūt raižiklis arba žiedimo ratas, bet tik ne kar- 
das - dovanoju jį kanalo, į kurį jį įmečiau, rūdims. 


Magda stebi tylėdama, nuo smalsumo išsiplėtusiomis akimis, 
kol įtaisau paskutinį kuolelį tarp judančios medinės lėlės pe- 
ties ir rankos. 

- Kam ji skirta? - klausia, judindama garbanas su vaikišku 
meilikavimu. 

- Jums, vaikams, - atsakau. - Tačiau jos mama būsi tu, sutarta? 

- Taaaip! - spigus šūksnis, kiaurai praduriantis ausų būgne- 
lius, ir bučinio pliaukštelėjimas į gauruotą skruostą. 

Dar niekada jokia maža mergaitė nėra manęs bučiavusi. 

Elojus žiūri į mus ir šypsosi, artėdamas tarp portiko kolonų. 
Jam nespėjus pasisveikinti, Magda ima šokinėti priešais mo- 
suodama medinuku. 

- Žiūrėk, žiūrėk! Lėlę išdrožė Lotas! 

Elojus pasilenkia ir pajudina marionetės rankas: „Ji tavo?“ 

- Ji priklauso visiems vaikams, - atsako Magda, kaip buvo 
išmokyta. - Tačiau lėle rūpinsiuosi aš. Lotas taip pat išdrožė 
šaukštų ir dubenėlių mamai. 

Elojus pritariamai linkteli ir mažylė nuskuodžia pas ki- 
tus parodyti savo naujojo žaislo. 

Balsu išreikšta mintis ir rankų mostas: „Štai manasis nuo- 
tykis. Per pastaruosius dešimt metų nieko kito nenuveikiau.“ 

Ironiškai: „Taip, čia tik smulkmena.“ 

- Nežinau, daug tai ar mažai. Žinoma, mano istorija nė iš 
toli neprilygsta tavajai. 

Tiesiu jam ranką su kandžia šypsenėle: „Jei kartais nori 
keistis vietomis, lengvai susitarsime.“ 

Žvelgia į mane rimta veido išraiška: „Ne, ne tavo praei- 
ties man reikia. Tiesiog noriu suprasti, kokie keisti alchemi- 
jos kerai nulėmė, kad tai, ką teko patirti tau, manęs niekada 
neįtraukė, ir atvirkščiai.“ 

- Puiku. Jei tau pavyks tai sužinoti, pabandyk paaiškinti ir 
man, kodėl mano praeityje nesama nieko panašaus į Katleną, 
Magdą ir šią vietą... 

- Gimėme ir užaugome dviejuose skirtinguose pasau- 
liuose, Lotai. Viename jų - didikai, vyskupai, kunigaikščiai, 
grafai ir valstiečiai. Kitame - pirkliai, pasiturintys bankinin- 
kai, laivų savininkai ir samdomi darbininkai. Antverpenas ir 
Amsterdamas nėra Miūlhauzenas ar Miunsteris. Šis mies- 
tas yra svarbiausias visos Europos uostas. Nepraeina nė die- 
nos, kad Antverpeno laivų gausiai nepakrautų vilna, šilku, 
druska, gobelenais, prieskoniais, kailiais ir anglimis. Per 
tris dešimtis metų pirkliai pavertė savo krautuves preky- 
bos agentūromis, namus - rūmais, valtis - tolimojo plau- 
kiojimo laivais. Šiuose kraštuose nėra senos ir neteisingos 
pasaulio tvarkos, kurią reikėtų apversti aukštyn kojomis, 
ir netašytų kaimiečių, kuriuos reikėtų užkelti ant sostų. 
Mūsų kraštuose nereikalinga jokia apokalipsė, nes čia ji 
vyksta jau kurį laiką. 

Pertraukiu Elojų pliaukštelėdamas ranka per kelį: „Štai 
kur girdėjau tave minint pirmąjį kartą! Tai Johanesas Denkas, 
Miūlhauzene, pasakojo man apie tavo gebėjimą sugundyti 
šio krašto pirklius. Tu buvai įtikinęs Denką, kad be pinigų 
mieste nieko nenuveiksi.“ 

Elojus išsitraukia monetą ir ima sukioti ją tarp pirštų, ke- 
liskart išmeta aukštyn ir vėl sugauna. 

- Matai? Pinigo neįmanoma nuversti: kaip jį besukiotum, 
visada atsuks tau kurią nors savo pusę. 

Primerkia akis mėgaudamasis saulės spinduliu, prasiskver- 
busiu pro medžio šakas, kol ieško tvarkos ir pradžios taško 
savo pasakojimui. 

Šypsosi: „Pradžioje svajojau apie kažką panašaus į huteri- 
tų bendruomenę*š...“ 

- Tuos bepročius Nikolsburgo?? apylinkėse? 

- Būtent juos, huteritai gyvena visiškai atsiskyrę nuo ap- 
linkinio pasaulio ir siekia patys save išlaikyti. 

Nutaisęs atitinkamą veido išraišką, visu liemeniu pasisu- 
ku į Elojų, akivaizdžiai nustebęs: „Pinigų klausimu jie tikrai 
nepritartų tavo ką tik išsakytoms mintims. Kas privertė tave 
apsigalvoti?“ 

Elojus ieško žodžių ir jam sunku, nes suvokia, kad turi tin- 
kamai juos parinkti, netgi rizikuodamas paklysti pernelyg pla- 
čiuose kalbos vingiuose. 

- Apokalipsė nėra tikslas, kurį būtina pasiekti, ji jau vyks- 
ta tarp mūsų. Per pastaruosius dvidešimt metų tiek daug kar- 
tų girdėjau rėkaujant apie apokalipsę, kad jei šiandien ji išties 
mus užkluptų, būtų sunku nesupainioti jos su kasdiene žmo- 
nių lemtimi. Tikroji Dievo Karalystė prasideda štai čia, - Elojus 
rodo pirštu sau į krūtinę, - ir čia, - paliečia kaktą. - Būti tyriems 
nereiškia atsiskirti nuo pasaulio ir pasmerkti jį, kad aklai sek- 
tum Viešpaties įstatymu: jei nori pakeisti žmonių pasaulį, pri- 
valai jame gyventi. 

Keliuosi ir einu pasisemti vandens iš seno šulinio, stovinčio 
kiemo viduryje. Man maudžia nugarą, kol traukiu lauk virvę 
su kibiru. Pažvelgiu į Elojų: jei nežinočiau jį esant mano am- 
žiaus, palaikyčiau kur kas jaunesniu. 

- Jei nori įtikinti mane, kad Batenburgas buvo beprotis, ne- 
sivargink, pats tą gerai žinau. Ir vis tik jo mintys greičiausiai 


38 Huteritai - po 1525 m. valstiečių karo nuslopinimo Moravijoje įsikūręs 
pabėgėlių anabaptistų judėjimas. Pavadinimas kildinamas iš austrų 
pamokslininko Jakobo Huterio, apkaltinto erezija ir sudeginto Insbruke. 
Huteritai burdavosi į autonomiškas fermas, grindžiamas darbo pasidali- 
jimu ir turto bendrumu. Vėliau huteritai pasklido Slovakijoje, Valakijoje ir 
Ukrainoje, o XIX a. dalis jų persikėlė į Kanadą ir Jungtines Amerikos Valstijas. 


39 Dabartinis Mikulovo miestas Čekijoje. 

nebuvo tolimos tavosioms: jis tikėjo, kad išrinktieji jau yra tyri, 
nelinkę į nuodėmę, manė esąs pačiame apokalipsės siautulyje. 
Dėl to jis žudė ir skerdė dukart negalvodamas. 

Elojus gurkšteli gaivaus vandens: „Tame, kas bando kituo- 
se įveikti panieką, kurią jaučia pats sau ir saviems pralaimėji- 
mams, tame, kas kaltina ir teisia, idant pats nebūtų nei teisia- 
mas, nei kaltinamas, tūno kunigas, kuris, net jei prisidengęs, 
tebekrankia tarp senojo tikėjimo varnų. Tas, kuris rodo turįs 
užtektinai išmonės suprasti pasaulį, tačiau per mažai, kad iš- 
moktų gyventi jame, negali tikėtis nieko, išskyrus kankinio 
mirtį. - Vėlei man nusišypso. - Aš niekada nekalbėjau apie iš- 
rinktuosius. Sakiau, kad kiekvienas gali atrasti savyje Dievo 
dvasią, kuri yra laisva ir svetima bet kokiam normų kodek- 
sui, nepajėgi kenkti. Sakiau, kad nuodėmė gyvena nusidėjė- 
lio galvoje.“ 

Pradedu suprasti. 

Elojus tęsia rimtu balsu: „Būdamas dvidešimties maniau, 
kad Liuteris padovanojo mums viltį. Neprireikė daug laiko 
suprasti, jog vienuolis pardavė ją galingiesiems. Senasis au- 
gustinas išlaisvino mus nuo popiežiaus ir vyskupų, tačiau pa- 
smerkė atpirkti nuodėmes vienatvėje, vidinio nerimo vie- 
natvėje, įsodindamas į mūsų sielas po kunigą, į sąžines - po 
teismą, teisiantį kiekvieną mūsų veiksmą ir smerkiantį sie- 
los laisvę dėl neatperkamo žmogiškosios prigimties sugedi- 
mo. Liuteris nuplėšė juodą kunigo rūbą vien tam, kad naujai 
jį persiūtų žmonių širdyse.“ 

Stabteli atgauti kvapą ir suima ranka ant grindų pabirusias 
medžio drožles. Elojus išties nori man išsakyti viską, tarsi ke- 
tintų atsidėkoti už mano pasakojimą. O man norisi jo klausytis. 

- Norėčiau, kad suprastum, kad abu pradėjome savo kelią 
nuo lygiai to paties nusivylimo. Tie patys žmonės, kurie troš- 
ko reformuoti tikėjimą ir Bažnyčią, reformavo ir senąją val- 
džios galią, suteikė jai naują kaukę. Jūsų, anabaptistų, lūkes- 
čiai buvo teisėti: atskleisti Liuterio melą ir tęsti kovą nuo ten, 
kur Liuteris sustojo. Tačiau jūsiškė kovos vizija vertė jus da- 
linti pasaulį į balta ir juoda, į krikščionis ir antikrikščionis. - 
Purto galvą. - Tokia vizija padeda laimėti teisingą mūšį, tačiau 
jos nepakanka norint įgyvendinti dvasios laisvę. Priešingai, ji 
gali sukurti naujus sielos kalėjimus, naują moralinį šantažą 
ir naujus teismus. Viso to prasmė glūdi pasakojime, kuriuo 
tu pasidalinai su manimi: Mateisas, Rotmanas, Bokelsonas, 

Batenburgas... Skirtumas tarp popiežiaus ir pranašo yra tas, 
kad jie gviešiasi vienas iš kito tiesos ir Viešpaties žodžio mo- 
nopolio. Manau, kad Viešpaties žodį kiekvienas žmogus pri- 
valo atrasti pats. Todėl likau šio ginčo nuošalyje ir dirbau dėl 
to. - Plačiu rankos mostu aprėpia visą kiemą. - Nemanyk, kad 
buvo lengva. Ne kartą man grėsė kalėjimas, ir daugybę metų 
nugyvenau slapstydamasis. 

- Katlena man pasakojo apie tai. 

Linkteli galva: „Buvau netgi teisiamas, porą kartų. Panieka 
savivaldybės įstatymams ir audinių pirklio apgaulė. Man pa- 
vyko išsisukti: padėjo tai, jog daugelis po Europą tada kelia- 
vusių olandų naudojo mano vardą, taip pat ir senasis Denkas, 
lai ilsisi ramybėje jo siela. Visada atsidurdavau kitose vieto- 
se nei ten, kur valdžios atstovai manęs ieškodavo. Tuo mudu 
esame labai panašūs...“ 

Mąstau apie tai, kiek vardų esu lig šiol turėjęs, tačiau ne- 
pajėgiu prisiminti tikslaus skaičiaus. 

- Taip, man teko būti daugeliu, o daugeliui teko būti tavi- 
mi. Skirtumas išties nedidelis. 

Prisėdame ant namo laiptų greta vienas kito, bemaž ins- 
tinktyviai pakeliu nuo žemės nedidelę medžio atplaišą ir pra- 
dedu drožinėti kišeniniu peiliuku. Mane svaigina stiprus sa- 
manų, augančių kiemo sodelyje, kvapas, mėgstu jį - primena 
man Vokietijos girias. 

Pajuntu, kad Elojus nori tęsti ir pasakyti man kažką dau- 
giau, kažką, dėl ko jam teko laukti ilgą laiką. 

- Žvelgiant iš Antverpeno, viskas atrodo daug aiškiau. Net ir 
toks paprastas stogdengys kaip aš gali daug suvokti, ko svetur 
nepastebėtų. Išmokau skaityti, rašyti ir rišliai kalbėti lankyda- 
masis šio miesto pirklių namuose ir gundydamas juos laisvu 
ir laimingu gyvenimu. Tačiau, visų svarbiausia, supratau, kaip 
veikia šis pasaulis, žmonės ir religijos. Matai, pro Antverpeną 
keliauja viso pasaulio pirkliai, kurie atveža ir išsiveža pačias 
įvairiausias prekes: lenkišką varį, skirtą Anglijai ir Portugalijai; 
švediškus kailius imperatoriaus dvarui; Naujojo Pasaulio auksą, 
kurį apdirba vietiniai auksakaliai; anglišką vilną ir Bohemijos 
kasyklų mineralus. Šis prekių judėjimas suteikia darbo nejti- 
kėtinai daugybei žmonių: prekybininkams, laivų savininkams, 
jūrininkams, amatininkams, krovikams... ir, žinoma, kariams, 
atsakingiems už kelių saugumą, naujų žemių užkariavimą ir 
maištų slopinimą. Daugelio valstybių ir tautų gyvavimas sukasi 

aplink prekybą. Karolio V imperija be Nyderlandų prekybos 
šiandien nesilaikytų ant kojų. Nyderlandai yra imperijos plau- 
čiai: didžiąją mokesčių dalį Karolis susirenka būtent šiose že- 
mėse, tiksliau, iš vietinių prekybininkų ir amatininkų. 

- Ar todėl jie pradėjo mokesčių maištą prieš imperatorių? 

- Teisingai. Žmonėms nusibodo finansuoti Karolio karus 
ir veltėdišką jo dvaro prabangą. 

Elojus darkart ištraukia monetą, mesteli ją aukštyn ir su- 
gauna ore: „Mokėti darbininkams, pervežti gaminius, apgin- 
kluoti laivą, nusamdyti įgulą, paskirti karių būrį laivų gyny- 
bai nuo piratų... Visa tai įmanoma tik turint vieną vienintelį 
dalyką - pinigų.“ 

Nežinau kodėl, bet jam ištarus šiuos žodžius mane tarsi 
nukrečia šiurpas, tas, kuris kyla iš akivaizdžios, tačiau visad 
supurtančios tiesos. 

- Visi yra priklausomi nuo pinigų: pirkliai ir imperatorius, 
kunigaikščiai ir popiežius, prabanga, karas, prekyba. 

Stabteli, tarsi jį būtų ką tik aplankiusi netikėta mintis. 

- Jei baigei drožinėti, norėčiau parodyti tau vieną dalyką. 

Pažvelgiu į jį sutrikęs, Elojus pakyla iš vietos ir rodo man 
sekti paskui jį: „Eime, pramankštinkime kojas.“ 


- Tai uostas, per kurį keliauja daugiausia prekių visoje 
Europoje. 

Prieiname didžiulį tristiebį prekybinį laivą: jo liepteliu zuja 
įspūdingas krovikų srautas su ant pečių užverstais maišais, 
reikalaujančiais kone antžmogiškų pastangų. Prieplauka sau- 
sakimša besiderančių žmonių, jūrininkų ir verbuotojų. Kiek 
toliau išvystu ispanų patrulį ir krūpteliu. 

- Ne, būk ramus. Tokioje sumaištyje tavęs tikrai neatpa- 
žins. Šie žmonės neieško sau rūpesčių. Gyvenk ir leisk gyventi 
kitiems - toks jų šūkis. Tau anąkart nepasisekė, patekai į patį 
susidorojimo įkarštį. Eime. 

Elojus atsiveda mane prie vieno nedidelio mūrinio pasta- 
to su išblukusia iškaba: negaliu perskaityti užrašo, taip ir ne- 
išmokau rašytinės šių kraštų kalbos. 

- Tai mainų agentūra. Pirkliai čia gali išsikeisti savo angliš- 
kas, švediškas ir Vokietijos kunigaikštysčių monetas į flori- 
nus ar bet kurią kitą galiojančią valiutą, priklausomai nuo to, 

kurioje šalyje jie sudarė prekybos sutartį. Moneta keičiasi, 
tačiau pinigas lieka visad tas pats: visai nesvarbu, kieno pro- 
filis ant jo iškaltas. 

Pasiekiame erdvų triaukštį pastatą, šįkart man pavyksta 
perskaityti užrašą: PIRKLIŲ IR LAIVŲ SAVININKŲ NAMAI. 

- Štai čia pirkliai svarsto, kuriuos verslo ryšius verta už- 
megzti ir kurie pasiūlymai jiems pelningiausi. 

Iš šio beprotnamio turime skintis kelią alkūnėmis. Pusės 
Europos kalbų ir tarmių raizgynės apsupa mus lyg viena sve- 
tima giesmė, apverstas Babelio bokštas, kuriame visi supran- 
ta vieni kitus. 

- Matai anuos vežimus? Jie atvyko iš Lježo. Gabena Kondro 
audėjų vilnos audinius: ritiniai pakraunami į štai šiuos laivus, 
kurie plukdo į Angliją vilną, Antverpeno pirklių įsigytą iš ang- 
lų avių augintojų. 

- Bet tai absurdiška! 

Elojus skambiai nusijuokia: „Ne. Tai vadinama pelnu. Gal- 
būt vieną dieną anglai susivoks, kad jiems labiau apsimokėtų 
įsteigti tekstilės dirbtuves savo namuose, tačiau kol kas šis 
verslas vyksta būtent taip.“ 

Einame toliau, atsitraukę nuo kanalo į miesto gilumą, pa- 
sukame į siaurutėles gatves, kur neprasiskverbia menkiau- 
sias saulės spindulys. 

- Visą mechanizmą išjudina pinigai. Be pinigų Antverpene 
ir veikiausiai visoje Europoje nepajudėtų nė viena adata. 
Pinigai yra tikrasis Žvėries simbolis. 

- Ir ką nori tuo pasakyti? 

Sustojame greta prekystalio su kopūstais ir rūkyta dešrą, 
kurių sodrūs kvapai iškart mus apraizgo. 

— Kaip, tavo nuomone, Karoliui V pavyko pasiekti, kad 
1519-aisiais jį išrinktų imperatoriumi? Sumokant reikiamą 
sumą. Jis nusipirko kurfiurstus, ir kažkas suteikė Karoliui 
galimybę pasinaudoti didesne suma nei ta, kurią už karūną 
pasiūlė Prancūzijos Pranciškus. O karas prieš valstiečius? 
Kažkas paskolino Vokietijos kunigaikščiams pinigų, idant 
apginkluotų jus įveikusius būrius. Ir iš kur, tavo manymu, 
Karolis V ima finansavimą savo karui Italijoje prieš pran- 
cūzus? O ekspedicijos prieš piratus saracėnus? O karinė 
kampanija prieš Turką Vengrijoje? Nejau manai, kad vieti- 
niai pirkliai turėtų tokias dideles sumas savo prekybiniams 
laivams apginkluoti? Tikrai ne. Pinigai, ištisos pinigų upės, 

mainais į tam tikrą procentą nuo pelno. Štai kaip viskas vei- 
kia, mano bičiuli. 

Mano klausimo Elojus laukia jau kurį laiką: „Kas gali turė- 
ti tokius pinigus?" 

Pasukęs žvilgsnį, pirštu parodo į mums prieš akis atsivė- 
rusį pastatą ir sušnibžda: „Bankai.“ 


- Dabar žinai, kur tūno antikristas, su kuriuo tu koveisi 
visą gyvenimą. 

- Štai čia, viduje? - rodau į nuostabų prieš mus stūksan- 
tį pastatą. 

- Ne. Iš rankų į rankas po visą pasaulį keliaujančiuose pini- 
gų kapšuose. Koveisi prieš kunigaikščius ir žemvaldžius. O aš 
tau sakau, kad be pinigų jie būtų nieko verti ir jau seniai jūsų 
nugalėti. Greta didiko visada sukiojasi koks bankininkas, pa- 
sirengęs visada jį paremti.. 

- Suprantu, jei kalbama apie verslo reikalus, tačiau kokia 
nauda bankininkui iš karo prieš valstiečius? 

- Ir tu manęs dar klausi? Nauda ta, kad valstiečiai grįžta 
arti pono žemės ir dirbti jo kasyklose. Nuo tos akimirkos iš 
visko, kas pagaminama, bankininkai gaus nemažą pelno dalį. 
Matai, Karolis V ir kunigaikščiai tėra parazitų sluoksnis, ku- 
ris nieko negamina, tačiau jam velniškai reikia švaistyti pini- 
gus: karams, dvariškiams, sugulovėms, vaikams, turnyrams, 
pasiuntiniams... Vienintelis būdas jiems sumokėti sumas, ku- 
rių prisiskolina iš bankininkų, yra teikti tiems bankininkams 
koncesijas, leisti jiems pelnytis iš kasyklų, gamyklų, žemių, iš- 
tisų regionų. Taigi bankininkai nuolat lobsta, o galingieji tam- 
pa priklausomi nuo bankų pinigų. Uždaras ratas. 

Sukta veido išraiška neleidžia abejoti, jog Elojus smaginasi 
perpiešdamas pasaulį iš savo žiūros taško. Nusiperka garuo- 
jančią dešrą ir pučia prieš atsikąsdamas. 

Parodo į banką: „Tau, be abejo, teko girdėti apie Fugerius 
iš Augsburgo - imperijos bankininkus. Nėra nė vieno Europos 
uosto, kuriame neveiktų Fugerių filialas. Be jų, kad ir menkiau- 
sio, dalyvavimo nevyksta absoliučiai jokia prekyba. Mūsų pir- 
kliai būtų pražuvę be Fugerių aukso, kuris finansuoja jų kelio- 
nes. Karolis V negalėtų pajudinti nė vieno kareivio, jei Fugerių 
skrynios nebūtų suteikusios imperatoriui neriboto kredito. 
Be to, imperatorius skolingas Fugeriams už savo karūną, už 

karą su Prancūzija, kryžiaus žygį prieš turkus bei savo kekšy- 
no išlaikymą. Valdovas atsilygino bankininkams, suteikdamas 
jiems uzufrukto teisę į vengrų ir bohemų kasyklas, leisdamas 
susirinkti mokesčius Katalonijoje bei dovanodamas minera- 
lų kasybos monopolį Naujajame Pasaulyje ir dar velniai žino 
ką. - Dešros galu parodo į priešais stūksantį pastatą. - Patikėk 
manimi, be Fugerių ir jų pinigų imperatorius jau seniai būtų 
žlugęs. - Sukioja galvą aplink. - Ir visa tai, ko gero, šiandien 
neegzistuotų.“ 

Elojus ramiai apsilaižo riebaluotus pirštus. 

Žengiu kelis žingsnius į gatvės vidurį, nužvelgiu šį masy- 
vų anonimišką pastatą, paskui apsidairau kiek sutrikęs, apim- 
tas prieštaringų jausmų, pykčio, nuostabos, taip pat ironijos. 
Sustoju ir garsiai viską išsakau: „Kodėl man niekas anksčiau 
neminėjo bankų?!“ 


42 skyrius 


Antverpenas, 1538 metų gegužės 30 diena 


- Tavo pasakojimas, ta neįtikėtina Gerto aukštyn žemyn iš 
šulinio istorija, atėmė man kvapą. Kaskart mums išsiskyrus 
gilią naktį nepajėgdavau užmigti. Štai kodėl mėgstu žmones, 
mokančius pasakoti, žodžiais, teptuku ar plunksna. Tavo nu- 
pieštas Miunsteris prilygsta Breigelių meistriškumui, o tavą- 
ją istoriją išgyvenau ir aš, tu - net du kartus. 

Du kartus, Lotai: pirmąsyk kaip patirtį, o antrąsyk kaip išsi- 
laisvinimą nuo tos praeities. Kaip byloja tau suteiktas vardas, 
žvelk į priekį, tiesiai priešais save, anapus laivų, kurie kasdien 
ruošiasi išplaukti, sek upės žiotimis, kurios platėja palaipsniui, 
kol galiausiai įsilieja į atvirą jūrą. Jūra, Lotai. Kasdien nuo kito 
jūros kranto mus pasiekia žinios apie naujas žemes ir žmones. 
O drauge ir naujus nusikaltimus. Anapus šios jūros apokalip- 
sė gimsta kasdien su patekančia saule. 

Nesigręžiok atgal, nebūk savo praeities kalinys. Leiskis į 
jūrą, perrėžk lynus, laikančius tave prie žemės, laikyk mintis 
pirmagalyje ir atsišvartuok. Atsišvartuokime. Pasaulis baigia- 
si, prasideda kitas pasaulis, tai yra apokalipsė, ir mes esame jos 
sūkuryje. Padėk man apginkluoti valtį, mesiančią iššūkį audrai. 

Elojus pakyla ir žengia kelis žingsnius tarp dešros prekysta- 
lio ir didžiojo pilko pastato, paskui vėl sėdasi ant laiptelio. 

- Apie ką tu mąstai? 

Žvelgia į nuogą pastato fasadą ir galingas medžio duris. 

- Kaip suduoti mirtiną smūgį Žvėriui. Ir susikrauti kalną 
pinigų. 


Vejuosi sparčiai žingsniuojantį Elojų krantine, suręsta iš len- 
tų, pritvirtintų prie į stovintį vandenį įbestų kuolų, - viena šio 
beribio pūvančio vandens ir medžio labirinto atšakų. 

Priešais mus - nedidelis prekybinis laivas, storapilvis ir ne- 
rangus: talpus triumas, du aukšti stiebai, nedidelė kabina po 
laivagalio stogu. Laivapriekio puošmena - feniksas išskleis- 
tais sparnais, suteikęs laivui vardą: „Phoenix“. 

- Lodeveikas Preistinkas! 

Mus sveikinantis vyras persisveria per liepto turėklą: žils- 
telėję plaukai ir barzda, randuotas veidas, mažos judrios akys. 

- Polnicai, skaičių mage. 

Elojus sugriebia už liepto turėklų ir vienu šoktelėjimu at- 
siduria laive. Aš paskui jį. 

Iššauna platų šypsnį: „Gocai, tai Lotas, pasiekęs mus iš šu- 
linio. Tikras šokinėjimo iš šulinių meistras.“ 

- Užeikite, prašom vidun. 

Privalau pasilenkti, kad patekčiau į kabiną. Stalas, pritvir- 
tintas prie gretimos sienos, dvi kėdės jo pašonėse, prie grin- 
dų prikaltas suolas. Vienintelis šviesos šaltinis skverbiasi pro 
mūsų ką tik pravertas duris, jei neskaičiuosime ant stalo de- 
gančios žvakės. 

Elojus užleidžia man kėdę, pats atsisėda ant gretimo suolo, 
o Polnicas įsitaiso priešais mane. Vyriškis neprimena jūreivio. 

- Ką gi, ponai, - kreipdamasis į Elojų, - spėju, kad mūsų bi- 
čiuliui reikės daug ką paaiškinti. 

- Tikrai taip. Tačiau, jei atsivedžiau jį čia, tai todėl, kad Lotas 
yra mūsų ieškotas žmogus. 

Nutaisau pusėtiną grimasą ir laukiu. 

Polnicas pasimuisto ant kėdės. „Tuomet negaiškime. Žinai, 
kas yra Fugeriai iš Augsburgo?“ 

Žvilgsnis įsmeigtas į mane. 

- Bankininkai. 

- Pagrindiniai bankininkai. - Jo akys įdėmiai nužiūrinėja 
mane, puikiai žino, ką turi man sakyti. - Leisk man papasako- 
ti tau vieną istoriją. 

Elojus prisidega cigarą ir be žodžių valiūkiškai panyra dūmų 
vijose. 

- Prieš dešimtį metų galingiausiu Antverpeno bankininku 
buvo toks Ambrozijus Hochšteteris - kietas senis, net kelis 
dešimtmečius dominavęs vietinėje rinkoje. Kiekvienas Veng- 
rijos karaliaus Ferdinando išleistas florinas ateidavo iš Hoch- 
šteterio kišenės, mainais į visą bohermnų gyvsidabrį ir dar daug 
ką. Kad pasiektų tokį statusą, senasis Ambrozijus prieš dau- 
gelį metų buvo priėmęs toliaregiškus sprendimus. Be bičiu- 
lystės su Habsburgais svarbos, bankininkas suprato, kad jei 
kunigaikščiai apsiribojo uzufruktų teisių teikimu, tai tikri pi- 
nigai keliavo per visai kitas rankas, purvinesnes ir miklesnes. 
Antverpeno pirklių rankas. Taip jis pradėjo kaupti jų santau- 
pas - pelną iš prekybos, manufaktūrų bei visų didelių ir mažų 
mainų, vykusių šiame uoste. Net ir tiems, kurie įnešdavo į jo 
banką menkas sumeles, Ambrozijus teikė reikšmingas palū- 
kanas. Skolino pinigų pradedantiems pirkliams, finansavo jų 
veiklą ir turėjo tokią įtaką dirbusiųjų Antverpeno uoste sėk- 
mei, kad niekas nė nebūtų įsivaizdavęs nuversti jį nuo sosto. 

Gocas fon Polnicas laiko įsmeigęs akis į mane, norėdamas 
įsitinkinti, kad nepraleisiu nė vieno šios istorijos žodžio. 

- 1528-aisiais Hochšteteris vis dar buvo Antverpeno karalius, 
tačiau turėjo sunkumų. Buvo senyvo amžiaus, beveik aklas, ir 
daugelis už miesto ribų svajojo užimti jo vietą. 1528-aisiais iš 
Niurnbergo kilęs pirklys Lazarusas Tucheris buvo atsakingas 
už nemenką mainų srautą tarp Liono ir Antverpeno. Tucheris 
buvo pasiturintis ir sumanus žmogus, tačiau negalėjo pasigir- 
ti Hochšteterio palankumu ir žinojo, kad dėl to jo verslas ne- 
būtų galėjęs kažin kiek išaugti. Tų metų pavasarį kaip tik iš 
Liono pasklido gandai apie realią Hochšteterio turimą pinigi- 
nę sumą - senis buvo daug kur investavęs milžiniškas sumas, 
skolino pinigų pirkliams, šėrė Habsburgus, o ir karas už gyv- 
sidabrio monopolį kainavo brangiai. Nedidelės smulkių pirklių 
ir Antverpeno amatininkų korporacijų sumelės negrįžtamai 
tolo jūros keliais link Naujojo Pasaulio, į Ferdinando dvarą ir 
Bohemijos kasyklas. Skamba neįtikėtinai, tačiau per trumpą 
laiką minia ėmė reikalauti grąžinti visus Hochšteterio saugo- 
mus indėlius. 

Gocas stabteli įkvėpti oro, leidžia man įsivaizduoti situa- 
ciją, paskui tęsia pasakojimą: 

- Bankrotas buvo neišvengiamas. Hochšteterio skryniose 
nebuvo užtektinai pinigų prašymams patenkinti, jis bandė be- 
viltiškai gelbėtis ir kreipėsi pagalbos net į aršiausius savo kon- 
kurentus, tačiau jo likimas jau buvo paženklintas nesėkmės. 
1529-aisiais jaunas ir agresyvus Antonas Fugeris, patriarcho 
Jakobo Turčiaus sūnėnas, triumfuodamas įžengė į miestą, su- 
teikė garantijas kreditorių miniai ir vienu šūviu susišlavė vi- 
sus vertybinius popierius, sandėlius ir visą Hochšteterio veik- 
lą. Apkaltintas indėlininkų apgaudinėjimu, senis užbaigė savo 
dienas kalėjime. 

Iš tiesų jaunasis Fugeris taip apvainikavo savo daugiau 
nei prieš metus pradėtą veiksmų planą, kuomet ėmėsi Hoch- 
šteterio diskreditacijos pasitelkęs savo apsukrų slaptąjį agen- 
tą - Lazarusą Tucherįj. Antverpenas pasitiko savo naująjį ka- 
ralių. į 

Mano klausimas išsiveržia savaime: „Koks buvo Tucherio 
likimas?“ 

Pasverti žodžiai: „Tai nesvarbu, mieste jo nebėra. Tai, ko 
tave moko ši istorija, yra esminis kredito įstatymas: kas nori 
surinkti ir saugoti daugelio santaupas, privalo užsitikrinti kre- 
ditorių pasitikėjimą.“ 

Dar viena pauzė. Elojus mano pašonėje yra dėmesingas 
klausytojas, nepajuda nė vienas raumuo. 

Gocas ištraukia iš švarko popieriaus lapą ir padeda jį ant 
stalo. 

- Nepatikėsi, tačiau didžioji verslo reikalų dalis čia tvar- 
koma pasitelkiant kredito laiškus. Popieriaus lapus kaip šis. 

Vartau popieriaus lapą tarp pirštų: savotiškas laiškas, su- 
rašytas elegantiška rašysena su dviem antspaudais ir para- 
šu apačioje. 

- Antonas Fugeris ar kas nors už jį garantuojantis savo 
antspaudu Fugerių skryniose esančio tavojo indėlio sumą. 
Laikydamas rankoje šią popieriaus skiautę, tarsi turi su sa- 
vimi tau priklausančius pinigus, kurie visgi yra laikomi sau- 
giai Fugerių banke. Gali sėsti į laivą ir keliauti, išvengdamas 
pavojaus ir nepatogumų, kurie kyla gabenant pinigus su sa- 
vimi. Panorėjęs atsiimti savo aukso ar sidabro monetas, gali 
kreiptis į vieną iš daugelio Fugerių filialų, išsibarsčiusių po 
visą Europą, ir pasiimti jas parodęs savo kredito laišką. Tačiau 

esmė ta, kad vadovaujantis galiojančiu kredito įstatymu tau to 
gali niekad neprireikti. 

Gocas sustojęs ties mano pakilusiais antakiais, susiima ran- 
kas, parenka tinkamus žodžius ir tęsia: „Tarkim, esu prieskonių 
pirklys, tu nori nusipirkti iš manęs prekių ir turi su savimi mai- 
nų laišką, kuris garantuoja tavo turimą dviejų tūkstančių flo- 
rinų kreditą Fugerio skryniose. Gali man sumokėti tiesiogiai 
šiuo lapu. - Rodo į mano rankose laikomą popieriaus lapą. - 
Pakanka vien, kad tu jį apsuktum ir kitoje pusėje užrašytum 
perleidžiąs man savąjį kreditą. Nuo to momento galiu išsiimti 
du tūkstančius florinų iš Fugerių iždo, nes tą man garantuoja 
bankininko antspaudas, ne tavasis. Supranti? Neprivalau pa- 
sitikėti tavimi, ir tai ne tu žadi man sumokėti, užtenka, kad aš 
tikėčiau Antono Fugerio žodžiu.“ 

Apsuku lapą ir pamatau penkių ar šešių pastabų eilę su 
skirtingais parašais. Šešiskart mano rankoje laikomas laiškas 
atstojo monetų metalą, kuriam visai nereikėjo palikti banko 
skrynių. 

- Ar iki šios vietos viskas aišku? 

- Vieno dalyko nesuprantu: kokia iš to nauda bankininkui? 

Gocas linkteli galva: „Kol kredito laiškas keliauja iš rankų į 
rankas, pinigai lieka bankininko rankose. Prisimink senį Hoch- 
šteterį, jis susirinkdavo indėlius ir investuodavo juos į pelnin- 
gus verslus. Tuo užsiima bankininkai. Tavo du tūkstančiai flo- 
rinų, drauge su daugelio kitų kreditorių pinigais, finansuoja 
prekybinius laivus, kariuomenes, mineralų kasybą, karališ- 
kųjų dvarų išlaikymą ir dar daug ką tam, kad sugrįžtų dvigu- 
bai didesne suma į Fugerių skrynias. Fugeris turi pinigų savo 
ižde, Fugeris skolina juos kunigaikščiams ir pirkliams, Fugeris 
atsiima skolas su palūkanomis. - Gocas leidžia man viską su- 
virškinti. - Pinigai gamina pinigus.“ 

Įsivyravusi tyla mane įspėja, jog pasiekėme kulminacinę 
dėstymo dalį. Elojus neberūko, sėdi ant krūtinės sukryžiuo- 
tomis rankomis ir mąslia veido išraiška. Gocas toliau kreipia- 
si į mane: 

- Ar dabar supranti, kodėl Fugeris linkęs padidinti tavo 
menką indėlio sumelę, jei tik paliksi ją banko saugykloje i!- 
gesniam laikui? 

- Ir tai reiškia? 

- Tai reiškia, kad Fugeris taip pat tau moka palūkanas, ka- 
dangi, įnešdamas tam tikrą sumą į jo iždą, tu suteiki bankininkui 

galimybe disponuoti pinigais, o tai leidžia jam padidinti savo 
investicijų apimtį. 

Bandau susigaudyti: „Tavo teigimu, jei įnešu ir palieku du 
tūkstančius florinų banke, praėjus metams jie pavirs dviem 
tūkstančiais ir šimtu florinų?“ 

Gocas pirmąkart šypteli: „Būtent. Tokiu būdu kreditoriai 
nesusigundys pernelyg dažnai išiminėti savo indėlių ir ne- 
pastatys Fugerio į pavojų dėl galimo jo iždo monetų kraujo 
išsiliejimo. - Vėlei rodo į kredito laišką. - Taigi ši popieriaus 
skiautė padeda auginti įneštas sumas, nes kol kreditoriai ne- 
atsiima savo pinigų, šie sėkmingai dauginasi Fugerių ran- 
kose.“ 

Mano galvoje šiokia tokia sumaištis, Gocui paaiškinus, me- 
chanizmas atrodo paprastas, tačiau kankina jausmas, jog kaž- 
ko vis tik nepastebiu. 

- Hm, pažiūrėkim, ar gerai supratau. Kredito laiškas vertas 
dviejų tūkstančių florinų. Galiu nuspręsti išmainyti jį iškart, 
lyg tai būtų gryni pinigai, arba palaukti, kol indėlio palūka- 
nos išaugs. - Gocas lydi mano žodžius plačiais galvos linkte- 
lėjimais. - Na, manau, pasirinkimas priklausytų nuo mano di- 
desnio ar mažesnio poreikio turėti pinigų su savimi.“ 

- Puiku. 

- Tai velniškas mechanizmas. 

Elojus kvatojasi ir pagaliau prabyla: „Palikime velnią ra- 
mybėje. Šis reikalas ir taip gana sudėtingas.“ 

Gocas vėlei pagauna mano dėmesį: „Mechanizmas parem- 
tas pasitikėjimu, kurį visi rodo Antono Fugerio parašui. Mainai 
pagrįsti bankininko žodžiu.“ 

- Taip, gana aišku. 

- Šaunu. - Gocas pirmąkart ieško Elojaus pritarimo. Ne- 
žymus bičiulio linktelėjimas, ir randuotas Goco veidas vėl 
nukreiptas į mane: - Tada eikime tiesiai prie reikalo. Ką pa- 
sakytum, jei atskleisčiau, kad kredito laiškas, kurį laikai savo 
rankose, yra padirbtas? 

Keliskart apsuku gelstelėjusį lapą, gerai įsižiūriu į para- 
šą ir antspaudą. 

- Pasakyčiau, kad tai neįmanoma. 

Gocas išduoda savo pasitenkinimą. Iš nedidelio krepšio 
stalo pašonėje ištraukia juodą anonimišką dėželę ir popie- 
riaus lapą, lygiai tokių pat apimčių kaip maniškis, rašalinę ir 
ilgą žąsies plunksną. 

Rašo lėtai, stengdamasis neištepti popieriaus, jo pašneko- 
vų tyloje girdima vien lapą rėžianti plunksna. 

Priartinęs žvakės liepsną prie raudonos vaško lazdelės iš- 
tirpdo kelis lašus ir leidžia jiems užtikšti ant lapo. Tada atidaro 
dėželę ir ištraukia iš jos du nedidelius švino antspaudus, kuriuos 
įspaudžia į karštą vašką. Apsuka lapą ir pastumia link manęs. 

Rašysena identiška, tie patys žodžiai, tas pats brūkštelėji- 
mas. Antspaudai vienodi, Antono Fugerio parašas irgi puikuo- 
jasi lygiai toje pačioje vietoje, tie patys nežymūs rašalo sute- 
pimai ties priebalsėmis, kur ranka spustelėjo kiek stipriau. 

Įbedu apstulbusį žvilgsnį į Gocą, bandydamas suprasti, kas 
per velnias šis priešais mane sėdintis vyras. Gocas nė kiek ne- 
pasimeta. 

- Taip, abu šie laiškai padirbti. 

- Iš kur gavai šiuos antspaudus? 

Sustoja: „Viskam savas laikas, bičiuli mano. Dabar atidžiai 
pažvelk į šiuos du laiškus.“ 

Mano žvilgsnis keliauja nuo vieno laiško prie kito: „Jie iden- 
tiški.“ 

- Ne visai. 

Pažvelgiu dar atidžiau: „Dešinės paraštės apačioje matau 

- Būtent. Tai slaptas kodas. Jais Fugeriams dirbantys mai- 
nų agentai įvairiuose Europos filialuose bendrauja tarpusavy- 
je. Pirmasis ženklas nurodo filialą, kuris išdavė kredito laišką 
ir kuriame buvo įnešti pinigai. Šis piešinys, pavyzdžiui, liudija, 
kad pinigai buvo padėti į banką Augsburge. Antrasis ženklas 
yra asmens parašas, taip pat užšifruotas, priklausantis laiš- 
ką surašiusiam banko atstovui, šiuo atveju pačiam Antonui 
Fugeriui. Trečiasis ženklas žymi išdavimo metus. 

- Iš kur sužinojai apie kodą? 

Gocas apsimeta nenugirdęs klausimo: „Jei prisistatytum į 
bet kurią Fugerių agentūrą su laišku, kuriame nėra kodo, bū- 
tum akimirksniu suimtas. Ir net jei gebėtum tobulai atkurti 
Fugerių atstovo parašą, nežinodamas kodo, negalėtum tinka- 
mai padirbti kredito laiško.“ 

- Iš kur apie tai žinai? 

Tyla. Žvelgiame vienas į kitą. 

Elojus padrąsina Polnicą: „Pasakyk jam, Gocai.“ 

Atodūsis: „Septynerius metus dirbau Fugerių atstovu 
Kelne.“ 

Mintys pinasi, sąmyšis. Kreipiuosi į Elojų: „Ar tai yra tavo 
siūlomas reikalas? Klastoti kredito laiškus ir panardinti ran- 
kas į Fugerių auksą?“ 

Elojus juokiasi: „Daugiau ar mažiau. Tačiau tai nėra taip pa- 
prasta, kaip atrodo.“ 

Žodį perima Gocas: „Fugeris ir jo atstovai asmeniškai pažįsta 
savo didžiuosius kreditorius, tai yra žmonės, su kuriais banki- 
ninkai yra užmezgę itin pelningus verslo santykius. Be to, ban- 
kininkams puikiai žinomas mainų srautas tarp Baltijos jūros 
ir Portugalijos uostų - ši teritorija yra jų karalystė, atmink tai. 
Antverpenas įsikūręs pačioje prekybinio judėjimo pusiaukelė- 
je, jis yra Fugerių tvirtovė. Jei rytoj koks apdriskęs prašalaitis 
įeis į vietinį banką su laišku, suteikiančiu jam penkiasdešimties 
tūkstančių florinų kreditą, vargu ar jis iš ten išeis su šia suma 
nepaliestas. Turime būti atsargūs. Veikti žingsnis po žingsnio.“ 

Gocas yra sumanus žmogus, jei maustytų mane, nesuk- 
tų ratų aplink. Tačiau dabar noriu sužinoti, apie ką konkre- 
čiai kalbame. 

- Kiek? 

Nedvejodamas: „Trys šimtai tūkstančių florinų per penke- 
rius metus.“ 

Sunkiai nuryju pinigų kalną, kurio net nepajėgiu įsivaiz- 
duoti, - rimtas smūgis turtingiausiems krikščioniškojo pasau- 
lio bankininkams. 

- Kokiu būdu? 

Gocas linkteli, aš vis dar esu čia, ir tai yra geras ženklas. 

- Tuoj tau viską paaiškinsiu. 


- Visų pirma reikia įkurti įmonę priedangai. Ką žinai apie 
prekybą? 

- Kartą apvogiau vieną pirklį pakeliui į Augsburgą, o Roter- 
damo apylinkėse nudobiau tris piratus. Manau, kad prekyba 
yra pelninga veikla, bet ir pavojinga. 

Gocas džiūgauja: „Nuostabu. Iš tiesų, kita bankininkų veikla 
yra krovinių draudimas, nes šiais laikais pirkliams sudėtinga 
patiems prisiimti visą kelionės riziką.“ 

- Kalbėk toliau. 

- Įsivaizduok, kad esi pirklys, kuriam pasitaikė puiki ga- 
limybė sudaryti svarbų sandorį dėl prekių mainų su Anglija. 

Perki rafinuotą cukranendrių cukrų iš Antverpeno ir Ostendės 
manufaktūrų ir perparduodi jį Londono bei Ipsvičo aikštėse. 
Tai labai pelningas verslas ir tu rengiesi jį tinkamai išvystyti. 
Nusisamdei du laivus, tačiau jų savininkas paprašė tavęs pri- 
siimti visą gabenimo riziką, įskaitant pačius laivus. Kaip gali 
save apsaugoti? 

Akimirką mąstau ir suprantu, koks turi būti atsakymas: 
„Kreipiuosi į Fugerių agentūrą Antverpene ir papasakoju jiems 
savo istoriją, prašydamas apdrausti krovinį ir laivus.“ 

Mažos ir juodos Goco akys nejuda: „Ar tu tam ryžtumeisi?“ 

- O kaip dėl krovinio ir laivų? 

Elojus atsako vietoj Goco: „Pirmasis cukraus krovinys lai- 
mingai pasiekia Londoną. Per antrąją kelionę į Ipsvičą vyks- 
tantys laivai su kroviniu patenka į Zelandijos piratų pasalą.“ 

Dabar tęsia Gocas: „Ir tu turėsi teisę gauti iš draudimo pen- 
kiolika tūkstančių florinų.“ 

Mąstau neskubėdamas, iki čia viskas aišku: „O toliau?“ 

- Užuot paėmęs pinigus, paprašysi surašyti tau kredito laiš- 
kus, patvirtindamas savo ketinimą tęsti pradėtą veiklą ir likti 
agentūros klientu. Taip pat Fugerių agento paprašysi, kad tavo 
laiškai būtų susaistyti trejiems metams, ir taip prisistačiusieji 
su kredito laiškais pasibaigus terminui galės gauti dideles pa- 
lūkanas, bet ne anksčiau. 

- Treji metai? 

- Kad laimėtume laiko. Kuo vėliau mūsų laiškai bus iškeis- 
ti į pinigus, tuo geriau mums. Nes per tuos trejus metus už- 
siimsi savo verslo reikalais pateikdamas kredito laiškus, liu- 
dijančius tavo turimą indėlį Fugerių ižde, ir paleisi apyvarton 
padirbtus laiškus, kuriuos tau parūpinsiu. Už visus šiuos laiš- 
kus, tikrus ir padirbtus, nusipirksime prekių daugybėje skir- 
tingų rinkų, o paskui perparduosime jas už žvangantį pinigą. 
Dalį pinigų vėl padėsime saugoti į banką. Tai padės mums pa- 
laikyti ryšius su agentūra ir liudys, kad mūsų prekybinė veik- 
la po truputį klesti. Likusioji pinigų dalis bus pelnytas atlygis 
už mūsų apsukrumą. 

- Kaip gali būti tikras, kad jie mūsų iškart nesuseks? 

- Tai yra mano amatas. Pusiausvyra tarp apmokėjimų, atliktų 
autentiškais laiškais, kurie atitinka realiai banke saugomų pini- 
gų sumą, ir apmokėjimų padirbtais laiškais. Suklastotus laiškus 
paleisime į apyvartą daugiausia periferinėse rinkose, taip lai- 
mėdami laiko, o Fugeriams bus sudėtingiau atlikti patikrinimus. 

- Kiek laiko tęsis šis žaidimas, žinoma, jei jie mūsų nesu- 
čiups anksčiau? 

- Pagal mano skaičiavimus, jei būsime atsargūs ir suklas- 
totus laiškus naudosime skirtingose rinkose, atsekti mus 
prireiks mažiausiai penkerių metų. O to turėtų užtekti, kad 
pasirūpintume savo senatve. Po šimtą tūkstančių florinų kiek- 
vienam. Ar gerai sakau, ponai? 

Įsivyrauja mirtina tyla, net ir srovės teliūskavimas po lai- 
vo pilvu, regis, prislopsta. 

Pažvelgiu į Elojų: „Koks bus tavo vaidmuo?“ 

Bičiulio akys ima žybsėti, bet už jį atsako Gocas: „Elojus 
bus tavo veiklos partneris. - Kostelėjimas. - Paskutinis daly- 
kas, nes detalės taip pat yra labai svarbios: tau teks priprasti 
prie svetimo vardo.“ 

Elojus pratrūksta juoku, o aš atsakau: „Jokių problemų.“ 


Klausausi mūsų žingsnių aido, kol tolstame prieplauka. Gocas 
fon Polnicas, skaičių magas, atsisveikino su mumis, prieš tai 
paskyręs susitikti kitos dienos rytą. 

Einame paskendę tose pačiose mintyse, galbūt Elojus lau- 
kia mano prieštaravimo: „Vis tik kažkas man kelia įtarimą.“ 

Pritariamai linkteli: „Žinau, apie ką mąstai. Kam jam rei- 
kalingi mes? Kodėl jis to nesiima pats vienas ar nesikreipia į 
žmones, jau vykdančius prekybos veiklą?“ 

- Atspėjai. 

Elojus žino, kad dabar beprasmiška dangstytis paslaptimis, 
nuo šiol esame verslo partneriai. 

- Dėl tos pačios priežasties, dėl kurios jis negali rodytis 
Antverpene. Polnicas tėra aplinkybių vardas. Polnicas, su ku- 
riuo tu ką tik neva susipažinai, yra žmogus, oficialiai žuvęs 
prieš trejus metus. 

- Kas, po galais, jis toks? 

Šypsosi: „Tas, kuriam Fugeriai turi būti dėkingi už karalia- 
vimą Antverpene. Geriausias jų agentas - Lazarusas Tucheris.“ 

Išpučiu akis, Elojus kvatojasi ir prispaudžia smilių prie 
burnos: „Ššš... Po to, kai užbaigė su senuoju Hochšteteriu ir 
nutiesė kelią Antono Fugerio iškilimui mieste, už nuopel- 
nus Tucheriui buvo suteiktas pirmojo atstovo Fugerių filia- 
le Kelne postas. Ir kai Fugeris 1535-aisiais nutarė apginkluoti 

ekspediciją, išplauksią surinkti aukso iš Naujojo Pasaulio ka- 
syklų, vadovavimas tokiai svarbiai operacijai buvo patikė- 
tas į stropiojo Lazaruso rankas. Deja, audra ties Portugalijos 
krantais paskandino ką tik išplaukusią flotilę. Kiekvienas vie- 
tinis jūreivis patvirtintų - tai buvo didžiausia nesėkmė nuo 
tada, kai Antonas perėmė šeimos verslą. Tačiau niekas neži- 
no, kad vienas Fugerių laivas išsigelbėjo, flagmanas, o drauge 
su juo ir visi pinigai, kurie turėjo finansuoti mineralų paieš- 
kas Peru krašte. 

- Ir Tucheris buvo tame laive. 

Finalą lengva įsivaizduoti, tačiau Elojus neketina palik- 
ti pasakojimo įpusėjęs: „Jis pasuko į Airiją, o iš ten pateko į 
Angliją, kur slapstėsi trejus metus ir užmezgė verslo ryšius 
su Henriko VIII bičiuliais.“ 

- O dabar nusprendė apšvarinti savo buvusių šeiminin- 
kų skrynias. 

- Būtent. 

Pasukame siaura gatvele, vedančia palei upės žiotis, Ant- 
verpeno varpinės kyšo horizonte gaubiamos miglos, žuvėdros 
tyrinėja vandenį iš viršaus, gandras stebi mus nejudėdamas 
iš savo lizdo, susukto ant apleisto laivo rėjos. 

Elojus žvelgia sau po kojomis, mąsto apie tai, ką nori man 
pasakyti. 

Stabteli: „Tai yra daugiau nei meistriška afera.“ 

Keli žingsniai į priekį, laukiu, kol jis išsakys viską iki galo. 

- Kalba eina ne vien apie pinigus. 

- Apie ką tada? 

- Apie kreditą. Kaip, tavo nuomone, reaguotų prekybinin- 
kai sužinoję, kad visose Europos rinkose paplito suklastoti 
Fugerių kredito laiškai? 

- Manau, jie daugiau nepriimtų nė vieno popieriaus lapo 
su Antono Fugerio parašu. 

- Būtent. O kas yra bankininkas be kredito? Tai lyg jūrinin- 
kas be laivo. Jei žmonės daugiau nesutinka priimti bankininko 
parašo kaip garanto, nes bijo jį esant suklastotą, tai pabaiga, 
tas bankininkas - žuvęs žmogus. Pameni senojo Hochšteterio 
istoriją? Jie sužlugdė jį būtent taip - diskredituodami. Žmonės 
žaibiškai iššlavė Hochšteterio filialų atsargas, nes nepasitikė- 
jimas yra greit plintantis užkratas: kas benorės turėti verslo 
reikalų su žmogumi, kuris, užuot įsigijęs naujų klientų, pra- 
randa senuosius? 

- Tai tu sakai, kad Tucheris norėtų sužlugdyti ir Augsburgo 
Fugerius - apmauti tuos, kurie mausto kitus? 

Elojus purto galvą: „Tucherj domina pinigai. Mane taip pat. 
Tačiau jei mums iš tikrųjų pavyktų sudrebinti Fugerių kredi- 
tą, jo bankas žlugtų per vos kelerius metus.“ 

Širdis kone nusirita į kulnus, suspaudžia vidurius: Ferdi- 
nandas, Karolis V, popiežius, vokiečių kunigaikščiai. Visi jie 
pririšti prie Antono Sukčiaus pinigų kapšo. 

Sušnibždu lėtai, tarsi atskleisdamas viziją: „O drauge su 
jais ir pusė Europos dvarų.“ 

Elojus taip pat pritildo balsą, nors kiek užmato akis aplink 
be mūsų nieko nėra: „Regėjau naują dangų ir naują žemę, nes 
pirmasis dangus ir pirmoji žemė išnyko ir jūros taip pat ne- 
beliko.“*? 


43 skyrius 


Antverpenas, 1538 metų birželio 2 diena 


- Ar matė krovinį? 

- Taip. 

- Laivus? 

- Taip. 

- Ar išsakė kokių abejonių? 

- Paklausė vien apie jūros kelius, kuriais ketiname plaukti. 

Prisikėlęs iš mirusiųjų Lazarusas Tucheris ar skaičių ma- 
gas Gocas fon Polnicas liūdnai kraipo galvą: „Jie manosi esą 
visagaliai. Taip pasitiki savo jėgomis, kad net nesusimąsto, jog 
kažkas gali mėginti juos apgauti. Tikri šikniai.“ 

- Na, šis jų pasitikėjimas pasitarnaus mums, ar ne? 

Gocas nekreipia dėmesio į klausimą ir toliau seka savo min- 
timis: „Sutiko už penkiolika tūkstančių florinų?“ 

- Nė nemirktelėjęs. Paprašė, kad įneštume tris tūkstan- 
čius kaip garantiją, grąžins juos po pirmosios ekspedicijos. 
Padariau, kaip man sakei: padaviau jam pinigus lengva ranka, 
kad manytų mus turint solidžių lėšų. 

- Puiku. Bet jei būčiau sėdėjęs to bankininko vietoje, vis- 
kas nebūtų praslydę taip lengvai. 

- Tada mums pasisekė, kad pasirinkai būti šioje pusėje. 

Buvęs Fugerių atstovas įpila man išgerti: „Laikas pakelti 
tostą. Puikiai pasirodei. Pirmasis žingsnis žengtas.“ 

Barža, kurioje Lazarusas Tucheris slepia savo egzistavimo 
paslaptį, tūno susigūžusi upės vingyje. Vidus - lyg paprasčiau- 
sių namų, tik ant sienų prikabinėta keisčiausių kyšančių daik- 
tų: kardų, pistoletų, muzikos instrumentų, žemėlapių, netgi 
švytintis vėžlio kiautas. 

Žinau, būtų geriau, jei patylėčiau, tačiau man ne kasdien 
pasitaiko sutikti tokį personažą. 

- Elojus man papasakojo tavo istoriją. 

Neatrodo nustebęs: „Jis blogai padarė. Jei mus kartais su- 
gautų, kuo mažiau vieni apie kitus žinosime, tuo geriau.“ 

Įsitaisau odiniame krėsle: „Nori pasakyti, kad Elojus tau 
nieko apie mane nepasakojo?“ 

Gocas gūžteli pečiais: „Žinau tik tiek, kad buvai Miunsteryje 
su bepročiais, ir pasakysiu tau nuoširdžiai - jei tai būtų vienin- 
telė tavo turima rekomendacija, tikrai nebūčiau tavęs priėmęs 
į šį reikalą. Bet Elojus pasakė, kad esi tinkamas žmogus, o aš 
kliaujuosi jo uosle: tas, kuriam pavyko dvidešimtį metų išlai- 
kyti galvą virš vandens tarp šio miesto ryklių ir nebūti sury- 
tam, moka vertinti žmones.“ 

Šypteliu ir išmaukiu gėrimą: „Esi teisus, miunsteriečiai bu- 
vo bepročiai. Tačiau šie bepročiai užėmė miestą. Ar tau kada 
tai pavyko? 

Goco akys - du tamsūs taškeliai, prasmegę tarp veido ran- 
dų. Jam nereikia atsakyti, regis, anabaptistas ir pirklys puikiai 
vienas kitą supranta. 

- Turi būti tikras fanatikas, kad leistumeisi į tokį žygį. 

- Reikia tuo tikėti. 

- O tuiš tiesų tuo tikėjai? 

Geras klausimas: „Sakykime, kad tada mane traukė tikrai 
ne laimikis.“ 

Šypsosi ir pripila po antrą stiklinę: „Ar nori išgirsti išties 
įdomią istoriją apie Miunsterį?“ 

- Istoriją, kurios dar nežinau? 

-Ją žinome tik aš, Antonas Fugeris ir tikriausiai popiežius. 

- Skamba it valstybės paslaptis. 

Pašaipiai nusišypso, glostydamasis ūsus. Anapus mažyčio 
lango klykauja žuvėdros, aplink tyla. 


30 Citata iš Apr 21, 1. 

- 1534-ųjų pradžioje prižiūrėjau Fugerių reikalus Kelne. 
Būtent ten išmokau šio amato gudrybių ir visko, ką reikia ži- 
noti apie pinigines operacijas. Vieną dieną man atneša laišką, 
kuriame tėra įrašytas sumos dydis. Jokio parašo, tik antspau- 
das: viena didžiulė raidė G. 

- G? 

- Įspausta vaške. Prašau, kad agentūros apskaitininkas, dir- 
bantis Fugeriams daugiau nei dešimtį metų, man paaiškintų ir 
šis atsako, kad gavę tokį laišką privalome iškart paruošti pini- 
gus ir laukti, kol kas nors ateis jų pasiimti ir parodys antspaudą. 

Pertraukiu Gocą: „Nesuprantu, kaip tai susiję su Miuns- 
teriu?“ 

Vyriškis nežymiai krūpteli: „Leisk man pabaigti. Tada imu 
klausinėti išsamiau, kaip galime išduoti tokią sumą nepažįs- 
tamam žmogui? Ir senis atskleidžia man, kad prieš kelerius 
metus kažkas iš Romos Fugerių banke atidarė neribotą kre- 
ditą, skirtą slaptam šnipui, veikiančiam imperijos teritorijo- 
je. Meseras G - taip jį vadino vokiečių filialų apskaitininkai.“ 

- Šnipas. 

Gocas nepertraukia savo istorijos: „Todėl parengiu kredi- 
to laišką prašomai sumai ir laukiu kliento. Žinai, kas ateina to 
laiško pasiimti? Dvasininkas. Įsisiautęs į tamsų apsiaustą su 
ant akių nuleistu gobtuvu, dengiančiu pusę jo veido. Parodo 
man žiedą su O raide, lygiai tokia pačia, kokia atspausdinta 
laiške. Tačiau pamatęs kredito laišką suplėšo jį į tūkstantį sku- 
telių tiesiai man prieš nosį ir sako, kad jam reikalingi pinigai. 
Bandau jį perspėti, kad pavojinga keliauti su tokia suma kiše- 
nėje, tačiau anas toliau reikalauja savo - nori aukso. Tebūnie, 
atidarau skrynią ir atskaičiuoju jo prašomą sumą. Tada klausia 
manęs, ar negalėčiau jam patarti, kur išsinuomoti arklių kelio- 
nei iki Miunsterio. Nurodau jam pagrindines Kelno arklides.“ 

Nutyla, istorija baigta. Slogi nuojauta veržiasi į mano min- 
tis, tačiau nepajėgiu jos ištarti. Padedu stiklinę ant stalo, len- 
gvas drebulys rankose. 

Gocas laukia mano reakcijos: „Argi tai ne įdomi istorija? 
Galbūt miestui užimti ir reikalingi fanatikai, atsidavę šiam 
reikalui, tačiau šnipui infiltruoti reikalingi pinigai. Reikalingi 
Fugeriai. Pinigai visada atlieka svarbų vaidmenį.“ 

Pastebi mano susijaudinimą. 

Tamsi gėrimo linija butelyje linguoja iš lėto drauge su 
barža. 

Vėžlio kiautas skleidžia juodmedžio spalvos atspindžius. 

Baltas garnys nurėžia gabalą dangaus, įrėminto lango kontūrų. 

Anglijos krantų žemėlapyje, pakabintame sienos kairiaja- 
me apatiniame kampe, pavaizduota vėjų rožė nuo čia atrodo 
tarsi balta ir juoda gėlė. 

Krėsle paniręs Gocas nejuda iš vietos. 

Gocas. Lazarusas. Skirtingi vardai, skirtingi žmonės. Ta pati 
istorija. 

Gustavas Mecgeris, Lukas Nimansonas, Linhardas Jostas, 
Geritas Bukbinderis. 

Lotas. 

- Niekas nėra tas, kas atrodo iš pirmo žvilgsnio. 

Nežinau, tai mano ar Goco balsas, o gal tiesiog galvoje nu- 
aidėjusi mintis. 

Klausimai pasipila patys savaime: „Kas paėmė neribotą kre- 
ditą?“ 

- Niekada to nesužinojau. Tikėtina, labai svarbus asmuo iš 
Romos. 

- Apibūdink man tą žmogų, kuris atėjo išsiimti sumos. 

- Jo veidą slėpė gobtuvas, juk sakiau. Iš balso neatrodė se- 
nyvo amžiaus, bet nuo tada praėjo ketveri metai... 

Bando man pagelbėti, Gocas suprato, sutelkia visą savo at- 
mintį: „Pamenu, klausiau savęs, ko jam vykti į Miunsterį su 
tokia pinigų suma, na, ji nebuvo siaubingai didelė, man regis, 
du ar trys tūkstančiai florinų, tačiau kam leistis į kelią pilno- 
mis kišenėmis?“ 

- Tam, kad nepaliktų pėdsakų ir nesukeltų įtarimų. 

Pažvelgiu į jį. Dabar aš turiu mąstyti balsu ir į pasakojimą 
atsakyti pasakojimu. 

- 1534-ųjų pradžioje Miunsterio anabaptistai gavo pirmas 
dideles pinigines donacijas, įnašus iš įvairių bendruomenių ir 
pavienių tikėjimo brolių. 

- Tavo manymu, tie pinigai pasitarnavo anabaptistų pasi- 
tikėjimui įgyti... 

- Koks dar geresnis leidimas šnipui nei šis? 

Vėlei klausomės lėto vandens teliūškavimo ir medžio girgž- 
desio. 

Pirmasis prabyla Gocas, tarp apsimestinio kuklumo ir ne- 
tikėjimo: „Ne ką tenusimanau apie religiją. Prašau man paaiš- 
kint, kam Romai būtų reikėję infiltruoti šnipą į mažo Šiaurės 
miestelio anabaptistų bendruomenę." 

Atsakymas įgauna formą man pradėjus dėlioti žodžius: 
„Galbūt todėl, kad tas nedidelis Šiaurės miestelis galėjo tap- 
ti anabaptizmo švyturiu. Galbūt todėl, kad toji bendruomenė 
galėjo kaip reikiant duoti į kaulus didikams ir suvienyti liaudį 
ten, kur niekam iki tol nepavyko. Galbūt todėl, kad kuris nors 
popiežiaus dvaro toliaregis pradėjo ne juokais krauti į kelnes.“ 

Gocas: „Ne, to nepakanka: kardinolai ir taip turi dėl ko 
sukti galvas.“ 

- Jie suka galvas, kaip išsaugoti savo valdžią. 

- Kodėl tada paliko ramybėje liuteronus? 

- Nes liuteronai gali būti puikūs sąjungininkai prieš skur- 
desniųjų sluoksnių maištą. Kas išskerdė valstiečius Miūl- 
hauzene? Katalikų kunigaikščiai išvien su liuteronais. Kas 
Miunsterio vyskupui paskolino pabūklų miestui atsiimti? Pi- 
lypas iš Heseno, Liuterio gerbėjas. 

- Ne, tai manęs neįtikina. Liuteris aplošė popiežių, išvijo jį 
iš Vokietijos spyriais į sėdimąją, visus Bažnyčios turtus pasi- 
savino vokiečių kunigaikščiai... 

- Gocai, architravui prilaikyti reikalingos dvi kolonos. 

Buvęs pirklys susimąsto, žiūri į mane kreivai: „Priešininkai, 
bet drauge sąjungininkai. Tą tu nori pasakyti?“ 

Pritariamai linkteliu: „Imperijos žemėse veikiantis šnipas. 
Kažin, nuo kada?“ 

- Daugiau nei dešimtį metų, taip man buvo pasakyta. 

Vėlei apninka slogi nuojauta, nepakeliama įtampa už akių. 

Mecgeris, Nimansonas, Jostas, Bukbinderis, Lotas. 

Daugelis ir vienas. Tie, kuriais buvau. 

Žmogus iš minios. Pasislėpęs bendruomenėje. Vienas iš 
mūsiškių. 

- „Juk Dievas pašauks atsakyti už kiekvieną darbą, net 
slaptą - ir gerą, ir blogą.“*! 

Gocas sutrikęs: „Ką tai reiškia?“ 

Įtampa slūgsta ir nuojauta sklaidosi: „Tai Ooelet, Ekleziasto, 
knygos pabaiga.“ 


Upės žiotys plečiasi kiek aprėpia akys, kol laivas sparčiai slysta 
link jūros, jau įžvelgiamos horizonte. Aušra žarsto savo spin- 
dulius ant vandens veidrodžio tiesiai mums prieš akis ir nu- 
šviečia laivui kelią. 

Jūra. Elojus buvo teisus: atitrūkti nuo kranto ir žvelgti į šią 
neaprėpiamą bangų tolybę - tai išties dovanoja tau laisvės po- 
jūtį. Dar niekada nekeliavau jūra: keistas nerimas ir svaigulys, 
kurį sušvelnina vien praėjusios nakties mintys. 

Laivo įgulą sudaro vairininkas ir aštuoni jūreiviai, paklūs- 
tantys kapitonui Silasui, visi anglai, jau dirbę Gocui ir verti 
aklo pasitikėjimo. Tarpusavyje jie kalbasi savo keista šnekta, 
kuria jau pradedu suprasti kelis dažnesnius žodžius - veikiau- 
siai šūksnius ir keiksmus. 

Atvykauį Antverpeną ketindamas emigruoti į Angliją ir nie- 
kada negrįžti. Dabar vykstu ten su verslo reikalais. Gyvenimas 
kartais pasisuka netikėta linkme: vakar buvau vien sargybi- 
nių medžiojamas driskius, šiandien esu visų gerbiamas cuk- 
raus pirklys, už penkiolika tūkstančių florinų apdraudęs kro- 
vinį ir laivus. 

Atsigręžiu atgal, antrasis laivas plaukia paskui mus ketvir- 
čio mylios atstumu. Jam vadovauja Silaso patikėtinis, jaunas 
velsiečių piratas, plaukiojęs Indijose. 

Pirklys Hansas Gruebas vyksta į Londoną parduoti cukraus. 
Plokščios Zelandijos salelės - iš jūros nagais išplėšta žemė - 
plaukia pro šalį drauge su žuvėdrų spiečiais ir, jiems po tru- 
putį retėjant, Šiaurės jūra pasitinka pirklį rami, pasidabinusi 
sodriai mėlyna spalva, tamsi, kaip ir jo protą užtvindžiusios 
naktinės mintys. 

Neįtikėtinas prisikėlusio Lazaruso pasakojimas verčia ma- 
ne sugrįžti į Miunsterio prisiminimus, šiandien ryškesnius nei 
anksčiau, nes pasidalinau jais su Elojumi. 

Klausimas lieka tas pats: „kas?“ 

Kas tas šnipas? 

Kas nuo pat pradžių veikė popiežininkų naudai? 

Kas įnešė į anabaptistų iždą pinigų, taip įsiliedamas į atgi- 
musiųjų gretas? 

Kas? 

Kas tas niekšas? 

Atmintyje perkratau veidus, vietas ir aplinkybes. Mano 
atvykimas į miestą, apaštalų sutikimas, barikados, o paskui 
kliedesys ir beprotybė. Kas pasistengė, kad viskas baigtųsi 


a1 Citataiš Koh 12, 14. 

būtent taip. Jau sakiau Elojui. Žuvo visi. Krechtingas jaunes- 
nysis? Tikrai ne. 

Bet ir tai yra vienas iš būdų blogiausiai nuojautai nuvyti. 

Vienas iš mūsiškių. Sąjungininkas. Gebantis pelnyti pasi- 
tikėjimą. Ir pasiųsti tave žūtin reikiamu metu. 

Laiškai. 

Laiškai Magistrui Tomui. 

Šnipas, pradėjęs veikti dar prieš 1524-uosius. 

Vokietijoje. 

Kažkas ir niekas. 

Frankenhauzenas. Miunsteris. 

Ta pati strategija. Tie patys rezultatai. 

Tas pats asmuo. 

Goelet. 


386 


G TRATTATO M 


VTILISSIMO 


DEL BENEFICIO DI 
GIESV CHRISTO 


CR OCIFISSO, 
VERSO I 
CHRI 
STIANI, 


$ 


Venetiis Apud Bernardinum 
de Bindonis. Anno Do, 


M.D, XXX XII, 


Titulinis originalaus leidinio Kristaus Dovana puslapis. 


||| dalis Kristaus Dovana 


Laiškas, išsiųstas į Neapolį iš popiežiaus miesto 
Viterbo, adresuotas Džanpietrui Karafai, datuotas 
1541 m. gegužės 1 d. 


Mano šviesiausiam Ponui Džovaniui Pietrui 

Karafai Neapolyje. 
Mano didžiai gerbiamas Pone, Jūsų Šviesybės pasidalinta ži- 
nia apie Imperatoriaus sutriuškinimą Alžyre ir jo kariuome- 
nės pralaimėjimą Vengrijoje turkams leidžia šiai širdžiai ti- 
kėtis greitai išvysiant Habsburgą palinkusį nuo priešininkų 
smūgių, o jo beribę valdžią suskaldytą. Jei prie to pridėsime 
dar ir naujienas iš Prancūzijos, o tiksliau, Pranciškaus I rengi- 
mąsi naujam karui, tada jaučiu šį momentą esant itin palan- 
kų Jūsų Prakilnybės ir šio Jūsų tarno lūkesčiams. Dar niekad 
Imperatoriui nebuvo iškilę tokių rimtų sunkumų kontroliuo- 
jant savo neaprėpiamas valdas; dar niekad jo įsiskolinimas vo- 
kiečių bankininkams nebuvo toks didelis ir tolimas nuo ap- 
mokėjimo. 

Todėl nestebina tai, jog monarchas stengiasi suvienyti 
Krikščionybę po savo karine vėliava, teikdamas koncesijas 
protestantų kunigaikščiams Vokietijoje, idant šie atjotų jo gel- 
bėti į Vengrijos lygumas ir Balkanus bei padėtų atremti spar- 
čiai žygiuojančią Suleimano kariuomenę. Liuteronai jau įsitvir- 
tino Saksonijoje ir Brandenburge, ir Imperatorius yra linkęs 
su tuo susitaikyti bei nuolaidžiauti, palikdamas Romą visiems 
laikams už šių kunigaikštysčių ribų. 

Visgi tas, kuris mėgina sukliudyti Karolio V beribei galiai, 
viliasi kunigaikščius nepasiduosiant Imperatoriaus pataikavi- 
mams ir toliau į jį žvelgsiant kaip į stiprų priešą, su kuriuo ga- 
lima sudaryti sandorius, bet kurio vertėtų vengti kaip sąjun- 
gininko. Todėl Pilypo iš Heseno simpatijos nėra geras ženklas: 
Imperatorius užmerkė abi akis į landgrafo dvipatystę, kad tik 
išlaikytų jį savo pašonėje, o šis sudarė su Imperatoriumi nie- 
kingą sandorį. 

Bet tebūnie; pasodinti Romos Bažnyčią ir liuteronų teolo- 
gus už vieno bendro stalo yra Karolio tikslas, kurio jis siekia vi- 
sais įmanomais būdais, ir nėra jokios abejonės, jog monarchas 

kausis aršiai: šiandien, nepavykus įveikti liuteronų kunigaikš- 
čių, Imperatorius norėtų pasiskelbti globėju Krikščionybės, ku- 
rią neva suvienys naujas kryžiaus žygis prieš turkus. Karolis V 
yra užtikrintas, jog tai padarysią jį neįveikiamą. Šio tikslo ve- 
damas Imperatorius yra pasiryžęs išnaudoti visas savo turi- 
mas atsargas. 

Laimei, su malonumu išklausau žinią, kad Vormso reich- 
stagas neatnešė Karoliui taip trokštamų rezultatų: liuteronų 
mokslo vyrai ir toliau žvelgia padilbomis į Šventąjį Sostą ir 
katalikų kunigaikštystes. 

Kadangi man teko asmeniškai susipažinti su Liuteriu ir 
Melanchtonu jų šlovės laikais, galiu pridurti, kad liuteronai yra 
pernelyg išdidūs ir įtarūs žmonės, kad susitaikytų su Roma. 
Tai byloja Jūsų Prakilnybės planų naudai ir šį kartą užkerta 
kelią liuteronų ir katalikų suartėjimui, kas šiandien būtų iš- 
ties pražūtinga. 

Vis dėlto pavojus, užuot pasiekęs mus iš kitos Alpių pu- 
sės, gali užgimti pačios Šventosios Romos Bažnyčios viduje. 

Naujasis rūbas, kurį Jūsų Prakilnybė panoro man suteikti, 
idant vėlei galėčiau pasitarnauti Viešpaties planams, ir pri- 
vilegijuotas stebėjimo taškas, prie kurio man pavyko laimėti 
priėjimą, leidžia man prisiliesti prie žinių iš pirmųjų rankų ir 
surinkti daugelį elementų, kurių mano pamaldžiojo Pono rū- 
pestis prašo nepraleisti pro akis. Dar kartą Jūsų Prakilnybės 
toliaregiškumas atsiskleidė esąs daugiau nei vertingas. 

Todėl drįsiu tvirtinti, kad tai, kas formuojasi čia Viterbe, 
Patrimonium Sancti Petri' mieste, yra tikrų tikriausia parti- 
nė grupė, palankiai žiūrinti į dialogą su liuteronais ir galinti 
paremti Imperatoriaus ketinimus. Jūsų Prakilnybė linkęs juos 
vadinti spiritualais, turėdamas mintyje tuos kardinolus, ku- 
rie yra atviri grėsmingoms Liuterio doktrinoms bei doktri- 
noms to naujojo ereziarcho Ženevoje Jono Kalvino, apie kurį 
šiandien visi ir tešneka. Vis dėlto, nors Viterbo dvasininkijos 
gyvenimas ir sukasi aplink didžios kultūros žmogų kardinolą 
Polą, privalau informuoti Jūsų Prakilnybę, kad žmonių ratui, 
kuriuo kardinolas apsupo save nuo tada, kai buvo Popiežiaus 
paskirtas Patrimonium valdytoju, priklauso visokio plauko 
literatai, pasauliečiai ir dvasininkai iš įvairių kraštų, o vie- 
nija juos bendras siekis atverti Bažnyčios vartus niekingojo 
Liuterio pagimdytiems reikalavimams. Būtent jų naivus polin- 
kis priimti kiekvieną jų reikalui atsidavusį intelektą leido šiam 

uoliam Jūsų Prakilnybės tarnui patekti į kardinolo aplinką ir 
laimėti iškiliausių jo narių pasitikėjimą: viterbiečiai džiaugėsi 
galėdami turėti savo gretose vokiečių literatą, gerai išmanan- 
tį Vokietijos universitetuose gimusius tekstus. 

Tad lai man bus leista išdėstyti savo surinktus įspūdžius 
apie tą, kurį, be jokios abejonės, reikia laikyti šios kongrega- 
cijos įkvėpėju, tai yra apie anglų kardinolą Redžinaldą Polą. Jį 
supa šviesi katalikybės kankinio šlovė, mat kardinolui teko 
bėgti iš savo gimtosios žemės dėl Henriko VIII pradėtos schiz- 
mos, ir tai apsunkina bet kokį įtarumą jį esant nepakankamai 
ortodoksišką. Tai išprusęs ir rafinuotas žmogus, neįtarus ir 
sąžiningas, nuoširdžiai palaikantis galimybę užmegzti dialo- 
g3 su protestantais, siekiant parvesti šiuos atgal į Šventosios 
Romos Bažnyčios glėbį. 

Kaip aukščiau išdėstyta, nedera tad stebėtis, kad Impera- 
torius žvelgia į šį pamaldų Bažnyčios žmogų kaip į savo paties 
interesų įkūnijimą. 

Polui savo malonę rodo ir Bolonijos kardinolas Kontarinis, 
Jo Šventenybės Popiežiaus Pauliaus III paskirtas vesti naujas 
derybas su liuteronais Rėgensburge, po nepavykusio Vormso 
reichstago. Prie šio taip pat jungiasi Modenos vyskupas kardi- 
nolas Moronė, Gonzaga iš Mantujos, Džibertis iš Veronos bei 
Kortezė ir Badija iš popiežiaus kurijos. Visi šie vyrai gana lanks- 
čiai žvelgia į protestantų doktriną, skelbdami esant būtina įti- 
kinti brolius išklydus iš pagrindinio Romos kelio, dėl ko jie at- 
meta liuteronų idėjų persekiojimą pasitelkus prievartos jėgą. 

Redžinaldas Polas, kaip Jūsų Prakilnybei bus žinoma, yra 
rašto žmogus, jis studijavo Oksforde drauge su Tomu Moru, 
kurio žūtis stipriai sukrėtė Krikščionybę. Kankinys, kankinių 
bičiulis: Polo reputacija atrodo išties nepriekaištinga. Kadangi 
savo studijas jis užbaigė Padujoje, puikiai išmano ir Italijos 
realijas. 


Šv. Petro Palikimas (lot.) - taip buvo vadinama viena iš keturių 
popiežiaus Inocento III įsteigtų provincijų. 1198 m. šis popiežius 
panaikino Romos autonomiją ir suskirstė ekleziastinę valstybę į 
keturias administracines dalis su paties popiežiaus skiriamais val- 
dytojais (rektoriais). 


Reginald Pole (1500-1558) - anglų kardinolas ir arkivyskupas, Hen- 
riko VIII giminaitis, vienas svarbiausių Kontrreformacijos epochos 
veikėjų. Viterbo mieste atgaivino Neapolio spiritualų būrelį, kuriam 
priklausė ir skulptorius Mikelandželas. 

Todėl nesunku įsivaizduoti jį puikiai sutariant su litera- 
tais, kuriais kardinolas apsupo save, o ypač su Marku An- 
tonijumi Flaminijumi?, Jo Šventenybės Pauliaus III globoja- 
mu poetu ir vertėju, kurį Jūsų Prakilnybė tikrai bus girdėjęs 
minint. Tarp Polo ir Flaminijaus Viterbe užgimusi bičiulystė, 
mano akimis, nėra mažiau pavojinga už Vitenberge prieš dvi- 
dešimtį metų užsimezgusį ryšį tarp Liuterio ir Melanchtono. 
Kuomet su užsispyrimu puoselėjamas tikėjimas sutinka raš- 
tiją, tai, kas iš to gimsta, bene visuomet yra didinga, tiek gė- 
ryje, tiek blogyje. 

Kuo skubiau man pavyks perduoti Jūsų Prakilnybei pa- 
skutines naujienas apie Viterbo intrigas, tuo pirmiau mano 
troškimas Jums tarnauti bus išpildytas. 

Bučiuoju Jūsų Prakilnybei ranką ir tikiuosi visad išlikti 
Jūsų malonėje. 

Iš Viterbo, 1541 metų gegužės 1 d. 
Ištikimasis Jūsų Šviesybės stebėtojas 
0. 


Laiškas, išsiųstas į Romą iš popiežiaus miesto Viterbo, 
adresuotas Džanpietrui Karafai, datuotas 1541 m. 
lapkričio 18 d. 
Mano šviesiausiam ir pamaldžiausiam 
Ponui Džovaniui Pietrui Karafai Romoje. 
Mano didžiai gerbiamas Pone, su džiaugsmu pasitinku žinią 
apie kardinolo Kontarinio iniciatyvos Rėgensburge žlugimą. 
Kaip ir buvau numatęs, liuteronai išteisinimo vien per tikėjimą 
doktrinos klausimu atsiskleidė esą nepalenkiami, ir, nors kar- 
dinolas Kontarinis buvo linkęs nuolaidžiauti, Jūsų Šviesybės 
sumani diplomatija mokėjo laiku sustabdyti ir atmesti pra- 
žūtingą susitarimą, kuris atrodė netrukus būsiąs pasiektas. 

Tai kartus nusivylimas Redžinaldo Polo ratelio nariams, 
kurių veiduose šiandien įskaitau pralaimėjimą. 

Vis dėlto mes dar negalime paslėpti kardo dėkle, šių pro- 
tų keliamas pavojus toli gražu nėra įveiktas. Ir kaip tik apie 
naują grėsmę skubinuosi kuo išsamiau pranešti, idant Jūsų 
Prakilnybė galėtų laiku patarti savo tarnui, kokių priemo- 
nių derėtų imtis. 

Rėgensburgo pokalbiai iškėlė grėsmę, jog Šventosios Ro- 
mos Bažnyčios išgelbėjimo doktrina gali būti užkrėsta ereti- 
kų liuteronų doktrinos. 

Kaip Jūsų Prakilnybei žinoma, protestantų teologai, rem- 
damiesi keliais klaidingai aiškinamais Naujojo Testamento 
teiginiais (Mt 24, 34; Rom 8, 28-30; Ef 1, 4-6), skelbia, jog vien 
tie, kuriuos Viešpats nuo pat pasaulio pradžios išrinko savo 
šventaisiais, ir tik jie išsigelbės Paskutinio Teismo dieną. Todėl 
gerų darbų darymas, siekiant užsitarnauti amžinąjį gyvenimą, 
tėra gryniausia iliuzija. Išrinktųjų išgelbėjimą lemia ne kilnūs 
veiksmai, o dieviškoji tikėjimo dovana, niekas kitas. Taigi joks 
geras darbas, atliktas krikščionio, negali pakeisti šios prigim- 
tinės tikėjimo dovanos, kurią iš Viešpaties gauna keli išrink- 
tieji, iš anksto paskirti išgelbėti dieviškajame plane. 

Man nebūtina priminti, kokia pavojinga ši doktrina krikš- 
čioniškajai pasaulio santvarkai, kuri, priešingai, turi būti grin- 
džiama žmogaus laisve pasirinkti ar atmesti tikėjimą. Be to, 
nedvejodamas pareiškiu, jog būtent doktrina, žinoma išteisi- 
nimo vien per tikėjimą vardu, yra visų per pastaruosius dvide- 
šimt penkerius metus liuteronų įvykdytų niekšybių atraminis 
piliastras. Tai yra jų apverstos teologijos architravas bei tai, 
kas jiems teikia jėgų pulti Šventąjį Sostą be mažiausio nuolan- 
kumo ir abejoti Šventosios Romos Bažnyčios hierarchijomis. 
Visa tai tam, kad liuteronai atmestų teisėją, teisiantį žmonių 
poelgius, ir paskelbtų ekleziastinę valdžią, prižiūrinčią taisyk- 
les ir taip sprendžiančią, kam galima patekti į Dievo Karalystę, 
o kam ne. Jūsų Prakilnybė, be abejo, atmins, jog vienas akiplė- 
šiškų Liuterio žingsnių buvo būtent ekskomunikos teisės nei- 
gimas Šventajam Tėvui. 

Taigi kas nepavyko kardinolui Kontariniui - iškraipyti ir su- 
luošinti krikščionišką išgelbėjimo per gerus darbus doktriną, - 
šiandien gali pavykti vis siauresniam kardinolo Polo akoli- 
tų ratui. 


Marco Antonio Flaminio (1498-1550) - garsus italų humanistas, rašęs 
lotyniškas eiles ir veikęs daugelyje Italijos dvarų, tarp jų Mantujoje, 
Genujoje ir Urbine, kur bičiuliavosi su Baltazaru Kastiljone. Flamini- 
jaus prašymą įstoti į teatinų ordiną atmetė Džanpietras Karafa. Nea- 
polyje įsitraukė į Chuano de Valdeso spiritualų judėjimą ir ėmė remti 
Bažnyčios atnaujinimo pasitelkus reformatorių doktrinas idėją. 

Praeityje man jau teko ne kartą rašyti Jūsų Prakilnybei apie 
pavojingą žavesį, kuriuo naiviuosius protus patraukia raštai 
ano jauno mokslų vyro iš Ženevos, regis, tapusio Liuterio sekė- 
ju sėjant ereziją. Kalbu apie Joną Kalviną, dvokiančio ir kenks- 
mingo veikalo Institutio Christianae Religionis* autorių. Ši 
knyga patvirtina ir sustiprina daugelį eretiško Liuterio proto 
pagimdytų idėjų, o pirmiausia išteisinimą vien per tikėjimą. 

Būtent šis veikalas įkvėpė tą, kurį laikau pavojingiausiu lei- 
diniu Italijos žemėse nuo pat klastingojo Savonarolos laikų ir 
už kurį privalome pasmerkti iškreiptų viterbiečių protų, tarp 
kurių šiandien esu, genijų. 

Turiu galvoje trumpą traktatėlį, kurio grėsmė gerokai pra- 
lenkia jo apimtį, mat jame išsamiai išdėstyta, kiekvienam len- 
gvai suprantama kalba, protestantų išteisinimo vien per ti- 
kėjimą doktrina taip, tarsi ji visiškai neprieštarautų Romos 
Bažnyčios doktrinai. 

Nėra jokios abejonės, jog taip šis literatų ir dvasininkų ra- 
tas bandė įvesti į doktrininę diskusiją elementus, kurie palen- 
gvintų katalikų ir liuteronų suartėjimą, visiškai priimant pas- 
tarųjų išganymo doktriną. 

Minėtojo teksto autorius yra benediktinų vienuolis Bene- 
diktas Fontaninis iš Mantujos, šiuo metu apsistojęs San Nikolo 
YArenos vienuolyne, Etnos kalno papėdėje. Tačiau rankos, 
triūsusios prie teksto redagavimo ir įterpusios kone pažodi- 
nes Kalvino Mokymo ištraukas, priklauso Redžinaldui Polui ir 
Markui Antonijui Flaminijui. 

Su kruopščiausiu apdairumu atlikęs tyrimą išsiaiškinau, jog 
kardinolas Polas turėjo progą susitikti su benediktinų vienuo- 
liu dar 1534-aisiais, kuomet bėgdamas iš Anglijos jis laikinai 
glaudėsi Venecijos San Džordžo Madžorės salos vienuolyne. 
Tuo laikotarpiu Fontaninis gyveno kaip tik ten. Jūsų Prakilnybė 
privalo žinoti, jog San Džordžo Madžorės vienuolyno abatas 
tada buvo ne kas kitas, o Gregorijus Kortezė, šiandien akty- 
vus spiritualų judėjimo gynėjas kurijoje. 

Prie šio fakto reiktų pridurti dar ir tai, jog praėjus dvejiems 
metams, 1536-aisiais, ir Markas Antonijus Flaminijus viešė- 
jo minėtame vienuolyne, pakviestas paties Kortezės su pre- 
tekstu patikėti Flaminijui Aristotelio Metafizikos XII knygos 
lotyniškosios parafrazės leidinio kuravimą. 

Taigi kardinolas Polas, Kortezė ir Flaminijus. Visi bičiuliai 
ir visi pritariantys Bolonijos kardinolo Kontarinio susitaikymo 

politikai. Štai protai, pagimdę siaubingąjį veikalą. Jei brolis 
Benediktas iš Mantujos išminkė knygai molį, tai spiritualų ra- 
telis suteikė jai formą ir pavertė erezijos sklidinu indu. 

Traktato pavadinimas iškalbingas ir pažodžiui perima ne 
kartą Melanchtono Loci communes* vartojamą pasakymą. 

II beneficio di Cristo, arba Trattato utilissimo del beneficio 
di Giesū Cristo crocifisso verso i cristiani.* Taip vadinasi šis vei- 
kalas, kurio redagavimą šiomis dienomis baigia Flaminijus ir 
kuriame aiškiai teigiama, jog: 


Kristaus teisingumo užteks paversti mus tei- 
siais malonės vaikais, be jokių mūsų daromų 
gerų darbų, kurie negali būti laikomi gerais, jei 
prieš juos darydami mes patys nesame geri ir 
teisūs tikėjimo akyse. 


Jūsų Prakilnybė puikiai suvoks grėsmę, kurią panašių idėjų 
sklaida gali kelti Krikščionybei ir ypač Šventajam Sostui, jei 
kartais sulauktų pritarimo. O jei ši knygiūkštė bus palankiai 
sutikta tarp Bažnyčios kilmingųjų, gali prasiveržti prielanku- 
mo protestantams epidemija pačios Romos Bažnyčios viduje. 
Nedrįstu įsivaizduoti, kokių siaubingų pasekmių tai galėtų at- 
nešti Šventojo Sosto politikai Karolio V atžvilgiu. 

Todėl nekantriai laukiu naujų Jūsų išminties padiktuotų 
nurodymų, žinodamas, jog mokėsite dar kartą kuo geriausiai 
patarti savo uoliam tarnui. 

Vildamasis visad išlikti Jūsų malonėje bučiuoju Jūsų Švie- 
sybei ranką. 

Iš Viterbo, 1541 metų lapkričio 18 d. 
Ištikimasis Jūsų Šviesybės stebėtojas 
a. 


Krikščionių tikėjimo pamokymai (lot.), 1536 m. 


Bendrieji teologijos principai (lot.), 1521 m. 


Kristaus Dovana arba Itin naudingas traktatas apie nukryžiuotojo 
Jėzaus Kristaus dovaną krikščionims (it.). 

Laiškas, išsiųstas į Romą iš popiežiaus miesto Viterbo, 
adresuotas Džanpietrui Karafai, datuotas 1543 m. bir- 


želio 27 d. 


Mano pamaldžiausiam ir didžiai gerbiamam 

Ponui Džovaniui Pietrui Karafai Romoje. 
Pone mano pamaldžiausias, rašau Jūsų Prakilnybei, idant pra- 
neščiau tvirtai žinąs, jog II Beneficio di Cristo buvo atiduotas 
spaudai Venecijoje. 

Prieš kelias dienas Markas Antonijus Flaminijus sugrįžo 
iš kelionės paskui Šventąjį Tėvą, vykusį į Busetą susitikti su 
Imperatoriumi. Apklausęs vieną iš Flaminijaus pažų sužino- 
jau, kuriose vietose konkrečiai jis lankėsi. Taigi manieji įta- 
rimai pasirodė buvę pagrįsti. Iš tiesų Flaminijus, sudalyvavęs 
Buseto susitikime ir ten praleidęs gegužės mėnesį, sugrįžo 
atgal, prieš tai padaręs neįprastą lankstą į Veneciją. Pažas at- 
skleidė man, jog šiame mieste Flaminijus aplankė Bernardo 
de Bindonio spaustuvę, tačiau nežinojo daugiau. Vis dėlto esu 
tikras, kad šio susitikimo priežastis buvo rankraščio perda- 
vimas, o gal paskutinė minėtojo teksto korektūra. 

Nuo tada, kai prieš metus Popiežius Paulius III patikėjo Jūsų 
Prakilnybei atgaivintą Šventosios Institucijos Kongregaciją", 
paskelbdamas, jog erezija gali būti persekiojama visur ir vi- 
somis reikiamomis priemonėmis, spiritualai buvo priversti 
imtis atsargumo priemonių. Jo Šventenybės bulė Licet ab ini- 
tio“, inkvizicijos atgaivinimas bei kardinolo Kontarinio mirtis 
pastūmėjo Polą ir Flaminijų veikti su vis didesniu apdairumu. 
Įtariau juos ketinant išspausdinti knygiūkštę užsienyje; jiems 
juk gerai žinoma, jog Venecija turi išskirtinę laisvę spaudos 
ir knygų prekybos klausimu, tad jei manyje vis dar tūnojo 
vėje priežasties, šie svarstymai ją išsklaido. 

Mano Ponas gerai žino, koks pavojingas ginklas gali būti 
spauda: be spaudos Liuteris šiandien vis dar būtų nežinomo 
universiteto dėstytojas mažame ir purviname Saksonijos 
mieste. 

Vildamasis greit galėsiąs savo Ponui pateikti naujos nau- 
dingos informacijos, bučiuoju Jūsų Šviesybei ranką. 

Iš Viterbo, 1543 metų birželio 27 d. 
Ištikimasis Jūsų Šviesybės stebėtojas 
0. 

Laiškas, išsiųstas į Romą iš Fugerių banko būstinės Augs- 
burge, adresuotas Džanpietrui Karafai, datuotas 1544 m. 


gegužės 6 d. 


Šviesiausiam ir didžiai gerbiamam kardinolui 
Džovaniui Pietrui Karafai Romoje. 
Didžiai gerbiamai Jūsų Šviesybei linkiu sveikatos ir gėrio, vil- 
damasis, jog šios eilutės, surašytos pamaldaus krikščionio ir 
visa širdimi atsidavusio Šventosios Romos Bažnyčios tarno, 
nepažins kito žvilgsnio išskyrus Jūsų Šviesybės. 

Ilgos draugystės, siejančios mano šeimą su Jūsų Prakilnybe, 
metai leidžia man nedailinti dirbtiniais mandagumo žodžiais 
malonės, kurios ketinu Jūsų prašyti. Ne kartą Jūsų Eminencija 
suteikė man garbę tarnauti Šventojo Sosto interesams germa- 
nų žemėse; ne kartą šioji siela buvo pagerbta galėdama prisi- 
dėti, gerojo Dievo mūsų žemei dovanotomis priemonėmis, prie 
Jūsų Šviesybės šiuose kraštuose užmegztų verslo ryšių ir de- 
rybų; tarp šių paslaugų būtų galima įvardyti ir didelės pinigų 
sumos prieinamumą šnipams, kuriuos Jūsų Prakilnybė išlaiko 
vokiečių žemėse ir Imperatoriaus dvare. 

Taigi šioji skola gali netikėtai pradingti iš Fugerių bendro- 
vės apskaitos knygų, tarsi niekada nebūtų jose egzistavusi, jei 
Jūsų Prakilnybė nutars patenkinti mūsų prašymą. 

Turite žinoti, kad mūsų bendrovė tapo apsukrios ir siau- 
bingos apgaulės auka, todėl būtina kuo skubiau imtis veiks- 
mų; kadangi manau, jog viešumą pasiekusi žinia apie klastą 
smarkiai pakenktų šeimos interesams, esu priverstas prašyti 
Jūsų Šviesybės įsikišti. 

Nesileidžiant į pernelyg išsamias šios pragariškos klas- 
tos smulkmenas, Jūsų Šviesybei užteks žinoti, kad jau kuris 
laikas pastebėdavau tam tikrų netikslumų suvedant metines 
bendrovės sąskaitas; kažkas vis neatitikdavo, dažniausiai tai 
būdavo kablelio ar nereikšmingos sumos klausimas apskaitos 
knygose; tai visada liko nuojauta, nes Fugerių interesų platybė 


7 Sant Uffizio, visas pavadinimas Congregazione della sacra romana e 
universale inguisizione (it.)- Šventosios Romos ir visuotinės inkvizicijos 
kongregacija-1542 m. popiežiaus Pauliaus III įsteigtas bažnytinis teismas, 
kuriam buvo pavaldūs vietiniai teismai. Tarp žymiausių Romos inkvi- 
zicijos teisiamųjų minėtini Giordano Bruno, Tommaso Campanella ir 


Galileo Galilei. 


8 Galima nuo pradžios (lot.). 

Europoje yra išties neaprėpiama, ką jau kalbėti apie kelias ne- 
žymias spragas. Tačiau spraga buvo, ir su kiekvienais metais 
manoji nuojauta ėmė įgauti konkretaus įtarimo formą, kol ga- 
liausiai tapo tvirtu įsitikinimu. Tarsi periferiniai bendrovės fi- 
lialai darytų nežymias apskaitos klaidas, tarsi perdėtai suap- 
valintų pinigų sumas, išduodamas kredito laiškų forma. Todėl 
pradžioje galvojau už apgaulę esant atsakingą vieną iš mūsiškių 
agentų; vis dėlto man tai atrodė keista, nes prieš pasirinkdami 
žmones, kuriems pavedame rūpintis mūsų reikalais, įvertiname 
juos nuo galvos iki kojų, dažnai susaistydami jų asmeninį pali- 
kimą su savo banku tam, kad jie ištikimai tarnautų bendrovei. 

Ir iš tiesų aš klydau. Parazitas slėpėsi svetur. 

Jūsų Prakilnybė negali įsivaizduoti, kokių išlaidų ir kiek lai- 
ko mums prireikė kaltininkams susekti: buvome priversti pa- 
siųsti specialiuosius komisarus į kiekvieną filialą ir kiekvieną 
veiklą. Europoje veikia daugiau nei šešiasdešimt Fugerių agen- 
tūrų ir filialų. 

Prireikė ištisų metų norint atsekti atgaline tvarka, pirklys 
po pirklio, mūsų išduotų kredito laiškų keliavimą ir bandant 
suprasti, kas mūsų apskaitoje buvo ne taip. Būtent tokiu būdu 
mums pavyko išsiaiškinti, kad keli kredito laiškai, iškeisti į pi- 
nigus mūsų agentūrose, buvo padirbti. 

Taigi bendras visų ištyrinėtų prekybos sandorių elemen- 
tas pasirodė besąs iš pažiūros nekenksmingas lino, cukraus 
ir odų pirklys. Kad ir kaip netikėta tai buvo mūsų akims, nu- 
sprendėme sekti šio žmogaus prekybiniais maršrutais, kurie 
mums pasirodė išties neįprasti. Šis pirklys, neprekiaujantis 
prabangiomis prekėmis, įveikdavo dvigubai ilgesnius atstu- 
mus nei reikėtų norint parduoti jo prekes: tai, kas iš Švedijos 
galėjo būti lengvai parduodama Antverpene, buvo gabenama į 
Portugaliją; tai, kas iš Bresto galėjo būti paklausu Anglijoje, pa- 
tekdavo į Hamburgo aikštes ir taip toliau. Vienu žodžiu, mūsų 
pirklys rinkosi periferines rinkas. Pradžioje manėme, kad tokį 
pasirinkimą bus nulėmusi didesnio pelno viltis, tačiau išsiaiški- 
nome, kad tai buvo netiesa, nes pirklio siūlomos kainos nelen- 
kė vidutinių. Vis tik dar keistesnė ypatybė buvo ta, kad pirklys 
atsiskleidė esąs mūsų bendrovės kreditorius, atidaręs sąskaitą 
Antverpeno filiale prieš šešerius metus. 

Pirklio vardas yra Hansas Gruebas, vokietis pagal kil- 
mę. Tačiau mano komisarai nerado jokio šio vardo pėdsako 

Vokietijos rinkose. Tarsi jis būtų pirmąkart pasirodęs Antverpene 
1538-aisiais. Todėl pradėjome tyrimą šiame mieste ir išsiaiškino- 
me, jog pirklio verslo partneris yra išties dviprasmiškas ir įtar- 
tinas personažas Lodis ar Lodeveikas de Schalidekeris, ar Elojus 
Preistinkas, prieš šešerius metus dirbęs eiliniu stogdengiu ir ži- 
nomas Antverpeno valdžiai dėl įtarimo erezija. 

Esame beveik tikri nustatę šios siaubingos apgaulės kaltinin- 
kus. Dar nežinome, kaip jiems pavyko padirbti tobulas Fugerių 
kredito laiškų kopijas, bet neketiname ilgiau gaišti ir rizikuoti 
papildomais nuostoliais. 

O dabar pateikiu priežastį, dėl kurios ryžausi prašyti Jūsų 
Prakilnybės įsikišti: manau šiomis aplinkybėmis esant nenau- 
dinga įskųsti du įtariamuosius vietinei valdžiai. Bendrovė pa- 
tirtų nepataisomų nuostolių, jei praslystų žinia apie suklastotus 
kredito laiškus. Tai sukeltų siaubingą pasitikėjimo krizę mumis, 
ir per trumpą laiką kreditoriai galėtų atsiimti savo pinigus iš 
mūsų filialų. Drįstu pridurti, kad tokie padariniai būtų siaubin- 
gi daugeliui, ne vien Fugeriams: bendrovės interesai yra glau- 
džiai susaistyti su daugeliu dvarų, taip pat ir su Šventuoju Sostu. 

Taigi, mūsų laimei, egzistuoja išeities kelias, leisiantis drau- 
ge išspręsti šią problemą be didesnių nuostolių. 

Kaip minėjau, tas Elojus Preistinkas jau kuris laikas kaltina- 
mas erezija, kadangi praktikuoja ir skelbia dalijimąsi moteri- 
mis, privačios nuosavybės atsisakymą bei neigia, kaip praneša 
mano informatoriai, nuodėmės egzistavimą. Kol kas šio smul- 
kaus ereziarcho apsukrumas padėjo jam ir jo sėbrams išsisukti 
nuo kaltinimų šventvagiškumu ir apostazija. Tačiau, Popiežiui 
Pauliui III atgaivinus inkviziciją ir patikėjus ją į Jūsų Šviesybės 
rankas, galiu tikėtis, kad vadinamieji lojistai pagaliau bus ap- 
kaltinti ir nuteisti. 

Tai, ko meldžiu Jūsų Šviesybės didžiadvasiškumo, yra papras- 
tas kvietimas nukreipti Šventosios Institucijos Teismo dėmesį 
į šiuos prakeiktus eretikus bei apsukrius klastotojus, idant šie 
liautųsi sėję savo šventvagiškas idėjas ir kenkę mūsų bendrovės 
interesams, neatskleidžiant viešumai mūsų patirtų nuostolių. 

Nuolankiai kliaudamasis Jūsų Šviesybės veiksmais ir su- 
tvirtindamas mus siejančią draugystę, bučiuoju Jūsų Šviesybei 
rankas. 

Iš Augsburgo, 1544 metų gegužės 6 d. 
Antonas Fugeris, Dievo tarnas. 

Bazelis | 1545 | 


1 skyrius 


Bazelis, 1545 metų užgavėnės 


- Tik nereikia man pasakoti, kad jūsų neperspėjau, kolega 
Oporinusai. Jau dveji metai, kai jums kartoju: nepaleiskite iš 
akių Sebastiano Miunsterio. Melanchtono mokinys, vyras su 
va tokiais kiaušais, capito? Parašęs Kosmografiją, kokios dar 
niekas lig šiol nėra regėjęs: geografija ir romanas, kartografi- 
ja ir anekdotai, iliustracijos ir žodžiai, tikras užtaisas, capito? 
Ir jūs sutinkate, kad ją išleistų anie pelėsiai iš Herikpetrinos 
spaustuvės, penki tūkstančiai kopijų per penkis mėnesius, ne 
kokia smulkmė! 

Pietras Perna? yra prastos vokiečių kalbos, maišytos su ita- 
lų ir lotynų, upė, netikėtai užtvindanti pono Oporinuso spaus- 
tuvę, vieną svarbiausių visoje Šveicarijoje. 

- Ar mus domina tuojau pat parengti šio genijaus vertimą į 
italų kalbą, ar lauksime, kol jį išspausdins kas nors kitas? O čia 
kas? - čiumpa vieną knygą nuo lentynos ir ima ją vartyti, kone 
glamžyti savo storais pirštais, paskui nusviedžia ant stalo su 
pasidygėjimu. Prieina prie Oporinuso ir apkabina jį per pečius, 
gan juokingai, nes yra žemesnis mažiausiai dviem sprindžiais. 
Rankos mostu pristato jį mums. 

- Signori, gerbiamasis Oporinusas, neseniai išspausdinęs 
leidinį, garantuosiantį jam amžiną šlovę - nepakartojamą- 
jį iškilaus anatomo ir dailininko Vezalijaus De Fabrica; leidė- 
jas taip pat domisi juokelių apie kraujo apytaką rinkiniu, ku- 
riame nėra nė vienos iliustracijos ir kuris tikrai nesudomins 
net ištikimiausio Aristotelio sekėjo! Ar mes pagaliau suvoksi- 
me, kolega, kad mokslo traktatus be iliustracijų reikia svies- 
ti-pro-lan-gą? 

Kol Pietras nervingai sukiojasi tarp stalų ir trina rankas, 
Oporinusas laido į mus nevilties kupinus žvilgsnius. Italas, 
žemiausias iš mano kada sutiktų žmonių, jei neskaičiuosime 


9 PietroPerna(1519-1582)- italų knygų platintojas, vienas svarbiausių 
Bazelio leidėjų. Pernos spausdinamos knygos skleidė italų reforma- 
cijos, socinianizmo ir religinės tolerancijos idėjas. 

tikrų liliputų, užkietėjęs keikūnas, beveik nuplikęs ir nenu- 
stygstantis vietoje, Pietras Perna yra Bazelyje gerai žinomas 
veikėjas. Užsuka pas spaustuvininką kiekvieną mėnesį, kad pa- 
tartų dėl leidinių, susipažintų su naujovėmis, atmestų tai, ko 
neverta spausdinti, o ypač tam, kad įsigytų uždraustų ir erezija 
įtariamų veikalų, kuriais vėliau aprūpina visų Šiaurės Italijos 
kunigaikštysčių, respublikų, valstybių ir sinjorijų bibliotekas. 

- Stankaras? Išmeskit jį iš galvos, kolega Oporinusai, nes 
jis - neapsakoma nuobodybė! 

- Nuobodybė, sakote? - balsas kupinas įsižeidusios nuosta- 
bos. - Frančeskas Stankaras nepaprastai išsilavinęs žmogus, 
rafinuotas, išmanantis judaiką. Savo naujausioje knygoje jis 
palygins anabaptistų ir žydų požiūrį į mesijo apsireiškimą... 

- Nuostabu, be galo įdomu ir pagirtina! - Pietras nulei- 
džia savo mažutę ranką ir vienu judesiu perbraukia per stalo 
paviršių. - Kiek lunatikų, jūsų nuomone, pirks tokį skaitalą? 

- Kaip parduoti knygą, daugiau apie nieką negalvojate. Bet 
yra tokių knygų, kurias vis tiek naudinga spausdinti: jos sutei- 
kia prestižo, numaldo tam tikrus priešiškus liežuvius... 

- Vienintelis mane dominantis prestižas yra šis, kolega: 
kad knygos, kurias siūlau ir platinu, neleistų naktimis miegoti 
su presu dirbantiems meistrams. Trumpai tariant, tiesioginės 
atakos, ginčai, skaldantys plauką į keturias dalis, kaltinimai... 
Visa tai nieko nebedomina. Šiandienos šūkis yra commixtio, 
maišymas, aišku? Com-mix-tio! Tie dalykai, kurie atima kva- 
pą, capito? Ir iki galo nesupranti, ar kalba eina apie eretišką 
ar apie ortodoksišką autorių. Tokios knygos kaip Kristaus 
Dovana, parašyta kataliko vienuolio, bet kupina germaniš- 
kam tikėjimui brangių temų. Stankaras! Ir kas jums jį patarė? 
Ar tik ne mūsiškis anabaptistas? 

Parodo į mane. Prieina, keliskart greitai paplekšnoja per petį. 

- Tai jau! Išmąstyta tikrai gudriai. Ne itin originaliai, bet 
gudriai. Tas jūsų Stankaras vemia prieš anabaptistus nukreip- 
tas anatemas. Ne kokias nuvalkiotas mintis. Rimtas reikalas. 
Puiku. Ar gali būti geresnis būdas Italijoje išplatinti jūsų ti- 
kėjimo žodį? 

Kreivas žvilgsnis: „Aš? Tikėjimas? - nuoširdžiai juokiuosi ir 
stiprokai plekšteliu jam atgal. - Jūs visiškai manęs nepažįstate!“ 

Pietras Perna atsikelia nuo žemės ir nusivalo nuo drabu- 
žių dulkes: „Po velnių, na jūsų ir sunki ranka, kolega! Pamenu, 
kartą Florencijoje buvo toks...“ 

Oporinusas tėviškai įsikiša, puikiai žinodamas, kad Pernai 
prakalbus apie Italiją jo nepavyks sustabdyti: „Nagi, pone Piet- 
rai, eikime prie reikalo. Manęs laukia šie ponai, o jūs užlindo- 
te prieš juos. Kas jus domina?“ 

Italas dar kiek pasisukioja tarp stalų ir lentynų, kas žingsnį 
nugriebdamas vis po kokią knygą: „Šita ne, šita ne, šita... irgi 
ne. Šita! - plekšnoja knygos viršelį viršutine plaštakos puse. - 
Duokite man dvidešimt šios knygos kopijų ir šimtą Vezalijų.“ 

Tuo metu varpo dūžiai primena man, kad metas išties vė- 
lus. Linkteliu Oporinusui, pažadėdamas užsukti vėliau, ir pa- 
traukiu link išėjimo. 

- Ne, palaukite! - spigus Pernos balsas ir spartūs žingsniai 
man už nugaros. Tarsi būtų kalbėjęs ne jis. - Jums sakau, palaukit. 
Oporinusai, nepamirškite: trečioji Rablė veikalo dalis, ją išvers- 
ti, nagi palaukite, paskui Migelis Servetas!“, skaitėte jo Trejybę 
neigiantį traktatą, ei, ar tik neįsižeidėte dėl to tikėjimo reikalo? 


Pasiekia mane po pusę mylios trukusio vijimosi, šluostydamas 
nosinaite savo dosniai plačią kaktą. 

- Nair įžeidus jūs, kolega! Išties jums, šiauriečiams, sveti- 
mas humoro jausmas! 

- Gali būti, - skubiai išsisuku iš jo prakaituoto delno, - ir 
prašau man atleisti už aną smūgį, bet, kaip žinote, šiauriečiai 
nepratę liesti vienas kito rankomis, išskyrus muštynes. 

Italas stengiasi atgauti kvapą po ilgo bėgimo, bet jam sunku 
mane pasivyti: „Girdėjau kalbant, kad esate pasiturintis žmo- 
gus, kad gyvenime regėjote daugiau nei būtų galima įsivaizduo- 
ti ir kad jūs anabaptistas, besidomintis knygų prekyba. Dėl ana- 
baptizmo, regis, jau supratau, kas ir kaip. O dėl kitų dalykų? 

- Tarkime taip, o jei visa kita būtų tiesa, ką pasiūlytumėte? 

- Pasiūlyčiau jums verslo reikalą. 

Papurtau galvą: „Paskutinis verslo sandorį man pasiūlęs 
žmogus buvo nuteistas vos prieš kelis mėnesius. Mano pata- 
rimas - pamirškite visa tai.“ 

Pietras įkyriai laiko sugriebęs mano ranką: „Tikiuosi, ne- 
vaidinsite prietaringo žmogaus su italu, kolega! 


10 Miguel Servet (1511-1553) - ispanų humanistas, teologas ir gydytojas, 
kalvinistų sudegintas Bazelyje. 

- Kalba čia eina ne apie prietarus. Iki šiol taip nuolat nu- 
tikdavo: visus, kuriems teko su manim turėti reikalų, ištiko 
bjaurus galas. 

- Bet jūs esate gyvas! - suspiegia Pietras tuo savo erzinan- 
čiai plonu balseliu. - O man gyvenime labai sekasi. 

Užbėga priešais mane, žingsniuoja atbulas išskėstomis ran- 
komis: „Prašau bent išklausyti, ką turiu omenyje! Tai susiję su 
knyga, kurią prieš tai minėjau, Kristaus Dovana. Sen-sa-cin- 
gas autorius. Supraskite mane teisingai: dalykai, apie kuriuos 
kalbama, patys savaime įdomūs nebent numirėliams, capito? 
Visos tos nuobodžios kalbos apie išteisinimą vien per tikėjimą, 
tačiau svarbiausia tai, kad knygą parašė kardinolai. Tai reiš- 
kia skandalą, capito?, o skandalas reiškia tūkstantinį tiražą.“ 

Pastatau kailiu apsiūtą apsiausto apykaklę, saugodamas 
ausis nuo ledinio vėjo. 

- Kalbėkitės apie tai su Oporinusu. Esu tikras, šis reika- 
las jį sudomins. 

- Apie Oporinusą negali būti nė kalbos, kolega. Kristaus 
Dovana - tai knyga, kuri domina tik Italiją. Negalima tokios 
knygos spausdinti Bazelyje. 

- Ir kur tada ją spausdinti? 

- Venecijoje. Būtent ten šį veikalą išleido. Bet vos kny- 
ga bus uždrausta, o tai tik laiko klausimas, dabartinis leidė- 
jas veikiausiai jos nebespausdins, capito?, ir tie, kas dabar šią 
knygą platina, tikriausiai nebenorės tuo užsiimti. Jums gerai 
žinoma, kad Venecijoje... 

- Apie Veneciją nedaug ką težinau. Kažkas kadais man pasa- 
kojo, kad ten esama vandens kanalų, tokių kaip Amsterdame. 

Mano neprašytas palydovas staiga sustoja, tarsi ištiktas 
negalios. Ranka įsikimba į sienoje įkaltą žiedą, prie kurio ri- 
šami arkliai, ir iš lėto pasuka galvą į mane: „Norite pasakyti, 
kad niekada nesate matęs Venecijos?“ 

- Pasakysiu jums daugiau: Bazelis yra piečiausias taškas, 
kur man yra tekę lankytis per visą savo gyvenimą. 

Įsižeidusiu balsu, vis dar įsitvėręs žiedo: „Vadinasi, visa tai, 
ką apie jus man pasakojo, yra gryniausias pramanas. Jūs ne tik 
kad nesate anabaptistas, bet, ko gero, nematėte jokių neįtikė- 
tinų dalykų, jei tarp jų negalite įvardyti Venecijos, ne taip jau 
stipriai domitės knygų prekyba, jei niekada nesilankėte spaus- 
tuvių sostinėje, ir galiausiai nesate toks jau pasiturintis, nes 

niekas, kieno kišenėje žvanga auksiniai, šiandien neatsisaky- 
tų kelionės į Italiją.“ 

Žvelgiu į Pietrą kurį laiką ir vis dar nesuprantu, kodėl šis 
įkyrus ir nevėkšliškas žmogus man visgi kelia simpatiją. Bet 
kuriuo atveju, man laikas atsisveikinti su Pietru, jis gerokai 
atitolino mane nuo vietos, kurią turėjau pasiekti. 

- Jei ketinate praleisti visą rytmetį prilipęs prie šio žiedo, 
man vis vien. Bet aš privalau suspėti nugabenti vieną svarbų 
laišką į pašto stotį iki vidurdienio. 

Merdėjančiojo balsu: „Galite eiti, kolega. Vis tiek žinau, kad 
priimsite mano pasiūlymą. Papildomų argumentų nereikia - 
tai jūsų šansas išvysti Veneciją.“ 


2 skyrius 
Bazelis, 1545 metų Pelenų diena 


Parašiau kelias varganas eilutes, kurios įveiks Franš Kontė 
kalvas, pasieks Senos upę, leisis jos nuolat platėjančia ir vis 
plokštesne tėkme, kuria laivai keliauja nuo Paryžiaus iki jūros. 
O paskui - Lamanšo sąsiauris ir Anglijos krantai. Prireiks mė- 
nesio, o gal ir daugiau. Šios eilutės pabėgs nuo karo, nuo sam- 
dytos vokiečių kunigaikščių kariuomenės, nuo imperatoriaus 
vasalų Nyderlandų pasienyje išrikiuotų būrių. 

Įteikiu laišką. 

Laiškas skirtas šmėklai, vardu Gocas fon Polnicas, siun- 
čiamas į Londoną. 

Niekas iš mūsų to atvirai nepasakė, tačiau puikiai žinojo- 

- me pasiekę galutinį etapą. Sukaupėme dviejų šimtų penkias- 
dešimties tūkstančių florinų sumą. Ir nujautėme, kad Fugeris 
pradėjo įtarinėti. 

Gocas fon Polnicas vienintelis liko šešėlyje, niekieno nej- 
tariamas, juolab kad buvo žuvęs prieš daugelį metų Lazaruso 
Tucherio vardu. 

Tai jam patikėjau sau brangiausių žmonių likimus. Katlena 
ir Magda, jei reikalai pakryps į blogąją pusę, turėsite vykti su 
Gocu. Lotas privalės skuosti greičiau už sargybinius, nesigrę- 
žiodamas atgal. 


409 


Vos išlipus iš laivo, vienas berniūkštis prisiartino prie ma- 
nęs ir patarė kuo skubiau lėkti namo. 

- Juos visus išvedė. 

Susitarimas su Gocu. Jei tau pavyks jas išsivesti su savimi, 
pakabink raudono audinio skiautę ant namo, kuriame paslė- 
pėme pinigus, lango. 

Audinio skiautė buvo pakabinta, o gal ir tebėra. Namas pri- 
klausė senam pirkliui, išsikėlusiam į Goą, Indijose. Radau ir pi- 
nigus - šimto tūkstančių florinų sumą. 

Turėjau susitikti su Katlena ir Magda saugioje vietoje ir tai- 
kiai nugyventi likusias dienas. 

Tačiau man pristigo drąsos: istorija moko, kad tie, prie ku- 
rių prisiliečiu, miršta. Bičiuliai, broliai ir bendražygiai. Man už 
nugaros driekiasi ilgas kraujo pėdsakas, kuris prasideda toli, 
vieną saulėtą gegužės dieną, ir temdo dabartį. 

Tomas Miunceris: kankintas ir nuteistas mirties bausme 
prieš dvidešimtį metų. 

Elijas kalnakasys: samdinio kario paskerstas purviname 
skersgatvyje. 

Hansas Hutas: užtroškęs kalėjime nuo savo paties įplieks- 
to gaisro dūmų. 

Johanesas Denkas: parblokštas maro kaip tik šiame mieste. 

Melchioras Hofmanas: veikiausiai gyvas supelijęs Stras- 
būro kalėjimuose. 

Janas Volkertsas: pirmasis Olandijos žemių kankinys. 

Janas Mateisas iš Harlemo: šiaudų krepšyje, sukapotas ga- 
balais. 

Janas Bokelsonas iš Leideno, Bernardas Kniperdolingas, 
Hansas Krechtingas: kankinti įkaitintomis žnyplėmis, nuteis- 
ti mirties bausme ir viešai paniekai iškabinti trijuose narvuo- 
se ant Šv. Lamberto bažnyčios varpinės. 

Janas van Batenburgas: nukirsdintas Vilvordėje. 

Šie vardai priklauso mirusiems. 

Paskutinis išsigelbėjęs, priklausantis nelaimėlių rasei, tai 
žmonių rasei, kurią istorija nusprendė sunaikinti. Vienintelis 
išsigelbėjęs, drauge su moterimis, kurios dovanojo kariams 
energiją ir išmintį. Otilija, Uršulė ir Katlena. Magda šiandien yra 
saugioje vietoje, po kitu dangumi. Jos dvylika metų yra durys, 
pro kurias gali išsigelbėti nuo pusės šimtmečio pralaimėjimų. 

Esu paskutinis išgyvenęs šios kruvinos epochos žmogus ir 
velku su savimi visus jos žuvusiuosius - tai sunki našta, kurios 

nenoriu užkrauti niekam kitam. Juo labiau šeimai, kurią galė- 
jau turėti. Katlena ir Magda išsigelbėjo, ir tai yra svarbiausia. 
Gocas pasirūpins jomis. Jis davė man žodį. 

Gal būtum galėjęs išgelbėti ir mane, Gocai, skaičių mage, 
tačiau buvau per didelė rizika, užkrėstasis maru, veidas, kurį 
daugelis galėjo atpažinti. Todėl nieko nesakei ir pakėlei inkarą 
neatsigręždamas. Jei reikalai pasisuks į blogąją pusę, apsimesi- 
me vienas kito nepažįstą, negelbėsime vienas kito, kiekvienas 
galvos apie save. Pasiėmei savo bei Elojui priklausančią dalį, 
už Magdą ir Katleną. Atsiskleidei esąs geraširdis kalės vaikas. 

Katlena, šių eilučių nepakaks norint paaiškinti, tūkstan- 
čio laiškų nepakaktų. Jie ieškojo manęs, ne jūsų, būtų suėmę ir 
moteris bei vaikus, tik ne šmėklą Gocą. Tad globok jas, Anglija, 
priglausk jas pas Goco bičiulius anglus ir jų girtuoklį karalių. 

Katlena, galbūt tą dieną perskaitei mano veide, kad viskas 
ėjo į pabaigą. Kad daugiau manęs neišvysi, net jei man pavyktų 
pasprukti, net jei pavyktų išgyventi. Nes senasis likimas pasivijo 
mane, ir šimtai prarastųjų bičiulių vėlei žuvo drauge su Elojumi. 

Jie suėmė Baltazarą, kuris daugiau niekada neišvys savo 
žmonos, suėmė Davioną ir Dorhautą. Suėmė Dominyką, jo raš- 
tai miršta drauge su jo kūnu. Taip pat van Hovą, šįkart pinigai 
jam nepadėjo, ir Stenartsą, Stevensą, van Herą. Didysis namas 
ištuštėjo. Aš pabėgau ir šiandien vėl esu vienas, dar kartą vie- 
nui vienas. 

Mes baiminomės Fugerio Sukčiaus įtūžio, tačiau negalėjome 
įsivaizduoti, kad ant mūsų bus užsiundyti popiežiaus skalikai. 

Elojus neatskleidė mano vardo. Jo siela paliko sudarkytą 
kūną laisva. Pasakojama, kad Elojus juokėsi, smarkiai juokėsi, 
užuot rėkęs. Noriu tuo tikėti, noriu regėti Elojų skambiai besi- 
juokiantį Bažnyčios varnams į veidus tol, kol laužo dūmai galu- 
tinai jį pasiglemžė. Šiandien jis turėtų būti čia, siūlyti man dar 
vieną stikliuką trauktinės ir kvapnų Indijų cigarą. 

Toks mano likimas - nuolat išsigelbėti, kad galėčiau toliau 
gyventi lėtai patirdamas pralaimėjimą. 

Pasenau. Kaskart perkūnijai sudrebinus dangų, pašoku ant 
kojų, prisiminęs pabūklų griausmus. Kaskart nakčiai užmer- 
kęs akis, žinau vėlei jas praversiąs tik tada, kai daugybė šmėk- 
lų aplankys mane sapne. 

Katlena, šiandien atsidūręs toliau nuo karo, leidžiu man 
likusį laiką slapstydamasis tarp žmonių, pabėgusių iš įvai- 
rių Europos kampelių, kaip ir aš persekiojamų popiežiaus 

inkvizicijos ar Liuterio ir Kalvino teismų. Tai taikūs žmonės, 
atvykę su sava knygų, istorijų ir nuotykių našta; literatai, 
persekiojami dvasininkai ir baptistai; tesu vienas iš daugelio 
veidų, gana pasiturintis, kad galėčiau leisti sau tylą. Pinigai 
dienoms užbaigti. Šimtas tūkstančių florinų. Ir jokio dera- 
mo būdo juos išleisti. 

Pasenau. Galbūt kaip tik tai. Nesustodamas nugyvenau 
dešimt skirtingų gyvenimų ir šiandien jaučiuosi pavargęs. 
Neviltis manęs nelanko jau kurį laiką, tarsi siela būtų užsi- 
sklendusi kančiai, ir dabar gebėčiau į viską žvelgti per atstu- 
mą, lyg skaityčiau knygą. 

Ir vis dėlto iš šių puslapių darkart išnyra Juodasis Šešėlis, 
nuolat lydintis mane ir bylojantis, kad jokie pinigai neapmo- 
ka tavųjų sąskaitų, kad niekada nesiliauji mokėjęs ir kad saugi 
slėptuvė neegzistuoja. Reikia užbaigti žaidimo partiją - jei man 
skirta eiti iki galo, tebūnie. Visa tai, ką labiausiai branginau, 
yra išsaugota, likau vienas. Aš ir visos mane lydinčios šmėklos. 

Lodeveiko de Schalidekerio, dar kitaip Elojaus Preistinko, 
1544-ųjų spalio 22-ąją sudeginto extra muros, šmėkla - taip 
pat. 


3 skyrius 
Bazelis, 1545 metų kovo 18 diena 


- Venecijoje lengva pasiklysti, kolega, net ir tada, kai ma- 
naisi ją puikiai pažinęs, capito? Tiesiog patenki miesto vali- 
on. Venecija yra labirintas iš vandens kanalų, siaurų gatvelių, 
bažnyčių ir rūmų, išnyrančių prieš tavo akis lyg sapne, be jo- 
kio tariamo ryšio su tuo, ką buvai regėjęs prieš tai. 

Pietras Perna, kaip įprasta, užsimiršta kalbėdamas apie 
Italiją, tuo pat metu atkemša „geriausio pasaulyje vyno“ bute- 
lį. Pro galinės Oporinuso dirbtuvių dalies langą matyti pilkš- 
vas, kone drumzlinai baltas Bazelio dangus, tartum kažkas iš 
jo būtų atėmęs spalvas, tačiau dėl vyno kvapo, o gal dėl mano 
pašnekovo lotyniškos tarties, apima jausmas, tarsi kambarį 
būtų užliejusi saulė. 

- Man regis, kalbėjote apie tariamus Kristaus Dovanos au- 
torius, mesere Pietrai. 


412 


- Teisingai, - atsako šis, viršutine plaštakos puse nusišluos- 
tydamas ūsus. - Nepameskite iš akių svarbiausio klausimo. 
Pagal oficialią versiją knyga priklauso anonimui, neoficialiai 
ji priskiriama vienuoliui Benediktui Fontaniniui iš Mantujos, 
o remiantis slaptais šaltiniais - anglų kardinolo Redžinaldo 
Polo aplinkos žmonėms. 

Iškart jį pertraukiu: „Tikiuosi, jūs nieko prieš, jei papra- 
šysiu išsamiau papasakoti apie itališkas aferas, nes ta isto- 
rija apie Kalviną cituojančius kardinolus manęs nejįtikina. 
O galbūt vynas nėra pats tinkamiausias gėrimas šiam mūsų 
pašnekesiui.“ 

Pietras išsprogdina akis ir įsipila dar vieną taurę vyno: „Tai 
kijantis, gerbiamasis, jo galite gerti kiek širdis geidžia, ir gal- 
va niekada neapsunksta. Šį vyną išpilsto mano tėvai, gyvenan- 
tys sodyboje netoli Gajolės kaimelio. Tai gėrimas, kuris puo- 
šė Kozimo de Medičio stalą, capito? Sau-ly-gių-ne-tu-rin-tis 
gėrimas!“ 

Pastebi mano veido išraišką ir tęsia toliau: „Grįžkime prie 
mūsų, kolega. Ispanų gydytojas Migelis Servetas aprašė ita- 
lus kaip tautą, tarpusavyje besiskiriančią viskuo: valdžia, kal- 
ba, papročiais ir veido bruožais. Mus vienija tik priešiškumas 
vienas kitam, drąsos stygius mūšyje bei nosies rietimas prieš 
anapus kalnų gyvenančius svetimtaučius. Apie tikėjimą būtų 
galima pasakyti lygiai tą patį: vieni ragina taikytis su liutero- 
nais, kiti teikia absoliučią pirmenybę karui su erezija ir šluos- 
to dulkes nuo inkvizicijos rūbo. Liaudyje labai išplitusi neapy- 
kanta kunigams ir simpatija „germaniškam tikėjimui“, kaip jį 
vadina visi, bet būtų galima teigti ir visiškai priešingai, capi- 
to? Taip pat būtų galima teigti, jog didžioji dalis valstiečių ne- 
susigaudo, kas ta Trejybė, eina išpažinties ir komunijos per 
Velykas vien tam, kad pamalonintų kleboną, o likusį metų lai- 
ką laikosi įsikibę prietarų.“ 

Bandau įsivaizduoti Pietro Pernos nusakytą kraštą, gurkš- 
nodamas jau antrą taurę šio puikaus gėrimo. Italija - gal ir tie- 
sa, kad negaliu numirti, prieš tai jos neaplankęs. Be to, mane 
lydi nuojauta, kad daugelis mano patirtų dalykų atkeliavo kaip 
tik iš ten, taip pat ir Elojaus bei Laisvųjų Sielų sunaikinimas, 
ir kad būtent inkvizicija nurodė mano brolius Karoliui V kaip 
eretikus, pavojingus piliečius ir kitatikius. 

Perna nesiliauja tauškęs, kiekvieną sakinį palydėdamas iš- 
kalbingais rankų gestais: 

4 skyrius 


- Šmalkaldeno lyga, suvienijusi kunigaikščius protestan- 
tus, turi savo ambasadorių Venecijoje, capito? Ir ne vienas 
norėtų, kad Serenisimos" Venecijos Respublikoje triumfuo- 
tų liuteroniškos idėjos. Kaip ten bebūtų, jūs negalite aplenk- 
ti tokio miesto kaip Venecija, kolega. Dėl klestinčios preky- 
bos čia rasite viską, ko gali trokšti pasiturintis žmogus, viską, 
ką svajoja išvysti smalsus būdas, viską, ko gali užsigeisti kū- 
nas iš didžiojo kekšyno - miesto, kuriame kas penkta moteris 
praktikuoja ar bent kartą gyvenime praktikavo meilės meną. 
Galiausiai knygų prekyba leidžia dar labiau išpūsti piniginę, 
jei tik užtenka to trupučio drąsos, kurios, kaip atrodo, trūks- 
ta mums, italams. 

Trečia taurė: „Kad jau prakalbote apie pinigus, pone Pietrai, 
turiu jums pasiūlymą. Parašykite knygą apie Veneciją, kuri 
įkvėptų Europos kilminguosius atvykti aplankyti miesto, nu- 
rodykite, kur jiems reiktų pietauti ir išgerti, kur ieškoti paly- 
dovių ir nakvynės. Esu tikras, kad knyga būtų itin sėkminga 
ir kad jūsų nurodytų užeigų šeimininkai žinotų, kaip atsidė- 
koti už paminėjimą joje.“ 

Pietras ištiesia rankas ant stalo ir sugriebia manąsias prieš 
man spėjant jas atitraukti: „Kolega, patikėkite manimi, Bazelyje 
švaistote save veltui. Bazelis, tą žinote geriau už mane, yra 
miestas, į kurį sumaniausi mąstytojai, pavojingiausi eretikai 
ir maištingiausi Europos protai atvyksta tam, kad paslėptų 
savo pėdsakus, pailsėtų ir įkvėptų truputį ramybės. Visa tai, 
būkime nuoširdūs, tikrai ne jums. Esate veiksmo žmogus.“ 

- Galbūt. Tačiau praėjo per mažai laiko nuo paskutinio su- 
žeidimo, žaizdos dar nespėjo užgyti. 

- Tai išgerkime, kolega, nėra geresnio vaisto už vyną. 

Ketvirta taurė, ir galva išties lengvutėlė. 


Bazelis, 1545 metų kovo 28 diena 


Johano Oporinuso namai užtektinai erdvūs, kad tilptume visi. 
Šveicarijoje atsidūrusių religinių pabėgėlių bendruomenę su- 
daro apie dvidešimt žmonių, daugiau ar mažiau žymių pro- 
testantų, palaidų šunų, pažinusių puikiausius Reformacijos 

protus: Martyno Bucerio, Volfgango Kapitonės ir Jono Kalvino 
bičiuliai; pastarasis būtent Bazelyje išleido pirmąją Institutio 
Christianae Religionis redakciją. 

Daugelis šių literatų nepritaria Reformacijos tėvų siūlymui 
įsteigti naują ekleziastinę hierarchiją. Bucerio planai Strasbūre 
ir Kalvino Ženevoje, tiksliau - ketinimai, paversti reformos sos- 
tines miestais-bažnyčiomis, yra priimtini ne visiems. Daugelis 
Šveicarijon perbėgusių protestantų patyrė ostrachizmą iš savo 
pačių mokytojų, kurie šiandien triūsia statydami naują baž- 
nyčią senosios vietoje: nauji mokslo vyrai, besirūpinantys ka- 
tekizmo mokymu, nauji diakonai, nauji ganytojai ir senoliai, 
sergstintys religinį ir moralinį tikinčiųjų gyvenimą. 

Disciplina yra tas žodis, kurio aidas šiandien keliauja iš vie- 
no reformuotųjų žemių krašto į kitą. Žodis, nepriimtinas lais- 
viems mąstytojams - žmonėms, kurie kliudo tvarkos ir hie- 
rarchijos siekiantiems protestantams. 

Oporinusas sušaukė mus visus pasitarti, jis neminėjo dėl 
ko, bet, spėju, dėl sklindančių gandų apie tai, kad keliskart po- 
piežiaus žadėtas ekumeninis susirinkimas šįkart tikrai įvyks 
metų pabaigoje.' 

Vienintelis pažįstamas veidas - Davidas Joris, dar visai ne- 
seniai buvęs olandų anabaptizmo vedlys, taip pat atvykęs čio- 
nai su savo sekėjais, pasprukusiais nuo inkvizicijos gniauž- 
tų. Bocholtas, 1536-ųjų rugpjūtis: anabaptistų susirinkimas, 
Batenburgas prieš visus, taip pat prieš Filipsą ir Jorį, puikiai 
pamenu - kalavijas prieš žodį. Nemanau, kad Joris mane at- 
pažins, nuo tada praėjo dešimt metų. 

Stebiu Pietrą Perną, slenkantį link atokesnės kėdės, ranko- 
sejis laiko porą knygų, kurias perverčia žiovaudamas, pats sau 
kraipydamas galvą, tarsi pasitvirtinus nekokiems lūkesčiams. 

Prisėdu ir aš kiek nuošaliau. Neturiu jokių lūkesčių dėl Opo- 
rinuso ir jo draugų ratelio. Vertinu mūsų bičiulio spaustuvi- 
ninko veiklą: Paracelsas, Servetas, Socinis'* - tai autoriai, kurie 


m Serenissima (it.)- giedriausia iš visų. Taip buvo vadinama Venecijos Respublika 
(679 -1797). 


12 Tridento visuotinis Katalikų Bažnyčios susirinkimas prasidėjo 1545 m. ir tęsėsi 
iki pat 1563 m. Jo metu buvo priimti svarbūs antiprotestantiški nuostatai, lėmę 
Kontrreformacijos pradžią, išrinktas naujas popiežius, įvesta griežta cenzūra 
ir draudžiamų knygų sąrašas Index Librorum Prohibitorum, taip pat Karafos 
sprendimu. 


13 Lelio Socini (1525-1562) - italų teologas ir reformatorius, socinianizmo (anti- 
trinitoristinės pakraipos) pradininkas, apkeliavęs daugelį reformacijos centrų. 

gali užtraukti rimtų nemalonumų ir kuriuos Kalvinas pasiren- 
gęs paaukoti, kad tik užimtų Liuterio vietą. Tačiau spaudos 
drąsos nepakanka, ir net jei mūsų laikai daugiau mums nie- 
ko nežada, per ilgai koviausi, kad darkart aikčiočiau klausy- 
damasis teologinių ginčų. Namų šeimininkas rodo svečiams 
pritilti, nori tarti Žodį: 

- Brangūs bičiuliai, - Oporinuso balsas šiltas, o tonas ra- 
mus, - šiandien jus čia sukviečiau, nes manau esant visiems 
naudinga pasidalinti mintimis apie įvykį, bręstantį horizonte. - 
Kosteli. - Greičiausiai jus bus pasiekusi žinia apie rengiamą 
konsiliumą, į kurį bus sušaukta visa susiskaldžiusi krikščio- 
nybė, skirtą rasti suartėjimo taškų ir susitaikymo galimybę 
tarp visų religinių grupių. 

Susirinkusiųjų veiduose įskaito pritarimą, o Perna toliau 
žiovauja kampe, užsikoręs ant pernelyg aukštos kėdės, ir ta- 
baluoja kojas. 

Oporinusas tęsia toliau: „Taigi tokio masto įvykis negali pa- 
likti mūsų nuošalėje kaip tylių stebėtojų. Labai tikėtina, kad, 
siekiant sudaryti sąlygas iškiliausiems liuteronų protestui ats- 
tovaujantiems teologams dalyvauti konsiliume, susirinkimo 
vieta bus parinktas neutralusis Trento miestas, esantis tarp 
Romos ir vokiečių žemių, ne per toliausiai nuo mūsų Bazelio.“ 

- Norėtum, kad mus visus pakviestų dalyvauti konsiliu- 
me? - priešais Oporinusą sėdinčio svečio balse girdėti ironi- 
ja ir abejonė. 

Spaustuvininkas purto galvą: „Nesakau to. Bet gal visgi 
būtų prasminga parašyti į Ženevą ir perspėti Kalviną bei jo 
sekėjus, jog nenorime būti palikti nuošaly, kad ir mes nori- 
me išsakyti savo nuomonę, galbūt išleisti kokį leidinį ar raš- 
tą, kuris būtų perskaitytas katalikų kardinolų akivaizdoje. 
Galėtume parašyti Servetui į Paryžių, paprašyti jį sukurti ką 
nors šia proga...“ 

Iš antrosios eilės pakyla išblyškęs ir liesas vyriškis, kal- 
bantis su prancūzišku akcentu, kurį Oporinusas, rodos, buvo 
man pristatęs, bet vardo nepamenu. 

- Tikiuosi, jūs rimtai nemanote, kad Liuteris, Melanchtonas 
ir Kalvinas ketina dalyvauti šiame konsiliume? 

— O kodėl ne? Jei kardinolai galiausiai ryžosi sušaukti kon- 
siliumą, vadinasi, jie būgštauja dėl reformos išplitimo ir yra 
pasirengę kompromisui, galbūt atviri tam tikroms mūsų 
nuostatoms... 

Leru, štai koks jo vardas, įsiaudrinęs: „Jei Liuteris nuvyks į 
konsiliumą, daugiau iš ten negrįš. Lygiai tas pats laukia ir kitų. 
Jei popiežininkams pavyks prisivilioti mus pas save, jie neat- 
sispirs pagundai mus suimti ir sudeginti. Pažįstame juos per- 
nelyg gerai...“ 

Pritariamai linkčiojančios galvos, vienas kitas svečias su- 
raukia veidą, Perna tabaluoja kojomis ir atsainiai varto ant ke- 
lių padėtas knygas. 

Prancūzui už nugaros atsistoja Joris, aukštas šviesiaplaukis, 
ir ima mosuoti savo baltutėle ranka: „Paklausykite, jei Liuteriui 
ir Kalvinui pavyktų sugriebti kai kuriuos čia esančius asmenis, 
nepašykštėtų šiems lygiai tokios pat baigties. Nekvaršinkime 
sau galvos dėl konsiliumo. Jei jis apskritai įvyks, tai virs tikriau- 
siais spąstais kvailiams, o jei kuris iš Ženevos ar Vitenbergo 
varnų į juos ir papuls, tai tikrai jo neapraudosiu!“ 

Oporinusas įsikiša, kad numaldytų aistras: „Ne, Jori, nedera 
taip kalbėti. Lai nesutarimai, atitolinę kai kuriuos mūsų bro- 
lius nuo Liuterio ir Kalvino, neverčia mūsų visko versti į bend- 
rą katilą. Dėl konsiliumo taip pat nepritariu jūsų nuomonei.“ 

Olandas gūžteli pečiais ir grįžta į savo vietą: „Leiskite šiam 
konsiliumui įvykti ir iš visų nuomonių jums bus leista turė- 
ti tik vieną.“ 

- Tai, ką noriu pasakyti, - toliau tęsia spaustuvininkas, 
įveikdamas anabaptisto žodžių sukeltą šurmulį, - kad Kalvinas 
ir Liuteris padarys viską, idant laikytų mus atokiau nuo dery- 
bų, ir jei kartais susitartų su Roma, tai toji sutartis bus žalinga 
visiems, kurie iki galo nepalaiko jų idėjų. Kas bus su Migeliu 
Servetu, Lelijumi Sociniu, Sebastianu Kasteljone“ ir tokiais 
kaip jie? - Oporinuso žvilgsnis perbėga susirinkusiųjų vei- 
dais. - Kas bus su mumis, broliai? 

Nuo kraštinės kėdės iš galo pasigirsta bazeliečio Sereso 
balsas: „Nebus jokio susitarimo, Oporinusai, nes popiežininkai 

„niekada nenusileis dėl išteisinimo per gerus darbus, o Liuteris 
ir Kalvinas, kita vertus, nė žingsniu neatsitrauks nuo išteisini- 
mo vien per tikėjimą doktrinos. Jiems tai reikštų leisti laimėti 


14 Sėbastien Castellion (1515-1563) - prancūzų humanistas ir teologas, reli- 
ginės tolerancijos šalininkas. Slapyvardžiu Martin Bellius išspausdino veikalą 
De haereticis, an sint perseguendi (Apie eretikus, ar reikia juos persekioti), 
kuriame atvirai polemizavo su Jonu Kalvinu. 

antikrikščioniškai popiežiaus galiai, indulgencijoms, tikėjimo 
pirkimui ir pardavimui...“ 

- To negalime žinoti, Seresai. Italijoje yra ne vienas kar- 
dinolas, palankiai žiūrintis į susitaikymą su protestantais ir 
vertinantis liuteronų teologiją. Jau esama literatūros šia tema, 
tiesa, nedidelių veikalų, tačiau tai svarbūs ženklai. Skaitėte 
Kristaus Dovaną. Sakoma, kad veikalo autorius yra vienuolis, 
remiamas iškilių italų literatų ir netgi kardinolo! Tai faktai, 
broliai mano, faktai, kurių negalime ignoruoti. Jei egzistuoja 
tikimybė, kad konsiliumo metu atsivers tarpelis susivieniji- 
mui ir radikaliai Romos Bažnyčios reformai, tada sakau jums, 
kad negalime šios iniciatyvos palikti Kalvino ir Liuterio ranko- 
se. Nuo to priklauso mūsų laisvė. - Oporinuso akys naršo po 
galvų mišką, ko! galiausiai suranda Pernos plikę. - Norėčiau 
išgirsti jūsų nuomonę, mesere Perna, jūs geriau už visus iš- 
manote itališkus reikalus. 

Žemaūgis italas ištempia savo trumputėles rankas, akivaiz- 
džiai nesitikėjo būti užkalbintas, pasikaso kaktą ir atsistoja, 
likdamas nematomas už susirinkusiųjų nugarų. 

Ilgas atodūsis: „Signori, girdėjau daug gražių žodžių, tačiau 
nė vienam jų nepavyko paliesti problemos esmės. - Visi su- 
žiūra į Pietrą sutrikę ir kiek palinksta priekin gaudydami ne- 
įprastą italo tartį. - Galite rašyti ar užsakyti pačius įstabiau- 
sius šio amžiaus teologinius veikalus, jei tai jums leis geriau 
jaustis, tačiau jie nepakeis faktų ir realybės. O realybė, signo- 
ri, yra ta, kad ne doktrininiai klausimai nulems konsiliumo 
eigą, o politika.“ 

Stoja kapų tyla, žemaugis Perna kalba tiesmukai, stebiu, 
kaip jį užvaldo patologinis plepumas: „Jei šiam konsiliumui pa- 
galiau pradėta ruoštis, tai tik todėl, kad imperatorius daro di- 
delį spaudimą popiežiui. Tai Habsburgas nori suvienyti protes- 
tantus su katalikais, nes imperija pradėjo slysti jam iš rankų, 
o turkas Suleimanas, vyras, pasak gandų, gebantis patenkin- 
ti net dvidešimtį moterų per vieną naktį ir ne veltui vadina- 
mas Didžiuoju, kelia Karoliui rimtą grėsmę. Imperatoriui vi- 
sai nesvarbu, kaip ir dėl ko teologai pasieks susitarimą, jam 
kur kas svarbiau yra suvienyti krikščionis po imperijos vėlia- 
va, kad atsilaikytų prieš turkus ir atgautų pasienio kontrolę. - 
Pietras purto galvą. - Dabar gerai manęs paklausykite. Romoje 
esama kardinolų, kuriems labai patinka laužo dūmai. Tačiau 
nemanykite, kad šie šventi vyrai trokšta iškepti ant grotelių 

Liuterį, Kalviną, Bucerį ar čia susirinkusius. Matote, kol šie ere- 
tikai, kaip jie juos vadina, yra laisvėje, kardinolai gali paleis- 
ti nuo pavadžio inkviziciją medžioti nepatogių intelektualų, 
pirmiausia jų pačių politinių varžovų Romos Bažnyčios vidu- 
je. Nuo amžių amžiaus išorės priešai tarnauja kaip pretekstas 
medžiojant vidaus priešus. Oporinusas teisus teigdamas, kad 
egzistuoja kardinolų, palankių dialogui su protestantais, gru- 
pė, ir būtent iš jos imperatorius tikisi paramos įgyvendinant 
susivienijimo planus. Tačiau pažvelkime, kas stovi kitoje pu- 
sėje. - Perna skaičiuoja ant storų pirštų. - Taigi turime vokie- 
čių kunigaikščius, galima sakyti, Liuterį ir Melanchtoną. Jie, 
trokštantys išlikti nepriklausomi nuo Romos ir imperijos, ne- 
turi jokio intereso leisti saviems teologams dalyvauti konsiliu- 
me. Priešingai, jei konsiliumas juos paskelbs atskilėliais, im- 
peratorius daugiau negalės šauktis crimen laesae majestatis 
ir privalės susitaikyti su vokiškų kunigaikštysčių netektimi. 
Dar yra Prancūzijos karalius, o tai reiškia visus prancūzų kar- 
dinolus: dvidešimtį metų trunkantis karas aiškiai byloja apie 
Pranciškaus I ir Habsburgo santykius. Ar reikia dar aiškinti, 
kodėl prancūzų kardinolai garantuotai balsuos prieš susivie- 
nijimo hipotezę? Galiausiai turime Romos inkvizicijos kardi- 
nolus, tuos, kurie laikosi griežtos linijos ir yra priešiški dialo- 
gui su protestantais.“ 

Perna stabteli įkvėpti, susirinkusiųjų veidai priblokšti, tarsi 
į kambarį būtų įpėdinęs dresuotas lokys. Vos akimirka, ir ita- 
las vėl pasirengęs puolimui: „Šis konsiliumas, signori, bus są- 
skaitų suvedimas tarp Europos galingųjų. Rašykite, rašykite, 
jei norite, visus pasaulio traktatus, tačiau ne jūs, ne Kalvinas 
ir ne Liuteris žaisite šią partiją. Jei norite išlikti, privalote im- 
tis kažko kito.“ 


- Mesere Perna, palaukite! 

Žemaūgis vyrukas liaujasi klampojęs per purvą, atsigręžia 
tiek, kiek užtenka mane pastebėti, ir atsistoja gatvės viduryje. 

- A, tai jūs. Maniau... - dėl mus skiriančio atstumo neišgirs- 
tu likusios sakinio dalies. 


15 Valdovo įžeidimas (lot.). 

Prieinu arčiau: „Ką norėjote pasakyti? Ką reiškia, jog pri- 
valome imtis kažko kito?“ 

Italas nusišypso ir papurto galvą: „Eime su manim.“ Tada 
nusitempia mane už rankos į gatvės pakraštį, įsukame į siau- 
rą gatvelę, kvailoka Pernos eisena, tarsi šokinėtų, įspaudžia 
mano veide nepagarbų šypsnį. Šis žmogus turi keistą galią vi- 
sad pakelti man nuotaiką. 

- Paklausykite, bičiuli. Bazelyje daugiau nėra ką veikti. Visi 
jūsų draugai... - Perną sustabdo mano iškelta ranka, - dovano- 
kite, visi mesero Oporinuso draugai yra nuostabūs žmonės, 
capito?, tačiau jie niekur nenueis. - Jo juodos akiūkštės naršo 
tarp mano veido raukšlių. - Šie žmonės nerimauja vien dėl to, 
kiek skiriasi ir kiek sutampa jų ir Jono Kalvino teiginiai. Tokie 
žmonės kaip aš ir jūs, bičiuli, puikiai žinome, kad pasaulio sver- 
tai yra visai kiti, capito? 

- Kur sukate? 

Dar stipriau suspaudžia man ranką: „Nagi, mesere! Neap- 
gaudinėkime savęs: jei reikalingas italų leidėjas, kad paaiškin- 
tų jiems apie gyvenimą, tai reiškia, jog šie puikieji protai ne- 
mato toliau savo nosies! Jie rašo savo teologinius traktatėlius, 
skirtus kitiems mokslo vyrams, capito?, ir tik tada, kai jų ateis 
suimti, kad pririštų prie stulpo su keliais žabarais po kojomis, 
galbūt pagaliau atvers akis! Tik bus per vėlu. Noriu pasakyti, 
bičiuli mano, kad viskas jau yra nulemta. Ten, Vokietijoje, jūs 
kaip reikiant patriukšmavote ir pasišvaistėte kumščiais, pas- 
kui atėjo olandų eilė, na ir linksmuoliai anie, pamišę kaip reta, 
o dabar štai siautėja prancūzai ir šveicarai, ir Kalvinas tampa 
maišto prieš popiežių žvaigžde. Nesąmonės, mano gerbiamas 
mesere, valdžia ir tik valdžia - štai dėl ko jie pasiryžę viens 
kitam perkąsti gerkles. Dėl Dievo meilės, nesakau, kad sena- 
sis Liuteris nebūtų tikėjęs reforma, nesakau, kad augalotasis 
Kalvinas ja netikėtų, tačiau jie tėra marionetės. Jei netarnau- 
tų galingųjų interesams, šie juodvarniai šiandien būtų nieko 
verti, sakau jums, nie-ko-ver-ti!“ 

Išsilaisvinu iš Pietro rankos, apsvaigintas jo žodžių. Perna 
trūkteli pečiais ir išskečia į šonus neįtikėtinai trumpas rankas: 
„Verčiuosi savo amatu, capito? Esu prekeivis knygomis, ke- 
liauju po įvairius kraštus, sutinku daugybę žmonių, parduodu 
knygas, atkapstau talentus, paslėptus po popieriaus lapų kal- 
nais... Platinu idėjas, manasis amatas yra pavojingiausias pa- 
saulyje, capito?, esu atsakingas už idėjų sklaidą, kartais pačių 


420 


nepatogiausių idėjų. - Rodo Oporinuso namo kryptimi. - Jie rašo 
ir spausdina, o aš platinu. Jie tiki savaiminga knygos verte, tiki 
savaimingu idėjų grožiu.“ 

- Ojūs ne? 

Užtenka vieno žvilgsnio: „Idėja įgauna vertę, jei ji platinama 
reikiamoje vietoje ir reikiamu metu, bičiuli mano. Jei Kalvinas 
būtų išspausdinęs savo Institutio prieš trejus metus, Prancūzijos 
karalius būtų jį sudeginęs greičiau nei šis būtų spėjęs nusižio- 
vauti.“ 

- Vis tiek nesuprantu, kur link sukate. 

Pietras nervingai trypčioja vietoje: „Diavolo, klausotės manęs 
ar ne?! - išsitraukia iš krepšio, su kuriuo niekada nesiskiria, gels- 
telėjusią knygelę. - Paimkite Kristaus Dovaną. Mažas, lengvutis 
ir aiškiai išdėstytas veikalas, telpantis kišenėje. Oporinusas ir 
jo bičiuliai mato jame viltį. O žinote, ką aš jame matau? - trum- 
putė pauzė įspūdžiui sustiprinti. - Karą. Šis veikalas yra žemas 
smūgis, galingas ginklas. Manote, tai šedevras? Ne, tai viduti- 
niška knygiūkštė, kuri perkošia ir apibendrina Kalvino Institutio 
teiginius. Bet kur slypi jos jėga? Šioji knyga bando suderinti iš- 
teisinimo vien per tikėjimą doktriną su katalikiškąja doktrina! 
Ir ką tai reiškia? Kad jei ši knyga paplis ir susilauks pasiseki- 
mo, galbūt tarp kardinolų ir Bažnyčios mokslo vyrų, tada jūsų 
su Oporinusu ir jo bičiuliais daugiau nepersekios inkvizicija iki 
pat dienų pabaigos! Jei ši knyga randa sau rėmėjų tarp reikiamų 
žmonių, aršieji kardinolai tampa mažuma, capito? Knygos pa- 
keičia pasaulį tik tada, jei pasaulis geba jas suvirškinti.“ 

Giliai įkvepia ir ilgai tyrinėja mane akimis, paskui jas primer- 
kia: „Ir jei būsimasis popiežius būtų linkęs į dialogą? Jei būtų vie- 
nas iš tų, kurie yra priešiški inkvizicijos metodams?“ 

- Popiežius visada yra popiežius. 

Nepritarimo judesys: „Tačiau gyventi ir turėti teisę išsakyti 
savo mintis nėra tas pats, kas būti iškeptam ant laužo.“ 

Pietras jau rengiasi pasiimti krepšį ir eiti, bet dabar aš jį su- 
laikau. 

- Palaukite. 

Perna sustoja. Žvelgiu į šį žemą žmogelį, visomis kūno poro- 
mis prakaituojantį gudrumu ir jėga. Jo žvitriose akyse įžvelgiu 
kažką, kas man primena Elojų, jo ryžtinguose žodžiuose girdžiu 
Goco fon Polnico balso aidą. 

- Ką atsakytumėte, jei pasakyčiau jums, jog man daugiau 
neberūpi keisti pasaulį? 

5 skyrius 


Šypsosi: „Atsakyčiau, kad jums reikia skubiai vykti į Italiją, 
kol šio miesto purvas dar nespėjo paskandinti jūsų proto.“ 

- Kekšės, verslo reikalai, uždraustos knygos ir popiežiaus 
intrigos? Ar tą siūlote? 

Perna šokteli priekin, prieš paspartindamas žingsnį: „O kas 
dar teikia gyvenimui skonį?“ 


Bazelis, 1545 metų balandžio 28 diena 


- Girdėjau, kad išvykstate. Ar galime šnektelti apie verslo 
reikalus? 

Juokiasi, visas nušvitęs, ir įleidžia mane į svetainę, kur 
spragsi židinio ugnis, mus pasitinka du krėslai. Ant stalo, kaip 
ir pridera, puikuojasi butelis vyno. Tarsi būtų laukęs manęs. 

Trina rankas ir ištempęs ausis palinksta į priekį. 

Man tiesiog sunku nesišypsoti šiam žmogui. 

- Jei jau ruošiuosi investuoti savo pinigus, tai pirma norė- 
čiau, kad atskleistumėte savo planus. 

Pritaria išraiškingai linkčiodamas galva: „Žinoma, sacro- 
santo. Bet mainais pasakysite, kas jus įtikino.“ 

- Tai atrodo sąžininga. 

Strykteli iki kelioninio krepšio, iš kurio ištraukia pagel- 
tusią knygelę. 

- Štai, Kristaus Dovana, parašyta vienuolio Benedikto iš 
Mantujos. Tai yra pelningiausias verslas šiuo metu. Leidėjas 
Bindonis išspausdino knygą Venecijoje 1543-iaisiais ir suge- 
bėjo parduoti net kelis tūkstančius jos kopijų. Pats prisidėjau 
prie knygos platinimo, mano sutartis su Bindoniu numato man 
lygiai pusę gautojo pelno. 

- Eikite tiesiai prie reikalo. 

Atsispiria kojomis ir pristumia savo krėslą prie manojo su 
gudria veido išraiška žmogaus, kuris žino, kad gebėtų parduoti 
kailinius švedams: „Bindonis yra drąsus žmogus, capito?, bet 
jam trūksta lėšų ir platesnių pažiūrų. Paaiškinsiu geriau: vene- 
religiniais klausimais, kitaip Bindonis niekada nebūtų spaus- 
dinęs Kristaus Dovanos. Tačiau jei kuris sumanus žmogus su 

žiupsneliu apsukrumo, kurio reikia keliaujant po pasaulį, ap- 
siimtų platinti šią knygą po visą Italiją: Feraroje, Bolonijoje, 
Modenoje, Florencijoje, tai patektų į neribotą rinką.“ 

- Hm. Reikėtų padidinti tiražą. Ar tikrai tas Bindonis prie 
mūsų prisidės? 

- O kaip kitaip? Venecijiečiai iš tolo užuodžia pelną, o jei 
šis pasiūlymas jo vis tik nesudomintų, nė nemirktelėję rasime 
kitą spaustuvininką, capito? Venecija yra spaustuvių sostinė! 

Tyli, išsprogdintomis akimis laukdamas mano pritarimo. 

Už lango studentų grupelė užtraukia storžievišką dainą, 
kuri išsisklaido jiems tolstant gatve. 

Naujos mylios, naujos žemės ir miestai. 

- Spėju, kad garbė keliauti po Italiją su knygos kopijomis 
tektų man. 

- Tai verslo reikalas, kurio naštą pasidalintume perpus, 
capito? Aš pasirūpinčiau Milano ir Romos regionais, o jums 
atitektų Šiaurės rytai: Emilijos ir Florencijos žemės. Tačiau 
būtina, kad kuris nors iš mūsų nuvyktų į Veneciją ir susi- 
siektų su spaustuvininkais, o šie nedelsdami imtųsi darbo. 
Paklausykite manęs, šios knygos galime parduoti dešimtis 
tūkstančių kopijų. 

Skersai nužvelgiu Pietrą: „Visą savo gyvenimą kovojau su 
Liuteriu ir kunigais, o dabar turėčiau stoti kardinolų, įsimy- 
lėjusių Liuterį, tarnybon?" 

- Stoti į gerai apmokamą tarnybą, bičiuli. Ir naudingą vi- 
siems, kas tiki, kaip mudu, jog knygos ir idėjos turi plisti lais- 
vai, be jokių inkvizicijos tribunolų. Neprašau susituokti su šios 
knygos autoriais, tik padėti jiems palengvinti mūsų gyveni- 
mą, 0 gal net išgelbėti jį, capito? 

Vėl stoja tyla, girdisi vien židinio ugnies ir gatve dardančio 
vežimo garsai. Italas išmano savo amatą, jis pateikia reikia- 
mus argumentus. Įpila vyno ir pasiūlo man taurę. Atsidūsta, 
o paskui prabyla kone brolišku tonu: „Bičiuli mano, nejau iš- 
ties norite praleisti savo likusias dienas Bazelyje? Nejau dar 
neįgriso nesibaigiančios šių žmonių diskusijos? Esate veiks- 
mo žmogus, tą byloja jūsų rankos ir žvilgsnis.“ 

Nežymiai šypteliu: „Ką dar jums byloja mano žvilgsnis?“ 

Žemu balsu: „Kad jus mažai bedomina pasaulio įvykių srau- 
tas, tačiau dar gebate žavėtis nepažintais kraštovaizdžiais. Ir 
kad būtent todėl įsitrauksite į šį reikalą. Antraip nebūtumėte 
pas mane atėjęs, ar klystu?“ 

Perna yra išskirtinis žmogus, praktiškas ir tiesmukas, bet 
taip pat įžvalgus ir rafinuotas žmonių stebėtojas. Sujungia 
doktrininę išmonę su konkrečiu daiktų pojūčiu - tai derinys, 
kurį retai tenka sutikti gyvenime. 

Išgeriu vyno, stiprus skonis užlieja gomurį. Leidžiu savo 
pašnekovui tęsti, jau išmokau, kad Pietro liežuvį sustabdy- 
ti nelengva. 

- Pažinote raštą ir ginklą. Kovėtės už kažką, kuo tikėjo- 
te, ir pralaimėjote mūšį, bet ne gyvenimą. Supraskite mane, 
kalbu apie gyvenimo prasmę, vienijančią tokius žmones kaip 
mes, negalinčius nustygti vietoje ar patogiai įsitaisius kurio- 
je skylėje laukti pabaigos; pasaulis yra ne kas kita kaip dide- 
lė aikštė, piazza, kurioje susitinka tautos ir atskiri individai, 
nuo nykiausių iki didžiausių keistuolių, nuo galvažudžių iki 
kunigaikščių, kiekvienas su sava nepamainoma istorija, pa- 
sakojančia visų istoriją. Manau, jums teko pažinti mirtį ir ne- 
tektį. Galbūt turėjote šeimą kažkur anuose Šiaurės kraštuo- 
se. Neabejotinai turėjote daugybę bičiulių, prarastų pakeliui, 
kurių niekada neužmiršote. Ir kažin kiek sąskaitų, kurias no- 
rėtumėte suvesti ir kurios taip ir liks nesuvestos. 

Laužo liepsnos nušviečia pusę jo veido, paverčia Pietrą 
pasakų padaru, išmintingu, intrigas rezgančiu gnomu, o gal- 
būt satyru, šnabždančiu paslaptis man į ausį. Jo mažos akys 
blykčioja drauge su židinio liepsnomis. 

- Kalbu apie tai, capito? Apie negalėjimą sustoti vieno- 
je vietoje. Tai neteisinga. Visada neteisinga. Kadaise mums 
reikėjo priimti kitus sprendimus, prieš daugelį metų, šian- 
dien jau per vėlu. Smalsumas, tas įžūlus ir užsispyręs smalsu- 
mas žinoti, kuo baigsis istorija, kuo baigsis gyvenimas. Kalba 
eina apie tai ir apie nieką daugiau. Ne vien tik pelnas verčia 
mus klajoti po pasaulį, ne vien tik viltis ar karas... ar mote- 
rys. Esama kažko daugiau. Kažko, ko nei jūs, nei aš nepajėg- 
sime aprašyti, bet ką puikiai pažįstame. Net ir dabar, net ir 
akimirką, kuomet jaučiatės pernelyg nutolęs nuo visko, ju- 
myse vis dar rusena troškimas išvysti finalą. Pamatyti dau- 
giau. Nes daugiau nėra ko prarasti, kai jau viskas prarasta. 

Atsaini šypsena, ko gero, visą laiką liko įspausta mano 
veide, kol Pietras kalbėjo. Ir vis tik ją galėjo sukelti jausmas, 
lyg klausyčiausi seno bičiulio patarimo. 

Perna paliečia mano ranką: „Rytoj vykstu į Milaną, gabe- 
nu tenai Oporinuso išspausdintas knygas. Turėsiu užsibūti 

Milane kurį laiką, kad spėčiau sutvarkyti nebaigtus reikalus. 
Tada pajudėsiu link Venecijos. Jei mano pasiūlymas vilioja, 
susitikime Andrėjo Arivabenės knygyne, su šulinio iškaba, 
įsidėmėkite šį vardą... Ko juokiatės?“ 

- Nieko, tiesiog pamąsčiau apie gyvenimo sutapimus. Jūs 
pasakėte „šulinio“? 

- Būtent taip, - žiūri į mane sutrikęs. 

Ištuštinu taurę. Jis teisus: keturiasdešimt penkeri metai, 
man nėra ką prarasti. 

- Nesirūpinkite, atvyksiu. 


Laiškas, išsiųstas į Romą iš Viterbo, adresuotas Džanpietrui 
Karafai, datuotas 1545 m. gegužės 13 d. 


Mano šviesiausiam ir didžiai gerbiamam 

Ponui Džovaniui Pietrui Karafai Romoje. 
Didžiai gerbiamas Pone, rašau Jūsų Prakilnybei pranešdamas, 
jog kauliukas mestas. Redžinaldas Polas ryžosi pirmam ėjimui. 

Kaip Jūsų Prakilnybė neabejotinai jau žino, jo Šventenybė 
Paulius III, artėjant Konsiliumo pradžiai gruodžio mėnesį, pa- 
vedė kardinolui Polui parengti raštą, kuriame išdėstytų su- 
sirinkimo tikslus. 

Taigi būtent šiandien man pasitaikė galimybė išgirsti an- 
glo ir Flaminijaus pokalbį, kuriame jie aptarė šio dokumento 
gan neutraliu pavadinimu, De Concilio, turinį. 

Kaip atrodo, pirmasis anglo pateikiamas argumentas yra 
būtent išteisinimo doktrinos apibrėžimas. Temai išdėsty- 
ti jis panaudojo švelnų, iš pažiūros nekaltą ir vis dėlto ten- 
dencingą toną, patvirtindamas tam tikrus sąlyčio tarp ka- 
talikų ir protestantų doktrinos taškus. Todėl nelieka jokios 
abejonės, jog kardinolas jau pirmosiomis šio rašto eilutė- 
mis ketina įtraukti susirinkimo dalyvius į kompromiso su 
liuteronais paieškas. 

Kristaus Dovanos išspausdinimas ir platinimas šiandien 
atsiskleidžia visoje savo šviesoje kaip gerai suplanuota stra- 
tegija. 

Jau dveji metai, kai Polas su savo bičiuliais šiuose kraštuo- 
se platina kriptoliuteroninių idėjų sėklas pasitelkdami aną 
nuodėmingą knygiūkštę, o jos turinį paversdami diskusijų 
objektu, kurio vaisius planuoja susirinkti Trente. 

Lai apsaugo mus Visagalis Viešpats nuo panašios nelai- 
mės, apšviesdamas mano pono sielą ir patardamas jam bū- 
tinas prevencines priemones. 

Bučiuoju Jūsų Šviesybei ranką ir tikiuosi visad išlikti Jūsų 
malonėje. 

Iš Viterbo, 1545 metų gegužės 13 d. 
Ištikimasis Jūsų Šviesybės stebėtojas 


ą. 


O dienoraštis 


Freskoje esu viena iš antro plano figūrų. 

Centre sėdi popiežius, imperatorius, kardinolai ir Europos 
kunigaikščiai. 

mi už tiarų ir karūnų eilės, tačiau iš tiesų sudarantys visą pa- 
veikslo geometriją, užpildantys erdvę ir, nekrisdami į akis, 
išlaikantys šias karūnuotas galvas pačiame centre. 

Su šiuo vaizdiniu galvoje pradėjau savo užrašus. 

Per visą gyvenimą neparašiau nė vienos eilutės dėl savęs: 
nėra jokio praeities puslapio, galinčio pakenkti dabarčiai, 
nėra jokio mano veiklos ženklo. Jokio vardo, jokios užuomi- 
nos. Vien prisiminimai, neprieinami jokiam žmogui, nes pri- 
klauso šmėklai. 

Tačiau dabar viskas yra kitaip: šiandien padėtis, ko gero, 
sunkesnė ir pavojingesnė nei Miunsteryje. Italijoje praleis- 
ti metai išmokė mane, kad rūmai būna ne mažiau grėsmingi 
nei mūšio laukai, tik karo garsai čia kiek silpnesni, prislopin- 
ti derybų bei aštrių ir žudikiškų šių žmonių protų šurmulio. 

Romos rūmuose viskas yra kitaip, nei atrodo iš pirmo 
žvilgsnio. 

Niekam nepavyksta pagauti vaizdo visumos, vienu metu 
įžvelgti pagrindinių ir šalutinių figūrų, matyti galutinio tiks- 
lo. Niekam, išskyrus tuos, kurie laiko visas virveles. Tokiems 
žmonėms kaip manasis ponas, kaip popiežius, kaip švento- 
sios kolegijos dekanai. 

Pro memoria: suprasti, pasižymėti, nepraleisti iš pirmo 
žvilgsnio nereikšmingų detalių, kurios gali atsiskleisti esan- 
čios kertiniai visos strategijos akmenys. 

Paveikslo elementai: pavojinga knyga, artėjantis konsiliu- 
mas, neįtikėtinai galingas žmogus, slaptas tarnas. 


Apie Kristaus Dovaną 

Knyga buvo išspausdinta prieš beveik dvejus metus ir sukėlė 
tikrą audrą (kardinolas Červinis jau uždraudė šį veikalą savo 
vyskupijoje), tačiau ji ir toliau keliauja po pasaulį netrukdoma 
ir yra net labai aktyviai platinama. 

„Viterbiečiai“ elgiasi lyg niekur nieko ir tuo pat metu ruo- 
šiasi atgabenti knygos tezes į Trento konsiliumą (Redžinaldas 
Polas: „Idėjoms reikia tinkamos vietos ir laiko, kurie, atidžiai 
parinkti, sukliudys teismams šias idėjas uždrausti“). Polas ti- 
kisi aplenkti Karafą: reformuotų idėjų paplitimas prieš inkvi- 
zicijos atgaivinimą. 

Ar Kristaus Dovana gali tapti dviašmeniu ginklu, sužei- 
džiančiu ir tą, kuris jį nukalė? Ir kokiu būdu? 

Ar pasistengti, kad konsiliumas iškart ekskomunikuotų 
kardinolą ir išaiškintų knygos autorius? Priskirti knygos au- 
torystę Polui ir jo bičiulių ratui? 

Ne, anglas viską paneigtų, kardinolo reputacija pernelyg 
solidi, kad būtų galima apkaltinti jį erezija, be to, nėra jokių 
konkrečių įrodymų, kad tekstą redagavo jis. Jei Polui pavyk- 
tų apsiginti nuo kaltinimų, iš konsiliumo jis išeitų tvirtesnis 
nei anksčiau. Tą mano ponas puikiai žino, jis pernelyg atsar- 
gus žmogus, kad suteiktų tokią galimybę savo pagrindiniam 
priešininkui. 

Kur kas geriau būtų išskleisti tinklą, į kurį vienas po kito 
įkristų reformatams simpatizuojantys kardinolai. Knyga, skrie- 
janti iš rankų į rankas, apkeliaujanti visas bibliotekas ir užkre- 
čianti kiekvieną prie jos prisilietusį. Tuomet, užtraukus tinklą, 
vienu sykiu sugautume visas stambias žuvis. Svarbu leisti šiai 
knygai judėti, ir net jei konsiliumas ją uždraustų, leisti Polo 
draugams skaityti ir žavėtis ja, kaip žavimasi nuostabia anglo 
išmone. Tuo metu Karafa veiks nuošaliau, žingsnis po žingsnio 
surinkinėdamas mechanizmą, leisiantį jam sugauti visus ereti- 
kus vienu smūgiu. Taip, būtent tokie yra mano pono ketinimai. 

Tačiau šis žaidimas vis tik gali išslysti jam iš rankų, tapti per- 
nelyg dideliu net ir jo visa reginčiam protui. 


Apie konsiliumą 
1542-ųjų birželio 29-oji: paskelbiama popiežiaus bulė, kuria 
šaukiamas ekumeninis susirinkimas. 

1542-ųjų liepos 21-oji: popiežiaus bulė Licet ab initio, ku- 
ria įsteigiama Šventosios Romos inkvizicijos kongregacija. 

Tarp šių dviejų datų - atsinaujinęs karas tarp Karolio V 
ir Pranciškaus I. 

Gali atrodyti, kad jei ne artėjantis konsiliumas, užvirtų 
rimtas karas - mūšis tarp kariuomenių ar intelektų, nėra di- 
delio skirtumo. 

De Concilio: užmaskuota Kristaus Dovanos tezių gynyba. 
Kardinolai spiritualai siekia paversti Trento konsiliumą pa- 
grindine arena, kurioje iškeltų išteisinimo doktrinos klausi- 
mą. Konsiliumas turėtų tapti atsvara inkvizicijai, kuri kasdien 
tvirtėja vadovaujant sumaniajam Karafai. Nėra jokios abe- 
jonės, jog manasis ponas įdės visas pastangas, kad Kristaus 
Dovanos tezės būtų pasmerktos dar prieš pradedant apie jas 
diskutuoti. 


Apie Karafą 

Kyla klausimas, ką nekrofilas Vezalijus atrastų perskrodęs šį 
žmogų, kurio akys tarsi nukreiptos į tolimus horizontus, ne- 
priklausančius šiam pasauliui. Galbūt tą didžią Karafos kelia- 
mą baimę? O gal dievišką nesuvokiamo Kūrėjo proto malo- 
nę, paslėptą po žiaurumo bruožais? 

Kas iš tiesų yra šis Žmogus? 

Mano ponas ir vienuolis, imitacijos ir maskavimo meist- 
ras, gimęs vadovauti, vyskupas, priėmęs vargingųjų teatinų 
įžadus. Imperatoriaus priešas, laikęs jį dar vaiką ant kelių ir 
jau tada neapkentęs; atrodytų, demoniškos intuicijos žmo- 
gus, jei ne stiprus Karafos tikėjimas; iškilus Šventosios insti- 
tucijos, užgimusios jo valia ir jam pavaldžios, architektas, in- 
kvizicijos paslapčių ir tikslų saugotojas, puoselėjantis ją tarsi 
mylimą vaiką, su nesenkančia energija tokiame amžiuje, kai 
daugelis žmonių jau ilgą laiką leidžia žemės kirminų draugi- 
joje; apaštalas to, kas labiau už viską jam teikia džiaugsmą: 


428 


6 skyrius 


dvasinis karas, nenuilstama vidinė ir išorinė kova prieš erezi- 
jos pagundas, nesvarbu, kuria forma apsireiškiančias. 
Kas iš tiesų yra šis žmogus? 


Apie mane 


Karafos akis. 


Sen Gotardo perėja, 1545 metų gegužės 17 diena 


Man nereikėjo to daryti. Ar aš dar valdysiu savo judesius ir 
mintis? 

Keista, didinga ir bauginanti vizija. 

O gal pasiduoti galutinai? 


Banguotais Šveicarijos plynaukštės miškais žemyn iki Arės 
upės, paskui iš lėto plaukiant plokščiu ir plačiu keltu pro 
Olteną, Zurzę ir galiausiai Liucerną, į gilų tamsaus kantonų 
ežero pakraštį, kur šis susitinka su Roiso upe. Nuo ten ant mulo 
ar dviejų - vieno prireiks bagažui ir Pernos knygoms - kylant 
rūstaus Pilato kalno šlaitais paskui šimtus kitų prekėmis ap- 
krautų sutvėrimų, šnopuojančių sunkiai įveikiamais kalnų 
keliais, kuriuose vis tik gausu žmonių, vežimų ir gyvulių. Šis 
privalomas tranzitas juda aukštyn žemyn saulės nušviestais 
šlaitais ir kalnų ganyklomis, laukiniais nuostabiais miškais, ku- 
riuos supa smailios ir vaiskios viršūnės, o jų šaltą orą pačiose 
aukštybėse rėžia klajojančio sakalo sparnai. Skaidrus pavasa- 
rio rytas, įkvėpiu gaivalingą aukštumų svaigulį. Stebiu nejti- 
kėtiną perėjimą į naują metų laiką - nuo Andermato į Airolą 
vedantį slėnį, Sen Gotardo perėją, žvelgiančią į Italijos žemę. 

Ko gero, esu visiškas pamišėlis. Proto netekęs senis, kuris 
nuo šių kalnų ritasi žemyn tiesiai į didįjį pasaulio viešnamį, 
žvelgiantį Turkui į akis. 

Keista ir didinga vizija. 

Panikos jausmas, nutirpdantis kūno dalis. Stirninas žaibiš- 
kai dingsta tarp medžių. 

Galėčiau mirti kad ir dabar. Siaubingos euforijos ekstazėje, 
kaitinančios saulės suparalyžiuotais senais ir geliančiais rau- 
menimis. Dabar. Nežinodamas, kas toks esu. Be jokio tikslo, su 
dviem sunkiais knygų ryšuliais. Prieš sugrįžtant absurdiškai 
inercijai, prieš nevaldomam intelektui vėl sėdant mului ant 
nugaros. Du ryšuliai. Žvelgiu į stačius itališkus slėnius, besi- 
leidžiančius į lygumą iki pat jūros. Vykstu susitikti su šmėk- 
lomis, po šulinio iškaba. Keliauk su manim, stogdengy, nes 
nežinau, kas esu. Ir mano kojos nebe tokios tvirtos. Dabar. 


Bergamas, Venecijos Respublika, 
1545 metų gegužės 25 diena 


Nejau išties vos keli šių ilgų susuktų lapų - aromatingųjų už- 

jūrio cigarų, kuriuos pasiėmiau su savimi iš Olandijos žemių, 
dūmų įtraukimai šiose viršukalnėse gali sukelti tokias stiprias 
ir išderintas emocijas? 

Jaučiuosi vis dar sukrėstas. Tačiau mano baimė yra lyg 
svaigulys, užvaldantis pasiklydus, atsidūrus priešais nežino- 
mybės žavesį ir kraštutinę galimybę, priešais neištirtus kraš- 
tovaizdžius ir didingą viziją. Tai ne tas pats kaip apsvaigti nuo 
vyno, alaus ar degtinės. Be miglos, be minčių kratinio ir be- 
prasmio tauškesio. 

Tavo viduje atsiveria kita būtis. Kuri išgaruoja lengvai, ne- 
palikdama kūne jokių pėdsakų, tik nepakitusius klausimus. 

Tičino upe leidžiuosi iki nedidelio Bjaskos miestelio. Iš ten, 
lydimas vedlio, įveikiu kalnų takus rytuose link Kjavenos, ap- 
lenkdamas Kalankos ir Mezolčinos slėnius, Pietro Pernos pa- 
vedimu: gabenu knygas ištremtų reformatų, iš Šiaurės Italijos 
suplaukusių į Retijos Respubliką"“, rateliui. 

Meros upės žiotys yra sunkiai įveikiama ir pelkėta vieta, 
iš dalies užversta senų nuošliaužų, kur sausuma maišosi su 
Komo ežero vandenimis, o sterilūs ir neįtikėtinai aukšti kal- 
nai užstoja vaizdą. Kjavena, slėnių raktas": jei ne miestelio 
strateginė padėtis ir autonomija, paverčiantys Kjaveną tobu- 
lu prieglobsčiu, tai būtų keliautojui nerekomenduotina vieta. 

Dvi sustojimo dienos kaulams pailsinti nuo žygiavimo Alpių 
takais, o tada toliau į pietus, iki taško, kur Ados upė metasi į 

Larijaus!'* ežero glėbį. Pusės dienos kelionė keltu į Leko mies- 
telį Serenisimos teritorijos pasienyje. 

Nuo čia, po ilgų kilimo ir leidimosi dienų, kelias pagaliau 
driekiasi tiesus per lygumą iki pat Venecijos. Su puikia susi- 
siekimo tarnyba kelionė truks keturias dienas. 


16 Šveicarija. Pavadinimas kilęs iš senovės retų genties, kurių Žemės 
vėliau buvo paverstos Romos provincija. 


17 Chiavenna (it.), nuo žodžio chiave - „raktas“. 


18 Vietinis Komo ežero pavadinimas. 

Venecija 


7 skyrius 
Venecija, 1545 metų gegužės 29 diena 


Kai pirmąkart ją išvysti tolumoje, vis dar gaubiamą miglos 
skraistės, kuri paverčia saulę balkšvu disku, nežinai, ar mi- 
ražas slypi vandenyje, kurio bangas skrodi valtimi, ar sau- 
sumoje ir ar tie iš vandens išdygę rūmai ir bažnyčios iš tik- 
rųjų nėra architektoninių formų uolos. 

Paskui valtis įplaukia į platų kanalą. Langai, balkonai ir 
sodai mirguliuoja aplink tarsi spalvų dėmės, kuriomis nu- 
taškytos visos krantinės. 

Palei abi puses atsiveria siauručiai kanalai, kuriuose 
vienu metu gali praplaukti tik po vieną nedidelę valtelę, 
vieni jų tokie siauri, kad priešais stovinčių namų stogai, 
regis, liečiasi tarpusavy, neleisdami prasiskverbti sau- 
lės spinduliams. Perna pasakojo man apie bažnyčias, rū- 
mus, aikštes ir viešnamius, tačiau nesitikėjau išvysiąs to- 
kio vandens kanalų stebuklo ir įspūdingo įvairiausių formų 
bei dydžių laivų skaičiaus, atstojančio karietas, neštuvus 
ir arklius. Šis miestas, atrodo, nepažįsta ratų ir sausakim- 
šų pagrindinių gatvių; tai absurdiška konstrukcija, tarsi 
paprasčiausiai plūduriuojanti jūroje ir metanti iššūkį bet 
kurio architekto logikai, o Amsterdamas ir Olandijos že- 
mės, užsispyrusių šiauriečių atkariautos iš vandenyno, 
prieš ją nublanksta. 

Žuvėdros skrodžia balkšvą dangų ir tupia ant daugybės 
stambių medinių stulpų, dažnai dažytų ar papuoštų her- 
bais, kurie tarsi miško medžių kamienai kyšo iš vandens 
ir prie kurių švartuojasi įvairiausių formų ir dydžių valtys. 

Siauras horizontas palaipsniui platėja ir dešinėje pusėje 
apglėbia dar vieną salą su įspūdingais matinių spalvų sta- 
tiniais, virš kurių stiebiasi aukšta ir tvirta kvadratinė var- 
pinė, nusmailinta tarsi strėlė. 

Kairėje pusėje veriasi dar vienas vandens kanalas, tikrų 
tikriausia plaukianti gatvė su namų durimis ir rūmų laip- 
teliais, panirusiais tiesiai tarp vilnių, kokių niekad neregė- 
jau jokiame krašte, pro kurį teka upė ar kanalas. Miestas ir 
jūra atrodo suaugę draugėn. 

Laivo korpusas prisišvartuoja po rožinio marmuro rūmų 
balkonu, greta kolonos su sparnuoto liūto statula ir pakylos, 
kuri veikiausiai naudojama mirties bausmėms. Serenisimos 
galios įrankiai ir simboliai yra pirmi vaizdai, kuriuos svetim- 
šalis privalo išvysti. 

Vos padėjęs koją ant žemės, esi apsupamas šurmulio, zu- 
jančių žmonių, šūksnių, grūsties, pasisveikinimų ir barnių; 
tai, ko gero, yra vienintelis dalykas, skiriantis miestą nuo 
jūros - prislopintų garsų vietos. 

Vos padėjęs koją ant žemės, nežinia dėl kurių savo bruo- 
žų, iškart esu atpažįstamas kaip vokiečių kilmės svetimša- 
lis ir prie manęs prilimpa apie dvidešimt vaikigalių, pasiry- 
žusių išaiškinti man, kad neįmanoma vaikščioti po Veneciją 
gerai jos nepažįstant, kad tikimybė pasiklysti, papulti į ne- 
geras rankas ar būti apgautam yra išties didelė; ir kol jie var- 
dija man visus šiuos pavojus, nesiliauja kaišioję rankų prie 
mano krepšio. 


- Magnifico signore, čionai, čionai, sek paskui mane, gran- 
de signore, ieškai vietos nakvynei? Nori? Sek paskui mane, 
illustrissimo, parodysiu tau gražiausią pasaulyje miestą, kur 
tavo bagažas, pone? Mainų stotyje? Bjauri vieta, mio signo- 
re, neverta didžio pono. 

Balsas pasiekia mane iš visiškai bedantės burnos ir nea- 
bejotinai skamba kaip senio, tačiau vaikinukui, už kelis ska- 
tikus pasisiūliusiam aprodyti man miestą, negali būti dau- 
giau penkiolikos. 

- Eikš, eikš, nori išgerti vyno? Ne? Nori moters? Čia rasi 
gražiausias moteris nuo pat Konstantinopolio iki Lisabonos, 
nebrangias, signore, nebrangias, tikrai ne, eikš, nori mo- 
ters? Nuvesiu tave ten, kur pačios gražiausios, švarutės, jo- 
kių ligų, oi ne, jaunutės. Atvykai čia verslo reikalais, nobilissi- 
mo? Šilkas? Prieskoniai? Ne? Nuvesiu tave į reikiamą vietelę, 
čia netoliese, eime, nuostabi vieta, ten renkasi dideli ponai, 
tokie kaip tu, pirkliai, eime... 

Kol einame per aikštę, vaikinuko liežuvis nesiliauja dir- 
bęs, venecijietiškai kreipiasi į kiekvieną, bandantį prisiar- 
tinti, laikydamas visus per reikiamą atstumą ir kaskart pri- 
dėdamas ranką prie krūtinės, kad parodytų, jog svetimšalis 
priklauso jam ir niekam kitam. 

- Sek paskui mane, signore, tuoj pasieksime Rialto tiltą ir 
Vokiečių rūmus". Ten galėsi išsikeisti savo pinigus ir užsiimti 
prekybos reikalais, taip. Tačiau jei nori visad likti patenkintas, 
tam esu aš: duosiu tau penkiasdešimt dukatų mainais į trisde- 
šimt du įprasto svorio florinus. 

Šv. Morkaus aikštė neatrodo šio miesto dalis, veikiau kurių 
nors rūmų šokių salė ar didžiulio laivo denis, kurio grotstie- 
bis - šioji tvirta varpinė, platoka ties pamatais ir siaurėjanti 
ties viršūne, o laivapriekis - bokštas su laikrodžiu, po kuriuo 
kaip tik dabar einame, su dviem varpu skambinti pasirengu- 
siais plieno admirolais viršuje. 

- Tai Šv. Morkaus prokurorų, didžiųjų Respublikos ma- 
gistratų, būstinė, vadinama Prokurija. Dabar pasuksime į 
Mercerie?"?, nori nusipirkti audinių? Prieskonių? Galiu patar- 
ti, kur pirkti ir parduoti už gerą kainą. Nori apsipirkti ant Rialto 
tilto? Tada lik greta manęs ir nesileisk prekeivių apmulkina- 
mas, tai bjaurūs žmonės, nobilissimo, be jokios sąžinės. 

Nesu tikras, kad supratau viską, ką vaikinukas man pasa- 
kė. Jis kalba žiūrėdamas priekin, beveik nepasukdamas į mane 
galvos, ir jo beriamus žodžius vos pajėgiu sugauti šiame be- 
galiniame veidų ir balsų knibždėlyne. Numykiu ragindamas 
savo vedlį judėti pirmyn ir po akimirkos atsiduriu už penkias- 
dešimt žingsnių nuo jo, aukštyn iškelta nosimi, it srovės pa- 
gautas kamštis. Žvalgausi po veidus žmonių, gausiai užplū- 
dusių šias siauras krautuvių ir prekystalių gatveles; klausausi 
keisčiausių tarmių ir akcentų, viena kalba man rodosi slaviš- 
ka, kita - arabiška. 

Ši grįsta gatvelė nubloškia mane toli nuo lig šiol pažinoto 
pasaulio. Man ne kartą teko įkvėpti prieskonių kvapo ar ragau- 
ti tabako dūmų, tačiau dar niekada nesijaučiau atsidūręs pa- 
siekiamų vietų kryžkelėje. Konstantinopolio turgus, Katajaus 
uostas, Samarkando mainų stotis, Granados gatvės šventė. 

- Grande signore, na kaip, nori ką nors pirkti? Klausk ma- 
nęs, patarsiu. 


19 Fondaco dei Tedeschi (it.) - nuo XIII a. veikianti Venecijos Respublikos 
mainų su Vokietijos pirkliais vieta; rūmai buvo perstatyti 1508 m. ir 
papuošti tapytojų Giorgione ir Tiziano freskomis. 

20 Venecijietiškai, nuo it. merce - „prekė“. Tai pagrindinė Venecijos miesto 
prekybos arterija, jungianti Šv. Morkaus aikštę su Rialto tiltu. 

Vedlys vėl prisiartina ir šiurkščiai timpteli man už rankos. 
Tyrinėja mane keistu žvilgsniu ir jau pradedu įtarti jį abejojant 
mano protiniais gebėjimais. 

- Matai, ecellentissimo? Aikštė, kuri visoje Italijoje va- 
dinama piazza, čia Venecijoje vadinama campo, lauku, o gat- 
vė - siaurutėle calle, taip pat fondamenta palei kanalą, ir dar 
salizada, ir ruga... 

Gatvė atsimuša į vandenį tiesiai priešais įspūdingą medi- 
nį tiltą. Iš abiejose kanalo pusėse pririštų valčių skaičiaus tilto 
dešinėje ir iš nenutrūkstamo kraunamų prekių srauto spėju, 
kad atsidūrėme pačioje Venecijos prekybos širdyje. 

- Rialto tiltas, signore! 

Nuostabus medinis tiltas, varstomas leidžiant praplaukti 
didesniems laivams. 

Dešinėje - milžiniška lodžija, kurios išorės sienos papuoš- 
tos freskomis per visą fasado ilgį. 

- Tai Džordžonės ir jo mokinio Ticiano darbai, eminentissi- 
mo, girdėjote apie juos? Ne? Išties įstabūs, signore... Tai garsūs 
dailininkai, Ticianui užsakytas paties imperatoriaus portretas. 

Vidinio kiemo tirštame prekybos derybų šurmulyje girdėti 
mažiausiai keturios vokiečių tarmės. Žmonės iš šiaurės, švie- 
sūs plaukai, vešlūs ūsai ir gausiai pilstomas alus. 

- Štai ir Vokiečių rūmai, nobilissimo, tavo verslo reikalams. 
Bankai, agentūros ir pasiturintys žmonės. Ar matai aną agen- 
tūrą ten apačioje? Fugeriai, galingiausi pasaulio bankininkai, 
pažįstu jų atstovą, galiu tau jį pristatyti, jei nori, signore, jis 
mano bičiulis, parūpinu vokiečiui kekšių, o jis mainais moko 
mane jūsiškės kalbos... 

- Jei būčiau norėjęs susitikti su vokiečiais, būčiau likęs Vo- 
kietijoje, nemanai? 

- Labai teisinga pastaba, signore, ieškote ne verslo reikalų, 
o malonumų, tiesa? Gražiausių kekšaičių... 

- Ieškau vietos, kur apsistoti. Pakenčiamos lovos, norma- 
laus maisto. 

- Kur nekristum į akis? Žinoma, magnifico, pasakyta pada- 
ryta, sek paskui mane, nuvesiu tave į vieną diskretišką vietelę, 
gera virtuvė, gera lova ir geros merginos... labai geros mer- 
ginos, jokių klausimų, Corte Rampini, San Kasijano kvartale, 
eimne, tai visai netoli, iškart už tilto, dona Demetra mielai su 
tavimi susipažins, toks svarbus signore kaip tu... 

- Calle de' Bottai, mano nuostabusis pone, mes jau visai šalia. 


438 


- Aplink vien kekšės. Ar šio miesto moterys verčiasi dar 
kokiu kitu amatu? 

- Kito tokio pelningo amato nėra, signore. Miesto taryba 
norėjo perkelti viešnamius į Corte Rampini, bet visiems neuž- 
teko vietos, tad, kaip jūs ten sakote, užmerkė vieną akį, taip? 
Štai ir „Karatelio“ užeiga. Einu pranešti donai Demetrai apie 
pono atvykimą. 

Dvi ant slenksčio stoviniuojančios merginos sako man kažką 
venecijietiškai, plačios šypsenos veide ir krūtys, persišviečian- 
čios pro ganėtinai plonas palaidines. Tai trijų aukštų pastatas 
iš medžio ir gipso. Ant durų kabo nedidelę statinaitę vaizduo- 
janti iškaba. Vedlys įsmunka vidun, palikdamas mane jaunu- 
čių kekšių draugijoje. 

- Vokietis? 

Pusiau linkteliu, ir abi merginos į tai atsako. Kiek jauniau 
atrodanti bando parinkti mano kalbos žodžius. 

- Pirklys? 

- Keliautojas. 

Išverčia draugei, ir abi nusijuokia. 

Atidengia prinokusią krūtį: „Nori?“ 

Mandagiausiu kokiu tik išgaliu balsu: „Ne dabar, mano mie- 
loji, pirmiau turiu pailsinti savo senus kaulus.“ 

Greičiausiai nesuprato, gūžteli pečiais ir vėl prisidengia. 

Nedidelę namų miško proskyną pertraukia tiltas, iš pirmo 
žvilgsnio pernelyg trapus, kad išlaikytų dviejų vyrų svorį. Po 
juo ramiai sruvena dumblinas kanalas. Susivokiu galutinai pra- 
radęs orientaciją, perėjome nesibaigiantį gatvelių, tiltų ir aikš- 
čių labirintą, ir esu beveik tikras, kad nėjome tiesia linija, tai 
šiame mieste neįmanoma. 

Vedlys išdygsta tarpduryje rodydamas man įeiti. 

Užeigos vidus erdvus, didžiulės statinės stovi išrikiuotos 
palei sieną, talpus židinys ir stalai patalpos viduryje. 

Mane pasitinka maždaug keturiasdešimties metų moteris, 
varno spalvos plaukais ir smailiu profiliu, egzotiškais veido bruo- 
žais, bylojančiais apie Viduržemio jūros kraštus. Nusilenkiu jai. 

- Aš esu dona Demetra Boerio. Jaunasis Markas sakė, jog 
ieškote, kur apsistoti, mesere. Būkite mano svečias. 

Ji kreipėsi į mane keista, tačiau suprantama kalba, kurioje 
nuskambėjo klasikinės lotynų kalbos garsai, liudijantys apie 
šiokias tokias studijas, bet pats pasisveikinimas buvo ištar- 
tas vokiškai. 

Pasirenku lotynų kalbą: „Esu Ludovikas de Schalidekeris, 
vokietis. Norėčiau likti pas jus kelioms dienoms.“ 

- Kiek tik pageidausite. Turime patogių lovų ir kambarių už 
gerą kainą. Markas sakė, jog palikote savo bagažą mainų stoty- 
je. Nesirūpinkite, pasiųsiu vaikinuką jo paimti, Marku galima 
drąsiai pasitikėti, dirba pas mane nuo pat mažumės. 

Viskas ima aiškėti, ir nesusilaikau nenusišypsojęs. 

- Kai bagažas atkeliaus, sumokėsiu jums iš anksto už kambarį. 


Markas bedantis pastato krepšį ant grindų ir rankove nuo akių 
nusišluosto prakaitą. 

Auksinis dukatas akimirksniu jo veide ištrina nuovargį. 

- Dėkoju, dosniausiasis signore, šimtąkart dėkoju. Jei tau 
dar ko reikės, taip, tik pašauk mane ir visada liksi patenkintas. 

- Kol kas man reikalinga tik viena nuoroda. Turiu suras- 
ti vieną vietą. 

Nušvinta: „Pasakyk, pasakyk, signore, aš pažįstu visą Ve- 
neciją, kur tau reikia? Nuvesiu tave, kada tik nori.“ 

- Ne dabar. Ar žinai Andrėjo Arivabenės knygyną? 

- Knygininką Arivabenę, kaipgi,signore, jis dirba Mercerie 
kvartale. 

- Su šulinio iškaba? 

- Žinoma, nobilissimo, kelios minutės pėsčiomis, iškart už 
Rialto tilto. Nori, kad nuvesčiau? 

- Rytoj. Dabar tetrokštu ilsėtis. 

Išeina linkčiodamas. 

Pro langus tolyje regiu didžiulius Katedros kupolus ir var- 
pinę. Vadinasi, išsilaipinau štai ten. Ir kažkaip perėjau šio keis- 
to miesto labirintą, skiriantį mane nuo Šv. Morkaus aikštės. 
Norėdamas eiti atgaline kryptimi, nežinočiau, nuo kur pradėti. 
Galėčiau atsidurti visai šalia šios milžiniškos bažnyčios net ne- 
pastebėdamas jos ir nusidangindamas nežinia kur. Dominuoja 
būtent šioji jausena: įspūdis, jog galėtum eiti ir eiti iki bega- 
lybės ir nieko neprieiti, ar pasiekti slaptas, niekad neįsivaiz- 
duotas vietas. Stebuklai laukia už kiekvieno kampo, kiekvie- 
no skersgatvio gale. 

Venecija. Pirkliai, kekšės ir kanalai, greta freskų, bažnyčių, 
rūmų ir statybų aikštelių. Pietras Perna buvo teisus: drauge su 
drėgnu šių gatvių oru įkvepi kontrastų ir galimybių. 

Lova - patogi, kojos prašo poilsio. Nuo Katedros iki nakvy- 
nės namų atstumas visgi nėra didelis, bet tas nesibaigiantis ju- 
dėjimas aukštyn žemyn tiltais ir vingriomis gatvelėmis išvar- 
gino. Pirmiausia, ką padarysiu, tai įsigysiu valtį. 


8 skyrius 


Venecija, 1545 metų birželio 1 diena 


Pietras Perna atvyko į miestą. Paliko man žinutę Arivabenės 
knygyne, paskirdamas mums susitikti dailininko Jakopo Gas- 
taldžio?', iš kurio ketina užsakyti paveikslą, dirbtuvėse. 

Meistras aiškina vienam iš savo pameistrių apie spalvų 
dermę, kuria dera užbaigti paveikslą. 

- Ar meseras Perna dar neatvyko? - paklausiu tarpduryje. 

Galvos linktelėjimu pakviečia mane užeiti. Ant stovo iš- 
tiesta drobė išties didžiulė ir vaizduoja Veneciją iš paukščio 
skrydžio - stulbinamą vandens ir sausumos, akmens ir medžio 
labirintą, mažiausiai šimto penkiasdešimties tūkstančių įvai- 
riausių padermių žmonių buveinę su daugiau nei šimtu baž- 
nyčių, šešiasdešimt penkiais vienuolynais ir daugmaž aštuo- 
niais tūkstančiais prastos reputacijos užeigų. 

Kelias minutes sklandau virš miesto. 

Mane iškart apstulbina, kad jame nėra jokios juosiančios 
sienos ar vartų, jokių gynybinių bokštų nei bastionų. Regis, 
užtenka lagūnos vandens pikčiausiems priešams atgrasinti. 
Iš kitos pusės, daugybė rūmų stiebiasi aukšti ar net aukštesni 
už bet kurią gynybinę sieną, ir galėčiau kirsti lažybų, kad pri- 
reiks visų dailininko paletės spalvų šių fasadų marmuro at- 
spalviams perteikti. 

Gastaldžiui pritarus, laukimo laiką leidžiu vaikštinėdamas 
tarp piešinių, užbaigtų ar dar tik eskizų. 

Kur kas mažesnis už prieš tai regėtąjį paveikslas vaizduoja 
pilną valčių kanalą: nuo įspūdingiausios galeros su juodaodžiais 


21 Jacopo Gastaldi (1500-1566) - garsus Venecijos dailininkas ir kartogra- 
fas, naudojęs oforto techniką, kuri suteikė jo žemėlapiams išskirtinio 
tikslumo; buvo paskirtas oficialiu Venecijos Respublikos kosmografu. 

irkluotojais iki paprasčiausios vienairklės valtelės. Ant kana- 
lo krantinės galima įžiūrėti turką, vilkintį arabų kraštų kaf- 
tanu, ir tris išsiskiriančias moteris, kyšančias virš minios ant 
paaukštintų klumpių, kokias jau spėjau pastebėti gatvėje: švie- 
siaplaukės, kaip bemaž visos vietinės merginos, ne dėl gymio, 
kaip Vokietijoje, o dėl polinkio laikyti saulėje nepridengtus 
plaukus, apšlakstytus esencijomis ir ištiestus ant tų keistų 
plačiakraščių kepurių. 

Iškart už šio paveikslo stovi dar dvi vienodo dydžio dro- 
bės. Du neužbaigti portretai: moters ir magistrato. Moteris 
nuo galvos iki kojų pasidabinusi papuošalais, nuo ausų svyra 
didžiuliai aukso žiedai, pagal Venecijos moterų papročius ji de- 
monstruoja pernelyg daug blizgučių, perlų ir brangakmenių. 
Magistratas vilki ryškios spalvos togą, liudijančią jį priklau- 
sant vienai iš daugelio Venecijos vyriausybės kongregacijų. 

Nuo šventvagiško keiksmo iki muštynių, nuo svetimtau- 
bės aspekto, kurio nereguliuotų kuri nors specialioji magis- 
tratūra. Pietras Perna man aiškino, kad valdymo sistema čia 
ka sau galvos mėgindama ką nors suprasti ir vengia skųstis 
valdžia, išliedama visą savo įtampą per pačias brutaliausias 
žaidynes, tokias kaip jaučių gaudynės ar tradicinės mušty- 
nės kumščiais ir lazdomis tarp Kastelanų ir Nikoločių dėl til- 
to užkariavimo**, 

Prabangūs rėmeliai su stiuku ir mediniais raižiniais įrėmi- 
na gan paslaptingą paveikslą: lagūna atrodo užversta pačiomis 
įvairiausiomis valtelėmis, tarp kurių išsiskiria viena spalvingo- 
mis vėliavomis išpuošta valtis - jos viršugalyje stovintis žmo- 
gus, greičiausiai dožas, moja keistu rankos judesiu į atvira jūrą. 

- Jus domina tapyba, bičiuli? - spigus Pernos balsas už- 
klumpa mane už nugaros. - Ar veikiau jus stebina tai, kas pa- 
vaizduota drobėje? 

Parodau į figūrą piešinio centre: „Tai dožas, tiesa?“ 

- Visame savo giedrume, besirengiantis susituokti su jūra, 
įmesdamas auksinį žiedą tarp bangų, kaip reikalauja Festa della 
Sensa, tiksliau, Žolinių šventės tradicija. Venecijiečiai tiesiog 
pamišę dėl šių ritualų. - Perna spaudžia man ranką ir plačiai 
šypsosi. - Sveiki atvykę į Veneciją! 

- Smagu vėl jus matyti, mesere Pietrai. Dabar, kai jūs mies- 
te, tikiuosi, būsite mano vedliu šiame labirinte, man vis dar 

sunku jame orientuotis. Ir jei mainais galėsiu jums kuo pasi- 
tarnauti... 

Apdairus žvilgsnis, prieina visai arti: „Tikrai galėsite... Rei- 
kalas liečia vieną damą, capito?, noriu perduoti jai laišką, tačiau 
negaliu jo įduoti damos kambarinei, mat jei damos sutuoktinis 
kartais pamatytų, rimtai susinervintų. Norėjau jūsų paprašyti, 
ar kartais nebūtumėte toks malonus ir... Savaime suprantama, 
pernelyg nekrisdamas į akis.“ 

- Ar mainais pavaišinsite mane vakariene, kurią žadėjo- 
te Bazelyje? 

- Prašykite ir jums bus duota, bičiuli mano, meilės kamuo- 
jamai širdžiai išlaidos nerūpi! 


9 skyrius 


Venecija, 1545 metų birželio 12 diena 


Triukšmas apačioje priverčia mane pašokti ant kojų. Riksmai, 
vartomos kėdės. Kažkas bėgte užkyla laiptais. Sugriebiu durklą. 

Durys plačiai prasiveria, Markas įbeda į mane siaubo apim- 
tas akis. 

- Kas ten dedasi? 

- Baisi nelaimė, signore, siaubinga... Jis nori nužudyti ją, 
esu tikras, kad nužudys! - toliau kažką rėkauja venecijietiškai. 

- Nieko nesuprantu. Kas čia vyksta?! 

- Mulas, pone mano, Mulas yra apačioje su dviem saviškiais, 
nori nubausti doną Demetrą, Dieve švenčiausiasis, jis ją užmuš! 

Išstumiu Marką iš kambario. 

- Kas tas Mulas? 

- Tai Calle de' Bottai kekšių šeimininkas, sako, kad dona 
Demetra pavogė iš jo merginas... - likusios šnekos nesuprantu. 


TE T 


skirstymas į dvi priešiškas grupes, minimas jau XII a. šaltiniuose. Kas- 
telanai buvo rytinės Venecijos dalies gyventojai, daugiausia Arsenalo 
darbininkai, o Nikoločiai telkėsi vakarinėje dalyje ir vertėsi žvejyba. 
Venecijos Respublika toleravo šias muštynes iki pat XVIII a., taip iš- 
vengdama vidinių maištų, ir netgi buvo paskyrusi šioms kovoms ats- 
kirą tiltą - Ponte dei Pugni (Kumščių tiltą). 

Leidžiuosi laiptais žemyn. Atrodo, tarsi užeigoje būtų pra- 
ūžęs landsknechtų būrys: stalai išmėtyti, kėdės virtusios ši- 
puliais. Merginos gūžiasi kampe persigandusios, trys vyrai 
patalpos viduryje, vienas laiko įrėmęs peilį donai Demetrai 
į gerklę. 

Penki žingsniai skiria mane nuo arčiausiai stovinčio vyro: 
ne daugiau trisdešimties metų, nusmailinta lazda rankoje. 
Stambiausias jų laiko doną Demetrą už plaukų, ašmenys ties 
gerkle, trečiasis stovi greta durų. 

Pamato mane. Storulis kažką rėkia venecijietiškai. Bukas 
žudiko veidas. Vadeiva jis. 

Lazda ginkluotas sėbras pasuka link manęs, nepatyręs 
smūgis, blokuoju jo ranką ir suknežinu nosį vienu galvos smū- 
giu. Svirduliuoja atgal apstulbęs. Stveriu nuo grindų lazdą, 
žvilgteliu į Mulą ir nusispjaunu. 

Šis kreivai išsiviepia. Parbloškia doną Demetrą ant grindų 
ir kažką jai rikteli, durdamas smiliumi. 

Pradeda artintis link manęs: vožteliu jam į petį, perskelda- 
mas lazdą pusiau, ir su nulaužtąja dalimi smogiu į pilvą. Mulas 
susmunka, rimtai jį sužeidžiau. 

Ištraukiu durklą ir įsmeigiu jam į šnervę, galvą laikau su- 
griebęs už plaukų. 

Užmetu akį į kitus du sėbrus: rankos ant krauju pasruvu- 
sios nosies, šis jau iškrito iš žaidimo, o antrasis mąsto, kaip 
iš čia pasprukus, apie tai byloja jo panikos kupinas žvilgsnis. 

- Markai! 

Vaikinas stovi už manęs: „Jėzau šventas, signore, ketina- 
te jį užmušti?!" 

- Pasakyk jam, kad jei darkart jį čia išvysiu, nurėšiu galvą. 

Vaikinukas kažką sumurma venecijietiškai. 

- Pasakyk, kad jei drįs paliesti doną Demetrą ar kurią iš jos 
merginų, aš jį surasiu ir nurėšiu galvą. 

Markas įsidrąsina ir persako žodžius su įniršiu, kurio man 
trūko. 

Stumiu Mulą link išėjimo ir palydžiu skambiu spyriu į sė- 
dimąją. Abu sėbrai išsliūkina paskui vadeivą. 

Dona Demetra atsistoja, pasitvarko drabužius ir šukuoseną. 

- Dėkoju jums, pone. Niekada nepajėgsiu atsilyginti už tai, 
ką padarėte. 

- Užtenka, kad pasakytumėte, ką primušiau, dona Demetra, 
ir būsime atsiskaitę. 

Ima nuo žemės kėdę, merginos puola jai padėti, o Markas 
atneša vandens. 

- Mulas yra Calle de' Bottai viešnamių savininkas. 

- Ir taip jūsų nekenčia? 

Pasileidžia plaukus: „Kelios jam dirbusios merginos nu- 
sprendė pereiti pas mane. Merginoms nepatiko, kaip Mulas 
su jomis elgėsi. Žemas atlygis ir lupimas diržu, nežinau, ar su- 
prantate...“ 

Linkteliu galva: „Įsivaizduoju, jis tikrai neatrodė gerų ma- 
nierų žmogus.“ 

Dona Demetra nusišypso: „Gerų manierų vyrai kartais el- 
giasi kur kas blogiau, mano pone, ir būtent todėl jūsų įsikišimo 
šiandien nepakaks apsaugoti mūsų nuo visų šio amato pavojų.“ 

- Suprantu. Tuomet kol svečiuosiuosi pas jus, dona Deme- 
tra, tikiuosi, priimsite mano paslaugas. 


10 skyrius 


Venecija, 1545 metų birželio 20 diena 


Pietras Perna sugriebia duonos riekę su sviestu ir, tarp vie- 
no kąsnio ir kito, leidžiasi į ilgą pagrindinio vakaro patieka- 
lo apibūdinimą. 

- Signori, trumpa pamokėlė apie tai, kaip šių žemių kulina- 
rijos menas gebėjo paskaninti ir atgaivinti tipišką šiaurės pa- 
tiekalą - džiovintą menkę. Mūsų bičiuliai šiauriečiai apsiriboja 
tuo, jog išverda šią žuvį, prieš tai dvi dienas ją pamirkę sūdyta- 
me vandenyje. - Prieina prie manęs ir apkabina su gilia užuo- 
jauta veide. - Sakau: kas per nedovanotinas fantazijos trūku- 
mas. Tiesa, bičiuli, ar jums yra tekę menkę ragauti anksčiau? 

- Žinoma, daugybę kartų. 

Italas skambiai nusijuokia ir nukreipia akis į lubų sijas: „Ir 
esu tikras, kad šioji patirtis tiesiog nuslydo jūsų gomuriu že- 
myn. Tačiau skonis, kurį patirsite šiandien, priešingai, paliks 
jums nemarų prisiminimą. Taigi, kai mūsų menkė išverdama, 
ji yra apvoliojama miltuose, pagardinama druska, pipirais ir 
rytietišku prieskoniu, kurį vadina cinamonu. Tada ant sviesto 
pakepinami svogūnai ir česnakas, capito?, ir netrukus į keptu- 
vę dedama dar ir kapotų ančiuvių, petražolių ir pilama vyno. 

Vynui išgaravus įpilama pieno, capito?, viskas supilama ant 
žuvies ir kepama, kol pienas susitraukia. Galiausiai menkė 
patiekiama su gardžiu garnyru - griežinėliu keptos kukurū- 
zų košės polentos. Išgirskite, išgirskite, kas tai per stebuklas!“ 

Knygininko Arivabenės tarnaitė įverčia man į lėkštę kelis 
didelius šaukštus su žuvimi, o Bindonis pripildo stiklinę gė- 
rimo kone liturgiškai lėtai. Kreipiasi į mane maišyta lotynų, 
vokiečių ir italų kalba, primenančia ispanų pirklių kalbą, ku- 
rios žodžius pradedu po truputį suprasti. 

- Joks kitas gėrimas nedera prie žuvies labiau nei vynas iš 
Veroną supančių kalvų vynuogynų, mesere. 

Perna pašoka nuo kėdės ir kreipiasi į mane vokiškai: „Nuo- 
širdžiai viliuosi, kad nesupratote, ką pasakė mūsų spaustuvi- 
ninkas, antraip turėtumėte pasižymėti tai savo užrašų knyge- 
lėje, skyrelyje „Bindonio paistalai“. - Tada pereina prie lotynų 
kalbos. - Mūsų čionykščiai bičiuliai nežino, kad jums jau pa- 
sitaikė galimybė paragauti geriausių Toskanos vynų, capi- 
to?, ir norėtų jus įtikinti, neva Venecija neturi konkurentų 
vynų srityje.“ 

- Nagi, mesere Pietrai, jūs, toskaniečiai, neturite žalio su- 
pratimo, kokį vyną gerti prie žuvies patiekalo, visi tą žino! 

- Kaip ir tai, jog dožas prašo pristatyti jam vyno butelius 
iš Mon-te-pul-ča-no! 

- Man sakė, - dėlioju kiek sudarkyta lotynų kalba, - kad 
Venecijos pirkliai po Naujojo Pasaulio atradimo itin susirū- 
pino dėl to, kokį vaidmenį prekyboje dabar užims vakariniai 
uostai. Žinoma, jei kaskart, užuot aptarę verslo reikalus, jie 
sėdasi prie stalo ir ima diskutuoti apie padažus ir vyną, dėl 
savojo nuosmukio, ko gero, neturėtų kaltinti vien Kolumbo. 

Perna akimirką mane nužvelgia, paskui nusitaiko ir šauna: 
„Jei šiaurės pirkliai nesiliaus kalbėję vien apie verslą, greit jie 
susikraus pinigų kalną, capito?, tačiau nežinos, kaip jį išleisti, 
nes rūkyta silkė bus tapusi vieninteliu jų vartojamu maistu, 
alus - vieninteliu gėrimu, o Liuterio Biblija - vienintele knyga.“ 

- Sutarta, - Bindonis nusišypso, - tada pabandykime pasi- 
šnekėti apie knygas, nes bent jau spaudos srityje toskanie- 
čiams tikrai nėra ko riesti nosies. Ką konkrečiai siūlote? 

Perna atsako neįtikėtinai glaustai, galbūt todėl, kad leistų 
man sugauti kiekvieną žodį: „Kristaus Dovana. Schalidekeris 
finansuoja ir platina Respublikos teritorijoje, tu spausdini, 
Arivabenė parduoda Venecijoje, o aš pasirūpinu Milanu.“ 

Bindonis pasikaso juodą barzdą. Tai keturiasdešimtme- 
tis vyras, truputį pliktelėjęs ties smilkiniais, gelsvokos vei- 
do odos. 

-Pristabdyk, Perna, lėčiau. Viskas nėra taip paprasta, kaip 
sakai. 

- Kaip tai? Kiek egzempliorių jau pardavei? 

- Apie tris tūkstančius, visą tiražą. Tačiau dabar reikia būti 
atsargesniems. Nuo praeitų metų Vykdytojų magistratūra?3 
stebi ne vien azartinių žaidimų ir šventvagiškų veiksmų, bet 
ir spaudos įstatymų pažeidimus. 

Perna mandagiai man paaiškina vokiečių kalba: „Tai Ve- 
necijos cenzoriai. - Tada susiraukęs pažvelgia į Bindonį ir 
gurkšteli vyno. - Bet juk Venecijoje visada buvo spausdina- 
ma bet kas.“ 

Bindonis: „Taip, tačiau dabar Dešimties taryba tapo apsuk- 
resnė. Kiekvienai knygai, prieš ją spausdinant, reikia gauti lei- 
dimą iš magistratūros vykdytojų. Labai abejoju, kad jie duotų 
leidimą tokiai knygai kaip Kristaus Dovana.“ 

Perna žvilgteli į mane norėdamas įsitikinti, jog viską su- 
pratau, tada kreipiasi į anuodu: „Ar galima išspausdinti kny- 
gą slaptai?“ 

Bindonis: „Taip, tačiau mums reikės pavadinimo priedan- 
gai. Jei prašysiu leidimo vienu metu devyniems veikalams, yra 
nemaža tikimybė, jog dešimtasis praslys nepastebėtas, aišku?“ 

Perna piktai mane nužvelgia, kai ruošiuosi paimti menkę 
pirštais, ir pamojuoja man po nosimi dvišakiu įrankiu: „Ša- 
ku-tė!“ 

Tada pasmeigia žuvies gabalą, priartina prie burnos ir pa- 
laukia, kol jį pamėgdžiosiu: „Taip nesusitepsite rankų.“ 

Arivabenė yra tuktelėjęs vyriškis, taip pat apie keturiasde- 
šimties, juodų retų plaukų kuokštais ir lipšnia kalbėjimo su- 
spaudus lūpas maniera: „Dėl spausdinimo neturėtų kilti prob- 
lemų, vien dėl išteklių. Apie kokį tiražą mąstėte?“ 

Ženklas tarnaitei, kuri įeina nešina vaza su juodomis pail- 
gomis, pusiau prasiskleidusiomis kriauklėmis. 


23 Magistratura degli Esecutori (it.), įsteigta 1537 m., dar vadinama 
Difensori in foro secolare delle leggi di Santa Chiesa (Pasaulietiniai 
šventosios Bažnyčios įstatymų gynėjai), Venecijos Respublikoje 
rūpinosi religiniais ir doroviniais nusikaltimais. 

Perna pristato patiekalą: „Midijos. Jos valgomos ranko- 
mis. - Paima vieną kriauklę, visiškai praskleidžia, užspaudžia 
kelis citrinų sulčių lašus ir iščiulpia moliuską. - Ar dedate pet- 
ražolių? Turėtumėte pabandyti, taip pat su trupučiu džiovintos 
duonos, aitriosiomis paprikomis ir šlakeliu aliejaus... toskaniš- 
ko, savaime suprantama! Mąsčiau apie dešimties tūkstančių 
tiražą per trejus metus.“ 

Bindonis paspringsta vynu. Pradeda kosėti, tuo metu Ari- 
vabenė prišokeęs ranka plekšnoja jam per nugarą. 

Galiausiai atgauna kvapą: „Juokauji?! Kas, tavo nuomone, 
aš toks, Manucijus**? Negaliu investuoti šitiek pinigų ir ener- 
gijos į vieną vienintelį veikalą.“ 

- Nes dar neapčiuopei šios idėjos masto, - atsikerta Perna. - 
Mūsų bičiulis vokietis gali finansuoti pirmąsias dešimt tūks- 
tančių kopijų, capito?, ir drauge su manimi išplatinti jas po 
visą pusiasalį. 

Arivabenė atrodo dvejojantis: „Ir kodėl tu toks tikras, kad 
ši knyga bus tokia paklausi?“ 

Perna ištiesia savo trumputėles rankas: „Kaip tik todėl, kad 
yra didelė tikimybė, jog knygą uždraus. Draudžiamą knygą gali 
parduoti už bet kokią kainą, capito?, ir žmonės į jos turinį su- 
dės dideles viltis. Dalinsime ją kaip duoną! Savonaroliečiams, 
antitrinitoriams, sakramentistams, kriptoliuteronams, o kar- 
tu ir visiems smalsuoliams. Nenuvertinkite žmonių smalsu- 
mo, draugai mielieji, jis gali išjudinti kalnus.“ 

- Hm. Čia Venecijoje, - patikslina Arivabenė, - pirkėjų ratą 
sudaro didiko Strocio ir anglų ambasadoriaus bičiuliai - visi jie 
Liuterio ir Kalvino gerbėjai... taip pat, žinoma, pravažiuojantys 
keliautojai, pirkliai ir rašto žmonės. 

- Esu tikras, - nuramina jį Perna, - kad Milane knygai par- 
duoti esama didelių galimybių, taip pat Feraroje ar Bolonijoje, 
kur daug studentų, Florencijoje. Pirma pradėsime platinti Res- 
publikos teritorijoje, o vėliau, reikalams puikiai klojantis, ke- 
liausime vis toliau. 

Bindonis sėdi mąslus, glosto barzdą ir varto paraudusias 
akis. Vertina riziką ir pelną, dėl pirmosios yra užtikrintas, dėl 
antrojo niekaip negali apsispręsti. 

Perna bando jį paspausti: „Pusė uždirbto pelno mums ir 
pusė jums.“ 

Bindonis pritariamai linkteli galva: „Jei tiražą reikia išleisti 
slaptai, ant viršelio nespausdinsime mano vardo.“ 

Perna ištiesia jam savo ranką: „Sutarta. Jei būtume Toska- 
noje, pasiūlyčiau deramai aplaistyti šį verslo reikalą, bet ka- 
dangi esame lagūnoje, teks pasitenkinti šiuo abejotinu Veneto 
kalvų vyneliu.“ 


Venecija, 1545 metų liepos 10 diena 


Donos Demetros aromatas yra saldus ir lengvas, daugiau ar 
mažiau stipri pakalnučių esencija, išduodanti, jog ji buvo ar vis 
dar yra kuriame rūmų kambaryje. 

Atsisėdusi prie darbo stalo savo miegamojo prieškamba- 
ryje ir pasiėmusi popieriaus bei plunksną, ji suvedinėja mė- 
nesio pelną. 

- Užeikite, don Ludovikai, įsitaisykite štai čia. 

Pilkšvai žalios akys, raginančios kalbėti, ir keli žilstelėję 
plaukai, tyčia išsisukę nuo dažų, yra vieninteliai ženklai, ku- 
riuos keturios dešimtys nugyventų metų paliko šios moters 
Moters kūnas vis dar skleidžia jaunatvišką energiją. 

- Norėjote su manimi kalbėtis, dona Demetra? 

- Taip, būtent, - atsako patyrusia šypsena. - Prašau jūsų sėstis. 

Tolimi prisiminimai iš universiteto laikų padeda man su- 
prasti jos vokiečių kalbą, kupiną lotyniškų ir graikiškų intar- 
pų - margą mišinį, regis, virtusį universalia kalba, prie kurios 
vietiniai šio miesto pirkliai prisitaikė: verslo reikalų, priesko- 
nių, audinių ir porceliano kalba. 

Demetros akių vaiskume glūdi kažkas magiško, pirmykš- 
čio ir žavingo. Jose švyti išmintis moters, gerai pažįstančios 
gyvenimą ir tą daugiaformį bei margaspalvį pasaulį, kuris pa- 
vertė Veneciją privaloma sustojimo vieta. 

- Turiu prisipažinti, don Ludovikai, jaučiuosi kiek nejaukiai. 

Sakinys gerai apgalvotas, dirbtinis savo turiniu, bet ne tonu, 
ir byloja apie spontaniškumą, kurio ir tikėjausi. 


24 Aldo Manuzio (1449-1515) - italų leidėjas ir humanistas, įvedęs 
nemažai naujovių to meto tipografijoje, artimai bendravęs su 
Piku dela Mirandola ir Erazmu Roterdamiečiu. 

Dona Demetra uždeda rankas sau ant kelių: „Jūs esate vo- 
kietis, puikiai žinau, kad jūsų kraštuose tai nėra įprasta, gal- 
būt net itin reta, jog moteris kreiptųsi į vyrą kalbėdama apie 
verslo reikalus.“ 

Patikinu ją: „Jei būtent ši priežastis jus verčia jaustis ne- 
jaukiai, nesirūpinkite. Gyvenimas mane išmokė, kad natūra- 
lus moterų praktiškumas yra kur kas geriau už ribotą vyrų 
materializmą.“ 

Šypsena platėja: „Tikėjausi daranti jums paslaugą dėdama- 
si naivia: paprastai vyrai jaučia ypatingą malonumą, kai ma- 
nosi perpratę moters protą ir galį ja pasirūpinti iš savo patir- 
ties aukštybių. Norint su jumis kalbėtis kaip lygus su lygiu, 
būtina vaidinti pasimetusią ir nevisavertišką būtybę, kitaip 
rizikuojame užgauti lengvai įsižeidžiantį vyrišką išdidumą.“ 

Linkteliu, leisdamas savo žvilgsniui nuslysti jos tamsios 
odos kaklu link plačios iškirptės. 

- Tuomet palikime išdidumą neišmanėliams ir nors kartą 
sulaužykime taisykles. 

Būtent tai, ką ji troško išgirsti. „Norėčiau pradėti su jumis 
verslą ir paversti šią vietą išskirtiniausiu ir geidžiamiausiu 
meilės kampeliu visoje Venecijoje. Turiu keletą idėjų, o jūs 
turite pinigų joms realizuoti.“ 

Patogiau įsitaisau kėdėje ir paremiu žandą ranka: „Tai iš- 
ties neeilinis pasiūlymas, dona Demetra, - svečias, tampantis 
viešnamio savininku.“ 

Moteris kilsteli ranką, prašydama leisti jai užbaigti: „Tikrai 
negaliu skųstis tuo, kaip dabar klojasi reikalai. Tačiau patirtis 
man kužda, jog tam tikri pokyčiai galėtų stipriai padidinti šių 
namų verslo apimtį.“ 

Linksmai nusiteikęs sulaikau savo nuostabą: tarp Odros 
ir Reino tikrai nesutiksi moters, kuri taip natūraliai kalbėtų 
panašia tema. 
arba užsuka vidun, eina koridoriumi su ant kušečių sėdinčio- 
mis merginomis, prisėda greta tos, kuri labiausiai sudomino, 
pakviečia ją ir kai nusprendžia išeiti, susimoka už kambarį ir 
paslaugas. Kas vyrams labiausiai patinka šioje tvarkoje? 

Demetra laukia mano atsakymo, tad staigiai dėlioju min- 
tis, kad neapsikvailinčiau: „Daugelis dalykų, sakyčiau, spren- 
džiant iš to, kaip jie prisirišę prie šios vietos. Pirmiausia viso 
šio ritualo natūralumas.“ 

- Teisingai. Kaip nuolat kartoju merginoms: nesudarykite 
įspūdžio, kad dirbate, ir kai jus pasirenka, pakilkite nuo so- 
fos taip, tarsi jus būtų pakvietę šokti... Tad kalba eina apie 
tai, kaip suteikti viskam dar daugiau natūralumo. Klientui 
turėtų susidaryti įspūdis, jog jis suviliojo savo išrinktąją. 
Pirmame aukšte turėtų veikti itin prabangus restoranas, 
kuriame būtų pilstomi rinktiniai vynai ir veiktų puiki vir- 
tuvė. Vieta, kur pasiturintis pirklys galėtų užsukti tiesiog 
pavakarieniauti. 

- Ne taip greitai, dona Demetra, jaučiu, kaip man jau 
svaigsta galva. 

Nusišypso atsakydama į mano pokštą ir tęsia toliau: „Įsi- 
vaizduokite: tam tikrą valandą merginos įžengia į salę. Kelios 
prisėda, kelios aptarnauja stalus ar eina pilstyti vyno. Nesi- 
varžantys klientai pakviečia merginas jungtis prie jų stalo, 
kuklesni prašo padavėjo tarpininkauti.“ 

Dona Demetra iš lėto pakyla, ir esu tikras, kad jos jude- 
siai iš anksto apgalvoti taip, kad vėlei leistų man trumpam 
išvysti jos iškirptę. Moteris atsistoja man už nugaros ir pra- 
deda masažuoti mano kaklą pirštų galiukais. Sudrebu ir lei- 
džiu prasiveržti atodūsiui. 

- Don Ludovikai, manau, jog užkariauti moterį vakarie- 
nės metu, kad ir apsimetant, yra kur kas maloniau nei išsi- 
rinkti koridoriuje nuo kušetės. Ar klystu? 

- Tikrai neklystate... 

- Antrasis pasiūlymas būtų praplėsti merginų ratą. Pen- 
kiolika nuolatinių merginų ir penkiolika tų, kurios ateitų 
dirbti kada pageidauja, kada prireikia pinigų ar kada yra tam 
nusiteikusios. Kuo didesnis bus pasirinkimas, tuo stipres- 
nis mūsų klientams susidarys įspūdis, jog bendraujama ne 
su amato moterimis, ir tuo didesnę jie turės galimybę čia, 
pas mus, nusivesti į lovą merginą, kurios už šių namų sienų 
niekada nebūtų drįsę užkalbinti. 

Masažas ištirpdo kakle ir nugaroje susikaupusią įtam- 
pą - tai gabiausi kada nors mane lietę pirštai. 

- Kodėl, jūsų nuomone, galėčiau susidomėti tokia vie- 
ta kaip ši? 

Jos plaukai prisiliečia prie mano ausies: „Jei svetimšalis 
vyksta į Veneciją, tai tik verslo reikalais... ar tam, kad pasi- 
slėptų. Pirkliui siūlau pelningą sandorį. Bėgliui - veiklą, ga- 
rantuojančią diskretiškumą ir jokio valdžios kišimosi.“ 

Linkteliu galva: „Man teko būti ir vienu, ir kitu. Tačiau at- 
skleisiu jums, kad tai, kas šiandien mane domina labiausiai, 
yra informacijos rinkimas.“ 

Jaunatviškas mergiūkštės juokas: „Mano pone, leiskite tuo- 
met mano patirčiai kalbėti už mane: lovoje vyrai atskleidžia to- 
kių dalykų, kokių neprasitartų net išpažinties metu. Apie pur- 
vinus dožo reikalus žinau kur kas daugiau už jo nuodėmklausį.“ 

Ši moteris nesiliauja manęs stulbinusi. 

- Žinote ką, dona Demetra, manau, jog investuosiu į jūsų 
sėkmę. Ir, greičiau nei spėsite mirktelėti, tapsite Venecijos 
Respublikos Viktorija Kolona?“. 

Jos ranka nuslysta mano krūtine žemyn, o lūpos priglunda 
prie pat ausies: „Skirtumas tik tas, don Ludovikai, jog Viktorija 
Kolona užsiima lygiai tuo pačiu amatu kaip ir aš, bet to nepri- 
pažįsta. Vaidina didžią gundytoją ir apsimeta nesuprantanti, 
ko tokie menininkai kaip Mikelandželas iš jos tikisi.“ 

- Tada sakykime, kad paprasčiausiai tapsite turtinga. 

- Jūs taip pat. Ir galbūt atskleisite man šį tą daugiau, ko- 
dėl čionai atvykote. Tačiau patariu jums pasiskubinti, jei gei- 
džiate atskleisti moteriai tai, ko jos nuojauta dar nespėjo jai 
pakuždėti. 


12 skyrius 


Venecija, 1546 metų vasario 28 diena 


- Atsargiau su šita, parsisiunčiau ją specialiai iš Padujos! 

Krovikai atsargiai ritina statinę link salės galo. 

Senieji stalai dingo, juos pakeitė geriausio visoje Venecijoje 
dailidės kūriniai. Spalvingos skraistės dengia senas, bet nau- 
jai perdažytas drėgnas sienas, o už gėrimų pilstymo stalo sto- 
vi milžiniškas veidrodis. Iš veidrodžio į mane žvelgia tvir- 
to sudėjimo vyras laiko paženklintu veidu ir žilstelėjusiais 
plaukais. Kurį laiką žvelgiu į jį, stebiu žmogų, kuriuo pavirtau 
per keturiasdešimt penkerius gyvenimo metus. Kūnas, re- 
gis, vis dar išsaugojo jaunystės jėgą, tačiau nebe tokią miklią 
ir lanksčią akyse žmogaus, kadaise ja pasižymėjusio Miun- 
sterio barikadose. Koks absurdiškas išradimas tie veidrodžiai, 
o šiame mieste jų išties gausu: nėra krautuvės ar dirbtuvių, 

kuriose nesipuikuotų šis subtilus vietinių stiklo meistrų kū- 
rinys. Apverstas simetriškas pasaulis, kur dešinė virsta kaire. 
Nemaniau turįs tokią kreivą nosį. 

Privalau nuvyti šalin mintis, manęs dar laukia daugybė dar- 
bų - atidarymas jau šįvakar. 

Dona Demetra pasitinka mane su šypsena: „Merginos pa- 
siruošusios.“ 

- Kepsniai? 

- Virėja triūsia iš peties. 

Apsidairo aplink bemaž sutrikusi: „Šią vietą sunku atpažinti!“ 

- Ir tai yra jūsų nuopelnas, viską parinkote su skoniu. 

- Ar šįvakar apsivilksite savo naująjį drabužį? 

- Nebijokite, tikrai neišleidau tokios sumos tam, kad leis- 
čiau jam pelyti spintoje. 

Pietras Perna įsiveržia į užeigą išskėstomis rankomis. Sus- 
toja ir plačiai praveria burną, išvydęs doną Demetrą bando 
susiimti į rankas ir žengęs pirmyn žemai nusilenkia: „Mano 
komplimentai gražiausiam brangakmeniui visoje Venecijoje!“ 

- Jūs pats galantiškiausias pataikūnas, kokį tik esu regėju- 
si, mesere Perna. Bet atėjote per anksti, vakarienę patieksi- 
me po saulėlydžio. 

- Žinau ir prisiekiu nekantraująs paragauti jūsų parink- 
tų valgių. 

- Kas tuomet jus atvedė? 

- Prieš peržengdamas slenkstį tikrai tą žinojau, tačiau jūsų 
akių šviesa sujaukė mano mintis. 

Dona Demetra pratrūksta juoku, o aš suimu Pietrą Perną 
už parankės ir pasivedu į salės galą. 

- Užtenka maivytis, kas atsitiko? 

Žengteli žingsnį atgal ir atstato priekin rankas: „Ar pasi- 
ruošęs, mano bičiuli?“ 

- Klausausi ištempęs ausis, kalbėk. 

- Martynas Liuteris mirė. 


25 Vittoria Colonna (1490-1547) - italų poetė ir dvaro dama, palaikiusi 
draugystės ryšius su Mikelandželu, Ludoviku Ariostu ir daugeliu kitų 
to meto intelektualų. Išgarsėjo meilės lyrika ir religinės tematikos 
eilėmis, įkvėptomis Petrarkos Dainyno. 

Vynas upėmis liejasi iš statinių, kol bokalai keliauja iš rankų į 
rankas ilga žmonių grandine, vingiuojančia pro užeigos grūs- 
tį. Linksmas moterų ir vyrų tauškesys, pirkliai, verslo žmonės 
ir net vienas kitas žemesnio rango aristokratas. 

Bindonis doroja fazano kulšį, rūpestingai ją rakinėdamas, 
kad neišsiteptų savo puikiojo drabužio. Arivabenė leidžia vie- 
nai iš merginų šukuoti jam plaukus ir krizena nuo kiekvienos 
į ausis pašnibždėtos frazės. 

Perna palaiko kompaniją vienai užstalei, pasakodamas anek- 
dotus iš savo įvairiuose miestuose praleisto gyvenimo: „Neeee, 
ponai, Koliziejus yra tikra apgavystė... siaubinga vieta, užti- 
krinu jus, ten daugybė pasiutusių katinų ir žiurkių sulig avi- 
nu didumo!“ 

Keturi jauni prieskonių korporacijos nariai prie gretimo 
stalo šlamščia tai, kas liko iš ant iešmo pamauto paršiuko, ap- 
sikeisdami itin iškalbingais žvilgsniais su salės gale sėdinčio- 
mis merginomis. 

Anapus galvų eilės, greta prie sienos priremto stalo, vyras 
su jauna moterimi keičiasi sąmoksliškais šnibždesiais. 

Prieinu prie donos Demetros, stovinčios už gėrimų stalo. 

- Kas tokie anie du? Niekas nesiveda su savimi meilužės į 
viešnamį... 

Įdėmiai nužvelgia anuos ir linkteli: „Vedasi, jei tai kito vyriš- 
kio žmona. Ši moteris - tai Katerina Trivizano, Piero Frančesko 
Strocio sutuoktinė.“ 

- Strocio? Pabėgėlio iš Romos? To, kuris turi reikalų su ang- 
lų ambasadoriumi? 

- Kaip tik jo. O tas vyriškis greta Katerinos yra jos vyro bi- 
čiulis, palauk... Donzelinis, taip, Džirolamas Donzelinis. Jam teko 
bėgti iš Romos drauge su broliu ir Strociu, nes ten jie buvo per- 
sekiojami. Tai rašto žmogus, verčia iš graikų kalbos, man regis. 

- Ir tu žinai, už ką jį persekiojo? 

Dona Demetra primerkia savo skaisčias akis: „Ne, tačiau 
Romoje, kaip atrodo, dvasininkai jau kurį laiką nieko kito ne- 
veikia.“ 

Juokiuosi ir išsaugau atmintyje šį vardą. Literatų disidentų 
ratelis tiesiai po ranka. 

Kiek nuošaliau prisėdę trys vyriškiai mėgaujasi aplink Per- 
ną susibūrusios linksmos kompanijos reginiu. 

Dona Demetra užbėga už akių: „Niekada anksčiau nesu jų 
mačiusi. Spręsdama iš aprangos, sakyčiau, svetimtaučiai.“ 

Paimu butelį su taure ir prieinu prie atsiskyrėlių stalelio, 
tačiau prieš tai dar spėju nugirsti Pernos tauzijimo nuotrupas: 
„Florencija, žinoma, Florencija, manasis pone, jei norite, galiu tą 
patvirtinti raštu, yra nuostabiausias miestas visame pasaulyje!“ 

Vyriškių drabužiai elegantiški, audiniai ir sukirpimas išties 
rafinuoti, veido bruožai neabejotinai būdingi Viduržemio jūros 
regionui: juodi plaukai, ilgesni nei įprasta, surišti virš spran- 
do tamsios odos raišteliu. Plonutės barzdos leidžiasi nuo ausų 
ir užsibaigia vos smailėjančiu tašku. 

Kreipiuosi į juos lotynų kalba: „Salve, ponai, mano vardas 
Ludovikas de Schaliedekeris, esu šių namų savininkas.“ 

Nežymus galvos linktelėjimas: „Deja, mano lotynų kalba 
nusileidžia portugalų ir flamandų.“ 

- Tada galime bandyti susikalbėti Antverpeno šnekta, jei 
jums patogiau. Tikiuosi, ponams patiko „Karatelio“ šįvakar 
pasiūlyta vakarienė. 

Kiek nustebęs: „Mano vardas Žoao Migezas?“, portugalas 
pagal kilmę, flamandas pagal pasirinkimą. - Parodo į jaunuolį 
savo dešinėje. - Mano brolis Bernardas. O šis ponas - Duartė 
Gomezas, mano šeimos Venecijoje atstovas.“ 

Jei dar turėjau kokių abejonių dėl šio žmogaus statuso, tai 
galingas auksinis žiedas kairėje ausyje jas galutinai išsklaido. 
Ne daugiau nei trisdešimties, juodų gilių akių ir puikaus odos, 
prieskonių bei jūrinių esencijų kvapo. 

- Išgersite su manimi? 

- Džiaugsimės galėdami išgerti į sveikatą to, kuris pamaloni- 
no mus tokiais puikiais patiekalais. Jei norite pagerbti mus savo 
draugija... - elegantišku rankos judesiu pristumia man kėdę. 

Atsisėdu: „Žinote, ponai, kaip tik šiandien vienas senų lai- 
kų priešas pagaliau nusprendė pakratyti kojas. Jaučiu pagun- 
dą pakelti tostą už tokią džiugią žinią.“ 

Trijulė apsikeičia nesuprantamais žvilgsniais, lyg tarpu- 
savyje galėtų bendrauti mintimis, tačiau balsu už visus kalba 
vis tas pats portugalas: „Prašau pasakyti, kas buvo šis jūsų ne- 
apykantą užsitraukęs asmuo.“ 


26 Jožo Miguez, dar kitaip Yossef Nasi (1514-1579) - pirklys ir politinis 
veikėjas, turėjęs didelės įtakos Suleimano Didžiojo dvare. Siaučiant 
inkvizicijai Žoao, kaip maranas, buvo priverstas bėgti iš Portugalijos 
į Antverpeną, kur paveldėjo didelius bankininkų Mendesų turtus. 
Vėliau jis sugrįžo į judaizmą ir persikėlė į Konstantinopolį, kur subūrė 
ir globojo iš Iberijos pusiasalio bėgančius persekiojamus žydus. 


455 


- Vienas senas augustinų vienuolis, vokietis kaip ir aš, jau- 
nystėje niekšingai išdavęs mane ir dar kelis tūkstančius ne- 
laimėlių. 

Portugalas maloniai šypsosi, jo dantys baltutėliai ir tobuli: 
„Leiskite tada man pakelti tostą už skausmingą visų išdavikų, 
kurių, deja, mūsų pasaulyje apstu, mirtį.“ 

Taurės ištuštėja. 

- Ar jūs jau seniai Venecijoje, mesere? 

- Atvykome užvakar. Apsistojome pas mano tetą, kuri šia- 
me mieste gyvena jau ilgiau nei metus. 

- Jūs - pirkliai? 

Jaunesnysis brolis: „Ar ne visi atvykstantys į Veneciją yra 
pirkliai? O jūs pats, pone, regis, minėjote esąs vokietis?“ 

- Taip. Tačiau užtektinai ilgai prekiavau Antverpene, kad 
pramokčiau tų kraštų kalbos. 

Migezas nušvinta: „Tai nuostabus miestas. Tačiau nepri- 
lygsta šiam... ir nėra toks laisvas.“ 

Jo šypsena paslaptinga, tačiau sakinyje nugirstu tam tik- 
rą užuominą. 

Vėl pripilu taures. Neprivalau nieko sakyti, esu savo pa- 
ties namuose. 

- Gerai pažįstate Antverpeną? 

- Praleidau ten pastaruosius dešimt metų, turbūt atsitik- 
tinumas, kad jūsų niekada nesutikau. 

- Tad nusprendėte savo reikalus perkelti čionai. 

- Teisingai. 

- Kai atvykau čia, man buvo pasakyta, kad tie, kas traukia 
į Veneciją, yra pirkliai arba bėgliai. O dažnai ir viena, ir kita. 

Migezas pamerkia akį, kiti du, regis, jaučiasi nejaukiai: „Ku- 
riai kategorijai priklausote?“ 

Atrodo, niekas negali išsklaidyti giedros jo nuotaikos, tar- 
tum ant palangės besišildančio katino. 

- Pasiturinčių bėglių kategorijai... Tačiau ne tokių pasitu- 
rinčių kaip jūs, man regis. 

Skaniai nusijuokia: „Norėčiau pasiūlyti jums tostą, pone. - 
Iškelia stiklinę. - Už pavykusius pabėgimus.“ 

- Už naujas žemes. 

Paskutiniai lankytojai slysta pro duris netvirtais judesiais, lin- 
guodami lyg valtys pakilus vėjui. Pakeliu Perną nuo stalo, ant 
kurio jis sudribo. 

- Kur dingo tavoji publika? 

Didžiausiomis pastangomis pakelia galvą, jo akys apduju- 
sios, sumykia kažką nerišlaus: „Jie visi šikniai... išsivedė su sa- 
vimi netgi merginas...“ 

- Kokios dar merginos? Tau reikia eiti tiesiai į lovą. Kad 
ir ne toskaniškas nektaras, Veneto vynas kaip reikiant tau 
trinktelėjo. 

Padedu Pietrui atsistoti ir vedu link laiptų. Mus pasitinka 
dona Demetra. 

- Kuo galime padėti savo galantiškajam knygininkui, kuris 
taip maloniai užėmė mūsų svečius? 

Perna atgyja, išsprogdina akis ir rikteli spigiu balseliu: „Ma- 
no bemiegių naktų karaliene! Šios beformės galūnės nekliudo 
man žavėtis jumis, garbinti jus, šlo-vin-ti-jus...“ - krinta leis- 
gyvis donai Demetrai į glėbį, o ši linksmai jį sugauna. 

- Jei man nebūtų žinoma jūsų nepagydomo gundytojo re- 
putacija, manyčiau, kad rimtai susižavėjote manimi, šia men- 
kos kultūros ir nesuskaičiuojamų silpnybių kupina moterimi. 

Tempiu Perną į viršų, neleisdamas jam kristi atbulam: „Pra- 
šau jūsų!“ 

Galiausiai man pavyksta užversti jį ant lovos, visišką bejė- 
gj ir nekenksmingą. 

- Ką gi, toskanieti, šiai nakčiai tau pakaks, pasimatysime 
ryt ryte... 

Plonyčiu balseliu: „Ne, ne... palauk. - Sugriebia mane už 
rankos. - Pietras Perna nenusineš į kapus savo paslapčių. Eikš 
arčiau...“ 

Neturiu pasirinkimo, siaubingas girtuoklio tvaikas smo- 
gia man tiesiai į veidą. 

Perna sumurma: „Aš esu... - kiek dvejoja, - iš Bergamo." 

Kone verkšlena, tartum ką tik išpažinęs kunigui nejvar- 
dijamą nuodėmę: „Šiurkštūs žmonės... moterys baisios... kal- 
niečiai... neišprusėliai... Melavau tau, drauge, visiems jums 
melavau.“ 

Valdausi, kad tik nepratrūkčiau juoku Pietrui į veidą. Ties 
slenksčiu išgirstu jį sakant: „Bet dvasia... Mano dvasia yra tos- 
kaniška.“ 

13 skyrius 


Venecija, 1546 metų kovo 6 diena 


Nusileidžiame tilteliu į Calle de' Bottai. Markas kamuojasi 
su vežimuku, nukrautu indais. Einu priešakyje, tačiau iškart 
pastebiu, kad kažkas čia ne taip: nėra praėjimo, keturi tvirtai 
suręsti vyrukai blokuoja gatvę. Vienas jų - Mulas. 

Markas taip pat juos pastebi ir sulėtina. Žvilgtelėjimas, 
perimu vežimuką: „Stok už manęs.“ 

Leidžiuosi lėtai, nusitaikau, vežimukas tampa taranu. 

Vieną prismeigiu prie sienos, kiti puola mane su peiliais 
rankose. Greiti žingsniai grindiniu ir išsigandusio Marko šūks- 
niai. Netikėtai priešais išnyra trys siluetai su apnuogintais 
kardais, keikdamiesi portugališkai. 

Mulas ir jo sėbrai sustingsta, vienas iš portugalų prieina 
prie manęs, kiti du metasi į priekį atstatytais kardais. Mulo 
pakalikai išsilaksto. 

Duartė Gomezas laiko kardo galą nukreiptą į vienintelio 
likusio užpuoliko gerklę: „Mielai nudėčiau jus it šunį, senor.“ 

Broliai Migezai grįžta prie manęs sparčiais žingsniais, Žoao 
rikteli flamandų kalba šypsodamasis: „Tikrai neverta, bičiuli!“ 

Gomezas įrėžia kraujo brūkšnį ant Mulo skruosto: „Dink 
iš akių, šunsnuki.“ 

Šis pasileidžia link Didžiojo kanalo. 

- Regis, turiu jums būti dėkingas, don Žoao. 

Portugalas įkiša kardą - raižiniais papuoštą ginklą iš To- 
ledo - į dėklą, linkteli ir nusijuokia: „Tai niekis, palyginus su 
aną vakarą mums parodytu svetingumu.“ 


Bernardas, jaunesnysis Migezas, bando raminti doną Demetrą: 
„Jums daugiau nebėra ko baimintis, ponia. Anas driskių ket- 
vertas daugiau nedrįs jums įkyrėti.“ 

- Tikiuosi, mesere, nuoširdžiai tikiuosi. Esu jums neapsa- 
komai dėkinga. 

- Ar tikrai tuo įsitikinęs? 

Į mano klausimą atsako vyresnėlis: „Nėra jokios abejonės. 
Tam tikroje aplinkoje balsai sklinda greitai. Nuo šiolei visiems 
bus žinoma, kad jums ar jūsų merginoms padaryta skriauda 
prilygs mums padarytai skriaudai.“ 

- Jūsų giminė tokia galinga? 

Don Žoao kalba iš lėto, stebėdamas mano reakciją: „Sefardai 
yra didelė šeima, kurios nariai pratę padėti vieni kitiems. Taip 
jie bendrai atlaiko sunkumus, kylančius dėl to, kad visad lieka 
svetimšaliai svetimame krašte.“ 

Tylos akimirka. 

- Esu nustebęs. Nesuprantu, kokiu būdu aš ir dona Demetra 
galėtume būti jūsų giminės dalimi. 

-Jei priimsite mano kvietimą papietauti drauge, mielai jums 
šį tą paaiškinsiu. 


Pailga valtis kerta Didįjį kanalą ir įsuka į Šv. Luko kanalą. 

Kupriaus Sebastiano, Migezų valtininko, keiksmus sunku 
suskaičiuoti, jie skirti kiekvienai su mūsų laivagaliu prasilen- 
kiančiai valčiai. 

Vaikystėje bei per mokslingojo Melanchtono klasikinių kal- 
bų pamokas aš kaip tik taip įsivaizduodavau Hado keltininką. 
Purviną, su susitaršiusių plaukų kupeta, kurios nepajėgia su- 
turėti kepurė, skleidžiantį puvėsių dvoką, pasiekiantį mus nuo 
pat laivagalio. Sulinkęs vairininkas stumia ilgiausią irklą, pa- 
sukęs jį bemaž vertikaliai virš irklatrinkės. 

Migezas yra intuicijos žmogus: „Kėlėme tostą už išdavikų 
mirtį, pamenate? Daili išvaizda ir geros manieros nieko nereiš- 
kia priešais ištikimo tarno atsidavimą.“ 

Leidžiamės Valtininkų kanalu, aplenkdami baseino dydžio 
praplatėjimą, kuris vėl susiaurėja pasiekus nedidelį tiltą. 

Migezas rodo man į kairę pusę: „Šv. Mozės bažnyčia. Venecija 
yravienintelis krikščioniškas miestas, kurio bažnyčioms suteikti 
Senojo Testamento pranašų vardai. Nemanykite, kad taip nutiko 
dėl palankumo judėjams, atsivertusiems į krikščionybę, tiems, 
kuriuos vadina naujaisiais krikščionimis ar su pasidygėjimu - 
maranais. Venecijoje žydai vaidina svarbų vaidmenį.“ 

- Don Žoao, mane labai domina tai, ką jūs pasakojate. Sim- 
patija bet kurios religijos pabėgėliams yra kone instinktyvi re- 
akcija žmogui, kuris visą gyvenimą bėgo nuo kunigų ir prana- 
šų. Tikiuosi, nepašykštėsite man savo pasakojimų. 

- Priešais deramai paserviruotą stalą mums nereiks vienam 
nuo kito nieko slėpti. 

Išnyrame pačiame Didžiojo kanalo gale priešais Dožų rū- 
mus. Negaliu nuslėpti savo nuostabos regėdamas tokį milžinišką 

į kanalą įplaukiančiųjų ir iš jo išplaukiančiųjų srautą. Pag- 
rindiniame Venecijos vandens kelyje raibuliuoja pačių įvai- 
riausių formų ir dydžių valtys. Brigantinos ir karakai plūdu- 
riuoja prišvartuoti didžiojoje Šv. Morkaus krantinėje, į atvirą 
jūrą išplaukia galeros - tikras įvairaus dydžio laivų su irklais 
ir burėmis knibždėlynas. Ir kelią besiskinančio Sebastiano 
keiksmai. 
Pasukame link Džudekos salos??. 


14 skyrius 


Venecija, 1546 metų kovo 6 diena 


Barbaro aikštė. Kraštutinis Džudekos salos taškas. 

Puikūs Migezų rūmai žvelgia tiesiai į Šv. Morkaus aikštę, kuri 
tokią vaiskią ir saulėtą dieną kaip ši atrodo ranka pasiekiama. 

Rūmai priklauso didikams, čia esama vidinio sodo su ne- 
matytais medžiais ir augalais. Namų daiktai liudija apie ilgus 
klajojimus: kilimai, porcelianas, baldai ir audiniai - nuo Afrikos 
krantų, prisiliečiančių prie Portugalijos ir Ispanijos žemių, iki 
Oriento vartų ir Turko, šiandien karštai geidžiančio Adrijos 
jūros. Visa galybė iberiškų ir mauriškų formų. Keistas ir ori- 
ginalus mišinys. Graikiški kryžiai ir milžiniški sidabriniai nu- 
kryžiuotieji iš Ispanijos, bet taip pat septynšakės žvakidės ir 
dėklai su pergamento ritiniais ir monetomis, regis, atkeliavę 
tiesiai iš Biblijos pranašų kapaviečių. 

Man parodoma įsitaisyti erdvioje terasoje, atsiveriančio- 
je į sodą. Žoao Migezas atsargiais judesiais praveria medinę 
dėželę ir pasiūlo man cigarą. Nepajėgiu nuslėpti mane užplū- 
dusio entuziazmo ir malonių prisiminimų. 

- Malonu sutikti žmogų, vertinantį Indijų aromatus. 

Netikėtas šešėlis užtemdo mano mintis. 

- Don Žoao, savo gyvenime nedaug tepažinau spindesio 
ar prabangos ir visada turėjau kliautis intuicija. - Apsidairau 
aplink. - Iš pirmo žvilgsnio būtų galima spręsti jus esant tur- 
tingiausią žmogų visoje Venecijoje. Tačiau vakarieniaujate 
mano viešnamyje, gelbėjate man gyvybę ir pakviečiate į savo 
namus. Kodėl? 

Nuginkluojanti šypsena, Žoao linkteli galva: „Pagaliau vo- 
kiška reakcija. - Įpila man šlakelį vyno į mažytę krištolinę tau- 
rę. - Nes jei ne jūsų vardas, vargiai būčiau palaikęs jus vokiečiu. 
Žinote, kuomet atvykstama į naują miestą neketinant sėdėti 
sudėjus rankų, reikia skubiai išsiaiškinti, kokios tavo galimy- 
bės ir su kuo verta užmegzti pažintį. - Nužvelgia mane valiū- 
kiškai. - Jūsų kraštiečiai vadina tai verslo reikalais. Aš pava- 
dinčiau tai bendryste, pajvairinančia gyvenimą ir atveriančia 
įdomių horizontų.“ 

Pertraukiu jį: „Ar jūs tikras, kad improvizuotas viešnamio 
savininkas yra būtent tai, ko jūs ieškote?“ 

— Vokietis atvyksta į Veneciją iš Šveicarijos. Apie jo pra- 
eitį beveik nieko nežinoma, reikšmingą palikimą greičiausiai 
sukaupė šiaurės uostuose, bendrauja su vietiniais knyginin- 
kais ir spaustuvininkais kaip lygus su lygiais, moka atšaldy- 
ti karštagalvius ir atidaro puikiausią visame mieste viešnamį. 
Be to, prisistato eretiko, kurį man teko regėti laužo liepsnose 
už Antverpeno sienų, vardu: Lodeveikas de Schalidekeris, ge- 
riau žinomas kaip Elojus Preistinkas. 

Kraujas venose smarkiai tvinkčioja. Neturiu prarasti savi- 
tvardos. Giliai įkvepiu ir iškvepiu lauk visą įtampą. 

Pažvelgiu Žoao tiesiai į akis: „Kaip, jūsų nuomone, turėtų 
tęstis šis pokalbis?“ 

Juodos akys kontrastuoja su baltutėliais nežymiai rodomais 
Migezo dantimis: „Mes visi esame pirkliai ir bėgliai. Mums ne- 
reikalingi formalumai.“ 

- Šiuo klausimu pritariu jums. Tada pasakykite man, kas jūs? 

Žoao įsitaiso kėdėje, ramus, su cigaru vienoje rankoje 
ir stikline kitoje: „Mano pabėgimo istorija prasidėjo dvide- 
šimt metų prieš man gimstant, kuomet 1492-aisiais katali- 
kiškieji Ferdinandas ir Izabelė, Aragonos ir Kastilijos valdo- 
vai, nusprendė grąžinti milžinišką skolą savo bankininkams 
žydams, užsiundydami ant jų inkviziciją. Tada mano protė- 
viams teko bėgti pirmąjį kartą, jie apsistojo Portugalijoje, kur, 
dėl akivaizdžios būtinybės, perėjo į katalikų tikėjimą, taip 


27 Giudecca (it.)- Judėjų sala. Pavadinta Džudekos vardu dėl to, kad joje 
buvo įsikūręs pirmasis žydų kvartalas. Žydai iki priverstinio suvarymo 
į getą 1516 m. turėjo teisę laisvai gyventi bet kurioje miesto dalyje. 

apsaugodami savo turtus. Gimiau Lisabonoje 1514-aisiais, o 
mano teta Beatričė de Luna? - ketveriais metais anksčiau už 
mane. Gyvenome pasiturinčiai ir buvome viena iš labiausiai 
gerbiamnų Portugalijos šeimų. Mano teta, dona Beatričė, su ku- 
ria netrukus susipažinsite, sujungė savo turtus su bankininko 
Francisko Mendeso turtais apie 1530-uosius. Praėjus vos ke- 
leriems metams istorija pasikartojo: Portugalijos monarchai, 
dramatiškai ištuštinę valstybės iždą, davė pradžią inkvizici- 
jai ir užsiundė ją ant judėjų tam, kad pasisavintų šių nuosavy- 
bę. Bet mes tam buvome pasirengę jau keturiasdešimt metų. 
Mano teta jau buvo tapusi našle ir Mendesų giminės turtų pa- 
veldėtoja, tad ėmėme skubintis palikti Portugaliją visiems lai- 
kams. Buvo 1536-ieji, kai atvykome į Nyderlandus.“ 

Pauzė. Migezas kilsteli pečius: „Žoao Migezas, Chuanas 
Mikas, Žanas Mišė, Džovanis Mišas, arba Zuanas, kaip mane 
vadina vietiniai. Manasis vardas turi tiek versijų, kiek šalių 
man teko apkeliauti. Imperatoriui Karoliui V buvau Jehanas 
Mikas.“ 

Įtampa šiek tiek atslūgsta, atviras veidas prašo, kad pasi- 
tikėčiau juo. 

- Buvote imperatoriaus bankininkas? 

Linkteli galva: „Taip, tačiau su mumis imperatorius ne- 
buvo toks dosnus kaip su Fugeriais iš Augsburgo. Mes sun- 
kiai išsikovojome savo mažytį kampelį iš jūsų godžiųjų kraš- 
tiečių, nemėgstančių konkurencijos. Po kiek laiko Karolis V 
taip pat pradėjo žvalgytis į mūsų turtus ir pasiūlė ištekinti 
mano pusseserę už vieno savo giminaičio, už gojaus Francisko 
Aragoniečio. Mano teta, pagrįstai nepasitikėjusi imperatoriaus 
vedybinėmis strategijomis, atmetė pasiūlymą. Tada katali- 
kiškasis monarchas apkaltino mus kriptojudaizmu ir įskun- 
dė inkvizicijai kaip apsimetėlius krikščionis. Na ir įžūlumas, 
nemanote? Pirma jie priverčia mus pakeisti tikėjimą, o pas- 
kui dėl to mums prikaišioja. Tačiau pinigai yra pinigai, ir in- 
kvizicija Nyderlanduose rūpinasi pirmiausia Karolio ir jo bi- 
čiulių Fugerių interesais...“ 

Nutyla ir laukia, kol pagausiu tai, kas, esu tuo tikras, skam- 
ba daugiau nei užuomina. Migezas negali tiksliai žinoti, koks 
žmogus sėdi priešais jį, tačiau spėjimai ir nuojauta verčia jį 
laužyti galvą ne mažiau už mane. 

Tęsia toliau: „Žinojome, kad Karolis V nebūtų taip papras- 
tai mums leidęs palikti savo valdų, todėl parengėme planą. Su 

pussesere Reina apsimetėme esą meilės bėgliai ir sprukome į 
Prancūziją. Mano teta su pretekstu, jog vyksta gelbėti suvilio- 
tosios dukters, atsekė paskui mus. Sustojau pasienyje ir, paly- 
dėjęs moteris į saugią vietą, grįžau į Antverpeną, kad išveng- 
čiau šeimos turtų konfiskavimo. Tai man pavyko tik po dvejų 
alinančių derybų su imperatoriumi metų ir tik papirkus in- 
kvizitorius už nemenką aukso sumą. Ir štai - pagaliau aš čia.“ 

Namų tarnas prieina Migezui už nugaros ir kažką pašnibž- 
daį ausį. 

Migezas pakyla: „Pietūs patiekti. Tikiuosi, nepersigalvo- 
jote pietauti kartu?“ 

Dvejoju, žvelgdamas jam tiesiai į akis. 

- Šiandien išgelbėjote man gyvenimą. Jūs visai neatsitikti- 
nai ten atsidūrėte, tiesa? 

Šypsosi: „Privalumas turint tokią didelę šeimą yra tas, kad 
padaugėja akių ir ausų. Bet tikiuosi, kad išmoksite mus ver- 
tinti dėl visų kitų mūsų savybių.“ 


- Kada prasidėjo jūsų pabėgimo istorija? 

Turtinga biblioteka, ilga ir siaura salė, raižyto medžio len- 
tynos ir senoviniai leidiniai; jam už nugaros, anapus rašomojo 
stalo, ant sienos kabo riestas rytietiškas kardas. 

- Jau sakiau jums, nuo tada, kai kunigai ir pranašai pradė- 
jo savinti mano gyvenimą. Man teko kautis išvien su Tomu 
Miunceriu ir valstiečiais prieš vokiečių kunigaikščius. Buvau 
anabaptistas Miunsterio beprotybės dienomis. Dieviškasis tei- 
sėjas, sekęs paskui Janą Batenburgą. Elojaus Preistinko bičiu- 
lis tarp laisvųjų Antverpeno sielų. Kaskart vis kitas tikėjimas, 
priešai visada tie patys, vienas pralaimėjimas. 

- Pralaimėjimas, kuris dovanojo jums reikšmingą paliki- 
mą. Kaip jums tai pavyko? 

- Apmaunant Fugerius jų pačių ginklais ir už tai sumo- 
kant kainą, kurios mielai būčiau išvengęs. Elojus priglaudė 
mane leisgyvį ir suteikė namus, galimybę, mylimus žmones. 


28 Beatriz de Luna, dar kitaip Gracia Miguez (1510-1569) - viena 
labiausiai išsilavinusių ir pasiturinčių Renesanso epochos žydų 
kilmės moterų. Perėmusi šeimos verslą ji rūpinosi persekiojamų 
žydų pervežimu iš Europos į Artimuosius Rytus, aktyviai rėmė to 
meto spaudą bei menus. 

Ir grąžino senąjį kovos instinktą su naujais ginklais ir tiks- 
lais. Viskas klojosi puikiai, kol inkvizicija neužvirto ant mūsų. 
Likimo ironija, laukėme policijos, o pasirodė kunigai. 

Pertraukia mane: „Ir jus tai stebina? Mūsiškė žydų istori- 
ja turėjo jus šio to išmokyti. Visada maniau, jog pasakojimas 
apie Fugerių patirtą apgaulę yra pramanytas, Antverpene skli- 
do kalbos, tačiau tai rodėsi neįmanoma. Kiek iš jų pavogėte?" 

- Tris šimtus tūkstančių florinų. Su padirbtais kredito 
laiškais. 

Pasitenkinimo išraiška, švilpteli: „Ir jūs tikrai manėte, jog 
Antonas Šakalas liks žiūrėti lyg niekur nieko? Galėčiau kirsti 
lažybų, kad Šventosios institucijos varnus ant jūsų užsiundė 
būtent jis. Nyderlanduose net inkvizicija priklauso Fugeriams 
ir, be jokios abejonės, Antonui buvo naudinga pašalinti jus kaip 
eretikus, užuot pranešus valdžiai apie patirtą aferą. Manau, 
tai stebuklas, kad jūs vis dar esate gyvas.“ 

Susimąstau, paprasti ir aiškūs Migezo teiginiai palieka ne- 
daug abejonių. 

- Kokia viso to pamoka? Tave visada apmauna. Privalai ne- 
judėdamas stovėti vietoje ir nedrįsti pakelti galvos. 

Migezas rimtu balsu: „Kaip tik priešingai: reikia judėti kiek 
įmanoma greičiau. Būti greitesniems už juos. Įsitrinti į minią, 
turėti aiškų tikslą, meilikauti priešams ir visad keliauti su len- 
gva manta. - Plačiai išskečia rankas, lyg norėdamas aprėpti 
viską aplink. - Kitaip ką mums čia veikti? Venecijoje, pasau- 
lio viešnamyje.“ 

Mėginu jį paspausti: „Tad eikime tiesiai prie reikalo. Kokie 
jūsų planai?“ 

Iš naujo uždega prigesusį cigarą ir akimirkai jo veido bruo- 
žai pranyksta dūmuose. 

- Spauda. - Žoao ieško tinkamų žodžių. - Spauda yra pel- 
ningiausias šio meto verslas. Ir jis reikšmingas ne vien dėl 
pajamų: spauda platina idėjas, apvaisina protus ir, kas ne ma- 
žiau svarbu, sustiprina žmonių ryšius. Tokiai svarbiai, bet vi- 
sada patiriančiai riziką šeimai kaip maniškė, o gal apskritai 
visiems judėjams, gali būti lemtinga užmegzti ryšius su raš- 
to žmonėmis, mokslininkais, pripažintais ir gerbiamais as- 
menimis, galinčiais daryti įtaką kitiems savo bendruomenės 
nariams. Jei norite, galime tai pavadinti suinteresuota mece- 
natyste, ir dėl šios priežasties mane domina ne vien žydiško- 


000 we 

Manucijumi ir Džolitu. Su dona Beatriče, mano teta, įsigijome 
kelias spaustuves Venecijoje ir Feraroje. Spausdiname Talmu- 
dą, taip pat Lando, Rušelio ir Reinoso?? veikalus. Puoselėjame 
kitų meilę raštui. Dona Beatričė galėtų atsisakyti bet kurios 
savo veiklos, išskyrus šią. Neabejoju ją esant viena labiausiai 
išsilavinusių savo epochos moterų. - Kiek palinksta virš rašo- 
mojo stalo. - jums nebus sunku suprasti priežastis, skatinan- 
čias mane remti tolerantiškų ir nuosaikiųjų intelektualų gretas 
Bažnyčios viduje ir už jos ribų, stengiantis užkirsti kelią reli- 
giniam nuožmumui ir Šventosios institucijos pradėtam dvasi- 
niam karui. Man reikalingi žmonės, gebantys užčiuopti nau- 
jas mąstymo sroves, veikalai, galintys išjudinti žmonių sielas 
ir pakreipti įvykių eigą. 

Permetu akimis lentynose išrikiuotų knygų pavadinimus: 
tai arabų, žydų ir krikščionių veikalai, atpažįstu Liuterio Bibliją. 
Tada grįžtu prie Žoao: „Nenoriu apsimetinėti, kad ši tema man 
svetima. Aš pats esu įsitraukęs į panašią misiją. Ar jums kada 
teko girdėti apie Kristaus Dovaną?“ 

Žvilgteli į viršų sukiodamas akis: „Ne. Bet gali būti, kad dona 
Beatričė ką nors apie tai žino.“ 

- Pagal oficialią versiją šios knygos autorius yra benedik- 
tinų vienuolis iš Mantujos, tačiau už jo stovi keli įtakingi lite- 
ratai, simpatizuojantys Kalvinui ir Romos Bažnyčios nuosai- 
kiųjų frakcijai, vadinamiems spiritualams. Tai apsukri knyga, 
kuri išjudins ne vieną širšių lizdą, nes jos dviprasmiškas turi- 
nys išdėstytas visiems suprantama kalba. Tai puikus pavyz- 
dys, kaip nuslėpti įkvėpimo šaltinį, ne vieną privertęs laužyti 
galvą. Pirmąkart buvo išspausdinta prieš trejus metus, būtent 
čia, Venecijoje. Nuo tada jos sėkmė nesiliovė augusi. Jau esa- 
me parengę tūkstantį naujų šios knygos kopijų, kurias platin- 
sime ir čia, ir vakarinėse bei pietinėse Serenisimos teritorijose. 

Pritariamai linkteli galva, pirštais barbena į stalą: „Hm. Labai 
įdomu. Ambicingas užmojis, kuriam reikalingos tinkamos prie- 
monės. Jūs minėjote vakarines ir pietines Respublikos žemes. 
O kodėl neapsvarsčius ir rytinių bei šiaurinių? Penkiolikos, gal 
net dvidešimties tūkstančių tiražas, įtraukiant daugiau spaus- 
tuvių ir leidėjų priedangai. Turiu patikimų žmonių Kroatijoje 


29 Ortensic Lando, Girolamo Ruscelli ir Nūfūez de Reinoso - to meto 
rašytojai, kūrę pasaulietinėmis temomis, dažnai pasitelkę parodijos 
ir satyros formas. 

ir Prancūzijoje. Turiu laivų, ryšių tinklą ir dešimtis paslaugių 
pirklių, galinčių paleisti apyvarton bet ką. Tikiuosi, teiksitės 
apsvarstyti šią galimybę. Bet kuriuo atveju, norėčiau gauti vie- 
ną knygos egzempliorių dovanų savo tetai, kuri nuolat ieško 
naujausio skandalo šaltinio!“ 

- Jūs, kas be ko, mokate teikti pasiūlymus. Tačiau negaliu 
priimti sprendimo prieš tai nepasitaręs su savo partneriais. 
Pradėti verslo reikalus su jumis reikštų stipriai išplėsti mūsų 
veiksmų horizontą. 

Migezas išskečia rankas ir nusišypso: „Puikiai suprantu. 
Galite svarstyti tiek laiko, kiek tik jums reikės. Žinote, kur 
mane rasti.“ 

- Jūs taip pat. Tikiuosi, turėsiu progą atsidėkoti jums už sve- 
tingumą. Ne viena mūsų mergina jumis susidomėjo. 

Gūžteli pečiais ir ironiškai pažvelgia į mane: „Deja, moterų 
giminę dažnai traukia tai, ko jos negali turėti. Malonumas yra 
skonio reikalas ir kartais renkasi skirtingus kelius. - Pastebi 
mano nuostabą ir priduria: - Tačiau nebijokite, Duartė ir aš 
tikrai neatsisakysime geros „Karatelio“ virtuvės ir puikaus 
vyno rūsio.“ 


Laiškas, išsiųstas į Trentą iš popiežiaus miesto Bolonijos, 
adresuotas Džanpietrui Karafai, ekumeninio susirinkimo 
dalyviui, datuotas 1546 m. liepos 27d. 


Mano didžiai gerbiamam Ponui Džovaniui 

Pietrui Karafai. 
Mano prakilnusis Pone, žinios, šiais mėnesiais pasiekusios 
Boloniją iš Trento, negali nepradžiuginti šios uolios širdies. 

Ne tik kad išgaravo visi Imperatoriaus lūkesčiai dėl liute- 

ronų atvykimo į Konsiliumą, bet jam taip pat teko dalyvauti 
pasmerkiant protestantų teologiją, nuodėmės bei išteisini- 
mo vien per tikėjimą doktrinas. Nuo šiolei visi Karoliui prie- 
šiškos Šmalkaldeno lygos protestantų kunigaikščiai liutero- 
nai turi būti laikomi apostatais ir religijos priešais; taip visos 
Imperatoriaus viltys susigrąžinti Vokietijos žemių kontrolę ir 
patraukti vokiečių kunigaikščius savo pusėn kovoje su Turku 
galutinai išsisklaido. 

Kardinolo Polo pastangos, nukreiptos prieš susirinkimo 
dekretus, kategoriškai atskiriančius liuteronus nuo Šventosios 
Romos Bažnyčios, pasirodė bergždžios, ir tai veikiausiai yra di- 
džiausia Jūsų Šviesybės bei Uoliųjų frakcijos pergalė. 

Tad skubu patikinti Jūsų Šviesybę, kad anglų kardinolo pa- 
siteisinimas pirma laiko pasitraukus iš Konsiliumo darbų dėl 
sušlubavusios sveikatos tėra išsisukinėjimas: Polo pasitrau- 
kimą nulėmė ne tiek Alpių išprovokuotas karščiavimas, kiek 
būtinybė kuo skubiau grįžti į Viterbą laižytis žaizdų. 

Tačiau ilgi tarnystės Jūsų Šviesybei metai išmokė mane, 
jog nedera užtraukti pergalės dainos tol, kol priešas nėra ga- 
lutinai sutriuškintas. Redžinaldas Polas išlieka Imperatoriaus 
numylėtinis ir žmogus, į kurį Habsburgas deda didžiausias vil- 
tis siekdamas pakeisti Bažnyčios nuostatą dėl protestantų, ir 
nėra jokios abejonės, kad pasistengs nukreipti savo intrigas 
šio anglo karjeros ir šlovės labui. 

Dėl šios priežasties Kristaus Dovanos ekskomunika Konsi- 
liumo dalyvių sprendimu suteikia Jūsų Šviesybei papildomą 
ginklą kovoje su pogrindinėmis spiritualų bei Kalvino gerbėjų 
strategijomis Popiežiaus žemėse. Jūsų Šviesybės man atskleis- 
ta intencija patikėti Šventosios Institucijos Kongregacijai už- 
draustų knygų sąrašo*? sudarymo darbus šiandien tampa pir- 
minės svarbos klausimu. Nes iš tiesų pavojingoji Benedikto iš 
Mantujos knygiūkštė ir toliau sėkmingai platinama bei nuo- 
dija į ereziją linkusius protus, ir šiandien pakaktų atsekti ją 
įsigijusius asmenis, kad išsiaiškintume Polo sekėjus ir pateik- 
tume jiems kaltinimus. Daugelį vardų aš pats galėčiau pateik- 
ti Inkvizicijai. 

Tačiau viskam savas laikas. Šiandien turbūt vertėtų džiaug- 
tis dabartinėmis pergalėmis ir pradėti svarstyti, ko imtis po to, 
kai entuziazmas atslūgs, užleisdamas vietą išmonei. 

Vildamasis visada išlikti Jūsų Šviesybės malonėje ir lauk- 
damas naujų nurodymų, bučiuoju Jūsų rankas. 

Iš Bolonijos, 1546 m. liepos 27 d. 
Ištikimasis Jūsų Šviesybės stebėtojas 


ą. 


30 Index librorum prohibitorum (lot.) - 1558 m. įvestas ir iki 1966 m. 
galiojęs draudžiamų knygų sąrašas, į kurį pateko daugelio reikšmingų 
mokslininkų ir menininkų veikalų, taip pat Dantės Aligjerio, Makia- 
velio, Spinozos, Galilėjaus, Henri Bergsono ir kitų darbai. 

G dienoraštis 
1546 metų liepos 27 diena 


Liuteris mirė. 

Redžinaldas Polas palieka Trentą nugalėtas. 

Imperatorius vemia įniršiu. 

Viterbiečių ratas ir visi kriptoliuteronai kaip reikiant įbauginti. 
Kristaus Dovana uždrausta. 


Senatvė, veikiausiai ji verčia mane rašyti eilutes, kurių niekas 
niekada neskaitys. Pamišimas. 


Užrašau vardus ir vietas. Kardinolas Moronė iš Modenos, Gon- 
zaga iš Mantujos, Džibertis iš Veronos, Sorancas iš Bergamo, 
Kortezė. Dvejonės dėl Červinio ir Del Montės. Polo bičiuliai, 
tačiau pastarieji baikštūs ir menkadvasiai žmonės. 

Jo Šventenybė Paulius III išrenka Šventosios kolegijos na- 
rius pasitelkęs svarstykles: vienam uoliajam tenka vienas 
spiritualas; vienam nuožmiajam - vienas nuosaikusis. Ši pu- 
siausvyros politika truks neilgai ir visos sąskaitos turės būti 
suvestos. Paulius III Farnezė yra senamadiškų pažiūrų žmo- 
gus, tai intrigų, nepotizmo ir neteisėtų vaikų, kuriuos reikia 
sukaišioti į valdžios postus, popiežius. Paskutinis mirštančios 
epochos popiežius, įsitvėręs savojo sosto ir kvailų sandorių, 
nesuvokiantis, jog toji epocha jau baigėsi ir į priekį žygiuo- 
ja nauji kariai, tiek čia, Italijoje, tiek šiaurės žemėse: šventieji 
Kalvino išrinktieji - reformuoto tikėjimo ir jų siaubingo Dievo 
reikalui atsidavę pirkliai; inkvizicijos vyrai, Uolieji, nepermal- 
daujamai pasišventę niekingai policininkų pareigai, smulkme- 
niški informacijos, gandų ir skundų rinkėjai. 

Ignacas Lojola ir jo Dievo kariai - Jėzaus draugija; Gizlieris*' 
ir naujieji dominikonai; o už jų visų - Džanpietras Karafa, atei- 
ties žmogus, nepaperkamas septyniasdešimtmetis ir galingas 
dvasinio karo vadas, besikaunantis už žmonių sielų kontrolę. 

Ir aš per patį vidurį. Aš taip pat priklausau tiems, kurie 
sumokėjo duoklę savo laikmečiui ir įvykiams, kuriuos buvo 
priversti patirti. Liuteris, Miunceris, Mateisas. Man gaila ne 
kovos lauke nukautų priešininkų, o to, kuris tadais su jais su- 
sirėmė, ano savęs. Šiandien man yra paskirtas Polas, pamaldus 

literatas, manantis Dievą trokštant, jog Jam būtų tarnaujama 
pasitelkus sąžinę. Polas ir jo bičiuliai nežino, kas yra tikras ti- 
kėjimas, kas yra tikroji auka, kuomet privalai paaukoti kitus 
ir save patį per kitų sunaikinimą; žmogžudystė, taip, žudynės, 
geros valios išdavimas. Tomas Miunceris, anabaptistai, kažin 
kiek aukų iš viso; kiek prakeiktos sąžinės, kiek nekaltybės toje 
beprotybėje. Kiek iššvaistytų gyvenimų. Tačiau blogiausia ne- 
kaltumo prielaida yra šioji, ta, kuri slepiasi už pačios lengviau- 
sios atgailos, už sąžiningumo. Ir mums dar kartą tenka Tomas 
Moras, Erazmas, Redžinaldas Polas. Pamišę kvailiai, pasiren- 
gę mirti, nes nepajėgė perprasti galios: nei tarnauti jai, nei jai 
pasipriešinti. 

Esate vyresni už mane ir gyvenate pasiklydę svajonėje, kuri 
yra vienodai nutolusi nuo sosto ir nuo varguolių purvo. Jūs man 
šlykštūs, ir norėčiau, kad man grįžtų ankstesnės jėgos, tačiau 
pamečiau jas kelyje, atvedusiame mane čionai. Bėgantys me- 
tai nesustiprina dvasios, priešingai, tik susilpnina ją, ir galiau- 
siai tu pažvelgi savo priešininkams į akis, pažvelgi jų vidun ir 
pamatai tuštumą, intelekto nykumą ir supranti, jog esi pasi- 
rengęs atleisti kvailumą. 


Per patį vidurį. Kol akys dar kažkam tinkamos, kol jie dar ne- 
atskleidė, kad tavasis tikėjimas apleidžia tave ir kad tik būda- 
mas girtas dar gali pakelti kirvį lyg senas apkvaišęs budelis. 


15 skyrius 
Venecija, 1546 metų liepos 28 diena 


Žemaūgis italas stipriai ir broliškai mane apkabina. 

- Bičiuli mano, sudariau puikų verslo sandorį. Milanas yra 
didžiulė rinka, patikėk, ten daugybė tokių raugintų kopūs- 
tų rijikų kaip tu, taip pat ispanų, šveicarų ir prancūzų. Patys 


31 Michele Ghislieri (1504-1572) - dominikonų ordino vienuolis, 1566 m. 
išrinktas popiežiumi Pijumi V. Jo iniciatyva buvo suburta Sventoji Lyga, 
1571 m. Lepanto mūšyje nugalėjusi turkus. 

milaniečiai irgi geri skaitytojai, žmonės, mokantys vertinti 
knygas, pardaviau beveik tris šimtus Dovanos egzempliorių 
ir dar šimtą palikau savo bičiuliui knygininkui, kuris atsiųs 
man pardavimų ataskaitą kuo skubiau. 

Vienintelis būdas sustabdyti Perną yra suimti jį už pečių 
ir pasodinti. Perna nutyla, tyrinėja mano iškalbingą žvilgs- 
nį, patempia lūpą: „Kas nutiko?“ - balsas žmogaus, laukian- 
čio žinios apie nelaimę. 

Atsisėdu priešais Perną ir paprašau vienos iš merginų at- 
nešti mums išgerti. 

Kosteliu: „Paklausyk, Pietrai, per šį laiką nutiko daug įvai- 
riausių dalykų. Ir ne vien blogų.“ 

Nukreipia žvilgsnį į lubas: „Taip ir žinojau, taip ir žinojau, 
kad man nereikėjo išvykti...“ 

- Leisk man pabaigti. Ar girdėjai apie konsiliumo eksko- 
muniką? 

Linkteli galva: „Žinoma, turėsime veikti apdairiau, tačiau 
jau buvome tai numatę, tiesa? Kokia problema? Dabar knygą 
parduosime dvigubai brangiau ir kur kas didesniais tiražais...“ 

- Ar gali patylėti bent sekundę?! 

Perna sukryžiuoja rankas ant krūtinės, o jo akys susiau- 
rėja. 

- Pažadėk, kad nepertrauksi manęs. 

- Gerai jau, kalbėk. 

- Bindonis pareiškė pasitraukiąs iš verslo. 

Jokios staigios reakcijos, išskyrus vos pastebimą antakio 
kilstelėjimą, Pietras lieka sėdėti kaip sėdėjęs, tęsiu toliau: 
„Bindonis sako, kad dabar, kai virš knygos pakibo draudi- 
mas, jis bijo nemalonumų ir kad jo spaustuvę gali uždaryti. - 
Iškeliu ranką stabdydamas jo reakciją. - Palauk! Manau, kad 
iš tiesų jis tiesiog laukė progos viską mesti dėl... dėl mūsų 
naujojo partnerio.“ 

Pakyla ir antrasis antakis, veidas įgauna raudoną atspal- 
vį. Pietras tvardysis jau nebeilgai. 

- Viską žinau. Pagal mūsų susitarimą, turėjau vykti į Pa- 
dują ir platinti knygą tarp Donzelinio ir Strocio bičiulių. Tą 
ir padariau. Bet nuveikiau ir dar šį tą. 

Raudonis dingsta, žvilgsnis nurimsta, apskrita Pernos 
galva palinksta virš stalo, pyktis užleidžia vietą depresijai. 

Prislėgtu balsu: „Klok viską nuo pradžių ir nieko nepra- 
leisk.“ 

Mergina atneša mums grapos. Perna išmaukia pirmą stik- 
liuką ir iškart prisipila antrą. 

- Venecijoje gyvena stambus, neįtikėtinai stambus ban- 
kininkas, suinteresuotas įsitraukti į Dovanos verslą. Jis siū- 
lo mums savo prekybos ryšių tinklą knygai platinti. - Pernos 
žvilgsnis pagyvėja. - Galėtų pasirūpinti knygos vertimu į kro- 
atų ir prancūzų kalbas, - dabar ir ausys, regis, įsitempia, - be 
to, palaiko ryšius su stambiais leidėjais ir slaptomis spaustu- 
vėmis tiek Venecijoje, tiek už jos ribų, - Pernos akys švytėte 
švyti, - ir sutinka padidinti knygos tiražą iki dešimties tūks- 
tančių. - Perna pašoka nuo kėdės. 

- Ir ko tu dar lauki? Pristatyk man įį! 

- Ramiau, ramiau. Bindonis apie jį nieko nenori žinoti, sako, 
kad tai per didelė žuvis ir kad liksime sutraiškyti... 

- Jis bus sutraiškytas! Savo paties neišmanymo! Kas šis ban- 
kininkas? Kuo jis vardu? 

- Jis - maranas, sefardas, pagal kilmę portugalas. Žoa0 Mi- 
gezas: yra turėjęs verslo reikalų su imperatoriumi... Gyvena 
rūmuose Džudekos saloje. 

Perna atsistoja: „Lai apsidergia kelnes tas Bindonis. Juk sa- 
kiau tau, kad Kristaus Dovana - tai rimtas reikalas, ir jei mažas 
trumparegis leidėjas nesugeba to suprasti, tai jo bėda. - Žengia 
kelis žingsnius, kalbėdamas pats sau. - Bendras verslas su žy- 
dais... Bendras verslas su didžiausiais pasaulio verslininkais...“ 


Frančeskas Strocis. Romietis. Literatas, didžios kultūros žmo- 
gus, skaitęs Liuterį. 

Džirolamas Donzelinis. Romietis. Literatas kriptoliutero- 
nas. Moka senovės graikų kalbą. Užsiima naujuoju mokslu. 
Buvo kardinolo Durantės de Durančio tarnyboje. Pabėgo iš 
Romos, nes vienas ispanų vienuolis, knygų perrašinėtojas, 
įskundė Donzelinį inkvizicijai. 

Pietras Kokas. Literatas iš Padujos. Jam priklauso viena tur- 
tingiausių bibliotekų visoje Venecijoje. Įsigijo Kristaus Dovaną 
su neslepiamu entuziazmu. 

Edmundas Harvelis. Anglų ambasadorius Venecijos Res- 
publikoje. Kiek suglumęs ir kartu nudžiugęs vartė knygą ran- 
kose. Tyrinėjo mane kur kas atidžiau už kitus, mėgindamas 
įspėti, kas aš toks. 

Benediktas del Borgo, notaras, Markantonijus del Bonas, 
Džuzepė Sartoris, Nikola d Alesandrija. 

Pasiturintys literatai, įsimylėję Kalviną ir pačius save. 

Kvailiai. 

Naudingi kvailiai. 

Jie nesuvokia, kas šiame žaidime pastatyta ant kortos, 
ir mėgsta justi burnoje vilnijant tam tikras gražias idėjas. 
Dvasiniame kare jiems lemta kristi pirmiesiems. 

Jų žodžiai literatūros salonuose išminkys svarbių žmonių 
protus. Ir nesvarbu, kad jie nežino, apie ką kalba, svarbiausia, 
kad ir toliau apie tai kalbėtų. 

Paplitusio nepritarimo migloje judėti gerokai lengviau. 

Atsiveria naujos ir kur kas platesnės perspektyvos. Žinios, 
pasiekiančios mus iš Trento konsiliumo, patvirtina silpstan- 
čią sąžiningųjų spiritualų kovos dvasią. Šie žmonės nėra ka- 
riai, kaip ir Venecijos literatai. Reikia juos supurtyti, bet kaip? 
Tikrai neketinau vėlei įsitraukti į rimtą žaidimą, tačiau ne- 
galėjau numatyti, kad turėsiu tokį galingą sąjungininką kaip 
žydas Migezas, ne mažiau už mane suinteresuotą sustabdyti 
inkvizicijos veržimąsi į priekį. 

Koks mano vaidmuo? Apsimesti, idant paraginčiau kitus 
įsitraukti į mūšį? Pastūmėti spiritualus, jiems to nepastebint? 

Kol kas privalau geriau ištyrinėti priešo lauką: išsklaidyti 
jo jėgas, nustatyti vadus bei perprasti strategiją. 


16 skyrius 


Venecija, 1546 metų rugpjūčio I diena 


Šioje žemėje, kuri nėra žemė, spalvos nuolat supurto žvilgs- 
nį, ir pasakiški žmonių drabužiai atrodo tyčia išgalvoti praei- 
viui suklaidinti, su savo keistomis geometrinėmis formomis, 
makiažu ir nepridengtomis krūtimis, pailgomis skrybėlėmis, 
ekstravagantiškomis šukuosenomis ir neregėta avalyne. Visa 
tai provokuoja keistas emocijas ir krūptelėjimus kiekvienoje 
gatvelėje, palydimus netikėtais pykčio protrūkiais, į kuriuos 
vietiniai šio nežemiško miesto gyventojai, regis, yra itin linkę. 

Šioje žemėje, kuri nėra žemė, moterų galia pakreipia įvykių 
eigą ir palenkia sustingusį vyro protą staigiems posūkiams, 

taip pagrįsdama mano stiprią nuojautą, ne kartą patirtą sve- 
tur, kad moterys pasižymi didesnėmis dorybėmis ir mums, 
vyrams, neprieinamais slaptais ištekliais. 

Šioje žemėje, kuri nėra žemė, apimtas smalsumo ir pojū- 
čius bukinančios įtampos, ruošiuosi būti priimtas moters, ku- 
rios geras vardas, labiau nei bet kurios kitos moters, patvirtina 
mano apmąstymus: dona Beatričė Mendes de Luna. 

Ji pasitinka mane viename iš savo prabangiųjų Migezo na- 
mų svetainių: kušetes dengia brangūs smulkiai siuvinėti šil- 
kai, fantastiški gobelenai kabo ant sienų drauge su Breigelio 
Vyresniojo gyvenimo scenas vaizduojančiomis drobėmis, mei- 
stro Diurerio ksilografija, itin švelnių bruožų Ticiano, vieti- 
nės garsenybės, tapytu portretu, kambario komodos išrai- 
žytos nepailstančių Venecijos dailidžių, kurie pirmieji pakyla 
darbui ir paskutiniai uždaro dirbtuvių duris su Marangonos?? 
varpo dūžiais. 

Jaučiu mane tyrinėjančias spindinčias juodas akis. Pribloš- 
kianti ispanų moters branda, įrėminta varno spalvos plaukų 
šukuosenos su keliomis sidabro gijomis - rafinuotas būdas pa- 
rodyti nebijant senatvės. Baltutėliai dantys formuoja dvipras- 
mišką ir nebylų mane pasitinkantį šypsnį. Apgalvotais judesiais 
ji pakyla nuo kušetės ir artėja link manęs, it katė ištempdama 
rytietiškais perlais išpuoštą kaklą. 

Žemai nusilenkiu. 

- Lodeveikas de Schalidekeris, vokietis, padaręs tokį didelį 
įspūdį mano mylimam sūnėnui Žoao, pagaliau! Vokietis, tačiau 
flamandišku vardu, ir dar kokiu vardu! Pirmasis religinės ir ci- 
vilinės Antverpeno valdžios priešas tomis neramiomis mano 
išvykimo iš anų darbščių ir godžių žemių dienomis. Kokias 
keistas sąsajas sukelia vardai, ar ne tiesa? Žmonės, regis, taip 
aršiai prisiriša prie jų, o juk užtenka pereiti kelis krikštus ir 
žemes, kad suprastum esant naudinga, netgi prasminga turė- 
ti jų kelis. Ar jūs su tuo sutinkate? 

Lūpomis prisiliečiu prie žiedais nusagstytų pirštų. Išmuša 
prakaitas. 

- Be jokios abejonės, dona Beatriče. Išmokau vertinti žmo- 
nes pagal jų rodomą drąsą, o ne pagal vardus. Malonumas su 
jumis susipažinti - beribis. 


32 Šv. Morkaus varpinės varpas. 

- Drąsa. Puikiai pasakyta, mesere Ludovikai, ar galiu į jus 
taip kreiptis, Ludovikai? Puikiai pasakyta. Prašau sėstis ša- 
lia manęs. Nekantravau su jumis susipažinti, ir štai mes čia. 

Priešais mus ant mažo dekoruoto stalelio guli sidabro pa- 
dėklas plačiomis gyvatės formos rankenomis su garuojančiu 
aromatinių žolelių nuoviro sklidinu indu. 

- Jūsų reputacija yra išties paslaptinga, ar žinote tai? - mo- 
teris kalba toliau, pildama žolelių nuovirą į didelius porcelia- 
no puodelius. - Neišsiplėsiu apie tai, tačiau mano sūnėno pa- 
teiktos žinios apie jus mane stipriai nustebino. Jūsų pažintys, 
senos ir dabartinės, jūsų skleidžiama paslapties aura ir nuei- 
ti keliai sudaro didelio susidomėjimo vertą mišinį. Patikėkite, 
primygtinai reikalavau šio susitikimo dėl kelių priežasčių, ku- 
rių pirmoji, labai tikiuosi, kad neįsižeisite, yra noras patarti 
jums būti itin apdairiam. Atsargus turi būti kiekvienas Jūsų 
judesys, žodis ir net užuomina. Prašau nelaikyti mano susi- 
rūpinimo perdėtu. 

Stebiu, kaip ji pakeičia pozą ant minkšto mus abu priglau- 
dusios kušetės paviršiaus, kaip priartina puodelį prie burnos, 
suėmusi jį abiem rankomis, ir gurkšteli karšto bei kvapnaus 
gėrimo. Sulaikau kvėpavimą. 

- Neabejokite, įsidėsiu jūsų žodžius į širdį, tačiau leiskite 
man paklausti, kas lėmė tokį atvirą kvietimą būti apdairiam. 
Tokį primygtinį, kad būtų galima pagalvoti jus žinant apie ma- 
nęs tykantį slaptą pavojų. 

Padeda puodelį atgal ant padėklo: „Taip ir yra. Leiskite jums 
detaliau atskleisti šio miesto prigimtį. Milžiniška Venecijos - 
tilto tarp Rytų ir Vakarų pasaulio - galia remiasi ne į vande- 
nį, ant kurio šį miestą pastatė pamišę ir genialūs pabėgėliai, ir 
juo labiau ne į čia susispietusių menininkų ir literatų būrius. 
Jau ne vieną šimtmetį šios lagūnos šeimininkai audžia painų 
valdžios ir šnipų, sargybinių ir magistratų tinklą, pro kurį ne- 
praslysta niekas. Gerai apskaičiuota pusiausvyra palaiko šių 
žmonių ryšius su karaliais ir įvairių kraštų diplomatais, su 
teologais, dvasininkais ir aukščiausiais įvairių konfesijų ran- 
gais, taip pat su pasiturinčiais žmonėmis, pasėlių augintojais 
ir gamintojais visuose pasaulio kampeliuose. O miesto vidu- 
je neišpainiojamas kontrolės tinklas užmetamas ant kiekvie- 
no pro lagūną keliaujančio ar joje kuriam laikui apsistoju- 
sio klajūno. Venecijoje veikia burnojimo prieš Dievą policija, 
taip pat atskiros prostitutes, sąvadautojus ir triukšmadarius 

kontroliuojančios policijos, yra kas seka keltininkus ir kas pri- 
žiūri prekeivius ginklais. Niekas negali pasakyti, kas kontro- 
liuoja Veneciją, tačiau visi privalo saugotis tūkstančio akių, 
stebinčių šias virš vandens pakibusias gatves. Atsvarų me- 
chanizmas garantuoja Venecijos galią, o galia yra vienintelis 
dalykas, kuris rūpi šiame iškreipto vaizdo veidrodžių žaidime, 
kur niekas nėra taip, kaip atrodo iš pirmo žvilgsnio, o tai, kas 
realu, dažniausiai slepiasi už sunkių užuolaidų. Paimkite kaip 
pavyzdį dožą, nuo pat jo paskyrimo iki mirties dienos garbina- 
mą laivų ir žmonių procesijų. Taigi dožas neturi jokios galios, 
negali atplėšti net jam siunčiamų laiškų be išankstinio tam pa- 
skirtos tarybos narių pritarimo. Jau nekalbu apie rafinuotus 
protus, kurie nukreipia žemesniųjų sluoksnių neapykantą, tą 
nebylią visad kirbančią pagiežą, į pačius save, suskaldydami 
žmones į atskiras grupeles ir pažerdami šimtus pretekstų ir 
žaidynių, idant prasčiokai išsilietų vieni ant kitų, su žiauriais 
ir beprasmiškais kraujo praliejimais, kurių niekada nenukrei- 
pia prieš laikančius valdžios lazdą. Devynios galybės prostitu- 
čių ir tviskančių spalvų, menininkų tuntai ir maisto malonu- 
mai, mano Ludovikai, reikalingi šnipams ir policijai, teisėjams 
ir inkvizitoriams paslėpti, kurie sprindis po sprindžio nenuils- 
tamnai stebi visa aplink. 

Mano akys nuslysta į moters iškirptę, man vis dar sunkiai 
sekasi priprasti prie dosnaus venecijietiško sukirpimo. Karščio 
pliūpsniai. Nerimastingai žvelgiu į puodelio dugną: juodų lapų 
tižė. Jaučiu, kaip suminkštėja kaulai, ir aš ištirpstu ant kuše- 
tės. Pradedu nesuvaldomai juoktis. 

- Jums tai atrodo juokinga? 

- Dovanokite man, tačiau ši maloni aplinka niekaip neside- 
rina prie jūsų gūdaus pasakojimo. Praeityje esu regėjęs karų 
ir žudynių, bet nesu pratęs prie tokių subtilių valdžios ginklų. 

- Nenuvertinkite jų. Norėjau pasakyti, kad ten, kur valdžia 
nėra sutelkta vieno kunigaikščio rankose, bet paskirstyta tarp 
įvairių magistratūrų ir korporacijų, galima imtis drąsesnių ma- 
nevrų. Su viena sąlyga: prireikus reikia mokėti atpažinti ir pa- 
maloninti šias valdžios galias. Tokia yra Venecijoje galiojanti 
laisvė, o ne jos administracinė tvarka, kurią daugelis liaupsi- 
na, tačiau mažai kas supranta. 

Pasislenka arčiau manęs, mane užlieja kvapnių esencijų 
banga: „Matote, mūsų šeima skolina pinigų. Nuo seno tie, ku- 
rie mums saldžiažodžiauja, anksčiau ar vėliau pradeda mus 

persekioti. Mes išmokome elgtis lygiai taip pat. Susaistome su 
savo gimine svarbius asmenis, remiame gyvybiškai svarbias 
veiklas ir interesus, sprendžiame, kada ir kiek atlaisvinti pini- 
gų kapšo raiščius. Rialto pirkliai yra mūsų skolininkai, taip pat 
Arsenalo ginklakaliai. Tarybos patricijų šeimos ir Respublikai 
vyskupus bei magistratus tiekiančios dinastijos, visad linku- 
sios į švaistymą, turi dėkoti mums už didžiąją dalį prabangos, 
kuria save apsupo. Šiems žmonėms mūsų pinigai svarbūs kaip 
oras, kuriuo kvėpuoja: prieš mums prieštaraudami jie turi ge- 
rai pamąstyti. Iš kitos pusės, žinome, jog šis draugiškas susi- 
tarimas ilgai nesitęs.“ 

Sūnėno žodžiai: visad keliauti su lengva manta. 

Moteris nusišypso: „Korupcija yra plonas siūlas, kurį at- 
svarų mechanizmas laiko įtempęs. Tai yra apdairumas, apie 
kurį jums kalbėjau. - Jos veidu nuslysta susirūpinimo šešė- 
lis. - Reikia žinoti, ko saugotis, kurios jėgos gali pažeisti pu- 
siausvyrą. Egzistuoja nauja inkvizitorių padermė, apsukrūs ir 
fanatiški žmonės, kuriuos į priekį stumia kardinolas Karafa, 
pavojingiausias žmogus, koks tik gali būti. Jau daugelį metų 
jis atsiduria reikiamoje vietoje, tai jo pastangomis atgijo Šven- 
tosios institucijos kongregacija, kurios vadžias Karafa laiko 
nuo 1542-ųjų ir augina žiaurių, atsidavusių ir nepaperkamų 
skalikų gaują. Tai jų būtina saugotis, jie lengvai suuodžia gro- 
bį ir persekioja jį tol, kol šis krenta išsekęs.“ 

Dona Beatričė sugeba perteikti man visą savo nerimą ir 
įsišaknijusią baimę, kuri, regis, lydi ją jau galybę metų. Mane 
nupurto šiurpas. 

- Žinau šią padermę. Baimė yra tas ginklas, kuriuo jie pa- 
vergia žmones. Dievo ir dangaus bausmės baimė bei tokių kaip 
jie baimė. Mes nepajėgūs suburti kariuomenių kautis su jais, 
tačiau galime pastūmėti kitus, kad kovotų. Egzistuoja inkvizi- 
cijai priešiškų kardinolų grupė, spiritualai, deja, tai prie karo 
nepratę žmonės: kol priešas rikiuoja savo būrius, spiritualai 
tesugebėjo padaryti vieną reikšmingą ėjimą. 

Ištraukiu iš rankovės knygelę. 

Moteris linkteli: „Kristaus Dovana. Perskaičiau šią kny- 
gą itin atidžiai ir sutinku su jumis. Galbūt jos nepakanka ink- 
vizicijos šunims sutramdyti, tačiau joje slypi jėga, apie kurią 
spiritualai nė nenutuokia. Egzistuoja daugybė kunigų, moks- 
lo daktarų, dvasininkų, literatų ir svarbių Bažnyčios žmonių, 
galinčių priimti šias idėjas. Popiežius Paulius III yra bailys, 

tačiau jei kartais būsimuoju popiežiumi būtų išrinktas spiri- 
tualas, galbūt visų gerbiamas anglų kardinolas Redžinaldas 
Polas, tada daug kas pasikeistų. - Dona Beatričė darkart nusi- 
šypso. - Imkimės verslo kartu, don Ludovikai.“ 

Suspaudžia mano ranką tarp savųjų. 

- Kokia nepaprasta pora! 

Į kambarį įsiveržia Žoao Migezas, jam iš paskos seka Duartė 
Gomezas. Iš tolo blizgantys dantys ir kaukšintys batų kulnai. 

- Nagi, Beatriz, ar pakankamai apsukai aplink pirštą mū- 
sų svečią? Žinok, priešingai nei tavo iškrypėliui sūnėnui, Lu- 
dovikui patinka moterys. 

Dona Beatričė atsakymo kišenėje neieško: „Tačiau, kiek man 
pasakojo, jis apsupo save merginomis pačiame metų gražume.“ 

Dairausi aplink sutrikęs. Nesmagumas paima viršų, tik iš- 
tariu: „Prašau liautis.“ 

Migezas žemai nusilenkia, o Gomezas pratrūksta juoku. 
Pasitraukiu iš kryžminės ugnies lauko. 

- Bičiuliai, mane mažai kas yra pasitikęs taip šiltai ir drau- 
giškai kaip jūs. Subtilios jūsų nuojautos nesiliauja stebinusios 
ir atveria man stulbinamų horizontų. Žymė, kuria paženklin- 
ti jūsų tautos žmonės, šiandien man kaip niekad atrodo be- 
prasmiška. Reikia būti apvaikščiojus pasaulį skersai išilgai, 
kad galėtum nupiešti viską tokiu tikslumu. Esu jums dėkin- 
gas už rodomą pasitikėjimą. Vis dar laukiu, kada sugrįšite ir 
suteiksite garbės mano stalui, Žoao. O kalbant apie jus, dona 
Beatriče, kiekviena „Karatelio“ užeigoje besilankanti mergi- 
na pirma turėtų atgimti tris kartus, kad įgytų nors dalį jums 
prilygstančio žavesio. 

Žoao ir Duartė džiūgaudami ploja. 

- Mano atsisveikinimui užtenka kelių trumpų žodžių: lai- 
kykite mūsų pirmą sandorį įsigalėjusiu. 


17 skyrius 


Venecija, 1546 metų spalio 7 diena 


Keturiasdešimt penki dukatai. Plius trisdešimt, aštuoniasde- 
šimt vienas, šešiolika. Atskaičiuoti merginų atlyginimą, mais- 
tą ir vyną. 

- Demetra! Rašalas baigėsi! 

Iš virtuvės mane pasiekia žaismingas ir nepagarbus šeimi- 
ninkės balsas: „Pasitelk atmintį, Ludovikai, atmintį!“ 

Keturiasdešimt penki plius trisdešimt: septyniasdešimt 
penki. Plius aštuoniasdešimt vienas... septyniasdešimt penki 
plius aštuoniasdešimt vienas... 

- „„Tie kalės vaikai, mano mieloji, jei jau nusižiūrėjo tave, 
tai daugiau neatlips. Jie nori prasmukti bet kur, klausytis kiek- 
vieno... 

Rėkauja it pamišėlis, o tuo metu ranka įnirtingai naršo po 
merginos sijonu. Septyniasdešimt penki plius aštuoniasdešimt 
vienas bus šimtas penkiasdešimt šeši... taip, plius šešiolika. 

- „Aha, bet čia, Venecijoje, Karafos galvažudžių laukia sun- 
kus gyvenimėlis, negi leisimės, kad užkeltų kojas mums ant 
sprando... lįstų į mūsų verslo reikalus. Patys suvesime sąskai- 
tas su eretikais ir burnotojais prieš Dievą... 

Plius šešiolika, ir liaukis rėkavęs, šikniau, plius šešiolika: 
šimtas septyniasdešimt du. 

-...o be to, gražuole mano, ar žinai, kas per vienas tas kar- 
dinolas Karafa? Ne? Tuoj tau paaiškinsiu. Tai susiraukšlėjęs ir 
bedantis senis, kurį išvydęs nakties metu dar gali apsidergt iš 
baimės... Man teko su juo susipažinti, o taip, bet senas perdyla 
retai kada rodosi viešumoje, ne, jis to nemėgsta... jam mieles- 
nė tamsa, kaip velniams ir raganiams. 

Akies krašteliu užmatau tarp sijonų ir iškirptės lakstan- 
čias rankas. Štai, būtent, atskaičiuoti merginų atlyginimą... 

- „„tikras ilganosis šnipas, nori viską ir apie visus žinoti, 
o aš, brangioji mano, turėčiau būti pirmas sąraše vien todėl, 
kad man patinka vynas ir šliundros. 

Dvylika, plius penkiolika, plius... 

- Niekas nežino tikrojo Karafos amžiaus, jis gyvena nuo se- 
niausių laikų, šnipinėjo jau tada, kai aš ir tavo motina dar žin- 
dome. Šnipinėjo imperatorių, Anglijos karalių, Liuterį, stebėjo 
kunigaikščius ir kardinolus. Paskui popiežius jam įsiteikdamas 
atidavė inkviziciją, tai dabar jis tikrai gali smagintis iš peties. 
Ir Karafa visiems paskelbė apie save, tai jau tikrai... Sušaukė 
visus savo po Europą išsibarsčiusius šnipelius, taip, kad in- 
filtruotų juos Bažnyčios viduje. - Merginų atlyginimas. - Tas 
senas sukriošėlis buvo sutvertas šnipinėti, sakau tau, jis pa- 

prisistatytų čia, kad visus pastatytų į vietą... - šnipinėjo Liuterį, 

dvidešimt septyni skudai, šnipinėjo Liuterį, sušaukė po Europą 
išsibarsčiusius savo šnipus, dvidešimt septyni plius keturias- 
dešimt du, inkvizicija, gyvuoja nuo seno, jau tada, kai aš ir tavo 
motina dar žindome pieną, šnipinėjo Liuterį, dvidešimt septyni 
plius keturiasdešimt du bus šešiasdešimt devyni, dar liko ne- 
paskaičiuota, sušaukė savo šnipus, kad infiltruotų juos Bažnyčios 
viduje, inkvizicija, jam mielesnė tamsa, šešiasdešimt devyni, ar 
tu žinai, kas toks kardinolas Karafa? Pridėti penkiolika už vyną, 
niekas nežino tikrojo Karafos amžiaus, jis gyvena nuo seniausių 
laikų, šnipinėjo imperatorių, šnipinėjo Liuterį. 

Šnipinėjo Liuterį. 

Pakeliu akis, visi skaičiai akimirksniu ištirpsta: vien mer- 
ginos, daugiau jokio rankų malūno. Tuščia kėdė. Man suspau- 
džia smilkinius, už akių ir kaklo apačioje, galva sunki it akmuo. 

- Kur jis nuėjo? 

Vien gūžtelėjimas pečiais, mergina parodo monetas saujoje. 

Lauke. Naktis, slystu glotniu grindinio paviršiumi, toli- 
mas tarškėjmas sako man, jog vyriškis juda link Rialto tilto. 
Skrieju, sparčiau arba jį pamesiu, skrieju. Kampas, dar vienas, 
tiltelis, seku paskui balsą, tai venecijietiškai veblenama dai- 
na, ten, nakties gilumoje, pačiame gatvės gale, stambus šešė- 
lis teliūškuoja nuo vyno. 

Mano sunkūs žingsniai priverčia jį krūptelėti. Išsitraukia 
mažiausiai dviejų sprindžių ilgio durklą. 

- Nebijokite! Aš esu „Karatelio“ savininkas. 

- Aš susimokėjau, mesere... 

- Žinau, tačiau neparagavote mūsų vyno, kurį laikome iš- 
kiliausiems svečiams. 

- Tyčiojatės iš manęs? - vyriškis sumirksi savo paraudu- 
siomis akimis, galva jam turi neblogai suktis. 

- Tikrai ne, jus vaišina užeigos savininkas, negaliu jums 
leisti išeiti neparagavus minėtojo vyno. 

- Na, ką gi, gerai, kad jau vaišinate... Jei teiksitės rodyti ke- 
lią, mielai seksiu iš paskos. 

Sugriebiu jį už rankos: „Ar jums pavyks neįkristi į kanalą?" 

- Būkite ramus, Bartolomėjus Buzis dar ne to patyrė... 


- Bartolomėjus Buzis, kadais teatinų vienuolis. Prieš juo- 
daskverniams Karafos varnams išspiriant mane lauk. Vos prieš 

dvejus metus, taip, pone, buvau Viešpaties tarnas, ir savaip 
vis dar juo tebesu, kad tave kur velniai. Lankausi pas kekšes, 
žinoma, gal kiek persistengiu su vynu, bet visa tai, jei tik ge- 
rajam Dievuliui tinkamai paaiškinsi, nekelia didelių rūpesčių, 
ar ne? Dabar turiu lenkti nugarą Arsenale, kiaurą dieną siūti 
bures, tik pažvelk į mano delnus! Niekšai! Vienuolyne viskas 
buvo kitaip, gyvenimas buvo tikrai neblogas: prižiūrėjau dar- 
žą, sukiojausi virtuvėje, pas mus lankydavosi daugybė žmonių, 
ir visi svarbūs svečiai: kardinolai, kunigaikščiai. Manote, kad 
vienuolynas yra klauzūros vieta? Klystate, vienuolyne nuo- 
lat zuja žmonės, moterys taip pat. Gyvenau sau ramiai, šlykš- 
tūs galvijai, tikrai neketinau siekti jokios karjeros, nes visad 
buvau neišmanėlis, prakeikti šnipai! Taip, prisipažinsiu: karts 
nuo karto nukniaukdavau kokią bulvę ar jautienos gabaliuką, 
kuriuos parduodavau už vienuolyno ribų, bet nieko daugiau. 
Ojie prasimanė neva aš - sodomitas. Sodomitas! Visiems buvo 
žinoma, kad man patinka moterys, o ne berniukai ir visos tos 
abatų šlykštybės. Kad tai tebuvo pretekstas. Tiesa buvo ta, kad 
reikalai jau kuris laikas krypo nekokia linkme, mielas bičiuli. 
Visi suprato, kad šnipai, skundikai ir policininkai baigė perim- 
ti valdžią į savo rankas. Kokia tada prasmė priimti skurdo įža- 
dus, siekti atnaujinti Bažnyčią ar išsivaduoti nuo Romos va- 
gių... Visos šios niekšybės vyko anam šventuoliui Gajetanui da 
Tjenei?* už nugaros. Šventasis, kurgi ne, tikras suskis. Ir žino- 
te, kas už viso to stovėjo?! Ar žinote, kas valdė Kajetoną kaip 
kokią marionetę?! Aš jums pasakysiu kas - visų šnipų tėvas 
Džovanis Pietras Karafa. Nususęs perdyla, taip, pone, būtent 
jis, tfu! Tas senis ir praėjus šimtui metų, kai mūsų dvėsenos 
vimdys net kirminus, vis dar šnipinės kitus. Jis taps popiežiu- 
mi, sakau jums. Tu tik pagalvok, jau prieš keturiasdešimt metų 
Karafa buvo vyskupas, prieš keturiasdešimt, mano mielasis. 
Popiežiaus legatas anglų ir ispanų dvaruose, jums būtų reikė- 
ję jį girdėti, pasakojo mums laikęs ant kelių imperatorių, kai 
šiam buvę septyneri, imperatorių! Prieš 1520-uosius Karafa 
buvo Brindizio arkivyskupas, o paskui kas nutiko? Senis pa- 
juto mėšlo dvoką: Liuteris, įvairios nesąmonės, žemyn besiri- 
tanti Roma. O kąjis daro? Meta viską, tam tikra prasme, atsi- 
sako pareigų ir pasiunčia savo šnipus po visą Europą. Tuo metu 
čia vaidina šventuolį drauge su tuo kvėša Kajetonu ir įsteigia 
mūsų vienuolyną. Tada, kai 1527-aisiais vokiečiai prikakojo 
Šv. Petro bazilikoje, visi pradėjo seilėtis dėl Karafos, maldauti 

jo sugrįžti ir atkurti tvarką. Ojis ką? Aišku, kad sutinka, tačiau 
pareiškia: viskas turi pasikeisti, reikia imtis griežtų priemo- 
nių, antraip Liuteris visus mus paliks be darbo. Ir tada Karafa 
pereina į puolimą. 1537-aisiais Karafa išrenkamas kardinolu ir 
pradeda nurodinėti, kaip išvalyti Bažnyčią nuo korumpuotųjų, 
sodomitų ir eretikų, kurių neva apstu visur. Nuo tada šnipų ne- 
gali atsiginti. Jie sukiojasi visur. Ir Karafa niekada nepavargs- 
ta, vis rezga ir rezga, tarsi visai neketintų mirti. Bet klausiu: ir 
kas jį verčia? 1542-aisiais popiežius, dar vienas geraširdis žmo- 
gus, padovanoja Karafai Šventosios institucijos kongregaciją, 
kaip tik pagal jį sukirptą rūbą. Šunsnukiai! Karafa sako: atėjo 
laikas sustatyti viską į vietas. Ir ką? Sušaukia pas save visus 
savo šnipelius, net ir tuos, kurie skaičiuodavo, kiek kartų per 
dieną Liuteris eina nusilengvinti. Mačiau juos, o taip, ispanai, 
vokiečiai, olandai, šveicarai, anglai, prancūzai - visi sulėkė į 
vienuolyną, visi prisistatė pasiimti naujų nurodymų. Karafa 
sako: ponai, laikai pasikeitė, yra laikas sėti ir yra laikas pjauti. 
Ir šie vėl skuodžia atgal šnipinėti, o prie manęs prikimba, nes 
man tas mėšlas niekada nebuvo prie širdies, viena yra išsišluoti 
savo paties namuose, bet visai kas kita dairytis po kitų trum- 
pikes, laukiant, kol bus ištartas klaidingas žodis, už kurį būtų 
galima suimti ir nuteisti. Dievas nėra teismas, Dievas yra mei- 
lė, po velniais, tą sako Kristus, ne aš, o pats Jėzus Kristus. Bet 
aniems tai nė motais, privalai nuolat krauti į kelnes iš baimės, 
ne kitaip. Tada jie ir apkaltino mane: brolis Bartolomėjus yra 
sodomitas, su visais reikiamais liudininkais! Šlykštynės! Ir man 
dar pasisekė, žinote, nes jei nebūčiau buvusi smulki žuvelė, jie 
tikrai būtų užveržę man kilpą ant kaklo. Ir šiandien man ten- 
ka kiaurą dieną plušėti Arsenale už duonos kąsnį. Senatvėje, 
sulaukus penkiasdešimties. Tai todėl aš myliu kekšes ir laku 
vyną. Ak, bet jūs esate didelis ponas, jūsų viešnamis atrodo 
kaip žemiškųjų malonumų sodas. Kokios bobos! Bėda, kad ne- 
galiu sau jų leisti su tokiu skurdžiu atlyginimu. Vien čiupinė- 
ti, nieko daugiau. Atleiskite man, žinote, kai pradedu mąstyti 
apie anuos galvijus, galvoje man užverda kraujas. 


33 Gaetano da Thiene (1480-1547) - vienas iš teatinų ordino įkūrėjų, 
drauge su Džanpietru Karafa siekė atkurti nykstančią vienuoliją ir 
kovoti su eretiškais mokymais. Romos Bažnyčios paskelbtas šventuoju. 

Demetros žolelių nuoviras jį truputį išbudino, ir Buzis jau 
laido susidomėjimo žvilgsnius į butelį, kurį pastatau ant sta- 
lo. Ištraukiu kamštį. 

- Vokiečiai. Vienuolyne jums teko sutikti vokiečių? 

- Eh, vokiečiai? Tai jo numylėtiniai, patikimi žmonės kvad- 
ratinėmis galvomis. Paskui dar yra ispanai, taip, šiems užten- 
ka pasakyti, ką nudėti, ir iškart nudeda. Suskiai! 

- Mane domina vokiečiai. - Pripildau Buziui stiklinę. 

- Vokiečiai, žinoma, man teko juos matyti. Vien kalbos apie 
Liuterį... - išmaukia vyną. - Karafa mums sakydavo, kad vokie- 
čiai pasižymi kiekvieną smulkmeną, tai tikslūs žmonės, ne to- 
kie kaip mes, skarmaliai, pasiklystantys tauškaluose. Vokiečiai 
yra patys patikimiausi šnipai. 

- Ar pameni kokį vardą? 

Buzio pilvas atsitrenkia į stalą: „Jūs per daug manęs prašo- 
te. Vienuolyne visad esi Bartolomėjus, Džovanis, Martynas... 
Vardai nieko nereiškia.“ 

- Kiek vokiečių tau teko matyti? 

Atsiraugėja raudonu vynu: „Šešis, mažiausiai septynis, gal 
dešimt, tačiau į jų tarpą reiktų įskaičiuoti ir šveicarus, kalban- 
čius ta pačia kalba. Vokiečiai... labai pavojingi žmonės.“ 

Buzio galva pradeda svirti į šalis. Pastumiu kelias mone- 
tas jam ant stalo: „Pasakyk mano merginoms, kad gražiai su 
tavim elgtųsi.“ 

Žaibiškai atsigauna: „Pone mano, telaimina jus Viešpats, 
aš ir sakiau, kad jūs - didis ponas, jei norite galiu jums dar šį 
tą papasakoti. Kai tik norėsite išgirsti kurį Bartolomėjaus pa- 
sakojimą, pakaks vos švilptelėti...“ 


18 skyrius 


Venecija, 1546 metų spalio 8 diena 


Rialto tiltas lūžta nuo prekystalių, pardavėjų ir praeivių, kurie, 
regis, bet kurią akimirką gali įvirsti į Didįjį kanalą - milžiniš- 
ka grūstis. Skinuosi kelią alkūnėmis, nekreipdamas dėmesio 
į man svaidomus keiksmus. Tada pasuku į Mercerie kvartalą, 
kurio skersgatviuose griaudėja audinių prekeivių ir auksaka- 
lių šūksniai, tačiau čia bent jau galima kvėpuoti. 

Senas vokietis, vaikštinėjantis kaip ir kiti. Pradžioje keti- 
nau eiti į teatinų vienuolyną, tačiau dabar persigalvojau, iš to 
nebūtų jokios naudos. 

Vienuolynas. Niekas nežino, kas dedasi už vienuolyno sie- 
nų, niekas nežino, kas tu toks: vienuolyne tavo vardas nieko 
nereiškia, taip sakė Bartolomėjus. Vienuolynas yra šnipų pa- 
skirstymo po netikėčiausias vietas centras. 

Vokiečiai, mažiausiai tuzinas vokiečių. Žmonės, skaičia- 
vę, kiek kartų per dieną Liuteris eina nusilengvinti, nuo pat 
pradžios įtaisyti reikiamuose taškuose, nuo tada, kai dar nie- 
kam nežinomas augustinų vienuolis Vitenberge iškabino 
savo tezes. 

Einu Šv. Salvadoro krantine, link Šv. Luko aikštės. Pre- 
kiautojų šūksniai po truputį slopsta. 

Vitenbergas. Nuo tada praėjo visas gyvenimas. Mano gy- 
venimas. Liuteris mirė. Reformatai įsteigė savo reformuotą 
Bažnyčią, žaidimas baigėsi. Šnipai sušaukiami į Italiją nau- 
jiems žygiams. Dabar ant kortos pastatyta valdžia Romoje, 
galbūt popiežiaus sostas. Nauji nurodymai, nesunku juos įsi- 
vaizduoti: infiltruotis į priešininkų pačioje Romos Bažnyčioje 
gretas, į spiritualų, siekiančių susitarti su protestantais, ratą, 
sekti kiekvieną jų žingsnį ir pranešti viską vadui. Galbūt pri- 
simeilinant, liaupsinant jų šviesius protus, ir kartu laukiant 
klaidingo žingsnio, leisiančio smogti lemiamą smūgį. Kaip 
Vokietijoje. 

Kaip nutiko Miunceriui. 

Kaip nutiko anabaptistams. 

„Yra laikas sodinti ir laikas rauti, kas pasodinta.“ 

Ooelet 3, 2. 

Prisėdu ant laiptelio palei Liejikų kanalą. 

Laiškų popierius trupa tarp pirštų, tačiau žodžiai vis dar 
įskaitomi ten, kur laiko dėmės neištrynė rašalo žymių. Laiškai, 
pasakojantys istoriją, nutikusią prieš dvidešimt metų, kuomet 
Vokietija liepsnojo nuo Magistro Tomo žodžių, mano rūpes- 
tingai išsaugotų. Dabar žinau, kodėl nešiojausi juos su savimi 
visą šį laiką. Tam, kad prisiminčiau apie tave. 

Ooelet. 

Mesteliu aukštyn monetą ir sugaunu ją ore. Užrašas vis dar 
puikiai įžiūrimas: VIENAS DIEVAS, VIENAS TIKĖJIMAS, VIE- 
NAS KRIKŠTAS. Miunsterio pralaimėjimo relikvija. Retenybė, 
galbūt vienintelė išlikusi ano miesto kalykloje nukalta moneta. 

Valtininkas rikteli perspėdamas apie posūkį ir išnyksta iš 
akių gretimame kanale, žuvėdros ramiai plūduriuoja vandens 
paviršiuje, besižvalgydamos po dugną. 

Šnipinėjai Liuterį. Šnipinėjai Miuncerį. Šnipinėjai anabaptis- 
tus, netgi tapai vienu iš jų. Vienu iš mūsų. Galbūt pažinojau tave. 

GOoelet. 

Valstiečiai lygumoje. 

Miunsterio gyventojai, apsupti miesto sienų. 

Moterys ir vaikai. 

Lavonų krūvos. 

Tuesi čia. Karafa negali apsieiti be tokios svarbios žaidimo 
figūrėlės kaip tu. Tu jam gerai tarnavai, tačiau dabar jis turi in- 
kviziciją, daugiau jokių vienišų karių: rinkti gandus, informaci- 
ją ir sekti spiritualus nutaikant tinkamą momentą. 

Tuesi čia. Kur lošiama lemtinga partija, kaip visad per pas- 
taruosius dvidešimt metų. Per mano dvidešimt metų. 

Lavonų krūvos. 

Magistras Tomas, Heinrichas Pfeiferis, Otilija, Elijas, 
Johanesas Denkas. Jakobas ir Matijas Ziegleriai, dar visai vaikai. 

Melchioras Hofmanas, prieš kelerius metus miręs Stras- 
būro kalėjime. Ištikimasis Gresbekas ir broliai Brundtai, pa- 
imti į nelaisvę ir nuteisti mirties bausme už Miunsterio sienų. 
Taip pat Majeriai ir Bartolomėjus Bukbinderis, paskolinęs man 
savo vardą, kritę atkaklioje kovoje ginant miestą. 

Dar Elojus Preistinkas ir visi Antverpeno broliai. 

Vaiduoklių procesija žengia šio kanalo krantine. 

Išlikome tik aš ir tu. 

Paskutiniai gęstančios epochos liudininkai. Du seni pavar- 
gę šešėliai. 

Senoji neapykanta mane apleido, ir tai nėra trūkumas: ga- 
liu būti atidesnis ir apsukresnis. Kur kas apsukresnis, nei tu 
kada nors buvai. 

Šiandien galiu tave surasti. 


Už Šv. Morkaus aikštės molas nusidriekia iki pat Arsenalo, 
mo į vandenį. 

Priešais stūkso San Džordžo Madžorės sala su benediktinų 
vienuolynu. Arsenalo baseinas atsiveria kairėje pusėje: jo dai- 
lidės darbuojasi prie dviejų didingų galerų karkasų. 

Prisėdu ir stebiu šių visame pasaulyje garsių vyrų meist- 
riškumą, tačiau man sunkiai sekasi nuginti niūrias mintis. 

Paveikslo figūros vis dar tos pačios. Vienoje pusėje stovi anglų 
kardinolas, gerbiamas visų tų, kurie siekia susitaikymo su protes- 
tantais - favoritas imperatoriaus, kuris viliasi galįs atkurti religi- 
nę krikščionybės santarvę, nes imperija pradėjo slysti jam iš ran- 
kų; nekenčiamas visų tų, kurie palaiko inkvizicijos dvasinį karą. 

Kitoje pusėje stovi juodasis Šventosios institucijos kuni- 
gaikštis, kardinolas Karafa, iš atskirų dalių surinkinėjantis 
kovos mašiną ir besirengiantis mūšiui. Karafa sušaukė visus 
savo šnipus į Italiją tam, kad užsiundytų juos ant spiritualų. 
Stebėtojų būrys, akių ir skundikų kariauna. 

Vienas iš šių šnipų yra itin svarbus, pagrindinis Karafos pa- 
tikėtinis. Gabiausias iš visų, jei tiesa, kad jis buvo Vitenberge 
ir Miunsteryje. 

Miunsteris. 

Anabaptistai, sena pažintis. 

Mintis. Vien intuicija. 

Niekas Italijoje nepažįsta anabaptizmo. O jis pažįsta, nes 
buvo pamišėlių mieste ir tinkamu laiku mus išdavė. 

Turimi elementai: knyga Kristaus Dovana, katalikams pri- 
taikytas kalvinizmo vadovas, tačiau būtų galima dar daug ką 
išgalvoti. Kaip anabaptistai tada pritaikė Liuterio raštus. Įžiebti 
konfliktą. Radikalizuoti knygos turinį: pereiti nuo kalvinizmo 
prie anabaptizmo. 

Pakylu ir, nenutraukdamas minčių gijos, sparčiai žings- 
niuoju link aikštės. 

Inkvizitoriai yra medžiokliniai šunys, iš tolo užuodžiantys 
grobį, nusitaikantys ir daugiau nepaleidžiantys jo iš akių. Taip 
sakė dona Beatričė. 

Reikalingas gaudomas triušis. 

Taikinys, išviliosiantis juos į atvirą lauką. O medžioklėn lei- 
sis mikliausias iš jų, labiausiai patyręs. Ooelet. 

Jei grobis bus anabaptistas, galbūt vokietis, inkvizicija ga- 
rantuotai pasiųs jį. Tą, kuris jau kartą sudorojo anabaptistus 
Miunsteryje ir kuris juos gerai pažinojo. 

Įveikiu Šv. Morkaus aikštę karštligiškais žingsniais, tada 
pasuku į Mercerie kvartalą. 

Anabaptistas Italijoje, kažkas, žinantis, ko reikia imtis. 

Sustoju priešais Vokiečių rūmus, sunkiai alsuodamas ir 
smarkiai besidaužančia širdimi. 

Giliai įkvėpiu. 

Dviejų žaidėjų partija. Žaidėjų, kuriems teko kautis tuo- 
se pačiuose mūšiuose. 

Man teliko suvesti šią vieną seną sąskaitą. 

Galiu tave išvilioti iš slėptuvės. 


Kas nutiktų, jei Kristaus Dovana virstų kur kas pavojingesne 
knyga nei iki šiol? Kas nutiktų, jei kas nors pradėtų vaikš- 
čioti po žmones ir juos krikštyti su Kristaus Dovana ran- 
koje? 

Karafa ir jo skalikai pultų medžioklėn. Bet ypač kardino- 
las Redžinaldas Polas, o drauge su juo ir likusieji spiritua- 
lai būtų priversti stoti į atvirą mūšį ir gintis nuo Uoliųjų 
puolimo. Veikiau jau tai nutinka anksčiau, nei popiežiumi 
spėjo tapti nuožmus katalikas iš Uoliųjų gretų, Karafos bi- 
čiulis ar, dar blogiau, pats Karafa. Geriau jau iškart suvesti 
sąskaitas, kol juodojo kunigaikščio šnipai ir skundikai dar 
nespėjo paspesti pinklių sąžiningajam Polui ir jo naiviems 
sekėjams. 

Paspartinti susirėmimą. Priversti Polą reaguoti į kiekvie- 
ną ataką, užuot be žodžių priiminėjus smūgius. Pastūmėti tą 
nuostabų anglišką protą griebtis ginklo. Būsimu popiežiu- 
mi turi būti išrinktas jis. Polas privalo nudobti senį teatiną. 

Veidrodžio atspindys išduoda visus nugyventus metus, 
tačiau akys išsaugojo spindesį. Kažką, kas blykstelėjo ant 
Miunsterio barikadų ar Tiuringijos valstiečių gretose. Kažką, 
kas nepradingo pakeliui, ko įveiktas kelias nepajėgė pasi- 
glemžti. Beprotystė? Ne, Perna tai pavadino troškimu iš- 
vysti, kas bus toliau. 

Veidrodyje vyriškio plaukai atrodo ilgoki. Turės pailgė- 
ti ir barzda, daugiau jokių elegantiškų rūbų ir venecijietiš- 
kų audinių, vien seni vokiški draiskalai. 

Randuotas veidas bemaž prisispaudžia prie stiklo, skvar- 
bus žvilgsnis, tyrinėjantis vidų ar kartais nuklystantis aukš- 
tyn, pasitarti su Tėvu. 

- Vakar paklausiau penkiamečio vaiko, kas yra Kristus. 
Ir šis atsakė: statula... 

Senas pamišėlis sukrizena patenkintas. 

Atradau anabaptistą. 

Laiškas, išsiųstas į Trentą iš popiežiaus miesto 
Viterbo, adresuotas Džanpietrui Karafai, datuotas 
1547 m. sausio 1 d. 


Mano didžiai gerbiamam Ponui Džovaniui 
Pietrui Karafai Trente. 
Mano pamaldusis Pone, keistas įvykis, apie kurį rengiuosi 
Jums pranešti, nusipelno būti tinkamai apsvarstytas. 

Man tiksliai žinoma, jog Kristaus Dovana vėl ėmė sklis- 
ti įvairiose rinkose. Pastaraisiais mėnesiais šios knygos eg- 
zempliorių buvo įsigyta Ravenoje, Ankonoje, Peskaroje ir 
netgi piečiau, palei Adrijos jūros pakrantę. Tai reiškia, kad 
knyga keliauja jūra, ir nemenką krovinį galinčiu plukdyti lai- 
vu. Greičiausiai, mano pone, kalbame ne apie šimtinį, o apie 
tūkstantinį tiražą, todėl mažai tikėti, kad prie knygos spaus- 
dinimo triūsia vos viena spaustuvė. Atsižvelgiant į platinimo 
zoną, kalba greičiausiai eina apie Venecijos ar Feraros leidė- 
ją, neabejotinai gyvenantį teritorijoje tų valstybių, kurios la- 
biausiai priešinasi Romos inkvizicijos įžengimui. 

Žinau, kad Jūsų Šviesybės valdžia nesiekia Venecijos Res- 
publikos, ir vis dėlto galėtų būti naudinga mestelti užuomi- 
ną Venecijos inkvizitoriams ar kunigaikščiui Erkolei II d'Es- 
tei. Abejoju, kad jie norėtų pasirodyti kaip tie, kurie palaiko 
Konsiliumo ekskomunikuotos knygos spausdinimą. 

Keisčiausia tai, jog Viterbe, regis, niekas nieko nežino apie 
asmenis, atsakingus už naują knygos platinimą. Įtariu šįkart 
kardinolą Polą ir jo bičiulius su tuo neturint nieko bendra. 
Tikėtina, jog egzistuoja plataus masto operacija, kuriai va- 
dovauja apsukrus, tačiau spiritualų rateliui svetimas protas. 

Taigi, kaip mano Ponui žinoma, Venecijoje prieglobstį rado 
daugelis radikalių kriptoliuteronų. Todėl būtų naudinga rim- 
čiau pasidomėti jų veikla, pernelyg nekrentant į akis veneci- 
jiečiams, kurie, kaip žinoma, itin įžeidūs ir jautrūs Šventojo 
Sosto kišimosi į jų miesto reikalus klausimu. 

Bučiuodamas Jūsų Šviesybei ranką, pavedu save Jūsų ma- 
lonei. 

Iš Viterbo, 1547 metų pirmoji diena. 
Ištikimasis Jūsų Šviesybės stebėtojas 
0. 

O dienoraštis 
Viterbas, 1547 metų sausio 14 diena 


Apie konsiliumą 

Imperatorius veltui laiko nešvaistė. Senasis liūtas vis dar de- 
monstruoja savo plėšrius nagus. Jis pasiuntė landsknechtus į 
Trentino regioną. O drauge su jais ir marą, visad lydintį šiuos 
samdomus karius. 

Žinia gana aiški: po Karolio favorito sutriuškinimo konsi- 
liume kardinolams vertėtų pasisaugoti. Tas kvailys popiežius 
pradėjo rodyti palankumo ženklus prancūzams. Tačiau Karolis 
yra Karolis, Šventosios Romos imperijos valdovas, ir lai nie- 
kas nemėgina ko regzti jam už nugaros. 

Konsiliumas buvo laikinai sustabdytas, jį ketinama perkel- 
ti į Boloniją, toliau nuo maru atsiduodančio landsknechtų al- 
savimo. Sklinda tokios kalbos. 


Apie Karafą 

Karafai vertėtų būti atsargesniam: imperatorius nėra tas žmo- 
gus, kuris leistų kitam sukrauti kojas sau ant sprando, kaip 
ką tik parodė. Galbūt dėl to senis delsia pasiųsti inkviziciją 
Kristaus Dovanos ir tų, kas knygą įsigijo ir spausdino, pėdsa- 
kais. Redžinaldas Polas vis dar populiarus daugelio širdyse, jis 
patinka popiežiui, o ypač imperatoriui. 

O gal tai tėra apgalvotas delsimas. Galbūt senis mąsto, kad 
laikas tam dar nepribrendo, dar daugelis žuvų turi suplaukti į 
užmestą tinklą, ir kad reikia leisti knygai plisti. Bet Karafa žai- 
džia su ugnimi, nes drauge su knyga plinta ir idėjos. 


Apie naują knygos platinimą 
Kam gali būti naudinga šitaip rizikuoti spausdinant ir parda- 
vinėjant Kristaus Dovaną? 

Jei Polas ir spiritualai su tuo neturi nieko bendra, kas tuo- 
met už tai atsakingas? 

Pirklys, vienas ar daugiau žmonių, turinčių puikų verslo 
jausmą. Bet kodėl? Juk galima pelnytis ir iš kitų leidinių, kam 
rizikuoti kalėjimu ar net gyvybe dėl šio stačiokiško kalviniz- 
mo apibendrinimo? 

Čia slypi kažkas, ko dar nepajėgiu užčiuopti. Privalau va- 
dovautis instinktu. 

Ticianas 


19 skyrius 


Paduja, 1547 metų sausio 22 diena 


- Vakar paklausiau penkerių metų vaiko, kas yra Kristus. 
Žinote, ką jis atsakė? Kad Kristus yra statula. 

Susidomėję veidai, silpnai apšviesti žvakės šviesos. 
Tuzinas studentų, susigūžusių aplink liepsną, vieninteliai, 
išdrįsę mesti iššūkį miegui ir griežtoms vienuolyno taisyk- 
lėms. Su dviem jų susipažinau šiandien anatomijos salėje, po 
teologijos paskaitos. Kelių koridoriuje persimestų žodžių pa- 
kako, kad jie pakviestų mane prisijungti prie jų naktį bene- 
diktinų vienuolyne. 

- Kas paprastam protui yra Kristus? Statula. Ar tai buvo 
burnojimas prieš Dievą? Ne, nes vaiko žodžiuose nebuvo ke- 
tinimo įžeisti. Ar tai buvo prasčioko melas? Taip pat ne. Sakau 
jums, šis vaikas nemelavo, priešingai, jis dukart pasakė tei- 
sybę. Pirmąkart todėl, kad priešais vaiko akis, kitiems jį mo- 
kant klauptis, stovėjo akmeninis nukryžiuotasis. Kas suteikia 
gyvybės tam akmeniui? Kas paverčia jį kitokiu nei visi kiti? 
Žinojimas, ką šis akmuo vaizduoja. Žinojimas - tai, kas sutei- 
kia daiktams, pasauliui ir statuloms reikšmę. Taigi norėda- 
mi atgaivinti šį akmenį pirmiausia turime pažinti Kristų. Ar 
galime keliais paprastais žodžiais pasakyti, kas yra Kristus? 
Taip, Kristus yra meilė ir malonė. Tai Dievas, kuris iš meilės 
žmonėms pasiaukoja ant kryžiaus, išpirkdamas žmonių kal- 
tes ir gelbėdamas juos nuo tamsos. Ir tikėjimas per šį vieną 
vienintelį gestą pateisina žmones prieš Dievą: tai Kristaus 
mums suteikta dovana. Kristaus Dovana. 

Tad jei statulą atgaivina žinojimas ir meilė, mūsų užduo- 
tis yra juos puoselėti kaip brangiausią dovaną ir vengti tų ar 
kautis su tais, kurie mus nuo šios dovanos atitolina. 

Tai mus atveda prie antrosios vaiko išsakytos tiesos. Šian- 
dien išties regime Kristaus agoniją. Be meilės ir be žinojimo 
Bažnyčia siekia atgaivinti Kristų, prie kurio glaudžiasi vaikai. 
Kristus tampa besąlygišku paklusnumu pasaulietinei valdžiai, 
korumpuotai Romos hierarchijai, Simonijos popiežiui, tam- 
pa dieviškos bausmės baime, inscenizuota inkvizicijos. Visa 
tai nėra gyvasis Dievas, bet išties bejausmė ir bežadė statula. 

Todėl reikia vėl tapti vaikais, atgauti paprastą ano išmin- 
ties kupino vaiko protą ir naujai patvirtinti malonės nusilei- 
dimą ant mūsų. Naujas krikštas, kuris mums darkart leistų 
priimti nukryžiuotojo Kristaus dovaną. 

Su šiuo atnaujintu ryžtu negalime bijoti išpažinti savojo 
tikėjimo, net ir stodami priešais teismų ir korumpuotų žmo- 
nių veidmainystę. Štai kodėl sakau jums: jei kas jūsų paklaus- 
tų vardo žmogaus, drįsusio šitaip byloti, nebijokite ir sakyki- 
te, jog jums kalbėjau aš, Ticianas, baptistas. 


20 skyrius 


Rovigas, 1547 metų sausio 30 diena 


- Kaip tik vakar, išeidamas iš vienos bažnyčios, sutikau 
penkiametį berniuką ir paklausiau jo, kas yra Kristus. Jūs ži- 
note, ką šis atsakė? Statula. 

Brolis Viktorijus tik gūžteli pečiais ir leidžia ištrūkti šyps- 
niui pro tankią barzdą: „Jei tai jus nors kiek paguos, žinokite, 
kad mūsų miestelyje gyvena vienas vyriškis, dailidė, kuriam 
apie keturiasdešimt metų ir kuris kiekvieną dieną triskart ap- 
silanko bažnyčioje, priešais nukryžiuotąjį sukalba Pater Noster 
ir grįžta prie darbo. Kartą jo paklausiau, kodėl jis ėmė taip stro- 
piai lankytis pas Viešpatį, ir šis atsakė, kad tai aš jam tvirti- 
nęs, kad triskart per dieną Jėzui sukalbėta malda išgydysian- 
ti jo nugaros skausmus. Dar pridūrė, kad tai artimiausia jam 
žinoma vieta, kurioje gali rasti Kristų. Nemoku apsakyti, kaip 
persimainė jo veidas, kai mėginau paaiškinti Kristų esant vi- 
sur: moteryse ir vaikuose, ore ir šaltinyje, žolėje ir medžiuose.“ 

Pliaukšteliu rankomis ir ištiesiu jas tarsi apimtas nevilties. 
Šis gestas pritraukia dar dviejų vienuolių dėmesį. Prieina kiek 
arčiau, kad išgirstų, apie ką vyksta kalba. 

- Jūsų pavyzdys tikrai manęs neguodžia, broli. Jei keturias- 
dešimtmetis vyras tiki Kristų esant statulą, lygiai kaip penkia- 
metis, vadinasi, trisdešimt penkeri mokymo ir priesakų, dog- 
mų ir bausmių metai nė per plauką neišugdė šio krikščionies 
tikėjimo. Klausiu jūsų, nejau įmanoma, kad vaikas būtų verčia- 
mas priimti sakramentus, atsiklaupti prieš tą, kurį jo paprastas 
protas tegali suvokti kaip statulą, klausytis Evangelijos, kuri 

vaikui tėra eilinė pasaka, nesiskirianti nuo vakarais sekamų 
priešais židinį? Ar jums visa tai atrodo protinga? Sakau, kad 
tai yra ne tik absurdiška, broliai mano, bet ir pavojinga. Koks 
tikintysis gali iš jo išaugti? Kokį nuoširdų atsidavimą Kristui 
galime tikėtis subręsiant šiame mažame žmogutyje, jei nuo 
pat mažumės pripratinsime jį pasyviai priimti viską, ko šis ne- 
supranta? Klaupstytis priešais statulas? Broliai mano, sakau, 
kad Kristus tegali būti pasirenkamas sąmoningai ir motyvuo- 
tai, o ne kaip naivuoliams įskiepyta pasakaitė. Bet šiandien iš 
mūsų prašoma kaip tik to. Iš mūsų prašoma tikėti nesąmonin- 
gai, paklusti tyloje, net bijoti, gyventi jaučiant bausmės, teis- 
mo ir kalėjimo baimę. Ar gali iš panašių jausmų gimti nuošir- 
dus tikėjimas? Tikrai ne, broliai mano. 

Trys pranciškonai apsikeičia dvejojančiais žvilgsniais. Ne- 
siryžta pertraukti paskutinius žodžius nulydėjusios tylos. 
Vienas jų parodo kitiems dviem broliams prieiti arčiau. 

Mano vardas Ticianas, esu vokiečių piligrimas, keliaujantis 
į Šv. Petro baziliką. Šio nedidelio miestelio vienuolyno pran- 
ciškonai priėmė mane itin maloniai ir svetingai. 

Prislopintais balsais kalbasi tarpusavyje, apibendrina ką iš- 
girdę naujai prisijungusiems broliams. 

Brolis Viktorijus iš pradžių suakmenėja tarsi statula, o pas- 
kui pratrūksta juoktis: „Na, kam tokie niūrūs žodžiai, broli 
Ticianai. Geriau paklausykite štai ko: greta mūsų vyskupijos 
kaimelio auga šimtametė tuopa, turbūt nuostabiausias medis, 
kokį man yra tekę regėti. Vietiniai valstiečiai tvirtina, kad tas, 
kuris per spalio mėnesio pilnatį atsistos po šia tuopa ir sugaus 
tarp rankų vėjo nuplėštą medžio lapą, suvalgęs jį įgaus jėgos 
ir ilgaamžiškumo.“ 

Susiraukusiu žvilgsniu: „Nesuprantu, kur link sukate.“ 

- Vienas piligrimas, toks kaip jūs, - tęsia vienuolis, sukry- 
žiavęs rankas sau už nugaros, - prieš dvidešimt metų apsi- 
stojo šiame vienuolyne. Papasakojome jam tuopos istoriją bei 
paaiškinome, kur ją rasti. Piligrimas buvo įsitikinęs, kad gam- 
tos stebuklai vyksta tose vietose, kur Marija ketina apsireikš- 
ti savo vaikams. Jis nuėjo prie tuopos, ir Marija jam apsireiš- 
kė sakydama: „Mano Sūnaus kūnas ir kraujas suteikia amžiną 
gyvenimą.“ Nuo tada per kiekvieną spalio pilnatį švenčiame 
Tuopos Mergelės šventę, valstiečiai ateina priimti eucharisti- 
jos, o ant altoriaus nukritę tuopos lapai palaiminami ir išdali- 
nami tikintiesiems. 

Prisėdu ant vieno iš akmeninių suolų prie sienos. Vienuolių 
padaugėjo, dabar jų visa dešimtis. Senesnieji prisėda greta ma- 
nęs, kiti įsitaiso ant žemės. 

- Nagi, - klausiu kreipdamasis į visus susirinkusiuosius, - 
ką jūsų brolis norėjo pasakyti šia tuopos istorija? 

Atsako vienas jaunutis vienuolis, jo veidas - vien nosis ir at- 
sikišę skruostikauliai: „Kad norint priartinti Kristų prie kaimo 
žmonių, nereikia itin smulkintis: vieni tikės Kristų esant statu- 
lą, kiti valgys jo kūną, kaip jaunystėje valgydavo tuopos lapus.“ 

Dabar, kai jau visus susodinau, pats žaibiškai atsistoju ant 
kojų: 

- „Mano Sūnaus kūnas ir kraujas suteikia amžiną gyveni- 
mą.“ Tuopos Mergelė atvėrė piligrimui krikščioniško tikėjimo 
širdį. Kaimo žmonės nesupranta Kristaus, nes apie jį aiškina- 
te pernelyg sudėtingai. Štai kodėl jiems reikalinga statula ar 
senovinis padavimas, kad priartėtų prie jo. Dievas virto žmo- 
gumi ir mirė ant kryžiaus tam, kad ir mes galėtume atgimti 
amžinam gyvenimui. Tai yra gelbstintis tikėjimas, ir nerei- 
kia nieko kito. Tai yra tikėjimas, kurio negali išpažinti joks 
naujagimis: todėl sakau jums, krikštyti kūdikį yra tas pats 
kaip mazgoti šunį. Vienintelis krikštas yra tikėjimo Kristaus 
Dovana krikštas! 

Pašoka ant kojų ir kone pargriūva įsipainiojęs į savo ilgą 
drabužį, tankūs juodi antakiai ir paakius siekianti barzda. Dos- 
niai mane apkabina, pabučiuoja ir įsmeigia liepsnojantį žvilgs- 
nį: „Adalbertas Ricis dėkoja tau, broli iš Vokietijos. Jau dvide- 
šimt metų gyvenu čia, nuo tada, kai Marija man apsireiškė 
tuopos lapijoje ir daugeliu kitų ženklų paliudijo apie savo bu- 
vimą. - Jaunesni vienuoliai žvelgia į jį apstulbę. - Taip, taip, 
galite paklausti čia esančio brolio Mikelės, ar meluoju. Po ap- 
sireiškimo pradėjau pamokslauti apie lygiai tuos pačius da- 
lykus, kuriuos tu, broli Ticianai, šiandien išsakei. Žodis į žodį, 
prisiekiu tau. Tačiau man buvo pasakyta, kad buvau sukrės- 
tas, man derėjo pailsėti ir pamedituoti, kad Marija manęs tik- 
rai neprašė sakyti to, ką skelbiau pamokslaudamas. Jie įtiki- 
no mane. Tačiau dabar jaučiu, kad tu sugrąžinai man tai, kas 
iš manęs buvo atimta, ir liepsnos liežuviu skelbsiu pasauliui 
apie tikėjimą naujuoju krikštu ir Kristaus Dovana!“ 

Puola ant kelių tarsi neatlaikius kojoms. 

- Pakrikštyk mane, broli Ticianai, nes tas vandens šliūkš- 
telėjimas, kuriuo mane apliejo vaikystėje, daugiau man nieko 

nereiškia. Pakrikštyk mane, kad ir su šiuo purvinu balos van- 
deniu: mano tikėjimo užteks jam apvalyti. 

Apsidairau aplink: visi stovi bežadžiai ir praviromis burno- 
mis, išskyrus brolį Viktorijų, kuris liūdnai linguoja galva. Aš 
jau ir taip daug nuveikiau, atsižvelgiant į vietą, kurioje atsi- 
dūriau. Verčiau jau nerizikuoti pernelyg teatrališkais gestais. 

- Tu pats gali save pakrikštyti, broli Adalbertai. Tu pats esi 
savojo atsivertimo liudininkas. 

Kurį laiką žvelgia į mane ekstazės apimtu veidu, tada griū- 
va veidu į purviną vandenį ir ima raičiotis baloje, plyšauda- 
mas visa gerkle. 

Vis tik išėjo gana teatrališkai. 


21 skyrius 


Ferara, 1547 metų vasario 4 diena 


Slaptas leidėjo Uskės** knygų sandėlis yra įrengtas po žeme. 
Į jį patekti galima vien pro rankos ilgio skersmens dureles, 
pasislėpusias tarp grindų lentų. Paskui leidžiamasi kopėčio- 
mis, vedančiomis į savotišką rūsį. Tačiau vieta sausa, Uskės 
šeima atrado sumanų būdą, kaip apsaugoti nuo drėgmės apa- 
čioje saugomas knygas, kurios daugeliui gali pasirodyti nepa- 
togios ar net pavojingos. Prie išėjimo esančios angos leidžia 
orui judėti taip puikiai, kad sunkiai suvaldau drebulį: čia kur 
kas šalčiau nei viršuje. 

Mūsų spaustuvininkas žengia priekyje su žibintu, kol pa- 
siekiame meistriškai vienas ant kito sukrautų tomų krūvą. 

- Štai čia, ponai. Tūkstantis kopijų, parengtų išsiųsti. Pa- 
pildomas tiražas pasirodys už mažiau nei mėnesio. 

Migezas parodo į krūvos vidurį: „Penkis šimtus kopijų už 
bentos į laivą. Kitas paimsiu iškart, keliaus į Milaną drauge su 
manimi. Atsiųsiu jums sąskaitą iki Velykų.“ 


34 Abraham ben Solomon Usgue (1521-1587) - nuo Portugalijos inkvi- 
zicijos į Ferarą 1543 m. pabėgęs žydų leidėjas, drauge su Yom-Tob 
ben Levi Athias parengęs judėjų Biblijos (Tanacho) vertimą į ispanų, 
tiksliau, sefardų kalbą, žinomą kaip Feraros Biblija. Šis leidinys buvo 
dedikuotas donai Beatriz de Luna, žydų leidėjų mecenatei. 


495 


Uskė pertraukia jį: „Palikite man šimtą kopijų. Manau, ga- 
liu parduoti jas Feraroje.“ 

Migezo viduržemiški bruožai dar labiau išryškėja žibinto 
šviesoje: „Tada paimkite jas iš mano dalies. Karieta stovi lau- 
ke, galite pradėti krauti.“ 

Užkylame atgal į elegantiškas svarbiausių Feraros žydų 
spaustuvininkų dirbtuves. Šeši presai, tuzinas plušančių dar- 
bininkų, jų sinchroniški judesiai tiesiog užburia: įstatyti spau- 
do matricą, ištepti ją rašalu, paguldyti popieriaus lapą į stakles, 
nuleisti jas ir gerai paspausti, kad raidės ryškiai įsispaustų ant 
popieriaus. Kiek toliau surinkinėjami puslapiai, raidės viena 
po kitos dėliojamos tam skirtuose rėmeliuose, prieš tai žve- 
jojant jas iš didelių stalčių, užmetant akį tai į rankraštį, tai į 
švino gabalėlius. 

Surinkimo grandinės gale dirba rišėjai - su adata, siūlu ir 
žuvų taukais ant stalo, - suteikiantys knygoms galutinę formą. 

Migezas prieina prie manęs abejingai. Pusbalsiu: „Uskės 
šeima spausdina tik su judaizmu susijusius veikalus. Kristaus 
Dovanai jie padarė išimtį.“ 

Kandi šypsenėlė: „Abipusė vienos didelės šeimos paslauga...“ 

- Taip. Ir įtikinanti pelningo reikalo galia. 

Uskė kažko paklausia ispaniškai. 

- Taip, galite pradėti. Lauke laukia mano brolis Bernardas, 
jis pasirūpins krovinio saugumu. 

Spaustuvininkas, regis, dvejoja: „Yra dar vienas dalykas, 
don Žoao...- Migezo žvilgsnis padrąsina jį, kad galima kal- 
bėti mano akivaizdoje. - Mane pasiekė vienas keistas prašy- 
mas. Iš rūmų. Prašo vieno Kristaus Dovanos egzemplioriaus.“ 

Susižvalgome sutrikę, darkart prabyla Migezas: „Kuni- 
gaikštis?“ 

- Ne. Kunigaikštienė Renata, prancūzė. Ji domisi teologija. 

Kjavena. Retijos Respublika. 

Prieš dvejus metus. 

Kamilas Renatas ir jo išeivių ratelis. 

Pernos pavedimu gabenau jam knygas, pirmąkart leisda- 
masis į Italiją. 

Kamilas Renatas, kitaip Lizija Filenas, dar kitaip Paulas Ri- 
čis. Sicilietis literatas, reformacijos ir predestinacijos rėmė- 
jas, sakramentininkas, visus šokiravęs su Paskutinės vaka- 
rienės puota. Kuomet sutikau Kamilą, pas jį viešėjo Lelijus 
Sočinis ir kiti literatai tremtiniai. Likau pas juos Kjavenoje 

trumpam, tačiau užtektinai, kad sužinočiau Kamilą išmaišius 
visą Europą, buvojus Strasbūre pas Kapitonę ir Bolonijoje sto- 
jus prieš inkviziciją. Kamilui, Feraroje už ereziją nuteistam 
įkalinimu iki gyvos galvos, pavyko pabėgti vienos kilmingos 
rūmų damos dėka. Kunigaikštienės Renatos. Literatas išreiš- 
kė savo dėkingumą perimdamas savo išgelbėtojos vardą. 

Uskei: „Svarbu šiandien pat įteikti jai knygos kopiją.“ 

Ištraukiu knygą iš savo krepšio, suieškau ant Uskės ra- 
šomojo stalo rašalinę su plunksna ir įrašau pirmajame pus- 
lapyje: 


Nėra tokio gero darbo ar veiksmo, galinčio pri- 
lygti Kristaus Dovanai, suteiktai žmonėms. Tik iš 
Gelbėtojo gauta Malonė ir neįkainojama tikėjimo 
dovana gali paženklinti sielos likimą. Būtent šis 
atgimimas vienija Kristuje tikrus tikinčiuosius. 
Su viltimi galėsiant sutikti damą, išgelbėjusią 
bendrą mūsų bičiulį. 

Ticianas Rinatas?*. „Pano“ užeiga. 


Abu judėjai žvelgia į mane apstulbę. 

Įteikiu Uskei knygelę: „Perduokite šį egzempliorių.“ 

Migezui: „Leisk jam perduoti.“ 

Žoao, linksmai: „Nuo tada, kai užsiauginai barzdą, elgie- 
si išties keistai.“ 

- Pats mane išmokei puoselėti bičiulystę su svarbiais as- 
menimis. 

Linguoja galva ir ispaniškai atsisveikina su spaustuvinin- 
ku. Lauke mūsų laukia Bernardas ir Duartė, dėžės su knygo- 
mis guli sukrautos karietoje ir suveržtos diržais. 

Žoao apkabina mane per pečius: „Hasta luego, amigo. Pa- 
simatysime pavasarį.“ 

- Perduok nuo manęs linkėjimus mažajam Pernai. 

Ženklas dviem bendražygiams, ir karieta pajuda. 


35 Rinato (it.)- „atgimęs“. 

22 skyrius 


Venecija, 1547 metų vasario 11 diena 


Mergina sakė, kad tipo būta bjaurios išvaizdos, ganėtinai aukš- 
to, su ant peties ištatuiruota undine. 

Ji sakė, kad tipas be perstojo žaidęs kauliukais, kad vieną 
jų nuolat sukiojęs saujoje, mat mėgęs kirsti lažybų ir kartojęs, 
kad kuo dažniau kauliuką liečia, tuo labiau priartina fortūną. 

Mergina verkė, nes pjūvis kaip šis, kartą sugijęs, palieka 
baltą ir ilgą randą, šaltomis dienomis įgaunantį violetinę spal- 
vą ir primenantį ligą. 

Verkė pasakodama, nors tai buvo nutikę prieš keturias die- 
nas, mat jos veidas liks subjaurotas visiems laikams. 

Demetros akys buvo stiklinės. Galėjau jose įskaityti prie- 
kaištą, netgi kaltinimą: manęs nebuvo, o ji nieko negalėjusi 
padaryti. Jaunasis Markas būtų susilaukęs dūrio peiliu, ir ko- 
kia iš to nauda? 

Kūkčiodama mergina pasakojo, kad tipas kalbėjo keistai, 
ne, ne su mano akcentu, kitokiu, galbūt graikišku ar slavišku. 
Ne, tipas jos nemušęs, panaudojęs vien peilį, tačiau mergina 
maniusi, kad ją užmuš, vis kartojęs, kad jei ji rėksianti, pasker- 
siąs ją kaip ėriuką. 

Nieko nesakiau. Išties manau, kad neištariau nė žodžio. 
Mano akys sutiko Demetros žvilgsnį ir to užteko. 

Tai, ką turi daryti. 

Graikas, kuriam patinka lošti. 

Nepamenu, kaip pėsčiomis įveikiau miestą. Tačiau tikrai 
tą padariau, nes suskambus varpams stovėjau priešais Mauro 
lošimo namus, akis įsmeigęs į tarpduryje stovintį milžiną. 

- Pranešk Maurui, kad Vokietis nori su juo pasikalbėti. 

Milžinas vyptelėjo, o gal tai buvo jo natūrali išraiška, prieš 
pradingdamas už nedidelių durų. 

Palaukiau, kol plyšys prasivėrė ir baltutėliai Mauro dantys 
nutvisko žibinto šviesoje. 

Ryklio šypsena. 

Niekas iš mudviejų nepasigedo pasisveikinimo žodžių: 
„Graikas, o gal dalmatas, kuriam patinka lošti kauliukais, dė- 
vi elegantiškus rūbus, su undinės tatuiruote ant peties. Su- 
bjaurojo vieną iš mano merginų.“ 

Mauras nė nemirktelėjo, tačiau žvilgsnis bylojo, kad ži- 
nia pasiekė ir jį: „Su viena sąlyga, Vokieti. Moku policijai, 

kad paliktų mane ramybėje - šį reikalą turi sutvarkyti lauke. 
O durklą palik Kemalui.“ 

Linktelėjau galva, ištraukiau durklą iš dėklo ir atidaviau 
milžinui. Mauras pasislinko šalin, ranka pakviesdamas užei- 
ti vidun. 

Lošimo salė buvo tyli, vien ant stalo besiritančių kauliukų 
garsas ir prislopinti keiksmai. 

Visos pasaulio rasės susirinko šiame kambaryje. Vokiečiai, 
olandai, išsidabinę ispanai, turkai ir kroatai, pasinėrę į skai- 
čius ant sienos pakabintose lentelėse. Jokio vyno ir degtinės - 
Mauras vengia nemalonumų. 

Nužvelgiau lošėjus vieną po kito, atkreipdamas dėmesį į jų 
rankas. Rankos gali daug ką papasakoti apie žmogų, trūksta- 
mi pirštai, sėkmę nešančios pirštinės, iš akies vertinami žie- 
dai, statomi lošiant. 

Paskui pamačiau kauliuką, sukiojamą tarp dešinės rankos 
pirštų, nedidelį kubą iš kaulo, keliaujantį pirštais pirmyn at- 
gal kaskart, kai kairė ranka ruošėsi mesti. 


Jis nieko nepastebėjo, kol nepajuto ašmenų prie skruosto. 

Kažkas blokavo jam ranką už nugaros ir apnuogino kai- 
rįjį petį. 

Lošėjas keikėsi savo kalba, ko! dramblio kaulo kauliukai 
krito lauk iš jo kišenės drauge su fortūna. 

Paskui jam teliko kriokti ir stebėti, kaip ašmenys staigiu 
kirčiu nurėžė rankos pirštus. 

Auštant juos rado žuvų prekeiviai, po vieną prismeigtus 
prie turgaus užtvaros. 

Venecijoje vėlei esu don Ludovikas. Vokietis. Ir privalau 
rūpintis viešnamio reikalais. 


23 skyrius 


Venecija, 1547 metų vasario 12 diena 
Migezas ir Perna yra Milane. 
Vokietis leido visiems suprasti, kad neverta lošime staty- 


ti prieš jį. 

Ticianas pasižymėjo tris kartus. Feraroje netgi sutiko ku- 
nigaikštienę Renatą iš Prancūzijos, tremtinių užtarėją, be- 
sidominčią Kristaus Dovana. Anabaptistas pataikė į taikinį. 

Galėčiau jaustis patenkintas, tačiau to nepakanka. Mąstau 
apie antrą kelionę: Trevizas, Azolas, Basanas ir Vičenca, o pas- 
kui atgal į Veneciją. Dabar, kai atradau savąjį anabaptistų pa- 
mokslininką, galiu viską vykdyti sparčiau. Dešimt dienų, dau- 
giausiai dvi savaitės. 

Šiąnakt sapnavau Katleną ir Elojų. Vien padriki vaizdai, 
daugiau nieko nepamenu, tačiau prabudau apimtas nuojau- 
tos, lyg kažkas grėslaus būtų pakibęs virš mūsų visų galvų. 
Tarsi tamsus šešėlis, slegiantis mintis. 

Išvaikiau slogią nuotaiką pasivaikščiojimu iki Šv. Morkaus 
aikštės, pakeliui su manimi sveikinosi daugelis man nepa- 
žįstamų žmonių. Grįždamas atgal pajutau esąs sekamas, gal- 
būt atpažinau kažkurį šįryt San Kašano aikštėje regėtą veidą. 
Apsukau platų ratą, kuris patvirtino mano įtarimus. Du tipai 
ilgais juodais švarkais sekė trisdešimties žingsnių atstumu. 
Gal policija? Neturėjo būti sunku nuspėti, kas anam graikų jū- 
reiviui nurėžė pirštus. Turėsiu priprasti būti sekamas šiame 
mieste. Tai dar viena priežastis kuo skubiau išvykti. 


- Ir vėl iškeliauji? 

Ji išniro tyliai man už nugaros, smaragdo spalvos akys nu- 
kreiptos į ką tik užrištą krepšį. 

Bandau išvengti jos žvilgsnio. 

- Grįšiu po dviejų savaičių. 

Atodūsis, Demetra prisėda ant lovos greta kelionei suruoš- 
tos mantos. Tyčia ilgai rišu nosinaitę aplink riešą: jau kuris lai- 
kas mane kamuoja reumatas ir turiu apriboti rankos judesius. 

- Jei tąkart būtum likęs, Sabinos veidas vis dar būtų puikus. 

Pagaliau pažvelgiu į ją: „Tas niekšas už tai sumokėjo. Dau- 
giau niekas nedrįs liesti merginų.“ 

- Tau reikėjo nudėti jį. 

Suvaldau jaudulį: „Tada prie mūsų būtų prilipusi policija. 
Šiandien jie sekė mane iki turgaus.“ 

Dar vienas atodūsis, kad nuvytų šalin kylantį norą tėkšti 
man veidan Sabinos randą. 


500 


- Tai todėl išvyksti? Bijai? 

- Privalau kai ką atlikti. 

- Ir tai svarbiau už „Karatelį'? 

Sustoju. Ji teisi, privalau jai paaiškinti. 

- Esama tam tikrų dalykų, kuriuos privalau atlikti, taškas. 

- Kai vyrai šitaip kalba, dažniausiai jie ruošiasi daugiau ne- 
grįžti arba ketina imtis keršto. 

Nusišypsau jos išminčiai ir prisėdu greta: „Sugrįšiu, gali 
tuo neabejoti.“ 

- Iš kur sugrįši? Ar tai susiję su judėjais, su kuriais pradė- 
jai bendrą verslą? 

- Tau geriau šito nežinoti. Turiu suvesti senas sąskaitas, tu 
teisi. Tokias senas kaip aš pats. 

Demetra nepritariančiai linguoja galva, liūdesio skraistė 
temdo jos žalias akis: „Reikia mokėti pasirinkti sau priešus, 
Ludovikai. Neprasidėk su klaidingais žmonėmis.“ 

Dovanoju jai atvirą šypsnį, ji labiau susirūpinusi dėl manęs 
nei dėl viešnamio. 

- Nebijok, man yra pavykę išnešti sveiką kailį ir iš prastes- 
nių situacijų. Tai mano pašaukimas. 


O dienoraštis 
Viterbas, 1547 metų balandžio 5 diena 


Vos juntami judesiai. Lėtas vabalų ropojimas, kurį gali paste- 
bėti vien tada, kai atidžiai įsižiūri ir leidiesi užburiamas len- 
gvo žolės stiebelių vilnijimo. 

Sunku įsivaizduoti šiame knibždėjime egzistuojant slaptą 
tvarką, harmoniją ir tikslą. 

Privalau vadovautis instinktu. Atrasti skruzdėlyno vietą. 
Susekti jo tiekimo kelius. 


Išvykstu į Milaną. Parašiau Karafai sekąs pėdsakais tų, kurie 
atsakingi už naują Kristaus Dovanos platinimą. Tai yra tiesa. 
Viterbe beveik neliko ką veikti, kažkas plačiai platindamas 
knygą teikia spiritualams pranašumą, šiems to nežinant. Ko 
jie tikisi? Prisijungimo, paramos ar pradėti reformaciją palai- 
kantį maištą? 

Labai svarbu išaiškinti šiuos asmenis ir jų siekius. 
Milanas. Vietiniai inkvizitoriai sulaikė vieną atsivertusį ju- 
dėją, kaltinamą prisidėjus prie eretiškos knygos Kristaus 
Dovana platinimo. 

Regis, kalba eina apie venecijietį, kilusį iš Portugalijos - 
Džovanį Mišą. 

Kaip maranai susiję su visa šia istorija? 


24 skyrius 


Venecija, 1547 metų balandžio 10 diena 


Žoao ir Bernardas tarpduryje atrodo tarsi du milžinai gre- 
ta tarp jų besistiebiančio žemo pliktelėjusio vyriškio, knygų 
kontrabandininko ir vyno žinovo. Šis šuoliais pribėga prie 
manęs, čiupdamas mano ištiestą ranką. 

- Kaip smagu tave matyti, senas bičiuli, tu net nega- 
li įsivaizduoti, kas mums nutiko... Pardavimas ėjosi kaip 
iš pypkės, praktiškai paties katališkojo imperatoriaus na- 
muose, tačiau, po velniais, Šventosios institucijos čia tik- 
rai nereikėjo! 

Pristabdau Pernos liežuvį pasisveikindamas su dviem 
broliais: „Sveiki sugrįžę.“ 

Pliaukštelėjimas per petį: „Tikiuosi, nemarinsi mūsų troš- 
kuliu. Kelionės metu mažai tesustojome.“ 

- Tuoj atnešiu butelį. Sėskitės ir viską man papasakokite. 

Perna nusičiumpa kėdę ir pradeda: „Tik per plauką išsi- 
sukome, po galais. Jie jau rengėsi prigriebti tavo draugužį 
žydą, o taip, dabar jis sėdi išsiviepęs, tačiau tada tikrai buvo 
ne juokai, sakau tau, ir jei ne žvangantys pinigėliai, kuriuos 
pažėrė anam velnio išperai vienuoliui, dabar tikrai nekeltu- 
me tosto, capito? Nes dabar šis žydas puotautų su žiurkėmis 
Milano požeminiuose kalėjimuose.“ 

- Ramiau. Paaiškinkite man viską nuo pradžių. 

Perna pasitempia it paklusnus vaikas, rankos nervingai 
barbena į stalą. Toliau kalba Bernardas, o Žoao nutaiso vie- 
ną iš savo patraukliųjų šypsnių. 

- Inkvizicija pralaikė Žoao tris dienas. Apkaltino jį ere- 
tiškos spaudos platinimu. 

Žvilgeliu į vyresnėlį, kuris ir toliau tyli, leisdamas broliui 
tęsti: „Daugybė klausimų. Veikiausiai kažkas mus bus įskun- 
dęs. Mums pasisekė, užteko papirkti reikiamus žmones ir Žoao 
paleido, tai nebuvo rimti inkvizitoriai, vis tik kitąkart galime 
taip lengvai neišsisukti.“ 

Akimirką tylime, Perna vis dar barbena pirštais, laukiu, ko! 
Žoao ką nors pasakys. 

Jis suneria savo dailius pirštus, alkūnėmis pasiremdamas 
į stalą. 

- Šiedu gerokai perdeda. Inkvizitoriai visiškai nieko nenu- 
tuokė apie Kristaus Dovaną, svaidėsi vien bendrais įtarimais. 
Kažkas pašnibždėjo jiems mano vardą, ir jie atėjo manęs ieško- 
ti. Viskas. Jei išties būtų užuodę rimtą pėdsaką, nebūtų priėmę 
mano pinigų... - pašaipus gestas, - arba būtų paprašę daugiau. 

Mūsų knygininkas pratrūksta: „Žinoma, kurgi ne, lengva 
jam dabar šaipytis, tačiau mums dera būti atsargiems. Aš ir 
pats žinau, kad anie nė velnio nenutuokė, tie keturi juodvar- 
niai, tačiau kas dabar galės sugrįžti į Milaną? Kas? Nuo šiol 
mums tai uždrausta rinka, deganti žemė, capito? Visa Milano 
kunigaikštystė, baigta, viskas, daugiau negalime ten kelti ko- 
jos nerizikuodami gyvybe. Kaip dabar susirinksime pinigus už 
jau išdalintą tiražą?“ 

Žoao ramina Perną: „Atgausime pelną kur kitur.“ 

Pripilu visiems po antrą vyno taurę: „Kuriam laikui pamirš- 
kime Milaną. Ir kaip ten bebūtų, laikykime plačiai atmerkę 
akis: inkvizicija pradėjo veiksmingiau organizuotis. Paulius III 
yra bailys ir intrigantas, tačiau jis nevaldys amžinai. Nuo bū- 
simo popiežiaus priklausys daugelio likimai. Mūsų taip pat.“ 

Trys partneriai linkteli unisonu. Daugiau nėra ko pridurti, 
mus vienija tos pačios mintys. 


G dienoraštis 
Milanas, 1547 metų gegužės 2 diena 


Karafos rekomendacinis laiškas turėjo poveikį: perskaičiau 
tai prakaito lašeliais nusėtoje brolio Anzelmo Ginio kaktoje 
ir dirbtiniuose jo talkininkų gestuose. Keistas zujimas aplink 
mane. Ištemptos ausys ir nudelbtos akys. 

Pirmoji išvada: 


Brolis Anzelmas Ginis, 42 metai, iš kurių pastaruosius dvejus 
praleido skrupulingai stebėdamas erezija atsiduodančius tekstus 
Šventosios institucijos kongregacijos pavedimu. Vyriškis grą- 
žė rankas per visą mūsų pokalbį prie vieno iš dominikonų vie- 
nuolyno skaityklos rašomųjų stalų. Nervingas bruzdesys man 
už nugaros nesiliovė nė sekundei, tarsi tai aš būčiau buvęs in- 
kvizitorius. Nuo visų salės lankytojų sklido apčiuopiama įtam- 
pa. Kalbėjomės pusbalsiu. 


Džovanis Mišas, šį vardą pateikė knygininkas, pas kurį bu- 
vo rasta dešimt Kristaus Dovanos kopijų. Patvirtinus jį esant 
mieste, Mišas buvo sulaikytas kovo 13 dieną. Jį lydėjo brolis 
Bernardas, palydovas Odoardas Gomezas ir knygininkas Pietras 
Perna, kurie nebuvo sulaikyti. Pirmąjį tardymą vykdė brolis 
Anzelmas Ginis. 

Paklaustas apie atvykimo į Milaną priežastis, Mišas pami- 
nėjo netrukus įvyksiantį susitikimą su Milano valdytoju kuni- 
gaikščiu Ferante Gonzaga dėl užtarimo imperatoriaus akyse kai 
kurių šeimos nuosavybių Flandrijoje klausimu. 

Paneigė bet kokį savo dalyvavimą platinant Kristaus Do- 
vaną, bet pripažino besidomįs spauda ir esąs pagrindinių Vene- 
cijos leidėjų - Džunčio, Manucijaus ir Džoličio - verslo partneris. 
Mišas taip pat pridūrė žinąs apie Kristaus Dovanos egzistavimą, 
bet ne apie šios knygos skleidžiamas idėjas, kurios jo visiškai 
nedominančios. Be to, tardomasis išreiškė savo nuostabą, kad 
domimasi jo asmeniu dėl veikalo, kuris Venecijoje platinamas 
laisvai, be jokių apribojimų. 

Kitą dieną, po antrojo pokalbio, kurio nuorašas nebuvo iš- 
saugotas, Mišas buvo paleistas. Į] mano klausimą dėl tokio ap- 
laidumo brolis Anzelmas atsakė, kad per pokalbį neiškilo jokių 
papildomų elementų. 


Džovanis Mišas, be jokios abejonės, yra sumanus žmogus, galin- 
tis pasigirti stulbinamais ryšiais. Niekas nesipuikuoja tokiomis 
svarbiomis pažintimis, jei negali jų įrodyti. 

Kas yra Džovanis Mišas? 

Brolis Anzelmas nesako visos teisybės: pernelyg daug svy- 
ravimų, pernelyg daug neatitikimų. 

Kodėl Mišo palydovai nebuvo sulaikyti? 

Kodėl nėra jokio antrosios apklausos nuorašų pėdsako? 

Šiandien viską pasižymėjau. Rytoj duosiu pagrindą prastai 
slepiamoms brolio Anzelmo baimėms. 


Milanas, 1547 metų gegužės 3 diena 


Brolio Anzelmo celėje. Niekas negali slapta mūsų klausytis. 
Pakako mažiau, nei tikėjausi, - Karafos vardas įvaro aklą siaubą. 
Mišas sumokėjo. 

Brolis ėmė mikčioti, vos paliepiau jam liautis sekus pasakai- 
tes. Drebėjo it epušės lapas sėdėdamas ant savo gulto, kol sto- 
vėjau palinkęs priešais jį. Anzelmui prireikė šiek tiek laiko, kad 
pradėtų teisintis. 

Inkvizitoriai pasidomėjo: Mišas iš tiesų pažinojo Milano val- 
dytoją. Daugelis garbių vyrų yra užmezgę su šiuo žmogumi 
verslo ryšius ir priklauso nuo jo pinigų kapšo, Milane viskas 
kitaip nei Romoje, čia valdo imperatorius, ir Gonzagai nepatin- 
ka, kai jo bičiuliai liečiami. Milane viskas kitaip nei Romoje, rei- 
kia būti atsargiems. 

Inkvizitoriai pasidomėjo: Mišas yra svarbus asmuo iš galin- 
gos giminės. Dėl to jie nesulaikę kitų. Tai bankininkai, impera- 
torius yra skolinęsis iš jų skrynių. Kaip gali belangėje laikyti 
tokį asmenį? Patys kunigaikščio sargybiniai būtų atėję jo pa- 
reikalauti. Bent jau pasitaikė proga šį tą uždirbti. Uždirbti vie- 
nuolyno labui. Tai tikrai ne korupcija, o sunkus darbas, su be- 
gale kliūčių. Milane viskas kitaip nei Romoje. 

Maldavo manęs nerašyti pranešimo Karafai. Akla baimė. 

Pasakiau broliui Anzelmui, kad nuo šiolei jis dirbsiąs man ir 
perduosiąs visą naudingą informaciją. 

Padėkojo ir pabučiavo man ranką. 


Alechandras Rochas. Ypatingasis Milano arkivyskupo patarė- 
jas. Tiksliau, ispanų informatorius, kurį Karafa prilipdė sava- 
jam ponui prie kulnų. 

Alechandras suseno ir nutuko - vyskupo stalo nuopelnas. 
Viską man patvirtino ir pateikė papildomos informacijos. Žino- 
mas kaip Chuanas Michas, Žoao Migezas, Žanas Mišas, Johanas 
Mišė, Džovanis Mišas. Kilęs iš pasiturinčios sefardų Migezų 
šeimos, susigiminiavusios su Mendesų šeima - imperatoriaus 
bankininkais. 

Įstabus palikimas ir nerami praeitis. Nuolat balansuojant 
tarp šlovės ir nemalonės, tačiau visad gebant rasti išeitį. At- 
sivertimas į krikščionybę neapsaugojo šios šeimos nuo žmo- 
nių, kurie vieną dieną skelbėsi bičiuliais, o kitą virto jų per- 
sekiotojais. Sumanūs ir apsukrūs kaip reta, jų sėkmė gundo 
daugelį, tačiau Migezai išmoko ją ginti. Prieš kelerius metus 
jie persikėlė į Veneciją, kur ėmėsi įvairios komercinės veiklos. 


Atsivertę judėjai. Bankininkai be skrupulų. Žinomi asmenys 
daugelyje Europos dvarų. 

Kokių tikslų vedami jie galėtų platinti Kristaus Dovaną? 
Eiliniai verslo reikalai? Abejoju. 

Slapti spiritualų sąjungininkai? Patikrinti. 

Neabejotinai turi reikiamų priemonių ir ryšių knygai pla- 
tinti žaibo greičiu. 


Kiti svarstymai: Karafos diena iš dienos surinkinėjamai mašinai 

dar toli iki tobulumo. Ne visi žmonės yra patikimi. Milanas ir 

Venecija nėra Roma. Kiekviena valstybė turi savo šeimininką ir 

kiekvienas šeimininkas nustato sau priimtinas korupcijos ribas. 
Karafa privalės į tai atsižvelgti. 


Milanas, 1547 metų gegužės 4 diena 


Galiu keliauti iš čia. Brolis Anzelmas ir kiti šiaudadvasiai pa- 
šoks vos man spragtelėjus pirštais. Migezai ir jų partneriai 
šiose žemėse daugiau nepraslys nepastebėti. Surinkti kiek- 
vieną naudingą smulkmeną. Laikau juos visus tvirtai suėmęs 
už kiaušų. 


Laiškas, išsiųstas į Boloniją, vykstant ekumeniniam su- 
sirinkimui, iš kunigaikščių miesto Feraros, adresuotas 
Džanpietrui Karafai, datuotas 1547 m. birželio 13 d. 


Mano šviesiausiam ir didžiai gerbiamam 
Kardinolui Džovaniui Pietrui Karafai. 

Mano pamaldusis Pone, nutariau pateikti Jūsų Šviesybei savo 
atlikto tyrimo rezultatus tik dabar, nes būtent tiek laiko pri- 
reikė būtiniems elementams surinkti, kad sudėliotume ben- 
drą įvykių vaizdą. 

Taip pat privalau pridurti, kad vis dar negalima užtikrin- 
tai teigti to, ką rengiuosi Jums išdėstyti, nes minimi asmenys 
atsiskleidė esą išties apsukrūs ir toliaregiai. 

Tačiau nedelsdamas einu prie faktų. Apkeliavęs Milaną, 
Veneciją ir Ferarą, kur užmezgiau ryšius su vietiniais Inkvi- 
zitoriais pasinaudodamas Jūsų Šviesybės man pasiūlytais reko- 
mendaciniais laiškais, galiausiai surinkau užtektinai įrodymų, 
leidžiančių tvirtinti, jog už nepaaiškinamą Kristaus Dovanos 
sklaidą po visą Italijos pusiasalį atsakinga viena iš Europoje 
garsiausių žydų šeimų, kurios nariai, atsivertę į tikrąjį tikė- 
jimą, Imperatoriaus dvare yra pagarsėję Mendesų vardu. Šis 
vardas priklauso velioniui Franciskui Mendesui, ispanų banki- 
ninkui, artimam Imperatoriaus bičiuliui ir donos Beatričės de 
Luna sutuoktiniui. Šioji moteris yra laikytina šeimos matriar- 
che, šiandien ji gyvena Venecijoje, nuo seno domisi spauda ir 
įvairia literatūra, taip pat verslu bei prekyba. Kartu su sūnėnais 
finansuoja ne vien didžiausią dalį leidinių judaizmo tema, bet 
ir krikščionių autorius, pasinaudodama savo dvigubu tikėjimu. 

Šioji šeima nėra gausi: dona Beatričė turi dukterį vardu 
Reina, seserį Briandą de Luna, kuri yra paties Francisko Men- 
deso brolio Diego našlė ir jaunos, tekintino amžiaus merginos 
vardu Gracija la Kika motina. 

Šeimos vyrai yra palaidoto brolio sūnūs: Džovanis (veneci- 
jiečių vadinamas Zuanu) ir Bernardas Migezai. Iš viso šeši na- 
riai, iš kurių keturios yra moterys. 

Ir vis tik verslo ryšiai, kuriuos Mendesai užmezgė su svar- 
biausiais Venecijos laivų savininkais ir pirkliais, tiesiog stul- 
bina. Mendesų turtai veikiausiai neriboti, o jų interesai susi- 
ję net su keliomis seniausiomis Venecijos patricijų šeimomis. 

Bet tai, kas labiausiai sudomins Jūsų Šviesybę, be jokios abe- 
jonės, yra intensyvi knygų prekyba, kurioje Mendesai vaidina 
mecenatų ir spaustuvininkų partnerių vaidmenį bei, kas ne ma- 
žiau svarbu, yra atsakingi už knygų platinimą. Pastarąja jų veik- 
la aš ypač domėjausi praeitą mėnesį viešėdamas Venecijoje, ir 
atradimai man pasirodė tokie įdomūs, kad sekant uždrausto- 
sios knygos pėdsakais atvedė mane į Ferarą. 

Tačiau apie viską iš eilės. 

Į Veneciją atvykau turėdamas menkų užuominų apie Žoao 
Migezo įsitraukimą į Kristaus Dovanos sklaidą. 

Vienintelis žmogus, kurį žinojau galint man suteikti 
naudingos informacijos, buvo Bernardas Bindonis, pirma- 
sis Kristaus Dovanos leidėjas. Bindonis yra mažas pagiežin- 
gas leidėjas, griežiantis dantį ant tokių leidėjų kaip Džuntis 
ir Manucijus, niekšiškas ir, vienaip ar kitaip, nelinkęs kalbėti 
apie šį reikalą; reikalą, apie kurį jis keliskart nenoriai užsimi- 
nė ir vien būtuoju laiku. 

Tačiau kuomet nusivylęs jau buvau bepaliekąs jo dirbtu- 
ves, Bindoniui pakako drąsos patarti man kreiptis, jei jau taip 
geidavau įsigyti Kristaus Dovanos partiją, į judėjus. 

Tai buvo daugiau nei patvirtinimas. 

Judėjų spaustuvininkas Danielius Bombergas galiausiai nu- 
kreipė mane pas savo kolegą Uskę Feraroje. 

Ir štai aš kunigaikščio Erkolės II d'Estės valdose. Jei norė- 
čiau išspausdinti knygą, kurią Konsiliumas paskelbė eretiš- 
ka, neabejotinai pasirinkčiau būtent šią vietą. Vietą, kurioje 
Inkvizicijos rankas laiko suveržęs kunigaikštis, sangviniško 
charakterio žmogus, nepakenčiantis jokių Romos kišimosi ban- 
dymų. Ferara, stovinti pusiaukelėje tarp Venecijos ir Bolonijos, 
tarp Serenisimos Respublikos ir Popiežiaus Valstybės, yra ma- 
žytis nepriklausomas žemės lopinėlis su lengvu priėjimu prie 
jūros. 

Tai buvo lėtas, kantrybės pareikalavęs darbas, tačiau buvo 
verta. Upiniai laivai leidžiasi Po upės atšaka nuo Feraros iki 
pakrantės, kur krovinys pakraunamas į pietų pusėn nukreip- 
tus prekybinius laivus. Labai tikėtina, kad Uskė naudojasi šiuo 
jančius už poros mylių nuo kranto. Tai paaiškintų Kristaus 
Dovanos paplitimą Adrijos regione, pasitelkiant ginkluotus 
Mendesų laivus Venecijoje, siunčiamus prie ferariečių kran- 
tų, kur knygos pakraunamos greta įprasto laivų krovinio, o 
tada į pietus, apiplaukiant visą pusiasalį. 

Ir vis dėlto tai dar nieko neatskleidžia. Todėl, kad, mano 
pamaldžiausiasis Pone, lieka neįvardintas tikslas: kodėl pa- 
siturinti sefardų šeima turėtų domėtis krikščioniškos kny- 
gos sklaida. 

Tam, kad sustiprintų Jūsų Šviesybės priešus, kad pagelbėtų 
kardinolui Redžinaldui Polui ir spiritualams. Tai galimas pa- 
aiškinimas. Kad taptų vis sudėtingiau susekti šios eretiškos 

knygos platintojus ir suduoti jiems lemiamą smūgį, kaip Jūsų 
Prakilnybė ketina. 

Venecijoje galėjau perprasti šių turtingų judėjų taikomas 
rafinuotas išgyvenimo strategijas. Mendesų finansai laikosi 
ant puikiai suderintos galios, keitimosi paslaugomis, prekybos 
ryšių ir kyšininkavimo pusiausvyros. Tai iki šiol juos gelbėjo 
bėgant nuo persekiojimų. Tokie žmonės kaip Mendesai daug 
ko netektų tuo atveju, jei išaugtų Šventosios Institucijos galia 
ir įsigalėtų religinis nenuolaidumas. Kaip tikėtina, Mendesai 
viliasi šioje kovoje Redžinaldą Polą įveiksiant Uoliuosius, tai 
yra laimėsiant nuosaikius ir tolerantiškus literatus, šiandien 
pasirengusius kalbėti ir vesti derybas su liuteronais, rytoj gal 
ir su judėjais. 

Venecijoje šie žmonės turi didelę įtaką, nors ir nėra ne- 
liečiami, tačiau sunkiai pasiekiami įprastomis priemonėmis. 
Judėjai apskritai yra svarbus šio miesto gyvenimo kompo- 
nentas, netgi esminis, be kurio Venecija tikrai nugrimztų gi- 
lyn. Kaip Jūsų Šviesybei puikiai žinoma, Serenisima laikosi ant 
subtilaus įgaliojimų ir valdžios paskirstymo, politikos ir pre- 
kybos junginio sistemos, kurioje sunku surasti plyšį. Pulti to- 
kią šeimą kaip Mendesai reikštų paliesti gyvą Venecijos ner- 
vą su visomis to pasekmėmis. 

Kuriam laikui liksiu Feraroje laukti Jūsų Šviesybės atsa- 
kymo ir toliau mėginsiu rinkti žinias apie Kristaus Dovanos 
platinimo eigą. 

Bučiuoju Jūsų Šviesybei ranką ir viliuosi visad išlikti Jūsų 
malonėje. 

Iš Feraros, 1547 metų birželio 13 d. 
Ištikimasis Jūsų Šviesybės stebėtojas 


ą. 


Laiškas, išsiųstas į Boloniją iš Viterbo miesto, adresuotas 
Džanpietrui Karafai, datuotas 1547 m. rugsėjo 20 d. 


Mano šviesiausiam ir didžiai gerbiamam 
Kardinolui Džovaniui Pietrui Karafai. 
Mano didžiai gerbiamas Pone, žinia apie Popiežiaus sūnaus 
Pier Luidžio, Parmos ir Pjačencos kunigaikščio, nužudymą 

pasiekė ir šį miestą, sužadindama Jūsų Šviesybės tarno širdy- 
je blogas nuojautas. 

Ir išties manau esant pagrįstus gandus, priskiriančius šią pik- 
tadarystę Gonzagos rankai. Be to, nesunku kunigaikščio žmog- 
žudystę priskirti pamažu formą įgaunančiam bendram įvy- 
kių vaizdui; jei prisiminsime Ferantę Gonzagą Milaną valdant 
Imperatoriaus vardu ir jau kurį laiką puoselėjant ekspansionisti- 
nius siekius Pjačencos linkme, nebus sunku nuspėti, apie kokius 
šešėlinius mainus čia kalbama: Pier Luidžio Farnezės pašalini- 
mas vienodai pasitarnauja Gonzagai ir Karoliui V, tokiu žings- 
niu pareiškiančiam rimtą grasinimą Jo Šventenybei Pauliui III. 

Manau šį gestą esant imperatorišką perspėjimą dėl silpnų 
sąjungos ženklų, Jo Šventenybės parodytų naujam Prancūzijos 
karaliui. 

Tačiau Karolis tikrai neketina veltui iššvaistyti likimo jam 
dovanotos palankios progos: vos per vienus metus mirė du 
senieji Imperatoriaus priešai - atsimetėlis Henrikas VIII iš 
Anglijos ir vaidingasis Pranciškus I iš Prancūzijos. Prie to dar 
reiktų pridurti pergalę, imperatoriškosios kariuomenės iško- 
votą Miūlbergo lauke priešais Šmalkaldeno lygą: vokiečių ku- 
nigaikščiai patyrė skaudų smūgį, ir tai ne juokais sustiprina 
Imperatoriaus pozicijas. 

Todėl neverta stebėtis, kad Habsburgas ėmėsi puolimo ir 
Italijoje. Tai, ko jam nepavyko pasiekti pasitelkus diplomatiją 
Trento susirinkime, dabar gali pavykti iškėlus savo kandidatą 
į Popiežiaus Sostą, o tiksliau, Redžinaldą Polą, kurį Jūsų Šviesy- 
bė trokšta regėti atitolintą nuo Italijos kartą ir visiems laikams. 

Šiandien kaip niekad būtina veikti su visu deramu apdairu- 
mu, idant išvengtume neatitaisomos žalos. 

Todėl skubu pateikti naujausias žinias apie Jūsų Šviesybės 
man pavestą užduotį. 

Pateikęs Jūsų Šviesybės man suteiktą rekomendaciją, su- 
sirašinėju su kelių Italijos pusiasalio didžiųjų miestų policijos 
ir Inkvizicijos atstovais. Tai man leido išsiaiškinti, jog Kristaus 
Dovanos sklaidos laukas ir toliau plečiasi: prieš dešimtį dienų 
du šimtai šios knygos kopijų buvo aptiktos Neapolio mieste. 
Tai stambiausia iš šešių iki šiol atliktų konfiskavimo operaci- 
jų. Dviem atvejais iš šešių minėtųjų knygų pergabenimą pavy- 
ko susieti su turtingosios sefardų Mendesų šeimos prekybos 
reikalais, todėl nelieka jokių abejonių dėl Mendesų įsitrauki- 
mo į šią aferą. 

Iš vietinių valdžios atstovų man pavyko gauti pirmąjį są- 
rašą su vardais žmonių, kuriuos manau esant būtina stebė- 
ti per atstumą. 

Simonas Infantė Neapolio karalystėje, Alfredas Bonatis 
Mantujos, Modenos ir Parmos kunigaikštystėse, Pietras Per- 
na Milano kunigaikštystėje, Nikolo Brandanis Toskanoje, 
Frančeskas Strocis ir Džirolamas Donzelinis Venecijos Res- 
publikoje. 

Kalbame apie Neapolio dvaro tiekėją, apie Mantujos kuni- 
gaikščio favoritą dvariškį, apie keliaujantį knygininką, besi- 
mainantį veikalais su tremtiniais Bazelyje, apie Florencijos au- 
dėjų korporacijos narį ir apie du iš Romos pabėgusius literatus. 

Šie žmonės mums daug ką atskleidžia apie tai, kokia publi- 
ka Italijoje gali susidomėti Kristaus Dovana. Išsilavinę žmonės, 
artimi kunigaikščių dvaro aplinkai ir gebantys skleisti idėjas 
tarp didikų, pirklių bei amatininkų sluoksnių. Smulkios žuvys, 
kurios bėgant laikui gali tapti gan pavojingos. 

Mano patarimas būtų, esant neįmanoma iškviesti tardymui 
galingųjų Mendesų, pradėti nuo paskutinių grandinės žiedų, 
idant sefardai pajustų Inkviziciją kvėpuojant jiems į nugarą. 

Man daugiau nelieka ko pridurti, išskyrus tai, kad lau- 
kiu tolimesnių Jūsų Šviesybės nurodymų, patikėdamas save 
Jūsų malonėn. 

Iš Viterbo, 1547 metų rugsėjo 20 d. 
Ištikimasis Jūsų Šviesybės stebėtojas 


ą. 


25 skyrius 


Venecija, 1548 metų sausio 2 diena 


Saulėlydis vienoje iš Migezų rūmų svetainių. Beatričė stovi 
priešais mane tyli, jos siluetas išraižytas lange, žvelgiančia- 
me vakarų kryptimi. Prieš šviesą moters bruožai švelnesni 
ir sunkiau įžvelgiami. Prisėdęs ant otomaniškos kušetės mė- 
gaujuosi graikišku vynu retsina - tai aromatizuotas baltasis 
vynas su jūrinių pušų sakais. 

Buvau iškviestas vos prieš valandą, žinutę perdavė Migezų 
pasiuntinukas. Maniau, yra naujienų, tačiau rūmuose nėra 

nei Žoao, nei jo brolio, nei Duartės Gomezo. Tarnai taip pat iš- 
siskirstė vos man atvykus. Peržengus slenkstį mane pasitinka 
besišypsanti Beatričė. 

Visi garsai prislopę, o balsai aidi tolyje, kol gurkšnoju vyną, 
apie kurį Perna man niekad neužsiminė, apsuptas kilimų, pa- 
veikslų, niekur, net ir Antverpene neregėtų daiktų ir spalvų. 

Dar niekad nepatirta ramybė tvyro skersgatviuose ir kata- 
kombose, kuriais vaikščioju kiekvieną dieną ir naktį nuo senų 
laikų. Ramybė, kuri veda mane anapus šios žiemos, anapus visų 
man likusių žiemų. Ne tai, ką privalau daryti, o tai, kas galėtų būti. 

Ši moteris skiriasi nuo visų iki šiol mano pažinotų moterų. 

Beatričės flamandų kalbos skambesys, kurio negebėtų at- 
kartoti nė vienas grynakraujis flamandas, neturi nė kruopelės 
šiurkštumo, jį sudaro sibiliantai, pailgos balsės ir man negirdė- 
tos fonemos. Skirtingų šiauriečių ir romanų tarmių aidas, at- 
pučiamas tai Graikijos, tai Afrikos vėjo, padvelkiantis iš rytų ar 
vakarų ir nusiritantis mano nugara žemyn. Galbūt vieną dieną 
visi vyrai ir moterys keturiuose žemyno kampeliuose sumo- 
duliuos šiuos garsus, šią ramią paneuropietišką lopšinę, poli- 
fonišką ir praturtintą šimtais vietinių variacijų. 

Jos šypsena. Beatričė kambaryje viena su manimi. Migezų 
dinastijos Karalienė Motina, bendraujanti su aristokratais ir 
pirkliais, globojanti menininkus ir mokslininkus. Karalienė 
sąvadautojų ir kurtizanių mieste. Poetai, kuriuos ji remia, ski- 
ria šiai moteriai savo eiles. Vartau kažkokio Ortenzijaus Lando 
knygą: „Iškiliai ir didžiai gerbiamai Beatričei de Luna“. Ji juo- 
kiasi nesivaržydama ir su linksma užuojauta. 

Klausinėja manęs apie „Karatelį', apie veiklą ir merginas. 
Prisėda visai šalia. Ši moteris, kuri visai neskuba sužinoti, kuo 
buvau praeityje ir kokias kraujo upes man teko perbristi. Ši 
moteris, kuriai nerūpi nesuskaičiuojama daugybė mano var- 
dų. Ši moteris, kuri domisi dabartiniu manimi. Kuriai rūpiu šią 
akimirką. Ši moteris, kalbanti apie mano žmogiškumą, sakanti, 
jog mečiau jai iššūkį, jog ji galinti justi trapų švelnumą po per- 
nelyg ilgai dėvimu kiautu, po ta atsparia medžiaga, kokia pa- 
verčiau savo odą, kad išvengčiau naujų žaizdų. 

Dar vienas vyno gurkšnis. 

Šioji moteris. Šioji moteris, trokštanti manęs. 

Beatričė. 

Tai, kas galėtų būti. 

Dabar. 

26 skyrius 


Upės Po delta, 1548 metų vasario 26 diena 


Plaukiame Po upės atšaka, jungiančia Ferarą su Adrijos pajūriu, 
su penkiais šimtais Kristaus Dovanos kopijų, kurias pakrovė- 
me į dvi Uskės mums perleistas valtis. Saulė pakibusi aukštai 
virš dumblino vandens, medžiojantys paukščiai sklando mums 
virš galvų ir upės vingių. Stovime sustirę nuo šaltos drėgmės, 
įsisiautę į storus vilnos apsiaustus. 

Pastebiu per vėlai. 

Valtis, plukdanti pirmąją krovinio dalį, staiga metasi į šalį 
priešais mūsiškę: laivagalis pasuka dešinėn, mėgindamas iš- 
vengti plausto, netikėtai išnirusio iš nendryno tiesiai į upės 
vidurį. Man už nugaros pasigirsta vairininko keiksmai. Vos 
per kelias minutes valtis pranyksta antriniame kanale, kurio 
jai iš paskos, denyje trys palinkę siluetai. 

Instinktyviai sugriebiu arkebūzą, bandau nusitaikyti, bet 
jie jau dingo iš akių. Vairininkui: „Paskui juos!“ 

Šiurkštus pasisukimas, kad neatsiliktume. Ataidi šūksniai 
ir pliūkštelėjimai į vandenį, įplaukiame į siaurą kanalą, bet 
vien tam, kad atsitrenktume į du vandenyje besikapanojan- 
čius žmones. Plaustas ir valtis sparčiai tolsta. Ištraukiame per- 
mirkusius valtininkus. Vienam iš smilkinio srūva kraujas, pu- 
siau suknežinta galva. 

- Nepamesk jų iš akių! 

Sebastianas Kuprius keikiasi ir stumteli valtį į priekį, ilguo- 
ju irklu paliesdamas kanalo dugną. 

Kol aprišu sužeistojo galvą audinio skiaute, kreipiuosi į kitą 
išsigelbėjusį: „Kas, po velniais, anie tokie?“ 

Atsako vienu įkvėpimu: „Banditai, don Ludovikai, patekome 
į pasalą. Bedieviai banditai. Tik pažiūrėkit, ką jie jam padarė! 

Taip pat sugriebiu laivo irklą, esantį pirmagalyje, pasukda- 
mas į nežinomą kanalo vingį. Migezų valtininko balsas atsklin- 
da lyg iš po žemių: „Kur kas blogiau už labirintą, pone. Mylių 
mylias vien pelkės ir gyvatės. Niekas iš ten negrįžta gyvas.“ 

Prieštarauju: „Toje valtyje daugiau nei pusė mūsų krovinio. 
Tikrai nesiruošiu jo atiduoti.“ 

Pamatau laivagalį, jie plaukia ne itin greitai, veikiausiai 
nesitiki, kad juos sekame. Dar vienas posūkis į kairę, įplauka 
į siaurutėlį kanalą ir mes galutinai prarandame orientaciją. 

Pusiaudienis, saulė zenite, horizontas akims nepasiekiamas, 
jokių orientyrų. Atsidūrėme mažiausiai už dviejų mylių nuo 
upės. 

Stumiu ilgąjį irklą iš visų jėgų ir mąstau, jog atvykau į Fe- 
rarą vien tam, kad paimčiau krovinį. Jei leidžiu mintims sustoti 
prie to, kur esu ir ką veikiu šią akimirką, mane suima juokas, 
vis tik susivaldau, nes už manęs Sebastianas spjaudosi į šalis, 
keikiasi ir lieja prakaitą daužydamas irklo galu kanalo dugną. 

Regiu, kaip plaustas su valtimi išnyksta prieš pat mūsų 
akis, tartum praryti vandens. Palei kanalo krantą ieškau žen- 
klo ar kokios užuominos, bandydamas nustatyti tikslią vietą, 
kur pamečiau juos iš regos lauko. Negyvas medis su į vande- 
nį panardintomis šakomis. 

- Greičiau, greičiau! 

Šventvagiški Sebastiano keiksmai suteikia ritmą irklavi- 
mui. Štai ir medis. Parodau Kupriui ženklą sustoti. Ilguoju irklu 
naršau priešais esantį krantą, kol atrandu tašką, kuriame ka- 
nalas nepastebimai išsišakoja. Naujoji atšaka atrodo neįveikia- 
ma valčiai, per siaura, tačiau jie negalėjo niekur kitur pasukti. 

- Pirmyn! 

Sebastianas bando atkalbėti mane: „Pone, paklausykite ma- 
nes, čia mes niekaip nepraplauksime.“ 

Pažvelgiu į sužeistąjį. Kraujas liovėsi bėgęs, tačiau vyriš- 
kis prarado sąmonę. Antrasis valtininkas žvelgia į mane ryž- 
tingai ir paima trumpąjį irklą: „Plaukiam.“ 

Skinu valčiai kelią, nustumdamas į šalį nendres, kurios iškart 
užsiveria mums virš galvų ir už nugarų. Irklu iš lėto tyrinėju ka- 
nalo gylį, vos keli metrai valties priešakyje. Šis tirštas nendrių 
miškas gali driektis daugybę mylių aplink mus. Turiu galvoti vien 
apie neregimą vandens kelią, kertanti šį tankumyną, užčiuop- 
damas vietas, kur augmenija priešinasi ne taip stipriai. Judame 
pirmyn apdairūs, visiškoje tyloje. Netikėtai nendrės baigiasi. 
Kanalo liūnas praplatėja ir apglėbia plokščią smėlingą salelę. 

Valtis. Penki vyriškiai: vienas tvirtina plaustą, likę keturi 
krauna dėžes. Pasuka link žemės ruožo. Mano talkininkai ima 
irkluoti pagal ritmą. Mūsų nepastebėjo. Sparčiai įveikiame sto- 
vintį vandenį. Pernelyg vėlai pakelia žvilgsnį, jau spėjau nusitai- 
kyti. Šūvis išbaido paukščių pulkus visomis kryptimis. Dūmams 
išsisklaidžius regiu jį šliaužiantį link sėbrų. Viena dėžė palieka- 
ma, sužeistasis užsiverčiamas ant pečių. Žaibiškai priplaukia- 
me prie kranto, išsitraukiu kardą ir pirmasis iššoku iš valties: 

dumble iki pat juosmens, įbestas lyg stulpas. Man vis dar norisi 
juoktis. Sebastianas išlipa kiek nuošaliau ir puola traukti mane 
iš visų jėgų. 

- Pasiskubinkim, greičiau, pone, jie sprunka! 

Kitam valtininkui: „Užtaisyk arkebūzą ir lik saugoti valties.“ 

Ristele palei žemės ruožą. Matome juos velkantis su dėže 
ir sužeistuoju. Sebastiano keiksmai yra kulkos, paleistos į bėg- 
lius. Man trūksta oro ir norisi juoktis. 

Dar viena apsemta miško proskyna ir nendrėmis tirštai už- 
žėlusios salelės. Jei nenustosiu bėgęs, man tikrai sprogs širdis. 

Netikėtai bėgliai sustoja. 

Sulėtinu žingsnį. 

Sebastianas greta manęs, spjaudosi į šalis. Kvėpuoju pil- 
na krūtine, užtaisau pistoletą. Judame pirmyn, atrodo, kad jie 
ginkluoti vien lazdomis. Sužeistasis paguldomas ant žemės, 
galbūt miręs. Purvini ir išsigandę veidai, apskretę drabužiai. 
Sulysę kūnai, plaukai sulipę it purvo kepurės. Basomis kojo- 
mis, tokie sulysę, kad liekame apstulbę. Mes jau visai šalia, at- 
statau pistoletą, žvilgsnis į gulintį vargšą: jis neprarado sąmo- 
nės, keliskart sumirksi. Nematau kraujo. 

Tą akimirką jie išlenda. 

Lengvas nendrių šnaresys ir prieš mus išdygsta apie tris- 
dešimt apdriskusių šmėklų, su nusmailintomis lazdomis ir 
pjautuvais rankose. 

Mėšlas. 

Aplinkui, kiek užmato akys, vien pelkynas, mano dailieji 
drabužiai, ant irklo pasirėmęs Kuprius Sebastianas, mes ap- 
supti laukinių. 

Vadinasi, būtent taip viskas turi baigtis? 

Šįkart juokiuosi. Juokiuosi stipriai, nepadoriai. Su juoku 
prasiveržia visas mano nuovargis ir įtampa. Tai juos rimtai 
nustebina, nes prispaudžia ginklus prie krūtinės ir dvejoda- 
mi ima trauktis. 

Iš augmenijos tankmės mus pasiekia sujudimas. Išnyra 
aukštesnis už visus kitus siluetas. Purvu aptiškęs vienuolio 
rūbas, dvi kryžiumi surištos medžio atraižos, kybančios ant 
kaklo. Rankoje spaudžia gumbuotą lazdą, kurią siūbuoja į kai- 
rę ir į dešinę, murmėdamas nesuprantamus žodžius. 

Prieina prie dėžės ir atvožia ją. Stebiu, kaip jis pakelia į dan- 
gų savo akis, apimtas nevilties. Dar kartą šiurkščiai kreipiasi į 
skarmalių tuntą priekaištaujančiu balsu. 


515 


Tada pasuka link mūsų: „Dovanokite, dovanokite, fratres*“, 
dovanokite.“ Jo žilstelėjusi barzda gerokai ilgesnė už manąją, 
aplipusi žeme ir vabzdžiais. Vyriškio akys - dvi žydros žarijos 
tarp raukšlių, kuriose, regis, susikaupęs šimtametis purvas. 
Plaukai siekia pečius ir primena paukščių lizdą. 

- Dovanokite, fratres. Paprasti protai, sicut pueri. Vien dėl 
maisto, maisto solum. Nunguam libres videro*', nežino, kas tai. 

Tą akimirką pastebiu salyno judesį. Nendrynas pasižymi 
dirbtine tvarka, gali įžiūrėti plyšius, judančius šešėlius. Virvės 
ir lazdos ištempia plačius tinklus per plauką nuo vandens. 

Kaimas. Po galais, nendrynas yra kaimas! 

- Jie nieko nežino apie jūsų misiją. Negali žinoti. Jie nemo- 
ka skaityti. Nėra piktadariai, tiesiog prasčiokai. Aš, - prideda 
ranką prie krūtinės, - brolis Lučiferas, pranciškonas. 

Ieško žodžių: „Nebijokite, fratres gerbiamieji, aš žinau. 
Mišiolai iš abatijos. - Rodo į dėžę. - Švenčiausios knygos. Jie 
nežino.“ 

Pasisuka į gaują ir prabyla mums nesuprantamais žodžiais, 
kurie nuskamba kaip raminimas. 

- Ateikite, ateikite. 

Savotiškas signalas, ir proskyna atgyja. Iš pašiūrių išlen- 
da moterys su vaikais ir ima spiestis aplink liūną, vyrai pasu- 
ka link namų, sužeistasis pakeliamas, jis kalba ir taip pat pri- 
sijungia prie bendro šurmulio. 

Sebastianas stovi pravira burna. Tempiuosi jį su savimi, ra- 
gindamas tylėti. 

Brolis Lučiferas, šviesos nešėjas atstumtųjų tautai, kuri gy- 
vena pasislėpusi Po upės pelkynuose tarsi neprieinamoje tvir- 
tovėje. Liūnas, kuris driekiasi nuo pat upės žiočių iki Romanijos 
žemių. Tai niekieno žemė, tolima ir laukinė kaip ir Naujasis 
Pasaulis. Brolis Lučiferas, pasiųstas evangelizuoti šių pamirš- 
tų žmonių prieš trisdešimt metų, pats buvo čia pamirštas. Toli 
nuo dominuojančios kalbos ir valstybių likimo. Pasiklydęs že- 
mėlapių rašalo dėmėje, sekdamas Pranciškaus Asyžiečio pavyz- 
džiu, tarsi būtų išrovęs Kristaus kryžių ir persodinęs jį šių že- 

Trisdešimt metų. 

Sunku juos įsivaizduoti. Trisdešimt metų toli nuo Bažnyčios 
likimo. Nuo Liuterio, Kalvino, inkvizicijos ir konsiliumo. Puo- 
selėjant tikėjimą, pagrįstą nuoširdžia meile žemės nuolan- 
kiesiems. 

Nekreipdamas dėmesio į mūsų drabužius jis palaikė mus mi- 
sionieriais, tokiais kaip jis, broliu Ticianu ir broliu Sebastianu, 
kuriuos Pompozos abatija pasiuntė skleisti doktriną pasitel- 
kus šventą knygą. Lučiferas apibėrė mus nuoširdžios pagy- 
ros žodžiais ir paprašė laikyti mišias vietoje jo. Negalėjau nuo 
to išsisukti. 

Ir taip don Ludovikas, prabangiausio Venecijos viešnamio 
savininkas, brolio Ticiano rūbuose stojo priešais pelkyno tau- 
tą atšvęsti vienintelio religinio ritualo, kurį gebėjo atlikti. Jis 
perkrikštijo visus, nuo pirmo iki paskutinio. 

Ruošiantis atgal, mums buvo parūpintas vedlys ir gyvų un- 
gurių statinė dovanų mainais į naują tikėjimą ir du Kristaus 
Dovanos egzempliorius. 


G dienoraštis 
Viterbas, 1548 metų vasario 26 diena 


36 Broliai (lot.). 


Jei gerai pažįstu senį, jis pradės nuo smulkių žuvelių, kaip ir 
patariau. Nuo knygininkų, tarpininkų ir spaustuvininkų. Ir jei 
to kartais nepakaktų stambioms žuvims - šios operacijos fi- 
nansuotojams - įbauginti, tada sugalvos ką kita, kad patrauk- 
tų juos iš kelio. Senis niekada nesielgia impulsyviai, jis moka 
išlaukti. Regis, jis verčia laukti net ir mirtį, kuri neketina pa- 
siimti jo anksčiau, nei bus iki galo įvykdytas Karafos planas. 
Tokių žmonių kaip Redžinaldas Polas negalima taip papras- 
tai pašalinti, o juo labiau tokių įtakingų šeimų kaip Mendesai. 
Reikia sugalvoti kažką sudėtingesnio ir iš pagrindų supurty- 
ti įsigalėjusias pusiausvyras. Turtingieji Venecijos judėjai yra 
sukti žmonės, pratę prie persekiojimų ir prie kyšių mainais į 
gyvybę, jie užmezga tvirtus ryšius su literatais ir pirkliais, kad 
taptų lygūs su kitais. Sunku nesižavėti Mendesais, ypač jų mo- 
terimis, kurios buvo priverstos išmokti derybų ir apsukrumo 
meno, verslo ir politikos. 


37 Kaip vaikai... vien tik. Nėra niekad regėję knygų (lot.). 

Tačiau stoti priešais Karafą visada yra didelė klaida. Lem- 
tinga klaida. Kas geriau už mane tą gali žinoti, juk tarnauju 
seniui jau trisdešimt metų. 


O žinios, pasiekiančios iš Venecijos inkvizitorių, kelia naują 
susirūpinimą dėl Kristaus Dovanos platinimo. Regis, kaimuo- 
se šis veikalas kursto nenuspėjamus epizodus. 


Žinios iš Venecijos 

—— Venecijos inkvizicija seka pėdsakais pranciškono, ži- 
nomo brolio Tuopos vardu, veikiančio Polezinės** krašte. 
Daugelis šių žemių valstiečių išpažinties metu atskleidė 
buvę jo pakrikštyti ir atversti „į naują Jėzaus Kristaus do- 
vanos tikėjimą.“ 

—— Kitoje Po upės pusėje šeima atsisakė krikštyti savo vai- 
ką, „kuris dar negali suprasti nukryžiuotojo Kristaus paslap- 
ties“. Jie nė karto nepaminėjo brolio Tuopos. 

— Basano mieste viena moteris paprašė vienuolių ją pri- 
glausti, nes vyras ją primušęs norėdamas įtikinti persikrikš- 
tyti. Vyro namuose buvo rastas vienas Kristaus Dovanos 
egzempliorius. 


Tamsuoliškas liaudies religingumas pagimdo pačius absur- 
diškiausius mišinius. Stiprios idėjos paprastų protų ranko- 
se. Iš kur kilo mintis krikštyti suaugusiuosius? Tikrai ne iš 
eretiškos knygiūkštės. 

Surinkti papildomų duomenų. 

Ar užsiminti apie tai Karafai? 


1548 metų vasario 27 diena 


Kodėl senis dar nepanaudojo Kristaus Dovanos kaip gink- 
lo prieš Polą ir spiritualus? Kodėl vis dar nedemaskavo savo 
priešininkų? Užtektų tiek nedaug: virš knygos pakibusi kon- 
siliumo ekskomunika, seniui pakaktų įkalinti brolį Benediktą 
iš Mantujos ir priversti jį išduoti savo globėjų bei tų, kurie jam 
įteikė tekstą, suredagavo ir išspausdino jį, vardus. 

Tikėtina, kad Karafa būgštauja pernelyg anksti atskleis- 
ti savo kortas. Jis vis dar laukia. Tačiau ko? Pauliui III nedaug 
teliko ir anglas gali būti išrinktas naujuoju popiežiumi, dide- 
liam imperatoriaus džiaugsmui, kuris taip įgyvendintų susi- 
taikymą su liuteronais. 

Galbūt senis kaip tik to kantriai laukia - mirtino smū- 
gio, kurį suduotų paskutinę akimirką. Bet kiek jis dar tiki- 
si gyventi? 


G dienoraštis 
Viterbas, 1548 metų gegužės 4 diena 


Brolis Mikelė da Estė, Šv. Bonaventūros vienuolyno vyresny- 
sis, buvo išklausytas Serenisimos inkvizicijos 1548-ųjų kovo 
12-ąją dėl erezija įtariamo brolio Tuopos. 

Vardas ir pavardė: Adalbertas Ricis, pranciškonas iš Šv. Bo- 
naventūros vienuolyno, dingęs 1547-ųjų sausio pabaigoje 
drauge su vokiečių piligrimu, prisistačiusiu Ticiano vardu, 
kuris pakrikštijo Adalbertą balos vandeniu. 


Kitos venecijiečių inkvizitorių surinktos žinios 

—— Vičenca, 1548 m. kovo 17 d.: suimti dailidė ir smuklės 
savininkas, loję krikštynų metu. Paklausti apie žmogų, įtiki- 
nusį juos, jog „krikštyti naujagimius esą tas pats kaip maz- 
goti šunis“, atsakė: „tai vokiečių tikėjimą išpažįstantis žmo- 
gus, žinantis, apie ką kalba, nes yra vokietis.“ 

— — Paduja, 1548 m. balandžio 6 d.: studentas Luka Benetis 
viešai tvirtina, kad „krikštas yra bergždžias tiems protams, 
kurie negali pažinti tikėjimo paslapties, o ypač Kristaus do- 
vanos visai žmonijai paslapties“. 


38 Polesine (it.) - istorinis ir geografinis Italijos regionas tarp Adidžės ir 
Po upių, nuo Rovigo Miesto iki Adrijos jūros. 

Paveikslo elementai 
Rovigas. Basanas. Vičenca. Paduja. 

Tam tikra trajektorija, maršrutas. Kelionė? Ar veikiau pus- 
apskritimis, kurio centre neabejotinai - Venecija. 


Vokietis. Vokietis, kurio buvimas galbūt paaiškina antrojo 
krikšto idėjos atsiradimą. 

(Anabaptistas?) 

Vokietis, prisistatantis Ticiano vardu. Dalija Kristaus 
Dovanos kopijas ir krikštija kaimiečius. 

Ticianas vokietis. 

Vokiečių rūmai Venecijoje. Džordžonės ir jo mokinio 
Ticiano nutapytos freskos ant išorinių rūmų sienų. 


Mūsiškis anabaptistas yra vokietis, gyvenantis Venecijoje. 
Tai tas pats, kas ieškoti adatos šieno kupetoje. 


1548 metų gegužės 5 diena 


Kiekvienam dalykui užgimti ir baigtis yra savas laikas ir vie- 
ta. Dar esama dalykų, kurie kartojasi. Išnyra pro sielos ply- 
šius lyg kamštmedžio žievė ežero paviršiuje. Lyg tamsi grės- 
mė ar priežastis gyventi, kerštas, fragmentai, skeveldros. 

Yra karui ir taikai skirtas laikas. Laikas, kuomet gali pa- 
daryti viską, ir laikas, kuomet neturi pasirinkimo, nes neti- 
kėtai drąsa ir dvidešimtmečio užsidegimas pradingsta tarp 
veido raukšlių. 

Ir pradedi bijoti pasiuntinio pasirodymo. Kokia bus nau- 
joji užduotis? Bijau šleikštulio, keliaujančio siauru keliu nuo 
skrandžio į smegenis. Kažkas, ką reikia slėpti po įvykdytų 
užduočių tau suteikta galia, po patirties skraiste, tačiau kas 
negali išnykti, priešingai, stiprėja su kiekviena diena, kad ir 
kaip norėtum viską nugrūsti gilyn, negali rasti priežasties, 
tave slegia tūkstančiai vyrų ir moterų veidų, kuriuos pasiun- 
tei pragaran. 

Ir vieną dieną pagauni save kartojant, kad tai ne tavo kaltė. 
Kad tai ne tu laikei iškėlęs kardą. Tada supranti, kad tau galas. 

O dienoraštis 
Viterbas, 1548 metų rugpjūčio 10 diena 


Iš Feraros atkeliavo brolio Lučifero tardymo nuorašas, apklau- 
sa vyko dėl erezijos plitimo tarp vadinamųjų „Po upės piratų“ 
bendruomenės, tikros ferariečių pirklių piktžaizdės, kurią ne- 
seniai išrovė kunigaikštis Erkolė II d'Estė. 

Tardomasis parodė akivaizdžių pamišimo ženklų, teigdamas 
nežinąs, kuriais malonės metais gyvename ir įsitikinęs Leoną 
X vis dar esant popiežiumi. 

Apkaltintas tuo, jog praktikavo eretiškus ir pagoniškus ri- 
tualus tarp pelkyno nusikaltėlių, o ypač suaugusiųjų krikštą, 
vienuolis pasiteisino gavęs šį nurodymą iš misionieriaus bro- 
lio Ticiano, pasiųsto jam iš Pompozos abatijos. Ticianas taip 
pat jam dovanojęs librum de nova doctrina (lot. „naujosios dok- 
trinos knyga“), Kristaus Dovaną, pakrikštydamas vienuolį an- 
trąjį kartą. 


Suplėšiau laišką. Venecijos inkvizitoriai tėra niekam tikę dožo 
tarnai. Jie net nežino, kas yra anabaptizmas. Jie niekada neras 
mūsų misionieriaus anabaptisto, net jei ir ieškotų šimtą metų. 
Jis niekad nepasirodo antrąkart toje pačioje vietoje. Visi prane- 
šimai ateina iš skirtingų vietų, tačiau epicentru išlieka Venecija. 
Bemaž konkretus brėžinys. Tereikia sudėlioti atskiras dalis į 
vieną. Tas pats žmogus klaidžioja po Serenisimos ir Feraros 
valdas krikštydamas žmones ir leisdamas savo pasirinktam 
vardui plisti. Inkvizicijai pasirodžius jis jau būna pradingęs, pa- 
sinėręs atgal į jį pagimdžiusios istorijos labirintą. Beveik aki- 
vaizdu: tai ne piligriminė kelionė, jo neįmanoma atsekti. Vien 
atskiri gerai apgalvoti pasirodymai, jis pakrikštija, pasistengia, 
kad žmonės įsidėmėtų jo vardą, ir pradingsta. Antraip kam pa- 
sirinkti tokį keistą ir kartu gerai žinomą vardą? 


1548 metų rugpjūčio 17 diena 
Iš brolio Adalberto Ricio, taip pat žinomo brolio Tuopos vardu, 


sugauto Po upės ferariečių krante 1548-ųjų birželio 30-ąją ir lai- 
komo kunigaikščio d Estės kalėjime, prisipažinimo: 

„Ir jis pakvietė mane apmąstyti tai, kad paklausęs penkia- 
mečio vaiko, kas yra Jėzus Kristus, jis išgirdo atsakymą: sta- 
tula. Iš to darė išvadą nesant teisinga skiepyti doktriną tam 
nepasirengusiems protams...“ 

„Kalbėjo, kad keliaklupsčiavimas prieš statulas ir simuliak- 
rus atvėrė kelią bukam ir netikusiam tikėjimui...“ 

„Taip, jis sakėsi esąs vardu Ticianas ir keliaująs į Romą...“ 


Vaikas ir statula. 

Drebulys. Drebulys mano galvoje. 

Vaikas ir statula. 

Kažkas tolimo, kas sparčiai artėja su galingu vėjo gūsiu, par- 
bloškiančiu atmintį. 

Vaikas ir statula. 


27 skyrius 
Venecija, 1548 metų rugpjūčio 30 diena 


Juodas žmogaus siluetas prie durų. Duartė Gomezas žengia 
žingsnį pirmyn, sustoja ir kaukšteli aulinio kulnu į grindis. 
Tamsus veidas, puoselėjami, kiek moteriški veido bruožai, ku- 
riuos sudrumsčia gili raukšlė kaktoje. 

Ženklas Demetrai, kuri išprašo merginas. 

- Kas nutiko? 

- Eime, prašau. 

Migezų patikėtinis išsiveda mane į gatvę, pirma įveikiame 
portikus, paskui pasukame į siaurutėlį skersgatvį, kur vienu 
metu tegali judėti vos vienas praeivis. 

Broliai Migezai laukia manęs už gatvės kampo. Lyg du sam- 
domi žudikai, tykantys savo aukos. 

Žoao, kiek aukštesnis, dėvi plačią juodą skrybėlę, papuoštą 
odiniu dirželiu. Bernardas primena paauglį su juokinga barzde- 
lės užuomina po smakru. Iš po Migezų apsiaustų kyšo Toledo 
meistrų kardai. Sparčiai temsta. 

- Kas nutiko, ponai? Kam visas šis paslaptingumas? 

Įprastas Žoao šypsnys šįkart persikreipęs, tarsi jis stengtų- 
si šypsotis, kai siela tam priešinasi: „Jie suėmė Perną.“ 

- Kur? 

- Milane. 

- Ką, po galais, jis ten veikė?! Argi nebuvome sutarę palik- 
ti ramybėje Milano rinkos?! 

Trijų sefardų veidai apsiniaukia, diena baigia išblėsti. 

- Perna turėjo apsistoti Bergame, surinkti uždarbį iš kny- 
gininkų ir grįžti atgal. Kaip matyti, jis panoro rizikuoti. Kalti- 
namas eretiškų knygų platinimu. 

Klausausi savo kvėpavimo, aidinčio nuo vieno skersgatvio 
galo iki kito, atsiremiu į sieną. 

- Šventoji institucija? 

- Gali kirsti lažybų. 

Gomezas nervingai kaukši kulnu į grindinio akmenis. 

- Ką darysime? 

Žoao parodo man susuktą popieriaus lapą. 

- Sumokėsime ir ištrauksime Pietrą kuo skubiau, kol vis- 
kas nespėjo peraugti į rimtą reikalą. Duartė išvyksta šiąnakt. 
Gonzaga man skolingas: parašiau jam, jog nubrauksiu visas 
skolas, jei užtars Perną prieš inkviziciją. 

- Tu manai, tai suveiks? 

- Labai tikiuosi. 

- Mėšlas. Man tai nepatinka, Žoao, visai nepatinka. 

- Tai tėra atsitiktinumas, esu tuo tikras. Pernai tiesiog ne- 
pasisekė, jis buvo neapdairus. 

Išties bloga nuojauta, negaliu apie tai negalvoti. 

Migezų vyresnėlis dovanoja man nuoširdžiausią savo šyps- 
nį: „Būk ramus. Aš vis dar esu svarbiausias finansuotojas šia- 
me mieste. Jie nedrįs mūsų liesti.“ 

Įremiu rankas į priešingas sienas, tarsi norėdamas jas 
stumtelti: „Ar dar ilgai nedrįs, Žoa07 Ar dar ilgai?“ 


Venecija, rugsėjo 3 diena 


Galbūt kažkam pavyko sudėlioti atskiras dalis į visumą. Blogos 
žinios iš Neapolio: Infantė, mūsų kontaktinis asmuo, įkalintas 
ir bus tardomas inkvizicijos. 

Jie po truputį narplioja tinklą, kurį nuaudėme per pasta- 
ruosius dvejus metus. 

Kardinolas Karafa dar neištraukė kovai savo stipriausių gin- 
klų: kol Polas, Moronė, Sorancas ir kiti spiritualai neprarado pa- 
lankumo, Karafos rankos surištos. 

Jei Redžinaldas Polas taptų popiežiumi prieš Karafai spė- 
jant pereiti į puolimą, inkvizicija būtų sustabdyta, visi lošimai 
vėl įsibėgėtų ir Kristaus Dovanos ekskomunika būtų atšaukta. 

Vienam žmogui tai pernelyg plačiai užmesti tinklai. Gal ir 
įdomūs tam, kas pasiekė penktąjį dešimtmetį ir vertina geomet- 
riją bei brėžinį, tačiau aš turiu nuveikti dar šį tą. Šį tą asmeniško. 

Kažką, ko laukiu jau dvidešimtį metų. Kuomet raumenys 
tampa nepaklusnūs ir gelia kaulus, nesuvestos sąskaitos kur 
kas svarbiau už bet kokį mūšį ir strategiją. 

Ticianas anabaptistas privalės dar kartą smogti, tačiau toli 
nuo čia: papūtus nepalankiems vėjams, verčiau imtis keršto ato- 
kiau nuo venecijietiškų verslo reikalų. 

Tu turėsi ieškoti manęs. Tam, kad tave pričiupčiau. 


G dienoraštis 
Venecija, 1548 metų rugsėjo 28 diena 


Venecijoje erezija paplitusi visur. 
Moterų apdaruose su iš jų sprūstančiomis krūtimis ir sprin- 
džio storio batų padais. Šimtuose siauručių gatvelių, tinkamų 
uždraustoms doktrinoms kuždėti į ausį. Neįtikėtinose Veneciją 
virš vandens laikančiose krantinėse. 

Venecijoje apstu net ir vokiečių. Nėra gatvelės, aikštės ar 
kanalo, kuris nebūtų girdėjęs Liuterio kalbos. 

Venecija - tobula dirva pėdsakams suuosti. 


Vokiečių rūmų aludė. Lyg niekur nieko mesteltos kelios užuo- 
minos apie anabaptizmą: nustebę žvilgsniai, Miunsterio žudy- 
nių atmintis, tačiau jokios naudingos informacijos. Ticianas: 
Kas, dailininkas? Visiškai nieko. 


Vaikštinėju po Rialto turgų, žvalgausi aplink. Pirmyn atgal tiltu, 
tada link Šv. Morkaus aikštės pro Mercerie kvartalą. Į kasdienius 

verslo reikalus įnikę žmonės, kailiais prekiaujantys vokiečiai tik- 
rai nepajėgūs apkrikštyti vienuolio iš Rovigo vienuolyno ir juo- 
lab Padujos studentų. 

Studentai: Ticianas yra išsilavinęs žmogus, gebantis kalbėti 
universitetų kalba taip pat puikiai kaip smuklės šeimininko ar 
dailidės iš Basano kalba. 

Nuojauta: žmogus, kurio ieškau, nesilanko šiose vietose. 


Venecija, 1548 metų rugsėjo 30 diena 


Inkvizicijos archyvas. 
Trys vokiečiai, prieš kuriuos pradėtas teismo procesas dėl erezijos: 


- Matijas Kleberis, trisdešimt dvejų metų bavarietis, dvylika metų 
Venecijoje dirba liutnių meistru, sugautas vagiantis pašventin- 
tas ostijas iš Šv. Roko bažnyčios tabernakulio, nubaustas trėmi- 
mu, bausmė pakeista į atgailą ir atsivertimą į katalikų tikėjimą. 

- Ernstas Hroišas, keturiasdešimt vieni, medienos pirklys, 
kilęs iš Mainco, nuteistas už Liuterį liaupsinančius užrašus ant 
Šv. Mozės ir Šv. Zacharijaus bažnyčių sienų, bausmė: pašalin- 
ti užrašus ir paaukoti bažnyčioms šimtą penkiasdešimt dukatų. 

- Verneris Kalcas, dvidešimt šešeri, valkata, kilęs iš Ciuricho 
miesto, dėl savo chiromanto, alchemiko ir astrologo veiklos ap- 
kaltintas raganavimu. Pabėgo iš Pjombo kalėjimo, vis dar slapsto- 
si nuo teisėsaugos. 


Kažkoks ikonoklastas, Liuterio fanatikas ir raganius. Bandau įsi- 
vaizduoti juos įvairiomis aplinkybėmis, kuriomis Ticianas buvo 
pagrindinis veikėjas, tačiau nė vienas jų neatrodo tinkamas ana- 
baptisto misionieriaus vaidmeniui. 


Atvirkštinis bandymas: įsivaizduoti, kaip Ticianas atgaivina savo 
šmėklą ir vedžioja ją kaip marionetę po miesto gatves ir dirb- 
tuves. Ne. 

Venecijoje Ticianas nėra Ticianas. Jis yra kažkas kitas. Jei būtų 
ėmęsis krikštyti šiame mieste, kas nors tikrai būtų apie tai gir- 
dėjes. Ticianas slepia savo tapatybę ir kartu siekia, kad garsas 
apie jo veiksmus nuskambėtų kuo plačiau. 

Kas jis yra ir kas jis buvo, Ticianas Venecijoje? 

28 skyrius 
Venecija, 1548 metų spalio 18 diena 


Jie pranešė apie savo atvykimą laišku. Tai todėl dabar stovi- 
me krantinėje ir įdėmiai žvelgiame į Džudekos kanalą, iš ku- 
rio jie turėtų išnirti. 

Bernardas Migezas vaikščioja pirmyn atgal. Žoao stovi 
įbestas it statula, kaip visad itin elegantiškas, už diržo užkištos 
odinės pirštinės ir plačios švarko rankovės plaikstosi vėjyje. 

Demetra iš vilnos siūlų numezgė man šaliką rudeniui, kaip 
niekad žvarbiam. Turiu būti jai dėkingas, nes kaklas pastaruo- 
ju metu man nuolat iškrečia pokštų. 

Stebiu, kaip valtys iš lėto įplaukia į prieplaukas ir kaip iš jų 
išlipa keistas ir margaspalvis žmogiškasis krovinys. 

- Link Dodžų rūmų ir Šv. Morkaus aikštės! 

Pašokstu nuo didžiulio, narvelyje gabenamo juodojo straz- 
do skambaus čirškesio. 

Žoao pradeda juoktis pamatęs mano veido išraišką: „Kal- 
bantys paukščiai, bičiuli! Šis miestas niekada nesiliaus ma- 
nęs stebinęs.“ 

Bernardas palinksta į priekį ties pat krantinės kraštu, ri- 
zikuodamas prarasti pusiausvyrą: „Štai jie!“ 

- Kur? - Dar niekam nesakiau, kad mano rega nebe tokia 
aštri kaip kadais. 

- Štai ten, jie ką tik išniro! 

Apsimetu atpažįstąs valtį, kuri man tebėra tamsi dėmė: 
„Tai tikrai jie?“ 

- Žinoma! Žiūrėk, Sebastianas! 

- Po šimts Mozių ir visų pranašų! Štai ir Perna. Jam pavy- 
ko! Duartei pavyko. - Žoao galiausiai leidžia savo džiaugsmui 
prasiveržti. 

- Šlykštūs suskiai, išgamos, šūdagalviai, dar kiek ir bū- 
čiau pakratęs ten kojas, Kristau, apaugęs grybais ir apsama- 
nojęs, po velnių! 

Giliai įkvepia, jo akyse vis dar juntamas siaubas. 

- Žmogžudžiai, štai kas jie tokie. Tai neįtikėtina, Ludovikai, 
bičiuli mano, ten buvo pilna žiurkių sulig šuns jauniklio dydžiu, 
capito?, sunku patikėti, tau reiktų pamatyti, va tokio dydžio, 
niekšai, ištisas mėnuo toje išvietėje, ir dar jie tą skylę drįsta 
vadinti kalėjimu, o kad turkai visus juos pamautų ant kuolo, 
tas sutraukas, žiūrėk, Ludovikai, va tokio va dydžio žiurkės, o 

tams bet kurį žmogų tame požemyje ir jis tau prisipažins bet 
ką, net ir... a, ir užsirašinėja viską, nepraleidžia nė vieno žo- 
delio, nuolat sėdi koks sumautas raštininkėlis, užrašinėjantis 
viską, ką sakai, rašo greitai, tiesiog lekia per popieriaus lapą 
neatitraukdamas akių, tu nusičiaudį, o jis jau užrašė, capito? 

Keli išlikę plaukai stirkso pasišiaušę ant Pietro plikės, gilios 
akiduobės ir žandikauliai, kurie norėtų pulti doroti Demetros 
patiektą kepsnį, jei ne toji nesustabdoma žodžių lavina. 

Galiausiai nuryja pirmąjį kąsnį ir, regis, pradeda atgauti 
minčių vaiskumą. 

Kilsteli akis nuo lėkštės: „Ar jie suėmė dar kurį mūsiškį?“ 

- Infantę Neapolyje. 

Perna prunkšteli. 

- Ir tai nėra pati blogiausia žinia. 

Pietro akys tyrinėja mane apimtos nerimo: „Ką dar?“ 

- Benediktą Fontaninį. 

Knygininkas susiima galvą rankomis ir perbraukia per ke- 
lis likusius plaukus: „Jėzau šventas, mes iki kaklo mėšle...“ 

- Jį įkalino Šv. Justinos vienuolyno kalėjime Padujoje, kal- 
tina esant Kristaus Dovanos autoriumi. Fontaninis rizikuoja 
gyvas supūti tuose požemiuose. 

Perna pakelia galvą: „Nuo šiol privalome būti kaip niekad 
atsargūs. - Vieną po kito nužvelgia mus visus. - Kiekvienas iš 
mūsų. - Žvilgsnis sustoja ties Žoao. - O tu, gerbiamasis, ne- 
mąstyk esąs neliečiamas, nes jei anie ponuliai nuspręs rimtai 
kibti į darbą, visiems mums šakės. Šiandien Venecijoje esame 
saugūs, tačiau anie mus perspėjo ne juokais.“ 

- Ką tu nori pasakyti? - pripilu jo taurę vyno. 

- Kad jie suprato. Jie žino, kas mes tokie, žino į šį reikalą įsi- 
traukusiųjų vardus. Pirma jie sulaikė Žoao, paskui mane ir tą 
vargšelį Infantę. Paskui puolė gaudyti Benediktą iš Mantujos... - 
Sukramto ir nuryja kepsnio gabalą. 

Duartė klausiamai nužvelgia mus visus: „Apie ką mes čia 
kalbame?“ 

Pernos šakutė nukrenta ant lėkštės. Tyla: „Karatelis“ užda- 
rytas, salėje mes vieni, trys sefardai ir du senstelėję netikin- 
tieji, susėdę prie vieno bendro stalo regzti sąmokslo - kiek- 
vieno inkvizitoriaus svajonė. 

Perna išsiriečia it katinas: „Kalbame apie didįjį Kietakiaušį, 
signori, taip, apie Jo Eminenciją Kietakiaušį Džovanį Pietrą 

Karafą. Kalbame apie Uoliuosius. Apie tuos, kurie norėtų 
pasidaryti pakabutį iš Redžinaldo Polo ir jo bičiulių kiaušų. 
Sumauti niekšai, jie ir jų galvažudžiai. Inkvizicija dar nespė- 
jo šių paleisti nuo pavadžio, tačiau ji ilgai nedels, pamatysi- 
te. - Žvilgsnis į Žoao. - Ir tu, mielasis, šių žmonių tikrai ne- 
nupirksi, capito? Tai nepaperkami išgamos.“ 

Pertraukiu Perną: „Nei Milanas, nei Neapolis, nei juo la- 
biau Venecija neleis Romos inkvizicijai kišti nosies į savo 
reikalus.“ 

- Reikalus, būtent, tai yra tinkamas žodis. Šiandien jie ne- 
suinteresuoti suteikti Romai veiksmų laisvės, tu teisus. Tačiau 
ateityje viskas priklausys nuo to, kas atsisės į popiežiaus sos- 
tą, kas Pauliui III pakračius kojas nustatinės taisykles. Kaip 
ten bebūtų, tam, kad išvengtų Romos kišimosi, venecijiečiai 
gali nutarti patys su mumis suvesti sąskaitas, nelaukdami 
Karafos ir jo draugelių. 

Godžiai nuryja dar vieną kąsnį: „Kaip šlykštu, kai pradedu 
mąstyti apie aną išvietę, man dingsta apetitas.“ 


G dienoraštis 
Venecija, 1548 metų lapkričio 5 diena 


Vaikas, tikintis Kristų esant statulą. 

Skersai išilgai išvaikščiojau visą miestą. Ieškau vokiečio, 
kliaudamasis intuicija: knygynai, kuriuose jis galėjo įsigyti 
Kristaus Dovaną. 

Aplankiau Andrėjo Arivabenės dirbtuves, knygyną su šu- 
linio iškaba, Ticianui neabejotinai žinomą vietą. Apsimečiau 
besidomjs anabaptizmo doktrina, vildamasis, kad knyginin- 
kas galės man nurodyti asmenį, į kurį galėčiau kreiptis. 

Visiškai nieko. 


Venecija, 1548 metų lapkričio 7 diena 
Vaikas ir Kristaus statula. 
Vaikas, tikėjęs Kristų esant statulą. 


Penkiametis vaikas. 

Vaikas, kurio Bernardas Rotmanas, Miunsterio pastorius, pa- 
klausė apie Kristų. Statula. 

Iki begalybės Rotmano kartotas anekdotas anomis ligos 
dienomis. 

Karaliaus Dovydo dienomis. 

Sunku grįžti atgal. Skausminga. Prisiminimai apie ilgus ne- 
sibaigiančius pokalbius, kurstant pamokslininko aikštę ir kuž- 
dant nusivylusiam ir pasimetusiam Rotmano protui pačius be- 
protiškiausius sprendimus. 

Teroras ir lėtas irimas. 

Paskutinės Miunsterio dienos. 

Anapus gynybinės sienos - pirmasis dvejonės šiurpulys. 
Skubėjau pamiršti. 

Ticianas, vokiečių piligrimas, apkrikštijęs Adalbertą Ricį, 
taip pat žinomą kaip brolis Tuopa, brolį Lučiferą ir Po upės pi- 
ratus, pažinojo Bernardą Rotmaną. 

Kažkas iš Miunsterio, kažkas, ką pažinojau. 

Vėl nusileidau į gatvę, šįkart ieškodamas veido. Žaibiškai 
atsigręždavau kaskart išgirdęs manąja kalba ištartą žodį. Ty- 
rinėjau praeivių veidus: po barzdomis, ilgais ar trumpai kirp- 
tais plaukais, tarp randų ir raukšlių. Tarsi haliucinacija, kiek- 
viename jų atrasdavau kažką, kas patvirtindavo mano įtarimą. 

Tai beprasmiška. 


29 skyrius 


Venecija, 1548 metų lapkričio 11 diena 


Man nelengva jiems paaiškinti, kodėl turiu išvykti. Nelengva 
pasakoti apie senų laikų priešą. Ooelet, amžiną sąjungininką, 
išdaviką, infiltruotą šnipą. 

Nebus lengva, tačiau privalau. Turiu paaiškinti pastarųjų 
mėnesių keliones ir užsiželdintą barzdą: Ticianas, apaštalas 
su Kristaus Dovanos knyga vienoje rankoje ir Jordano upės 
vandens sauja kitoje. Suvesti dvidešimties metų senumo są- 
skaitas. Bandant privilioti geriausią ir apsukriausią Karafos 
žvalgą prie specialiai jam išgalvoto eretiko anabaptisto pėd- 
sakų. Man nelieka daug laiko. Ratas pradėjo siaurėti anksčiau 
nei manyta, bet žinojau, kad tai nutiks. Aš žaidžiu su ugnimi ir 

negaliu rizikuoti, kad nukentėtų kiti. Vis ta pati nedovanoti- 
na gyvenimo klaida: mano praeitis veržiasi dabartin ir prade- 
da jos skerdynes, draskydama į gabalus mano bičiulių, bend- 
ražygių ir mylimųjų kūnus. Demetra, Beatričė, Žoao, Pietras. 
Vardai, kurių tyko mirtis. Išvykti anksčiau, nei tai spėjo nutik- 
ti. Išsitempti Angelą Naikintoją ir amžinąjį šnipą paskui save, 
toliau nuo brangių žmonių, kuriuos man dovanojo šis paskuti- 
nis gyvenimo metų laikas. Keliauti iki tolimiausio žemės kam- 
pelio, į giliausią šios mano kiaurai išilgai išmaišytos Europos 
subinskylę. Leistis susekamam, tada toje šlykščiai dvokian- 
čioje kloakoje sulaukti jo ir galutinai atkeršyti už daugelį gy- 
venimų. Tik mudu. 

Nesvarbu, kiek laiko tam prireiks, Elojus gali atsiimti savo 
vardą, nuo šiol būsiu vien pamišėlis baptistas Ticianas. 

Žoao vietoj manęs rūpinsis viešnamiu ir globos Demetrą. 
Keliausiu sėdamas aplink užuominas, judėsiu tol, kol ištemp- 
siu Ooelet į dienos šviesą. 

Perna, pats sakei: reikia išsiaiškinti, kuo viskas baigsis, sta- 
tyti ant kortos likimą ir gyvybę, kad suteiktum jiems prasmę. 
Kad suteiktum priežastį pralaimėjimams ir tam, kas dar liko. 
Nepasitraukiu iš lošimo partijos, priešingai, noriu ją užbaig- 
ti. Nesvarbu, kaip. 


Iš apstulbusių žvilgsnių ir suspaustų lūpų pasigirsta vien skai- 
drus Beatričės balsas: „Suktybės, kurias gyvenimas privertė 
patirti mano šeimą, niekada mums nekliudė įvertinti nuošir- 
dumo, Ludovikai.“ 

Beatričė šypsosi, mano žodžiai nenuginklavo jos juodų akių: 
„Tad leisk man atsidėkoti už tavo atvirumą. Ne tuesi virš mūsų 
pakibusios grėsmės priežastis: mes visi nuo pat pradžių žino- 
jome, kuo rizikuojame įsitraukdami į bendrą Kristaus Dovanos 

Kokiu tikslu? Šventosios institucijos juodųjų šunų vykdomas 
dvasinis karas kelia pavojų mums visiems. Apsimetinėjimas, 
kad to nepastebime, mūsų neišgelbės. Pažvelk, kas stovi prie- 
šais tave: besislapstantis knygininkas, viešnamio savininkė ir 
pasiturinti judėjų šeima, jau pusę šimtmečio bėganti nuo per- 
sekiojimų. Ir tu - eretikas, atstumtasis, vagis ir sąvadautojas. 

Esame visa tai, ką jie siekia nušluoti nuo žemės paviršiaus. Jei 
jie laimės, susišluos viską ir užims visas erdves. Mus įkalins, 
laimingiausieji iš mūsų žus iškart.“ 

Beatričė prieina prie lango, pro kurį matosi Džudekos ka- 
nalas Šv. Morkaus aikštės gale. Ji virsta tamsiu siluetu. 

Tęsia toliau: „Kalbėjai apie asmeninę lemtį ir sąskaitų su- 
vedimą. Apie juodą sparną, daugybę metų sklandantį tau virš 
galvos ir naikinantį viską, kas tau brangu. Tavasis susirūpi- 
nimas kilnus ir pagrįstas, tačiau kiekvienas mūsų privalo at- 
likti jam skirtą vaidmenį. Sutinku, kad mums geriau išsiskir- 
ti, tačiau išliekant vieningiems dėl bendrojo plano interesų. 
Ticiano, kuris tolsta sėdamas ereziją ir sumaištį, pėdsakai 
gali suklaidinti inkvizicijos skalikus, apgauti jų uoslę ir taip 
juos pristabdyti, kol bus išrinktas naujasis popiežius. Tačiau 
jei prisiimi šią užduotį, mes, likusieji, taip pat privalome tu- 
rėti po vieną.“ 

Žoao atsistoja, šįkart jokios šypsenos: „Teta, galėtumei pa- 
sirūpinti, kad išėjimo durys liktų praviros. Tavo charizma ir 
pažintys Feraros dvare, kur esame maloniai laukiami dėl ku- 
nigaikščiui paskolintų pinigų ir tavojo rafinuotumo, gali ga- 
rantuoti visiems mums saugų prieglobstį, jei kartais įvykiai 
pakryptų bloga linkme. Liksiu Venecijoje rūpintis, kad mūsų 
donacijos nenueitų veltui. Jau laikas, kad šio miesto patricijai 
ir pirkliai parodytų tinkamą pagarbą žmonėms, nuo kurių pri- 
klauso jų prabanga ir verslo reikalai. Aš tuo tarpu galiu užsi- 
imti naujais prekybos planais ir maršrutais, kuriuos atvėrė- 
me Turko valdose.“ 

Kreipiasi į Perną: „Tau geriau kurį laiką nesirodyti. Dirbsi 
Migezų agentu rytinėse pakrantėse. Platinsi naują Kristaus 
Dovanos vertimą Kroatijoje ir Dalmatijoje, iki pat Ragūzos ir 
toliau. Rūpinsiesi ne vien knygomis, būsi manasis inkvizicijai 
nepasiekiamas ryšininkas.“ 

Žemaūgis italas pašoksta iš vietos: „Pardavinėti knygas tur- 
kams?! Turbūt sapnuoju! Trankytis aukštyn žemyn tose dvo- 
kiančiose geldose?! Nejau toks tad Pietro Pernos likimas, žmo- 
gaus, turinčio gerą vardą ir gerbiamo nuo Bazelio iki Romos?! 
Ludovikai, tark ką nors!“ 

- Tas tiesa, tau reikalingas naujas vardas. Gal kiek mažiau 
gerbiamas ir žinomas policijai. 

Perna sudrimba ant kėdės, beveik pranyksta, vien kojos 
tabaluojasi. 

Žoao nusišypso Demetrai: „Žavingoji dona Demetra ir to- 
liau vadovaus „Karateliui“ lyg niekur nieko, tačiau visad įtem- 
pusi klausą savo pinigingų klientų nediskretiškoms šnekoms. 
Bet kokia informacija mums gali būti vertinga. Sergėsime ją 
ir merginas, kol Ludovikas bus išvykęs.“ 

Beatričė: „Beprasmiška neigti, kad mūsų likimai didžiąja 
dalimi priklauso nuo žmogaus, kuris bus išrinktas naujuoju 
popiežiumi. Lauksime tos dienos, tada ir nuspręsime dėl toli- 
mesnių veiksmų atsižvelgdami į naujas aplinkybes.“ 

Bernardas pripildo visų taures. Žoao pirmasis iškelia savą- 
ją, jo veidan sugrįžo šypsnys: „Tuomet už būsimą popiežių!“ 

Skambiu juoku išsklaidome įtampą. 


G dienoraštis 
Venecija, 1548 metų lapkričio 14 diena 


Surinktos žinios apie vokiečių lankomas ar jiems priklausan- 
čias vietas: 


- Knygynas „Sidabro lelija, specializacija - liuteronų ir sak- 
ramentistų literatūra, priklauso Hermanui Reideliui. 

- Grafas Frydrichas fon Melerenas, nedidelio Venecijos vo- 
kiečių literatų ratelio siela, jo rūmai stovi iškart už Vokiečių 
rūmų. 

- Užeiga „Juodoji giria“, kuriai vadovauja viena vokietė, 
raižytojų, auksakalių, batsiuvių... 

- Užeiga „Karatelis“, priklausanti Ludvigui Schalidekeriui, 
taip pat vadinamam Vokiečiu, ir vienai graikei. Mėgstamiau- 
sias tam tikro rango ir gilios kišenės vokiečių viešnamis. 

- Užeiga „Šilkas“, pirklių būrimosi vieta, priklausanti Han- 
sui Gastvirtui. Čia lošiama bei galima palankiais tarifais išsi- 
keisti valiutą. 

- Stikliaus Jakopo Maniero dirbtuvės, kiekvieną ketvirta- 
dienį po mišparų čia renkasi kalvinistų bendruomenė (italai, 
šveicarai ir vokiečiai). 

Venecija, 1548 metų lapkričio 15 diena 


30 skyrius 


„Juodojoje girioje“ ir Hermano Reidelio knygyne praleista diena. 
Nieko. 

Jau girdėtas vardas: Ludvigas Schalidekeris. Kur jį girdėjau? 

Tarp vokiečių apaštalų? Tai kažkaip susiję su Vitenbergu. 
Ludvigas Schalidekeris, „Karatelio“ savininkas. 
Rytoj patikrinti. 


Venecija, 1548 metų lapkričio 16 diena 


Kad neprarastų pusiausvyros, ji pasiremia į mane lipdama į 
valtį, nuplukdysiančią mus į Migezų šeimos karaką, prisišvar- 
tavusį salos gale. Kita ranka prisilaiko sunkią suknelę padeda- 
ma tarnaitės, sergstinčios, kad sijonų kraštai nesušlaptų. Jai 
pavyksta išlaikyti neįtikėtiną orumą ten, kur kitos kilmingos 
damos paprastai atrodo nerangios ir suvaržytos galybės sle- 
giančių puošmenų. Nesiliauju galvojęs apie Beatričę kaip apie 
ypatingą, spindinčią būtybę. 

Padedu jai atsisėsti, suknios kraštai lieka prispausti prie šonų. 

Kuprius Sebastianas laukia pasirengęs prie laivagalio irklo. 

Žoao ir Bernardas apkabina mus. 

- Būk rami, teta, patikiu tave į geras rankas. Parašyk man 
iškart, kai tik pasieksite Ferarą, ir perduok nuo manęs linkė- 
jimus kunigaikščiui Erkolei ir kunigaikštienei Renatai. 

- O tu būk atsargus, Žoao, šios gatvelės gali būti klastin- 
gesnės už pilies požemius. Ir saugok savo brolį Bernardą, jei 
jam kas nutiks, laikysiu tave atsakingu. 

- Nesibaimink. Netrukus greit visi pasimatysime. 

Žoao nusišypso man: „Bičiuli mano, sėkmės. Saugok savo 
kailį ir nesielk neapdairiai. Tai pavojingi žmonės...“ 

- Aš irgi prireikus galiu būti pavojingas. 

Sebastianas jau atstūmė valtį nuo krantinės, abu broliai at- 
sisveikina su mumis, rankos iškeltos į dangų. 


Žinia mus pasiekė auštant. Vienas pranciškonas, užsukęs į 
„Karatelį“ slapta pasidulkinti: Venecijos inkvizicija rengiasi 

sulaikyti Beatričę. Šiandien ji turėjo būti apklausta dėl tam 
tikrų kalbų, kaltinančių ją esant kriptojudėja, netikra krikš- 
čione. 

Įbauginimo strategija, silpnas bandymas išgąsdinti vi- 
siems nepatogią šeimą, galbūt rengiantis imtis šantažo, 
kad šeima nubrauktų skolas. Venecijos patricijai jau krau- 
naį kelnes. Ar yra nors vienas, kas nebūtų gavęs paskolos iš 
Mendesų, kaip juos vadina vietiniai? 

Žoao iškart parengė karatą, nebuvo galima delsti nė mi- 
nutės. 

Todėl dabar išvykstame nespėję visko gerai apgalvoti. 

Ferara. Iš ten Ticianas leisis savo kelionėn. Šįkart išties 
ilgon kelionėn, palikdamas Ferarą it saugius namus, į ku- 
riuos vėliau sugrįš tam, kad sužinotų apie padėtį Venecijoje. 
Noriu leistis į pietus, link Bolonijos, įveikti Apeninus ir pa- 
siekti Florenciją. Prieš mudviems atsisveikinant Perna pa- 
reiškė, kad negaliu numirti nepamatęs Florencijos. Vargšelis 
Perna, išsiųstas į kroatų krantus. Nė kiek neabejoju, kad ir 
ten jam gerai seksis; knygininkas Perna verkia ir blaškosi iš 
nevilties, tačiau galiausiai jo didelė nuplikusi galva kaip vi- 
sad išlenda paviršiun, nepaliesta ir pasirengusi vėlei leistis į 
nesibaigiančias kalbas. 

Taigi mūsų laikas atėjo. Pasiekėme paskutinį bėgimo ruo- 
žą, galutinę kelio atkarpą. Esu beprotis, senas šioje valtyje 
nutūpęs paukštis, su pilka barzda ir smulkiais negalavimais, 
nepaliekančiais manęs ramybėje. Aš beprotis ir man vis dar 
norisi juoktis. Vis dar netikiu, kad vėl leidausi į kelią, jog vėl 
traukiu sėti audros. Mąstau, kada viskas prasidėjo. Mąstau, 
jog gyvenimas sutapo su karu, pabėgimu, laukus išdeginu- 
siomis kibirkštimis ir juos užliejusiomis bangomis. Turėčiau 
paguldyti savo pavargusius kaulus kurioje nors skylėje ir ra- 
mus nuslysti žemyn, neskubėdamas, sūpuodamas atmintyje 
mylėtų moterų ir bičiulių veidus. Tačiau esu čia ir leidžiuosi 
gaudomas Karafos šunų, nes trokštu atkeršyti kartą ir vi- 
siems laikams už visus šiuos veidus. Seno ramybės neran- 
dančio eretiko apsėdimas. 
ti Frankenhauzene, Miunsterio aikštėse, Olandijoje, inkvizi- 
cijos kalėjimuose Antverpene. Bet esu čia. Ir užbaigti lošimą 
bei įminti mįslę yra paskutinė man likusi užduotis. 

G dienoraščiai 
Venecija, 1548 metų lapkričio 16 diena 


Apsilankymas „Karatelio“ užeigoje. Ludvigo Schalidekerio, 
arba don Ludoviko, valdytojo, nėra. Jis išvykęs nežinia kuria 
kryptimi. Vos vienas kitas klausimas, nenoriu niekam sukelti 
įtarimo. 

Prisiminimai ryškėja: Eluazijus de Schalidekeris. Viten- 
bergas, daugiau nei prieš dvidešimt metų šis žmogus atvyko 
mesti iššūkio Liuteriui ir Melanchtonui. Apie jį kalbėjo visas 
universitetas, apie jo keistas mintis apie nuodėmę ir tobulumą. 

Galbūt jis buvo atvykęs iš Nyderlandų ar Flandrijos, ne- 
bepamenu. 

Surinkti žinias. Parašyti Amsterdamo ir Antverpeno inkvi- 
zicijai. Praverstų Karafos rekomendacija. Tai reiškia prasitar- 
ti jam apie savo įtarimus. 

Tam prireiks mažiausiai kelių mėnesių. 

Toliau tęsti paieškas čia, Venecijoje. Nepaleisti iš akių „Ka- 
ratelio“ ir laukti šeimininko sugrįžtant. 

Parašyti Milano, Feraros ir Bolonijos inkvizitoriams dėl 
naujos informacijos apie Ticianą anabaptistą. 


Laiškas, išsiųstas į Romą iš Venecijos, adresuotas Džan- 
pietrui Karafai, datuotas 1548 m. lapkričio 17 d. 


Mano šviesiausiam ir didžiai gerbiamam 
Ponui Džovaniui Pietrui Karafai. 
Mano Pone, kaip tik šiandien mane pasiekė Jūsų itin svarbus 
pranešimas. Gausite mano atsakymą vėliausiai dvi dienas prieš 
man atvykstant į Romą. Būsiu iškart pasirengęs užduotims, 
kurias Jūsų Šviesybė nuspręs man patikėti. 

Vedamas pareigos ir troškimo skubu Jus informuoti, kad ne- 
tikėtai pablogėjusi Popiežiaus Farnezės sveikatos būklė atitoli- 
na mane, su didžiu apgailestavimu, kurio neslėpsiu, nuo svar- 
bių Kristaus Dovanos platinimo aferos pėdsakų tyrimo. Mano 
spėjimas leidžia man įsivaizduoti, kad Jūsų Šviesybės planuose 
užkirsti kelią Redžinaldui Polui figūruoja būtent šis traktatė- 
lis. Todėl viliuosi, kad dabartinė įvykių eiga tik laikinai pristab- 
do mano jau kelis mėnesius vykdomą tyrimą, prie kurio galu- 
tinių išvadų dar neprieita ir kuris išlieka vertas susidomėjimo. 

31 skyrius 


Kliaudamasis itališkų žirgų spartumu, kad kuo skubiau 
pasitarnaučiau Jūsų Šviesybei, bučiuoju Jums ranką. 
Iš Venecijos, 1548 metų lapkričio 17 d. 
Ištikimasis Jūsų Šviesybės stebėtojas 


ą. 


Finale Emilija, pasienis tarp Modenos ir Feraros 
kunigaikštysčių, 1549 metų balandžio 2 diena 


Mainų stotis yra vienišas vienkiemis plynoje lygumoje. Vos 
keli išsibarstę medeliai pertraukia nykią horizonto liniją. Žir- 
gas pailso, mano nugara ir kojos taip pat. 

Vidiniame kieme zuja vištos ir žvirbliai, besipešantys dėl 
nematormų trupinių žvyre. Nukaršęs šuo ima skalyti vos mane 
pamatęs, bet be didelio užsidegimo, veikiau verčiamas šioje 
vietoje praleistų sargybos metų pareigos. 

- Ei, arklininke, ar atsiras vietos šiam kuinui? 

Stambus vyrukas su smakrą siekiančiais ūsais. Rodo man 
į žemas duris, kurių viršutinė dalis užverta. 

Sunkiai nulipu nuo žirgo ir žengiu kelis žingsnius nuo bal- 
no sustingusiomis kojomis. 

Arklininkas suima gyvulį už vadelių: „Bjauri diena ke- 
lionei.“ 

- Kodėl? 

Rankos mostas vakarų pusėn: „Audra. Kelias virs pur- 
vo upe.“ 

Kilsteliu pečius: „Vadinasi, teks apsistoti čia.“ 

Purto galvą: „Nė vienos laisvos lovos. Stotis pilna.“ 

Dairausi aplink ieškodamas žmonių minios ženklų, ta- 
čiau kiemas tuštutėlis, o iš gyvenamojo pastato nesklinda 
jokie garsai. 

Arklininkas pliaukšteli liežuviu, vienas ūsas šokteli aukš- 
tyn: „Laukiame atvykstant vyskupo.“ 

- Galėčiau apsistoti daržinėje. 

Darkart kilsteliu pečius, kol vyriškis dingsta arklidėse 
su mano žirgu. 

Šuo išsitiesė saulėje, dėl pilkų kailio kuokštų aplink snu- 
kį jis atrodo tarsi gyvuliška arklininko kopija. Kai išvystu 
žmogų išnyrant iš šešėlio, nusišypsau pagalvojęs apie jų 
panašumą. 

- Kiek jam metų? 

- Šunėkui? O, bemaž aštuoneri ar devyneri. Paseno, tuoj 
pames paskutinius dantis. Jau greit teks jį nudėti. 

Siaurutėlės akys plyšiuose ir priekin ištiestos letenos, vos 
vos vizginama uodega ir vieno antakio kilstelėjimas. Net ir 
šuns snukio išraiška primena šeimininką. 

Pasirąžau, net kaulai subraška. 

- Viduje yra karštos sriubos, jei norite. Klauskite mano 
žmonos. 

- Nuostabu. Tačiau tikiuosi, kad neketinate sriuba vaišin- 
ti vyskupo. 

Pažvelgia į mane sutrikęs ir pasikaso prakaitu aprasoju- 
sį sprandą: „Na, šiose apylinkėse negyvena jokie didikai. Pro 
čia dar niekad nekeliavo vyskupas.“ 

Pritupiu išbandydamas, ar mano keliai vis dar lankstosi 
tada pasukioju galvą į šalis ir jaučiuosi kaip naujas. 

Arklininkas susimąsto: „Iš tiesų, tai didelė bėda. Vyskupas 
su visa palyda, su liokajais...“ 

- Sekretoriais, tarnais, asmens sargyba... 

Prunkšteli susinervinęs ir gūžčioja pečiais: „Turės pasi- 
tenkinti tuo, ką ras.“ 

Pasuka link laiptų, vedančių į namus. 

- Liokajams ir sargybiniams sriuba tiks. Tačiau vyskupui 
derėtų patiekti žvėrienos... Beje, kas per vyskupas? 

Sustoja tarpduryje: „Vyskupas kardinolas, Jo Šviesybė Džo- 
vanis Marija del Montė Čiokis. Traukia iš Mantujos į Romą.“ 

- Ak, taip. Greičiausiai vyksta į konklavą... Sklinda kalbos, 
kad popiežius sunkiai serga, bet, kaip žinoma, popiežiai ilgai 
užtrunka, ko! numiršta... 

Arklininkas stovi nudelbęs akis į savo batus, sutrikęs, ne- 
žino pritarti man ar pasiųsti velniop. 

- Aš nieko apie tai nežinau. Turiu šiai nakčiai parengti vieš- 
nagę vyskupui ir jo palydai. 

- Taip, žinoma. Tačiau nepasirūpinote žvėriena vakarienei. 

Vyriškio veidas tampa violetinis, ir jei ne mus skiriantys 
laiptai, rimtai sunerimčiau dėl savo sprando: „Šiandien žvė- 
rienos nėra! Tai mainų stotis, ne koks viešbutis!“ 


, 

Įeina į trobą. 

Pats vienas krizenu ir prieinu prie šuns. Atrodo ramus, lei- 
džiasi glostomas, greičiausiai jam neliko didelio noro skalyti 
nei gyventi. Jau greit išmuš jo valanda. 

- Tavo sveikata ne geresnė už popiežiaus. Bet tu bent jau 
neturi maitvanagių tunto sau virš galvos. 

Kardinolas del Montė. 

Įdomu, Uolusis ar spiritualas? 

Išvien su Karafa ar su Polu? 

Iš Mantujos. 

Šunėkas nusižiovauja man tiesiai į veidą savo bedančiu 
snukeliu. 

Iš Mantujos, kaip Benediktas Fontaninis. 

Uolusis ar spiritualas? 


Vyskupo insignijos ant karietos durelių aptaškytos purvais. 
Tuzinas ginkluotų vyrų apsistoja vidiniame kieme. Žmonės 
laksto laiptais aukštyn žemyn. Arklininkas audinio skiaute 
paskubomis valo herbą. 

Kareiviai užmeta į mane vos vieną kitą pavargusį žvilgs- 
nį. Mano dėvimas puošnus apdaras greičiausiai sudaro apie 
mane dvariškio įspūdį. 

Sulysęs vyrukas pasišokinėdamas leidžiasi laiptais, apsi- 
gaubęs elegantišku apsiaustu, su juokinga skrybėle ant gal- 
vos. Jam apie trisdešimt. 

Kreipiasi į arklininką: „Jo Šviesybė pageidautų gauti karš- 
to vandens prieš vakarienę.“ - Visažinis ir pasidygėjimo ku- 
pinas balso tonas. 

Ūsuočius linkteli galvą kvailiausia pasaulyje veido išraiš- 
ka, meta karietą ir puola laiptais aukštyn. 

Prieinu arčiau. 

- Šiose stotyse aptarnavimas kaskart vis prastesnis. 

Užklumpu jį netikėtai, neranda nieko geriau kaip pritarti: 
„Iš tiesų nepakenčiama...“ 

- Kai svečias - tokio rango žmogus... 

Vyrukas negali pažvelgti į mane, malonus tonas išmušė jį 
iš vėžių: „Įveikus tokį kelią, jo amžiuje...“ 

- Ir su visais jo rūpesčiais... 

Nusprendžia reaguoti, pilkšvos akiūkštės žvelgia į mane iš 
aukštai: „Ar kartais nebūsite Jo Šviesybės kraštietis?“ 

- Ne, mesere, pagal kilmę aš vokietis. 

- Mat kaip. - Veido išraiška žmogaus, įžvelgusio gilią tie- 
są. - Aš esu Feličė Filjučis, Jo Šviesybės sekretorius. 

- Ticianas, kaip tas dailininkas. - Trumpas abipusis linkte- 
lėjimas. - Veikiausiai vykstate į Romą. 

- Kaip tik ten. Išvyksime rytoj ryte. 

- Sunkūs laikai... 

- Deja. Popiežius... 

Kurį laiką tylime, akys nudelbtos žemėn, tarsi apmąstytu- 
me painiausius teologinius klausimus; jaučiu, kad norėtų atsi- 
sveikinti, tačiau užbėgu jam už akių: „Jei galiu Jo Šventenybei 
kuo pasitarnauti, nedvejodami kreipkitės.“ 

- Jūs labai malonus... Žinoma... Kaip tik turiu grįžti viršun 
ir patikrinti, ar viskas tinkamai parengta. 

Atsisveikina sutrikęs. 


Pliaupia kaip iš kibiro, ir mane apima nevaldomas noras už- 
sidegti cigarą. Glaudžiuosi po stogine ir išpučiu dūmus tiesiai 
liūčiai į veidą. Nukaršusio šuns nė kvapo. Katino akių atspin- 
dys, prieš jam pradingstant už grotelių. 

Krikštysiu metodiškai, atrinkdamas tinkamus žmones, 
kuriuos subursiu į tikrų tikriausios sektos branduolį. Inkvi- 
zitoriams sektos patinka, apie jas galima prikurti pasakų į 
valias ir apkaltinti bet kuo: liaudies nepasitenkinimu, maru, 
prostitucija, tavo žmonos nevaisingumu... Turėsiu pasiųsti 
apaštalus po žmones, kad šie krikštytų kitus, kaip padarė se- 
nasis Mateisas. Vieną kitą kandidatą jau turiu galvoje, ke- 
lis ferariečius, tačiau noriu nusileisti dar žemiau: į Modeną, 
Boloniją ir Florenciją. Taip pat yra Romanijos kraštas. Regis, 
tenykščiai žmonės nedrausmingiausi iš visų popiežiaus paval- 
dinių. Būtų visai įdomu atrasti tarp jų vieną kitą sekėją. Erezija 
ir maištas: kas dar? 

Laikau cigarą sukandęs, rankas sukryžiuoju už nugaros. 
Šalčio šiurpulys ragina mane grįžti vidun. Negaliu sau leis- 
ti susirgti. 

Salėje židinys teberusena, kažkas žarstekliu varto žarijas - 
tamsus siluetas, atsukęs man nugarą ir sėdintis ant vienos iš 

užeigos medinių kėdžių. Flanelės marškiniai siekia pėdas, pa- 
slėpdami visą jo kūną, o tonzūrą dengia purpurinė kardino- 
lo kepurėlė. 

Nežymiai pasisuka pajutęs mano buvimą. 

Skubu jį nuraminti: „Nebijokite, Jūsų Šviesybe, tai vien ne- 
migos kamuojamo žmogaus žingsniai.“ 

Keistas garsas, kažkas tarp murmesio ir prunkštelėjimo, 
apskritos akys skęsta virš raukšlėtų skruostų. 

- Tuomet esame dviese tokie, sūnau. 

- Ar galiu jums kuo padėti? 

- Bandau pakurstyti ugnį, norėčiau paskaityti kelias eilutes. 

Prieinu artyn, surandu dumples ir pradedu jomis pūsti 
į žarijas. 

- Nemiga yra bjauri bestija. 

- Tai jau tikrai, tačiau pasiekus šešiasdešimt šešerius me- 
tus nevertėtų pernelyg skųstis, o nuolankiai priimti visa, ką 
mums siunčia Viešpats. Turime būti dėkingi už tai, kad akys 
mūsų dar neapvylė ir galime skaitymu apgauti bemiegės nak- 
ties valandas. 

Ugnis židinyje vėl ima spragsėti, kardinolas del Montė pa- 
ima nuo grindų knygą. Laužo šviesoje įskaitau pavadinimą ir 
negaliu suturėti nuostabos: „Skaitote Vezalijų?“ 

Kiek sutrikęs murmesys: „Gerasis Dievas atleis smalsumą 
seniui, neleidžiančiam sau jokio malonumo, išskyrus domėji- 
mąsi žmogaus proto sukurtomis keistenybėmis.“ 

- Ir aš esu skaitęs šią knygą. Išties keistas veikalas, visa 
ta manipuliacija lavonais, tačiau tai, kas galiausiai jame atsi- 
skleidžia, yra didžiulė pagarba Dievo visagalybei ir tai tobuly- 
bei, kurią Viešpats gebėjo sukurti, jūs taip nemanote? Jei būtų 
daugiau žmonių, puoselėjančių jūsiškį smalsumą, gal išveng- 
tume daugelio nesusipratimų, kai blogis įžvelgiamas ten, kur 
jo nėra nė pėdsako. 

Žvelgia į mane gudria veido išraiška, atrodo senas draugiš- 
kas lokys, susiraitęs ant kėdės: „Vadinasi, skaitėte? Tačiau ką 
turite galvoje, kalbėdamas apie nesusipratimus?“ 

Mėginu. 

- Daugeliui aistringų krikščionių šiandien gresia įkalinimas 
dėl jų troškimo atnaujinti, suteikti naujos gyvasties Romos 
Bažnyčiai. Į juos baksnojama pirštais kaip į pavojingų sek- 
tų narius, kaip į alchemikus, magus ar užkrato platintojus. 
Liuteronai teisiami kaip didžiausi Bažnyčios priešai, nors jie 

niekada ir jokiais žodžiais nedrįso abejoti neginčijamu popie- 
žiaus ir Romos teologų autoritetu. Jei jų idėjoms būtų parody- 
ta bent šimtoji dalis jūsų dabartinio dėmesio, manau, nebūtų 
sunku juos atskirti nuo kitoje Alpių pusėje klestinčių eretikų 
ir schizmatikų. 

Del Montė žvelgia į mane tėviškai: „Sūnau, šią akimirką 
priešais šį židinį aš ir tu esame vien du nemigos kamuojami 
žmonės. Rytoj vėl užsimesiu Palestrinos vyskupo kardino- 
lo rūbą ir negalėsiu sau leisti šios nakties laisvės. Nėra leng- 
va harmoningai suderinti atsakomybę už numylėtą tikinčiųjų 
bandą, kurią privalu ginti, ir parinkti deramas priemones pa- 
kelėje paklydusioms avims sugrąžinti, avims, kurias iš kelio 
išvedė intelektas, blogi tekstai ir klaidinga logika.“ 

Nutariu eiti iki galo: „Mane baugina teisėjų skubotumas 
ir baimė, nuogąstauju, kad tai pažeidžia atsinaujinimo dvasią, 
viską suplaka į bendrą krūvą.“ 

Kardinolas prisimerkia: „Turite galvoje konkretų atvejį, 
ar ne taip?“ 

- Kaip tik taip. Nežinau, ar galiu sau leisti Jūsų Šviesybei apie 
tai kalbėti, tačiau vėlyva valanda ir draugiška atmosfera, kurią 
man dovanojate, padrąsina mane glaustai prabilti apie vieną 
mane itin slegiantį reikalą, susijusį su vienu jūsų kraštiečiu. 

- Mano vyskupijos narį? 

- Ir pamaldų žmogų, Jūsų Eminencija. Brolį Benediktą Fon- 
taninį iš Mantujos. 

Jokios reakcijos, žingsnis žengtas, dabar privalau eiti pir- 
myn. 

- Jau keli mėnesiai, kai Fontaninis įkalintas Šv. Justinos 
vienuolyne Padujoje, apkaltintas Kristaus Dovanos autorys- 
te. Vienuolis įtariamas apostazija. 

Nestiprus kostelėjimas: „Virš tos knygos yra pakibusi eks- 
komunika, sūnau.“ 

- Žinau, Jūsų Eminencija. Tačiau labai jūsų prašau išklau- 
syti mano mintis. Uždrausti knygą buvo nutarta Trento su- 
sirinkime 1546-aisiais dėl vienos konkrečios priežasties: tik 
konsiliumo metu Bažnyčios mokslo vyrai galutinai patvirti- 
no katalikišką išganymo doktriną, paskelbdama liuteronų so- 
teriologiją eretiška. Taigi brolis Benediktas parašė Kristaus 
Dovaną 1541-aisiais, penkeriais metais anksčiau nei konsiliu- 
mas išreiškė savo nuomonę! 

Linkteli be žodžių. 

Tęsiu: „Brolis Benediktas parašė knygą vedamas nuošir- 
daus troškimo pasiūlyti susitaikymo su liuteronais kelią. Šia- 
me veikale nėra nė vieno puslapio, keliančio abejonę popie- 
žiaus ar vyskupų autoritetu, jame nėra nieko sensacingo. 
Paprasčiausiai aiškiais žodžiais išdėstoma išgelbėjimo vien 
per tikėjimą doktrina. Tačiau, Jūsų Eminencija, žinosite kur 
kas geriau už mane, kad Biblijoje esama ištraukų, palaikančių 
tokios interpretacijos galimybę...“ 

- Evangelija pagal Matą 25, 34 ir Laiškas romiečiams 8, 
28-30... 

- Taip pat Efeziečiams 1, 4-6. 

Del Montė atsidūsta: „Žinau, apie ką kalbate. Perskaičiau 
Kristaus Dovaną, ir brolio Benedikto likimas stipriai nerami- 
na ir mane. Tačiau esama labai trapios pusiausvyros, į kurią 
būtina atsižvelgti, sunkiai užgydomų konfliktų...“ 

Kiek palinkstu jo pusėn: „Labai tikiuosi, kad brolio Bene- 
dikto įkalinimas ne tiek susijęs su brolžudišku Bažnyčią su- 
drebinusiu karu, kiek su liuteronybės klausimu. Tokiu atve- 
ju įtakingos asmenybės super partes?*? įsikišimas yra būtinas 
kaip niekad, idant nekaltieji netaptų susidūrimo, su jais netu- 
rinčio nieko bendra, aukomis.“ 

Nežymiai linkteli galva: „Jums puikiai pavyksta kalbėti be 
užuolankų. Tačiau sakau jums, kad nėra taip paprasta, ypač 
dabar, kai popiežius sunkiai serga ir nuo Romos padvelkė ma- 
kabriškų derybų vėjai. Išties nelengva veikti tam, kuris sie- 
kia išlikti taikus, neįsiveldamas į konfliktą. Kiekvienas ges- 
tas, net padiktuotas paprasčiausios artimo meilės, šiandien 
gali būti vertinamas kaip vienos ar kitos pusės palaikymas. 
Tam, kuris trokšta apsaugoti nekaltuosius nuo bausmės, lie- 
ka vien raginti Bažnyčios tarnus sugrįžti prie meilės Dievui 
ir sveiko proto.“ 

Bandau jį paspausti dar labiau: „Esama tylių gestų, kurie 
gali daug ką reikšti.“ 

Kardinolas stebi po truputį slopstančias liepsnas, tarsi 
ieškotų jose atsakymo. Jo veidas byloja apie susitaikymą ir 
nuovargį: „Gerai pažįstu benediktinų vyriausiąjį. - Akimir- 
kai, regis, nieko neketina pridurti. - Laiškas į Montekasino 
vienuolyną yra vienas tų dalykų, kuriuos dar galiu sau leisti...“ 

- Tai būtų išties daug. 

- Manau, dabar man pavyks užmigti. 

Gana aiškūs žodžiai. Laikas atsisveikinti. 

- Eminencija, jūsų kilniaširdiškumas šiais laikais yra rete- 
nybė. Nedaug šventų Bažnyčios vyrų sutiktų kalbėtis su ne- 
pažįstamuoju vidury nakties ir net priimti jo prašymą. Mano 
vardas... 

Del Montė kilsteli ranką: „Ne. Rytoj Palestrinos vyskupas 
negalės sau leisti šios nakties konfidencialumo. Man jūs lik- 
site nemigos kamuojamas eruditas, palaikęs man draugiją.“ 


O dienoraštis 
Viterbas, 1549 metų birželio 25 diena 


Farnezė miršta. Tai gali nutikti ir rytoj, ir po trijų mėnesių. 
Derybų įkarštis didėja palaipsniui su silpstančia Pauliaus III 
išsekusio kūno sveikata. 

Svarstyklės svyra ne Uoliųjų pusėn. Redžinaldas Polas yra 
imperatoriaus kovinis žirgas, o jo populiarumas kaip niekad 
anksčiau siekia žvaigždes. Atrodo, kad tikėjimo čempionas 
gali sutaikyti daugelį. Jei konklava prasidėtų rytoj, lošimo eiga 
būtų gana aiški. Tokiu atveju Karafos per šiuos metus išaus- 
tas tinklas būtų išardytas. Jo pagrindinis priešininkas atsi- 
durtų popiežiaus soste, išrinktas didžiausio Karafos priešo - 
imperatoriaus. Negalima gaišti nė dienos. Karafa ragina savo 
prancūziškąjį sąjungininką imtis atsakomųjų veiksmų. Nori 
sujaukti dabartinį vaizdą, kuo ilgiau vilkinti sprendimą ir at- 
naujinti lošimą. 

Prancūzijos karalius Henrikas II, sekdamas tėvo pėdomis, 
atkūrė sąjungą su protestantų kunigaikščiais. Karafa ragina jį 
atnaujinti karą, tačiau tokiam žingsniui stipriai priešinama- 
si: visad išsekęs valstybės iždas, nestabili vidinė pusiausvyra, 
progresyvus nutolimas nuo itališkų reikalų. Šventosios ins- 
titucijos galva privalo pasitelkti visą savo meistriškumą, kad 
apverstų rezultatą, kuris antraip jam gali būti pražūtingas. 

Tvyranti atmosfera primena sąskaitų suvedinėjimą. Tas, 
kas išeis nugalėtoju, nedvejodamas nušluos nuo žemės pavir- 
šiaus priešininką. Skaičiavimai nesiliauja - kiekvienas į kitą 


39 Užimantis nešališką poziciją (lot... 


543 


pusę perėjęs balsas gali būti lemiamas. Visiems žadama vis- 
kas. Tikrieji šio susidūrimo valdantys veiksniai yra dalijamos 
privilegijos ir senkantis laikas. 

Karafai tenka svarbiausia našta kaip tik tada, kai ne- 
kenčiamas imperatorius pasiekė šlovės viršūnę; gali justi 
Karafos niūrią nuotaiką ir ledinį ryžtą. O Viterbo mieste 
veidai ne tokie įsitempę, tarp žmonių plinta įsitikinimas, 
kad netrukus bus surinktas „senosios sėjos derlius“, kaip 
viterbiečiai linkę vadinti spėjamą rinkimų rezultatą. Anglas 
dalija šypsenas ir taikingus žodžius, kol aplink stiprėja eu- 
forija. 


Viterbas, 1549 metų rugsėjo 7 diena 


Farnezė niekaip nemiršta. Spiritualai trypčioja iš nekant- 
rumo, jų šypsenos labiau įsitempusios, šis laukimas juos se- 
kina. Būgštauja dėl įvykių, galinčių persverti šiandien jiems 
palankią pusiausvyrą. Spiritualai prisibijo, ir to neslepia, kie- 
kvieno Karafos žingsnio. 

Ir jie teisūs. Senasis teatinas turi slaptą ginklą - karo, 
kurio negali pralaimėti, extrema ratio“*: Kristaus Dovaną. 

Jei rinkimų prognozė nepakis, Karafa nedvejodamas pa- 
naudos šį ginklą. Įsakė man likti budriam, tačiau vis dar ne- 
atskleidė savo planų. 

Karafa gali panaudoti Kristaus Dovaną tiesioginiam Polo 
ir spiritualų puolimui, apkaltindamas anglą esant tikruoju 
konsiliumo ekskomunikuoto teksto redaktoriumi. Gali su- 
imti į nagą vieną iš smulkiųjų viterbiečių ratelio žuvų, kad 
išgautų prisipažinimą. Tačiau to Karafa turėtų imtis dabar, 
kas reikštų stoti į kovą pirmuoju asmeniu. Tai būtų pernelyg 
pavojinga, Karafai nepatinka atsidurti priešo ugnies centre. 
Jei gerai jį pažįstu, Karafa pasirinks kitą kelią: paskleis gan- 
dus, vis įkyresnius ir detalesnius, apie galimas Redžinaldo 
Bažnyčios valdymo pasekmes. Popiežiaus, remiančio Trento 
susirinkimo uždraustas doktrinas. Disgregacijos vaizdai, 
niūrūs paradoksalaus ir neužglaistomo konflikto ženklai, 
dramatiškas Romos Bažnyčios susilpninimas ir absoliutus 
jos pavaldumas pasaulietiniam imperatoriaus autoritetui. 

Šis baugus vaizdas turėtų atgrasinti daugelį ir perstumti 
Karafos pusėn lemiamą balsų skaičių. 

Tik taip Karafa sugrįžtų į lošimą konklavai jau prasidė- 
jus, kaip žmogus, nešantis tvarką ir viršesnį protą. Karafa 
Taikintojas. 

Mane suima juokas. 


Roma, 1549 metų lapkričio 10 diena 


Paulius III Farnezė mirė. Su juo užgęsta viena įtakingiausių 
Europos dinastijų. 

Būta ilgos agonijos, o dabar visi laukia sulaikę kvėpa- 
vimą, tarsi sukaustyti neišvengiamybės jausmo. Kalba šį- 
kart eina ne apie šeimą, kuri perims Bažnyčios valdžios 
vadžias, šįkart ant kortos pastatyta ne vien tai. Kalba eina 
apie Bažnyčios vaidmenį ir apie pačią Bažnyčios valdžios 
sampratą. Pasiekėme epochos pabaigą ir stovime priešais 
lemtingą susidūrimą tarp dviejų frakcijų - dviejų priešin- 
gų būdų suvokti krikščionybę. 

Nuo šiol regėsime ne galingų giminių kaitą, sąjungas ar 
susiskaldymą, o būtinybę išsaugoti skirtingų jėgų, aparatų 
ir naujų sparčiai kylančių subjektų žvaigždyno pusiausvyrą. 
Liuteronų Bažnyčia, Kalvinas su savo sekėjais, inkvizicija, lab- 
darą dalinantys ordinai, jėzuitai su daugelio ramybę drums- 
čiančiu Ignacu. Ir visa tai turės susidurti su permainingais 
imperijų, karalysčių ir kunigaikštysčių likimais. 

Kad ir kokie skirtingi būtų šių nesutaikomų priešų tiks- 
lai, tiek Karafa, tiek Polas žino, jog nuo šiol Bažnyčia bus ki- 
tokia nei ankstesnioji. Jie abu žvelgia į priekį, toli nuo senų- 
jų modelių. 


Roma, 1549 metų lapkričio 29 diena 


Kardinolai susirinko į konklavą. Romos gatvėse statoma už 
Polą, favoritą rinkimuose. 

Pastačiau prieš jį. 

Vykdydamas Karafos paliepimą, sukiojuosi tarp kuni- 
gų, dvasininkų, smalsuolių, lošėjų ir paprastų miestiečių 


40 Kraštutinis sprendimas (lot.). 

grupelių, kasdien užtvindančių Romos aikštes. Klaidinu 
juos neva nutekėjusiomis žiniomis apie tikruosius Kristaus 
Dovanos autorius. Beje, tuo užsiimu ne vienas. 

Spiritualai bandys išspręsti klausimą kuo skubiau, pasi- 
naudodami tuo, jog Prancūzijos kardinolai vėluoja atvykti. Jų 
kelionė nėra iš lengvųjų, jūra ir sausuma, kertant juos sustab- 
dyti suinteresuoto imperatoriaus valdas. 

Karafa neturi reikiamų skaičių spiritualams persverti, to- 
dėl privalės neapsisprendėliams į širdis įvaryti visą įmano- 
mą siaubą. 


Roma, 1549 metų gruodžio 3 diena 


Juodi dūmai. Dvidešimt vienas balsas už Polą. Jam reikalingi 
dvidešimt aštuoni, kad pasiektų būtinus du trečdalius. 

Kaip šioms žinioms pavyksta prasmukti pro konklavos du- 
ris, lieka paslaptis, tačiau mažiausiai du kartus per dieną jos 
pasiekia mus punktualios ir išsamios. 


Roma, 1549 metų gruodžio 4 diena 


Juodi dūmai. Polas surinko dvidešimt keturis balsus. Pritarimas 
auga, tačiau sklinda kalbos, kad prancūzų kardinolai netrukus 
pasirodys. Jei Karafai pavyks atidėti Polo išrinkimą dar bent 
dienai, anglas bus pašalintas iš žaidimo. 


Roma, 1549 metų gruodžio 5 diena 


Pasklido kalbos, kad Karafa metė kaltinimą. 
Ne tiesioginiu puolimu, tai ne jo taktika. Veikiau kaip perspė- 
jimą ir kvietimą apmąstyti galimus pavojus, kurių būtina iš- 
vengti. Turbūt pašnibždėjo į kurias garbingas ausis, koks pa- 
radoksas ir didelis keblumas būtų išrinkti popiežiumi Kristaus 
Dovanos, konsiliumo uždraustos knygos, autorių. Neabejotinai 
aniems seniams prieš akis pamojavo vyskupų ir popiežiaus 
kovų, kurias Bažnyčiai jau teko patirti praeityje, baubu. 
Karafa pakurstė dvejonę tiems, kurie atsakydavo į ange- 
lišką anglo šypseną. 

Šiandien popiet vyks naujas balsavimas. 

Karafa man perdavė žinutę. Vos keli žodžiai, tačiau puikiai 
perteikiantys senojo teatino įtampą. Spiritualams pavyko susi- 
tarti su trimis neutraliais kardinolais: jei Polas surinks dvide- 
šimt šešis balsus, šie kardinolai atiduos jam savuosius. Jei Polui 
pavyks, man liepiama žaibiškai vykti į dominikonų būstinę. 

Jei Polui pavyks, viskas baigta. 

Balsavimas po valandos. 

Nervingai stumiu laiką. 

Dvidešimt penki. Trūksta vieno balso, vos vieno. 

Kardinolai ilgai žvalgėsi tarpusavyje. 

Niekas nepakėlė rankos. 

Juodi dūmai. 


Roma, 1549 metų gruodžio 6 diena 


Prancūzų kardinolai konklavoje. Polas neturi šansų laimėti. 
Buvome pakibę ant plauko, kuris netrūko. 


Roma, 1550 metų sausio 14 diena 


Sekinantis laukimas. Kardinolai tūno užsidarę viduje jau ketu- 
riasdešimt aštuonias dienas. Niekaip neprieina prie susitari- 
mo: kasdien vis naujas vardas, kuriuo niekas netiki. 

Dabar žmonės lažinasi, kuris kardinolas gyvas neišeis iš 
konklavos. Galingiausieji seniai, besidraskantys šlapimo ir 
išmatų tvaiko pritvinusiuose kambariuose. Įsivaizduoju iš- 
kankintus jų veidus, nusilpusius kūnus ir apdujusius protus. 
Idealu Karafos planams. 


Roma, 1550 metų vasario 8 diena 


Balti dūmai. 
Nuntio vobis magnum gaudium: Habemus papam. Sibi nomen 
imposuit Iulius III.* 


41 Skelbiu jums didelį džiaugsmą: Turime popiežių! 
Pasirinko sau vardą Julius III (Iot.). 

32 skyrius 


Septyniasdešimt trys dienos, įveikiant pusę šio šimtme- 
čio ir pasiekiant kompromisą: Džovanis Marija del Montė, 
Palestrinos vyskupas kardinolas. 

Julius III. 


Ferara, 1550 metų kovo 21 diena 


Tyliai įslenkame į skersgatvį, nesidairydami sau už nuga- 
rų. Stabtelime ir apsimetame, kad šnekučiuojamės, - niekas 
mūsų neseka. 

Priartėjame prie namo: trys vienodi beldimai, tada dar 
vienas. 

- Kas ten? 

- Pietras ir Ticianas. 

Durys prasiveria, apskritas veidas, juoda garbanota barz- 
da ir užriesti ūsai: „Užeikite, užeikite. Mes laukėme jūsų.“ 

Veda mus pro įvairiais įnagiais ir darbo stalais užvers- 
tas dirbtuves, grindis nuklojusios drožlės girgžda mums po 
kojomis. 

Pakylame laiptais į gyvenamąją dalį, mūsų laukia keturie- 
se, užverbuoti praėjusiais metais ir paties Ticiano pakrikštyti. 

Dailidė pasiūlo mums taburetes, kvepiančias šviežiai drož- 
tu medžiu. 

- Ar viską paaiškinai? 

- Bus geriau, jei paaiškinsi tu... 

Linkteliu šiam nespėjus užbaigti sakinio. 

Nužvelgiu ketvertą: pagarbūs veidai. 

- Tai gana paprasta. Aš ir Pietras rengiamės sušaukti ti- 
kėjimo brolius į bendrą susirinkimą. Mums reikia pažinti 
vieniems kitus ir susiskaičiuoti. - Vienas kitas krūptelėji- 
mas. - Iki šiol vien krikštijau. Sakiau pamokslus ir krikštijau, 
nė sekundei nesustodamas. Pietras per pastaruosius mėne- 
sius skersai išilgai apkeliavo kunigaikštystę ir Markės že- 
mes. Atėjo derliaus rinkimo metas, o jums atėjo laikas įneš- 
ti savo dalį. 

Vienas jų nesidrovi manęs pertraukti: „Kada?“ 

Nepritariantys aplinkinių žvilgsniai, tačiau nekreipiu į tai 
dėmesio: „Rudenį. Vietą dar turime nuspręsti. Dabar būtina 
leistis į kelią ir susisiekti su visomis bendruomenėmis nuo 


548 


Feraros iki Abrucų. Kiekviena bendruomenė turės atsiųs- 
ti po du atstovus. Vieta, kurią parinksime susirinkimui, bus 
paskelbta broliams nuvykus į Ferarą. Verčiau vengti bergž- 
džios rizikos.“ 


Ferara, 1550 metų kovo 21 diena, valanda anksčiau 


- Kam tas susirinkimas? 

- Mums reikia žinoti, kiek mūsų yra. Reikia susiorgani- 
zuoti. 

- Tai pavojinga, Ticianai, inkvizicija... 

- Inkvizicija vargiai nutuokia apie mane. Apie tave jie 
apskritai nieko nežino ir tikrai neįtaria, kad mūsų daug. 
Nesirūpink. Ir toliau visiems minėk Ticianą, tai vienintelis 
vardas, kurį broliams reikia žinoti. 

- Tačiau jei kurį jų pagautų, tu būtum pirmasis, kurio ink- 
vizicija ieškotų. 

- Ieškotų manęs ir tik manęs, nieko kito. Tu juos pažįsti: 
prozelitai jiems neįdomūs, jie trokšta ereziarcho. 

Juokiamės. 

- Tesaugo mus Viešpats, tačiau šis susirinkimas mus vi- 
sus įstums į pavojų. 

- Surengsime slaptą susirinkimą. Gerai manęs paklau- 
syk, Pietrai: būtent todėl nenoriu daugiau nei dviejų atstovų 
iš kiekvienos bendruomenės. Mūsų susirinks ne mažiau kaip 
penkiasdešimt ir veikiausiai ne daugiau kaip šimtas. 

- Ojei palauktume ir pažiūrėtume, ko imsis naujasis po- 
piežius? Mes nežinome, kieno pusėn jis stos, Uoliųjų ar spi- 
ritualų... 

- Niekieno pusėn. 

- Kaip tai? 

- Popiežius nestos niekieno pusėn, man teko su juo susi- 
pažinti. Jis nesirinks jokios partijos, tai pats sunkiausias ke- 
lias, nes pasmerkia jį tenkinti visų įgeidžius, o vienų intere- 
sai yra kitų pražūtis. 

- Kaip... Kada tu susipažinai su popiežiumi? 

- Prieš pat jį išrenkant. Ilgai su juo kalbėjausi. Apie in- 
kviziciją jis mąsto tą patį kaip ir mes. Prieštarauja Karafos 

ir jo bičiulių metodams. Žino, kad jei paliks jiems laisvą kelią, 
nukentės šimtai nekaltų žmonių. Naujasis popiežius man as- 
meniškai pažadėjo parašyti benediktinų vyriausiajam dėl Fon- 
taninio išlaisvinimo. 

- Ano Fontaninio? Benedikto iš Mantujos? Kristaus Dovanos 
autoriaus? 

- Šiandien jis laisvas. Ar tai nėra geras ženklas, leidžiantis 
mums lengviau atsikvėpti? Turime surengti susirinkimą kuo 
skubiau, kol pusiausvyra vėl neišsiderino ir kas nors nepakrei- 
pė popiežiaus rankos. Esu beveik tikras, kad giliai širdyje Julius 
III yra atviras dialogui su reformuotu tikėjimu, tiesiog jis negali 
to viešai skelbti nei leisti apie tai suprasti, nes puikiai žino bu- 
vęs išrinktas kompromiso keliu. Ir kad privalo atitinkamai elg- 
tis. Kaip ten sakote? Ir vilkas sotus, ir avys sveikos. 

- Jei manai, kad taip yra geriausia, palaikau tave. 


Pietras Manelfis žengia greta manęs Skliautų gatve. Susipa- 
žinau su juo Florencijoje: tai dvasininkas iš Markės regiono, 
maištingas popiežiaus pavaldinys, jo dvasinės kančios prasidė- 
jo prieš kelerius metus ir privertė mesti seminariją bei vis spar- 
čiau slysti ta plonyte linija, skiriančia mistinį įkvėpimą nuo ere- 
zijos. Suteikiau jam taip ieškomus atsakymus, ir Pietras prisirišo 
prie manęs kaip šuo prie šeimininko - pirmasis Ticiano moki- 
nys. Kad išbandyčiau jį, pasiunčiau į gimtąsias vietas atvertinėti 
žmonių. Paskui Pietras prisijungė prie manęs Feraroje, kupinas 
lūkesčių. Meldžiasi gerokai per dažnai, tačiau pasižymi stulbi- 
nama atmintimi, pamena vietovardžius, pakrikštytųjų vardus 
ir amatus, padeda man tvarkyti korespondenciją su kitais tikė- 
jimo broliais. Visiems pasakoja apie mane, už Feraros ribų nie- 
kas nėra girdėjęs kito anabaptisto vardo, išskyrus paslaptingąjį 
Ticianą. Jei tikinčiuosius turėtų susekti, jie negalėtų vienas kito 
išduoti, vien Ticianą, grobį, taikinį. 

Žingsniuojame po skliautais, pakibusiais virš gatvės. Tai gat- 
vė, kuri niekad nesnaudžia: dieną čia triūsia odadirbiai, kalviai 
ir batsiuviai, o nakčia darbuojasi šlaunys ir krūtys. Tyliai įslen- 
kame į skersgatvį, nesidairydami sau už nugarų. Stabtelime ir 
apsimetame, kad šnekučiuojamės - niekas mūsų neseka. 

Priartėjame prie namo: trys vienodi beldimai, tada dar vienas. 

- Kas ten? 

- Pietras ir Ticianas. 

Feraroje gyventi gera. Tai miestas, kuriame viskas sukasi 
ypatingu ritmu, viskas puikiai dera tarpusavyje. Ne taip kaip 
Venecijoje. Venecija išties sudėtinga, Venecijoje užtenka pa- 
judinti smeigę ir garantuotai pataikai kuriam milžinui į sė- 
dimąją. 

Ferara yra nedidukė, tvirtai įsikibusi upės kranto, tačiau 
ji leidžia praeiviui pasiklysti savo senose gatvelėse. Ferara 
yra laisvesnė, norisi sakyti - lengvesnė, ne tokia prigrūsta, 
joje kur kas mažiau sargybinių ir šnipų. Venecijoje tave vi- 
sada lydi kieno nors akys, čia ne, gali vaikščioti nesustoda- 
mas ir neapsimesdamas pasiklydęs vien tam, kad patikrin- 
tum, ar už tavęs nesėlina koks kitas apsimetėlis. Tai sveikas 
įprotis, tačiau Feraroje jis nereikalingas, čia gali jaustis ra- 
mus. Erkolė II popiežiui nutaiso plačią šypseną, o tuo tarpu 
leidžia savam mieste glaustis aktyviausiems ir pavojingiau- 
siems Italijos protams. Kunigaikščiui patinka turėti rūmus, 
pilnus literatų, o ant Ludoviko Ariosto, čia garbinamo kaip 
šventojo, kapo jis neleidžia užgesti liepsnai. Erkolei turi ge- 
rokai skaudėti širdį šiandien negalint pasigirti tokio lygio 
menininkais. Čia gyvena ir Renata, Alfonso d'Estės našlė, 
kuri nė kiek neslepia savo simpatijų kalvinistams. Daugelis 
pasislėpė tarp kunigaikštienės sijonų, kad pabėgtų nuo po- 
licijos ir inkvizitorių. 

Žydai taip pat visai neblogai gyvena Feraroje, kaip ir Ve- 
necijoje, tačiau čia daugiausia verčiasi lupikavimu, skolina 
pinigų už žemesnes palūkanas nei jų broliai iš lagūnos ir už- 
dirba tikrai neblogai. Pinigai keliauja, niekada nesustoja, ir 
tai yra puikios miesto sveikatos ženklas. Teisingumas admi- 
nistruojamas po lygiai, išvengiant perdėto magistratų, poli- 
cininkų ir teismų skaičiaus, užtrunkančių mėnesius, kad su- 
sitartų dėl atitinkamų kompetencijų paskirstymo muštynių 
sunkinančiomis aplinkybėmis atveju. Čia jie tvarkosi greitai, 
jei pernelyg krenti į akis, palydi tave už sienos. Jei ką nudobi, 
palydi pas budelį, seną girtuoklį, gyvenantį šiaurinėje gynybi- 
nės sienos dalyje ir darbo metu traukiantį nepadorias daine- 
les. Jei du ferariečiai turi suvesti sąskaitas, susitaria susitik- 
ti dvikovų gatvėje - siauroje perėjoje su varteliais abiejuose 
galuose: įeina dviese, o išeina tik vienas. Viskas be didelio 
triukšmo, nedrumsčiant nusistovėjusios šio miesto ramybės. 

Manasis anabaptistas čia jaučiasi it žuvis vandenyje. 

Surinkau apie tuziną adeptų, ir ne vien ferariečių, pasiry- 
žusių vykti į kitus miestus platinti naujo tikėjimo bei krikšty- 
ti. Tuo tarpu rūpinuosi ir antrąja savo gyvenimo dalimi, susi- 
tikinėdamas su Beatriče jos namuose, kur patenku pro siaurą 
užpakalinį įėjimą. 

Migezai perduoda man žinutes per Kju, „Gorgadelio“ užei- 
gos - geriausios vyninės visame mieste visai greta Katedros - 
šeimininką. Pasakojama, kad čia užsukdavęs palėbauti ir pats 
Ariostas, o kažkas dar atmena šį poetą ne kartą deklamavus 
eiles iš savojo Pašėlusio Rolando*“*. Kjukjolinas, pramintas Kju 
tų klientų, kuriems suteikia kreditą užeigoje, yra išties įspū- 
dingas padaras: jo akys stypso galvos kraštuose tarsi rupūžės 
ir žvelgia priešingomis kryptimis. Vyriškio kaktą dengia juo- 
di liūto karčiai, ploni ir susivėlę it šerno šeriai. Šiame mieste 
tai svarbus asmuo. Jei tau iškilo rūpesčių, gali pasikalbėti su 
Kju, kuris beveik visada nurodys žmogų, galintį išspręsti tavo 
bėdą. Kju yra paslapčių bankas. Jam gali sakyti bet ką ir būti ti- 
kras, kad niekam nepravers burnos, kad sukaups informaciją 
savo skrynioje ir sugrąžins ją su palūkanomis patarimų, var- 
dų ir adresų, kuriais gali kreiptis, pavidalu. Manosios paslap- 
tys taip pat saugomos šiame banke. Raktas - tai keli sutartiniai 
ženklai. Vynas: jokių naujienų. Degtinė: svarbios naujienos. 

Šiandien man įpylė degtinės. Saulei leidžiantis pas Migezus. 


Įveikiu miestą ir pasiekiu savo namus. Mažas kambarys, ku- 
riame galiu nusimesti Ticiano rūbus ir valandėlę pailsėti. 

Nedideliame židinyje užkuriu ugnį ir pastatau šildyti van- 
denį: Venecija pripratino mane dažnai praustis, tai netgi tapo 
įpročiu. Nepatogiu ir brangiu įpročiu žmogui, kuris nuolat 
kelyje. 

Lieku nuogas, tyrinėju kūno dalyse susikaupusius pen- 
kiasdešimt metų. Seni randai ir vienas kitas baltas plaukas 
ant krūtinės. Laimei, niekad neleidau savo raumenims per 
daug atsipalaiduoti: jėga dar nepaliko manes, dabar ji kiek la- 
biau statiška ir tvirta. Tačiau reumatas manęs nebeapleidžia. 
Tik vasarą kiek atsigaunu, išsitiesdamas saulėje tarsi driežas 
ir džiovindamas visą šių lygumų drėgmę. Taip pat pastebėjau, 
kad nebegaliu iki galo sulenkti nugaros, nerizikuodamas ašt- 
riais dūriais, ir jei tik galiu, vengiu arklio. 

Keista, kaip senatvė išmoko tave vertinti pačius paprasčiau- 
sius judesius, kaip vis mieliau gaišti laiką įsitaisęs patogiame 
krėsle ar medžio pavėsyje, ar vartydamasis lovoje ir ieškoda- 
mas tinkamos priežasties pakilti. 

Kruopščiai nušluostau kiekvieną kūno lopinėlį, išsitiesiu 
ant gulto ir užmerkiu akis. Užtenka vieno šalčio šiurpuliuko, 
kad išsitraukčiau švarius drabužius iš skrynios - vienintelio 
baldo visame kambaryje. Mano elegantiškieji Venecijos dra- 
bužiai. Plati skrybėlė, po kuria paslepiu veidą, plonas durklas, 
nešiojamas prie diržo. Varpo dūžis - laikas eiti. 


Ant pečių nuleisti juodi plaukai skleidžia esencijų aromatą. 
Jaučiu jos šiltą kūną, vis dar prigludusį prie manojo, galiu ją 
stipriai apkabinti rankomis ir apsivyti kojomis. 

Migezai beveik nepatikėjo mano pasakojimo žodžiais. Su- 
sitikimas su būsimu popiežiumi, tarpininkavimas išlaisvinant 
Fontaninį. 

Nematau jos veido, bet jaučiu, kad pabudo ir galbūt šypsosi. 

Paradoksas: arba konsiliumas suklydo uždrausdamas Kris- 
taus Dovaną... arba popiežius yra eretikas, anot Žoao. 

Norėčiau jai ką pasakyti, ką nors, kas išreikštų mano skran- 
dį gniaužiantį jaudulį ir kas bemaž mane pravirkdo. 

Nei Uolusis, nei spiritualas. Julius III yra ekvilibristas. Ga- 
liausiai jis atsistos nugalėtojo pusėn. Lošimas vis dar tęsiasi. 

Esu per senas, kad kalbėčiau apie meilę, kažką, ką visad nu- 
stumdavau į gyvenimo pakraštį ir galiausiai paaukodavau, at- 
imdamas iš savęs tokias artumo akimirkas kaip ši, pačią gali- 
mybę metai iš metų džiaugtis mylimo žmogaus artumu ir leisti 
jam pakeisti manąjį likimą. 

Kaip įveikti šią aklavietę, klausia Duartė? Ką daryti su 
kvizicijos įteisinto uždraustų knygų sąrašo viršūnėje? 

Galbūt jos gyvenimas nedaug kuo skiriasi nuo manojo. Mū- 
sų istorijos iš esmės panašios. Istorijos, kurių vienas kitam ne- 
pasakojome. Neužduoti klausimai. 


a2 Orlando Furioso (it.)- 1532 m. Ariosto sukurta riterinė poema, 
priskirtina karolingiškajam ciklui. 

Judėti pirmyn, atsakė. Ryžtinga, ji darkart mus nustebi- 
no. Inkvizicija nieko negali be vietinės valdžios pritarimo. 
Venecija moka apsiginti nuo Romos kišimosi. Judėti pirmyn. 
Kurstyti žmonių nepasitenkinimą Bažnyčia. 

Beatričė guli nejudėdama ir leidžia man klausytis savo 
kvėpavimo, tarsi žinotų tai, kas svarbiausia, tarsi dalintųsi 
su manimi tomis pačiomis mintimis. 


- Ar suradai jį? 

- Ką? - mano balsas atsklinda lyg iš gelmės. 

- Savo priešą. 

- Dar ne. Bet jaučiu, kad jis netoli. 

- Kaip gali būti tuo tikras? 

Šypteliu: „Vien tai man suteikia jėgos nelikti čia su ta- 
vimi iki mirties.“ 


G dienoraštis 
Roma, 1550 metų balandžio 17 diena 


Naujasis popiežius pertvarkė Šventosios institucijos kon- 
gregaciją: Karafa ir De Kupis, Uolieji, Polas ir Moronė, spi- 
ritualai, Červinis ir Sfondratas, neutralūs. Nori vienu metu 
patenkinti visus ir kartu nė vieno. Julius III yra laikinas nu- 
siginklavimas, uždangalas, dėl kurio Uolieji ir spiritualai 
varžysis iki mirties. 

Karafa leidžia savo dienas vesdamas intensyvias dery- 
bas, tarsi konklava nebūtų pasibaigusi. Rašė man pasiga- 
vęs utėlių „tarp tų labiau mirusių nei gyvų sukriošėlių“. 
Septyniasdešimt ketveri metai, senesnis už patį popiežių, 
ir niekad nesudeda bluosto. 

Norėčiau turėti jo energiją. Tačiau esu čia, laukiu jo nu- 
rodymų jau kelias savaites, vien pasivaikščiojimai Romos 
kalvomis ir mėgavimasis švelniu pavasario klimatu, kaip 
senas atitarnavęs įrankis. 

Vėl parašiau pusei Italijos inkvizitorių, teiraudamasis 
žinių apie Ticianą. Vis dar nieko. 

Roma, 1550 metų balandžio 30 diena 


Ticianas yra Florencijoje. 

Pieras Frančeskas Ričis, Kozimo de Medičio vyresnysis lio- 
kajus ir sekretorius. 

Pietras Karnesekis, sena Viterbo laikų pažintis, jau teistas 
1547-aisiais ir išteisintas popiežiui tarpininkaujant. 

Benediktas Varkis, Florencijos akademijos lektorius, prieš 
tai Padujos Aistringųjų ratelio narys. 

Kozimas Bartolis, Florencijos akademijos konsulas, jau skai- 
tęs Kristaus Dovaną. 

Antonas Frančeskas Donis, literatas, pasiuntinys tarp Flo- 
rencijos ir Venecijos. 

Pieras Vetoris, Marko Antonijaus Flaminijaus bičiulis, su- 
sirašinėjantis su kardinolu Polu. 

Jakopas Pontormas, puikus dailininkas, ir jo mokinys Bron- 
zinas. 

Antonas Frančeskas Gracinis, pramintas Žuvimi, poetas, 
plakantis Bažnyčią savo eilėmis. 

Pietras Manelfis, dvasininkas iš Markės regiono. 

Lorencas Torentinas, spaustuvininkas. 

Filipas del Miljorė ir Bartolomėjus Pančiatikis, patricijai. 

Gausus Florencijos kriptoliuteronų ratas. Skirtingi karje- 
ros keliai, atvedę į vieną bendrą tašką po globėjišku Kozimo 
I de Medičio, mecenato ir aršaus Farnezės priešininko, visad 
pasirengusio pakurstyti antipopiežiškos polemikos liepsnas 
savo naudai, sparnu. 

Visą praeitą žiemą Ticianas turškėsi šiame tvenkinyje. Čia 
jis praleido konklavos dienas ir buvo vienas aistringiausių Re- 
džinaldo Polo rėmėjų. 

Inkvizitoriai rašo man, kad labiausiai iš visų Ticianas mėgs- 
ta dailininko Pontormo ir jo mokinio Bronzino draugiją. 

Šešiasdešimtmetis Jakopas Pontormas leidžia dienas ir nak- 
tis prie to, ką mano esant savo didžiausių pastangų pareika- 
lavusiu darbu, - Šv. Lorenco bazilikos freskos, kurią Kozimo I 
vardu jam užsakė Pieras Frančeskas Ričis. Šiuos darbus gau- 
bia didžiausia paslaptis, net ir parengiamieji brėžiniai akylai 
saugomi. Tik Bronzinui ir dar keliems išrinktiesiems leidžia- 
ma pamatyti tai, ką tapo šis dailininkas. 

Gandai, anoniminiai laiškai, pasiekiantys Florencijos in- 
kviziciją, pašaliniai vieno kito vienuolio žvilgsniai: Pontormas 


555 


detaliai vaizduoja Kristaus Dovaną bažnyčios, kuri priglaus 
Kozimo de Medičio palaikus, absidėje. 

Pasibaigus konklavai manęs daugiau nepasiekė žinios iš 
Florencijos apie Ticianą. 


Roma, 1550 metų gegužės 8 diena 


Karafa kliovėsi prancūzais. Tačiau, pasak iš Prancūzijos mus pa- 
siekiančių žinių, Henrikas II negali sau leisti tęsti su Habsburgu 
karo, kurį pradėjo monarcho tėtušis, nes tam reikalingi tokie fi- 
nansiniai ištekliai, kokių niekas nesutinka Henrikui paskolinti. 

Karafa sako, kad imperatorius intensyviai ieško susitari- 
mo su liuteronų teologais, ir jei kartais Habsburgui pavyktų, 
spiritualai dar gali laimėti. 

Karafa nori, kad Polas būtų kuo toliau nuo Romos. Nori vi- 
sam laikui jį išguiti iš Italijos. 

Karafa sako, kad Anglijoje netrukus prasidės karas dėl pa- 
veldėjimo. Henrikas VIII mirė, palikęs dėl karūnos besivar- 
žančių palikuonių tuntą. 

Karafa sako, reikia pradėti ruošti dirvą katalikiškai Angli- 
jos rekonkistai ir pasistengti, kad šioji užduotis būtų patikė- 
ta būtent Polui. 

Karafa sako, kad privalau vykti į Angliją ir užmegzti ryšius 
su Marijos Tiudor rėmėjais: Marija yra atsidavusi popiežiui ir 
rengiasi užginčyti įbrolio karūnavimą. 

Karafa kalba apie delikačią ir labai svarbią užduotį, kurią 
gali patikėti tik savo ištikimiausiam tarnui. Karafa dar niekad 
nekalbėjo tokiais žodžiais. 

Karafa man siūlo nuodingąją nuokaną sidabro taurėje. 


Anksčiau ar vėliau tai turėjo įvykti. 
Karafa pašalina mane iš pagrindinio lošimo, kurį sekiau nuo 
pat pradžios. 

Ooelet žvaigždė nusileido. 


Anglijoje. Derėtis su keturiais netašytais ir prastai apsiren- 
gusiais didikais. 
Anglijoje. Kristaus Dovanos operacija man nebepriklauso. 

Mąstau, kad galbūt negrįšiu. Gal nepasieksiu net ir Lon- 
dono. Pakeliui mane įveiks nusamdyto žudiko geležtė, toliau 
nuo pašalinių akių. Mano laikas baigėsi. Per trisdešimt metų 
sukauptos paslaptys baugina tą, kuris rengiasi atversti nau- 
ją kovos už absoliučią Romos galią puslapį. Atsiranda fana- 
tiškų ir sąmoningumo stokojančių jaunuolių, tokių kaip do- 
minikonas Gislieris. Jėzuitai. Erdvė užpildyta. Laikas užleisti 
kortų stalą kitiems. 


Esu pavargęs. Išsigandęs ir pavargęs. Mano kelionės man- 
ta sukrauta ir aš žvelgiu į ją tarsi ji priklausytų ne man. Keli 
draiskalai, paveldėti iš be triukšmo užsibaigiančio gyvenimo. 
Šioji mintis jau kurį laiką kirbėjo galvoje, tačiau tikrai nema- 
niau, kad viskas įvyks taip greitai, su tokiu banalybės jausmu 
širdyje. Ne taip reikėtų ruoštis savo baigčiai. 

Norėčiau kam nors patikėti šiuos puslapius - liudijimą apie 
tai, kas buvo nuveikta. Bet kokiu tikslu? Ir kam? 

Judame istorijos vingiais. Esame šešėliai, kurių kronikos 
nemini. Neegzistuojame. 

Rašiau pats sau. Vien sau. Sau pačiam dedikuoju ir palie- 
ku šį dienoraštį. 


G dienoraštis 
Londonas, 1550 metų birželio 23 diena 


Lietaus ir pokalbių dienos. Buki anglų aristokratai, rezgan- 
tys pinkles dienos šviesoje, neturintys jokio pašaukimo di- 
plomatijai. Jie moka naudotis kardais, kuriuos visi vietiniai 
demonstruoja nesivaržydami. Bet nieko daugiau. Viskas baig- 
sis kraujo klanais ir laimės tas, kuris suburs gausesnę ka- 
riuomenę. 

Trys varžovai, trys partijos. Neįmanoma jėgų pusiaus- 
vyra. 

Edvardas, karūnuotas vaikigalis, savo mokytoju pasirin- 
ko ne ką kitą kaip patį Martyną Bucerį, didįjį liuteronų teo- 
logą. Marija, Henriko VIII duktė iš santuokos su Kotryna Ara- 
goniete, pusiau ispanė, yra itin atsidavusi popiežiui. Taip pat 

jaunoji Elžbieta, savo motinos Anos Bolein kraujas, rodos, ža- 
visi schizmatiškomis tėvo pažiūromis. 

Mariją Katalikę remiančios giminės pritaria Redžinaldo 
Polo, katalikybės gynėjo, sugrąžinimui į tėvynę, ir jau esama 
didikų, rengiančių jam Kenterberio krėslą. Tačiau Katalikės 
šalininkai daugiau apie nieką nekalba, kaip tik apie priešinin- 
kų žudynes. Jau kelis šimtmečius šie kilmingieji užsiima vie- 
nas kito eliminavimu, savęs pačių naikinimu giminių kovose, 
primenančiose labiau barbariškus keltų papročius nei politi- 
kos meną. 

Čia blogiau nei tremtyje. Iš Italijos manęs nepasiekia jo- 
kios žinios. 


Žudiko ašmenys manęs nepasitiko. Karafa dovanoja man pa- 
pildomo laiko. Galbūt sprendžia, ką su manimi daryti. O gal 
viskas tėra plano dalis. 

Stoikų pritaikytas sprendimas su manimi neturi nieko ben- 
dra. Jokio nusivylimo, kurį reiktų atpirkti. Nesigailiu dėl nieko. 

Anglijoje lyja. Lyja nuolat. Tai sala, nepažįstanti metų lai- 
kų, nes sutalpina juos visus į vieną vienintelę dieną. 

Mirsiu svetur. 


Londonas, 1550 metų rugpjūčio 18 diena 


Mano užduotis - atlikta. Nenusimato jokio stabilumo: grįž- 
tu namo su daugybe pažadų, įsitikinęs, kad anglų kilmingai- 
siais negalima pasikliauti. Marija beldžiasi ne vien į mūsų du- 
ris, rūmuose regėjau ispanų tarėjus. Karolis V turi vieną dar 
nevedusį sūnų, ir nesvarbu, kad dešimčia metų jaunesnį už 
Mariją. Jei Karafa siekia, kad Polas grįžtų tėvynėn, turės rim- 
tai apgalvoti, kad tai gali reikšti Ispanijos ir Anglijos suartėji- 
mą, imperatoriaus naudai. 

Dėl mano abejingumo šiems reikalams buvo gana sunku 
rengti į Romą siunčiamas ataskaitas, o dabar, ruošdamasis ke- 
lionei, jaučiu visai neskubąs grįžti. Tai, kas išliko, yra neįmin- 
tos mįslės kurstomas smalsumas ir jausmas, jog privalau už- 
baigti paskutinę misiją. 

Noriu skirti laiko sau, kad atsekčiau senuosius pėdsakus. 
Suprasti, kas veržiasi į paviršių. 

33 skyrius 


Ferara, 1550 metų rugsėjo 2 diena 


- Literatai, dailininkai, poetai, spaustuvininkai. Taip pat 
rūmų sekretoriai, universitetų lektoriai, dvasininkai. Egzistuoja 
ištisas pogrindinis nepritarimo Bažnyčiai pasaulis. Skersinis 
pasaulis, sujungiantis svarbiausius taškus, reikšmingiausius 
dvarų asmenis, idėjų skleidėjus ir kunigaikščių patarėjus. Jie 
visi yra nepatenkinti stiprėjančia inkvizicijos ir nenuolaidžiųjų 
kardinolų galia. Nėra tokio miesto, kuriame nesitelktų grupe- 
lės žmonių, puoselėjančių sąmoningumą ir didelį nepasitenki- 
nimą dėl vis labiau veržiamos kilpos. Neapolio valdeziečiai*3, 
Florencijos kriptokalvinistai, Polo bičiuliai Padujoje, Venecijos 
proreformatai. Taip pat Milanas, Ferara... Tokie kunigaikščiai 
kaip Kozimas de Medičis ar Erkolė II d'Estė gali šiuose bruz- 
dėjimuose ir asmenybėse atrasti atramą, siekdami išlaiky- 
ti inkviziciją toliau nuo savo valdų ribų, o kartu gali būti pri- 
versti inauguruoti didesnės laisvės bei tolerancijos epochą. 
Senoji didikų giminių galia gali praversti užkertant kelią nau- 
josios inkvizitorių galios veržimuisi. Šios nutukusios dinasti- 
jos vertina Romos kišimąsi kaip į jų valdas nukreiptą žvilgsnį, 
kaip į grėsmingą priešininką, besigviešiantį jų erdvės. Jei ku- 
nigaikščiai išvystų augantį žmonių nepasitenkinimą dvasinin- 
kijos privilegijomis ir hierarchijomis, galėtų ryžtis pasisakyti 
prieš Šventosios institucijos teismus. 

Mūsų, baptistų, užduotis bus palaužti tą chronišką litera- 
tų ratelių neryžtingumą, pastūmėti juos išlįsti į dienos švie- 
są, kol dar ne vėlu. 

Tačiau ir kaimuose bei aplink miestus yra juntamas pras- 
tuomenės nepasitenkinimas. Instinktyvus, beveik įgimtas 
priešiškumas dvasininkų piktnaudžiavimui valdžia, kilęs dėl 
siaubingų gyvenimo sąlygų, kurioms yra pasmerkta liaudis. 
Pasistengti užpildyti spragą tarp prastuomenės evangeliškos 
dvasios ir išsilavinusių protų nepritarimo - sunki užduotis, 
kurios ir privalome imtis. 


43 Valdesiani (it.) - viena iš XVI a. Italijoje paplitusio filosofinio ir 
religinio spiritualų judėjimo atšakų, susijusi su žydų kilmės ispanų 
teologo Juan de Valdės (1505-1541), pabėgusio nuo inkvizicijos Į 
Neapolį, veikla. Į šį judėjimą, atmetusį griežtą dogmatizmą ir bet ko- 
kią dvasininkijos hierarchiją, buvo įsitraukę daugelis to meto Nea- 
polio intelektualų. 

Visa tai nebūtinai turi vykti viešumoje, tačiau su visu de- 
ramu atsargumu, netgi nuslepiant mūsų tikrąsias intencijas ir 
tikėjimą. Mūsų susirinkimas turi pasitarnauti nustatant bend- 
rus tikslus visų po Italijos pusiasalį išsibarsčiusių tikėjimo bro- 
lių ateičiai. Susirinkimas įvyks Venecijoje spalio mėnesį ir bus 
slaptas. Aš jame nedalyvausiu. 

- Ką?! Tu vienintelė visas bendruomenes jungianti gija! 
Visiems mums esi atramos taškas... 

- Už mane kalbės raštas, kurį tau patikėsiu. Jei tiesa, kad 
esu vienintelis dvasinis autoritetas, tada man geriau likti še- 
šėlyje. Verčiau jau niekas nepažinos tikro Ticiano veido, tik 
jo žodžių galią. 

Manelfis pagarbiai nuleidžia akis ir išskleidžia ant rašomo- 
jo stalo lapą. Smulkia rašysena surašytos pastabos. Italų bap- 
tistų susirinkime Pietras atstovaus Ticianui. 


G dienoraštis 
Antverpenas, 1550 metų rugsėjo 3 diena 


Lodeveikas de Schalidekeris, kitas vardas Eluazijus Preistinkas, 
arba Elojus. 

Pagal amatą - stogdengys. 

Apkaltintas skleidęs eretiškas knygas, neigęs Dievo sub- 
stanciją ir nuodėmę, skelbęs vyro ir moters tobulumą, prak- 
tikavęs incestą ir nesantuokinį sugyvenimą. 

Sudegintas ant laužo kaip eretikas 1544-ųjų spalio 2 dieną 
drauge su kitais savo sektos nariais, vadinamaisiais lojistais. 

Šis vardas ne kartą iškyla Antverpeno valdžios metraščiuo- 
se ir yra siejamas su Davido Jorio, Johaneso Denko ir kelių kitų 
vietinių didikų ar pasiturinčių pirklių vardais. 

Jau apie trisdešimtuosius metus daugelis Lodeveiko sekė- 
jų ir jį palaikančių asmenų buvo suimti. 

Nepaisant kuklios kilmės, Preistinkas buvo vienas esmi- 
nių antiekleziastinės Antverpeno veiklos ramsčių, tačiau ne- 
kenčiamas ir liuteronų. 

1526-ųjų vasarį jis buvo teisiamas ir nubaustas švelnia 
bausme įskundus Liuteriui, kuris po susitikimo su Preistinku 
Vitenberge parašė Antverpeno valdžiai, perspėdamas apie šio 

asmens keliamą pavojų. Preistinkui tada pavyko išvengti rim- 
tos bausmės išsižadėjus savo idėjų ir dėl silpnų anuomet ga- 
liojusių sankcijų. 

1544-aisiais Lodeveikas buvo kankinamas, siekiant išgau- 
ti prisipažinimą vykdžius šventvagiškas praktikas ir skleidus 
šventvagiškas mintis. 

Neišdavė nė vieno savo bendro ar sekėjo, savo paties ran- 
ka pasirašydamas mirties bausmę. 

Mirties bausmę pasirašė ir dominikonas Nikolas Bujyšeris, 
surinkęs paskutinius Elojaus parodymus. 

Mano ieškomas vokietis yra mirusysis, kuriam skirta visa 
Antverpeno inkvizicijos archyvo byla. 

Šis mirusysis šiandien yra vieno prabangaus Venecijos vieš- 
namio savininkas. 

Mano ieškomas vokietis apkeliavo šias žemes anabaptis- 
tų Maišto metais. 


Antverpenas, 1550 metų rugsėjo 4 diena 


Nikolas Bujyšeris šiandien yra Antverpeno vyriausiojo inkvi- 
zitoriaus dešinioji ranka. 

Keturiasdešimtmetis, aukštas ir liesas, žvilgsnis žmogaus, 
per kurio rankas keliauja daugelio žmonių likimai. 

Pasitiko mane maloniai. Puikiai viską prisiminė be apsimesti- 
nių atminties spragų, visas ano neįtikėtino įvykio smulkmenas. 

Antverpeno ereziarcho būta sumanaus ir išsilavinusio žmo- 
gaus, gebėjusio užmegzti platų ryšių tinklą tiek su liaudimi, 
tiek su miesto kilmingaisiais. Dar ir šiandien daugelis atmena 
Lodeveiką kaip kankinį ir didvyrį. Jei uoste ištari Elojaus var- 
dą, žmonės nusišypso. 

Elojus stogdengys buvo neeilinis eretikas. Neigė gimtąją 
nuodėmę pasitelkęs daugybę argumentų, kuriuos sunku vie- 
nareikšmiškai paneigti. Regis, jis svajojo įkurti rojų žemėje. 
Lodeveikui pavyko pasiekti, kad turtingesni amatininkai ir pir- 
kliai pasidalintų savo turtais ir nuosavybe su prastuomene. Tai 
buvo apgaulės ir įtikinimo meistras. Jo sekėjai Antverpene gy- 
veno bendrai, namuose, kuriuos jiems perleisdavo pasiturin- 
tys sekėjai. Bėgant metams net kelios dešimtys vyrų ir mote- 
rų apsigyveno lojistų bendruomenėje. Elojus priimdavo visus, 
nesvarbu nuo kokio persekiojimo šie būtų bėgę. Išties neeilinis 

eretikas, nesutaręs su ekstremaliomis ir kraugeriškomis ana- 
baptistų frakcijomis. Vis tik ne vienas pabėgėlis iš Miunsterio 
ar Batenburgo gaujos rado prieglobstį Elojaus bendruomenė- 
je. Būdamas toks sumanus apsimetėlis Lodeveikas būtų galė- 
jęs dar ilgai tęsti savo veiklą, jei tik nebūtų užmynęs ant kojos 
ne tiems žmonėms. 

Tai, apie ką protokolai nutyli. Milžiniška bankininkų Fugerių 
patirta apgavystė, padirbti kredito laiškai, šimtai tūkstančių flo- 
rinų. Neįtikėtinas dalykas: patys bankininkai nesugebėjo paaiš- 
kinti, kaip tai galėjo nutikti. Ir tas „kaip“ iki šiol nėra išaiškintas. 

Neteisėtai užgrobtas turtas niekada nebuvo sugrąžintas. 

Elojus šiame reikale turėjo verslo kolegų. Vienas jų buvo vo- 
kiečių pirklys Hansas Gruebas, dingęs kaip į vandenį. 

Fugeriai negalėjo sau leisti, kad skandalas pasiektų viešu- 
mą, tad pasibeldė į inkvizitoriaus duris. Įsakymas imtis veiks- 
mų prieš lojistus atėjo net iš Romos. 

Ne visus juos pavyko sugauti. Spėjama, jog daugeliui pavy- 
kę pabėgti į Angliją. 

Sunku pasakyti, kiek lojistų gretose būta išsigelbėjusiųjų iš 
Miunsterio. Vienas jų, kaip tiksliai žinoma, visai neseniai mirė 
kalėjime. Jo vardas buvo Baltazaras Merkas. 

Kitų vardai nežinomi. Bent jau tarp suimtųjų. 


Nežinomas vokiečių pirklys, Elojaus verslo kolega. 
Kolosali imperatoriaus bankininkų patirta afera. 
Niekad neatrasti pinigai. 

Prabangus Venecijos viešnamis. 

Miunsterio išsigelbėjusieji. 

Vaikas ir statula. 

Ticianas anabaptistas. 


G dienoraštis 
Antverpenas, 1550 metų rugsėjo 7 diena 


Šioji mįslė veda mane atgal. Grąžina už Miunsterio mūrų. Gal 
tai haliucinacija, visai nepagrįstai dėliojamos žinios. Vejantis 


mirusį. 

Kas? Galėčiau būti aš pats. Paskutinė medžioklė, idant ati- 
tolinčiau gresiančią baigtį. Ko imasi žmogus, žinantis jo lau- 
kiant mirtį? Senos sąskaitos turi būti suvestos. Pradedant nuo 
prisiminimų, kuriuos atmintis jau spėjo ištrinti. Už ano mies- 
to sienų. 


Purvo pilname griovyje mano gyvybė pakibusi ant žemę rau- 
siančių rankų. Arogantiški samdomo kario, laikančio į mano 
gerklę įremtą geležtę, ūsai. 

Šlapios žolės kvapas, tįsau lyg vabalas niekieno žemėje, tarp 
miesto ir likusio pasaulio. Atgal kelio nėra. Priešakyje neži- 
nomybė: samdomi kariai pasirengę šauti į kiekvieną, kertan- 
tį miesto mūrus. 


Purvas, slystantis tarp pirštų: didieji mūrų bokštai yra taškai, 
pro kuriuos lengviausia patekti. 

Tavo gyvenimas šūdo vertas, sako man, manyk, kad jau 
esi miręs. 

Susijaudinęs apibūdinu jam kiekvieną sutvirtinimą, kiek- 
vieną slaptą praėjimą, patrulių pamainas, sargybinių skaičių 
prie kiekvienų miesto vartų. 

Gali pailginti savo gyvenimą iki kapitono palapinės, sako 
man ir juokiasi. Smogia ir tempia su savimi. 

Kapitonas fon Daunas pasigailėjo mano gyvybės ir sutei- 
kė galimybę. 

Tikslūs žodžiai: jei šiąnakt tau pavyks užkilti ant mūrų ir 
grįžti atgal nesužeistam, įrodysi man, kad galiu tavimi pasitikėti. 

Taip aš įvykdžiau išdavystę, regztą ir saugotą nuo pat at- 
vykimo į bepročių miestą pradžios, petys petin su miunsterie- 
čiais daugiau nei metus. 

Paskutiniai badmiriavimo ir kliedesių mėnesiai yra juoda 
dėmė, kurią mano protas ištrynė. Nėkart neatsigręžiau atgal 
per visą šį laiką - penkiolika metų - ir neieškojau anų žmonių 
veidų nei žodžių. Galbūt todėl, kad norėjau nuslėpti pats nuo 
savęs taip pat akimirką sudvejojęs, tame griovyje, tarsi bepro- 
tybė būtų užkrėtusi ir mane, nukreipdama sąmonę nuo man 
paskirtos užduoties. Galbūt todėl, kad aną dieną rizikavau ap- 
gailėtinai žlugti, pasmeigtas vyskupo samdinių, kurie visai at- 
sitiktinai nusprendė nusitempti mane pas savo kapitoną. 

Tolesnėmis dienomis po skerdynių vyskupas fon Valdekas, 
vėlei tapęs Miunsterio viešpačiu su lavonų krūva vietoj sosto, 
kartojo, kad tokių žmonių kaip aš, krikščionybės karių, veidai 
ir darbai niekada nebusią pamiršti. 

Žinojo, kad melavo, nelemtas šunsnukis. Būtent tokių žmo- 
nių kaip aš kiekvienas pėdsakas yra ištrinamas. Egzekutoriai, 
pasirengę būti įmesti atgal į triumą, iš kurio kilmingi ponai 
juos ištraukė savo nešvariems darbams vykdyti. 

Tada meldžiau savąjį poną, juodąjį Kristaus vėliavnešį, per- 
kelti mane kuo toliau nuo anų žemių ir ano siaubo, išdraskiu- 
sio mano kūną ir palaužusio mano tikėjimą. 

Šiandien privalau sugrįžti būtent ten, be jokio tikėjimo, ir 
vėl atverti senąsias žaizdas. 


34 skyrius 


Ravena, 1550 metų rugsėjo 10 diena 


Skurdas visur atrodo vienodai. Sulysę ir apdriskę vaikai. Nuo 
bado išsipūtę pilvai, basos kojos. Smulkios ir purvinos ran- 
kutės, prašančios išmaldos. Naujagimiai, pririšti skepetomis 
motinoms prie nugarų, kad netrukdytų dirbti, moterys pila 
grūdus į maišus, iki kelių įklimpusios į didžiojoje cisternoje 
laikomą derlių. 

Vos keli seniai, kaulėti, luoši ir žvairi. 

Išdžiūvusio purvo gatvė už pietinių vartų. Prie juosiančios 
sienos prilipusios pašiūrės, tarsi beformiai miesto gumbai, pa- 
laipsniui išretėja laukuose. 

Nė vieno vyro. Greičiausiai visi laukuose renka šiaudus 
žiemos gultams ir šieną savo šeimininkų gyvuliams. 

Vien trys vyriškiai, kraunantys maišus į vežimą, palinku- 
sios nugaros ir žliaugiantis prakaitas. 

Lūšnų miestelis. Medieną ir pradvisusias nendres draugė- 
je laiko purvas ir uodai. 

Laužau dalimis iš krepšio ištrauktą duoną ir sūrį ir dalinu 
juos vaikigaliams, apspitusiems mane gatvėje. Tarp jų esama 
mažylių, vos pramokusių vaikščioti, ir vyresnių, laidynėmis 
vaikančių žvirblius, besitaikančius į grūdų cisterną. Vienas iš 
žvitruolių dovanoja man savąjį ginklą. 

Pasveikinu visus šypsena ir palaiminimu. Atsako nežymiais 
galvos linktelėjimais. 

Trys vyriškiai nužvelgia mane su nepasitikėjimu. Kresni, 
didelėmis galvomis. 

Skurdas deformuoja kūnus. 

Į juosiančią sieną atsimuša švilpesys. 

Visų akys nukrypsta į vartus. Trijulė skubinasi uždengti 
vežimą didžiuliu audeklo gabalu. 

Nerimas sparčiai plinta, vyrai keikiasi su įniršiu. 

Kažkas netrukus nutiks. 

Raitelių būrelis prajoja po vartų arka. Suskaičiuoju jų tu- 
ziną. Šarvai ir ietys puikuojasi visiems prieš akis. Vėliava su 
vyskupo insignijomis. 

Raiteliai įjoja nepaisydami moterų protestų, sustoja, nega- 
li joti toliau, audringi riksmai. 

Viena iš moterų, prieš tai pylusių grūdus į maišus, labiau- 
siai įtūžusi, stoja priešais būrelio vadeivą. 

Abu rėkauja darkyta ir man beveik nesuprantama lotynų 
kalba, sumišusia su vietiniu žargonu. 

- Atvykome dešimtinės. 

- Mėnesio vidury. 

- Vis anksčiau ir anksčiau. 

- Taip ilgiau nebegalime. 

- Jokių diskusijų. 

- Tai Jo Šviesybės įsakymas. 

Trys vyriškiai liko stovėti prie vežimo. Slapta susižvalgo. 
Vienas jų užšoka ant viršaus, kiti du tvirtai suveržia kanapi- 
nį audinį diržais. 

Mokesčių rinkėjas juos pastebi. 

Rodo į juos grasindamas. 

Moteris čiumpa žirgui už vadelių ir stipriai supurto. 

Šunsnukis pliekia jai per veidą rykšte. 

Užšoku ant išklerusio suolelio: „Raupsuotos kalės pavainiki!“ 

Šunsnukis pasisuka, jau spėjau nusitaikyti. 

Akmuo pataiko jam tiesiai į tarpuakį. 

Sudrimba ant arklio, rankomis suėmęs veidą, o aplink už- 
verda tikrų tikriausia sumaištis. Vaikigaliai svaido akmenis 
unisonu, tarsi lankininkų eilė. Moterys palenda po žirgais 
ir smailiais peiliukais rėžia šiems čiurnas. Vežimas pasilei- 
džia kūlvirsčia. Krauju srūvantis šiknius rėkia: „Paskui jį! 
Paskui jį!" 

Žirgai stojasi piestu, krenta žemėn, raitelius užklumpa 
akmenų kruša. Į pagalbą pasitelkiamos lazdos ir darbo įran- 
kiai. Iš laukų strimgalviais lekia vyrai, spėję išgirsti riksmus. 

Du vežimą krovę vyriškiai rodo man sekti jiems iš paskos. 
Pasukame į plyšį, žiojintį tarp pašiūrių. Įveikiame vis siaures- 
nius praėjimus, aš jiems už nugarų, pasukame į kinivarpų iš- 
varpytų lentų baraką, išlendame pro kitas duris ir atsiduria- 
me ties upeliūkščio, kiek platesnio už griovį, krantu. 

Maža siaura valtelė vandenyje, aniedu puola ją stumti kaip 
pasiutę, keikdamiesi man nesuprantamais žodžiais. 

Priešais mus atsiveria pušyno tankmė. 


G dienoraštis 
Miunsteris, 1550 metų rugsėjo 15 diena 


Judefeldertoras yra vartai, pro kuriuos įvažiuoja ir išvažiuo- 
ja prekės. Valstiečiai grįžta su nuimtu derliumi, pirkliai išva- 
žiuoja su savo manufaktūrų gaminiais. Audinių pilni vežimai 
byloja, kad pelningiausia Miunsterio veikla atgijo su nauja 
energija, pamiršusi Kniperdolingą, senąjį audėjų gildijos vadą. 

Gatvėse gausu vyrų ir moterų, vaidinančių savo kasdie- 
nį gyvenimą. 

Ubervaserio vienuolynas virto ligonine. Gal kuri vienuo- 
lė bus pasilikusi. Tik ne Tilbekas ir Judefeldas, du burmistrai 
liuteronai, anabaptistų maišto dienomis užsibarikadavę šia- 
me vienuolyne. 

Didžiojoje aikštėje, pačiame miesto centre, tebestovi di- 
dingoji bažnyčia ir rotušė. Katedra buvo visiškai atstatyta, ją 
papuošė skulptūros ir špiliai, išaukštinantys Romos Bažnyčią. 
Priešais savivaldybės rūmus, kaip ir daugelyje kitų miesto vie- 
tų, patruliuoja sargybinių grupelės. 

Toliau - Turgaus aikštė. Tvarkingai į eilę palei sienas iš- 
rikiuoti prekystaliai puikuojasi savo gaminiais. Šūkaujamos 
kainos, vyksta derybos. 

Šv. Lambertas. 

Ant varpinės kabo trys narvai. Tušti. 

Niekas į juos nekreipia dėmesio. 

Bokelsonas, Kniperdolingas, Krechtingas. 

Vien aš prastovėjau akis nukreipęs aukštyn nežinia kiek 
laiko, kol aplinkiniai praeidavo pro šalį abejingi: kas pasukda- 
vo link prekystalių, kas žengdavo į bažnyčią. 

Niekas į juos nekreipia dėmesio. 

Praeitis kabo žmonėms virš galvų. Užtektų pakelti akis 
aukštyn ir iškart apie ją prisimintų. 

Miunsteris yra perspėjimas visai krikščionybei: viskas grįž- 
ta į savo vietas, blogio nelieka nė pėdsako, vien amžinas siau- 
bingiausios bausmės simbolis. 

Prieš pakabinant juos narvuose, Bokelsono, karaliaus Do- 
vydo, Kniperdolingo, Siono karalystės teisingumo ministro, ir 
Krechtingo, karaliaus tarėjo, kūnus sudarkė įkaitusios žnyplės 
ir subadė budelis. 

Bažnyčios viduje nebeaidi ugningieji maišto pamokslinin- 
ko Bernardo Rotmano žodžiai. Pamokslai, kurie visada prasi- 
dėdavo vaiko ir Kristaus statulos istorija. 

Beprasmiška klausinėti aplinkinių apie Rotmano likimą, 
mat jo kūnas niekada nebuvo rastas tarp lavonų. 

Beveik norėčiau, kad tai būtų jis, pasenęs, per Italiją ke- 
liaujantis Ticianas. 

Tačiau pirma jis turėtų būti išsigydęs nuo beprotystės, į ku- 
rią jį panardinau būtent aš. Kurstydamas pamišimo ugnį ilgiau- 
siais pokalbiais tarp šios bažnyčios navų apie Biblijos patri- 
archų papročius, apie poligamiją, apie nediskutuotiną Mozės 
įstatymą. 

Bernardas Rotmanas - miunsteriečių dvasinis vadovas, su- 
kilusiųjų pastorius, pagrindinis vyskupo fon Valdeko priešas. 
Nugrimzdęs į bedugnę, į nevilties ir apokalipsės prarają, iš ku- 
rios neįmanoma sugrįžti. Ne. Tai ne Rotmanas. Gyvas ar miręs, 
šiandien jis tikrai nepajėgtų pradėti visko iš naujo. 

Jei mieste būtų likęs bent vienas teisuolis, Sodoma būtų 
išsigelbėjusi. 

Tačiau tas teisuolis buvo palikęs Miunsterį. Vien todėl man 
pavyko atlikti tai, ką atlikau, gyvendamas petys petin su dva- 
ro teologu, diena iš dienos stumdamas jį link pražūties. Dar ir 
šiandien tikiu tepaskubinęs neišvengiamos žūties laiką. 

Vienintelis teisuolis buvo palikęs Miunsterį. 

Jis išsigelbėjo nuo ano košmaro ir skerdynių. 

Nuo Šv. Lamberto laiptų nužvelgiu aikštę. Į barikadas pa- 
versti prekystaliai, deglai, ginklai, įsakymai, keliaujantys riks- 
mu iš vieno Turgaus aikštės krašto į kitą. 

Anabaptistų, sukilusių šioje aikštėje, viltys ir iliuzijos 
buvo išduotos Rotmano, Mateiso ir Bokelsono. 
Ne mano. Aš teišdaviau vienintelį teisuolį. 


Privalėjau sugrįžti būtent į šią aikštę, kad stočiau akistaton 
su žmogumi, kuriuo kadais buvau. Ne į Vitenbergo audito- 
rijas ir tikrai ne į Viterbo rūmus. Tomas Miunceris, Redži- 
naldas Polas: naivumas, kaip ir pranašų beprotystė, išduoda 
patys save. Ne anų dienų galimybės ir veiksmai, ne ryžtas 
to, kuris padrąsino jų tikėjimą. 

Tai turi būti jis, žmogus, siekiantis suvesti sąskaitas, 
ne Karafos žudiko ašmenys. Tačiau tai reiškia, kad jis tu- 
rėjo išgyventi penkiolika pralaimėjimo metų, išsigelbėti 
iš Olandijoje siautusių maištų. Veikiausiai jį priėmė Ant- 
verpeno lojistų bendruomenė, jis pabėgo nuo Fugerių kerš- 
to, pasiimdamas su savimi apgaulės derlių, atvyko į Veneciją, 
bėglių tėvynę, tapo prabangaus viešnamio savininku ir, pa- 
sivadinęs Ticiano vardu, patraukė po Italijos žemes skleis- 
damas anabaptizmo idėjas. 

Taip. Kurgi ne. Ir Turkas netrukus pereis į mūsų tikė- 
jimą. 

Dabar galiu grįžti į Romą ir pasitikti likimą, kuris lau- 
kia visų nualintų ir pasenusių tarnų. Banalus epilogas gy- 
venimo, įsprausto tarp didžiųjų pasaulio įvykių, nepalie- 
kant vietos saulėlydį pasiekusio šnipo nerimui. Prieš visa 
tai, prieš šiuos narvus galiu pasakyti niekad negyvenęs, 
niekad neturėjęs užtektinai drąsos, išskyrus negarbingos 
ir tobulos išdavystės dienas, kai pasmerkiau pragaiščiai di- 
įsivaizduoti. Blaivus šnipo protas ir atsidavusi leitenanto 
ištikimybė skirti kapitonui, kuriuo žavėtasi nuo pat pirmo- 
sios akimirkos: ano meto dienos, kupinos unikalių prisi- 
minimų, prieštaringų, kaip ir pats gyvenimas, jausmų, ku- 
rių aš, baikštus didingų planų vykdytojas, visad vengiau. 
Laiko mįslei įminti - vis mažiau, bet taip ir turi būti. Man 
reikėjo tada tave nužudyti. Tik taip būčiau išreiškęs savo 
begalinę pagarbą tavo žygiams. Tik taip būčiau sukliudęs 
sau, po penkiolikos metų beveik pasiekęs dienų galą, vėlei 
trokšti sutikti tavo akių ugnį ir tavo ginklo šaltį, Kapitone 
Gertai iš šulinio. 

35 skyrius 


Pineta di Klasė, Ravenos apylinkės, 1550 metų spalio 9 diena 


Mėnulio nėra. Vos įžvelgiu tamsius medžių šešėlius ir bangų 
atspindį krante. 

Malkantonas tuo tarpu žvelgia į tamsą taip, lyg gebėtų to- 
bulai vertinti daiktų apimtis ir atstumą. Nenusakomo amžiaus, 
rūstus jūreivio veidas, gaubiamas nuolatinio rūpesčio. Rankos 
it kastuvai, ilgas randas nusitęsęs nuo ausies iki peties. Kažkas 
veikiausiai bandė jam nurėžti galvą, bet nesėkmingai. Kažkas, 
kas labai dėl to pasigailėjo. Malkantonas, nekoks užkampis““, 
šiaurės vakarai - pusė, iš kurios užklumpa netikėtos audros, 
derlių sugadinanti kruša, laivus išvartančios vėtros. Jei ką nors 
domina tikrasis šio vyriškio vardas, gali jo ieškoti Ravenos 
aikštėje, kur visiems matomoje vietoje pakabintas raštas su 
atlygiu už šio nusikaltėlio sugavimą. 

Kiti du sėbrai taip pat gali pasigirti esą ieškomi. Melga ir 
Guakinas, tiksliau broliai Raziai, ilgiau nei metus gaudomi už 
vieno muitininko žmogžudystę. 

Tambokas, kuriam ne daugiau nei dvidešimt, angelišku vei- 
du, juodomis garbanomis ir neįtikėtina jėga. Užkietėjęs suk- 
čius, įvaldęs amatą, kurį paveldėjo iš savo tėvo drauge su ne- 
apykanta kunigams ir valdžiai. Sėdi pritūpęs, nugarą atrėmęs 
į medžio kamieną ir žvelgia į dangų mums už nugarų. Iš pušy- 
no sklinda miško garsai, šlamesys ir sparnų plasnojimas, ku- 
riuos Tambokas geba atskirti. 

Šis susiliejęs žemės ir jūros ruožas yra pasienis. Dėl jo tar- 
pusavyje ginčijasi Venecija, Ferara ir popiežius, bet kartu tai 
yra niekieno žemė - duoklių, mokesčių ir muito, kuriuos kiek- 
vienas šeimininkas bando primesti pravažiuojančioms pre- 
kėms ar žemės ūkio produktams, labirintas. Dėl to jų skurstan- 
tys pavaldiniai dar labiau užguiti nei kitose žemėse, o prekyba 
dar sparčiau smunka. 

Tai todėl šiame krašte tokie svarbūs kontrabandininkai. 

Jie pažįsta kiekvieną plokščiojo Po deltos žemės žiupsnį iki 
pat Riminio. Atsitiktines prieplaukas, nebenaudojamus molus, 
senuosius romėnų kanalus, šiandien apleistus, leidžiančius 


44 Malcantone (it.)- nuo žodžių male - „blogas, nevykęs“ ir cantone - 


„kampas“. 

pasiekti sausumos gilumą - platų pelkyną, besidriekiantį my- 
lių mylias po vienodu jūrinių pušų stogu. Vandens ir uodų 1a- 
birintas, kuriame vien šie už įstatymo ribų atsidūrę žmonės 
geba orientuotis, nusėtas keisčiausių orientyrų, spąstų ir pui- 
kiai užmaskuotų sandėlių. 

derėtis su Romanijos regiono kontrabandininkais: jokio seki- 
nančio laukimo uoste, jokių rinkliavų ar žvėriškų mokesčių, 
ir jokio vietinių banditų reketo. 

Didžioji prekių srauto dalis vyksta atviroje jūroje greta šių 
pakrančių, palei nematomų taškų liniją, kur prekiniai laivai 
apsilenkia su kontrabandininkų valtimis, paverstomis žve- 
jybiniais laiveliais. Tai nėra lengvas darbas, jūroje niekas ne- 
gali būti užtikrintas: laukimas gali trukti kelias valandas ar 
dienas net ir blogiausiomis oro sąlygomis. Kuomet galiausiai 
susitikimas įvyksta, prekės perkraunamos ir sąskaitos apmo- 
kamos. Arba prekiniai laivai vikrių laivelių plukdomi į slaptas 
prieplaukas, krovinys iškrautas ant kranto, deramasi dėl kai- 
nos ir sudaromas sandoris. 

Pasalos gana dažnos. Rizikuojama gyvybe ir griežtomis 
bausmėmis. 

Tačiau šis nematomas prekybinis tinklas leidžia čionykš- 
čiams žmonėms nemirti iš bado. Tie, kas renkasi kontraban- 
dininko amatą, yra atėję iš juodo skurdo, iš prigimtinės ir pa- 
grįstos neapykantos, kurią šios žemės puoselėja bet kuriai 
valdžios formai. Dažniausiai tai vyrai, virš kurių jau kybo pa- 
tys įvairiausi kaltinimai, priversti slėptis pušyno tankmėje 
nuo policijos. 

Nėra moters, pagyvenusio žmogaus ar apylinkių valstiečio, 
kuris jų negintų, bent jau užsispyrusia tyla. Nes dalis į tinklą 
patekusių prekių yra reguliariai paskirstoma visiems gyven- 
tojams. Ir tai vienintelė čia pripažįstama duoklė. 

Prieš vyskupui pasiunčiant savo mokesčių rinkėjus surinkti 
dešimtinės, dalis derliaus kontrabandininkų paslepiama dau- 
gybėje po mišką išsibarsčiusių slėptuvių. Todėl nuo likusios 
derliaus dalies paskaičiuojamas mokestis nėra toks slegiantis 
ir bendruomenės išgyvenimas žiemos metu yra garantuotas. 

Būtent tai ir vyko prieš gerą mėnesį, kuomet prisistatė duok- 
lės rinkėjų būrys, kaip ir kasmet anksčiau nustatytojo laiko. 

Tai Malkantonas, Guakinas ir Melga skubinosi išgabenti 
grūdus į slaptus pelkyno sandėlius. 

Šių žmonių pagarbai užsitarnauti man pakako laidynės ir 
taiklios akies. Užtenka kraujyje turėti truputį ugnies. 

Naktis be mėnesio. Laukiame deglų signalo. Dar stipriau įsi- 
supu į apsiaustą, jaučiu vandens šaltį kauluose, Malkantonas 
nenuleidžia akių nuo jūros. 

Melga, Sukčius, jau laukia pasirengęs valtyje su įstatytais 
irklais. 

Jo brolis rankose laiko žibintą, pasirengęs uždegti jį kaip 
atsaką į signalą. 

Tambokas vis dar atidžiai klausosi pušyno garsų. 

Jiems šioji naktis yra naujos, juos nustebinusios ir sudomi- 
nusios prekybos pradžia. 

Nė nesusimąstė. Juokėsi. Uždavė man daugybę klausimų. 
Uždraustos? Ir kodėl gi? Juk ir taip niekas nieko nesupranta. 

Ne. Jie tikrai nemąstė galį užsidirbti iš knygų kontrabandos. 


O dienoraštis 
Roma, 1550 metų lapkričio 1 diena 


Manęs laukia paskutinis darbas. Karafa patikėjo jį būtent man. 
Delikatus ir itin svarbus pavedimas, kaip ir visi ankstesnieji. 
Gal net labiau. Toks svarbus, kad jo imtis gali tik pats patiki- 
miausias žmogus, labiausiai to vertas jo karys. Karafa žino ne 
kartą pateikęs man išbandymų, visada reikalavęs iš manęs pa- 
čių didžiausių pastangų. Atlikęs paskutinę misiją galėsiu pa- 
galiau mėgautis užsitarnautu poilsiu, savaime suprantama, jei 
tik pats norėsiu. 

Sutikau entuziastingai. Senis šįkart nesugebėjo įžvelgti 
mano vidaus. 

Sudirbti judėjus, tuos niekingus parazitus, neatgailaujan- 
čius Kristaus žudikus, dažnai atsivertusius į tikrąjį tikėjimą 
vien dėl išskaičiavimo, siekiant ir toliau pelnytis iš savo nešva- 
rių reikalų, taip jis pasakė. Žydija yra užkratas, iš vidaus susarg- 
dinantis krikščionybės kūną. Užkratas, kurį atėjo laikas sunai- 
kinti. Ir pradėti reikia nuo ten, kur jis labiausiai įleidęs šaknis. 

Venecija. 

Karafa pasakė iš mano ataskaitų supratęs, jog esu šiai už- 
duočiai tinkamiausias žmogus. Iš tiesų, šio reikalo svarba jam 

iškilo prieš akis skaitant apie tai, kokią galią pajėgia sukaupti 
šios niekingos lupikautojų šeimos. Karafa jau ilgą laiką svars- 
tė apie tinkamiausią sprendimą, o dabar laikas tam pribren- 
do, viskas paruošta, visi susitarimai patvirtinti. 

Draudžiamų knygų sąrašo įsigalėjimas Serenisimos teri- 
suprato esant būtina priimti kompromisą, įveikdama pasipū- 
timą ir aroganciją, kuriomis pasižymi nuo seno. To priežas- 
tis akivaizdi: Venecijos patricijų šeimos iki kaklo įklimpusios 
skolose, jų sėkmė visapusiškai priklauso nuo maranų banki- 
ninkų skrynių. Tai tokio masto skola, kurią panaikinti gali tik 
pačių kreditorių panaikinimas. Šie mainai tenkina abi puses: 
Karafa taip pademonstruos Šventosios institucijos galią labiau- 
siai Romos kišimuisi priešiškame mieste, ir tai bus geležinio 
kumščio, kurį inkvizicinė galia taikys visuose katalikiškuose 
kraštuose, preliudija; o venecijiečiai atgaivins savuosiuos fi- 
nansus, konfiskuodami pasiturinčių judėjų nuosavybę. 

Šis mechanizmas jau paleistas į darbą. Inkvizicija ir ve- 
marginalias sefardų bendruomenės figūras, kurioms patei- 
kė kaltinimus kriptojudaizmu. Tačiau būtina prisikasti prie 
reikšmingų asmenų. 

Ir tam reikalingas toks žmogus kaip aš. Žmogus su trisde- 
šimties dvasinio karo metų patirtimi ant pečių, gebantis mieste 
sukurstyti judėjams priešiškas nuotaikas, apkaltinti juos esant 
atsakingus už visas žmonių negandas, taip paruošiant dirvą 
lemiamam puolimui, kuris parblokš visą žydų bendruomenę. 


Sutikau entuziastingai. 
Nuslėpiau savo nuostabą dėl Karafos sprendimo pailginti man 
skirtą laiką. 

Pademonstravau uolumo kaukę, kuri šiandien man svetima. 

Paskutinė užduotis, prieš išeinant pelnyto poilsio. 

Paskutinė niekšybė. 

Laikyta nuošaliau ir skirta tam, kuris nuo seno saugo Ka- 
rafos paslaptis. 

Maniau priėjęs liepto galą. Bet man suteikiamas papildo- 
mas laikas. Kiek? Ir kokiu tikslu? 

Tvirti ir plėšrūs dominikonai, kurių minios spiečiasi šiuo- 
se koridoriuose, negali įgyvendinti šio plano. Jie pernelyg 

fanatiški ir įsijautę į jiems patikėtą vaidmenį. Ne jų protams 
subtilios strategijos, dominikonai kur kas gabesni aklai per- 
sekioti jiems nurodytą grobį. Ir viskas dienos šviesoje. Karafa 
rengia juos svarbiausiam dvasinio karo puolimui. Sąskaitų 
suvedimui po dešimties atidaus planavimo metų. Statinys, 
prie kurio atsiradimo prisidėjau plyta po plytos, bus užbaig- 
tas kitų rankų ir jau greitai. Artėjant konsiliumo atnaujini- 
mui, kurio taip trokšta imperatorius, regis, artėja ir Karafos 
valanda, kuomet jis atskleis savąsias kortas, iš priekio smog- 
damas spiritualams. Įtampa jaunuose Mikelės Gislierio, to 
aukštai senio akyse sklandančio plėšrūno, pakalikų veiduose 
ir žodžiuose byloja apie tai, kad laukimo laikas eina į pabaigą. 

Nedalyvausiu šiame lošime, nes man žinomi visi anks- 
tesnieji ėjimai: Karafa puikiai supranta, kad dviejų paslap- 
tį galima išlaikyti tik tuomet, kai vienas iš dviejų yra miręs. 

Tuo tarpu man senis patiki paskutinį purviną kryžiaus 
žygį, kuriam aš jau nebeturiu jėgų: išgalvoti naują priešą ir 
vesti prieš jį krikščionių kariauną. Kiekvienam įsitraukusiam 
į mūšį garantuojamas dosnus atlyginimas - jo aukų turtai ir 
vieta rojuje. Venecijiečiai jungiasi patys pirmieji, kiti seks 
jiems iš paskos. 

Man pavedama, kaip visada, parengti dirvą pirmosioms 
skerdynėms. Paskui teliks saugoti paslaptį. Po storu žemės 
sluoksniu. 


Sutikau entuziastingai. Venecija. Dar turiu laiko įminti mįs- 
lę. Šįkart nebūsiu nenuilstantis ir pareigingas tarnas, kurį 
Karafa lig šiol pažinojo. Tai mįslė ir artėjantis jos atskleidi- 
mas paskirstys mano likusį laiką. 


36 skyrius 


Romanijos pakrantės, 1551 metų vasario 5 diena 


- Dalmatijoje buvo tikras triumfas, bičiuliai! - Perna van- 
dens paviršiumi paleidžia akmenuką. - Žmonės, mintantys iš- 
ties prastai, capito?, tačiau mokantys atidžiai pasirinkti kny- 
gas. Jei ir toliau judėsime tokiu tempu, dar galime išgarsėti 

kaip žmonės, prekiaujantys po Biblijos labiausiai platinama 
knyga. 

Stingdantis vėjas dvelkia naktimi, jūra ir sakais. Apsikeisti 
žiniomis ir nutarti dėl artimiausių planų su Pietru Perna ir 
Žoao Migezu susitinkame paplūdimyje. Korsarų susitikimas, 
kaip prieš daugelį metų Olandijos pajūryje. Ranka lėtai pany- 
raį šaltą smėlį, saulė skęsta už pušų giraitės. 

Įžengiame į žvejų pašiūrę. Viduje jau spėjo sukurti laužą. 
Džiūna nuo lubų nukarę tinklai. 

Ieškau Žoao žvilgsnio: „Ar turi žinių apie Demetrą?“ 

Pasisuka pritariamai linkteldamas galva: „Toji moteris 
pavers tave tikru turtuoliu. Pastarąjį kartą besilankydamas 
„Karatelyje“ neradau nė vieno laisvo staliuko. Rodos, jai viskas 
klojasi puikiai, neteko girdėti, kad kas drumstų jos ramybę.“ 

- O čia, Romanijoje? - Perna suėmęs purto mano ranką. - 
Labai tikiuosi, kad jau paragavai to įstabaus Sangiovese Sangue 
di Bue vyno. Sako, kad verčia sklandyti debesyse, capito? 

Ištraukiu iš krepšio gertuvę ir atkemšu Pernai tiesiai prieš 
nosį: „Štai, vaišinkis.“ 

Perna nuryja kelis godžius gurkšnius: „Turėjau atsidangin- 
ti ir ištraukti tave iš šios landynės, kad dar kartą pavaišintum 
mane puikiu vynu. Kokio dar gėrio esama šiame pelkyne?“ 

- Šių žemių gyventojai nuoširdžiai nekenčia dvasininki- 
jos. Man teko pažinti pačius įvairiausius žmones, apkrikštijau 
valstiečius ir žvejus, pirklius ir girtuoklius: visi vienodai užsi- 
spyrę, visų kraujyje liepsnoja ugnis. Sukurstyti liaudies sielas 
šiose lygumose, man atrodo, nesudėtinga užduotis. 

Žoao: „Kristaus Dovana?“ 

- Kroviniai atvyko laiku. Nesunkiai juos pardaviau. Ben- 
drauju su vietiniais kontrabandininkais. Tai grubūs, nuožmios 
išvaizdos žmonės, kalbantys man vis dar sunkiai suvokiama 
tarme, tačiau apsukrūs ir artimi liaudžiai. Niekas iš jų nemoka 
nei skaityti, nei rašyti, tačiau iškart suprato šio reikalo naudą. 

Žoao švilpteli į kriauklę ir papurto galvą: „Taip geriau. Ma- 
nau, jog tau dar kurį laiką būtina tęsti kelionę.“ 

Mano žvilgsnis prašo paaiškinimo. 

- Valdžia suuodė apie rengiamą anabaptistų susirinkimą. 
Dar be suėmimų, tačiau visi gana sunerimę. Venecijoje knibž- 
da policija, šnipai, skundikai, negali pasitikėti niekuo... Nuo 
tada, kai buvo paskelbtas uždraustų knygų sąrašas, pradėti 
sekti spaustuvininkai, knygas nebe taip paprasta platinti. Be 

to, esama dar vienos naujovės. Keli atsivertę judėjai, mūsų bi- 
čiuliai, žmonės, kuriuos gerai pažįstame, buvo sulaikyti ir ap- 
kaltinti kriptojudaizmu. Prasideda pirmieji marginaliniai pro- 
cesai, nesukeliantys didelio visuomenės triukšmo, tačiau man 
jau yra tekę regėti šiuos dalykus. Tai pirmasis juodas debesis, 
pranašaujantis audrą, nenutrinamas inkvizicijos ženklas, kaip 
ir Ispanijoje, Portugalijoje. 

Perna: „Tavo draugelis, nešvankių skaitalų popiežius, man 
neatrodo nusiteikęs dar ilgai laikyti pririštus prie pavadžio in- 
kvizicijos skalikus. Netrukus užvirs tikras pragaras, capito?, 
neturime leistis jų išduriami.“ 

Migezas: „Pasitelkiau visą įmanomą diplomatiją, kad išsi- 
aiškinčiau, kokios nuotaikos tvyro tarp su mumis į verslą įsi- 
traukusių pirklių. Bandau užsiminti jiems su konkrečiu rūpes- 
čiu apie galimas pragaištingas mūsų inkriminacijos pasekmes. 
Nemanau, kad to pakaktų. Diplomatija ir korupcija šiuo metu 
yra nepamainomi menai, bet jų ne visada užtenka. Verčiau jau 
būti viskam pasirengus. Tad atsižvelgiant į padvelkusius vėjus, 
tau dabar geriau likti kuo toliau nuo Venecijos.“ 

- Sutarta, tačiau neilgam. Mane jau pradeda rimtai užknisti 
pranašo vaidmuo tokiame amžiuje. Ticiano sėja beveik baig- 
ta. Anabaptistų susirinkimas patvirtino Bažnyčiai neprita- 
riančių bendruomenių susijungimą. Intelektualų draugijos, 
kuriose lankosi iškilūs asmenys, kiekvienoje pusiasalio vals- 
tybėje jau spaudžia vietinę valdžią. Didis dailininkas Jakopas 
Pontormas, su kuriuo man teko laimė susibičiuliauti, perke- 
lia Kristaus Dovaną į kapelos, kurioje bus palaidotas Kozimas 
de Medičis, freskas. Nuostabus darbas, mačiau jo brėžinius ir 
dalį jau nutapytų freskų, tačiau tai laikoma didelėje paslaptyje. 
Visos bendruomenės veikia aktyviai: akmuo buvo mestas, pa- 
sekmes netrukus matysime. O kol kas svarbu, kad visad infor- 
muotumėte mane apie tai, kas vyksta Venecijoje. Smulkmenos 
irgi labai reikšmingos. 

Liekame tyloje. Bangų mūša sūpuoja apsnūdusias mintis, 
galva darosi vis sunkesnė. Mūsų ilgi šešėliai driekiasi pašiū- 
rės sienomis iki pat lubų. 

Perna pakelia galvą, tarsi išbudintas netikėto garso, siau- 
rutėmis ir iš nuovargio paraudusiomis akimis: „Ar galėčiau 
gauti dar šlakelį šių žemių nektaro? 

G dienoraštis 
Venecija, 1551 metų vasario 24 diena 


Venecijoje aš vienas iš daugelio. Šnipas šnipų krašte. Čia tave 
stebi ne viena pora akių, pasižymi ir skuba pranešti kam pri- 
klauso, beje, šeimininkų dažnai turi net kelis vienu metu. Tur- 
kai, austrai, anglai: nėra tokios galios, politinės partijos ar ko- 
mercinės bendrovės, kurios nedomintų turėti po kelias ausis 
ir akis kiekviename šio miesto kampelyje. Visi šnipinėja vi- 
sus dvigubų, trigubų ar keturgubų žaidimų dėlionėje. Šiame 
strategijų ir apverstų sąmokslų labirinte privalau paskleisti 
visus vienijantį interesą atsikratyti judėjais. 

Kaip? 

Kol kas treniruoju savo protą intrigomis, kurios pasitar- 
nauja Karafos susitarimui su venecijiečiais. 

Šio mėnesio dvidešimt pirmą dieną Dešimties taryba pa- 
tvirtino tėvų barnabitų ir angeliškųjų seserų ištrėmimą iš 
Venecijos, apkaltindama juos slaptos informacijos, surink- 
tos per išpažintis, perdavimu Milano valdytojui Ferantei 
Gonzagai, imperatoriaus vasalui. Taip Karafa atsikratė kon- 
kurento bei užspaudė Karolio V akis ir ausis Venecijoje. Senojo 
teatino gudrumas tiesiog gąsdina. Jis ne vien išvalo sau lauką 
prieš imdamasis rimtų manevrų, bet taip pat leidžia veneci- 
jiečiams patvirtinti savo, dorovingiausių Serenisimos reikalų 
saugotojų, netoleruojančių jokių svetimų jėgų, net ir Romos, 
reputaciją. Senis apsimeta apgailestaująs dėl vienuolių ištrė- 
mimo, o iš tiesų toliau veržia kilpą. 

Jau du mėnesiai, kai tūnau Venecijoje. Mažai kur lankausi, 
tačiau man tarnauja net kelios akys, stebinčios tai, kas mane 
domina. Pirmiausia, velionio Antverpeno ereziarcho viešna- 
mis. Elojaus nė pėdsako, jis vėlei virto vaiduokliu. Privalau 
būti kantrus. Surinkti papildomą informaciją apie Ticianą. Ir 
kartu vykdyti man skirtąją užduotį. 


G dienoraštis 
Venecija, 1551 metų kovo 9 diena 

Akys, kurioms moku Užsieniečių magistratūroje, praneša 
man apie keistų personažų pasirodymą mieste praeitų metų 
spalį. Dviprasmiški asmenys, smulkūs amatininkai, prekybi- 
ninkai, dvasininkai, literatai, kai kurie iš jų atvykę net iš labai 
toli. Iš viso apie šimtą asmenų, kurių pasirodymas vargiai sie- 
tinas su Venecijos verslo reikalais. Nė vienas jų neužsibuvo 
ilgiau nei savaitę. Juoda dėmė vietinės valdžios archyvuose. 

Nieko nesakantys vardai. Išskyrus vieną. Pietras Ma- 
nelfis, Ankonos dvasininko Ipolito Manelfio sūnus. 

Vardas, ne kartą sušmėžavęs tarp Florencijos kriptopro- 
testantiško akolitų ratelio narių. 

To paties ratelio, kuriame Ticianas lankėsi 1549-aisiais 
ir 1550-aisiais. 

Pėdsakas. 
Pranešti šį vardą gretimų regionų inkvizitoriams: Milane, 
Feraroje ir Bolonijoje. 


Venecija, 1551 metų kovo 16 diena 


Atkeliavo laiškas iš vyriausiojo inkvizitoriaus Romanijoje. 
Buvo apklausti keli Ravenos amatininkai dėl suaugusiųjų 
krikšto praktikavimo. Tvirtina girdėję apie kažkokį Ticianą, 
mažiau nei prieš mėnesį krikštijusį žmones miesto apylin- 
kėse. Sako, kad minėtasis Ticianas pasisakęs prieš dvasinin- 
kijos valdžią ir ekleziastinę nuosavybę. Sako, kad susilaukęs 
didelio pritarimo liaudies, tose žemėse visad ieškančios bet 
kokio preteksto griebtis maišto ir riaušių. 


Venecija, 1551 metų kovo 18 diena 
Žinios iš Feraros inkvizitoriaus. 
Tvirtina Ticiano baptisto vardą esant žinomą tam tikroje 
miesto aplinkoje. 

Venecija, 1551 metų kovo 21 diena 


Apmąstant judėjams taikytinas strategijas praslinko visa 
naktis. Gal ir egzistuoja vienas būdas. Parašyti Karafai. 

Laiškas, išsiųstas į Romą iš Venecijos, adresuotas 
Džanpietrui Karafai, datuotas 1551 m. kovo 22 d. 


Mano šviesiausiam ir didžiai gerbiamam 

Ponui Džovaniui Pietrui Karafai. 
Mano pamaldusis Pone, trijų viešnagės šiame didžiuliame ir 
keistame mieste mėnesių užteko atrasti tai, ką laikau vienin- 
tele galima taktika kovoje su judėjais. Todėl skubinuosi infor- 
muoti Jūsų Šviesybę, kad galėtumėte išsakyti apie ją savo iš- 
minties kupiną nuomonę ir suteikti man privilegiją darkart 
pasitarnauti bendriems tikslams. 

Galios balansas Venecijoje yra painus ir sudėtingas kaip jo 
gatvelių ir vandens kanalų labirintas. Joks informacijos srau- 
tas nei daugiau ar mažiau slaptas įvykis čia nepraslysta pro 
šnipo, svetimšalio stebėtojo ar kurio galingo asmens nusam- 
dyto kario akis ir ausis. Aš pats tam, kad prisigaučiau iki po- 
grindinių žinių, turėjau pasinaudoti lygiai tuo pačiu metodu. 
Verslo reikalams, kasdien nepaliaujamai vykstantiems die- 
nos šviesoje, prilygsta tokia pati ar net didesnė manipulia- 
cijos, neteisėtos prekybos ir slaptų susitarimų, susijusių su 
kiekvienu Serenisimos gyvenimo aspektu, apimtis. Sultonas 
turi savo šnipus Rialto apylinkėse, kaip ir Anglijos karalius 
bei Imperatorius Karolis. Gonzaga turėjo informatorių tarp 
Venecijos dvasininkijos, kaip Jūsų Šviesybei puikiai žinoma. 
Stambieji pirkliai veikia šešėlyje, idant į viešumą neprasisunk- 
tų informacija apie jų prekybinius sandorius ir geriausias pel- 
no galimybes. Niekas, joks kunigaikštis nei pirklys, negalėtų 
išgyventi Venecijoje, jei nepasinaudotų sumanių šnipų tinklu, 
galinčiu veiksmingai informuoti apie vidinius ir išorinius Šv. 
Morkaus Respublikos galios žaidimus. 

Judėjams tenka ne antrinis vaidmuo šiuose santykiuose, 
netgi priešingai, jų dalinis priklausymas Venecijai, jų banki- 
ninkų ir finansuotojų vaidmuo ir dviguba religija paverčia ju- 
dėjus miesto komercinio ir politinio gyvenimo ramsčiais. Dėl 
tokios pozicijos judėjai, viena vertus, atrodo neliečiami, kita 
vertus, išduoda mums savo silpnąją vietą. 

Daugelis judėjų šeimų atsivertė į krikščionių tikėjimą vien 
tam, kad išvengtų kliūčių savo verslo reikaluose ir kad apsigin- 
tų nuo galimų puolimų. Toks apsimestinis tikėjimas gali tapti 
pagrindiniu kaltinimu bei virsti paplitusio priešiškumo žydams 
atramos tašku. Prie to dar galima pridurti, kad Turkas daugeliu 

atvejų naudojasi būtent judėjų finansininkų konsultacijomis 
bei gabumais savo interesams Venecijoje atstovauti. Geriausias 
to pavyzdys yra Mendesai, beje, atsakingi už Kristaus Dovanos 
platinimą, palaikantys komercinius ir diplomatinius santykius 
su Sultonu. Jei mums pavyktų susieti didžiąsias judėjų šeimas 
su turkų šnipų tinklu, veikiančiu Serenisimos teritorijoje, ne- 
būtų sunku nurodyti jas vietinėms valdžios institucijoms kaip 
atsakingas už sąmokslą, keliantį grėsmę Venecijos interesams. 
Kadangi judėjai ypač gabūs įtikinti visus, neva jų žūtis ne- 
išvengiamai taptų ir visų kitų žūtimi, būtina, kad visi iki galo 
suvoktų tokios priešiškumo žydams operacijos pranašumą. 
Priskyrus judėjams visas intrigas, kiekvienas galėtų ir toliau 
sau ramiai regzti savąsias. Manau, niekam neprasprūs pro akis 
šios taktikos nauda. 
sę konfiskuoti judėjų turtus ir papildyti valstybės iždą; kalti- 
nimas rengus sąmokslą su Sultonu sukliudytų galimą krikš- 
čionių didikų įsikišimą jų naudai. 
Viltingai laukiu Jūsų Šviesybės nuomonės šiuo klausimu ir 

pavedu save Jūsų malonei. 

Iš Venecijos, 1551 metų kovo 22 d. 

Ištikimasis Jūsų Šviesybės stebėtojas 

a. 


O dienoraštis 

Venecija, 1551 metų balandžio 2 diena 
Operacija prasideda. 
Mikelė Gislieris Bergame. Vietinis vyskupas Sorancas kalti- 
namas rėmęs Kristaus Dovanos platinimą savo vyskupijoje. 
Soranco privačioje bibliotekoje buvo rastas vienas uždraus- 
tos knygelės egzempliorius. 

Gislieris laikys suėmęs į nagą vyskupą tol, kol jį palauš. 


Venecija, 1551 metų balandžio 21 diena 


Inkvizicija iškvietė ir Komo vyskupą. Jo vyskupijoje taip pat 
nebuvo sudarytos kliūtys platinti Kristaus Dovaną. 

Spiritualams ima trūkti oro, jie tikrai nesitikėjo tiesiogi- 
nio puolimo. 

Dominikonas Gislieris nesutramdomas. 

Kaip ir buvo galima tikėtis, Karafa išlaukė, kol bus iš naujo 
pradėti Trento konsiliumo darbai, kad imtųsi lemiamo puolimo. 


Venecija, 1551 metų gegužės 16 diena 


Taip pat krenta Akvilėjos ir Otranto vyskupai. 
Kaltinimai lygiai tie patys. 

Galva po galvos, Karafos strategijai neiškyla jokių kliūčių. 
Privalumas dvigubas: didysis valymas pašalinant vidinius prie- 
šininkus bei imperatoriaus, sudėjusio dideles viltis į konsiliu- 
mą, planų išardymas. 


Venecija, 1551 metų birželio 25 diena 


Nuo dominikono, naujojo krikščionybės kūjo, smūgių krenta 
didžiausias akmuo: Modenos vyskupas Moronė, Šventosios 
institucijos narys, patikimas Redžinaldo Polo tarėjas, vos prieš 
kelias dienas neliečiama asmenybė. 

Visi kaltinamieji nuo šiandien privalės gintis. O likusieji 
gyventi su baime. Tokio rango galvų nurėžimas perspėja, kad 
nuo šiol niekas nėra saugus. Sveiko kailio neišneš nė vienas, 
paliestas Kristaus Dovanos nuodų. 

Prinokę mano darbo vaisiai krenta žemėn vienas po kito. 
Turėčiau būti jau miręs, nusinešęs su savim į kapus prieš de- 
šimtį metų gimusios operacijos paslaptis. 

Neatsargumas, o galbūt per didelis pasitikėjimas arba nir- 
šus troškimas sunaikinti savo priešininką. Man suteikta dar 
truputis laiko, tiek, kiek užtenka įsmeigti kryžių judėjams į šir- 
dis. 


Venecija, 1551 metų liepos 10 diena 
Dar vienas laiškas iš Romanijos inkvizitoriaus. Pranešama apie 


vokiečio, vardu Ticianas, buvimą Banjakavalo vietovėje, tarp 
Imolos ir Ravenos. 

Venecija, 1551 metų liepos 29 diena 


Mieste iš lūpų į lūpas sklinda kalbos apie spiritualų kardino- 
lų inkvizicinį teismą. Šio ženklo neįmanoma suprasti klaidin- 
gai: pateikusi kaltinimus Bergamo vyskupui Sorancui, Roma 
įsmeigė savo karinę vėliavą Serenisimos teritorijoje ir tą pa- 
darė pasitelkusi Gislierį, Karafos žmogų, apeidama Venecijos 
inkvizitorių. 

Mano anoniminiai laiškai vietinei inkvizicijai atnešė pir- 
muosius vaisius: virš judėjų pakibo tam tikros nepasitikėjimo 
nuotaikos; kalbos apie tai, kad maranai vykdo senąsias reli- 
gines apeigas, ir apie dviprasmiškus judėjų šeimų interesus. 
Venecijos pirklių bendruomenė nekreipia dėmesio į šiuos gan- 
dus: jų verslai dvigubais saitais susaistyti su judėjų bankinin- 
kais. Prasidėję teismai kursto priešiškumą, kuris, regis, gali 
sėkmingai išplisti. Tačiau gaisrui įžiebti reikalinga kibirkštis. 

Pradėjau sekti kelis rytiečius, galinčius praversti reikiamo- 
mis aplinkybėmis. Tinkamai apmokytas turkas, prisipažįstan- 
tis Venecijos valdžiai esąs sultono šnipas, išlaikomas galingos 
judėjų šeimos, išprovokuotų laukiamą reakciją. 


Venecija, 1551 metų rugpjūčio 8 diena 


Feraros inkvizitorius rašo man pranešdamas apie Pietro Ma- 
nelfio pasirodymą kunigaikščio d'Estės mieste. 


Venecija, 1551 metų rugpjūčio 21 diena 


Karafa pasisako pirmuoju asmeniu. Priešais konsiliumo na- 
rius apkaltino spiritualus įsipareigojimų nevykdymu ir nie- 
kad nesiėmus veiksmų Kristaus Dovanos sklaidai sustabdyti. 
Tvirtina, kad Polas ir jo bičiuliai niekad nepripažino eretiškos 
Fontaninio knygos keliamos grėsmės dėl savo dviprasmiškų 
ketinimų sutaikyti liuteronus su Bažnyčia. Kaltina spiritua- 
lus tuo, kad šie leidosi suviliojami protestantiškų idėjų. Tai 
itin rimtas kaltinimas. 

Senasis teatinas dar niekada nebuvo pats asmeniškai sto- 
jęs mūšin. Jei spiritualai laiku nereaguos, jie bus sutriuškinti. 

37 skyrius 


Ferara, 1551 metų rugsėjo 11 diena 


Supuvusios katės gatvė. Žmonių vardai nieko nesako, vieto- 
vių pavadinimai niekada neparenkami atsitiktinai. 

Dvokiu mėšlu ir dvėsena. Sudžiūvusios kačių gaišenos, 
pritrėkštų plunksnų kuokštai, veikiausiai priklausę vištoms, 
prieš žiurkėms sugraužiant jų kaulus. Visur aplink vien išma- 
tos, beveik neįmanoma į jas neįminti. Pro čia niekas nevaikš- 
to, nebent kas užsuka slaptiems ir neaiškiems susitikimams, 
tikrosios gatvės yra pastatų viduje, ištisi kvartalai, kur ne- 
prasiskverbia saulės šviesa, tuneliai ir praėjimai - paini namų, 
dirbtuvių ir krautuvių raizgalynė. Ši siaura gatvė yra išmatų 
bei šiukšlių sąšlavynas po atviru dangumi. 

Pietras Manelfis sunerimęs, pedantiškas, apimtas baimės. 

- „ir ne kartą jutau, kad mane seka, šnipinėja. Tačiau blo- 
giausia, kaip jau minėjau, yra visas tas klausinėjimas, domė- 
jimasis mano vardu užeigose, niekada neregėti žmonės, už- 
duodantys klausimus. O paskui visos tos kalbos, kad svetur 
tikėjimo broliams jau alsuojama į nugarą, Romanijoje, Markėje. 
Sklinda įvairūs gandai, žmonės kalba apie uždraustų knygų są- 
rašą, ir dar tas triukšmas dėl Kristaus Dovanos. Viskas turėjo 
ne taip pasisukti, tu sakei, kad naujasis popiežius bus nuosai- 
kesnis, tačiau šiandien niekas negali jaustis saugus, net kar- 
dinolai, ką jau kalbėti apie mus. Aplink per daug smalsių žmo- 
nių, jie nepaleidžia mūsų iš akių, kažką rezga. Taip pat ir čia. Ar 
matei, kas nutiko Džordžui Sikului? Kunigaikštis dukart ne- 
mąstė prieš jį pasiųsdamas ant laužo. Venecijoje taryba pra- 
kalbo apie nikodemizmą, tikėjimo simuliavimą, bet kai anie 
užmes savo rankas tau ant sprando, bus per vėlu, anie tave 
maigo kaip reikiant, naudoja įkaitusias reples, jei tau pasise- 
ka, užbaigi dienas kalėjime. 

- Užtenka, Pietrai! Suprantu nerimą dėl persekiojimo, ta- 
čiau šios šlykščios kloakos, kurioje paskyrei mums susitik- 
ti, tvaikas baigia galutinai užtemdyti tau protą. Nejau manei, 
kad Romos dvasininkija vieną dieną taps mūsų sąjungininke?! 
Ar kad kunigaikščiai susikompromituos mus užtardami bent 
vienu žodeliu? Kodėl tada mums reikėjo apsimetinėti? Nejau 
nematai, kad jie bando mus įbauginti? Tokia jų taktika - įta- 
rinėti visus tol, kol tie, kurie turi pagrindo bijoti, žengs klai- 
dingą žingsnį ir išsiduos. 

Pietras taip pat dvokia, prakaitu ir baime: „Tačiau jei mane 
sučiups?! Nenoriu baigti savo dienų kaip Sikulas!“ 

- Jei tave sučiups, kalbėk apie mane, tik apie mane, ir vis- 
ką neik. Sakyk, kad tai aš tau įskiepijau klaidingą tikėjimą, kad 
buvai silpnas, o aš puikiai mokėjau pateikti melą kaip teisin- 
gą doktriną. 

Grąžosi rankas susijaudinęs: „O jei jie pagaus tave?“ 

Kilstelėjęs nuo žemės priremiu Pietrą prie sienos, veidas 
į veidą: „Gerai manęs paklausyk, Pietrai, nešdinkis iš Feraros. 
Grįžk atgal į Markę, užsidaryk kuriame nors vienuolyne, įsi- 
ropšk į kalno viršūnę, nesvarbu kur, kad tik pasijustum sau- 
gus ir nugintum savo baimę. Nemėgstu bailių, kuriuos supara- 
lyžiuoja vos vienas kitas aplink užduotas klausimas. - Leidžiu 
jam nuslysti žemyn sustingusiam. - Baimė gali tapti puikia 
sąjungininke, jei padeda būti apdairesniam ir sumanesniam. 
Tačiau jei iš baimės dergi į kelnes, priešas atseks tave paskui 
šūdo dvoką.“ 

Nueinu, ir kuo toliau nuo šio tvaiko. 


38 skyrius 


Ferara, 1551 metų spalio 2 diena 


Kju įpylė man degtinės. Pašmaikštavimas ir greitas atsisvei- 
kinimas, traukiu link Migezų rezidencijos. 


Beatričė stovi greta didelio voljero. Indijų strazdas snapu ka- 
poja obuolį iš jos rankos. 

Kaskart ją pamatęs suprantu, kodėl daugiau neturiu jokio 
noro klajoti ir verbuoti tokių tipų kaip Manelfis. Nejudėdamas 
žvelgiu į ją ir laukiu, kol mane pastebės. 

- Ludovikai! Nori mane išgąsdinti, į ką tu panašus? 

- Atleisk man, neturėjau laiko dailiau apsirengti. 

- Turiu tau žinutę nuo Žoao. 

- Žoao, Žoa0. 

Žaibiškai pasisuku link paukščių narvo ir Beatričė pratrūks- 
ta juoku: „Tiesiog neįtikėtina, kaip jie sugeba imituoti žmo- 
gaus balsą.“ 

Įteikia man laišką su antspaudu. 

Iš pirmo žvilgsnio atrodo kažkas beprasmiško: žemės dar- 
bus šlovinanti sakinių seka. 

- Pabandyk su šiuo. - Beatričė duoda man ploną skylėtą ge- 
ležinę plokštelę sulig popieriaus lapo dydžiu. - Tai mūsų šei- 
mos kodas. Naudojame jį jau daugelį metų, kad apsisaugotu- 
me nuo svetimų akių. Uždėk plokštelę ant lapo. 

Plokštelėje pradurtos skylutės atskiria žodžius, sakinio da- 
lis ir skiemenis, kurie netikėtai įgauna prasmę. 


Naujas - šuo - iš romiečių lauko - vokietis - 
medžiotojas - piktžolių - Stebi - skaito - pa- 
tarinėja - Visada - viduje - Žvėrynas - nerodo - 
veido . padeda piemenims skaičiuoti avis - at- 
skirti grūdus nuo pelų - Tarnauja šeimininkui - 
nedėvi jo rūbo - Neieškok - sugrįžti - į - lagūną 
Ieško - dailininko - Naujos žinios - atkeliaus - 


Karafos žmogus, talkinantis Venecijos inkvizitoriui. Vokietis. 
Pasaulietis. 

Ieško Ticiano. 

Ooelet. 

Pagaliau. 

Tai, ką privalau atlikti. 

Ooelet 


39 skyrius 


Venecija, 1551 metų spalio 6 diena 


Gili naktis. Džudeka yra ilgas namų ir medžių liežuvis, atsimu- 
šantis į dangų. Valtis iš lėto priplaukia prie kranto iš užpaka- 
linės Barbaro gatvelės pusės, ženklu parodau irklininkui su- 
stoti ir užmetu kanapinį lyną ant kuolelio. 

Greit susimoku, nedelsdamas sekunde ilgiau nei reikia mo- 
netoms atskaičiuoti, ir stumteliu valtį atgal į platų kanalą, vos 
neprarasdamas pusiausvyros. 

Mano žingsniai nuaidi medžio lentomis it būgnu. Durys. 

Beldžiu. 

Nieko. 

Beldžiu stipriau. 

Man virš galvos prasiveriančio lango garsas. 

- Prisistatykite! 

- Ludovikas. Sugrįžau. 

Durys netikėtai prasiveria, prislopintoje šviesoje išvystu 
pistoleto vamzdį. 

- Duarte, tai aš! 

Išpučia apsnūdusias akis: „Po velniais! Visai išprotėjai?! Ką 
tu čia veiki?“ 

- Man reikia pasikalbėti su Žoao. 

Jeinu į namų vidinį sodą. Sujudimas ant laiptų: „Kas ten? 

- Tai Ludovikas! 

Portugališkas keiksmas. 

Žoao vilki marškinius nėriniuotais kraštais, ant pečių pa- 
leisti plaukai: „Kodėl tu grįžai? Juk rašiau tau...“ 

- Pamenu, ką man rašei. Tačiau dabar tam nėra laiko. Mums 
reikia pasikalbėti. 

Žoao prispaudžia smilių ir didįjį pirštą sau prie akies. 

- A, prakeikimas, tu tikras beprotis. Eikš vidun. 

Eina priešakyje iki pat rašomojo stalo: „Inkvizicija tiria tavo 
bičiulių anabaptistų susirinkimą. Ticiano vardas buvo paminė- 
tas jau nekart. Pasielgei tikrai kvailai, atvykdamas į Veneciją.“ 

Priėjęs prie židinio pavarto žarijas. Paskui prisėda, toliau 
trindamas akis, kad nuvytų miegą. 

Žiūri į mane paaiškinimo laukiančio žmogaus žvilgsniu. 

- Ar seniai žinai apie vokietį? 

Sunkiai sulaiko žiovulį: „Jau kelios savaitės. Mieste jis ne- 
sirodo, prie jo priartėti neįmanoma.“ 

- Kada jis atvyko į Veneciją? 

- Tiksliai nežinau, gal prieš šešis mėnesius, gal daugiau. 

Iškošiu pro dantis šventvagišką keiksmą: „O aš sakyčiau - 
tada, kai prasidėjo judėjų suėmimai.“ 

Žoao, rimta veido išraiška: „Kalbama, kad jis - ypatinga- 
sis inkvizitoriaus patarėjas, kad leidžia laiką skaitydamas 
Venecijoje spausdinamas knygas ir ieškodamas menkiau- 
sios erezijos užuominos.“ 

- Pamiršk kalbas. Reikalas kur kas rimtesnis. 

- Ką nori pasakyti? 

- Ar tau neatrodo keista, jog Roma pasiunčia į Veneciją 
vieną saviškių ir netikėtai imama suiminėti judėjus? 

Pašoksta ant kojų, netikėtai nubudęs, keli nervingi žvilgs- 
niai, akys įbestos į grindis. 

- Manai, jie susimokė, kad mus visus pričiuptų? 

- Akivaizdu. Ir jei kalba eina apie vokietį, kurį turiu galvo- 
je, tai Karafos žmogus. Geriausias. 

Ranka perbraukia sau per barzdą ir garsiai iškvepia orą. 

- Jei viskas yra išties, kaip sakai, mes privalome tuo įsiti- 
kinti. Jau kuris laikas tapo vis sunkiau gauti informacijos. Mus 
palaipsniui izoliuoja. Ir tarsi to būtų negana, nė sekundei ne- 
paleidžia mūsų iš akių. Net ir „Karatelis“ stebimas. Turėjau 
pasiųsti savo šnipus sekti inkvizicijos šnipų. 

Žoao nutyla, vengia mano žvilgsnio. 

Raginu jį kalbėti: „Klok viską iki galo.“ 

- Iš kažkur išdygo turkas, skatiko nevertas sukčius, be- 
sisukiojantis Arsenale. Pradėjo drabstyti mus purvais. Sako 
neva gavęs iš vieno pasiturinčio judėjo pinigų, kad perduotų 
turkams informaciją apie Venecijos flotilę. 

Man nudiegia riešą, ir stipriai sukandu dantis. 

- Mums reikia pabandyti ką nors daryti, Žoao. Kol dar ne- 
vėlu. 

Žoao nupurto drebulys. Paima sunkų chalatą ir įsisiaučia 
į jį. Auksinės audinio arabeskos tviska priešais židinio lieps- 
nas, kol Žoao susigūžia odiniame krėsle. 

Nuovargis išgaravo, jo balsas vėlei skamba įprastu tonu: 
„Sakyk, ko, tavo manymu, turime imtis.“ 

O dienoraštis 
Venecija, 1551 metų spalio 20 diena 


40 skyrius 


Prieš tris dienas Pietras Manelfis savanoriškai stojo priešais 
Bolonijos inkvizitorių. 


Venecija, 1551 metų lapkričio 2 diena 


Berniūkštis žino, ką daryti. Berniūkščiui dešimt metų. Nuai- 
dėjus varpo dūžiui nuneša žinutę į rūmus su iš anksto sutar- 
tu, ant sulenkto lapo įspaustu ženklu - aplink kardo ašmenis 
apsivijusios gyvatės antspaudu. Žinutėje sakoma: 


Vokietis Venecijoje. Sutartoje vietoje ir sutartu laiku. 


Berniūkštis žino turįs primygtinai prašyti, kad Ekscelencija jį 
priimtų nedelsiant, kitaip jo laukianti rykštė, virkauja vaikas, 
nes šeimininkas, kuris jį čia pasiuntė, sakęs, jog labai skubu, 
antraip gresia nemalonumai „tiek man, tiek tau“. 

Berniūkštis, šviesiomis pečius siekiančiomis garbanomis, 
baltais it pirmas sniegas dantimis, yra išdresiruota kiaunė: 
kaulija, verkšlena, įteikia žinutę ir dingsta iš akių. 

Vieta yra Šv. Jono bažnyčia, iškart už Vokiečių rūmų. 

Beveidis žmogus prisistato punktualiai. Kaip ir sutarta, jis 
įsitaiso klausykloje ir laukia. 

Nuplikęs vyrukas kitoje grotelių pusėje ima dėstyti savo 
istoriją. 

Kalba apie savo nusidėjėlišką gyvenimą, apie tai, kaip re- 
tai jis lankosi mišiose ir kad jau daugybę metų neina išpažin- 
ties. Tačiau bažnyčios jam patinkančios, teikiančios ramybės 
jausmą, o ypač šioji, tokia mažutė ir jauki, kiek nuošalesnė, pa- 
kurstė jam norą prieiti išpažinties. 

Beveidis žmogus tyliai nusikeikia. Jis laukė tikrai ne šio pe- 
dantiško šunėko toskanietišku akcentu. 

Lieka sėdėti tylėdamas ir laukia, kada šis žodžių srautas 
liausis. 

Vyruko balsas kranksi apie tai, kaip sunku atsilaikyti prieš 
lošimo pagundas. Kaip jo sąžinę prislėgę visi tie laimėti pi- 
nigai ir kaip jis mąstąs apie jų paaukojimą geriems darbams. 

Kažkas prispaudžiama prie grotelių plyšio, sutviska pro 
užuolaidėles prasiskverbiančioje šviesoje, įstringa medy- 
je, o tada su paskutiniu stumtelėjimu nukrenta beveidžiui 
ant kelių. 

Beveidis lieka sutrikęs. 

Nusidėjėlio balsas nesiliauja dėkojęs - jam taip reikė- 
ję nusikratyti šios sunkios naštos, laimei, vis dar esama 
šventų žmonių, galinčių išklausyti tave, - ir pradeda slopti. 
Paskutiniai žodžiai primena, kad anksčiau ar vėliau mes visi 
stosime Dievo akivaizdon. 

Klausykla tuščia. 

Beveidis krūpteli. Išeina į navą: nė vieno žmogaus. 

Praveria delną, sugniaužusį monetą. Užrašas įrėžtas abie- 
jose monetos pusėse, pakelia ją prie akių, kad galėtų įskaity- 
ti. Užrašyta jo gimtąja kalba. 

VIENAS DIEVAS, VIENAS TIKĖJIMAS, VIENAS KRIKŠTAS. 

TEISINGAS KARALIUS PIRMIAU VISKO. 

ŽODIS TAPO KŪNU. 

MIUNSTERIS 1534. 

Beveidis išpuola iš bažnyčios. 

Dienos šviesa jį apakina. Sustoja. Žemaūgio vyruko nė 
pėdsako. 

Siono karalystė. Miunsteris. Venecija. 

Per vidurį - mįslės užtvindyto laiko jūra. 

Vokietis. Su mirusiojo vardu. 

Vaiduoklis, iki pat šios dienos išsaugojęs monetą. 

Viskas vyksta pernelyg greitai, taip netikėtai, po dangaus 
atspindžiu grindinyje. 

Nedidelė aikštė atgyja, prasideda keistas sujudimas. Jauni 
stuomeningi vyrukai su apsėstųjų vypsniais subėga iš prie- 
šingų pusių: Nikoločiai prieš Kastelanus. Pirma įžeidimai, 
keiksmai, vienas kitas akmuo ar iškelta lazda, paskui pami- 
šusių kūnų raizginys, užimantis visą erdvę. 

Beveidis, priblokštas, priglunda prie sienos ir bando pra- 
smukti link siaurutėlio Šv. Jono skersgatvio. 

Greta jo išdygsta milžiniška būtybė, stumtelinti beveidį 
skersgatvio link. Beveidis traukiasi atbulas, apstulbintas ne- 
įtikėtinos dviejų metrų aukščio moters vizijos: su gatvelės 

platumo skrybėle, pro kurią veržiasi aukšta Medūzos šukuo- 
sena, blyškaus veido mėlynai apvestomis akimis, apnuogin- 
tais, karmino spalva dažytais krūtų speneliais, pūpsančiais jo 
akių aukštyje, ir aukštakulnėmis klumpėmis. Moteris žen- 
gia priešakyje lyg su kojūkais ir šypsosi. 

Beveidis nėra tikras dėl to, ką regi. Pasisuka ir bando 
paspartinti žingsnį vis labiau siaurėjančiame skersgatvyje. 

Gatvės gale jo laukia berniūkštis. Plačiais rankų mostais: 
čionai, pone, čionai, greičiau. 

Berniūkščiui dešimt metų ir jis žino, ką turi daryti. 

Beveidžiui nieko kita nelieka, kaip tik eiti link to švie- 
sių garbanų krioklio. Kuomet išvysta dešinėje pusėje į tam- 
są prasivėrusias duris, jau per vėlu pasukti atgal. Ties jo 
kiaušais sušvytuoja geležtė, kurią berniukas laiko nukrei- 
pęs tvirta ranka. 

Beveidis nėra tikras dėl to, ką regi. 


Sefardo brolis perima beveidį iš berniūkščio, dabar geležtės 
šaltis įremtas jam į sėdimąją. Malonūs veido bruožai ir be- 
maž šypsosi. Jam už nugaros durys užsiveria. Beveidis lei- 
džiasi siaurais laipteliais link silpnos deglo šviesos. Jaučia ai- 
trų pelėsių kvapą, drėgmė akimirksniu įsigeria jam į kaulus. 

Ištikimas sefardo bičiulis užmauna beveidžiui ant gal- 
vos gobtuvą ir suriša už nugaros rankas. Niekas netaria nė 
žodžio. 

Pasodina beveidį ant suklibusio suolo. 

Beveidis daugiau nieko nemato, praranda laiko pojūtį. 
Sefardo brolis sako, kad reikės palaukti, kad jam viskas bus 
paaiškinta tinkamu laiku, ne anksčiau. Paskui vėl tyla. 

Žmogaus su gobtuvu galūnės baigia nutirpti, siaubingai 
šalta, išriečia nugarą, ištempia priekin kojas, pradeda jaus- 
ti nuovargį. 

Praslinkus begaliniam laiko tarpui trys negarsūs beldimai 
rūsio gale. Sefardo brolis ir bičiulis suima beveidį už rankų ir 
pastato ant kojų, paskui nusiveda ankštu praėjimu. Žmogus 
su gobtuvu nesipriešina, kojos netvirtos, išgirsta vandens 
teliūskavimą po valtimi. Beveidis įlaipinamas. 

Kuprius panardina ilgąjį irklą ir pakreipia valtį link ka- 
nalų labirinto, gaubiamo tamsos. 

Žmogus su gobtuvu nežino, koks likimas jo laukia. 

Sefardas pasitinka juos nuošaliame name su vaizdu į Sacca 
della Misericordia“. Žmogus su gobtuvu išlaipinamas ir pa- 
lydimas į gyvenamąjį pastatą. Greitas kopimas ir leidimasis 
laiptais, tada jis pasodinamas krėsle. 

Sefardas įsitaiso priešais jį. Žmogus su gobtuvu užuodžia 
cigaro dūmų kvapą ir įžvelgia silpną šviesą. 

Sefardas yra malonių manierų ir aiškiai reiškia savo min- 
tis. Sako, kad nemaloni kalinio padėtis kliudo kiekvienam, net 
ir stipriausiam žmogui nuspėti apie jo laukiančią lemtį. O jei 
tokia būklė primetama žmogui, pratusiam spręsti kitų liki- 
mus, galima puikiai įsivaizduoti vidinę sumaištį. Todėl vie- 
nas kitas paaiškinimas apie tai, kas netrukus nutiks, gali tru- 
putį palengvinti naštą. 

Sefardas sako, kad Venecijoje derėtų būti itin atsargiems 
renkantis informatorius. Kad Venecijoje šnipinėjimas, ko gero, 
yra labiausiai paplitęs amatas po prostitucijos, nuo kurios šis 
išties nedaug kuo tesiskiria. Venecijoje informatoriai labai 
lengvai pereina po priešo vėliava. Juk šnipas neprašo nieko 
kito, kaip tik gero atlygio ir savo asmens saugumo; visi, kas 
geba tą pasiūlyti, gali mėgautis šnipo paslaugomis. Todėl 1a- 
bai tikėtina, kad panašūs nesklandumai kyla dėl gana menko 
inkvizitorių siūlomo atlygio arba dėl perdėto jų priešininkų 
dosnumo. Argi ne juokinga pagalvojus, kad tokias dosnias su- 
mas moka kaip tik tie, kam nuo seno lipdoma šykštūnų ir lu- 
pikautojų etiketė? 

Žmogus su gobtuvu girdi, kaip sefardo žingsniai suka aplink. 

Po kelių sekundžių balsas vėl prabyla. Sako, kad kliautis 
mažai atsidavusiais informatoriais buvęs išties lengvabūdiš- 
kas žingsnis, ir ne vienintelis. Palikti priešą be išeities yra itin 
neatsargus poelgis. Užveržti kilpą visai bendruomenei ant 
kaklo, versti manyti, kad jos laukiančios vien kančios ir mir- 
tis - tai negali apsieiti be nenumatytų reakcijų. Prie sienos 
priremtas žmogus ginasi geriausiai. Karas, ir ne vien dvasinis 
karas, yra rafinuotas menas, kaip ir iš jo kilusi diplomatija. Ir 
šiame mene, prieš savo pačių valią, judėjai priversti pranokti 
kitus. Papuolus į apsuptį gimsta geriausi gynybos planai; sto- 
jus akistaton su mirtimi kovojama aršiausiai. 

Sefardas įspėja, kad dar daug apie ką norės pasikalbėti, pa- 
vyzdžiui, apie turkų šnipą, viešai besigiriantį tarnyste judėjams 
sultono pavedimu. Tačiau viskas reikiamu laiku. Nes pirma, 
po kelių poilsio valandų, jo laukianti nauja kelionė. 

Žmogus su gobtuvu leidžiasi paguldomas ant lovos ir pa- 
nyra į neramų sapną. 


41 skyrius 


Venecija, 1551 metų lapkričio 3 diena 


Blausi ir stingdanti aušros šviesa. 

Stebiu, kaip lagūnoje raibuliuoja bangos, turinčios nunešti 
mane pas Pralaimėjimą. Kad pagaliau išvysčiau jo veidą. 

San Mikelės sala. Bažnyčia, vienuolyno kiemas ir kapinės. 

Viso gyvenimo poelgiai susitelkia į kelių dienų gumulą. 
Lošiama lemiama partija su nenuspėjama baigtimi. 

Bet kokiam delsimui turėjo ateiti galas. Senasis baptistas, 
eretiškasis grobis Ticianas pagaliau pričiuptas. Jo medžiotojas 
Venecijoje. Judėjai suspausti gniaužtuose, kurie palydės juos 
tiesiai ant budelio pakylos. 

Intrigų ir puolimų, išdavysčių ir atsitraukimų, veržimosi 
priekin ir graužaties dešimtmečiai staiga ritasi žemyn. Vie- 
nintelės tragiškos dienos pranašai ir karaliai; kardinolai, po- 
piežiai ir naujieji popiežiai; bankininkai, kunigaikščiai, pirkliai 
ir pamokslininkai; literatai, dailininkai ir šnipai, tarėjai ir są- 
vadautojai. Visi ir visur kariauja vieną bendrą karą. Jiems, taip 
pat ir man, pasisekė labiausiai. Jiems teko privilegija kautis 
kare. Skarmaliai ar didikai, šunsnukiai ar didvyriai, niekingi 
šnipai ar prastuomenės gynėjai, apskretę samdiniai ar naujų 
laikų pranašai - visi jie patys pasirinko mūšio lauką, apkabi- 
no tikėjimą, pakurstė vilties ir tuštybės liepsnas. Mūšio lau- 
kas buvo ta vieta, kur priešas sudraskė į gabalus jų kūnus; ti- 
kėjimas buvo tai, kas paskutinę dieną juos išdavė; laužo ugnis, 
ant kurios jie vis dar tebedega. Jie patys atsakingi už savo dvi- 
prasmišką sėkmę ir amžiną žlugimą. Jie patys diena iš dienos 
pylė nuodus į taurę, turėjusią juos pribaigti. 

Privalome prašyti atleidimo už pernelyg palankų likimą. 
Už tai, jog iki galo mėgaujamės privilegija. Parengti paskutinį 
planą. Išmėginti beprotišką išpuolį. 


45 Gailestingumo vieta (it.) - Venecijos lagūnos įlanka, praeityje naudota kaip 
iškasenų iš gretimų kanalų ar nugriautų namų griuvėsių laikymo vieta. 

Laukti liko neilgai. Dvejojanti aušros šviesa pradeda su- 
teikti formą antkapiams ir baltiems kryžiams, kurių padrikos 
eilės leidžiasi link vandens. 

San Mikelės varpinė stūkso virš plynos salos, įremta į viena 
po kitos gęstančias žvaigždes. Jūrinis brizas verčia gūžtis po 
vilnos apsiaustu. Jaučiu begalinį galūnių nuovargį ir tvinkčio- 
jantį skausmą už dešiniosios akies. Mano žvilgsnį pasiglem- 
žia kiekviena detalė, jis prašo paliaubų po ilgų bemiegių naktų 
Žoao draugijoje, ruošiant operaciją iki mažiausių smulkmenų. 
Tolumoje matosi grįžtantys žvejų laivai, praplaukiantys salą 
atviroje jūroje, kad išvengtų apgaulingų seklumų per atoslū- 
gius. Pirmosios žuvėdros pakyla skrydžiui ar plūduriuoja ra- 
miame vandens paviršiuje. 

Turėčiau jaustis įsitempęs, apimtas nerimo. Tačiau juntu 
vien išsekusius kaulus, reumatą ir tam tikrą neapsisprendimą. 
Galbūt giliai širdyje norėčiau nežinoti. Norėčiau išsaugoti per 
visus šiuos metus mane lydėjusį įtarimą. Užversti puslapį ir 
pradėti tykesnę istoriją, susidedančią iš minkštų patalų ir my- 
limų žmonių artumo. Palikti mūšio lauką ir pagaliau atsikvėpti. 

Tačiau mirusieji sugrįš reikalauti iš manęs atsakymų. Vi- 
si tie veidai nepalieka mano atminties ir sako, kad paskuti- 
niam išgyvenusiam žmogui skirta galutinai suvesti sąskai- 
tas. Atskleisti tiesą. Privalau tą padaryti ne tiek dėl savęs, kiek 
dėl jų, likusių tįsoti lauke, dėl pranašų, kuriuos išdavė jų pačių 
pranašystės, dėl valstiečių, kurie griebėsi kaplių tarsi kardų, 
audėjų, virtusių kariais, troškusiais nuversti vyskupus ir ku- 
nigaikščius, dėl viso mano gyvenimo bendražygių. Turiu tai 
padaryti ir dėl judėjų, tos keistos piligrimų be tikslo tautos, 
lydinčios mane paskutinėje kelio atkarpoje. 

Ir vis tik ne. Kartais mąstau, kad visa tai tebuvo iliuzija, ver- 
tusi mane judėti į priekį ir ieškoti naujų kelių, kad nesustočiau 
ir kad netektų pripažinti, jog labiausiai mane išdavė metai. 

Galbūt ir viena, ir kita. Man sunkiai sekasi suteikti daik- 
tams ankstesnę svarbą. Nors turėčiau. Ypač dabar, kai netru- 
kus pasitvirtins tai, ko buvo taip ilgai ieškota; dabar, kai istorija 
galiausiai gali turėti savo atomazgą. Dabar man beveik gaila. 
Nes žinau, kad vis tiek liksiu nuviltas. Nuviltas, nes pasiekiau 
finalą, nuviltas, nes atpažinsiu žmogų, kuris trisdešimt metų 
pardavinėjo mus priešui. Tai juokinga, netgi apgailėtina, kad 
labiau už viską trokštu priversti jį prisiminti praeitį, darkart 
prikelti iš užmaršties visus tuos veidus. Jis yra vienintelis, iš 

tiesų žinantis mano istoriją, galintis man kalbėti apie ano meto 
aistras ir lūkesčius. Koks kvailas ir banalus seno žmogaus troš- 
kimas. Ne kas kita. O gal tai vien nuovargis, kurį paskui save 
velkuosi, miego trūkumas, sušvelninantis sielą. 

Horizonte pasirodo valtis, ji plaukia tiesiai į salą. 

Viskas, atėjo laikas užbaigti šią istoriją. 

Kuprius prišvartuoja valtį prie mažos krantinės. Žmogui su 
gobtuvu padedama išlipti. Sefardas atriša jo rankas ir nuima 
gobtuvą. Paskui apsisuka ir įlipa atgal į valtį. 


Senis masažuojasi riešus, primerkia paraudusias akis, nuovar- 
gio paženklintas veidas ir susivėlę pilki plaukai. Prideda ran- 
ką prie antakio ir ima masažuoti gilų randą, paskui įsmeigia 
žvilgsnį į mane. 

Bandau nugramdyti nuo jo veido visus tuos metus. 

Ooelet. 

Pirmasis prabyla jis: „Planas, vertas Kapitono Gerto iš šu- 
linio vardo.“ 

- Kada tai supratai? 

Delnas maigo seną žaizdą: „Grįžau į Miunsterį. - Kosteli, 
stipriau įsisupdamas į juodą apsiaustą. - Ieškojau tavęs dau- 
gelį metų, o galiausiai tu mane suradai.“ 

- Bet tu jau buvai supratęs, kas aš. 

- Tai nebuvo itin sunku: Ticianas baptistas, sąvadautojas 
eretiko vardu, Antverpenas, Miunsterio išgyvenusieji. Prieš 
tris dienas mane pasiekė galutinis patvirtinimas. Puikiai pa- 
spęsti spąstai. Vien tu galėjai juos parengti. 

- Man sakė, kad žuvai Miunsteryje mėgindamas prasiverž- 
ti pro vyskupo užkardą. 

Jis prisėda ant gretimo antkapio, sudeda rankas ant ke- 
lių, žemai nuleistas žvilgsnis. Jo amžius taip pat sunkiai tve- 
ria tokius žvarbius rytmečius kaip šis. Nebelieka jokios prie- 
žasties neprisiminti. 

- Išvykai į Olandiją 1534-ųjų pavasarį ieškoti lėšų ir amuni- 
cijos. Padarei man paslaugą: būčiau apgailestavęs regėdamas 
ir tave prarytą mano paskubintos miesto žūties. Buvau atvy- 
kęs į Miunsterį su užduotimi: prisigretinti prie anabaptistų 
kovoje su vyskupu, tapti vienu iš jūsų visais atžvilgiais, padė- 
tijums sukurti Naująją Jeruzalę ir tinkamu momentu paversti 
jūsų viltis pelenais. Kreipiausi į Bernardą Rotmaną su dosniu 

kraičiu bendram reikalui, prisistatydamas kaip buvęs samdi- 
nys, daugybę metų pratarnavęs toli nuo Miunsterio. Už mano 
istoriją paveikesnis buvo pinigas. 

Žvelgiu į šį sulinkusį žmogų, vargiai atpažįstu jame tą, ku- 
riam patikėjau Turgaus aikštės gynybą tą dieną, kai paėmėme 
Miunsterį. Šiandien tai vien mano senojo leitenanto Heinricho 
Gresbeko reliktas. 

Pasakoja toliau: „Prisišliejau prie tavęs, nes man pasako- 
jo, kad koveisi greta Tomo Miuncerio - buvai vienintelis, ku- 
riuo galėjau kliautis. Mateiso pasirodymas, jo greitas galas ir 
netikėtas Bokelsono paskelbimas pranašo sekėju gerokai pa- 
lengvino mano darbą. Tereikėjo, kad tu pasišalintum. Ėmiau 
dirbti patikėtiniu Bernardui Rotmanui, spėjusiam virsti men- 
ku ugningojo pamokslininko, pakursčiusio anabaptistus prieš 
vyskupą, šešėliu. Perverčiau Vitenbergo laikų skaitinius, lei- 
dau ištisas dienas ir naktis diskutuodamas su juo apie Naujojo 
Siono įstatus, Biblijos patriarchų papročius, padėdamas jo kli- 
bančiam protui pagimdyti mirtinas beprotystes. 

Ir tai nepasirodė sunku: netrukus Bokelsonas pasiskelbė 
Naujuoju Dovydu, Siono karaliumi, ir dvaro teologui Rotmanui 
patarus, įteisino poligamiją, kuria atgaivino patriarchų tradi- 
cijas. Taip prasidėjo žlugimas. Nepamenu, kiek moterų buvo 
nuteista mirties bausme už tai, kad nepanoro paklusti nau- 
jiems įsakams. Anuos mėnesius prisimenu miglotai, lyg per 
sapną. Badmiriavimas, aukštyn kojomis apversti namai ieš- 
kant paslėptos paskutinės duonos kriaukšlės, vaikai-teisėjai 
su mirties nuojauta akyse, duriantys pirštu į nereikalingus 
žmones gatvėje. Perbalę ir sulysę kūnai, besivelkantys mies- 
to pakraščiais, jau be sąmonės. Būčiau galėjęs išvykti ir leisti 
pražūčiai ateiti pačiai. Tačiau, veikiant keistai alchemijai, ju- 
tau, kad paskutinį gailestingumo gestą privalėjau parodyti bū- 
tent aš. Privalėjau užbaigti tą siaubingą agoniją. 

Ištiesina nugarą, sunkiai, tarsi pečius slėgtų sunki našta. 
Akys įbestos į vieną tašką lagūnoje. 

- Peršokau sieną, įveikiau pusę mylios, skyrusios sieną 
nuo vyskupo fronto, rizikavau būti nušautas, pritūpiau grio- 
vyje ir likau ten kelias valandas, žinojau, kad jei pakelsiu gal- 
vą, pasiūlysiu puikų taikinį fon Valdeko šauliams. Mane suga- 
vo, bet mirties išvengiau, iš purvo nulipdydamas gynybinės 
sienos modelį ir parodydamas įveikiamus taškus. To nepaka- 
ko: turėjau įrodyti sakąs teisybę - naktį užsiropšti ant mūrų 

ir nesužeistas grįžti atgal į stovyklavietę. Pameni? Tai tu man 
patikėjai vadovavimą gynybai. Ir aš puikiai žinojau patrulių 
išsidėstymą. Tik aš galėjau tai atlikti. Malonės smūgį turė- 
jau suduoti aš. 

Jis vėlei palinksta įveiktas nuovargio. 

Ištiesiu jam pageltusius popieriaus lapus - dulkes tarp pirš- 
tų. Skaito, laikydamas lapus per atstumą ir primerkdamas akis. 

- Išsaugojai juos visą šį laiką... - grąžina man laiškus, kuriuos 
parašė Tomui Miunceriui prieš dvidešimt penkerius metus. 

- Jau tada Karafa tau mokėjo? 

- Buvau dalelė mozaikos, kuri susidėliojo bėgant dešimt- 
mečiams. Kuomet jie užverbavo mane, dirbau Vitenbergo uni- 
versiteto bibliotekininko padėjėju. Manoji užduotis buvo ne- 
paleisti iš akių Liuterio. Anuomet vos nedaugelis tenujautė, 
kokią velniavą galėjo užvirti tas žemas ir užsispyręs augusti- 
nų vienuolis. Karafa pirmasis suprato, kad vokiečių kunigaikš- 
čiai pasinaudos Liuteriu kaip taranu Romos vartams išversti 
ir arogantiškai atžalai, kuriai Fugeriai nupirko imperatoriaus 
karūną, nubausti. Tame painiame brėžinyje man buvo skirtas 
ugningojo didžiojo Liuterio antagonisto, Tomo Miuncerio, drą- 
sintojo vaidmuo, siekiant pakurstyti valstiečių maištą prieš 
kunigaikščius ir apostatą jų dvare. Kol sukilimas plito po visą 
Vokietiją, Roma kantriai laukė ir Karafa bandė įtikinti kardi- 
nolus dėl Liuterio keliamų pavojų. Tačiau paskui įvykiai kaip 
reikiant įsišėlo. Imperatorius berniūkštis atsiskleidė esąs am- 
bicingesnis nei manyta: jo skelbimasis katalikų tikėjimo gy- 
nėju teritorijoje, nusidriekusioje nuo Ispanijos iki Bohemijos, 
Romos akyse pavertė jį kur kas pavojingesniu priešininku už 
vokiečių kunigaikščius. Nuo tada Liuterio užtarėjai virto ga- 
limais sąjungininkais kovoje su imperatoriumi. O sukilę vals- 
tiečiai ne juokais ėmė kelti baimę. Sukilimas privalėjo būti už- 
baigtas. Šie laiškai pasitarnavo mechanizmo jungtims sutepti. 
Ir atnešė man paaukštinimą mūšio lauke. 

Senasis Gresbekas lėtai įkvepia, dar kartą kosteli ir pažvel- 
gia į mane. Vypsnys: „Po Romos nusiaubimo 1527-aisiais Karafa 
pasinaudojo savo prognozių suteiktais privalumais ir daugiau 
niekas nedrįso jam prieštarauti, jis nuo pat pradžių viską nu- 
matė teisingai: liuteronai buvo bedieviai žmonės, kuriems nu- 
sispjaut ant visų ekskomunikų ir kurie plėšikavo popiežiaus 
mieste. Karafa ėmė darytis vis galingesnis, užkopė dvasininki- 
jos hierarchijos laiptais ir numatė dar daugelį dalykų. 

Žodžiai patys išsiveržia: „Ir kiekvienoje valstybėje sukū- 
rė po šnipų tinklą.“ 

Linkteli galva: „Jam visada pavykdavo gauti žinias anks- 
čiau už kitus dėl daugybės akių, kurias išlaikė visuose svar- 
biausiuose taškuose. Visur, kur tik vyko kas svarbesnio, ga- 
lėjai kirsti lažybų senį pasiuntus vieną iš saviškių.“ 

Pertraukiu jį: „Kodėl jis tau įsakė sunaikinti anabaptistus 
Miunsteryje? Ką jie turėjo bendra su Roma?“ 

- Roma yra visur, Gertai. Jumyse buvo išgyvenusi maišto 
prieš galinguosius dvasia. Liuteris skelbė besąlygišką paklus- 
numą. To pakako - su valdovais visada galima derėtis. Su jumis 
ne,jūs norėjote išsilaisvinti iš galingųjų jungo, skelbėte laisvę 
ir nepaklusnumą, Karafa negalėjo sau leisti, kad panašios idėjos 
plistų tarp žmonių. Iš mano detalių ataskaitų jis galėjo pažinti 
vieningai žygiuojančios minios jėgą ir išvysti, ką gali vienui vie- 
nas pamokslininkas, toks kaip Tomas Miunceris. Anabaptistai 
privalėjo žūti, kol dar nebuvo spėję virsti rimta grėsme. 

- Karafa sušaukė visus savo šnipus ketvirtojo dešimtme- 
čio pabaigoje. Teatinų vienuolynas tapo susirinkimo centru. 

Atrodo nustebęs: „Puikiai pasidarbavai. - Šalčio drebulys 
supurto jo pečius, bet kalba toliau: - Buvome reikalingi Italijoje. 
Karafa buvo visai netoli to, kad popiežius patvirtintų jo planus: 
Šventosios institucijos įsteigimą. Motyvacija buvo pati kil- 
niausia - kovoti su plintančia erezija naujais metodais. Iš tiesų 
tuos metodus senis ketino panaudoti prieš savo priešininkus 
pačioje Romoje. Ant kortos buvo pastatyta kur kas daugiau.“ 

- Popiežiaus sostas. 

Drebulys supurto ir mane. 

- Ir visų priešininkų sunaikinimas. Anglo Redžinaldo Polo, 
kuris gerokai apsunkino jam gyvenimą ir savaip buvo išties 
kietas riešutėlis, tačiau Karafa puikiai sulošė turėtomis kor- 
tomis. Ir jį apmovė. Per plauką, bet jam pavyko. 

- Kristaus Dovana. 

- Būtent. Pats prižiūrėjau visą operaciją. Bent jau kol Ka- 
rafa laikė mane esant naudingą. Nuo pat pradžios žinojo- 
me už Fontaninio ir jo knygos stovint Polo ir jo bičiulių ratą. 
Žinojome, kad kardinolai spiritualai skaitys šią knygą ir pa- 
sirems ja imdamiesi susitaikymo su liuteronais veiksmų. Jei 
jiems būtų pavykę, Karolis V būtų suvienijęs krikščionybę po 
kryžiaus žygio, nukreipto prieš turkus, vėliava ir šiandien 
neturėtų nė vieno priešininko. Tačiau Polas nebuvo išrinktas 

popiežiumi, ir šiandien spiritualai krenta vienas po kito nuo in- 
kvizicijos smūgių. Senasis teatinas darkart pasirodė esąs suk- 
tesnis už kitus ir nukreipė priešininkų ginklą prieš juos pačius. 

Virš lagūnos pakilo saulė, raudonas kraujo diskas, metan- 
tis pėdsaką vandens paviršiuje. Galva prigrūsta minčių, ta- 
čiau privalau pasistengti jas suvaldyti, privalau žinoti, laikas 
be galo brangus. 

- Ką bendra su tuo turi judėjai? Karafa slapta susitarė su 
venecijiečiais, tiesa? 

Darkart pritarimo ženklas, akys rodosi dar siauresnės ir gi- 
liau įdubusios nuo nuovargio: „Judėjai yra mainomos prekės. 
Jų žlugimas pasitarnaus visiems: jei maranai bus paskelbti kal- 
tais slapta praktikavę judaizmą, venecijiečiai turės teisę kon- 
fiskuoti visus jų turtus. Karafa patiekia judėjus ant sidabro pa- 
dėklo, o mainais įsmeigia inkvizicijos karinę vėliavą Venecijoje, 
duodamas pradžią galingai operacijai valstybėje, garsėjančio- 
je savo nepriklausymu nuo Romos. Europoje daugelis valdovų 
apsipils šaltu prakaitu išgirdę tokią žinią. Tu ir vėl atsiduri ne 
toje pusėje, Kapitone.“ 

Stovime tylėdami, vien lėtas jūros bangų putojimas ir žu- 
vėdros klyksmas. 

- Tai tavo užduotis? Sunaikinti žydus? 

Šešėlis perbėga jo veidu, tarsi jam būtų sunku kalbėti, bal- 
sas virsta kuždesiu: „Šiuo tikslu buvau pasiųstas į Veneciją.“ 

Nuovargis baigia užvaldyti kiekvieną kūno lopinėlį, kaip 
reikiant įsiskausta galva, pirštais spaudžiu smilkinius ir taip 
pat prisėdu ant vieno antkapio, kad leisčiau kojoms pailsėti. 

Heinrichas Gresbekas žvalgosi po horizontą, paskui vėl pa- 
žvelgia į mane - metai jo nepasigailėjo, naktis praslinko lėta ir 
bemiegė mums abiem. 

- Koks atlygis laukia tavęs šįkart? 

Šypsosi: „Veikiausiai greita baigtis.“ 

- Ar šitaip atlyginamas ištikimiausias tarnas? 

Gūžteli pečiais: „Esu vienintelis, žinantis visą istoriją nuo 
pat pradžios: Karafa negali rizikuoti palikti manęs gyvo. Tik 
ne dabar, kai rengiasi susišluoti visą Romos galią.“ 

Leidžiu žvilgsniui klaidžioti tarp antkapių. Ant kiekvieno 
jų galėčiau perskaityti bičiulių vardus, perbėgti mintyse visus 
gyvenimo tarpsnius, atvedusius mane čionai. Tačiau nesugebu 
jausti neapykantos. Neliko jėgų paniekai. Žvelgiu į Gresbeką ir 
matau vien paliegusį senį. 

42 skyrius 


Venecija, 1551 metų lapkričio 3 diena 


Valtis vėlei iriasi nuo kranto. Bernardas ir Duartė irkluoja 
unisonu, Sebastianas stovi laivagalyje, pasiruošęs pasitik- 
ti seklumą ilguoju irklu ar prireikus pakeisti vieną iš irkluo- 
tojų. Žoao sėdi pirmagalyje greta manęs. Žmogus su gobtuvu 
sėdi priešais mane. 

Mūsų laukia vienas iš Migezo prekybinių laivų, nuleidęs 
inkarą už jūrmylės nuo miesto, tyloje, kurią pertraukia vien 
irklų pliaukšėjimas į vandenį ir žuvėdrų klyksmas. 

Negi būtent taip baigiasi visą gyvenimą trukusi dvikova? 


Iš Migezų karako mums numeta lyną ir virvines kopėčias. 
Girdžiu iš gilumos kylantį nepadorų Gresbeko juoką, kuris 
mano ausims skamba pernelyg niūriai, tarsi mirties nuojauta. 
Veikiausiai ir Žoao ausims, nes akimirką praranda savo įpras- 
tą šypsnį ir suurzgia: „Porgue cono te ries?** 


- Gerbiamieji ponai, žinau, kad turite daug ką vienas ki- 
tam papasakoti, tačiau aplinkybės mums neleidžia pasiner- 
ti į prisiminimus. 

Pažvelgia tiesiai Gresbekui į akis: „Kaip jau supratote, Eks- 
celencija, esu Žoao Migezas. Žmogus, kurį jūs bandėte sunai- 
kinti.“ 

Gresbekas nė nemirkteli, nieko nesako. 

Žoao tai nėra šypsenų diena. 

- Jūsų susitarimas su tais dešimt išgamų iš tarybos turi būti 
toks svarbus ir nedviprasmiškas abiem pusėms, kad laikytu- 
mėte pakankamomis net tokias apgailėtinas priemones. Kaip 
kad jūsų sumanymas dėl prisipažinimo, išgauto iš to... kaip ten 
jo vardas? Tanuzino Bėjaus, kaltinančio mano šeimą vadovau- 
jant sultono šnipų tinklui Venecijoje. Įdomu, iš kokios kloa- 
kos jį ištraukėte. Įsivaizduoju, kad nebuvo sunku įtikinti pir- 
mą po ranka papuolusį galvažudį pasitarnauti jūsų tikslams. 

Gresbekas tyli toliau, jokios reakcijos. 

Migezas tęsia: „O ką jau kalbėti apie teismo procesus dėl 
kaltinimų kriptojudaizmu? Pirma mus priverčiate bučiuo- 
ti kryžių mojuodami prieš akis jau įžiebto laužo žabiniais, o 

dabar drįstate mums prikaišioti, kad perėjome į jūsų tikėjimą 
dėl išskaičiavimo ir kad iš tikrųjų likome tokie kaip anksčiau. - 
Linkteli pats sau. - Tebūnie. Jus pasiuntė iš Romos į Veneciją 
tam, kad pašalintumėte mus iš kelio. Ir venecijiečiai jums tą 
leis, netgi parems jus šiame žygyje. Venecijiečiai yra bepročiai, 
jie patys save sužlugdys. Jūs ir aš tą puikiai žinome. Venecijoje 
nerasite nė vieno pirklio, kuris per pastaruosius penkerius 
metus nebūtų su mano šeima sudaręs verslo sandorio. Tarp 
taryboje sėdinčių šakalų nėra nė vieno, kuris nebūtų mums 
skolingas. Be judėjų Venecija praras prekybinius kelius, sul- 
tonas išplėš juos vieną po kito, verslas mirs ir šis miestas bus 
ne kas kita, kaip ant žemėlapio užtiškusi seilė, suspausta tarp 
didžiųjų imperijų. Visi šie pasipūtėliai aristokratai pasmerkia 
save tapti smulkiais kaimo dvarininkėliais.“ 

Atodūsis: „Bet taip jau yra. Jei venecijiečiai priėmė spren- 
dimą, žinokite, Ekscelencija, kad mes nesileisime sučiumpami 
be kovos. Pirkliai, priklausantys nuo mano pinigų kapšo virve- 
lės, jau paskelbė nutrauksiantys visus verslo ryšius su rytais, 
jei vietinė valdžia tučtuojau nesustabdys šios beatodairiškos 
žydo medžioklės. O kalbant apie jus, jei tai, ką sako jūsų senas 
pažįstamas, yra tiesa, bijau, kad Karafai šįkart teks apsieiti be 
savo pagrindinio agento.“ 

Gresbekas toliau žiūri į Žoao nė nemirkteldamas, neužgau- 
li ir pavargusi veido išraiška, sunkiai kvėpuoja. 

Žoao pakyla ir mąslus ima vaikščioti pirmyn atgal. 

- Jūsų protas pakankamai skvarbus, mielasis pone, todėl 
galite nesunkiai įsivaizduoti, kas mane domina. 

Vėl atsisėda. Tyla. Vien bangų teliuškavimas ir prislopę 
žingsniai denyje. Dienos šviesa skverbiasi pro du didelius šo- 
ninius langus, apšviesdama kapitono kajutę: stalas, du krės- 
lai ir gultas. 

Tam, kad pakilčiau iš vietos, man prireikia milžiniškų pa- 
stangų. Gresbekas nužvelgia mane giedru žvilgsniu. Prisėdu 
ant rašomojo stalo krašto, patraukdamas į šalį Adrijos žemė- 
lapį. Dabar mano eilė. 

- Šio ilgo nueito kelio privalumas yra tas, kad mums dau- 
giau nereikia vienam kito apgaudinėti. Sulaukus penkiasde- 
šimties mano gyslose neberusena šventa maišto ugnis, ir jau 

dvi naktys, kai negaliu užmigti. Nuovargis man padės kalbėti 
aiškiai ir taupyti žodžius. - Prispaudžiu pirštą prie smilkinio, 
kad palengvinčiau galvos skausmą. - Tavo sumautam šeimi- 
ninkui septyniasdešimt penkeri. Tai amžius, kurį didžioji dalis 
žmonių pasitinka po žeme. Klausiu savęs, ko tas senas niek- 
šas dar gali norėti iš savęs, iš savo žmonių ir iš mūsų. Klausiu 
savęs, koks tikrasis planas, vertęs jį veikti visus šiuos me- 
tus. Nugalėti ereziją? Nubausti prastuomenę už jos maištavi- 
mą? Įsteigti sąžinės tribunolus žmonių protams kontroliuoti? 
Klausiu savęs, kokia buvo prasmė kaupti visą tą galią. Net ir 
šiandien, kai kardinolų spiritualų galvos ritasi viena po kitos, 
o Venecijoje visas dėmesys sutelktas į judėjus, man įdomu ko- 
dėl. Nemanau, kad jį domintų sefardų pinigai ar Serenisimos 
verslo reikalai, ar sąskaitų suvedimas su jo priešais spiritua- 
lais. Ir net ne popiežiaus sostas, Heinrichai. Tik ne sulaukus 
septyniasdešimt penkerių. Iki šiol Karafa dar niekad neprista- 
tė savęs kaip tinkamo kandidato popiežiaus pareigoms eiti. 
Ant kortos pastatyta kažkas daugiau už visus šiuos dalykus, 
sudėtus kartu. Kažkas grėsmingo, kybančio mums virš galvų. 
Kad suprastume tai, kas vyksta Venecijoje ir kas mūsų laukia, 
privalome išsamiai žinoti Karafos planus. 

Šypsena po Gresbeko ūsais, be arogancijos. 

Sunkus kvėpavimas, prikimusiu balsu: „Planas. Prie kurio 
Karafa triūsia visą gyvenimą. Tai, kas sklinda iš smulkiausio 
kaimo dvasininkėlio lūpų, kas puikuojasi ant herbinių vėlia- 
vų ir ant Naujojo Pasaulio užkariautojų kardų, ant parapijų 
bažnyčių ir katedrų frontonų. - Leidžia žodžiams kristi tarsi 
akmenims. - Didesnei Viešpaties šlovei.“ 

Nežymiai papurto galvą: „Primesti pasauliui tvarką. Padėti 
Petro Bažnyčiai išlikti vieninteliu nediskutuotinu žmonių ir 
tautų likimo teisėju. Karafa geriau už visus kitus suprato, 
ant kokių pamatų laikosi tūkstantmečių galia. Tai labai pa- 
prasta: Dievo baimė. Milžiniškas ir sudėtingas mechanizmas, 
įskiepijantis Dievo baimę į papročius ir sąmones. Skleisti Ži- 
nią, kontroliuoti žinojimą, stebėti žmonių sielas ir persekioti 
kiekvieną proveržį, drįstantį apeiti Dievo baimę. Karafa pri- 
siėmė sau nežmonišką užduotį sustiprinti šios galios pama- 
tus naujojo amžiaus šviesoje. Karafos ambicija aprėpė visas 
Bažnyčios silpnąsias vietas, kurias jis pavertė atraminiais taš- 
kais. Liuteris buvo didžiausias Karafos priešas ir kartu geriau- 
sias sąjungininkas. Nesumažindamas Dievo baimės, augustinų 

vienuolis visus suvedė akistaton su pokyčių Bažnyčioje bū- 
tinybe. Tą suvokė mokyčiausi Bažnyčios protai, tokie kaip 
Karafa, Polas ir įvairių vienuolių ordinų įkūrėjai. Praėjo tris- 
dešimt metų, o šie žmonės vis dar dalyvauja lošime. Į Liuterio 
atvėrė konfliktą: Polas ir spiritualai buvo pasirengę tarpinin- 
kauti, siekdami išlaikyti krikščionybę vieningą. Karafa ne, jis 
verčiau rinkosi palikti protestantus likimo valiai nei toleruo- 
ti kad ir mažiausią absoliučios Bažnyčios valdžios įskilimą: 
reikėjo atsakyti į kiekvieną liuteronų smūgį, atlikti valymą 
Bažnyčios viduje ir apsirūpinti naujais įrankiais, leisiančiais 
atremti iššūkį. Jei spiritualai būtų laimėję, Romai tai būtų reiš- 
kę primato netekimą. Jei bet kuriam vienuoliui ar net pasau- 
liečiui, tokiam kaip Kalvinas, būtų leista diskutuoti su Petro 
įpėdiniu kaip lygiam su lygiu, kas tada liktų iš tūkstantmetinės 
tvarkos? Kas liktų iš Romos Bažnyčios? Kas liktų iš Karafos 
Plano?“ 

Gresbekas nutyla išsekęs. 

Migezas daugiau nesivaldo: „Iš mūsų dabartinio taško, 
gerbiamas pone, klausimas veikiau skamba kitaip. Kas liks 
iš mūsų?“ 

Tuo pačiu ramiu balso tonu: „Būsite paaukoti.“ 

Žvelgiu Gresbekui į akis: „Didesnei Viešpaties šlovei.“ 

- Taip. Ir šįkart, mesere Migezai, bus kitaip nei Portugalijoje, 
Ispanijoje ar Nyderlanduose. Šįkart visiems laikams. Donos 
Beatričės inkvizicinio kaltinimo procedūra jau pradėta; ji įsi- 
tik jūsų turtai. Karafa siekia pademonstruoti inkvizicijos jėgą. 
Nori paversti jus bejėgiais, atitolinti visus jūsų sąjunginin- 
kus ir tada sutraiškyti jus. Ir šioji pamoka taps perspėjimu vi- 
siems. Jums nepavyks nusipirkti išsigelbėjimo kaip praeityje: 
Karafos vyrai nepaperkami, jie vykdo misiją ir puikiai išmano 
savo darbą. Jų tikrai neišgąsdins joks pirklių streikas, jiems tai 
nerūpi. Jūs teisus, Venecijai tai atneš didelių nuostolių, tačiau 
visiems, neprisitaikiusiems prie naujųjų laikų, lemta išnykti. 

Žoao sėdi krėsle pajuodusiu veidu, įsitempęs tarsi raudon- 
medžio statula, nebylus. 

Gresbekas kreipiasi į mane: „Tavieji anabaptistai taip pat 
netrukus bus nušluoti nuo žemės paviršiaus. Nuo pirmo iki 
paskutinio.“ 

- Tai neįmanoma. 

- Ticiano sumanymas buvo puikiai parengtas. Tačiau to- 
bulų planų nėra, o kliautis netinkamu žmogumi yra didelė 
klaida, už kurią galiausiai tenka sumokėti. 

Man surakina skrandį. 

- Prieš dvi savaites Pietras Manelfis savanoriškai pasidavė 
Bolonijos inkvizicijai. Išties stulbinama atmintis. Jis pateikė 
visus vardus, amatus ir vietoves, iš kurių kilę sektos nariai. 
Savaime suprantama, minėjo ir Ticianą. Jei Pietras ir toliau 
bus toks paslaugus, tikrai užsitarnaus atleidimą. 

Kvėpuoju giliai, galvoje pašėlusiai sukasi mintys. Paskui 
nuojauta: „Tu su juo susitikai.“ 

Kosteli: „Sekiau jo pėdsakais jau kurį laiką, vyliausi, 
kad atves mane pas tave. Gavęs žinią strimgalviais leidau- 
si į Boloniją. Pačiu laiku, kad jį sutikčiau, nes inkvizitorius 
Leandras Albertis jau buvo nutaręs išsiųsti Manelfį į Romą, 
neketindamas prisiimti atsakomybės vadovauti tokiam rim- 
tam reikalui. Šiuo metu Manelfis stovi priešais Šventosios 
institucijos kongregaciją ir kartoja savo išpažintį. Visų tų, ku- 
riuos per šiuos metus tu pakrikštijai, dienos jau suskaičiuo- 
tos. - Pilkos akys nuslysta nuo manęs link Žoao. - Jūs šau- 
niai pasidarbavote. Išspausdinti Kristaus Dovaną, užmegzti 
ryšius su visais tais literatais. Pontormo žingsnis vertas su- 
sižavėjimo. Anabaptizmas buvo tokia absurdiška idėja, kad 
galėjo suveikti. Tačiau jūs neturėjote šansų. Tik ne lošiant 
prieš Karafą.“ 

Žoao ištraukia kardą greitu ir elegantišku judesiu: „Tuo- 
met, Ekscelencija, leiskite man bent pasimėgauti tuo, kad as- 
meniškai jus pasiųsiu į pragarą ir atimsiu iš jūsų malonumą 
išvysti jūsų purvinų darbų vaisius.“ 

Gresbekas nejuda iš vietos, nežiūri į kardo geležtę. 

Iškeliu ranką: „Ne. Tu dar ne viską mums pasakei. Žinojai, 
koks likimas laukia tavęs, žinojai nuo tada, kai pažvelgei man 
į veidą. Galėjai tylėti. Galėjai nieko nesakyti ir leistis užmu- 
šamas, palikdamas mus nežinioje.“ 

Šypsosi: „Man skirtas laikas baigėsi, Gertai. Parklupdęs ju- 
dėjus, Karafa pareikalaus mano galvos. Žinau pernelyg daug.“ 

- Esama dar kažko, tiesa? 

- Tobulų planų nėra. Nėra tokio brėžinio, kuris būtų apsau- 
gotas nuo netikėtumų. O netikėtumų visada pasitaiko, ma- 
žytė detalė, galinti viską sugriauti paskutinę minutę, detalė, 
į kurią nebuvo atkreiptas dėmesys ar ji buvo paprasčiausiai 

užmiršta, tačiau kuri netikėtai tampa svertimi, galinčia ap- 
versti visą įmantrų mechanizmą. 

Žoao nuleidžia kardą: „Apie ką kalbate?“ 

Gresbekas: „Mano gyslose taip pat neberusena toji ugnis, 
Gertai. Aš jau esu miręs. Tavo ar samdomo žudiko ranka, man 
jau nėra didelio skirtumo. Visą gyvenimą vykdžiau nurody- 
mus. Galiu sau dovanoti kitokį finalą nei man skirtasis už pir- 
mo gretimo kampo. Galiu dovanoti jį tau, Kapitonui Gertui, 
viso gyvenimo priešui.“ 

- Kodėl? 

- Nes esame dvi tos pačios monetos pusės, nes kovėmės 
tame pačiame kare ir nė vienas netapome nugalėtoju. Mūšio 
laukas priklauso Karafai, varguomenės lūkesčiai nugramzdinti 
purve, tačiau Ooelet taip pat privalo palikti sceną. 

Šįkart esu tas, kuris šypsosi, žodžiai dėliojasi lėtai, tar- 
si prieš tai juos pasverčiau liežuviu: „Klysti, Heinrichai, net 
jei atrodo lengva tuo tikėti, aš ir tu esame visiškai nepana- 
šūs. Kariavai kito žmogaus kare, paklusai kito žmogaus nu- 
rodymams ir atlikai kito žmogaus plane tau skirtą vaidmenį. 
Tarnavai kitam visą savo gyvenimą dėl tikslo, kurio įgyven- 
dinimo tau net nebus leista išvysti, - tai yra tavo pralaimėji- 
mas. Nebuvai įveiktas mūšio lauke, kaip anie tūkstančiai dris- 
kių ir eretikų, kovojusių prieš savo didikus ir Romos valdžią. 
Nebematai net ir to, ką padarei, prasmės. Būtent dėl to privalai 
suteikti man paskutinę galimybę, nes tai tavo paskutinė gali- 
mybė atsiimti gyvenimą, kurį pardavei kitam.“ 

Gresbekas nieko nesako. Įkiša ranką po švarku ir ištrau- 
kęs paduoda man popieriaus lapą: „Manelfis ne tik išdavė vi- 
sus savo tikėjimo brolius. Inkvizitoriaus akivaizdoje jis pa- 
pasakojo vieną istoriją. Eretiko, keliavusio po žmones ir juos 
krikštijusio, bei kardinolo, vėliau tapusio popiežiumi, istori- 
ją. Istoriją, kuri pasiekusi tinkamas ausis galėtų sujaukti vi- 
sus Karafos planus.“ 


Et in primis interrogatus de guis eum initiavit doctrinae 
anabaptistae, respondit*?: 


a7 Ir pirmiausia, apklaustas apie tuos, kurie jį įvedė 
į anabaptistų mokymą, atsakė (lot.). 

Florencijoje Ticianas ėmė mokyti mane anabaptistų doktrinos 
ir pakrikštijo, sakydamas, kad buvau be krikšto, nes būdamas 
vaikas nieko nesuvokiau apie tikėjimą, taip pat aiškino kitus 
senus anabaptistų įsitikinimus, kad krikščionys privalo laiky- 
tis atokiau nuo magistratūrų ir sinjorijų, valdų ir karalysčių, ir 
tai yra viena iš pirmųjų anabaptizmo nuostatų; tačiau tuomet 
tarp šių anabaptistų nebuvo paplitusi mintis apie Kristaus die- 
viškumo neigimą ar kiti nauji teiginiai, nustatyti ir patvirtinti 
Venecijoje vykusio susirinkimo metu, kaip ir sakiau prieš tai. 

Taip pat Ticianas sakė, kad anabaptistus globojo Jo Šven- 
tenybės Juliaus III malonė ir kad pats galėjo tą paliudyti, mat 
buvo jį sutikęs prieš pat jį paskelbiant popiežiumi. 


Interrogatus an credat dectum Ticianum convenisse ad 
cardinalem Ioannem Mariam Del Monte, respondit*8: 


Minėtas Ticianas sakė man kiaurą naktį kalbėjęsis su garbin- 
giausiuoju kardinolu įvairiomis temomis. O ypač apie gar- 
siąją knygelę, Beneficium Christi, ir apie jos autorių vienuo- 
lį Benediktą Fontaninį iš Mantujos. Ticianas sakė klausęs Jo 
Šviesybės nuomonės apie šios knygelės ereziją ir kardinolas 
patvirtinęs knygelėje jos nesant. Taip pat paprašęs Jo Šviesybės 
užtarti minėtąjį Fontaninį, įkalintą Padujoje, nes laikė jį nekal- 
tu. Sužinojęs, kad Fontaninis netrukus po to buvo paleistas, aš 
patikėjau Ticiano pasakojimu. 

Taip pat Ticianas bendravo su daugeliu literatų, dvariškių 
ir net didikų, visus mėgindamas įtikinti anabaptistų doktri- 
nos ir minėtosios knygelės, Kristaus Dovanos, gerumu. Taip 
buvo Florencijoje su Kozimo de Medičio dvariškiais, taip pat 
Feraroje su kunigaikštiene Renata d Este. 

Taip pat kalbėjo Mūsų Šviesybei apie anabaptistų doktriną, 
Ticianas, mano minimas išpažintyje, kurio viso vardo nežinau, 
bet, kiek man žinoma, tai jis atnešė šią anabaptizmo doktri- 
ną į Italiją ir keliauja po visur įtikinėdamas žmones ir moky- 
damas šios doktrinos. 


Lukteli, kol ir Žoao baigia skaityti: „Tai įdomiausia Manelfio 
bylos dalis, Pietro Manelfio parodymai, pateikti Bolonijos 
inkvizitoriui Leandrui Alberčiui. Viena bylos kopija jau pa- 
siekė Romą drauge su atgailautoju. Ir būkite tikri, kad ji bus 

reikiamai išvalyta, vos kuris Karafos patikėtinis galės prikiš- 
ti prie jos savo nagus. Antrąją kopiją su visais reikiamais pa- 
rašais ir antspaudais gavau iš paties Alberčio, su užduotimi 
įteikti ją Karafai asmeniškai. Perkopijavau šią parodymų dalį, 
prieš atiduodamas visus bylos popierius saugoti į Fugerių fi- 
lialą Vokiečių rūmuose. Tai, be jokios abejonės, yra pats ver- 
tingiausias depozitas, kokį tik Fugeriai yra turėję savo sei- 
fe, ir, laimei, jie apie tai nežino: čia aiškiais žodžiais parašyta, 
kad pagrindinis inkvizicijos ieškomas asmuo, Ticianas baptis- 
tas, galėjo prisiartinti prie kardinolo Del Montės prieš šį iš- 
renkant popiežiumi, įtikinti jį Kristaus Dovanos nekaltumu ir 
netgi pastūmėti tarpininkauti išlaisvinant šios knygos auto- 
rių. Fontaninis iš tiesų buvo paleistas iš kalėjimo įsikišus la- 
bai įtakingam asmeniui. Benediktinų ordino vyresnysis gerai 
pažįsta popiežių Del Montę. Šiame pasakojime pernelyg daug 
apčiuopiamos tiesos.“ 

Mano juokas nuskamba kaip patvirtinimas: „Atrodo bepro- 
tiška, bet būtent taip ir įvyko.“ 

Migezas lieka sutrikęs: „Vis dar nesuprantu, kas čia tokio 
neapsakomai vertingo.“ 

Gresbekas, rimtu balsu: „Gislieris ir jo bendrai baigia pri- 
kalti spiritualus, vieną po kito, prie atsakomybės už Kristaus 
Dovanos platinimą jų vyskupijose. Karafa Trento susirinki- 
me atvirai juos kaltina nestabdžius veikalo judėjimo ir dau- 
geliu atveju netgi jį palengvinus. Kas, jūsų nuomone, nutiktų, 
jei inkvizitoriai sužinotų apie popiežiaus domėjimąsi Kristaus 
Dovanos autoriumi ir turiniu? Kas nutiktų, jei apkaltintieji kar- 
dinolai, pasinaudodami šiuo liudijimu, anuliuotų prieš juos su- 
formuotus kaltinimus?" 

Žoao palinksta virš stalo: „Karafai būtų galas. Bet kas mums 
garantuoja, jog šis dokumentas tikrai egzistuoja?“ 

- Nei jūs, nei aš daugiau neturime ko prarasti. 


48 Apklaustas, ar tiki, jog minėtasis Ticianas buvo atėjęs pas kardinolą, 


atsakė (lot.). 

43 skyrius 


Venecija, 1551 metų lapkričio 5 diena 


Dviejų bemiegių parų su vos aštuonių valandų pertrauka pa- 
kanka, kad iškamuotas penkiasdešimtmetis nepajėgtų tinka- 
mai užsisegti švarko. Tik iš trečio karto man pavyksta įvaldyti 
įprastus kasdienius judesius. Leidžiu skrandžiu kilti nerimui, 
kuris išvaiko nuovargį. 

Gresbekas jau laukia manęs vestibiulyje, susisiautęs į ap- 
siaustą, nugara atremta į komodą, o galva atlošta atgal, giliai 
kvėpuoja tarsi bandydamas susikaupti. Jis neturės su savi- 
mi jokio šaunamojo ginklo. Vien trumpą geležtę, tai, kas bū- 
tiniausia. Jis toks pat pasenęs kaip ir aš. Labiau išsekęs. Galiu 
juo kliautis. 

Sudiegia riešą, kurį visad laikau aprišęs plonu margaspal- 
viu rytietišku audiniu, penkių pirštų pločio ir keliskart per- 
lenktu, kuris uždengia kiek mažiau nei pusę dilbio. 

Heinrichas įžengs į agentūrą nesukeldamas įtarimų. Jis 
turi visišką veiksmų laisvę, Fugeriai žino, kieno pusėje ver- 
ta stovėti. 

Siauros pirštinės iš tamsios, žvilgančios ir plonutės odos, 
ispanų odadirbių gaminys, kurį man dovanojo Bernardas 
Migezas. 

Koks keistas likimas, sąskaitų suvedimas galiausiai nėra 
toks, kokio tikėjausi. Pagaunu savo atvaizdą prašmatniame 
veidrodyje, maždaug mano ūgio aukščio ir dvigubai už mane 
platesniame, Migezų rezidencijoje, kraštutiniame Džudekos 
taške. Viskas ne taip, kaip tikėjausi. Mano veidą įrėmina reta 
žilstelėjusi barzda. 

Jis užtruks tiek, kiek reikia dokumentų šūsniai paimti, jo- 
kių mandagumo kalbų. 

Sena nosies kuprelė palenkia nosies galiuką kiek į kairę. 
Virš sprando surišti plaukai, sutepti Beatričės dovanotu alie- 
jumi. Už diržo sukryžiuoti pistoletai, paliečiu už nugaros pa- 
slėpto peilio rankeną. 

Jis praeis pro šalį, perduodamas man nedidelį audinio krep- 
šį su dokumentais. 

Paslepiu ginklus pasitaisydamas apsiausto kraštą ties pe- 
čiais. Žvilgsnis į Heinrichą, atsispindintį veidrodyje, lygiai ta 
pačia poza. 

Sebastianas laukia mūsų valtyje. 

Po perdavimo išlįsime priešingoje Vokiečių rūmų pusė- 
je, tiesiai į Didįjį kanalą. Iš ten - į „Karatelį“. Paskui į sausumą. 

Žoao pasirodo netikėtai, viskas paruošta. Ženklas Gresbekui, 
pajudame. 


Įplaukiame į Vyno kanalą tarp Šv. Morkaus kupolų ir Šv. Za- 
charijaus varpinės. Sebastianas stumia valtį, aš ir Gresbekas 
sėdime vienas priešais kitą. Ilgai masažuoja kaklą, slopindamas 
raumenyse susikaupusią įtampą. Nė vienas nejaučia poreikio 
šnekėtis. Po plataus posūkio įplaukiame į platų ir vingiuotą 
Šv. Severo kanalą. Praplaukiame po dviem tiltais iki pat Šv. Jono 
kanalo, paskui kairėje kanalas prasiveria ir veda visad tiesiai. 

Kartą sausumoje - strimgalviais į Trentą, kylant Brentos 
slėniu. Dvi dienos šuoliavimo arkliais, sustojant vien keitimui, 
lydint šešiems ištikimiausiems Migezų patikėtiniams. Pasiekti 
Polą bet kuria kaina. 

Ties Stebuklų kanalu pasukame kairėn, iki pat Vokiečių 
rūmų kanalo. Išlipame. 

Įteikti į anglų kardinolo rankas Manelfio prisipažinimą. Tik 
Heinrichas gali tai padaryti. 

Penkiasdešimt žingsnių ir mes viduje. Prie įėjimo žmonių 
šurmulys, sutinku Duartės žvilgsnį. Vien nežymus linktelė- 
jimas galva. Gresbekas žengia greta manęs. Įeiname į ketur- 
kampį Vokiečių rūmų kiemą. 

Kieno centre stovi šulinys, pakylėtas dviejų akmens laip- 
telių. Mano vieta. Verslo žmonių zujimas pirmyn atgal, nepa- 
mainomas alaus pilstymo kampas. 

Gresbekas pasuka link portiko kairėje ir žengia tiesiai į 
Fugerių agentūrą. Ties trečiąja arka įeina į vidų. 

Liečiu ginklų rankenas po apsiaustu. 

Trys portikų eilės driekiasi palei keturis kiemo kraštus, 
penkios plačios arkos žemutinio aukšto eilėje ir po dešimt 
siauresnių viršutiniuose aukštuose, kylant į viršų arkos pa- 
laipsniui žemėja. 

Mano dešinėje keturi vyrai įsitraukę į pokalbį kažką skai- 
čiuoja pirštais. 

Kitas vyriškis stovi atsirėmęs į koloną ties išėjimu, atsive- 
riančiu į kanalą. 

Kitame kiemo kampe, man už nugaros, vokiečių grupelė 
mainosi popieriaus lapais. 

Žvilgsnis toliau sklando aplink. Kiti užsiėmę žmonės, be 
sustojimo jeina ir išeina, pereina portiku. Nuo antrojo aukš- 
to atsklinda aludės lankytojų, išsikišusių į kiemą, balsai, įsi- 
traukę į kalbas. 

Ties pagrindiniu įėjimu, greta žmonių knibždėlyno, stovi 
du juodai apsirengę vyrai. 

Išsipūtimas po apsiaustais. 

Akys įsmeigtos į banko duris. 

Mėšlas. 

Gresbekas vis dar viduje. Dešinėje, ketvertas nesiliovė skai- 
čiavęs. Atokiau stovintis vyriškis rodo į agentūrą: palaukti. 
Pažvelgia į viršutinę arkadą man už nugaros. 

Apsisuku. Aludėje kitas galvažudys stebi banko įėjimą. 

Tas, pasirėmęs į koloną, vis dar čia. Akys nukreiptos ta pa- 
čia kryptimi. 

Tai spąstai. Jie mus mausto. 

Vėl žiūriu į pagrindinį įėjimą. Du varnai susinervinę dėl iš 
išorės sklindančio triukšmo. 

Duartė įžengia į Vokiečių rūmus priešais Rialto pirklius. 
Triukšmas didėja. 

Agentūra. 

Gresbekas žengia link manęs. Iškelia ranką atstatydamas 
pistoletą. 

Tu ir vėl mane apmovei. 

Iššauna. 

Man už nugaros kažkas susmunka ir rikteli, puolu link šu- 
linio. Žemę palietusios geležies garsas. 

Pirkliai įsiveržia į kiemą. 

Gresbekas ištiesia man krepšį: „Judinkis, po velnių!“ 

Neaiškus klegesys, grūstis mane įsiurbia, iriuosi prieš mane 
pagavusią srovę, stumdymasis ir šūksniai visomis pasaulio 
kalbomis. 

Pietras Perna prisikasa iki manęs. Išplėšia krepšį man iš 
rankų, įsprausdamas kitą vienodą. 

Pamerkia man akį: „Habemus papam!“ 

Išnyra iš žmonių spūsties link pagrindinio įėjimo. Manelfio 
išpažintis saugi. 

Aš pasiduodu Rialto pirklių srautui, plaukiančiam prie- 
šinga puse, link išėjimo į Didįjį kanalą. Nematau Gresbeko. 
Pasiekiu portalą stumiamas šurmuliuojančios žmonių masės, 
kuri atrodo išprotėjusi. Smūgiai, riksmai. Tipas ties durimis 

parbloškiamas akimirksniu. Gresbekas išnyra mano pašonė- 
je, randame plyšį ir šokame į valtį. 
Greičiau, greičiau, į „Karatelį“. 


Praplaukiame po Rialto tiltu, Sebastianas stumia valtį iš visų 
jėgų, įsukame į Šv. Salvadoro kanalą. 

Mano rankos dreba iš susijaudinimo. Nuo galvos iki kojų 
užlieja karščio bangos. 

Nesu visai tikras dėl to, kas nutiko. Priešais mane Gresbeko 
veidas atrodo ramus, stulbinamai susivaldęs. 

Kol sukame dešinėn į Kaminkrėčių kanalą, išsitraukia pa- 
rako ir užsitaiso pistoletą. Atsigręžia atgal ir pasisuka į mane 
raminančiu žvilgsniu: niekas mūsų neseka. 

Dėlioju padrikas mintis, rankomis perbraukiu veidą. 

- Iš kur jį gavai? 

- Gertai, pas Fugerius gali padėti saugoti bet kokį daik- 
tą. Žinau, ką pagalvojai. Tačiau, kaip matai, neapgavai savo 
pasitikėjimo. Net ir Miunsteryje tu nesuklydai: Heinrichas 
Gresbekas buvo tinkamas leitenantas. 

- Maniau, kad tas šūvis skirtas man. 

- Anie žmonės buvo Karafos samdomi žudikai. Jų taikinys 
buvau aš. Man įdomu, iš kur jie galėjo žinoti ir tykoti manęs 
kaip tik ten. 

Liejikų kanalas, plaukiame juo iki pat Šv. Luko kanalo, kol 
galiausiai vėl išnyrame Didžiajame kanale. Pasukame tiesiai į 
Melionų kanalą. 

- Fugeriai žino, kurią pusę verta pasirinkti, Heinrichai. Jų 
legendinis konfidencialumas išnyksta prieš tą, kuris garantuo- 
ja Dievą esant jų pusėje. Tai Fugeriai perspėjo Karafą. 

Jau matosi Šv. Apolinaro kanalo pradžia, pasukame valtį. 
Mes jau beveik pasiekėme tikslą. 

Gresbekas purto galvą: „Medžioklė dar tik prasidėjo. Kaip 
pasieksime Trentą? Net jei pavyktų, Karafa lauks mūsų iš- 
skėstomis rankomis.“ 

Valtis priplaukia prie krantinės. 

Grimasa, kuri turėtų panėšėti į šypsnį: „Mes pasenome, 
Heinrichai. Verta pabandyti.“ 

Ištraukia iš kišenės nedidukę užrašų knygelę. Pageltę pus- 
lapiai, suspausti odinėje skiautėje, perrišti raišteliu. 

- Fugerių seife buvo ir štai kas. Tai vienintelis mano egzis- 
tavimo liudijimas. Paimk jį, Kapitone, jis tavo. 

Įveikiame siaurutėlį skersgatvį, paskui kitą, kol priartėja- 
me prie „Karatelio“ užpakalinės dalies. 

Sąskaitų suvedimas ne toks, kokio tikėjausi. 


44 skyrius 


Venecija, 1551 metų lapkričio 5 diena (netrukus) 


- Sumauti suskiai, nuokrušų judėjų draugužiai! - pliaukš- 
telėjimas per veidą. - Šventė baigėsi! 

Pietras ir Demetra pririšti prie kėdžių, ištinę nuo smūgių. 

- Šūdinas išsigimėli, pasismaginam, ko! dar nepačirškinau 
jūsų šitoj skylėj?! 

Dervos tvaikas. 

Įžengiu sunkiais žingsniais, atstatęs ginklus, Mulas nespė- 
ja laiku pasisukti ir šūvis ištaško į gabalus jo petį. Sudrimba 
ant žemės. 

Nutaikau antrą pistoletą. 

Gresbekas savąjį. 

Jų trejetas. 

Nespėjo išsitraukti ginklų. 

Išsprogusios akys įbestos į pistoletų vamzdžius. 

Nejuda iš vietos. 

Akies krašteliu: krepšys. Ant prekystalio. Manelfio išpa- 
žintis. 

Pasislinkti į priekį, paimti krepšį. 

Tačiau pajuda Heinrichas, lėtai, šliauždamas palei sieną, 
padeda ranką ant nugludinto marmuro. 

Paėmė. 

Šešėlis ant laiptų, jam už nugaros. 

- Saugokis! 

Pasisuka žaibiškai, geležtė paliečia jo veidą, Heinricho pis- 
toletas iššauna, pataiko tiesiai į krūtinę, Mulo galvažudys at- 
šoka ir trenkiasi į laiptus. 

Stovintis greta židinio paspiria statinę, derva išsilieja ant 
įkaitusių žarijų, pakyla lubas siekiančios liepsnos. 

Šoka ant manęs, gniauždamas peilį. 

Tarsi šuns įkandimas kairėje rankoje. 

Rėkiu nesavu balsu. 

Sugriebiu nelemtą išgamą už plaukų ties sprandu, šis pra- 
randa pusiausvyrą ir aš suknežinu jo veidą į prekystalio kampą. 

Liepsnos ropščiasi užuolaidomis, laksto grindiniu aplink 
Pietro ir Demetros kojas. 

Greičiau, nekreipdamas dėmesio į veriantį skausmą. 

Atrišu virves. 

Išlaisvinu Demetrą. 

Paskui Pietrą. Šnibžda kūkčiodamas: „Kalės vaikai!“ 

Anapus ugnies sienos matau, kaip Gresbekas išsitraukia 
durklą. 

Vienas prieš vieną. 

Priešininkas dvejoja. 

Heinrichas šypsosi. Paleidžia geležtę staigiu judesiu. 

Gargimas, tas išgama išvemia visą savo sielą pro dantis. 

Kosčioju, kambarys pritvinko dūmų. Demetra nualpsta, 
velku ją lauk likusia sveika ranka. Iki pat išėjimo. Mes lau- 
ke. Kraujo linija. Mano kraujo. Galva ima suktis, kojos atsisa- 
ko paklusti. 

Perna kosčioja: „Krepšys... išpažintis.“ 

Atsigręžiu, Gresbeko nėra. 

Privalau grįžti atgal. Jėgos mane apleidžia, tąso skrandį, 
baigia aptemti akyse. Kvėpuoju giliai, negaliu nualpti. Įveikiu 
kelis nuo durų skiriančius žingsnius, kurie man rodosi kaip 
milžiniškas atstumas. 

Nuo slenksčio įžvelgiu jo siluetą salės vidury: krepšys ran- 
koje. 

Tarp manęs ir jo iškilusi ugnies siena. 

Siauras praėjimas tarp dviejų apverstų stalų. 

- Štai čia! 

Vienas kelis neatlaiko. 

Sudarkyta Mulo kaukė pakyla tarp dūmų, Heinrichui už 
nugaros. Rankoje laiko suspaudęs žarsteklį. 

Rėkiu, kol leidžiasi žarsteklio kirtis. 

Griūva abu. 

Daugiau jų nematau. Ne, Gresbekas pakyla, svirduliuoja į 
šalis. Jo rankose nebėra krepšio, dairosi aplink. 

Vos akimirka. 

Kurios užtenka, kad išvysčiau ant jo užvirstant lubų ar- 
chitravą. 

45 skyrius 


Feraros pakrantė, praėjus keturioms dienoms 


Ilga ir siaura valtis jūrininkų užtempiama ant seklumos. 

Sveikąja ranka padedu Demetrai prilaikyti permirkusius 
suknios kraštus. Perna, kitoje valties pusėje, įmirkęs į vande- 
nį ligi juosmens, keikiasi pusbalsiu. 

Stabtelime ant smėlio, po blausia nekaitria saule. 

Demetra paliečia mano tvarsčius: „Pasistenk nesušlapinti 
žaizdos. Ir valgyk mėsą, tu praradai daug kraujo.“ 

Šypsausi Demetrai, veido skaistalai ne kažin kiek tepaslė- 
pė mėlynes: „Nesirūpink, tu puikiai pasidarbavai su šia nie- 
kam tikusia ranka. Bus kaip nauja.“ 

Žoao ir Bernardas paspaudžia ranką žemaūgiui Pietrui. 

- Arjūs tuo tikri? 

Perna skėsteli rankomis, siūlės virš skruostikaulio verčia 
jį laikyti akį pusiau primerktą: „Nagi, Žoao, ar tu gali mane įsi- 
vaizduoti tarp musulmonų? Turbanas man visiškai netinka, be 
to, tie žmonės negeria vyno. Negeria nieko, išskyrus vande- 
nį! Ne, ačiū, tai ne Pietrui Pernai iš Lukos. Mieliau liksiu čia.“ 

Mesteli Demetrai meilikaujantį žvilgsnį: „Būsiu puikio- 
je draugijoje.“ 

Bernardas apkabina jį ir kilsteli nuo žemės. 

Duartė pabučiuoja į sveikąjį skruostą, priversdamas Pietrą 
nurausti. 

Smaragdinės Demetros akys žvilga saulėje. 

Glostau jos veidą: „Ką dabar veiksi?“ 

- Turbūt pradėsiu iš naujo. O gal priimsiu Pietro pasiūly- 
mą. Man viskas bus gerai, nesirūpink. 

Perna kiek susinepatoginęs: „Ferara vis dar lieka puiki pre- 
kybos rinka, capito? Tai geras taškas pradžiai. Aš vis dar turiu 
nemažai ryšių, išsibarsčiusių po visą Italiją, manęs laukia daug 
darbo. Knygos ir toliau bus spausdinamos, bičiuli mano, nebi- 
jok, žmogaus išmonė ras būdų, kaip apeiti visus draudžiamų 
knygų sąrašus, o vieną dieną gal net juos ištrinti. Visada reikės 
žmogaus, keliaujančio po žmones su knygomis, neabejok tuo.“ 

- Tavo žodžiai skamba kaip garantija. 

Krizena susigraudinęs. Apsikabiname. 

Žoao parodo į keliuką pušyno pakraštyje: „Karieta laukia.“ 

Pietras paima nuo žemės maišą: „Sudie, kvadratine vokie- 
čio makaule. - Pritildo balsą. - Saugok savo pasturgalį tarp 

musulmonų ir žiūrėk, kur kiši savo draugužį, capito? - paskui 
nusišypso. - Sudie jums visiems!" 

Demetra: „Sėkmės tau, Ludovikai. Ir gero kelio.“ 

- Pačios didžiausios sėkmės jums abiem. 

Jie nužingsniuoja drėgnu pajūrio smėliu. Žemas ir apva- 
lus vyriškis, aukšta ir elegantiška moteris. Giraitės pakrašty- 
je Perna atsisuka į mus paskutiniam atsisveikinimo mostui. 
Šūkteli kažką, ką vėjas nusineša su savimi. 

Stebime juos išnykstant pušų tankmėje. 

Žoao prisigretina prie manęs: „Mums laikas vykti. Donos 
Beatričės valtis jau bus spėjusi pasiekti laivą.“ 

Beatričė mus pasitinka ant Migezo laivyno flagmano denio. 
Vėjas išdraikė kelias sruogas iš jos šukuosenos, nė kiek nesu- 
menkindamas šios moters žavesio, netgi priešingai, suteikdamas 
jai jausmingumo, kuris užklumpa ir mano pilvo apačią bei širdį. 

Bučiuoju jai ranką, akimirką paslėpdamas ją tarp savųjų: 
„Žinojimas, kad išvykstu kelionėn greta tavęs, Beatriče, sušvel- 
nina pralaimėjimo jausmą.“ 

Nusibraukia plaukus sau nuo veido rankos glamone: „Pra- 
laimėjimo, Ludovikai? Ar tikrai taip manai? Ar nesame vis dar 
gyvi ir laisvi skrosti šią jūrą?“ 

Bernardas šūkteli kelis nurodymus laivo kapitonui, nuo vie- 
no laivo galo į kitą nusirita švilpimai ir perspėjimai. 

Šypsausi jai: „Tu teisi.“ 

Daugiau nieko nepriduriu. Dukra ir jauna tarnaitė palydi 
Beatričę į kajutę. 

Laivagalyje Žoao rankos mostu kviečia mane prie jo prisi- 
jungti. 

- Kapitonas sako, kad vėjas palankus. Geriau jo nepraleisti. 
Pasieksite Lisos salą daugiausia per dvi dienas. Paskui Ragūza. 
Dar dvi dienos iki Kerkyros. O prie Zakinto krantų venecijie- 
čiams būsite nebepasiekiami. 

- Ką tai reiškia? 

Nuleidžia akis: „Mudu su Bernardu grįžtame į Veneciją.“ 

- Gal proto netekai?! Jie nori jūsų mirusių. 

Sefardas stebi pakrantės liniją, paskendusią rūke. 

Giliai įkvepia. 

- Ludovikai, negali suprasti. Esame viena šeima ir mums 
reikia ginti savo palikimą. Manoji užduotis yra išgelbėti visa, 

duotį pasirinkau. 

Instinktyviai pasisuku į Beatričės kajutę. 

Migezų šypsena: „Tam tikra prasme, man taip pat, kaip ir 
visiems kitiems žmonėms šiame laive, yra mokama.“ 

Vėlei įsmeigia akis į krantą: „Mes negalime visko palik- 
ti Venecijoje.“ 

- Ir tu manai, kad venecijiečiai leis tau taip paprastai nu- 
švilpti grobį jiem iš panosės, po viso to, ką padarė, kad jus 
pričiuptų? 

- Jokiais būdais. Privalėsiu pasitelkti diplomatiją, apgau- 
lę ir gal net jėgą. Visus Migezo arsenalo ginklus. 

Jis priverčia mane nusišypsoti. 

- Be to, esama dar vienos priežasties, dėl ko privalau 
grįžti atgal. Šeima, apie kurią tau kalbu, yra plati kaip tau- 
ta. Venecijoje gyvena apie penkis tūkstančius maranų, kaip 
mus vadina, ir jiems visiems gresia kalėjimas ar mirtis. Reikia 
rasti būdą, kaip saugiai išgabenti iš Venecijos kuo daugiau 
žydų. 

Linkteliu pritardamas. 

- Ką veiksime sultono valdose? 

- Konstantinopolis tau patiks, pamatysi. Tai didžiausias 
pasaulio miestas su daugiau nei puse milijono gyventojų. 
Ten taip pat nemažai šeimų yra mums skolingos, Suleimanas 
pats pirmasis. 

- Ką jie jums skolingi? Ar tik ne tai, kuo tave kaltino Ta- 
nuzinas Bėjus? 

Šypsosi: „Ludovikai, Migezų namai yra pasaulio dydžio. 
Vienoms durims užsidarius, mums atsiveria kitos. - Smarkiai 
suploja per petį. - Hasta luego, mano bičiuli. Pasimatysime 
Konstantinopolyje.“ 

Žoao nusileidžia ant tiltelio, kur jo jau laukia Duartė drau- 
ge su broliu. 

Sulipa į nedidelę valtelę, prisišvartavusią greta laivo. Burė 
pliaukšteli ir įsitempia nuo pirmo vėjo dvelksmo. 

Stebiu, kaip ji nuslysta bangomis tolyn, kol flagmano ka- 
pitonas duoda įsakymą pakelti inkarą. 


Nutolus nuo Romanijos krantų liaujuosi gaišavęs ties hori- 
zontu, kaip reikiant sužvarbęs. 

Palindęs po užklotu ištiesiu savo maudžiančius kaulus ant 
kajutės gulto. Beatričė laukia manęs, bet pirma jaučiu turįs iš- 
narplioti minčių ir jausenų raizginį. 

Sudūlėję lapai, vien dulkės virš trisdešimties prabėgusių 
metų. 

Moneta iš vos vieną dieną gyvavusios karalystės. 

Knyga, nepaliksianti jokio pėdsako. 

Pastabomis numarginta užrašų knygelė. 

Keisčiausias palikimas, kokį tik likimas galėjo man patikėti. 

Heinrichas Gresbekas, ar koks bebūtų tikrasis jo vardas, yra 
paskutinis veidas mano vaiduoklių galerijoje. Galbūt geriau- 
sios jo dienos prabėgo mano pašonėje. Galbūt turėčiau prisi- 
minti jį kaip tik tokį. 

Heinrichas norėjo kristi nuo mano, o ne nuo Karafos pa- 
siųstų žudikų rankos. Tačiau jis tapo absurdiškiausio mano 
priešo ir savo paties suktybės auka. Mulas: apgailėtinas są- 
vadautojas, ketinęs atkeršyti už patirtą akibrokštą, pasinau- 
dodamas tuo, kad prasidėjo judėjų persekiojimas. Man reikė- 
jo anąkart jį nudėti. Pastaruoju metu mane lydėjęs juokas vėl 
ima kilti gerkle: galingųjų ir paprastų žmonių likimai pakibę 
ant eilinio šikniaus mosto. 

Manelfio išpažintis sudegė. Žmonės niekada nesužinos, 
kad šie keli puslapiai būtų galėję visiems laikams pakreipti 
įvykių eigą. Detalės pranyksta, mažesni istorijoje sušmėžavę 
šešėliai nuslysta tolyn nepastebėti. Sąvadautojai, smulkūs nie- 
kingi dvasininkėliai, bedieviai nusikaltėliai, sargybiniai, šnipai. 
Anonimų kapai. Vardai, kurie nieko nesako, tačiau kurie susi- 
dūrė su strategijomis ir karais ir apvertė juos aukštyn kojom, 
kartais su užsispyrusiu kovos sąmoningumu, kitais kartais vi- 
siškai atsitiktinai, vienu poelgiu ar žodžiu. 

Buvau vienas iš šių vardų. Priklausau tiems, kurie metė iš- 
šūkį pasaulio tvarkai. 

Pralaimėjimas po pralaimėjimo, mes išmėginome plano 
patvarumą. Kaskart prarasdavome viską, kad tik sukliudytu- 
me jam judėti pirmyn. Plikomis rankomis, neturėdami pasi- 
rinkimo. 

Atmintyje atkuriu veidus vieną po kito, pasaulinę moterų 
ir vyrų aikštę, kurią išgabenu su savimi į kitą pasaulį. 

Kūkčiojimas sudrebina mano krūtinę, išspjaunu lauk raizginį. 

Broliai mano, jie mūsų neįveikė. Mes vis dar laisvi skros- 
ti jūros vandenis. 

Denyje vėjas čaižo į saulėlydį atgręžtą veidą. Sukinėju Hein- 
richo užrašų knygelę tarp rankų. Atrišu raištelį, laikantį pus- 
lapius draugėje. Pradedu vartyti. Datos, vietovės ir vardai. 
Apmąstymai surašyti smulkesne rašysena. 

Po kojomis nukrenta sulankstytas lapas. Kitoks popierius. 


Džovaniui Pietrui Karafai, 


Mano Pone, tai paskutinis laiškas žmo- 

gaus, tarnavusio Jums daugiau nei trisde- 

šimt metų. 
Naujasis amžius, kurį Jūs rengiatės inauguruoti, privalo už- 
miršti savo kūrėjus, tuos, kurie leido įvykiams sutapti su pla- 
nu. Kronikose lieka iškilūs pralaimėjusių ir nugalėtojų vardai, 
prieinami visiems, kas vieną dieną norės sudėlioti šios painios 
epochos ir to, ką ji pagimdė, vaizdinį. Kuomet darbai liks toli 
praeityje, o gyvenimai užleis vietą ateičiai, iš šios tylios karių 
kariaunos - tamsiųjų labirinto statytojų - neliks jokio pėdsa- 
ko. Todėl nelieka nieko kita, kaip tik paskubinti šį dingimą, iš- 
vengiant galutinės egzekucijos. 

Nekaltumas buvo prarastas per šį pusšimtį metų, likusių 
mums už nugarų, drauge su lūkesčiais, prie kurių sunaikini- 
mo aš prisidėjau: nepuoselėju jokios vilties išvengti man nu- 
matytos lemties, man rūpi ne išgyvenimas, nes be plano tesu 
senas nuginkluotas samdomas karys, apsuptas mirusiųjų. Tų, 
kurie liko tįsoti mūšio lauke, ir tų, kurie perima pasaulio val- 
džią. Neketinu sprukti nė nuo vieno iš jų, tačiau manoji už- 
duotis baigiasi čia. Planą įgyvendins kiti. Rengiuosi susitikti 
su paskutiniu senų laikų priešininku su viltimi, kad būtent jis 
užmerks mano akis, kurios Jums taip ištikimai tarnavo visą 
gyvenimą. Gyvenimą, kuris dešimtmetis po dešimtmečio blė- 
so drauge su kitų tūkstančių gyvenimais, skandinamas krau- 
jyje, ir kurį rengiuosi užbaigti savaip. 

Nieko negalite padaryti, net ir priekaištauti sau nenuma- 
čius geriausio Jūsų agento pasitraukimo paskutinėje mylioje: 
žmonių protai patiria keisčiausius pokyčius ir nėra tokic pla- 
no, galinčio aprėpti ir numatyti viską. 

Tai sukliudys bet kuriai pergalei išsipildyti iki galo. Taip 
pat ir Jūsiškei. 
Tai reikš, kad niekas nežuvo veltui, net ir tas, kuris savo 
paskutiniu gestu pateikia Jums šią pamoką. 
Jūsų stebėtojas 


ą. 


Epilogas 


Stambulas, 1555 metų Kalėdos 


Cuius regio, eius religio. 

Kiekvienai žemei - jos kunigaikščio tikėjimas. 

Su kunigaikščiais visada galima išsiderėti gerą sandėrį. 

Taip buvo nuspręsta Augsburge prieš du mėnesius, pasi- 
rašius susitarimą, kuriuo buvo padalinti turtai, žemės ir tikė- 
jimai visoje imperijoje. Naujasis popiežius Paulius IV *? palie- 
ka protestantams jų iki tol iš Bažnyčios pasiglemžtus turtus 
ir laimina atkurtą taiką. 

Taip galutinai nuleidžiamas dangtis, kurį Liuteris, kilmin- 
gų vokiečių marionetė, nukėlė prieš beveik keturiasdešimt 
metų, leisdamas pasipilti vilčių, sukilimų, vidinių kovų ir res- 
tauracijos dešimtmečiams. Keturiasdešimt metų, būtent tiek 
prireikė iš naujo atimti tautoms teisę laisvai rinktis likimą, o 
žmonėms laisvai rinktis tikėjimą. 

Taip baigiasi epocha. Karolis V, prie bedugnės krašto atsi- 
dūrusios imperijos valdovas, nukamuotas pralaimėjimų, ruo- 
šiasi atsisakyti sosto, perleisdamas jaunajam Pilypui visas im- 
perijos skolas ir būsimus karus. 

Net ir galingųjų Fugerių giminės žvaigždė ėmė blėsti, ap- 
temdyta neapmokėto kredito šešėlio. Kone pusę šimtmečio 
jie finansavo Habsburgo pretenzijas ir užmojus, o dabar tu- 
rės dalintis jo likimu. 

Cuius regio, eius religio. Kas nesutiko užsikrauti sau ant 
sprando valdovo ar prisirišti prie vienos vienintelės žemės, 
neturi pasirinkimo. Venecijos žydų likimas yra to pavyzdys. 


a9 Paolo IV (1479-1559) - Džovanis Pietras Karafa, jo pontifikato metais 
inkvizicita tapo vienu svarbiausių Katalikų Bažnyčios valdžios organų, 
apimančių ne vien doktrininę, bet ir politinę bei administracinę sritis. 
Didžiuoju inkvizitoriumi buvo paskirtas Mikelė Gislieris, pradėjęs 
plačią kardinolų spiritualų persekiojimo kampaniją. Karafa taip pat 
panaikino Bažnyčios toleranciją žydams, atšaukė daugelį privilegijų 
Romos žydams ir 1555 m. įsteigė getą, pagarsėjusį „Žydų Žvėryno“ 
vardu (Il serraglio degli ebrei). Netrukus getai buvo įsteigti ir kituose 
popiežiaus valstybei priklausiusiuose miestuose. Visi popiežiaus pa- 
valdiniai žydai privalėjo nešioti geltonas kepures - skiriamuosius 
ženklus. Daugelis apostatų žydų, maranų, buvo inkriminuoti ir pa- 
siųsti irkluoti galerų arba sudeginti ant laužo. 

Kuomet 1553-iųjų rugpjūčio 21-ąją ant Rialto tilto buvo 
deginamos Talmudo knygos, Žoao jau buvo parengęs pabėgi- 
mo kelią į rytus beveik tūkstančiui žydų sefardų. Po Juliaus III 
edikto, laužų, suėmimų ir geto įsteigimo žydams neliko ki- 
tos išeities. Šiandien lygiai tas pats dedasi kituose miestuose 
Pauliaus IV paliepimu. 

Heinrichas Gresbekas tą žinojo. Venecijai tenka sunki naš- 
ta, nes ji leido įvykti veidmainingam ir žiauriam persekioji- 
mui. Biblijos tauta išsineša su savimi brangų žinių, patirties ir 
meistrystės lobyną į dar vieną išvarymą. Jiems duris atveria 
kita imperija, pripažįstanti jų vertę. Bet drauge su žydais iš- 
vyksta ir nemažai krikščionių, bežemių vyrų ir moterų, kurie 
kabinsis į gyvenimą kitapus Viduržemio jūros, tarp kitatikių, 
kurių mes visad buvome mokomi nekęsti ir kurie dabar yra 
vieninteliai suteikiantys mums prieglobstį, nereikalaudami 
mainais išsižadėti savojo tikėjimo. 

Jų neginčytinas valdovas Suleimanas Didysis - užtenka 
vien pašnibždomis ištarti šį vardą, kad sudrebėtų kiekvie- 
nas venecijietis - yra turtingiausias ir galingiausias pasaulio 
žmogus, kurio imperija driekiasi nuo Kaukazo iki Heraklio 
stulpų, nuo Vengrijos iki Bagdado. Įžvalgus žmonių ir tau- 
tų žinovas sėdi kažkada Konstantinui priklausiusiame sos- 
te, apsuptas nenugalimo karžygio ir išmintingo tirono auros. 
Neįmanomaaatsidūrus jo akivaizdoje nepagalvoti, kad priešais 
tave - Mesopotamijos užkariautojas, tas, kuris atvedė savo ka- 
riuomenę prie Vienos sienų, tas, kuris Mohačo mūšyje įveikė 
Karolį V, žmogus, kuris vienu galvos linktelėjimu gali užda- 
ryti prekybos kelius su rytais, nusmukdydamas Veneciją iki 
eilinio provincijos uosteliūkščio. 

Jei Suleimanas klaus manęs apie žemyną, besiribojantį su 
jo valdomis, papasakosiu jam savo istoriją, vildamasis, kad ją 
įvertins labiau už ambasadoriaus ataskaitas. 

Šioje istorijoje nėra jokios pamokos. Nėra jokio plano, ku- 
riuo būtų galima sekti. Aš vis dar esu gyvas, štai ir viskas. Su 
ana pasaulio dalimi, ta tolima žeme, kurią regėjau išnyks- 
tant vieno žiemos ryto ūkanose, daugiau neturiu nieko ben- 
dra. Palieku ją kunigaikščiams, kurie dabar stiprina savuosius 
sostus ir renkasi tikėjimą, kuriuo privalės sekti jų pavaldi- 
niai. Palieku ją naujiems bankininkams, skubantiems užimti 
Fugerių vietą, mintinai cituojantiems Kalvino tekstus. Palieku 
ją pačiam Kalvinui, sudeginusiam ant laužo Migelį Servetą, 

mokslininką ir teologą. Palieku inkvizitoriams, deginantiems 
knygas, Redžinaldui Polui, vakar skelbusiam krikščionybės 
ir liuteronybės brolybę, o šiandien priėmusiam Kenterberio 
arkivyskupo titulą ir persekiojančiam Anglijos protestantus. 

Bet visų pirma palieku savo žemę šio beveik įgyvendin- 
to plano sumanytojui. Džovaniui Pietrui Karafai, užkopusiam 
į popiežiaus sostą su Pauliaus IV vardu, sulaukus septyniasde- 
šimt devynerių metų, 1555-ųjų gegužės 23-iąją. 

- Vis dar lovoje? 

Negirdėjau, kaip ji įėjo į kambarį. Pasisuku niurzgėdamas. 

Beatričė palenkia galvą, nori išvysti mano akis: „Sultonas 
tikrai nesidžiaugs priverstas laukti dviejų tokio rango kitatikių.“ 

Atsisėdu ant lovos, viena ranka apkabinu jos liemenį, kita 
įkalinu ją glėbyje: „Priversk laukti galinguosius ir taip paro- 
dysi jų nebijąs.“ 

- Taip, ir tau bus nurėžta galva nuo kaklo. 

Juokiamės. Atsistoju ir pasuku į vonios kambarį - mano 
senatvės paguodą. Kaskart įkėlus čia koją, mažiausiai dukart 
per dieną, mane apima sumišęs jausmas tarp jaudulio ir pasi- 
tenkinimo užimant tokią padėtį. Mėlynos ir žalsvos kerami- 
nės plytelės žvilga ant grindų ir sienų. Didžioji vonia užima 
visą sieną, dviejų ištiestų rankų pločio. Ją galima pripildyti iš 
dviejų nedidelių vamzdžių, leidžiančių karštą ir šaltą vandenį. 
Vanduo, kaitinamas viršutiniame aukšte stovinčioje cisterno- 
je, naudojamas pagal pageidavimą ir maišomas su šaltu van- 
deniu, tekančiu iš antrojo vamzdžio. 

Šiame svajonių mieste vonios kambariai yra aukštesnės ci- 
vilizacijos ir rūpinimosi kūno higiena ženklas, kurio Europoje 
nerasi. Vonios kambarių esama visur, įvairaus dydžio ir suma- 
nymo, bet visi skirti kūnui sustiprinti ir minčiai pailsinti nuo 
nuovargio ir klimato. 

Panyru į vandens šilumą ir daugiau nejudu. Sultonas pa- 
lauks. 

Josefas priverčia mane pašokti, įpuldamas į kambarį su visu 
įmanomu triukšmu. 

- Tikiuosi, neprigėrei vonioje, senučiuk?! 

Demonstruoja savo puikiausią apdarą: mėgstami auliniai, 
siekiantys kelius, plačios šviesios kelnės, ilga pūsta palaidinė, 
raižyta kardo rankena. Dėvi tipišką šių žemių galvos apdan- 
galą, keliskart apsuktą virš kaktos, žydros spalvos, su balta 
plunksna, kurią prilaiko aukso segė. 

- Prieš eidami pas sultoną pirma privalome susitikti su ke- 
liais asmenimis. Pasiskubink, Samuelis jau seniai mūsų laukia. 
Šio miesto patogumai pavers tave tikru tinginiu. 

Švysteli muilo gabalą vandenin aptaškydamas mano vei- 
dą. Paskui ištiesia platų rankšluostį: „Judinkis!“ 


Didžiajame dengtame turguje, Grand Bazar, gali rasti visko. 
Pravinguriavęs prekystalių ir siaurutėlių koridorių labirintais 
tarp krautuvių, paskui Samuelį ir Josefą, vedančius mane ne- 
patyrusiais žingsniais, įeiname į patalpą, kurioje pardavinė- 
jami prieskoniai ir grūdai. 

Uoslę užtvindo patys įvairiausi aromatai. Aplink maty- 
ti žemi staliukai, kilimai ir pagalvės, kuriuos nusėdę į verslo 
reikalus, kalbas ir kaljano rūkymą įnikę vyrai. 

Du stambūs ir besišypsantys otomanai pasitinka mus pla- 
čiai lankstydamiesi. 

Vienas jų šiltai apkabina Josefą, paskui kreipiasi į kitą: 
„Šis žmogus yra mano didžiai gerbiamas Josefas Nasis, tik- 
ra legenda. O tai jo brolis Samuelis, ne mažiau drąsus vyras. - 
Nušvinta. - Venecijoje šie vyrai, žinomi Žoao ir Bernardo Mi- 
gezų vardais, laikomi pagrindiniais Serenisimos priešais dėl 
to, kad nuo seno yra mūsų bičiuliai. Jei jie grįžtų Venecijon, 
gali būti tikras, kad juos nedelsiant pakartų ant Šv. Morkaus 
kolonų.“ 

Skaniai juokiasi, jo bendras liko akivaizdžiai sužavėtas. 

Dabar Josefo sefardo eilė: „Ir vis tik neatmetu galimybės 
vieną dieną ten sugrįžti. Nepaisant jos šeimininkų, Venecija yra 
nuostabus miestas. Ponai, pristatau jums savo kolegą Izmaelį 
Keliautoją-po-Pasaulį, tą, kuris iš šaltųjų kraštų pasiekė mūsų 
žemes patirdamas visus įmanomus nuotykius, visų Europos 
galingųjų priešą.“ 

Du turtingieji pirkliai darkart pagarbiai nusilenkia. 

Pakviečia mus sėstis, vienas jų pripildo kaljano galvutę, 
kol antrasis meldžia Josefo papasakoti apie savo neįtikėtiną 
pabėgimą iš Venecijos. 

- Kitą kartą. Mūsų laukia dvare ir nenorėčiau iššvaistyti 
mūsų turimo trumpo laiko tuščiam puikavimuisi. Geriau ei- 
kime iškart prie reikalų. 


626 


- Žinoma. - Greitas pliaukštelėjimas rankomis ir balta tu- 
nika vilkintis vaikinas atneša padėklą su rūkstančiu kavinu- 
ku ir keliais puodeliais. 

Patarnautojas išpilsto tamsų skystį, skleidžiantį stiprų ir 
svetimą aromatą. 

Pažvelgiu į Josefą. 

Šis kreipiasi į mane flamandų - tolimųjų Antverpeno die- 
nų - kalba. 

- Tai būtent tas verslas, apie kurį norėjau pasikalbėti. Pa- 
ragauk. 

Nepatiklus gurkštelėjimas. Karštas skystis nuslysta ma- 
no gomuriu, skonis stiprus, kiek kartokas, tada staigus pa- 
gyvėjimas ir paaštrėję pojūčiai. Kiek ilgesnis gurkšnis, ir ant 
liežuvio lieka keli puodelio dugne nusėdę grūdeliai. 

- Skanu, tačiau nesuprantu... 

- Šis gėrimas vadinamas gahvė. Išgaunamas iš augalo, au- 
ginamo Arabijos kraštuose. 

Pirklys ištiesia man maišelį su žaliomis pupelėmis, Josefas 
pasemia jų saują. 

- Šios pupelės paskrudinamos, sumalamos į miltelius ir 
tada jas jau galima užpilti karštu vandeniu. Europoje šis gė- 
rimas visiems susuks galvas. - Pajutęs, kad likau sutrikęs. - 
Sultonas parodė, kad vertina mūsų tarnybą ir teikiamą in- 
formaciją, tačiau visada pravartu turėti papildomų idėjų ir 
verslą, kurį būtų galima sėkmingai vystyti. Patikėk manimi, 
storžieviai Europos žmonės pradės po truputį vertinti šiuos 
nedidelius malonumus, kurie suteikia gyvenimui spalvų. 

Šypsausi ir mąstau apie šilto vandens vonią. 

Josefas tęsia toliau: „Stambule viena po kitos dygsta krau- 
tuvės, kuriose degustuojami gaivinantys gėrimai. Tokios 
vietos kaip ši, kur galima bendrauti, kalbėtis apie verslą bei 
rūkyti tabaką iš šių nuostabių vandens pypkių. Pamatysi, 
neprireiks daug metų, kad Europoje prigytų panašūs įpro- 
čiai. Mums tereikia pradėti siųsti šių vertingųjų pupelių mai- 
šus savo prekybiniais keliais ir parodyti žmonėms, kaip jas 
naudoti.“ 

- Europa nelinkusi į malonumus, Josefai, juk žinai. 

- Europai galas. Dabar, kai galingieji dėl visko susitarė, 
pradės naujus tarpusavio karus, toliau puoselėdami barba- 
riškos viršenybės idėją. Mums lieka pasaulis. 

Vaikinas iš naujo pripildo puodelį. 

Giliai įtraukiu dūmų iš kaljano vamzdelio. Kūnas pradeda 
atsipalaiduoti ir grimzti pagalvėje. 

Šypsausi. Nėra plano, galinčio numatyti viską. Vieni pakels 
galvas, kiti pabėgs. Laikas ir toliau dosniai dalins pralaimėji- 
mus ir pergales tiems, kas tęs kovą. 

Gurkšnoju gėrimą patenkintas. 

Nusipelnėme vonios kambarių šilumos. Lai dienos plau- 
kia lėtai be jokio tikslo. 

Lai mūsų veiksmai nepaklūsta jokiam planui. 

Padėka 

Knygos autoriai nori padėkoti už nepamainomą pagalbą: Silvia 
Urbini, Andrea Alberti, Sussanna Fort, Guido Novello Guidelli Guidi, 
Gianmassimo P. Vigazzola, Antimo Santoro. 


Personažai, miestai, dokumentai 

1616 m. skrajutė su pagrindinėmis Martyno Liuterio gyvenimo datomis: 
„Todėl kiekvienas gali, ir šiuo atveju privalo, žudyti, smaugti ir perverti [...], 
o tą darydamas mąstyti, kad nėra nieko nuodingesnio, pavojingesnio ir 
šėtoniškesnio už maištininką, tai lyg nudobti pasiutusį šunį: jei nesmogi 
jam pirmas, tada jis smogia tau ir drauge visam kraštui.“ (Prieš valstiečius, 


susibūrusius į plėšikų ir žudikų gaujas, 1525) 

TOMAS „MVNCER, PREDIO EK ZV, ALSTET IN I 


Tomas Miunceris, Kristofo van Sichemo XVII a. raižinys. „Sakyk tadgi, nie- 
kingas ir šleikštus kirmine, kas tave išrinko liaudies kunigaikščiu?“ (Laiškas 
Mansfeldo grafui, 1525 m. gegužės 1 d.) 

Janas Mateisas, Kristofo van Sichemo XVII a. raižinys. Fone vaizduojama 


Mateiso mirtis per Miunsterio apsiaustį. 


„Viešpats ruošiasi iššluoti savo kluoną!“ 

GNOTVS- NVLLIS-KNIPPERDOLLINGIVS -ORIS- 
| is-ERA-SOSPES-CVM-MIH1-VITA-FORET - 


HINRICVS -ALDEGREVER-SVSATIE -FACI 
1536 


Bernardas Kniperdolingas, Heinricho Aldegreverio 1536 m. raižinys. 
„Pradėjome kovą ir tęsime ją iki galo.“ 

Janas Leidenietis, Heinricho Aldegreverio 1536 m. raižinys. 
„Anabaptistų epopėja ir priešų legendos pavertė mus apsukrumo ir iškrypimo 
monstrais. Tiesą pasakius, tokie tad buvo apokalipsės raiteliai: duonkepys 


pranašas, poetas sąvadautojas ir atstumtasis bevardis bėglys.“ 

Melchioras Hofmanas, Kristofo van Sichemo XVII a. raižinys. 
„Vienas keisčiausių pranašų, kokius man yra tekę sutikti, unikalus 


savo pamišimu ir iškalba, nusileidęs tik didžiajam Mateisui.“ 


Už Europos ribų: Beatričė de Luna ir Žoao Migezas, 


Arturo Šyko 1932 m. iliustracija. 

Niurnbergo vaizdas, pietinė dalis, Vilhelmo Plaidenvurfo ir Michaelio 
Volgemuto 1493 m. ksilografija. „Galingi imperijos tvirtovės bokštai pri- 
mena mums tai, ką jau ir taip žinome: tai vienas didžiausių, gražiausių ir 


turtingiausių miestų visoje Europoje.“ 

Antverpeno vaizdas. „Reikalas nuolat plėsti savo gaminių pardavimą veja 
buržuaziją po visą žemės rutulį. Visur ji turi įsišaknyti, visur įsikurti, visur 


užmegzti ryšius.“ (K. Marksas ir F. Engelsas, Komunistų partijos manifestas) 

Antverpeno uostas, Albrechto Diurerio piešinys. Dešinėje - Rialto tiltas, 
Jakopo de Barbario Venecijos piešinys. 

Osmanų imperija 


11“ Karolio V valdos 
ZA Šventoji Romos Imperija 


„Europa, kurioje politinius sprendimus lemia vokiečių bankininkai, kur 
religinis tikėjimas nešamas pirmyn ant samdinių gaujų insignijų, kur išti- 
soms tautoms primetama karinė padėtis. Europa, per kurią ritasi pabėgėlių 
bangos, kur į nevilties apimtų žmonių maištą vieningai atsako senosios 
giminės ir iškylančios ekonominės jėgos. Vis tas pats sumautas atsakas: 


pabūklai ir genocidai, ir darkart geležis ir ugnis...“ 

„„„Mūsų niekada nedomino abstraktūs kreipimaisi dėl taikos: šiandien ka- 
ras, lygiai kaip ir prieš keturis šimtmečius, turi savo stiprų egzistavimo 
pagrindą, slypintį nusikalstamuose ekonominiuose bei politiniuose daugia- 
nacionalinių galių ir valstybių sprendimuose. Jungtinių Amerikos Valstijų, 
kaip anksčiau Karolio V imperijos, sprendimuose. Lygiai taip pat savo pa- 
sišlykštėtiną priežastį turi ir etninis valymas bei deportacijos, priežastį, 
kurią mes atmetame ir su kuria kovojame nuo seno [...J. Būtų amoralu ir 
nenuoseklu nepasinaudoti kiekviena galima erdve tam, kad demaskuotu- 
me šią valdančiųjų beprotybę ir valdomųjų apatiją.“ (Iš O autorių kolektyvo 
pranešimo spaudai pasisakant prieš NATO bombardavimą Jugoslavijoje, 
1999 m. balandžio 1 d.) 

Titulinis Švabijos valstiečių Dvylikos punktų puslapis. 

Valstiečių nukirsdinimas po Frankenhauzeno mūšio. „Todėl galutinis skaičius 
toks: 80 nukirsdintų galvų, 69-iems išluptos akys ir nupjauti pirštai, 114 flo- 
rinų ir du centai. Iš šių dar reikia išskaičiuoti: 10 florinų, gautų iš Rotenburgo 
miestiečių, 2 florinus, gautus iš Ludvigo fon Huteno, lieka 102 florinai. Prie 
šių reikia pridėti dviejų mėnesių atlyginimą, už kiekvieną mėnesį - 8 florinai, 
taigi iš viso 16 florinų, facit: 118 florinų ir du centai.“ (Augsburgo budelio 


Avės pakvitavimas, skirtas markgrafui) 

„Anabaptistų bendruomenė“, šmeižiamasis Heinricho Aldegreverio piešinys. 

„Siaubingos dvidešimties, trisdešimties pedofilų eisenos Modenos apylinkių 
kapinių takeliais, atsiduodančios netramdomoms orgijoms, žalojančios jų 
pačių bei pažįstamų atžalų vaikystę.“ (Luidžis Specia, „Išniekinti kapinėse“ 
(Violentati tra i viali del cimitero, Repubblica, 1998 lapkričio 13 d.) 

Rankų narinimas įkaitusiomis žnyplėmis, iš R. Vaneigem, 


Nautilus, Turinas 1995. 


Laisvosios Dvasios judėjimas, 

nekreipia dėmesio. Praeitis kabo žmonėms virš galvų. Užtektų pakelti akis 


aukštyn ir iškart apie ją prisimintų. 


Narvai, kuriuose buvo i 

„Vienas Dievas, vienas tikėjimas, vienas krikštas“, 
Miunsterio karalystės monetoje iškaltas šūkis. 

Narvai, kuriuose buvo iškabinti Miunsterio vadų lavonai. „Niekas į juos 


nekreipia dėmesio. Praeitis kabo žmonėms virš galvų. Užtektų pakelti akis 


aukštyn ir iškart apie ją prisimintų.“ 

„Vienas Dievas, vienas tikėjimas, vienas krikštas“, 


o 


Miunsterio karalystės monetoje iškaltas šūkis. 

GBtadt BSunfter 
eingenomen 


Janą Leidenietį, vilkintį Galijoto rūbais, įveikia Dovydas, 
iš antianabaptistų Newe Zeytung. 

Antiklerikališka XVI a. pabaigos skrajutė. „Sodomitas! Visiems buvo žino- 
ma, kad man patinka moterys, o ne berniukai ir visos tos abatų šlykštybės.“ 

Popiežiaus biustas, imituojantis Arčimboldo stilių, Tomo Stimerio piešinys. 


„Vienuolių atsiradimas“, 1545 m. skrajutė iš Luko Kranacho dirbtuvės. 

Kankinami valstiečiai vienoje 1548 m. kronikoje. „Mane kankino Antrajame Padujos Čelerės 
kareivinių padalinyje. Buvau pririštas prie stalo su nukarusia galva, mane privertė gerti kelis 
litrus vandens su druska. Mane mušė, sulaužė kelis šonkaulius ir išprovokavo ausies būgnelio 
plyšimą. Prie mano sėklidžių pajungė elektrą, degino kirkšnis. Negiliais pjūviais raižė mano 
šlaunis ir blauzdas, o paskui užberdavo druskos.“ (Čezarė di Lenardas, 1982 m. gegužė. Luther 


Blissett Project, Valstybės priešai, Derive Approdi, Roma 1999, p. 63) 

Baigiamasis žodis 


Operacija „Dienbjenfu' G“ 


1 


Romanas G, kurio tiražas pirmaisiais pasirodymo metais virši- 
jo tris šimtus tūkstančių egzempliorių, neskaičiuojant galimy- 
bės nemokai atsisiųsti elektroninę knygos versiją, praeito de- 
šimtmečio pabaigoje Italijoje tapo pribloškiančiu literatūriniu 
Įvykiu ir netrukus buvo išverstas į beveik dvi dešimtis užsienio 
kalbų. Teigti, kad pasirodžius knygai jos autorius buvo nežino- 
mas, būtų netikslu. O viršelyje puikavosi Lutherio Blissetto var- 
das, ir tai matė visi. Tačiau kas iš tiesų buvo Lutheris Blissettas? 
Atsakyti į šį klausimą pasirodė gana nelengva. Romano leidy- 
binė sėkmė pakurstė pačias įvairiausias spėliones: knygos au- 
torystė buvo priskirta net keliems rašytojams, tarp jų pami- 
nėtas ir Umberto Eco. Tik plačiai pasklidus spėjimams autorių 
ketvertas išėjo į dienos šviesą ir atskleidė savo tikruosius var- 
dus: Roberto Bui, Federico Guglielmi, Luca di Meo ir Giovanni 
Cattabriga. Šis autorių kolektyvas, kurių amžius svyravo nuo 
dvidešimt penkerių iki trisdešimt ketverių metų, gyveno ir dir- 
bo Bolonijoje. Netrukus jie įkūrė plačiai išgarsėjusį rašytojų ko- 
lektyvą Wu Ming, tačiau nuolat pabrėždavo, kad vardai neturi 
reikšmės ir negali daryti įtakos atsiliepimams ar svarstymams 
apie patį romaną, nes svarbi ne rašytojo asmenybė, o jo pasa- 
kojama istorija. 0 - kolektyvinis kūrinys, tačiau po Lutherio 
Blissetto slapyvardžiu slepiasi ne vien minėtasis autorių ke- 
tvertas, jis tėra mažytė visumos - Luther Blissett Project (LBP) 
bendruomenės - dalis. 

Po šios kiek painokos įžangos ir prieš pasineriant į patį isto- 
rinį romaną, savitą tiek savo turiniu, tiek forma, būtina ženg- 
ti kelis žingsnius atgal, kad geriau suvoktume G atsiradimo 
aplinkybes. 

Dešimto dešimtmečio viduryje italų visuomenės dėmesį pa- 
traukia keistas personažas. Nė vienas žurnalistas negali paim- 
ti iš jo išskirtinio interviu, nė vienam fotografui neleidžiama 
jo jamžinti. Dar keistesnis dalykas - niekam nepavyksta su juo 
susitikti, net atsitiktinai. 


Dienbjenfu - miestas Vietname, kuriame įvyko lemiamas mūšis su 
prancūzų okupacine armija. 

Daugumai italų Lutherio Blissetto vardas nebuvo žinomas. 
Girdėtas nebent futbolo komandos „Milan“ sirgaliams, kadangi 
devintojo dešimtmečio pradžioje raudonus ir juodus marškinė- 
lius vilkėjo iš Jamaikos kilęs anglų puolėjas Lutheris Blissettas. 

Ir vis dėlto, dešimtojo dešimtmečio viduryje šis personažas 
sužiba italų spaudoje. Ir tikrai ne dėl futbolo žaidėjo nuopelnų, 
o dėl žiniasklaidai krečiamų išdaigų ir žurnalistų maustymo. 
Lutheris Blissettas imasi sabotuoti visuomenės informavimo 
priemones: melagingos žinios apie prasimanytus satanistinius 
ritualus, sukrečiančius plačiąją visuomenę; išgalvota garsaus 
Londono iliuzionisto dingimo byla; vienos tariamos prostitu- 
tės (kurios inicialai, visai neatsitiktinai, buvo L. B.) prisipažini- 
mas tyčia platinus ŽIV Bolonijos mieste bei kita iš piršto laužta 
informacija, sėjanti kolektyvinę paniką. Per pagrindines in- 
formavimo priemones paviešinta daugybė prasimanytų gan- 
dų, taip siekiant supurtyti nediskutuotiną tiesos sampratą. Jei 
už kiekvienos žiniasklaidos pateikiamos naujienos gali slypė- 
ti pramanas, tada iš principo neįmanoma atskirti to, kas neke- 
lia abejonių, nuo to, kas nėra autentiška. Lutheris Blissettas 
netikrą informaciją pasitelkia kaip kovos prieš sistemą įran- 
kį. Tačiau šiais veiksmais jis nesiekia tapti alternatyvios ži- 
niasklaidos šaukliu, tai veikiau sistemos puolimas iš vidaus: 
Lutheris Blissettas meluoja žiniasklaidai, nes remiasi prielaida, 
kad ji meluoja mums, manipuliuoja informacija ir taip falsifi- 
kuoja realybę. Lutheris Blissettas netiesą pateikia tiesos for- 
ma ir meta visad sąmoningos ir pagrįstos abejonės šešėlį ant 
pačios tiesos sąvokos. 

Belieka išsiaiškinti, kas gi tas Lutheris Blissettas? Galima 
sakyti, kad Lutheris Blissettas niekada neegzistavo. Arba, tiks- 
liau, jis neegzistavo žvelgiant iš visuotinai priimtos konkrečios 
ir apibrėžtos tapatybės, su vardu ir pavarde, nuostatos. Lutheris 
Blissettas yra universalus slapyvardis, kurį gali prisiimti bet kas. 
Tai tarsi klijai, sulipdantys skirtingas maišto patirtis ir iniciaty- 
vas. Lutheris Blissettas yra vardas, įveikiantis ribą tarp indivi- 
do ir bendruomenės, gebantis įtvirtinti mitų sferoje žaismingo 
pasipriešinimo sistemai idėją. Būtent nuo mito sampratos ver- 
tėtų pradėti norint suprasti, kodėl šimtai ar net keli tūkstan- 
čiai Žmonių Italijoje ir už jos ribų nusprendžia pasirinkti lygiai 
tą patį pseudonimą ar tapti atvira bendruomene - globaliniu 
kolektyviniu veikėju - tam, kad prisiimtų atsakomybę už tam 

tikrus politinio ir kultūrinio protesto veiksmus, performansų, 
teorinių ar grožinių tekstų autorystę. 

XX a. pabaigoje neaprėpiamas menininkų ir aktyvistų tink- 
las pasinaudoja naujųjų visuomenės informavimo priemonių 
potencialu, paleisdamas į rinką naują „produktą“ - kovos mitą. 
Mitą, turintį sujungti visas maištininkų bendruomenes, kritiškai 
žvelgiančias į epochinius sukrėtimus: bipolinės pasaulio tvarkos 
žlugimą, ekokatastrofas, sistemingą darbo prekarizaciją bei so- 
cialinį nestabilumą. Atviros bendruomenės sukurtas persona- 
žas turi pasitelkti išradingas pasipriešinimo taktikas bei rekla- 
mines manipuliacijos strategijas, masinėje kultūroje atnaujinti 
ir perdirbti senuosius mitus ir bendrus archetipus tam, kad im- 
tųsi partizaninio karo veiksmų - maišto, nukreipto prieš merdė- 
jantį savo amžiaus kritinį mąstymą. Lutheris Blissettas privalo 
tapti naujuoju liaudies herojumi, kurio išpuoliai prieš siste- 
mą leistų kolektyvinėje vaizduotėje apčiuopti naujos galimos 
bendruomenės kontūrus. Šis pramanytas herojus turi „tūno- 
ti pasislėpęs miške“, visaip kaip kliudydamas komunikaciniam 
galios mechanizmui, judėdamas kultūrinės industrijos sprago- 
mis ir regzdamas vis naujas pinkles žiniasklaidai. Juk kartą ap- 
kvailinta žiniasklaida nepasitenkina informacija, kurią Lutheris 
Blissettas viešina apie save - ji leidžiasi šio personažo paslap- 
čių medžioklėn ir bando primesti jam konkrečią ir apčiuopia- 
mą logiką: kokia tapatybė iš tiesų slypi už šio personažo kau- 
kės; koks tikrasis šių pasityčiojimų tikslas? Tačiau Lutheris yra 
milžiniška tuščia dėžė, galinti pildytis iki begalybės, tad priima 
visus naujus apibrėžimus. Visa tai, kas pasakoma apie Lutherį 
Blissettą, tampa Lutheriu Blissettu ir suteikia bruožų jo neap- 
čiuopiamai fizionomijai, dar labiau sujaukia vandenis bei pa- 
kursto vaizduotę. Galime jį palyginti su nusikaltėliu Kaizeriu 
Souze iš Bryano Singerio filmo „Paprasti įtariamieji“, kuris su- 
kuria apie save painų mitą ir kitų sąmonėje pasėja abejonę, jog 
kalbama apie nežmogišką būtybę ar organizuoto nusikaltėlių 
pasaulio legendą. 


Per penkerius gyvavimo metus - nuo 1994 m. iki 1999 m. - 
Lutheriui Blissettui pavyksta įsiveržti iš alternatyvios kultū- 
ros pogrindžio į popkultūros sceną: gimsta žaismingas, patrauk- 
lus ir, svarbiausia, atviras, lankstus bei nenusistovėjęs mitas, 
skelbiantis laisvą klasių kovą ir laimingą gyvenimo viziją. Šiuo 

laikotarpiu šimtai žmonių Italijoje ir už jos ribų perima Blissetto 
slapyvardį ir rengia menines provokacijas, pokštus žiniasklaidai, 
dalyvauja radijo laidose, gatvės teatro performansuose, rašo li- 
teratūros teorijos, istorijos ir kritikos straipsnius. Kiekvienas jų 
atskirai ir visi drauge yra Lutheris Blissettas. Tais pačiais me- 
tais skurdžiausioje Meksikos valstijoje Čiapase vyksta ginkluota 
sapatistų kova, prisidengus simboliu tapusia skarele ir lozun- 
gu „Šioji revoliucija neturi vieno veido, nes ji turi visų veidus“. 
Visi, dalyvaujantys maište, tampa vienu asmeniu. 

Planuojant ilgalaikį karą, paribio maištas tėra vienas iš 
etapų, kuriuos būtina įveikti. Po penkerių išpuolių prieš sis- 
temą metų Lutheris Blissettas yra pasirengęs „išlįsti iš miš- 
ko“ ir žengti į kultūrinės industrijos tvirtovę. „Iš Šervudo 
girios į Notingamo pilį", - pareiškia jis. Būtent iš čia, iš vi- 
daus, jis tęs savo puolimą prieš dominuojančią kultūros in- 
dustriją. 

O yra įrankis, leidžiantis Lutheriui Blissettui įeiti pro pa- 
grindines didžiųjų distribucijų kultūros duris. Prasideda tvir- 
tovės šturmavimas: Operacija Dienbienfu O, ironiška sintezė 
tarp romano pavadinimo ir legendinio Dienbjenfu mūšio, ku- 
riame vietnamiečiai nugalėjo prancūzų kolonistus. 

Tokia proga pasitaiko tuomet, kai viena pagrindinių Italijos 
leidyklų „Einaudi“, jau anksčiau palankiai įvertinusi kolektyvo 
kritinius straipsnius, pasiūlo Blissettui parašyti grožinės lite- 
ratūros knygą, tikėdamasi, kad į rankas pateks puikiai suręs- 
tas kiberpankų stiliaus romanas. Tačiau kolektyvas ar, tiksliau, 
Bolonijos LBP Iąstelė parengia daugiau nei šešių šimtų pusla- 
pių apimties romaną apie šnipus, kurio veiksmas rutuliojasi 
kontrreformacijos laikais, o tai visiškai nesiderina su grožinės 
italų literatūros tendencijomis dešimtojo dešimtmečio leidy- 
bos panoramoje. Ypatingos ir autorių iškeliamos sąlygos: italų 
leidybos istorijoje G yra pirmasis romanas, kurio elektroninę 
versiją galima parsisiųsti nemokamai, tik su viena sąlyga - tai 
neturi būti daroma pasipelnymo tikslais. 

Už vienui vienintelės pavadinimo raidės Ų slepiasi sudėtin- 
go ir daugiasluoksnio siužeto romanas, pasakojantis išgalvoto 
XVI a. eretiko ir jo priešo G, inkvizitoriaus ir būsimo popiežiaus 
Džovanio Pietro Karafos šnipo, istoriją. Maištingasis herojus ne 
kartą keičia savo vardą ir tapatybę, prisiliesdamas prie reikšmin- 
giausių savo epochos įvykių bei savo kailiu patirdamas smurtą, 
politines intrigas ir karus. Valstiečių sukilimas prieš vokiečių 

kunigaikščius ir Frankenhauzeno mūšis 1525 m., kuriam vado- 
vauja Tomas Miunceris, anabaptistų maištas „bepročių mieste“ 
Miunsteryje 1534 m., inkvizicijos įsisiautėjimas, žydų persekioji- 
mas bei kontrreformaciją įgalinęs Tridento susirinkimas - skai- 
tytojui prieš akis iškyla paini maištingų utopijų, neišvengiamai 
virstančių žiauriausiomis distopijomis, freska, kurioje politika ir 
ekonominiai interesai religiją pasitelkia kaip įrankį savo galiai 
įtvirtinti. XVI a. Europa, sudrebinta socialinio maišto dvasios ir 
religinio fanatizmo, tampa niūriu fonu teologiniam vesternui, 
kuriame pagrindinis veikėjas, bėgantis nuo persekiojimų ir re- 
gintis žiauriausias nekaltųjų skerdynes, galiausiai susiremia su 
savo antagonistu Goelet - beveidžiu Bažnyčios informatoriumi, 
besisukiojančiu slaptuose valdžios koridoriuose. G užduotis - 
infiltruotis į maištininkų gretas, pakurstyti juos ir reikiamu metu 
išduoti. 

Romane Lutheris Blissettas nuolat kaitalioja žiūros taškus. 
G laiškai, siunčiami kardinolui Karafai, perteikia bendrą isto- 
rinį vaizdą, kuriame įvykiai ir detalės susipina į vieną išbaigtą 
dėlionę, ir plėtoja pasakojimą iš nugalėtojo pozicijos, o mūsiš- 
kis eretikas pateikia skaitytojui alternatyvų pasakojimą, kuris 
prieštarauja linijinei istorijos idėjai. 

Į praeitį sugrįžtama norint suprasti istorijos mechanizmo 
veikimo principą: kaip kuriama užmarštis ir kaip ją galima už- 
pildyti, kaip skleidžiamas melas (istorijos falsifikavimas ir ma- 
nipuliacija), kaip gaminama vadinamoji monumentalioji ar ofici- 
alioji istorija ir kaip tą monolitą sutrupinti, nes istorinė retorika 
beveik visada paremta kompromisais ir nutylėjimais, gimdan- 
čiais klišes ir sustabarėjusias „tiesas“. 

„Kalbama apie tyrimą, kuris vykdomas naratyvinėmis prie- 
monėmis, - teigia Wu Ming autoriai viename interviu, - ir kuris 
suvokiamas visų pirma kritiškai: laiko nuotolis ir archyvai leidžia 
mums istoriją pasakoti naujai ir patį rašymą paverčia pasako- 
jimo kitaip sporto sale, kurioje stiprinami kritinio mąstymo ir 
sąmoningumo raumenys. Ši sporto salė gali padėti papasakoti 
kitaip ir mūsų dabartį, nustatyti dominuojančio naratyvo tok- 
sinus ir veiksmingai bei išties alternatyviai pateikti priešingą 
pasakojimo variantą - pakeisti ne vien romanų turinį, bet ir pa- 
čią formą bei tekstinius ypatumus.“ 

Po skaitmeninės leidybos istorinis romanas labai pasikei- 
tė: seniau buvo rašomi kūriniai, kurių veiksmas vyksta kažku- 
rioje istorinėje epochoje, nes neakademinio autoriaus surinkta 

medžiaga iš dalies jį ribojo, o šiandien kuriami istorinės trans- 
formacijos romanai, kuriuose istoriniai šaltiniai tampa naraty- 
vinio mechanizmo pradine medžiaga ir išeities tašku. Naujojo 
tipo istorinis romanas, kurį italų autorių kolektyvas aptarė esė 
knygoje New Italian Epic*, remiasi tikėtinomis istorinių faktų - 
tiek pagrįstų dokumentais, tiek nepagrįstų - interpretacijomis, 
ką rašytojas, priešingai nei istorikas, gali sau leisti. Klausimas, 
kurį šiandien privalo užduoti romano autorius, yra „kas toliau?': 
būtent kontekstas, nuosekliai ir kruopščiai atkurtas ir įgaunan- 
tis neįtikėtiną potencialą, iškelia tam tikrą istorijos hipotezę, 
galinčią tapti tikrų tikriausia tyrimo metodika, pritaikant ra- 
dikalaus tikėtinumo kriterijų, vienintelį, anot rašytojo James'o 
Ellroy'aus, pajėgų „sugrąžinti perspektyvą . 

O nuo pat pradžių patraukė kritikų ir skaitytojų dėmesį, 
sodriame romano siužete daugelis įžvelgė dar vieną galimą 
interpretaciją. Neįtikėtini pagrindinio veikėjo nuotykiai virs- 
ta veidrodžiu, kuriame atsispindi vėlyvos modernybės apraiš- 
kos: komunikacijos svarba, lėtas tapatybės irimas susidūrus su 
masine sąmone, finansinio kapitalo atsiradimas. Vieni romane 
Įįskaitė italų politinės kairės pokario istoriją, kiti įžvelgė analo- 
giją tarp 1525 m. valstiečių maišto ir sapatistų revoliucinio ju- 
dėjimo, dar kiti priskyrė G antiglobalistų protestui. 

Tarp „no global“? judėjimo ir G atsiradęs ryšys, ko gero, 
yra vienas įdomiausių aspektų. Sparčiai platinamas interne- 
tu Lutherio Blissetto romanas tapo tarptautiniu bestseleriu. 
Romane cituojamas Tomo Miuncerio šūkis Omnia sunt commu- 
nia (viskas yra bendra) imtas vartoti jaunimo manifestacijų 
metu ir pasirodė įvairių miestų grafičiuose. Daugelis aktyvistų 
pasirašinėjo elektroninius laiškus citatomis iš G romano. „No 
global“ judėjimo forumuose plito Magistro Tomo ar Gerto iš 
šulinio slapyvardžiai. Dažnai imperija (Didysis aštuonetas (G8) 
buvo aprašoma kaip pilis, kurią apsupo maištaujantys valstie- 
čių būriai. Ir tai nebuvo vienintelis kartas, kai O įsiliejo į rea- 
lų savo skaitytojų gyvenimą. Drauge su kitais italų romanais, 
priskiriamais naujajai italų epikos srovei, O vėl viešai pasiro- 
dė po kelerių metų, kuomet prasidėjo masinis italų studen- 
tų ir moksleivių protesto judėjimas, taikęs vadinamą „book 
bloc“* kovos formą: jaunimas į aikštes nešėsi iš plastiko ir po- 
rolono pagamintus skydus ir formavo užtvaras. Ant kiekvie- 
no šių skydų didelėmis raidėmis buvo užrašyti knygų pavadi- 
nimai, beveik visada cituota literatūros klasika. Šio simbolinio 

protesto poveikis buvo toks stiprus, kad netrukus skydai-kny- 
gos paplito ir kitose šalyse. Kultūra ir literatūra virsta barikado- 
mis ir išeina į aikštes, pasipriešindamos švietimo biudžeto ap- 
karpymams ir kontrreformoms, didinančioms socialinę atskirtį 
ir egzistencijos prekariškumą. Skaitytojas nėra pasyvus knygų 
vartotojas, bet, pasitelkęs vaizduotę ir kritinį mąstymą, tampa 
aktyviu kultūros dalyviu. Tai naujas skaitymo būdas, padedan- 
tis kurti atvirą bendruomenę ir atgaivinantis liaudies kultūros 
sąvoką skaitmeninėje eroje. 

Bolonijos autorių ketvertas, išėjęs į dienos šviesą ir prisiė- 
męs G autorystę, 2000 metų sausio 1 dieną paskelbia apie savo 
pasitraukimą iš Luther Blissett Project. Įvyksta simbolinė sep- 
puku (ritualinė samurajaus savižudybė) ceremonija, po kurios 
kolektyvas nusimeta virtualų Lutherio Blissetto rūbą ir prisii- 
ma naują vardą. Kartu su Riccardo Pedrini, taip pat LBP veikė- 
ju, jie suformuoja Wu Ming kolektyvą - aktyvų kultūrinį maiš- 
tininką. Vardas pasiskolinamas iš mandarinų kalbos ir reiškia 
„bevardis“ - šiuo trumpiniu Kinijoje savo veikalus pasirašo po- 
litiniai disidentai. Šįkart mąstančios galvos bendruomenės vi- 
duje gali būti lengvai atskirtos, nes kiekvienam Wu Ming na- 
riui priskiriamas skaičius pagal pavardės vietą abėcėlėje. Prieš 
mus nebe bendras slapyvardis, kurį gali vartoti kiekvienas, ta- 
čiau tikrų tikriausias rašytojų kolektyvas, kurių tapatybės vi- 
siems žinomos, tačiau kurie pasilieka sau teisę nebūti viešina- 
mi. Wu Ming vadovaujasi principu „permatomi skaitytojams, 
migloti žiniasklaidai". 

Wu Ming skaitytojams siūlo naratyvinį nuotykį, kuris su- 
geba užčiuopti ir perteikti sudėtingą istorinių įvykių visumą. 
Rašytojų kolektyvas renkasi tas istorijas, kurios nubraukia dul- 
kes nuo dviprasmiškų ir diskutuotinų konfliktų, ir bando užpil- 
dyti užmaršties spragas, negailėdami kritikos praeičiai ir kles- 
tėjusiam smurtui. 


Wu Ming, New Italian Epic. Letteratura, sguardo obliguo, ritorno al 
futuro (Naujoji italų epika. Literatūra, įžambus žvilgsnis, sugrįžimas į 
ateitį), Einaudi, Turinas, 2009. 


Masinis socialinis antiglobalistų judėjimas, protesto akcijomis kovojęs 
prieš įvairias išnaudojimo formas bei didžiųjų korporacijų įsigalėjimą. 


Knygų barikados. 

„Kastis į pamirštų ar niekad nepasakotų tamsių įvykių gi- 
Ilumą yra dabarties išniekinimas. 

Tai savanaudiškas ir sąmoningas veiksmas. 

Istorijos yra ne kas kita, kaip karo kirviai, kuriuos būtina 
atkasti.'* 


Simone Tallone 


Iš Wu Ming romano Karo kirviai (Asce di guerra, 
Einaudi, Turinas, 2000). 


Naudota literatūra 


Amici, M., „La Narrazione Come Mitopoiesi Secondo Wu 
Ming“, Bollettino Di Italianistica, No. 1, 2006. 


Baird, R. P., „Stories Are Not All Egual: An Interview with Wu 
Ming“, Chicago Review, Vol. 52, No. 2/4, 2006. 


Jones, T., „Call me Ismail“, London Review of Books, Vol. 35, 

Turinys 


Įžanga 

15 Prologas 

17 Už Europos ribų, 1555 metai 
19 Karafos akis | 1518 | 


Idalis Monetų kaldintojas 


29 Frankenhauzenas | 1525 | 
31 1 skyrius 

35 2 skyrius 

37 3 skyrius 

39 4 skyrius 

40 5 skyrius 

44 6 skyrius 

45 7 skyrius 

51 Doktrina, klampynė | 1519-1522 | 
53 8 skyrius 

59 Karafos akis | 1521 | 
68 9 skyrius 

71 10 skyrius 

72 11 skyrius 

75 Krepšys, prisiminimai 
77 12 skyrius 

82 13 skyrius 

84 14 skyrius 

86 15 skyrius 

90 16 skyrius 

92 17 skyrius 

95 18 skyrius 

98 19 skyrius 

102 20 skyrius 

106 21 skyrius 


112 22 skyrius 


115 23 skyrius 


118 24 skyrius 
120 25 skyrius 
128 26 skyrius 
130 27 skyrius 
133 28 skyrius 
134 29 skyrius 


139 Karafos akis | 1525-1529 | 


II dalis Vienas Dievas, vienas tikėjimas, vienas krikšta 
155 Elojus | 1538 | 


157 1 skyrius 
160 2 skyrius 
166 3 skyrius 
170 4 skyrius 
175 5 skyrius 
177 6 skyrius 
179 7 skyrius 


184 8 skyrius 
187 9 skyrius 
190 10 skyrius 
190 11 skyrius 


193 12 skyrius 
195 13 skyrius 
197 14 skyrius 
199 15 skyrius 


203 16 skyrius 
204 17 skyrius 


212 18 skyrius 
215 19 skyrius 
218 20 skyrius 
221 21 skyrius 


225 22 skyrius 

229 Karafos akis | 1532-1534 | 
241 Žodis tapo kūnu | 1534 | 
243 23 skyrius 

245 24 skyrius 

251 25 skyrius 


256 26 skyrius 


263 27 skyrius 
267 28 skyrius 
271 29 skyrius 
295 30 skyrius 


298 31 skyrius 
304 32 skyrius 
307 33 skyrius 
312 34 skyrius 
315 35 skyrius 
320 36 skyrius 
328 37 skyrius 
333 38 skyrius 
337 39 skyrius 
347 Karafos akis | 1535 | 
352 40 skyrius 
359 Jūra | 1538 | 
361 41 skyrius 
369 42 skyrius 
380 43 skyrius 


III dalis Kristaus Dovana 
403 Bazelis | 1545 | 
405 1 skyrius 

409 2 skyrius 

412 3 skyrius 

414 4 skyrius 

422 5 skyrius 

426 G dienoraštis 
429 6 skyrius 

433 Venecija 

435 7 skyrius 

441 8 skyrius 

443 9 skyrius 

445 10 skyrius 

449 11 skyrius 

452 12 skyrius 

458 13 skyrius 


460 
468 
469 
472 
477 
482 
488 
489 
491 

492 
495 
498 
499 
501 

502 
503 
sn 

517 

519 

521 

522 
524 
526 
528 
529 
532 
533 
535 
536 
543 
548 
554 
557 
559 
560 
562 
564 
566 
569 


14 skyrius 

G dienoraštis 
15 skyrius 

16 skyrius 

17 skyrius 

18 skyrius 

G dienoraštis 
Ticianas 

19 skyrius 

20 skyrius 

21 skyrius 

22 skyrius 

23 skyrius 

O dienoraštis 
24 skyrius 

O dienoraštis 
25 skyrius 

26 skyrius 

O dienoraštis 
O dienoraštis 
G dienoraštis 
27 skyrius 

G dienoraštis 
28 skyrius 

GO dienoraštis 
29 skyrius 

O dienoraštis 
30 skyrius 

O dienoraščiai 
31 skyrius 

O dienoraštis 
32 skyrius 

G dienoraštis 
G dienoraštis 
33 skyrius 

O dienoraštis 
O dienoraštis 
34 skyrius 

O dienoraštis 
35 skyrius 


571 

573 
576 
576 
579 
582 
583 
585 
587 
589 
589 
593 
600 
608 
612 

614 


621 
629 
631 
661 
663 

G dienoraštis 
36 skyrius 

G dienoraštis 
G dienoraštis 
O dienoraštis 
37 skyrius 

38 skyrius 
GOoelet 

39 skyrius 

O dienoraštis 
40 skyrius 

41 skyrius 

42 skyrius 

43 skyrius 

44 skyrius 

45 skyrius 


Epilogas 

Padėka 

Personažai, miestai, dokumentai 
Baigiamasis žodis 

Operacija „Dienbjenfu G“ 
Naudota literatūra 


Blissett, Luther 
Bl-65  G/ Luther Blissett; vertė Toma Gudelytė. - 1-oji lai- 
da. - Vilnius: Aukso žuvys, 2016. - 680 p.: iliustr. 

ISBN 978-609-8120-19-6 


Luther Blissett istoriniame romane GO pasakojama apie XVI a. 
reformacijos kovas Vakarų Europoje. Pamokslininkai, samdomi 
kariai, bankininkai, uždraustų knygų leidėjai, kunigaikščiai ir 
popiežiai sudaro šios neramios religinių karų epochos freską: nuo 
Martyno Liuterio Vokietijos iki Miunsterio anabaptistų karalystės 
ir Italijoje siautėjančios inkvizicijos. 


UDK 821.131.1-31 


Leidykla 
„Aukso žuvys“, Vilnius | 
info(Oauksozuvys.lt | knygos(Oauksozuvys.lt | www.auksozuvys.lt 


Popierius: „Munken Print Cream “ 80 g/m* ir „Munken Pure “ 300 g/m: 
Šriftai: „Adagio Sans“ ir „Adagio Serif“ 

Spaustuvė UAB „BALTO print“ 

Tiražas 800 egz. 


MIX 


Pepper trėn 
araovaryidis kžlior 


ESC FSC“ C107574 


9 786098 120196 


Romanas Ų pasakoja apie Europoje vykusius religinius karus, reformacijos 
paplitimą bei Katalikų bažnyčios kovą su ja. Pagrindinis veikėjas, per visą 
ilgą pasakojimą pakeičiantis net keletą vardų, dalyvauja Vitenbergo uni- 
versiteto religiniuose disputuose, kaunasi valstiečių maištuose greta Tomo 
Miuncerio, įsivelia į politines intrigas, kurios jį blaško po įvairias Vokietijos 
žemes, Antverpeną, Veneciją ir Stambulą. Jį ir visus įvykius seka mažai kam 
pastebimas, slaptuose valdžios koridoriuose besisukiojantis Bažnyčios in- 
formatorius ir protagonisto priešas Ų, laiškais apie įvykius informuojan- 
tis savo poną vyskupą kardinolą Džovanį Pietrą Karafą - vieną svarbiausių 
kontrreformacijos figūrų. 


GO laikomas reikšmingiausiu penkių italų autorių kolektyvo Wu Ming (man- 
darinų kalba tai gali reikšti „be vardo“ arba „penki vardai“) kūriniu, kurį jie 
pasirašo Lutherio Blissetto vardu. 


Šis kūrinys išverstas į devyniolika pasaulio kalbų, vien Italijoje buvo per- 
leistas dešimtį kartų. Romanas tebėra aktualus ir mėgstamas skirtingas 
religijas išpažįstančių, savitas istorines, politines ir socialines patirtis tu- 
rinčių skaitytojų. Neretai O lyginamas su garsiojo italų rašytojo Umberto 
Eco kūriniu „Rožės vardas“. 


www.auksozuvys.lt 


